
महाभारत 


सूमका 


वैसे ते हर जुगै दी ए टकोदी लोड़ रई ऐ पर भ्रज्ज सेई. होश्रा 
करदा ऐ जे जुगै दी सारें कशा बट्टी लोड़ ऐ जे मनुक्खता दी महत्ता 
मनोऐ ते आदी कदर बधै। अपने समाजे दा ढांचा इयां बने, इक 
नेआ बातावरण निर्माण होऐ जेदे इच मतुक्ख अपने सुभा ते जोग्यता 
दे सहारे उच्चा चकोऐ। श्रो शड़ा अपने आपै गी गे सब किंश नई 
सम्भ । मानव भाईचारे गी पशातै ते कन्ने परमात्मा गी बी नई 
बिस्सरे । 

नेई सिख्या देने गित्तै ए बड़ा जरूरी ऐ जे अपने उने ग्रं न्थें दा 
पर्चार होऐ जिन्दे च भारत दी आत्मा दे दर्शन हुन्दे त । जेड़े शड़े 
भारत दी गै नई सारे संसारै दी, मनुक्ख मातरे दी अन्दरली ते डू गी 
ताङ समझने च महूत देन। ओ इ'गी ताङ ऐ-- 


Cu) 

(चा) 
सर्वे भवन्तुसुखिनः सवेसन्तु निरामयः 
स्वे भद्रानि पश्यन्तु माकर्चिद्दुख माप्नुयात्‌ । 


मनुक्ख इक दूए गी समझना, इक दूए दियां त्रुटियां जरना, ते 
इक दूए गी स्हारा देना ते सिक्ख । 


रामायण ते महाभारत नेए दों ग्रन्थ न जिन्दे च भारत ते 
भारत दी आत्मा दे दर्शन हुन्दे न । इन्दे पढ़ने कन्ने भारत दे हिरदे दी 
धड़कन मसूस हुन्दी ऐ । रामायण ते महाभारत दे पात्तर साढ़े गे भाई- 
बन्ध ते रिइते नाते न। सीता दी पति परायणता, कुन्ती द्रोपदी दा 
कष्ट जरना, युधिष्ठर हुन्दा धर्मपालन, भरत लक्ष्मण दा भातृप्रेम, 
अजु न भीम दी बीरता. हनुमान हुन्दा सेवा भाव श्रज्ज बी साढ़े हिरदे 
गी सन्दोख ते स्हारा दिन्दे न। ए पिच्छें इयां गे सहारा दिन्दे श्राये 
न ते अ्रग्गे बी दिन्दे रौङन । 


रामायण ते महाभारत अनसम्भ खजाने न। इन्दे च आत्मा 
दियां उच्चियां डुआरियां ते इगियां सोचां, मनुव्ख हिरिदे दे हिरख 
सोग, जिन्दगी दे सुख दुख, इलेपा ते करूपता, महत्ता ते पतन संब 
` किश ऐ। महाभारते दे सर्बन्धे इच आखेदा ऐ-एदे च सब किश 
ऐ। जेकिश एदे च नई ग्रो संसार इच बी नई । 

महाभारतै “गीता” ने्रा अनमोल उपदेश संसारे गी दित्ता 
ऐ । अपनी प्रकृति दे अनुसार ते निष्काम भाव कन्ने कतव्य पालन 
करने दा कृष्ण जी दा उपदेश अज्ज बी करोड़ें लोकें गी सचाई दी 
बत्ता पान्दा ऐ । 

गिल्लुएं गी गोदे इच खडान्दे होई ते सुश्रालदे होई दादी अम्मा 
ते नानी म्रम्मां रामायण ते महाभारतै दियां कत्थां सुनादियां हियां । 
अज्ज ओ कत्थां बिस्सर करदियां न। ए कत्थां सनाने करी अपनी 
संस्कृति ते अपने इतिहासे दा पर्चार हुन्दा ऐ। द 

चक्रवर्ती राजगोपालाचायं होरें महाभारते दा सार १०७ 
कहानियां लिखिये समुद्रौ गी कुज्जे पाई ओड़ेया ऐ। ए कहानियाँ 
बंडियां सरल ते रोचक न। कल्चरल एकंडमी ने इन्दा डोगरी 

(ङ ) 
अनुवाद कराया ऐ। डोगरी भाषा चाली लक्ख डोगरें दी मातृ- 
भाषा ऐ। ए कहानियां मातृभाषा राहें उन्दे तोड़ी पजाने दा पुस्न 
कार्य एकेडमी नै कीता ऐ। बड़ा सरहाने जोग कम्म ऐ । 


्रंग्रेजी थमां डोगरी च श्रनुवाद करने च डोगरी भाषा दा 
स्वातम बी झलक एदा जतन कीता ऐ । इक जीन्दी जागदी ते 
हिंत्यिक भाषा दे रूपै च डोगरी बकास ते उन्नति दी बत्ता उप्पर 
वधदी जा करदी ऐ। वाक्य रचना जां व्याकरण दे कुसं परजोगे दे 
वारे इच कसे साहित्यिक बन्धु दी सोच, ग्रोदा बचार मेरे थमां 
बंक्खरा बी होई सकदा ऐ। पर जियां उप्पर ग्राखेया ऐ इक जीन्दी 
जागदी उन्नति पासे गें बधान्दी भाषा इच इकरूपता' ओन्दे हम वी 
पंजी बरे लग्गी जाने कोई बड़ी गल्ल नई । डोगरी दे साहित्य दा 
जिन्ना पर्चार बधग भाषा गी बतेने दा जिन्‍ना जोग देगे उन्ती गै 
इकरूपता बी निश्चत हुन्दी जाग । फी बी श्रपने साहित्यिक बन्धुओं' 
अर्गें बेनती ऐ जे भाषा सर्बन्धी ते पुस्तक सर्बेन्धी सुझा जरूर देन |. 
इयां गै विद्वानें दी परखे दी घसवट़टी उप्पर असलीयंत दा पता लगदा 
ऐ। ते खुद सोधन जन्दा ऐ। लेख ते लेखक दोनें दा कल्याण 
न्दा ऐ। 

गणपति दोर लखारी बने 


भगवान ब्यास होरें गी कुण नई जानदा ? ओ बेदें दे 
मन्ने प्रमन्नें दे लखारी न। उन्दे पिता दा वां महांऋषि पराशर 
हा । ईएऐ वेदव्यास न जिनें संसारे दा कल्याण कीता ते महांभारत 
जनेया दिव् ग्रन्थ रचया | 


पहलें उनें महांभारत मनेइच बनाया । फी सोचन लगे 
ए कत्थ दुनियां गी कियां पुज्जे ? उनें जगत बनाने आले ब्रह मा जी 
दा ध्यान कीता। ब्रहमा जी उन्दे सामन प्रगट होश । उन 
ब्रह मा जी गी मत्था टेकेया ते जले हत्थे बेनती कीती । 


महाराज ! में इक बड़ी शेल कहानी सोचीएऐ पर मिकी 
कोई नेआ नई लबदा जे अऊ बोलदा जां ते श्रो लिखदा जा । 

महाभारत २ 


ब्रह्‌ सा होरें ब्यास जी गी बड़याया ते आखन लगे-- 
“ऋषि जी, तुस गणपति गणेश हुन्दा आहवान करो। ते उनें 
गी आखो जे ओ तुन्दे लखारी बनी जान। ए. आखिये ब्रह्‌ मा जी 
लोप होई गे। ब्यास जी ने गणपति हुन्दा ध्यान कीता । गणपति 
जी प्रगट होए । ब्यास होरे. उच्दा स्वागत कीता, पूजा कोती 
ते गल्ल सनाइये महत करने दी बेनती कीती । गणपति होरें 
उलाया--“खरा ! जियां तुस ग्ाखदे ओ उग्रां गे ग्रऊ करंङ | पर 
इक शर्त ऐ जे लिखन पेदे मेरी कान्ती नई रूकी लोड़चदी । इस 
करी तुस बिना रुकावटे ते संकोचे दे लख़ान्दे जाश्रो । अऊ इससे 
शर्ते पर लिखी सकनां ।' 


ब्यास होर मत्नी गे । पर उनें बी अपने बचा गित्ते इदे 
कन्ने गे शर्ते लाई दित्ती-- 


«इरां गे सई ! पर जे किश ग्रऊ लखां ओ्रोदा रथे तुसँ 
लिखने थमां पहलें समझी लैनां होग ।' 


गणपति होर मुस्कराए ते शर्त मन्तौ गे । व्यास 
होरें महांभारत दी कत्थ रम्भी ओड़ी । बिच बिच ओ नेए 
पलेचदार इलोक बोलन जे गणपति होर गी अर्थ समझने गित्तै 
बिंद रुकना पेई जा । इन्नें चिरे गी ब्यास होर कई इलोक मनै 
इच रची लैन्दे । इस चाली बेद ब्यास होर बोलदे गे ते गणपति 
जी लिखदे गे । 

अदू' छापेखाने नई हे हुच्दे ते विद्वानें दे दमाग गै पोथिएं 
दे भण्डार हुन्दे हें । ब्यास होरें सबनें थमां पहलें ए ग्रन्थ अपने 
नामी पुत्तरै गी, सिरी सुकदेव होरँ गी पढ़ाया । फिरी उने होरनें 
ऋषियें अग्गे ओदी ब्याख्या कोती । ग्रो इयां नई करदे तां 
अगलियें पीढ़िएँ गी ए ग्रन्थ नई थोन्दा । 


इक परम्परा इयां ऐ जे नारद होरें ए कथा देवतें गी सनाई 

३ 
ते शुक्रदेव होरें गन्धव गी पढ़ाई । ए ते सारें गी पताऐजे 
वशम्पायन होरे, जेड़े बड़े गुणी ते विद्वान हे, ते ब्यास हुन्दे नजीको 
चेलें बिच्चा हे, लोके दे कल्याण आस्तै इसी प्रगट कोता । 


. 


महाराजा परीक्षत दे पुत्तर, जनमेजय होरें इक बड़ा जग्ग 
रचाया ते जग्गै बिच वेशम्पायन होरें गी महांभारतै दी कर्था 
बाचने दी वेनती कीती । पिच्छुआं सूत रिशी होरें नैमिष बने 
इच शौनकादि ऋषिएं गी ए कत्थ सनाई । ए कत्थ इन्तमिन्न 
ऊंग्रां गे ही जियां वेशम्पायन होरें जनमेजय गी सनाई ही । 


सूत होरें ऋषिएं गी सनाया-- 


“मरे बड़े भाग हे जे में ब्यास हुन्दी रची दी महांभारत दी 
ए कथ सुनी । ए कथा सारे संसारै दे लोके गी धर्म ते होने जीने 
दे उपा ते फल सखान्दी ए । अऊ तुसें गी ए कथा सनानां ।” 
ए सुनिये सारे ऋषि सोगे होइये, उच्दे चवकक्‍्खी किट्ठ होई गे । 
सूत होर सनान लगे “विस बेल्लै महाराजा जनमेजय ने जगा 
कीता तां में महाभारत दी मुक्ख कथा ते ग्रोदे कन्ते होर कई 
कत्थां जेड़ियां बेशम्पायन होरे सनाइयां हियां, सुनियां । 
फी ऊ तीथे ठुरी गेया ते बड़े तीर्थं कीते ते जुद्ध खेतर 
बी दिक्वेया जित्यें महांभारत होआ हा । इण अऊ तुसें सारें 
शी मिलन आयां । फिरी उनें सारे ऋषिएं गी महाभारते दी 
कथा सनाई । 


महाराजा शान्तनु हुन्दा काल होई गया तां चित्रांगद 
हस्तनापुरै दे राजा बनें । उन्दे पिच्छुओं बिचित्रबीय होरे गी गही 
थोई । उन्दे दौं पृत्तर होए । धृतराष्ट्र ते पाण्डु। धृतराष्ट्र 
पलोठी दा हा पर जमान्दरू गे श्रन्ता हा। इस करी गही लौके 
आऊ पाण्डु गी थोई । पाण्डु कछा किश परद्ध होआ ते उसी 
 बनबास भोगना पेया । ोदियां दमै लाड़ियां कन्ने हियां ते उस 
मता चिर बनबास भोगेया । 

बने इच रोन्दे होई पाण्डु दियें दमैं लाड़ियें पञ्ज पुत्तर 
होए जेड़े अग्गे चलिएऐ पाण्डवे दे नां कन्ने बिख्यात होए। अजें 
बनबास चले दा गै हा जे पाण्डु हुन्दा काल होई गेया । 


ऋषि लोकें उन्दी बने इच पालमा कीती । इम्रां पञ्ज 
पाण्डव मठोन लगे । 


जिसलै सारें कशा बड्डा जागत युधिष्ठर सोलें बरें दा होआ 
तां ऋषिलोक उनें गी हस्तनापुर लई आये ते उन्दे दादा भीषम 
पितामह गी सौंपी गे । 


पाण्डवें थोड़े चिरे इच गे वेद पढ़ी लेते वेदान्त सिक्खी लेया 
ते राजक्रमारें दे सिक्लने जोग सारे कलाकौशल सिक्खी लेते । 
अन्ने धृतराष्ट्र दे पुत्तर कौरव उन्दे दोक्ली होई गे। ते उनेंगी 
मती चालीं दुख देन लगे । 


भीष्मपितामह कुलै दे बडेरे हे । उने बिचबचा कीता ते 
दौने पक्खें बिच सुलह सफाई कराई ओड़ी। इस चाली पाण्डव 
इन्द्रप्रस्यै इच ते कौरव हस्तनापुरै इच बक्खरे-बक्खरे राज करन 
लगे । 


किश समे परैन्त कौरवे ते पाण्डवें जुआ खेडेया। उस समे 
राजा लोक जूआ खेडना बड़े मान्ने दी गल्ल समभदे हे। कौरवें 
पासेया शकुनि खेडेया ते उस युधिष्ठर गी हराई श्रोड़ेया | एदा 
नतीजा ए निकलेया जे पाण्डवे गी तेरां बरे बनबास भोगना पेया । 
उनें राजपाट छोड़ेया ते अपनी धर्मपत्नी द्रोपदी कन्ने बने गी 
गे उठी । खेडे दी शर्ते च शाते ही जे बारां बरें बने इच रोना ते 
तेरमां बरा छप्पिऐ गजारत । बनबासा कट्टिऐ जिसले पाण्डव परतोए 
तां दुर्योधने कोला अपना राज मंगन लगे । दुर्योधन इन्ने चिरे 
इच उन्दा राज सांभी बैठा दा हा श्रो उन्दा हिस्सा परताने थमां 
इन्कारी होई गेया । नतीजा ए निकलेया जे जुद्ध छिड़ेया | पाण्डवें 

दुर्योधने गी हराया ते अपना राज परतिऐ लई लता । 


पाण्डवें कोई छित्ती बरे राज कीता। पिच्छुआ्रां उनें राज 
पोतरे परीक्षित गी दित्ता ते द्रोपदी कन्ने बनें गी उठी गे। सारे 
बस्तर तुआरी उड़े ते बुवखें दी छाल लाइए गजारा करन लगे। 


ए महाभारते दी कथा दा सार ऐ। एसाड़े भारत वर्ष दा 
बट्टा ग्रन्थ ऐ एदे च मतियां कत्थां ते उच्चा चुक्कने आलियां सिक्खां 
मत्तां न। ते कन्ने गें पाण्डवे दे सुख-दुखे दी कहानी ऐ। महांभारत 
ते सच्चें मुच्चें दा इक समुहर ऐ जेदे इव श्रनसम्भ मोती न, 
जवाहारात न । जियां रामायण साड़ी मातृभूमि दी संस्कृति ते 
नीति दा सुम्ब ऐ ईश्रां गे महांभारत वी संस्कृति ते नीति दा सदा 
बगने आला झरना ऐ। 


000 

देवबत 


“अड़िये तू भामें कोई बी एं, पर में थुआड़े कन्ने ब्याह 
जरूर गै करना ऐ।” ईआं राजा शान्तनु ने गंगा देवी गी श्राखेया 
जेड़ी मनुक्ख देह धारण करिये सामने खड़ोती दी ही । राजे दा 
अंग अंग नुआड़ी दिब्ब सुन्दरता कन्ने मस्त होश्रा दा हा । 


राजे श्राखेया-““अड़िये मन्नी जा, थुआड़ी प्रीतै गित्तै मेरा 
राजपाट धन दौलत मेरी जिन्द बी हाजर ऐ।'” 

देवी गंगा बोली-राजा ! अऊ थुआड़ी धर्मपत्नी ते बनी 
ज' पर किश रार्ता न। नतुसते न होर कोई मिकी ए पुच्छग 
जे ग्रऊं कुण आं ते कुऱ्युआं आईआं । में चंगा मन्दा किश करां 
तुसें नई ठोकना ते न गै माड़े उप्पर रोहें होता । मिकी खिञ्ज 


महाभारत ष्‌ 

चाढ़ने श्राली कोई गल्ल नई करनी । जिसले तुसें इनें गल्लें बिरुद्ध 
किश कीता में उत्यें ते उस्सँ बेल्ले गे तुन्दें कशा द्वरी जाना ऐ । 
तुसें गी ए शर्ता कबूल न ? 


राजा आत्तर होए दा। सगन्ध खाइये आखन लगा मिको 
सब किश मन्जुर ऐ ।” देवी गंगा रानी बनी गई ते समां बीतन 
लगा । अपने नेक गुणें, नम्मर सुभा ते पक्के प्यार कन्ने गंगा जी 
नै राजे दा मन बस्त करी लैता। जीनेदानन्द पूरा हा ते समां 
बीतदा सेई गे नई होऐ । 


रानी दे किन्ने गै जागत होए पर जिसले जागत होऐ तां 
रानी उसी लइएऐ गंगा प्रवाही आवे । ए करिऐ बी बिन्द २ हासा 
नुआढ़े ओठों पर खेड़दा गै रवै । 


गंगा दे ईआं करने करी शान्तनु दे कालजे गी बड़ा सल्ल 
लग्गै ते इस राकशी कम्मै गी दिक्खिये मन त्राही जा; पर बुहासरे 
किश नई , चुप चपीता गे जरी जा। बचन गे नेश्रा दित्ता दा हा । 
राजा मते आरी सोचे ए ऐ कुण ? कुत्युआं आई दी ऐ ? ते नेग्रा 
कसाइयें आला कम्म कौ करदी ऐ । फी बी बचने दा बद्धा दा, 
ते नुआड़ी प्रीतै इच डुब्बे दा कोई लॉमा नई देऐ ते न गे बरोध 
क्रे । 

इस चाली गंगा ने सत्त जागत मारी ओड़े । जिसले अठमां 
जागत होआ ते गंगा उसी बी रढ़ान चली । तां शान्तनु कशा नई 
ते जरोग्रा । उन्न आखेआ रूकी जा, बसकर । तू अपने मसूम 
जागते गी मारने दा मनुक्खें शा ओपरा ते भयानक कम्म करनीं 
एं ? ईआं उने गंगा गी इस कम्मे शा रोकी ओड़ेया । 


गंगा बोली--महाराज ! तुसे श्रपना बचन बसारी ओड़ेया 
ऐ। तुन्दा मन अपने पुत्तरे इच लग्गी गेया ऐश | हुण तुसें गी 
माढ़ी लोड़ नई रई! 

अऊ चली ग्रां । में इस जागतै गी नई मारङ । मेरे 
बारे इच किश निर्णा करने थमां पहलें मेरी गल्ल सुनी लौ । 
मिकी नेग्रा नखिद्ध कम्म जे करना पेआ सो बसिष्ठ जी दे श्राप 
सूजब हा । अऊ भगवती गंगा आं जिसी देवता ते मनुक्ख सारे 
पूजदे न। बसिष्ठ जी ने श्रट्टे बसुएं गी श्राप दित्ता जे संसारं इच 
जाइये मनुक्ख जून भोगो । बसुए मिगी बेनती कीती ते में तरस 
खाइये उन्दी मां बनना मन्नी लेता । ए सारे तुन्दे जागत जेड़े में 
जम्मे हे वसु हे। ते तुसें इतें श्रद्ट बसुएं दी जेड़ी सेवा कोती ऐ 
ओदा तुसें गी चंगा गे फल थोग । तुसें गी बड़ा उच्चा 
दिब्ब लोक घ्रापत होग । भ्रऊ तुन्दे इस छेकड़ी दे जागत दी 
किश चिर पालमा करङ ते फी तुसें गी सौंपी श्रोइङ । ए तुस गी 
माढ़ी बकशीश होग। ए गलाइयै ते जागते गी लइयै गंगा जी लोप 
होई गइयां। 


ए ओ जागत हा जेड़ा श्रमो जाइगै भीष्म नां कन्ने पसिद्ध 
होग्रा । ४ 


बसुएं गी बसिष्ठ होरें की श्राप दित्ता ओदी कथा ईआं ऐ 
इक दिन बसू लोक अपनिए लाड़िएं कन्ने सेल स्पाटे गी निकले ते 
फिरदे फरान्दे बसिष्ठ हुन्दी कुटिया कोल आईगे । मुनि हुन्दी गो 
नन्दिनी चरा'रदी ही । इक बसू ने नेई दिब्ब-मूर्ते गौ दिविखिएऐ 
सारिएं गी तु्राई सद्देग्रा । बसुएं दियां लाड़ियां गो दिविखऐ 
बड़ियां पासिन्न होइयां ते तरीफ करन लांगियां | उच्दे चा इक 
अपने ख़स्मे गी आखन लगी ए गौ मिकी लइ देओ । ओ 
आखन लगा,--“असें देवतें गी गवे दे दुद्धौ दी के लोड़ ऐ ? ए बसिष्ठ 
मुनि हुन्दी कुटिया ऐ ते उन्दी गै गौ ऐ। मनुक्ख ते नाढ़ा दुद्ध पीये 
अमर होई जाङन । पर असे गी के लाह ? श्रस ते ग्रग्गं गे श्रमर 
श्रां। ते कन्ने बन्द सारी गल्लै पिच्छे बसिष्ठ होरें गी कंत 
रोहें करना ? 

पर जिद पइ दी जनानी कशा कियां खलासी होऐ ? 


गरो आखन लगी--““मनुवख लोके इच माढ़ी इक सहेली ऐ । 
ए गौ मिकी श्रोदे गित्ते लोड़चदी ऐ। बसिष्ठ हुन्दे श्रौने थमां पहले 
पहले श्रस गौ खस्क्राई लई जन्नेश्रां । तुस गी ए कम्म ते जरूर गे 
करना पौग--माढ़ी इच्छेया पूरी करती गै पौग” । श्राखर पति 
होरे गी मन्तना पेया। सारे बसू किट्टं होए ते गौ ते बच्छे गौ 
लइएऐ टुरदे होए । 


जिसलै बसिष्ठ होर आस्मै गी परतोए उनें गी गौ बच्छा नई 
लब्त्रे। उन्दे विना मुनि जी दा पूजा पाठ गै सम्पूरण नई हा हुन्दा | 
उनें जोग ध्यान लाया ते सारी गल्ल सेई करी लेती । उनेंगी रोह 
चढ़ेया ते उनें बसुएं गी श्राप दित्ता । “जाश्रो-जाइऐ मनुक्ख जून 
भोगो जिसले बसुएं गी श्रापै दा पता लग्गा ताँ पशतान लगे । समभ 
आई पर पिळुझ्ां । मुनि हुन्दे पैरें ढट्ठ ते माफी मंगन लगे । 
बसिष्ठ हीरें आखेया-श्राप ते नई टली सकदा । प्रभास वर 
जिन गौ चराई ही मताचिर मनुक्ख लोकँ इच रौग--मान जस्स 
पाग । बाकी जम्मदे गै श्राप थमां मुकत होई जाडन । श्राप गी 
इन्नां यै नरम करी सकनां । बसिष्ठ मुनि ` होर फी तपस्या करन 
लगे। रोहै कन्ने तपस्या दा श्रसर किश खीन होई गया हा । 
जिनें गी तपस्या करी श्राप देने दी दशगती ग्रौन्दी ऐ औ श्राप देने 
करी तपस्या गी खीन बी करदी ऐ। 


बसुएं गी किश स्हारा होग्रा । ओ भगवती गंगा जी कोल 
पुज्जे ते बेनती करन लगे | हे भगवति तू साढ़ी मां बन | साढे 
उप्पर किरपा कर | साढ़े गित्तै धरती उप्पर श्रा कुसे मन्ने प्रमन्ने 
दे मनुवखै री बर। असे गी जमदे गे पानी इच रढ़ाई शओड़ेयां ते 
ईआं अरस श्रापे थमां मुक्त होई जागे ।” भगवती गंयाने उन्दी 
बेनती मन्त लेती । धरती उप्पर आई ते शान्तनु हुन्दी रानी 
बनी गई। 

महाभारत १० 
जिस ले गंगा टुरी गई ते ञ्ठमें जाग्रतै गी लइऐ लोप होई 

गई तां शान्तनु होरें बी भोग बासना त्यागी ओड़ी ते राजकाज 
तपस्या समभिये चलान लगे। इक दिन ग्रो गंगा नदी दे कण्डं 
बाखोरी करा दे हे जे उनेंगी इक जागत लब्बा जेड़ा देवतें दे राजा 
इ्दर आङ्‌ सुन्दर हा। ते गंगा नदी इच दबोदब तीर चलाने दी 
खेडा लग्गे दा हा। ईश्रां लगदा हा जे जागत मौरी कन्ने लाड 

ला'रदा होऐए। राजा इस नजारे गी समाधि जन लाइऐ दिखने च 

मस्त हा जे गंगा देवी प्रगट होई ते ग्रान लगी ए लो महाराज 

अपना पुत्तर । ए अठमां जागत जम्मेया हा। हुण तोड़ी में नाढ़ी 

पर्बस्ती कीती ऐ। एदानांदेवब्रत ऐ । इस खूब शस्तर विद्या 

सिक्खी दी ऐ ते भगवान परसराम हुन्दी बरोबरी करदा ऐ । इन्न 

बसिष्ठ हुन्दे कशा बेद ते बेदान्त पढ़े न । ते शुक्राचार्य होरे गी 

जिन्तियां बिद्या औन्दियां न, सिक्खी दियां न । ए बड़ा भारी 

योधा ते धनुखधारी ऐ ते राजकाजे दी विद्या इच सिद्ध ऐ । € 

अपने कन्ने लई जाओ । 


गंगा जी नै जागत गी लाड लाया, सीस दित्ती राजा शान्तनु 
गी सौपेया ते फी लोप होई गई । 

भीषम जी दी पतिग्या 


देवव्रत जनेआ राजकमार थोआ राजे दे कालजे बी ठण्ड 
पई ते पर्जा नै बी अपने भाग सराए । दौने दी खुशी दा ठकाना 
नई हा। राजे नै देवव्रत गी गद्दी दा बारस बनाई शओड़ेया । 


चार बरे बीती गे। इक दिन राजा होर जमना जी कण्डँ . 
टहलकदमी करा दे है जे बाऊ इच कदबोई दा मुहाका आया । ए 
कशबो किश नेई दिब्ब ते मिट्टी लग्गी जे राजा होर नुआड़ी सु 
लान्दे लान्दे इक थारे जाई पुज्जे जित्थें इक सुगे परी मट्यार खड़ोती 
दी ही। ए सग्धि नुआढ़े कशा आवा दी ही । उसी इक ऋषि 
होरें बरदान दित्ता दा हा जे नुआड़े शरीरे थमां दिब्ब सग्धि 
आवा करग | इस सगन्ध कच्ते सारा बन महका दा हा । 


CE महाभारत 

महाभारत १२ 


रानी गंगा दे जाने परेन्त राजा होरें अ्रपनिएं इन्द्रिएं उप्पर 
बड़ा संजम रक्खे दा हा पर इस दिब्ब गोरी गी दिखदे गै उन्दे 
संजमे दे बन्न त्रुटी गे ते बासना मकी उठी । राजे नै गोरी गी 
आखेया--व्याह करी ले । 


उस ग्लाया-अऊ मछेरन रां । मछेरें दे सर्दारे दी धी 
आं। व्याह सर्बन्धी गल्ल तुस माढ़े बापू कन्ने गै करी लौ । 
नुआड़ी ग्लानी नुआड़े रलेपे आङ्‌ गे बड़ी प्यारी ही । 

नुआड़ा बव्ब बड़ा काइयां हा । 

आखन लगा :--राजा जी कुडियें न्होना गै हुन्दा ऐ । इस 
बी बोही जाना ऐ। तुस ते सब्बे चाली जोगश्रो। फी बी ब्याह 


करने कशा पहलें तुसें गी इक बादा करना पोग शान्तनु होर 
आाखेया--गल्ल मन्नन जोग होई तां वादा करङ । 


“मछेरें दा सर्दार बोलेया-इस कुड़ी शा जेड़ा जागत होग 
ऊऐ तुन्दे पिछुआं राजा बनग ।” 


राजा काम बासना कन्ने बतोआ जन करदा हा पर नेग्रा 
बादा कियां करै? 


एदा ते सिद्धा ग्रर्थ हा जे देवते सतुल्ल गंगा दे पुत्तर देवव्रते 
गी गद्दी दी वरास्तँ थमां भेठा करी ओड़ना ए ते बड़ी नमोशी आली 

गल्ल ही । ए कीमत नई चकान हुन्दी। ओ अपनी राजधानी 
हस्तनापुरं गी परतोई आये । पर ताङ त्रुटने करी निम्मोकानी 
बड़ी ही। उने कुसे कन्ने बुहासरी नई । चुप्पगे होईगे। उत्साह 
मरी गेआ । इक दिन देवब्रतै अपने पिता गी पुच्छेया :-- 


पिता जी ! तुस जे किश इच्छा करो सो हाजर हुन्दा ऐ | 


फी तुस निम्सोकान की श्रो ? ईयां बझोन्दा जे कोई गुज्जा गम 
तुन्दा मन कीश्रा करदा ऐ। 3 

१३ महाभारत 


राजा बोलेया-बेटा, तू ठीक गे स्याता ऐ। मिकी किश 
मानसिक चिन्ता ते क्लेश दुख देऐ दे न। तूएं माढ़ा इक मात्तर 
पुत्तर ऐं । थुंआड़ियां हीखियां बड़ियां उच्चियां न ते सदा फौजी 
कारणामे इच रुज्जा रौंनां एं । इस ससारे इच जिन्दू दा कोई 
बसाह नई ते जुद्ध दा कोई ऐन्त नई । 

परमात्मा नई करे जे तुगी कोई हज मर्ज होई जा तां साढ़ा 
वेन्स ते मुक्का । ए ठीक ऐ जे तू इक्कला गे सौ पुत्तरें बरोबर 
एं। फो बी शास्तरें दे जानकार ते पणतें दा ग्लाना ऐ जे इक्कला 
पुत्तर जनेश्रा होआ जनेश्रा नई होग्रा। मिक्री किश मतासव नई 
बभोन्दा जे साड़ी बेन्स परम्परा इकके जिन्दू सहारे टुर । मेरी बड़ी 
मर्जी ऐ जे साढ़ा बेन्स बधे फलै फुल्ले । मेरी चिन्ता दा ईऐ बड़ा 
कारण ऐ | पिता नँ पज्ज पाइऐ गल्ल बनाई दस्सी ओड़ी। पुत्तरे 
गी सारी सच्ची गल्ल सनान्दा बी कियां ? 


देवब्रत समभझदार हा, ताड़ी गया जे पिता दे मने दा गुज्जा 
भेत किश होर ऐ। उस राजे दे सारथी गी पुच्छेया। उस थमां 
पता लग्गा जे जमना जी दे कण्डे राजे दी मछेरन कुड़ी कन्ने गल्ल 
बात होई ही । ओमचेरें दे सरदार कोल गेआ ते ग्राखन लगा जे 
कुड़ी राजे गी व्याही दे । 


~ 


मछेरे ने बड़ी धीनगी कन्ने पर पककें पेरे आखेया--मेरी धी 
राजे कन्ने न्होनें जोग ऐ ते फी श्रोदा जागत राजा होने जोग की 
नई ? गद्दी दे बारस तुस ओ । तुस टिक्के श्रो। पिता पिच्छुआं 
तुसे गै राज सांभना ऐ। बस इन्ती गं गल्ल अड्चन बना दी ऐ । 


देवब्रते जबाब दित्ता--भ्रऊ बचन दिन्ना जे थुआड़ी कृड़ी 
दा जागत गे राजा बनग। अऊ गद्दी बौने दा अपना हक्क दिन्नां । 
ए श्राखिये उन्न सगन्ध खादी । 


मछेरें दा सरदार बोलेया--तुस भारते दै कलै इच सारें 
कृशा उत्तम ओ । तुस नेई गल्ल कीती ऐ जेड़ी राज बेसे इच ग्रजे 

महाभारत १४ 
कुस नई कीती । तुस- सच्चें गै शूरवीर ओ। तुस माढ़ी थियू 
शी आपू राजा हुन्द कोल अपने पिता कोल लई जाओ। फीबो 
साढ़ी गल्ल सुनी लौ। श्रऊ कूड़िया दा बब्ब अ्रां। मिगी बिन्द 
शकक नई जे तुस अपना बचन नई नभागेओ | पर तुन्दें धियें- 
पुत्तरें भ्रपना गद्दी बौने दा हक्क थोड़ा छोड़ी ओड़नां ऐ ? तुन्दें पुत्रे 
तुन्दे नेऐ गे शूरवीर होना ऐ। जे उनें ध्याई लेआ जे राज असे लेना 
ऐं तां उन्दा मकाबला कुस करनां ऐ ? ए शकक मेरे मनै गी चैन 
नई लेन दिन्दा । 


कुड़िया दे बब्बै दा नेश्रा पेचदार सुग्ाल सुनिऐ देवव्रते 
सबनें थमां उच्चा त्याम करने दा निश्‍चा कीता । उस पिता दी 
इच्छा पूरी करने दा पक्का संकल्प करी लेता । उस दवें बाहवां 
चुक्किये मछेरे दे सर्दारे गी श्रासेश्रा अऊ करें ब्याह नई करङ। 
अऊ सदा ब्रह्मचारी रौङ। जिसलै उन्न इयां ग्लाया तां देवतें 
फुल्ले दी बरखा कीती। ते गास 'भीषम' “भीषम' करिये गूजी 
उठेया । भीषम दा अर्थे ऐ नेश्रा व्यक्ति जिन्त एडी बड्डी सगन्ध 
चुक्की ते उसी तोड़ चाढ़िये दस्सेआ । श्रदू थर्मा देवब्रतै दा नां 
भीषम पई गेया । 


देवव्रत सत्यवती गी लइये पिता कोल आई गया । 


सत्यवती बिचा शान्तनु दे दौं पुत्तर होए चित्रांगद ते विचित्र 
वीर्यं । पहले चित्रांगद गद्दी उप्पर बेठा फिरी विचित्रवीये। 
विचित्रवीय दे दौं पुत्तर होए-धृतराष्ट्र ते पाण्डु। धृतराष्ट्र रानी 
ग्रम्बिका दे ते पाण्डू रानी अम्बालिका दे पुत्तार है । धृतराष्ट्र दे 
सौ पुत्तर होए जिनें गी कौरव आखदे न । पाण्डु दे पञ्ज पुत्तर 
पर्सिद्ध होए। उने गी पाण्डव आखदे न | 


भीषम जी मता चिर जीन्दे रहे । श्रायें दें टब्बर टोर उन्दी 
पूरी मानता करदे रहे । भीषम-जी कुरुखेतरे दी पसिद्ध लड़ाई द 
ऐन्त तोड़ी जीन्दे रहे । 


CC-0. In Public Domain. An eGangotri Initiative 


अ 


अ 
१५ महाभारत 
शान्तनु 
| 
| | 
(भगवती गंगा बिच्चा ) (सत्यवती बिच्चा) 
| | 
ऋषम चित्रांगद विचित्र वीर्य 
| | 
(अम्बिका) (अम्बालिका) 
| | 
धृतराष्ट्र पाण्डु 
| | 
कौरव पाण्ड्य 


००० 

अम्बा ते भोषम 


कुसै गन्धर्वे कन्ने लड़ाई होई ते सत्यवती दा फुलर चित्रांगद 
मरोई गया । ओदी कोई लुग्राद नई ही इसकरी नुश्राड़ा श्रा 
बिचित्र वीर्य गे गद्दी दा बारस बनेया पर ओ नबालग जाना ही 
इस करी नुआड़े बड्डे होने तोड़ी भीषम होर गे हकूमत 
चलान लगे । 


जिसलै विचित्रवीर्ये जुआनी इच वैर पाया तां भीषम हर 
नुआड़े गित्ते केई लाड़ी तुप्पन लगे । उनें गी पता लग्गा जे काशी 
दो राजे दिये धियें दा स्वम्बर रचोये दा ऐ। उस जमाने इच राजें 
दियां कुड़ियां ईश्रां गे बर चुनदियां हियां । भौषम होर अऊ गित्तै 
लाड़ियां लैन उत्थें राई पुज्जे। कोसल, बंग, पुण्ड, कलिंग, ते हीर 

कई थारें दे राज राणे स्वम्बरे गित्ते काशी आई ढुक्के । उन्दियां 
पशाकां दिक्खने जोग हियां इक कोला इक बधिया । राजकमारियें 
दे इलेपे ते गुणें दियां बड़िया धुम्मां पेदियां हियां । स्वम्बरे च 
मकाबला बड़ा जोरदार होने. आला सेई होग्रा दा । 

भीषम सारे राजें इच बड़ा मनने दा योधा ते भ्रस्तर-शस्तर 
धारी पसिद्ध हा । पहले ते सारें समझेया जे भीषम ईआं गे 
स्वम्बरे दा जलसा फलसा दिक्खन आये दा ऐ। पर जिस लै उनें 
गी पता लगा जे ओवी मक्ाबलैइच ऐ तां सारें दी मच्च मरी 
गई ते बड़ा बट्ट खान लगे । उने गी इस गल्ले दा पता नई हा 
जे भीषम अपने श्राऊ विचित्रवीर्यं आस्ते स्वम्बर जित्तन आये 
दा एऐ। 

राजा लोक भषिम गी ताने मीने दन लगे। दिक्खो जी 
भारत बंसँ दे चाननी चराग बुट्टे बार स्वम्बर लड़न आये जे । किश 
अपनी चिट्टी दाड़ी ते ब्रहमचारी रोने दी सगन्धा दा गै ख्याल 
करना हा। इनें गी स्वम्बरा दा चा के ग्राखदा ? चिट्ठा झाटा ते 
आट्टा खराब । 


राजकमारियें बी जिनें स्वम्बर करना हा भीषम हुन्दे पासे 
नजर पुट्टिय नई दिक्खेया ते भ्रग्गं लंघी गइयां । 

भीषम होरें गी ग्रम्ग बली उट्टी। उनें किट्ट होए दे राजें 
गी ललकारेया मद॑ बच्चेओ तां आओ मकाबला करो ते सारें गी 
अम्बरे दे तारे दस्सी ओड़े । त्रौनें राजकमारियें गी रथे उप्पर 
बहालेया ते हस्तनापुर लई चले। गओ मती दूर नई हे गे द जे 
राजे शाल्व नै उनें गी रोकी लेता ते जुद्धे गी ललक़ारेया । शाल्व 
सौबल देसे दा राजा हा ते राजकमारी भ्रम्बा गी चान्दा हा । 
राजकमारी ने बी उसी मने थमां पति धारी लेदा हा । बड़ा घोर 
जुद्ध होआ। शल्व हारी गया । भीधम हुन्दी बरोबरी दा कुन 
तीर चलाने आला हा । राजकमारी ने शन्‍्दा कोता ते भीषम 
होरें शल्व दी जान बकशी करी ओड़ी | 

राजकमारियें गी लइये भीषम होर हस्तनापुर पुज्जे ते 
विचित्रवीये हुन्दे ब्याह दियां तयारियां रम्भी कट्डियां । जिसले 
सारियां बेदी च किट्टियां होइयां तां अम्बा किश मुस्कराई । ओदी 
मुस्कराटे इच बड़ी बेर्सी जन ही उस भीषम होरें गौ इंग्रां 
गलाया :--हे भगवती गगा जी दं पुत्तर ! तुगी भलेयां पता ऐ. 
जे शास्तरें इच के आखेदा ऐ। में मनै थमां राजे झल्व गी जेड़े 
सोनल दे राजा न पति धारण करी लता दा ऐ । तू मिगी जोरा 
जबरी इत्ये लई आयां एं । शास्तरें दा जानकार एं जे मतासब 
- समभनां एं सो कर । 


भीषम होरें ओदी जोरदार दलील ते आपत्ति सुनी । किश 
नगरान कन्ने लाइयै उसी राजे शल्व कोल टोरी ओड़ेया । लौकियें 
दौनें भनें अम्बिका ते अम्बालिका दा ब्याह विचित्र वीयं कन्ने विधि 
मताबक होइ गेया । 
अम्बा खुशी खुशी राजे शस्व कोल गई ते उसी सारी होई 
बीती दी गल्ल सनाई। “में मुण्डा थमां गै तुसें गी अपना पति 
धारण कीता दा ऐ भीषम होरें मिकी तुन्दे कोल भेजी ओड़ेया ऐ । 
हुण तुसें शास्तरें दे अनुसार मिगी ब्याही लौ । 
शल्व ने आखेया :--भीषम नै मिगी सारे राजें दौ सामन 
हराया । ते तुकी खोई लई गेया । मेरी ते बड़ी भद्द होई ऐ । 
हुण में तुकी अपनी लाड़ी दे रूपै इच श्रंगीकार नई करी सकदा । 
तू उन्दे कोल गै परतिऐ जा ते जयां हुकम दिन्दे न ऊम्नां कर । 
- ए'गल्ल ग्लाइये शाल्व होरे उसी भेजी श्रोड़ेया । 
ग्रो हस्तनापुर आई । उस भीषम गी जो किश गल्ल होई 
बीती ही सनाई। भीषम पितामह ने विचित्रवीयं गी ्राखेया जे 
नाढ़े कन्ने ब्याह करी लै पर विचित्र नीचे ने श्राखेया जे इसदा मन दूए 
कन्ने लग्गा दा ऐ। ऐसी इस्तरी कन्ने अऊ ब्याह नई करदा । 


अम्बा भीषम हुन्दे पास परतोई ते आखन लगी तुस्से मेरे 
कन्ने ब्याह करी लौ। होर कोई रस्ता नई रेआ । 


CC-0. In Public Domain. An eGangotri Initiative 


` 


१९ महाभारत 


पर भीषम होर अपनी सगन्ध कियां तरोड़ी ग्रोड़न । उनेंगी 
अम्बा दी दशा पर दुख ते बड़ा होआ । उनें फिरी विचित्र वीर्ये 
गी समझाया पर ओ नई गै मन्नेया । उनें फी अम्बा गी आखेया 
तू शल्व कोल गे जा ते उसी परतिए श्राख जे ओ ब्याह करी ले । 
गरो बी बड़े मान्नै श्राली ही। नई गई। ते किन्ते गै बरे हस्तनापुरे 
च रई। छेकड़ नराश होइऐ श्रो फो शल्व कोल गई । पर ओ 
कत्तई राजी नई होग्रा । 

छे बरे बचारी नै बड़े कौड़े घुट पीते । नुआड़ी हीखी ढई 
गई ही। ते हिरदा दुख कन्ने बतेह होई गया हा। ओदे मने इच 
जिन्नी मिठास ही जहर बनी गई जे भीषम गे ओदी जिन्दगी 
जुड़ने दी जड़ ऐ। उसी भीषम कन्ने घोर घृणा होई गई। उसने 
सारे राजें अग्गें वेन पाये जे भीषम कन्ने जुद्ध करिये उसी मारी 
ओड़ो ते मेरा बदला चकाश्रो पर भीषम हुन्दे सामने ग्रौने दी कोदी 
हिम्मत ही ? कुसँ श्रौदी फर्यादू पास ध्यान नई दित्ता । आखर 
उस घोर तपस्या शुरू करी दित्ती' ते भगवान सुब्रह्मत्यम हुन्दी 
राधना शुरु करी दित्ती। भगवान ग्रोदं सामने पतेक्ख होए ते 
उसी फुल्लें दा इक सदाबहार हार दित्ता । उनें आक्खेया जेड़ा वी 
ए हार पाग ग्रो भीषम दा शत्रू बनी जाग । 

अम्बा रो हार लइएऐ हर इक राजे कोल गई ते ग्रान लई 
छे मुहें ग्राले भगवान सुब्रह्मन्यम हुन्दा हार साम्बो ते मेरा 
पक्ख करो । 

पर भीषम हुन्दी दुश्मती कुन मुल्ल ल॑? आखर ओ राजे 
द्र पद कोल गई ते बेनतो कीती पर उस वी गल्ल नई मन्ती । उसने 
ग्रो हार द्र पद राजे दे महले उप्पर टंगेया ते आपू बने गी टुरी गई । 

` उसी किन्ने गे तपस्वी मिले। उन्न सारें गी अपनी बिपता 

दी गल्ल सनाई। ह 

उनें सलाह दित्ती तू भगवान परसराम हुन्दे कोल जाइऐ 
बेतती कर । 

अम्बा नै उन्दी सिक्ख मन्नी । 


परसराम जी ने कहानी सुनी तां उनें गी बड़ा तरस आया । 
उनें आक्खेया अऊ थुआडी के सहायता करां ? जेकर थुश्राड़ी मरजी 
होऐ तां में शल्व गी ग्राखां जे श्रो थुश्राड़े कन्ने ब्याह करी ले। 


अम्बा आखन लगी नई , हुण मेरी कोई मरजी नई । मिगी 
ब्याह दी, घरे दी, खुशी दी कोई लोड़ नई । में अपनी जिन्दगी 
इच इक्क चीज चाहनी श्रां ओरो भीषम कन्ने बदला लेना ऐं । मिकी 
इक्के बरदान चाही दा ऐ--भीषम दी मौत । 
परसराम होर नुग्राड़े दुखे कन्ने बड़े तपे, उने गी राजें कन्ने 
बी केड़ ही उने नुश्राड़ी गल्ल मन्नी लेती ते भीषम कन्ने जुद्ध छिड़ी 
गेया । ए बड़ी लम्मी ते बरोबरी दी लड़ाई ही । अ्रपने समें दे दोऐ 
इक्के नेए शस्तर धारी हे । पर आखरकार परसराम होरे गी 
हार मन्ननी पेई । 
उनें भ्रम्बा गी श्राखेया :- 


में ्रपना सारा जोर लाई ग्रोड़ेया ऐ पर सफल नई होआ । 
हुण तू भीषम हुन्दी शरण गेजा । तेरे आस्ते ईऐ इक्क मात्तर 
रस्ता रई गेदा ऐ। 


. अआ बचारी दुख ते रोहै कम्ने भुज्जी गई। शड़ा बदला लेने 
दी भावना करी जीन्दी ही । अम्बा हिमाला पर्बत गई ते घोर 
तपस्या करिये शिवें दी राधना करन लगी । की जे मनुक्खें दी 
संहायता कन्ने ते किह बनेया नई । शिव जी पर्तंक्ख होए ते उनें 
उसी बरदान दित्ता जे दूए जन्मे इच तू श्रापू भीषम दा रेड़का 
मकाई ्रोड़गी । 

ग्रम्बा कोला हुण जरोऐ 'नई । ओ काहली पवै जे कदू ए 
जून कुड़क॑ ते ओ नमां जन्म लइऐ मने दी ताङ पूरी कर । उस 
चिख चिनी ते ओदे च पवेश करी गई । चिखा दे लोरें कशा 
'ओद मने दे भांबड़ मते तत्ते हे। 

शिवें दे बरदान मूजव अम्वा राजे द्रुपद दे घर । ओदी 
धी होई जम्मी । किश मठोने उप्पर उस्स दिक्खेया जो सदाबहार 
फुल्लें दा हार जेड़ा ओ महले दे दरवाजे उप्पर टंगी गई ही ऊंआं गे 
उत्ये टडोए दाहा। डरे मूजब कुस उसी छूता नई हा। ओ हार 
उस अपन गल पाइ लता | 

राजा द्वु पद कुड़िया दे श्रति साहस कशा डरन लगा जे ए 
भीषम कशा मरवान्दी ऐ । उस घियु गी बनें भेजी श्रोड़ेया। उत्थं 
उस तपस्या कीती ते जनानी थमां मर्दे बनी गई | ते नुआड़ा नां 
शिखण्डी पेया । 


कुरुक्षेत्र दे जुद्ध च शिखण्डी गी सारथी बनाइये ग्रर्जनै 
भीषम हुन्दे पर हमला कीता। भीषम गी पता हा जे शिखण्डी 
जमांइरू जनानी ऐ उने अपनी जुद्ध नीति दे श्रनुसार नुआड़े कन्ने 
कदें बी लड़ना नई हा । सो होग्रा ए जे शिखण्डी गी सामने 
रक्खिऐ श्रजंन लड़दा रेग्राते उस भीषम होरें गी जित्ती लेता 
भीषम होरें गी आगम होई गेया--जे हुण ऐन्त समां आई गेया ऐ । 
इस दुनिया थमां टुरता गे ठीक ऐ । खीरी जुद्धे च जेड़े तीर 
भीषम होरें गी लग्गे ओ दसदे हे जे ए तीर शिखण्डी दा ऐ ते जिस 
डूगा घा कीता ओ भ्रजुंने दा ऐ। ईआं इस महान जोधा दी 
मौत होई | 


0०० 

देवयानी ते कच 


बड़े पराने समें दी गल्ल ऐं, देवतें ते राकशें दा घोर जुद्ध 
होआ । पई त्रौनें लोकें दा स्वामी कुण ए। लड़ने राले दौनें 
पक्खें दे गुरू बड़े मनने प्रमन्ने दे है । देवतें दे बृहस्पति जी है । 
जेड़े बेदें दे गूढ़ जानकार हे ते राकशों दे शुक्राचार्यं जी जेड़े श्रकली 
दे खजाने हे । राकश कोल ए बड़ा बादा हा जे उन्दो गुरू जी 
गी संजीवनी बिद्या औन्दी ही ते ओ मोए दे गी झट जीन्दा करी 
लेन्दे हे। इसकरी देवतें कन्नें लड़ाई इच ओ किन्नें बारी गै मरोए 
पर शुक्राचाये होरे परतिएं जीभ्दे करी लैते । ते उने देवतें कन्ने 
जुद्ध फी शुरू करी दित्ता। ए लड़ाई मती लम्कोई गई ते देवतें गी 
ए बड़ा घाटा हा। 


देवते बृहस्पति हुन्दें पुत्तर कच कोल गे जे साड़ी महूत कर । 
उने आखेया जियां हुन्दा ऐ शुक्राचाये हुन्दी किरपाद्ृष्टि अपने पास 
खिच्च ते उन्दा चेला बनी जा। ईग्रां उन्दे कन्ने इक मिक होइऐ 
उन्दा जिगरी ते विश्वास पात्तर बनिएऐ ते भामे चंगा मन्दा किश 

बी हीला करना पद शुक्राचायं जी कोला संजीवनी बिद्या दा भेत 
कट्टी ग्रान । देवते गी जेड़ा इक बड़ा घाटा रौन्दा ऐ पूरा 
होई जाग । 

कच होरें प्रार्थना मन्ती लेती ते शुक्राचाये जी गी मिलन टुरी 
पे । शुक्राचायं होर राकशों दे राजा बृषपर्व हुन्दी राजधानी इच 
रौन्दे हे । कच उम्दे घर गया, चरण बन्दिये बेनती श्रजे करन 
लगा--अऊ महांऋषि ग्रंगिरस हुन्दा पोत्रा ते बृहस्पति हुन्दा 
पुत्तर कच ग्रां। अऊ ब्राह्मण ग्रां ते तुसें गी गुरु धारिऐ बिद्या 
सिक्खन रायां । उस समै दा निजम हा, जे कोई स्याना बिद्यार्थी 
विद्या पढ़न आवे तां गुरु उसी नां नई हे करदे। शुक्राचाये होर 
प्रार्थना मन्ती लैती ते आखेया-बेटा कच ! तू बड़े कुलीन घराने 
दा ऐं । औं तुकी विद्या पढ़ाङ । बृहस्पति हुन्दा मान करना 
सबने दा कतव्य ऐ । 

कच किन्ते गै बरे शुक्राचाये हुन्दे कछ रेआ। आश्रम दे 
सारे कम्म पूरी चाली नभान्दा रेआ। शुक्राचाये हुन्दी इक बड़ी 
प्यारी धी ही, देवयानी । उसी ओ बड़ा गै प्यार करदे हे। कच 
उसी नच्ची गाइयै परसिन्त करदा रोन्दा हा ते इयां उस नुआड़ी 
प्रीत जित्ती लेत्ती पर अपने ब्रह्मचर्य दे बरतै थमा डिगेया नई । 


जिसलै असुरें गी इस गल्लै दा पता लग्गा तां उनेंगी बड़ी 
चिन्ता होन लग्गी । उचेंगी शकक पेई गया जे कच जुक्राचायं हुर्दै 
कशा सञ्जीवनी बिद्या खिच्चन आये दा ऐ। ओ नई हे चान्दे 
जे नेआ नर्थ होऐ। , 


इक दिन कच गुरु हुन्दियां गवां चारा दा हा असरें उसी 
फगड़ी लेया । चुआड़े टोटे कीते ते कुत्तें गी पाई ओड़ेया । सजा 
ले गवां परतोइयां । कच नई श्राया । देवयानी गी बड़ी चिन्ता 
होई । ग्रो रोन्दी कल्पदी पिता कछ गई। श्राखन लगी--दिन 
चरोक़ने दा घरोई गेया ऐ । तुन्दी सजा श्राली पुजा बी मुवकी 

गई ऐ । पर हजे कच नई परतोञ्रा। माल बी चौनेयां आपू 
गे घर राया ऐ। मिकी डर ए कच गी क्िश होई गया ऐ। में 
नुआड़े शुद्ध कियां रवां ।” 

ग्रो बब्बे दी बड़ी लाडली ही । उनें सञ्जीवनी विद्या 
बरती ते कच गी सहया। कच जीन्दा होई गेया ते हसदा हसदा 
आनिये गुरु होरें गी चरण बन्दना करन लगा । देवयानी पुच्छन 
लगी चिर कियां लग्गा ? उस दस्सेया-गवां चारा दा हा 
चानचक्क श्रसुर आये, ते उनें मिगी बड़ी ओड़ेया । हुण परतियै 
कियां जिन्दा होई गेयां ए मिकी पता नई । पर जीन्दा होई गेयां 
ते आई पुज्जां । 


इक बारी फी के होआ जे कच देवयानी गित्ते फुल्ल चुनन 
गेया । परतिये असुरें फगड़ेया ते जीयें मारी ओड़ेया । उन 
नुआड़ी जिन्दू दा मलीदा बनाया ते समुद्रौ दे पानी इच रोढ़ी 
आोड़ेया । जिसलै मता चिर होन लगा ते ग्रो नई परतोग्रा तां 
देवयानी फी पिता कोल गई । उने सञ्जीवनी दा प्रयोग कीता 
ते कच गी जीन्दे करी ग्रोड़ेया। कच नै उनें गी सारी होई बीती 


दी सनाई ओड़ी । 


त्रिये आरी असुरें कच गी फगड़ेया, मारेया ते फुकिये नुआड़ी 
मतू ढ़ दाराबे इच पाइयं शुक्राचायं होरें गी पल्याई ओड़ी । गुरु होर 
पी गये उनें गी के पता हा। फी गवां परतोइयां पर कच नई 
आया । देवयानी परतिये बब्बे कोल गई। कच गी सही देओ | 


. जुक्ाचार्यं होरें बड़ा दमदलासा दित्ता पर कुत्यें ? “में किन्ने 
बारी गे कच गी जीन्दा कीता ऐ पर असर लोकें उसी मारी ओड़ने 
दी गे ध्याई दी लबदी ऐ । चलो, के करना होआ। मौत ते 
सारें गी गे ग्रौन्दी ऐ। थुआड़े नेई स्यानी कुड़ी ने इयां दुखी नई 
होआ लोड़चदा । तुगी के ऐ ? सारी उमर पेदी ऐ, जुग्रानी 
ऐ, लेपा ऐ, सारें दा लाड प्यार ऐ। जा, नन्द कर। हि 

देवयानी कच गी बड़ा गै प्यार करदी ही। दुनिया दा 
निजम ऐ जे उपदेसें कन्नें बजोगै दी पीड़ नई चुकदी । ओ आखन 
लगी-कच ग्रंगिरस ऋषि हुन्दा पोत्रा, ते बृहस्पति हुन्दा पुत्तर 
केडा चंगा जागत हा । ओ साड़ी कियां दिन रात सेवा करदा 
रौन्दा हा । ग्रौं उसी किन्ना प्यार करदी ही । हुण ओदे मरने 
परेन्त के जीन रेआ । सारी उमर गे बरान ते वेस्हारा होई गई 
ऐ। भ्रम्मी मरी जन्नीं आं । देवयानी फाके पेई गई । 


धियू दा कष्ट दिक्खिये शुक्राचायं होरें गी बड़ा सल्ल होग्रा । 
असरे उप्पर बड़ा रोह आया । आखन लगे-तुसे ब्रह्महत्या कीती 
ऐ । तुस गी बड़ा भारी पाप लग्गनां ऐ। उनें सञ्जीवनी विद्या 
कन्ने कच गी जीन्दा कीता ते सद्वेया कच शराबे इच पझयै शुक्राचार्य 
हुन्दी नाड़ियें इच पुज्जी गेदा हा । जीव्दा ते होई गेया पर 
शुक्राचार्यं हुन्दे ढिइ्टे इच होने करी बाहर कियां आवे । इस करी 
सदने उप्पर शड़ा जबाब गे दईसकदा हां। शुक्राचाये होर बड़े 
हरान होए ते उनें गी मता रोह चढ़ेया, ग्रान लगे-भलेया लोका 
तू माढ़े ढिइ च कियां जाई पुज्जा ? ए बी असरें दी करतूत लबदी 
ऐ। ए ते बड़ा माड़ाहोआ। मन करदा ऐ सारे असरें गी मारी 
ग्रोड़ां ते देवते कन्नें मिली जां। खरा ! अपनी सारी कत्थ सना । 
कच ढिट्टँच हा जियां कियां औबे होइये उस सारी होई बीती 
सनाई ओड़ी | 


वशम्पायन होर ऋषियें गी कथा सनादे हे-- 


शुक्राचायं होर बड़े महात्मा ते पुज्जे दे ऋषि हे। उन्दी 
महसा बेअन्त ऐ । शराब कन्नें उनेंगी धोखा होआ । उने 
लोक दी भलाई गित्तै श्राखेया-जेड़ा हुढ़मत्त करिये शराब पीग 
ओदे गुण नष्ट होई जाङन । सारे लोक उसी थुक्डन | सारे 
संसारे गी माढ़ा ईऐ उपदेश ऐ । ए शास्तरें दी कथा ऐ ते सारे 
इसी मन्नेया लोड़चदा ऐ । 


CC-0. In Public Domain. An eGangotri Initiative 


महाभारत २६ 

| ओ अपनी धियू गी आखन लगे--बेटी ! इक गल्ल तुम्मी 
सोची ले । जे कच ने जीब्दा होता ऐ तां ग्रो माढ़ा ढिटु पाड़िये 
गे बाहर आई सक्दा ऐ । एदा मतलब ऐ जे में मरङ। ओदे 
परलिऐ जीने दा टकोदा श्रर्थ माढ़ी मौत ऐ । 


देवयानी रोन लगी--“माढ़े गित्तै ते दवक्खी गे मौत 
होई। तुन्दे दौनें चा कोई बी मोग्रा तां ्रऊ कदें नई जीङ । 


जुक्राचार्य चचान्दे हे जे इस समस्या दा किश हल निकलै। 
ओ विचला अर्थ ताड़ी गे । उनें कच गो ग्राखेया-बेटा ! तू 
बृहस्पति हुन्दा गै पुत्तर एं । मिकी सेई होई गेया जे तू किस 
गल्ल गिरौ आये दा एं। तू गल्ल ते सिद्ध करी लैतो ऐ । देवयानी 
गित्तै में तुगौ जीन्दा करन लगां। पर ग्रोदे गित्त गे में मरना बी 
नई चान्दा । हुण इक्क रस्ता ऐ जे भ्रऊ तुकी सञ्जीवनी बिद्या 
दस्सी श्रोड़ां । जिसले तू माढ़ियां आन्दरां पाड़िय बाहर आवें ते 
अऊ मरी जां तू मिगी जीन्दा करी लएं। श्रऊ तुकी सञजीवनी 
बिद्या दा ग्यान देन लगां तू मिकी जीन्दा करी लेयां । देवयानी 
गी साढ़े दमें चा कुसै गित्तै बी रोना नई पवे । ईयां शुक्राचार्यं होरे 
कच गी सञ्जीवनी बिद्या सखाई । कच उन्दे ढि चा ईयां 
निकलेया जियां बदलें चा पुत्मेया दा चन्त बाहर ्रौन्दा ऐ । 
महान गुरु हुन्दा ढिटट फटी गेया ने ओ मरी गे। 


पर कच ने बाहर श्रौन्दे गे श्रपनी तमीं सिक्खी दी सञ्जीवनी 
बिद्या कन्तें शुक्राचार्य होरें गी जीन्दा करी लेता । कच उन्दे परें नोग्रा 
ते ञ्राखन लगा--“गुरु जेड़े जानें गी ज्ञान सखान्दे न उन्दे पिता हुन्दे 
न। तुसें ते मिकी ्रपने शरीरे बिचा कड्टिये जीवदान दित्ता ऐ तुस 
भेरीमांबीश्रो।” 


कच होर किन्नें गै बरे गुरु हुन्दे आश्रम इच रेआ | जिसले 
जोदी बिद्या प्रापत करने दा समां मुक्का तां ओ देवलोक परतोने 

गित्तै ग्राग्या लैन गुरु हुन्दे कोल गेया । जिसलै जान लगा तां 
देवयानी नै बड़ी धीनगी ते नम्मरता कन्नें श्राखेया-- 


हे कच ! तुस ग्रंगिरस ऋषि हुन्दे पोत्तरे ओ ! कुलीन श्रो ! 
तुसे अपने बेदाग ते पवित्तर जीवन कन्ने मेरा मन जित्ती लेता ऐ। 
तुसें बड़ी विद्या प्राप्त कीती ऐ। भ्रऊं मते चिरे थमां तुन्दा प्यार 
पाले करनी आं । तुस ब्रह्मचयं आश्रमं दा पालन करा दे हे। 
अऊं चुप रई | हुण तुस बी माढ़ी प्रीतू दा मान करो ते माढ़े 
कन्ने व्याह करिये मिकी प्रसन्न करो । ग्रऊं बृहस्पति हुन्दी ते 
तुन्दी सेवा करङ, मान करडः । 


उस जमाने इच पढ़ी लिखी दी ते समझदार ब्राह्माण इस्तरियें 
गी हक़ हुन्दा हा जे ओ अपने मनै दी गल्ल खुल्ले डुल्ले पर मान्नै 
कन्नें आखी लेन । 


कच आखन लगा--हे देवयानी ! तू सारे गुणें दी खान एं । 
पर तू मेरे गुरु जी धी ए। ते मेरी मन्नन जोग एं। थुगराड़े पिता 
दे शरीर थमां मिकी जीवदान थोश्रा । इस करी अ्रऊ थुआड़ा 
आतरी होग्रा। तू मेरी भैन होई। भेंनू' कन्ने ब्याह करना कोई 
ठीक गल्ल थोड़ी हुन्दी ऐ । 


देवयानी ने बड़ी बेनती कीती, जोर पाया पर ओ नई 
मन्नेया । श्रो आखन लगी--तुस बृहस्पति हुन्दे पुत्तर हो। मेरे 
पिता दे थोड़े ओ। में तुसें गी परतिये जीन्दे कराया तां इस करी 
जे ग्ऊं तुसें गी प्रेम करदी ही। सच्ची गल्ल ते ए ऐ जे में तुसें 
गी मुण्डा थमां गे पतिरूप कन्ने प्रेम कोता ऐ। हुण ए ठीक नई 
जे तुस मिकी ईयां तज्जी श्रोड़ो । में पूरी चाली तुन्दी गै भगत झां 
ते निर्दोस ग्रां । 


कच ने जबाव दित्ता--अ्रड़िये ! नामनासब गल्ल करने गित्ते 
जोर नई पा । तू बड़ी मनमोहनी एं । रोहै दी लाली कन्ने 

थुआड़ा इलेपा होर बी उम्गड़ा दा ऐ। पर औं थुग्राड़ा आ आं। 
हुण तू मिकी बिदा गै होन दे। मेरे गुरु जी दी, शुक्राचाये हुन्दी 
पूरी चाली ते सदा गै सेवा करेयां। ईयां आखिये कच ने मसां 
उत्युआं छुट्टी लेती ते देवलोक गी ठुरी पेया । 


शुक्राचार्यं होर धियू गो दमदलासा देन लगे । 

देवयानी दा ब्याह 


दवयानी ते असुरें दे राजा बृषपर्व दियां राजकमारियां 
स्हेलड़ियां हियां । बने इच खेड़दियां रौन । इक दिन खेडा 
लग्गे दे दपर होई गई । धुप्प भखी तां बने इच बगदे नाड़ पर 
न्हौन लगियां । टल्ले कण्डे तुआरे ते पानी इच बड़ी गझयां। बा 
जे जोरेयां चली उन्दे टल्ले रली मिली गे । ते जिसले श्रो न्हाइये 
बाहर निकलियां तां टल्ले लाने इच किश टपलोई गइयां। के होआ 
जे राजकमारी शमिष्ठा ने देवयानी दे टल्ले लाइ ले । देवयानी 
किश रोह जन चाढ़ियै पर हासे हासे श्रान लगी--“भ्रड़िये तू 
भली एं ! जजमाने दी धी होइये गुरु हुन्दी घियू दे टल्ले लाई 
ले नी।” 

गल्ल ते मखौलें आली ही पर राजकमारी शर्मिष्ठा गी बड़ी 
कौड़ी लग्गी ते बड़े गमान कन्ते आखन लगी--“थुआड़ा बब्ब ते 
रोज मेरे पिता भ्रग्गे मत्था टेकदा रोन्दा ऐ। ते साड़े टुगड़ें उप्पर 
पलदा ऐ । तू ते इक मंगते दी कुड़ी एं। थुग्राड़े कुले शड़ा 

मगना ने सिकल दा ऐ। अरऊं राजे दी धी आं। तू मंगती होइऐ 
साढ़े अग्गे ईयां बोलें ? शामिष्ठा बोलदी गै गई ते उसी मते थमां 
मता रोहू चढ्दा गेया । खीरी उस देवयानी गी चपेड़ां मारियां 
. ते इक खूऐ इच घिक्का देई ग्रोडेया। खुए इच पानी नई हा । 
राजकमारी ते स्हेलड़ियें समभेया जे देवयानी मरी गईऐ। ओ 
मैहलें इ परतोई आइयां । 
देवयानी खूऐ इच ते डिग्गी पई पर मोई नई । नुआड़े कशा 
उप्पर नई हा चड़ोन्दा ते बड़ी दुखी ही। भारत बेन्स दा राजा 
ययाति बने इच शकार खेडन ग्राये दा हा। ओ तरयाये दा पानी 
तुपदा तुपदा उस थार ग्राई पुञ्जा । जिसल उस खूऐ इच झातेया 
तां चिट्टी २ चीज दा झलाका लग्गा । धरोइये दिक्खेया तां इक 
सुन्दर जनानी खूऐ इच पेई दी लब्बी । 
उस पुच्छेया--भलिये लोके ! तू कुण एं ! थुआड़े कन्न 
इच बालियां न, थुआड़े नेंह रत्तड़े न, तू कोदी घी एं ! कुस कुलै 
दी एं ? खूऐ इच कोआं डिग्गी पेई एं ? 


ओ बोली--“अऊ शुक्राचाये हुन्दी धी ्रां। उनेंगी नई 
पता जे भ्रऊ खुऐ च डिग्गी दीआं। मिकी बाहर कट्टो। ए. 
आखियै उस बावां उबड़ियां कीतियां । राजे ययाति ने 
नुआढ़ा हत्थ पगड़ेया ते उसी खूऐ चा बाहर कड़े या । 


देवयानी दी हुण शहर परतोने दी मरजी नई ही। ओ 
असुरें दी राजधानी दा मु ह नई ही दिक्खना चांदी । उसी शर्मिष्ठा 
दी गल्ल चेतै श्रौन्दी ही ते डर बकोन्दा हा। उस ने ययाति गी 
दस्सेया ते आसेया-“तुसे इक कुआरी कुड़ी दा सज्जा हृत्थ पगड़ेया 
ऐ । तुस मेरे कन्ने ब्याह करी लौ । तुस हर चाली मेरे पति 
होने जोग ओ | 


ययाति होर आखेया-तुन्दी गल्ल ते बड़ी प्यारी ऐ। पर अऊ 
क्षत्री आं ते तू ब्राह्मण कन्यां एं । अऊं तुकी कियां ब्याही सकनां ? 

कुत्यें जगतगुरु शुक्राचार्य हुन्दी धी ते कुत्थें इक ममूली क्षत्री अऊ । 
ए ब्याह कीयां होई सकदा ऐ ? भलिये लोगे ! तू घर परतोई 
जा।” 

राजा ए ग्लाइऐ अपने नगर उठी गेया। परम्परा मूजब 
इक क्षत्री कन्या ब्राह्मण कन्ने ब्याह करी सगदी ही। पर इक 
ब्राह्मण कन्या दा इक क्षत्री कन्नें व्याह नई हा होई सकदा । बड्ढी 
गल्ल ए ही जे इस्त्री दा दर्जा नई घटेया लोड़चदा । इस करी 
लौकी जाती दी इस्त्री बड्डी जाती दे मर्दे कन्ने ब्याह करी सकदी ही 
इसी 'अनुलोम व्याह' श्राखदे न पर उच्ची जाति दी इस्त्री गी हेठली 
जाति इच ब्याह करनें दी जाजत नई ही । ईए नेआ ब्याह होई 
जा तां उसी “प्रतिलोम व्याह” श्राखदे हे । शास्तरें दी ईऐ 
आग्या ही । 


कर 


देवयानी दा घर परतोने गी मन नई कीता। ओ उत्थें 
बने इच बूटे हेठ दुखी होइये बई रई । 

झक्राचार्य होर देवयानी गी जिन्दू थमां बी मता प्यार करदे 
हे। उने मता चिर बल्गेया कुड़ी राजकमारी कन्वे खेडत गई दी 
ही परतोई नई । के गल्ल ऐ ? उें ग्राश्रमे दी इक इस्त्री तुप्पन 
टोरी । ओ तुपदी तुपदी मसां उत्थें पुज्जी । देवयानी नमोशी च 
बैठी दी ही । रोइ रोइयं ते रोहै कन्ने नुआ्राढ़ी अक्खीं लाल 
सिमरख होई दियां हियां । इस्त्री पुच्छत लगी-“के गल्ल 
होई ऐ ? 

देवयानी बोली--“तू झट जाइयै माढ़े बापू जी गी सना जे 
राजे वृषप्े दे नग्गरे इच में पैर नई रक्खना । उस इस्त्री गी ` 
शुक्राचार्य हुन्दे कोल टोरेया । 

उनें गी भरियू दी दशा सुनिये बड़ा दुःख होग्रा । ओ भट. 
नुआढ़े कश द्रौड़े । उनें उसी लाड लाया, प्यार कीता ते समभान 
लगे--“ए मनुबखें दे अपने कमें दा फल ऐ जे कदें सुख हुन्दा ऐ ते 
कदे दुःख हुन्दा ऐ। दूए देगुण जां दोष साड़ा न किश सुआरी 

सकदे न ते न किश बगाड़ी सकदे न”। उनें होर मतियां सिक्खां 
मत्तां दित्तियां ते दम दलासा दित्ता । 


गो बड़े दुखै च सी, रोहै कन्ने आखन लगी “बापू, माढ़े गुण 
दोष बक्खी रौन देओ। ओ माढ़े न ते श्रऊ भुगती लैङ। पर 
मिकी ए दस्सो जे शामष्ठा नें मिकी की आखेया जे थुआड़ा बब्ब 
भण्डे आङ्‌ राजे दे जस्स श्रान्दा रौन्दा ऐ । उस मिकी मंगते दी 
कुड़ी बनाया ते आखेया जे तुन्दा कम्म ते कशामतां करियो भिवख 
मगना ऐ। इन्ना किश ग्लाइऐ बी सबर नई होश्रा तां उस मिक्री 
चाण्टे मारे ते कन्नोग्रां दे गत्ते इच सुट्टी गई । अ्रक नुआड़े बब्बै 
दो राजे इच कुतै बी नई रई सकदी । ए आखिर देवयानी 
फुटी पई । 


कुक्राचार्य हुन्दा मान जागेया । उनें आखेया-द वयानी ! 
तू राजे दे भण्ड दी धी नई । थुआड़ा बापू कशामती दे टुकड़े स्रोर 
नई । थुश्राड़े बापू गी जम्ग पूजदा ऐ ते इस गल्लै दा देवतें द 
राजे इन्द्र गी बी पता ऐ। ते ए वृषयर्व मेरे हसान कियां भुलली 
गेया ? चलो अपने मुएं मियां मिट्हू की बनना । असें गी लोड़ 
बी के ऐ ? उठ, तू ते इक ज्वाहरात एं, जेदी बरोवरी दा कोई नई 
तू ते अपने कुलै दा मान बधाने श्राली ते बाद्धा करने आली एं । 
सबर कर चलो घर चलचे । 


इस प्रसंग गी लइटै भगवान बेद-व्यास जी नै शुक्राचार्य हुन्दे 
कोला सारी दुनियां गी ए उपदे स दुझ्राया ऐ-- 


जेङ्ज अपने गुआण्डी दी गल्ल स्हारी लैन्दा ऐ अ दुनियां गी 
जित्ती लैन्दा ऐ ! जेड़ा अपने रोहै गी काबू करी लैन्दा ऐ जिग्राँ 
इक रथबान मु'हजोर घोड़े गी बस करी लैन्दा ऐ ऊऐ हुश्यार रथवान 
गनोन्दा ऐ। शड़ियां बागां पगड़ने करी कोई रथवान नई बनी 
जन्दा । घोड़ा भामें मु ह जोर होइगै जित्थे मरजी जा उठी । जेड़ा 
अपना रोह त्यागी ओड़दा ऐ जियां सप्प अपनी सपकंज तुआरी 

ग्रोड़दा ऐ ऊऐ सच्चा बीर बहादर हुन्दा ऐ दूए भामें किन्ने कष्ट 
देन पर जोड़ा थिड़कं नई ऊऐ अपनी गल्ल तोड़ चाढ़ी सकदा ऐ । 
जेड़ा रोह नई चाढ़दा श्रो उस कर्म-काण्डी थमां मता चंगा ऐ जोड़ा 
शास्त्रें इच लिखे दे जग्ग सौ बरे करदा रवे । क्रोधी मनुवखें गी 
नौकर-चाकर, दोस्त मित्तर, भैन-्रा लाड़ी ते पुत्तर सारे गे त्यागी 
ओड़दे न। स्याने लोक जागतें ते ज्यानें दियें गल्लें दा रोह 
नई करदे | 

दे वयानी बड़ी धीनगी कन्ने आखन लगी “ए ठीक ऐ जे अऊ 
लौकी नेई कुड़ी श्रां पर नेई ज्यानी नई जे तुन्दियें सिक्खें मत्ते दा 
फैदा नई ठुआं । पर फी बी ग्रऊ ग्लानी ग्रां जे उने लोके च नई 
रौनां जेड़े मान मर्जादा गै नई जानन। जेड़े कुले गी भण्डन उन्दे 
कदा ते कदें नई बस्सना चाही दा । केडे धनवान की नई होन 
पर दुराचारी चण्डाल गे हुन्दे न भामें उन्दी जात नई हुन्दी । भले 
लोक उन्दे कन्ने रौन-बौंत नई रक्लना चाही दा । वृषपर्वा दी 
कुड़ी ने जोड़े मिको तान्ने मारे न रोहै कन्ने मेरा कालजा बली उदूठे 
दा ऐ। फट्ट भलोई जन्दे न, जले दे ङ्री औन्‍्दे न पर. जीभ कन्ने 
ग्लाई दियां गल्लां मरने तोड़ी नई भुलदियां । 


शुक्राचार्यं होर वृषपवं कोल गे ते उसी आखन लगे-राजा, 
भायें कई पापें दा फल कन्ने गे नई थोई जन्दा पर बेर-सबेर रो कुले 
दा बी तोड़ी मारी ओड़दा ऐ । बृहस्पति हुन्दा' पुतार कच 
ब्रह्मचारी हा। उसी अपनिएं इन्द्रिएं उप्पर संजम हा । उस करें 
कोई पाप नई कीता। उस बड़ी भगती कन्ने मेरी सेवा कीती । 
ते कदें करस्तै नई चलेया । थुआड़े लोकें उसी जीयें मारने दे 
जतन कीते, में सब किश जरेया। मेरी धी बड़े मान्ने आली ऐ । 
उसी थुश्राड़ी घियु ने कवचन बोले न । इच्चा गे नई उस माढ़ी 
घियू गी खूऐ इच रलकाया ऐ । हुन ओ थुआड़े राजै इच नई 
रौन लगी । ; श्रोदे बिना ग्रऊं बी इत्थें नई रई सकदा । इस करी 
-अऊ थुआड़े राजे गी छोड़िये चलेआं ।” 

ए सुनियै असुरें दे राजा दी ते खानेया दा गई । ओ आखन 
लगा--महाराज ! मिकी ते कक्ख पता गेनई। ते जे तुस मिकी 
छोड़ियै ठुरी जागेओ तां अऊ चिखा चढ़ी मरी जांङ ।” 

झुक्राचाये होर बोले मिकी ते अपनी घियू दी खुशी दी लोड ऐ । 
थुआड़ा ते थुश्राड़े असुरें दी किस्मतू दा ठेका नई लेदा। ऊऐ इक 
मात्तर माढ़ी धी ऐ। ग्रक्खीं दी लो ते जिन्ू थमां प्यारी । जे 
तू उसी पत्याई लें तां खरा नई ते अऊं ते चलेया ।' 

राजा वृषपर्वं ते सारे दर्बारी उस बूटे हेठ पुज्जे जित्ये 
देवयानी खड़ोती दी ही। ओ सारे नुआड़े पैरें डिग्गी पे ते माफी 
मंगन लगे । 

देवयानी भला कुत्थें मन्ने रोह शण्डन लगी--शर्मिष्ठा श्राखँ ` 
दी ही तू मंगते दी धी एं। हुण गो माढ़ी नौकरानी बने ते जित्यें 
अऊ न्होश्रां उस घरै इच मेरी बान्दी बनिऐ रबे ।” 

बृषपर्वे गल्ल मन्नी लेती । उस नौकर भेजिये शिष्ठा 
गी सद्वेया । 

शर्भिष्ठा नै भ्रपनी गल्ती मन्नी ते फैसले अग्गे सिर भकाई 
दित्ता। आखन लगी “जियां मेरी सहेली देवयानी आखदी ऐ 
मिगी मन्जूर ऐ। मेरी गल्ती दा नतीजा मेरे पिता गी नई भोगना 
पवै। गुरु शुक्राचायं होर मेरे पिता गी छोड़िय नई जाङन । अऊ 
देवयानी दी बान्दी बननी आं ।” देवयानी दा रोह ढलेया ते बव्बे 
कन्ने भ्रपने आश्रमे गी परतोई । 

फी इक मौके उप्पर देवयानी दी राजा ययाति कन्ने मलाटी 
होई। उस राजे गी परतियै प्रार्थना कीती जे. तुसें माढ़ा सज्जा 
हत्य पगड़ेया हा ब्याह करी लौ । 

ययाति होरें मुड़िये ऊऐ श्रडचन दस्सी जे में क्षत्री होइये 
ब्राह्मण इस्त्री कन्ने ब्याह नई करी सकदा । खीरी ओ दमैं 
शुक्राचायै हुन्दे कोल गे ते ब्याह करी लेने दी जाजत मंगी । उनें 

दई श्रोड़ी । ए प्रतिलोम ब्याह दी मसाल ऐ । कदें कदें ते कुसे 
खास मौके उप्पर गै हुन्दा हा। शास्तरे दा कम्म ते ए दस्सना ऐ 
जे के चंगा ते के मन्दा ऐ। पर इक बारी ब्याह होईजातांफी श्रो 
त्रुटदा नई । 

ययाति ते देवयानी होरें मता चिर नन्दं कन्ने गजारेया । 
शर्भिष्ठ उन्दी बान्दी बनिये कन्ने रई । इक दिन शमिष्ठ ययाति 
गी बक्खरे मिली ते आखन लगी मिकी बी व्याही लौ । राजा नें 
नुआड़ी बेनती मन्नी ते ब्याह करी लैता । पर देवयानी गी नई 
दस्सेया । 

पर नेई गल्ल छप्पी गुज्जी थोड़े रोन्दी ऐ । देवयानी गी. 
पता लग्गा। उसी रोह चढ़ना गे हा। उस अपने बब्ब गी सनाया । 
उनें गी रोह चढ़ेया ते उनें ययाति गी श्राप दित्ता जे तू समें थमां 
पहलें गे बुड्टा होई जागा । 

राज भरपूर जवानी इच बुड्ढा होई गेया। बड़ा दुखी होगा 
शन्दे करन लगा ते माफियां मगन लगा । शुक्राचार्यं होरे बी 
सोचेया ज इस्सै देवयानी गी खूऐ चा कड्डेया हा ते जान बचाई 
ही । किश ढिल्ले पे ते ग्रान लगे राजा-जु्रानी शान हुन्दी ऐ 
जड़ी थुग्राड़े कश नई रई। दित्ता श्राप परतोन्दा नई । पर इच्चा 
करी सकनां जे कोई तुगी अपनी जुआनी दइये बढ़ेपा लेई ले तां ए 
गल्ल तोढ़ चढ़ी जा ते तू परतिऐ जु्रान होई जायें ।' 


उनें ययाति गी शीर्वाद दित्ती ते बिदा कीता । 


००० 


७0०-0. In Public Domain. An eGangotri Initiative 


ययाति 


महाराजा ययति पाण्डवें दे इक बडेरे है । उनें कदें शत्रु थमांँ 
हार नई खादी । ओ शास्त्रें उप्पर चलदे हे देवतें गी पूजदे हैं, 
ते बड़े बडेरें दी बड़ी भगती कन्ने मानता करदे हे । और पर्जा 
दी भलाई गित्तै मगन रौन्दे हे ते बढ़े पसिद्ध हैं । 

पर तुसें सुनेया जे ओ अपनी लाड़ी देवयानी कऱ्ने बेन्याई करने 
करी ते शुक्राचार्य हुन्दे श्राप देने करी समें थमां पहले गे बुट होई 
गे हे । महांभारते दे कवि ईआं लिखदे न--ययाति गी बढ़ेपा 
आई गेया। इलेपा मुक्की गया। ते मसीबतां आई पइयां। इकदम 
जुश्रानी ट्री जा ते बढ़ेपा गाई जा तां इस मसीबतँ दा के बखान 
करना ! सब किश टकोदा सेई हुन्दा ऐ ते कन्ने बीती जुआनी दा 
चेत्ता पच्छे उप्पर लून लान्दा ऐ। 

ययाति उप्पर बढ़ेपा ते इकदम आई गथा पर हबे काम 
बासना ते नन्द भोगने दी मरजी मने चा नई निक्रली। उन्दे 
पञ्ज पुत्तर हे सारे गै पढ़े लिखे विद्वान ते गुणी। ययाति होरें 

उनें गी सहेया ते उन्दी भगती ते श्रद्धा दी दुहाई दइये आखन 
लगे--“तुन्दे नाने शुक्राचार्यं हुन्दे श्राप करी अऊ समें थमां पहलें 
बुडा होई गेयां। पर जिन्दगी दे नन्द भोगने दा चा नई चुक्केया । 
मी के पता हा जेनेश्रा भाना बर्तोई जाना एं। में ते हमें तोड़ी 
सञ्जम गै सिक्खेया ऐ ते भोगने आले नन्द बी नई भोगे। तुन्देचा 
कोई ए बड़ेपा लई लो ते बदले इच अपनी जुश्रागी देई श्रोड़ो । 
जेड़ा ए गल्ल मन्नग ते मिगी जुय्रानी देग ऊए मेरे राज दा बारस 
होग। जुआनी दे नन्द भोगने दी मेरी बड़ी मरजी ऐ। 


सारें कशा बड़े जागतै गी आखेया तां उस जबाब दित्ता-- 
जे में तुन्दा बढ़ेपा लेया तां सारे नौकर चाकर ते जनानियां मिगी 
हसङन। ए नई माढ़े कशा हुन्दा । माढ़े लौके श्रायें गी श्राखो 
ओ तुसें गी प्यारे बी बड़े न । 


जिसले दूए गी आखया तां उस बी बल्लें नेऐ नां करी श्रोड़ी । 
आखन लगा--“बापू जी ! तुस बढ़ेपा लैने गी आखदे ओ। ए ते 
शगती खीन करी ्ओरोडदा ऐ । इलेपा बगाड़ी ओड़दा ऐ बुद्ध बी 
भृष्ट करी श्रोड़दा ऐ। मेरे कशा ए गल्ल नई होई सकदी ।' 

त्रीए जागत आखेया--बुड्टे कशा न घोड़े दी सुश्रारी हुन्दी 
न हाथी उप्पर चढ़न हुन्दा । जीभ थथ्यान लगी पौन्दी, नेई हालती 
च अऊं के करी सकनां। ए गल्ल नई मनोन्दी ।” 

राजे गी रोह चढ़ेया ते नमोशी बी होई जे त्रोणें जागें 
नुञ्राढ्ी गल्ल नई मन्तो । उस सोचेया चौथे गी बी पुच्छी 
दिक्खनां । खबरे मन्नी गे जा। आखक लगा--अड़या ! तू 
माढा बढ़ेपा लइ ले । अपनी जुआनी मिगी दई ओड़। अऊ 
तुगी जुग्रानी परताई ोड़ङ । ते बढ़ेपा जेदा मिगी श्राप लग्गा 
दा ऐ, लई लैङ।” | 

चौथे ने बी माफी मंगी, ने श्राबन लगा--ए गल्ल नई सरी 
ओऔन्दी। बढ़ेपे इच ते दूएं दाग सहारा लना पौन्दा ऐ। अपना 

शरीर बी साफ नई करन हुन्दा । ए ते बड़ी दीन दशा ऐ। 
अऊ तुसें गी प्यार करनां पर ए गहल नई हो सकदी । 


चौनें जागते हामी नई भरी तां ययाति होर बड़े नराश 
होए। उन सोचेया मम्नना ते इस बी नई पर पञमें गी बी आखी 
दिक्लो । उनें उसी बी लेया इस करें राजे दी गल्ल नई ही 
परताई । राजा आखन लगा--“अड़ेया तू मिगी बचाई ले । 
अऊ बढ़ेपे दिये झुरियें, नसती, ते चिट्टे बालें कशा बड़ा दुखी 
आं । ए जुक्राचाये होरें भला श्राप दई ओड़ेया ऐ । ए बड़ा 
गरौला इम्तयान ऐ । जेकर तू किश चिरे आस्ते मेरा बढ़ेपा लई 
लें ते कष्ट जरी लें, तां अऊ किश चिर जिन्दगी दा नंद भोगिऐ 
तुगी जुआनी परताई देङ । ते सारे दुक्ख बी पाई लेडः । तुम्मी 
अपने श्रायें आङ, नां नई करी ओड़ेयां ।' 

ए पुरु सारें कशा निगड़ा पुत्तर हा ते बब्बै गी बड़ा प्यार 
करदा हा । आखन लगा--बापु जी, अऊ तुसे गी अपनी जुआनी 
दिन्तां, ते तुन्दी बढ़ेपे दियें मसीबतें कशा खलासी करानां । राजे 
दी खेचले कशा बी बेल्ले करनां । तुस खुश होई जाओ । 


AU 


ए सुनिये राजे ने उसी चोटियै गलें लाया हत्य लाब्दे गे 
ययाति होर जुआन होई गे । पुरु, जिस बढ़ेपा लेया, राज काज 
चलान लगा । ओदी बड़ी मेहमा होई । 


ययाति होरें मता चिर नन्द भोगेया । रज्ज नई होआ तां 
कुबेर हुन्दे बागें जाइये इक अप्सरा कन्ने मौजा मारन लगा । ईस 
काम बासना दी अग्गी इच जिनता धिओ पान्दे जाओ ए मकदी गे 
जन्दी ऐ । एदी तृप्ती हुन्दी गै नई । श्राखर उनें ए सच्च 
पञ्ञानी लैता पुरु कोल आये ते आखन लगे 

“बेटा, कामबासना भोगिये शान्त नई हुन्दी । घिओ पौने 
करी हवने दी श्रग्गी आडू मकदी गै जन्दी ऐ। ए में पढ़े दा ते 
सुनेदा ते था, पर तजर्वा नई हा कीते दा। नाज, छुन्ता पू ते 

इस्त्री इन्दी कामना बनी गे रौन्दी ऐ, ते कदें वी मनुक्ख रज्जदा 
नई । मनै गी स्थिर करचे तां गै शान्ति थोन्दी ऐ । मनुक्ख 
हिरख ते द्वेष कशा परे होऐ तां गे शान्ति थोन्दी ऐ। उस्से ले 
ब्रह्म दी प्राप्ति हुन्दी ऐ । 

हुण तू अपनी जुआनी लई ले ते चतराई कन्ने राज 
काज चला । 

ईआं ग्लाइऐ ययाति होरें अपना बढ़ेया बापस लई लेया । 
पुरु परतिऐ जुश्रान होई गया । उसी राजगद्दी सौंपिऐ ययाति होरे 
बनवास लई लेया । बने इच जाइये उनें बड़ी तपस्या कीती ते 
बैकुण्ठ धाम प्रापत कीता । 

ऋषि माण्डव्य हुन्दा मनोबल बड़ा हा, उन्दा शास्त्रें दा ग्यान 
बी बेसम्भ हा । उनें बड़ी तपस्या वीती । श्रो बड़े सत्तवादी ह । 
गो नग्गरे दे बाहर बने इच कुटिया इच रौन्दे हे । इक दिन श्रो 
भ्रपनी कुटिया इच इक बूटे हेठ समाधि लाइगै बेठे दे हे किश चोर 
तुआई द्रौड़दे श्राये। उन्दे पिच्छे पलीस ग्राले लग्गे दे है । उने 
दिक्खेया जे आश्रम नकेवला ते बक्खरा नेआ थार ऐ इत्थे छप्पी 
जन्नेआं । उने चराये दा माल मत्ता कुटिया इच इक नुक्करं च 
रक्खेया ते ग्रापू' छप्पी गे । उपाही उन्दा पेरा दिखद दिखदे 
आश्रमे इच आई पुज्जे | 

पुलीस दा कुटवाल माण्डव्य होरें गी दाबा दइये पुच्छन लगा | 
(माण्डव्य हुन्दी समाधि लग्गी दी ही) “तुकी ताई दा जन्दे डाकू 
लब्बे न ?” ग्रो कुआई गे न ? तौले दस्स जे उन्दा पीछा करिये 
उनेंगी झटपट पगड़ी लैचे । महात्मा होर ते समाधी लीन हे । उने 
के जबाब देना हा कुटवाल किश खिञजी पेया ते बदजवानी करन 

लगा पर महात्मा होरें समाधी करी कवख नई सुनेया । 
इन्नें चिरै गी इपाही कुटिया च जाई बड़े ते उनें गी चोरी दा 


माल पेदा लब्बा । उनें कुटवाल होरें गी रपोट कीती । सारे अन्दर 
गे ते छप्पे दे डाकू बी पकड़ोई गे । 


कुटवालै सोचया--अ्रच्छा ए गल्ल ही ' ताइंएं महात्मा होर 
मौन धारे दा ऐ। ईऐ असली डाकुएं दा सर्दार लबदा ऐ। इससे 
डाका पुञ्राए दा ऐ। उस व्पाहियें दा पहरा लाया ते आपू महाराज 
हुन्दे कोल जाइये रपोट कीती-महाराज माण्डव्य ऋषि माल मत्ते 
समेत पगड़ोई गेया ऐ। राजे गी बड़ा रोह चढ़ेया-ए चोरें दा 
सरदार बड़ा बदमाश ऐ, ऋषि दा भेस धारियै कम्म करदा ऐ । 
दुनिया गी भला धोखा दिन्दा ऐ। राजे नै छान-बीन बी नई कीती 
ते महात्मा गी पराधी आख़िये सजा दित्ती--'सूली चाढ़ी श्रोड़ो । 


कुटवाल परतोञ्रा। महात्मा गी सूली चाढ़ी ग्रोड़ेया । ते 
मालमत्ता खजाने जमा होई गेया । 

महात्मा गी नेजे उप्पर सूली भायें दई ओड़ी पर ्ओरो मोआ 
नई । उन्दी समाधि लग्गी दी ही इस करी जिसले उनें गी सूली 
बी चाढ़ी गरोड़ेया तांमी आ जोग शक्ति करी मोए नई । बने इच 
रौने राले बाकी सारे ऋषि उन्दी कुटिया च आये ते थागन लगे जे 
ए नर्थ कियां होआ ? | 

माण्डव्य होर बोले--राजे दे इपाही पर्जा दी रखवाली गित्ते 
हुन्दे न, पर उनें गे मिगी सूली चाढ़ेया ऐ। होर कुण नेई गल्ल करी 
सकदा ऐ ? 

राजा बड़ा चर्ज करन लगा ते डरेया बी जे जिस महात्मा गी 
सूली दित्ती ही ओ मोआ नई । ते बाकी सारे ऋषि उन्दे कोल 
किट्ट होए दे न। ओ अपने अमले फैले गी लइएऐ बने च पुज्जा | 
महात्मा गी सूली परा तुझ्नारेया । ते उन्दे चरणें च डिग्गा 
“महाराज ! पराध खिमा करो, अनभोल गें होई गेया ऐ । जानिये 
नई कीता।” ` ' 427: ह 

माण्डव्य होर राजे कन्ने रोहें नई होए। ओ सिद्धे धर्मराज 
कोल गये । धर्मराज त्रौणें लोकें दा न्यां करदे न । ओ न्यां दी 
कुरसी उप्पर बैठे दो हे । माण्डव्य होरें पुच्छेया--“में के पराध 
कीता जेदा मिकी ए डन्न थोग्रा ऐ ?” धर्मराज माण्डव्य हुन्दा 
जोगबल जानदे हे, धीनृगी कन्ने भ्रालन लगे-महात्मा जी। तुसे 
पक्खरू एं ते भौरे दियें मक्खियें गी दुःख दित्ता दा ऐ । तुसें गी पता गे 
जे चंगे मन्दे कम्में दा भायें श्रो लौके होन ते भायें बड्डे, चंगा मन्दा 
फल हुन्दा गै । ते ओ फल भोगना गै पौन्दा ऐ। माण्डव्य होरें गी 
'धर्मराजे दा उत्तर सुनिये बड़ा चबात होआ--ओ पुच्छन लगे-ए 
प्रराध में कदू कीता ? धर्मराज बोले । जदू तुस भ्रजें जागत है । 
माण्डव्य होरें धर्मराज गी श्राप दित्ता-ए इक मसूम जागते कोई 
खुञ्ज करी आड़ी, ्रोदी एडी सजा बड़ी ज्यादा ऐ । तुम्मी संसारे 
च जाइये मनुक्ख जून भोग ।” माण्डव्य ऋषि हुन्दे श्राप करी 
धर्मराज होरें विदुर हुन्दे रूपे इच अवतार लेया । श्रो विचित्र वीर्ये 
हुन्दी रानी अम्बालिका दी दासी दे घर जम्मे । 


ए सारी कत्थ सनाने दा मनशा ए हा जे बिदुर होर “धर्म 
दे अवतार हे । सारे संसारै दे विद्वान मनदे न जे बिदुर होर 
महात्मा न, धर्म शास्ते दे ग्यान, ते राजनीति इच उन्दी बरोबरी दा 
कोई नई । उनें क्रोध ते मोहममता भाखी गै नई । अजे बिदुर होर 
बीहें दे खल्ल-खल्ल गे हे जे भीष्म-पितामाह जी ने उनेंगी धृतराष्ट्र 
हुन्दा बड्डा सलाहकार बनाई ओड़ेया हा | ब्यास जी आखदे न त्रोणें 
लोके इच गुण ते ग्यान इच बिदुर हुन्दे कशा बड्डा कोई नई । 
जिसले धृतराष्ट्र होरें जुआ खेडने दी जाजत दई ओड़ी तां बिदुर 
होर उच्दे परें डिग्गे ते इस गल्ले दा बरोध करिये आखन लगे :-- 
महाराज ! अऊ इस्स गल्लै कन्ने सहमत नई । एदा नतीजा तुन्दे 
पुत्तरें इच लड़ाई लग्गी जानी ऐ । जूआ खेडने दी जाजत मत 
दिन्दे होवो । 


घृतराष्ट्र होरें मते चाली अपने पुत्तरै गी समभाया ते जुम्रा 

खेडने कशा रोकने दा जतन कीता । उनें आखेया--ए खेड नई 
खेडो । बिदुर होर बड़े ग्यानचान न ते साढ़ी भलाई चाहने ग्राले 
न । इस जूए दी सेडे करी पसी घृणा दी अग्ग बधनी ऐ ते 
उस इच साढ़ा राज ते असें भस्म होई जाना ऐ |” 

पर दुर्योधनै कोई सिक्ख नई मन्नी । धृतराष्ट्र गी पुत्तरे दा 
मोह हा गओ पुत्तरे दे हठे अग्गे झुकी गे ते उनें युधिष्ठर होरें गी 
जूश्रा खेडने गित्तै साद्दा भेजी ओड़ेया । 

श्री कृष्ण जी दा नाना शूरसेन यादें दा मन्नं प्रमन्ने दा 
बडेरा हा। उन्दी इक धी ही पृथा। बड़ी इलेपे ते गुणें दी खान । 
शूरसेन हुन्दे श्रा कुन्तिभोज दै कोई लुआद नई ही इस करी शूरसेन 
होरें पृथा गी कुन्तिभोज हुन्दी गोदै पाई ओड़ेया। अदू थमा 
पृथा दा नां कुन्ती प्रसिद्ध होई गेया । कीजे धर्म पिता दानां 
कुन्तिभोज हा । 

कुन्ती हमे लौकी मेई कुड़ी ही जे इक बारी दुर्वासा ऋषि 
होर श्राये ते ओदे पिता दे मेहलें इच इक बरा टिके रहे । 
कुन्ती नै पूरा बरा बड़ी श्रद्धा भगती ते मन लाइय उन्दी सेवा 
कीती । दुर्वासा ऋषि होर बड़े प्रसन्त होए ते उनें कुन्ती गी इक . 
मन्तर दस्सेया । उनें आ्राखेया--ए मन्तर पढ़िए तू कुसँ बी देवते 
गी सदगी ओ थुआड़े सामने सामर तकख होई जाग ते अपने नेग्रा 
शुरवीर पुत्तर देग । उनेंगी पहलें गे आगम होई गेया जे ्रग्गे 

जाइये कुन्ती दे पति उप्पर किश भाना बर्तोना ऐ इसकरी उनें 
कुन्ती गी ए मन्तर दस्सेया।- 

जुआनी बड़ी शोह ली (उत्सुक) ते काह. ली हुन्दी ऐ। उस 
सोचेया' हुण इत्थें गे पतेक्ख करी दिक्खनी श्रां । सूरज भगवान्‌ ` 
गासै चमका दे हे। उस उन्दा गै आह्वान कीता। उस्सँ ले अम्बर * 
घनोई गेया ते डिमालें शरोल्लै सूरज देवता कुन्ती कोल आई प्रेम जतान. 
लगे ते नुआड़े इलैपें दी तरीफ करन लगे । कुन्ती उन्दे दिब्ब” 
तेजं कन्ने किश सहमी गई ते. पुच्छन लगी--“हे देवता जी, तुस' 
कुण ओ ? । 

सूरजदेव होरें जबाब- दित्ता--अ्रऊं सूरज आं। तू पुत्तर_ 
कोमनां आला मन्तर पंढ़ेया इस करी अ्रऊं मन्तरे दा सहदे दा 
आई गेयां । ह , 

कुन्ती डरी गई ते ग्रान लगी--में ते कुआरी आं | पिता 
पालमा करदे न । में हजे मां बनने जोगनई। तेन गेमेरी 
मरजी ऐ । दुर्वासा ऋषि होरें बरदान दित्ता हा ते में ते छड़ा 
परीक्षा लैनें गित्ते मन्तर पढ़या हा। तुस परती जाग्रो ते माढ़ी 
गल्ती खिमा करी ओड़ो । पर मन्तरं दे जोरे करी सूरज देवता 
परतोइ नई हे सकदे । कुन्ती दी जिन्द निकलन लगी जे ञ्रो 
तें सारी दुनिया, च 'भण्डोई जाग। सूरज देवता ने किश दलासा 
दित्ता--“तुगी कोई बट्टा नई लमाग। माढ़ा पुत्तर जम्मिऐ बी 
थुआड़ा कुश्रारपन बनेया रौग ।” 


इयां कुन्ती ने दुनिया गी लो ते प्राण देने श्राले सूरज देवता 
हुन्दे पुत्तरै गी जन्म दित्ता। ईए नेए दिब्ब जन्में गित्त नौ महीने 
गर्भ धारण करिये कष्ट नई भोगनें पौन्दे । कुन्ती ने कर्ण जम्मेया 
जिस जमान्दरू गे कवच ते कुण्डल पाये दे हे ते, जेड़ा सूरज भगवान्‌ 
आड्‌ गे सुन्दर ते तेजवान हा । समां पाइयै ओ दुनिया दे सारें कशा 
बड़ सूरमें इच इक होई गेया । इस पसूता दे पिच्छुआं सूरज 
भगवान्‌ हुन्दे बरदान मूजब कुन्ती परतिऐ कुआरो बनी गेई । 

हुण ओ सोचें पई गई जे जातकं गी के करे? अपना दोष इपेलने 
गित्तै उस जातकं गी इक बन्द सन्दूक च पाया ते नदी इच रढ़ाई 
ओड़ेया । इक सारथी गी ओ सन्दूक तरदा लब्बा। ओदे कोई 
लुआद्‌ नई ही, उस सन्दूक पुट्टेया तां बिच्चा इक बड़ा गैं शेल जागत 
लब्बा । उस जातक अपनी लाड़ी गी दित्ता! उसी मसां घाली 
पुत्तर थोआ । उस अपनी सारी ममता ओदे उप्पर बारी 
ओड़ी । ईआं सूरज भगवान दा पुत्तर कर्ण इक सारथी दे घर 
` पल्न मठोन लगा ते सारथी दा पुत्तर खुआन लगा । 


जिसलै कुन्ती दे ब्होने दा मौका आया कुन्तिभोज ने 
ग्रासे पासे दे सारे राजें गी सादा भेजिये सद्देया ते स्वंबर रचाबा। 
किन्ने गे ब्होने दे शकीन हाबड़े दे पे। राजकमारी दे गुण ते 
इ्लेपा जगत प्रसिद्ध हे । कुन्ती ने जैमाल राजे पाण्डु दे गले इच 
पाई ओड़ी । ओ भरत बेंसे दे गहने हे। उन्दे तेज अग्ग सारें 
राजें दा बल फिक्का पई गेया जियां चन्नै गी ग्रहण लगदा ऐ.+: 
फी बिधि पूर्वक ब्याह पढ़ोआ ते कुन्ती अपने पति कन्ने हस्तनापुर 
टुरी आई । 

भीष्मपितामह हुन्दी सिक्खेया मताबक ते उस समें दे रवाजै 
मूजब पाण्ट ने मद्र दे राजे दी भैंन माद्री कन्ने बी ब्याह कीता । उनें 
दिनें राजे दौं दौंत्र त्र ब्याह करदे हे, पई बेन्स जरूर चले । काम 
बासना पुरी करने गित्ते मते ब्याह नई हे करदे | 


००० 

इक दिन पाण्डु होर शकार खेडन गे। इक ऋषि ते उन्दी 
लाड़ी बने इच हरण ते हरणी बनिये काम क्रीड़ा करे करदे हे । 
पाण्डु नै हरणे गी बाण मारी ्रोड़ेया। उसी के पता हा जे हरणे 
दे भेसे इच ऋषि होर न। ऋषि नै मरदे होई पाण्डु गी श्राप दित्ता । 
पापिया ! तू जिसले बी भोग करगा उस्सेले थुआड़ी मृत्यु होई 
जाग” । इस श्रापै करी पाण्डु बड़े दलगीर होए । राजपाट भीष्म- 
पितामह ते बिदुर होरें गी खौंपिये आपू दोने रानियें कन्ने बनें इच 
आई गे ते पूरे संजम कन्ने रौन लगे। कुन्ती ने दिक्खेया जे राजे गी 
लुआदू दी चाह ऐ पर श्रापै करी ओ लुआद पेदा नई करी सकदे । 
उस दुर्वासा हुन्दे कशा थोए दे बरदान ते मन्तरे श्राली गल्ल पाण्डु 
होरें गी दस्सी ओड़ी | 

उस कुन्ती ते माद्री दौनें गी मन्त्रे दा प्रयोग करने गी 
आखेया--ते ईयां कुन्ती ते माद्री नै पञ्जे पाण्डवें गी जन्म दित्ता । 
ओ बने इच जम्मे ते ऋषिएं इच पलन लगे। पाण्डु होर किन्ने गै 
बरे दौने लाड़ियें ते पत्रें कन्ने बने इच रे। 


होनी दी गल्ल कुण परतै ? रुत बदलोई बसन्त आया । 
खिड्दे फुल्ल, पलचदियां बेल्लां, ते कलोलां करदे पक्खरू, मिट्टी २ बा 
किश नेग्रा समां बज्जा जे पाण्डु ते माद्री अपने सब दुख ददे भुलली 
गे ते किश मस्ती दे लुआरे इच आई गे । माद्री ने बड़ी बेनती 
कीती, बरोध बी कीता पर बसन्त ऋतु ने बतेरो ग्रोड़ेया । पाण्डु 
हुन्दा संजम ढिल्ला होई गेया । पर ऋषियें दे श्राप खुञ्ज नई 
करदे । भोग करदे गे पाण्डु हुन्दा काल होई गेया । 


माद्री कशा ए दुःख नई झलोआ। उसी बोआ जे इस 
मृत्यु दा कारण श्रो आपू गै । उस कुन्ती गी आखेया जे नुआढ़े 
जागतें दी बी सम्हाल करै ते आपू चिखा उप्पर चढ़िये पाण्डु दे 
शरीर कन्ने सती होई गई । 


ऋषि लोक कुन्ती ते पाण्डवें गी हस्तनापुर लई आये ते 
भीष्म होरें गी सौंपना करी गे। उसलै युधिष्ठर होर मसां सोल्हें 
वरें दे हे। ; 

. जिसलै हस्तनापुरे इच पाण्डु हुन्दे काल होई जाने दी गल्ल 
पुज्जी तां सारे पास सोग होई गेया । बिदुर, भीष्म, व्यास ते 
धृतराष्ट्र होरें किरियाक्म कीता । सारे राजे इच सोग ते दुख 
मनोआ । | 

ब्यास होरें दादी सत्यवती गी ्राखेया--जो बीती गेया. सो 
भला । . अग्गे औने ग्राले समें इच पत्रा नई के दुख मसीबतां लिखी 
दियां न। जुआनी दा समां ते चंगे सुखने आडू बीतदे पता नई 
लग्गा पर गेडा समां बड़ी कठनाई दुख ते मसीबतें दा औने आला 
ऐ। समां बड़ा डाड्डा हुन्दा ऐ। अपने कुलै उप्पर ग्रौने आलियां 

बिपतां तुसें केत दिक्वनियां न ? इस करी तुस नगरी छोड़िये कूस 
बन जाइये कुठिया इच नवास करो । 


सत्यवती मन्नी गई ते श्रम्बिका ते ग्रम्बालिका गी लइयें बने 
गी ठुरी गई। इने त्रौनें रात्तियें अपने बढ़ेपे च तपस्या कीती ते 
मरने परैन्त सुवास थोश्रा । उनें अपने कुले दियां मसीबतां नई 


दिविखयां । 


000 

भीमसेन 


पञ्जै पाण्डव ते धृतराष्ट्र हुन्दे सौ पुत्तर हस्तनापुरे इच हसदे 
खेडदे मठोन लगे । जिन्दु थमां भीमसँन सारें कशा तगड़ा हा । 
श्रौ दुर्योधनै गी ते बाकी कौरवे गी बड़ा सतान्दा हा उने गी बाले 
दा घसीटदा ते मार चाढ़दा । आपु ते बड़ा भारी तारू हा उने 
गी जप्फी मारिये पानी इच चलोबी लाई ग्रोडं। आपू ते बड़ा 
दम रक्खे ते ग्रो पानी इच गोते खाइ खाइये फाह में होइ जान | 
ओ कदे बूटे उप्पर चढ़न तां इस हेठ खडोईऐ बूटे गी एडे जोरेयां 
झुनकना जे ओ बूटे परा पक्के दे बेरें आङ डिग्गी पौन । भीमसेने 
दे मखौल होई जाने ते उन्दियें जड बामें ते पिण्डं उप्पर नील गे 
नील ते फट्टन पई जन्दे हे। इस करी निक्के हुन्दे थमां गे धृतराष्ट्र 
हुन्दे सारे पुत्तर भीमसेने गी दिक्खी नई हे सखांदे | 


जिसले राजकमार मठोए तां कृपाचाये होरें उनें गी धनश 
बिद्या सखाई । हथ्यार चलाने दस्से ते होर मतियां बिद्यां पढ़ाइयां । 


महाभारत {० 


CC-0. In Public Domain. An eGangotri Initiative 


4१ महाभारत 


दुर्योधन भीमसेने कन्ने बड़ा खैरदा हा । श्रो बड़ा दोखी हा ते कई 
आरी नामनासब गल्लां बी करी ग्रोड़दा हा । द 

दुर्योधन बड़ा दुखी रौन्दा हा । श्रोदा बब्ब श्रन्ना हा । 
इस करी राज पाण्डु करदा हा। ुञ्राढ़े पिच्छुआं युधिष्ठर नैगे 
बारस बनना हा । ऊऐ जुवराज हा! दुर्योधन समभदा हा जे 
नुआढ़ा बब्ब ते बेबस ऐ । उस सोचेया जे युधिष्ठर गी गद्दी नई 
थोऐ इस गित्ते जरूर ऐ जे भीमसेनें दा कण्डा कइ्डं या जा । उसी 
मरवाई ओड़ेया जा । उत भीमसने गी मरवाने दा पक्क पका 
करी लैता । उसी जकीन हा जे भीमसेने दे पिच्छुआं पाण्डवें दी 
ताकत कक्ख नई रोनी । 


दुर्योधने अपने श्रायें कन्ने मिलिये स्क्रीस बनाई जे भीमसैते 
गी गंगा जी इच डोबी श्रोड़ो, अजु न ते युधिष्ठर गी कंद करी लौ 
ते ईयां राज खोइये जबरदस्ती कब्जा करी लौ । दुर्योधन इक दिन सारे 
आयें गी गगा न्हौन लई गेया । खेडां करियै हुट्टी गे तां ओ अपने 
तम्बुए इच सई गे । भीमसँन मता सेडया हा, कन्नें ओदे भोजने 
इर जहर पाइ ग्रोड़ेदा हा इस करी झो नदी कण्डे गै बसुर्तं होई 
गेया ते धूक नींदरा पइ गेया । 

दुर्योधने उसी सुन्बें कन्में बन्तेया ते गंगा इच सुट्टी ओड़ेया । 
उस थारे बिच दुर्योधन किश बछियां गडाई दियां हियां जे पौन्दें गे 
भीमसेन उन्दे कन्ने त्रमोई जा, ते मरी जा। पर जित्थें भीमसेत 
डिग्गा उत्यें बछिआं नई हिया, बिसले सप्पें उसी डंगेया। जहर 
कन्नें जहर कटोइ गेया। भीमसेने गी किश नई होआ। गंगा दी 
भौड़ें उसी बाहर कण्डं सुट्टी ग्रोड़ेया । 

दुर्योधने सोचेया जे भीमसँन बाछियें कन्नें त्रमोइये ते सप्पे 
कशा डंग्गोइयै मरी गेया होग। श्रो खुशी खुशी बाकी साथियें कन्नें 
राजधानी परतोआ । 


जिसले युधिष्ठरै भीमसैने दे बारे इच पुछेया तां ओ आ्आाखन 
लगा जे ओ पहलें शहर ठुरौ गेदा ऐ। युधिष्ठरे बसाह करी लैता 

ते घर आइये माऊ गी पुच्छेया जे भीमसेन पुज्जा जां नई । उस 
आखेया जे ओ ते नई आया । युधिष्ठरै गी खतोला होग्रा जे 
भीमसेने कन्ने किश छल होई गेया ऐ। ओ भरायें कन्ने परतिये बने 
गी गेया ते तुप्पन लगा। पर मीमसेना दा कोई थौह नई लग्गा । 
ओ बड़े निम्मोान होएदे परतोए। 

जिसले भीमसँनै दी नीन्दर न्रट़्ी तां ओ बल्लें २ टुरदा घर 
पुज्जा । कृन्ती ते युधिष्ठर उसी घोटिये गलें लाया ते बड़े खुश 
होए। जहरे दा ए असर होआ जे भीमसेन अगं थमां बी मता 
तगड़ा होई गेया। 

कुन्ती नै बिदुर होरें गी सद्देया ते बक्खरे सनाया--“दुर्योधन 
बड़ा दुष्ट ऐ ते जालम ऐ। ओ भीमसँने गी मरवाना चान्दा ऐ। 
उसी राजे दी बड़ी भ्रग्ग ऐ। मिगी बड़ी चिन्ता ऐ ।?” 

बिदुर जी श्राखन लगे--तुस जो किश आखदे ओ सच्च ऐ | 
पर ए गल्लां मनें इच रखेयो। जे दुर्योधने गी पता लग्गा जां असें 
इल्जाम .लाया तां उस मता भड़कना ऐ | ईखद्विष मते बघने 
न । तुन्दे पृत्तरें दी बड़ी आर्वला ऐ। इस विशे इच तुस चिन्ता 
नई करो । 

युधिष्ठरः ने बी भीम गी सतकं कीता ते ठाकेया--चुप रवेयां, 
ते गल्ले गी पी जायां। अ्ग्गों भ्रस बड़े खबरदार रौगे ते अपनी 
रक्खेया करगे । 


भीमसेने गी जीन्दा दिक्खिये दुर्योधनै गी बड़ा चर्ज लग्गा । 
ग्रो होर मता दोखी होई गेया ते नफरत करन लग्गा । उस बड्डी सुक 
सुटी ते बड़ा दुखी होआ | 

पाण्डवें ते कौ रवें शस्तर बिद्या पहलें ते कृपाचार्य हुन्दे कोला 
ते फी द्रोणाचार्यं हुन्दे कशा सिवखी । इक बारी उन्दा मुकाबला 
निश्चित होआ भाई कूस किन्नी योग्यता प्रापत कीती ऐ । सारे 
राज पर्वार ते जनता गी बी ए तमाशा दिक्खने आस्तै सहेया । सारे 
अपने राजकमारें दे कब दिक्खने गित्तं किट्ट होए । अजने अपने 
शस्तरें दे दिब्ब गै कतेब दस्से। सारे किट्रे होए दे लोक चर्ज करने 
लगे ते बाह-बाह करन लगे | दुर्योधने दा मुह ईर्खा ते घृणा कन्ने 
काला जन फिरी गेया । 

दिन घरोन लगा । तां जे उस मदान इच कुसँ दी गर्जना 
आङ बाज ग्राई। कोई शस्तरें दी टनकारै कन्ने मकाबलै गित्त 
ललकार दा हा। सारे तुआंई पासे दिक्खन लगे । सारें दिक्खेया 
जे कोई पिइ चा अग्गें आवा दे। भीड़ रस्ता देन लगी । श्रौने 
आला कौई दिब्ब गबरू लबदा हा। शक्ति ते तेज दियां किरणां 
नुग्राड़े पिण्डे थमां निकलादियां हियां । उस चवकखी दिवखेया ते 

कृपाचाय ते द्रोणाचार्यं होरें गी बगाटड़ा चरण बन्दना कीता । ते 
सिद्धा अजने सामने जाई खड़ोता । भागें दी बडम्बना दिक्खो दमं 
भ्रा, इक्के खून ते इक दूए दे मक्राबले पर आई गे। ए कर्ण हा। 

कणे ने बहले श्राङ्‌ गजिऐ ग्रजेनै गी आखेया-तू जे किंश 
कतेब दस्से न श्रऊ उन्दे कशा ज्यादा कब करी दस्सनां । द्रोगाचार्थ 
होरे जाजत दित्ती ते कर्ण अजने श्राले कतेब बड़े सहज सुभा कम्मे 
करिये दस्सी ओड़े | दुर्योधने दी नुहार फिरी। बड़ा खुश होआ। 
ते कर्ण गी घोटिऐ गलें लाया । आखन लगा-- 

“साड़े बड़े भाग न जे थुग्राड़े नेश्रा शूरबीर श्रसें गी थोश्रा ऐ। 
अस सारे कौरव थुआड़ा स्वागत करनेआं । कर्ण आखन लगा-- 
“ऊ कर्ण आं । महाराज ! मिकी रौं गै गल्लां लोड़चदियां न, 
इक तुन्दा प्रेम ते दूआ अजने कन्ने टाकरा” दुर्योधन फिरी उसी 
जप्फी पाइये छाती ने लाया--ए मेरा राजपाट सब थुग्राडे रत 
हाजर ऐ | 

दुर्योधन दे मने इच प्रीतै दा सागर मौजां मारन लगा । 
तुआई अजेन रोहै कन्ने बली उट्टया। उस बड़ी नमोशी समझी । 
उस बलदियें भ्रक्खियें कन्ने कर्ण गी दिक्खेया । कण पहाड़ श्राडू 
ढ़ खड़ोता दा हा। ते कौरव तुआड़ा स्वागत करा दे हे श्रजेन 
बोलेया-कर्ण, श्रऊ तुगी हुण गे जमलोक पजान लगां, बिन सहू ते 
बिन बलाये दे खौदल पाने आले गी इऐ सजा दिन्दे न। 


कर्ण गल्ल हस्सिये गुआई श्रोड़ी । पर्वाह गे नई कीती। 


ए मकाबले दा मदान ऐ । सारें गित्त खुल्ल ऐ । छड़ा 
थुग्राड़े गित्ते रजबे नई । राजे दी नीं शक्ति हुन्दी ऐ, 
ते इऐ कून बनान्दी ऐ। पर गल्लें दी के लोड़ ऐ । गल्लां 
ते कमजोर लोकें दा शस्तर 'हुन्दियां न । तू फोड़ां नई मार, 
तीर चला | 


ई्रां ललकार सुनियौ अजने गुरु द्रोणाचार्य हुन्दे कशा जाजत 

मंगी, श्रागों दे गलें लग्गा ते मकाबले गित्ते आई गेया । तुआईः 
कर्ण बी कौरव श्रारों कशा जाजत लइये ते अ्रस्तर इास्तरें क़्न्नें 
मकाबले पर आई गेया । 


इनें दोंनें दे दिब्ब पिता बज्जर धारी इन्द्र ते अनसम्भ किरणें 
आले सूरज भगवान अपने अपने जागते गी हौसला देने गित्तै ते 
ए प्राण लैनें आला जुद्ध दिक्खने गित्ते गासँ उप्पर प्रगटे । 


जिसले कुन्ती ने कर्ण गी दिक्खेया तां पशानी गई जे श्रो 
नुआढ़ा प्लोठी दा जागत ऐ, उसी गशा आई गई। बिदुर होरे 
दासी गी नुआढ़ी टॅहूल करने गी आखेया । किच्चरें उस सुत 
फिरी । । ओ बचारी सुन्त होई गई । कोई थोह नई आवे के 
करै ? जिसलै दमे लड़ने गी सोह गे होए तां कृपाचार्य होर दोनें 
दे बशकार आई खढ़ोते। ओ जुद्ध दे निजमें दे बड़े भारे जानकार 
हे कर्ण गी आखन लगे--“भाई ! ए राजकमार जेड़ा लड़ने गी 
त्यार होआ दा एऐ पृत्रा ते पाण्डु दा पुत्तर ऐ, ते कुरु बन्से दी लुग्राद 
ऐ । तुम्मी बड़ा भारा जोद्धा एं । अपने माऊ बब्बे दानां ते 
कुलै दा नां दस्स । कुलै दा नां पता लग्गे तां गै अजुन तेरे कन्ने 
लड़ी सक़्ग । उच्चे कुलें दे राजकमार इयां जने खने कन्ने जुद्ध 
नई करन लगी पोन्दे ।' 

कर्णं ए गल्ल सुनिऐ किश भित्था पई गेया। जियां बर्खा 
दी बाछड़ै कन्नें कमल नई जन्दा ऐ। 

दुर्योधन उट्टी खड़ोता ते श्राखन लगा--जै जुद्ध शड़ा इस 
मूजब नई होई सकदा जे कर्ण राजकमार नई तां ऐदा लाज ते 
सौखा ऐ । अऊं कर्ण गी अंग देसे दा राजा बनानां।' उस 
भीष्मपितामह ते धृतराष्ट्र हुन्दे कशा मनजूरी लेती, जरूरी रस्मां 
परियां कीतियां, तै अंग देसे दा राज कर्ण गी सौंपी दित्ता । कणे दे 
सिर मुकट लाया ते राज चिन्ह दई दित्ता । ठीक उस मौ जिसले 
जुद्ध शुरू होन लगा बुट्टा सारथी अधिरथ जेड़ा कर्ण दा धर्म पिता 

हा उत्थें आई गया । ओदे हत्था इच चौकीदारी दा डण्डा हा। ते 
डरे कन्ने कम्बा दा हा । 


कर्ण हुणे २ अंग देसे दा राजा बनेया हा । जियां इक पृत्तरे 
गी बब्ब दा सतकार कीता लोडचदा ऐ उसी दिखदे गे कर्ण 
नुआढ़े पेरें इच नींदा होई मत्या टेक्रन लगा । श्रो बुडा उसी 
बच्चुआ, पुत्तरा ग्राखिये ते श्रपनियें लिस्सियें बाहें कन्नें क्लावा 
मारिये गलें लग्गन लगा । नुआड़ी ग्रकलीं च खुशी दे अत्थरू 
है । अपने हिरखें दे ग्रत्थरूएं कन्नें उस कर्ण दा राजमुकट लाये दा 
सिर गिल्ला करी ओ्रोड़ेया । 


ए दिक्खियै भीमसेने गड़ाका सुटया ते आाखन लगा--ऐ ते 
भई सारथी दा पुत्तर ऐ। तू चाबक थाम ते अपना खानदानी कम्म 
चला तू भ्रजुने हत्थें मरने जोग नई । नां गै तुगी अंग देसे दा राज 
करना चाही दा ऐ । 

नेई बेजती आली गल्ल सुनिये कर्ण गी बड़ा सन्ताप होश्रा । 
नुआड़े ओठ फर्कन लगे । निम्मोझान होइऐ उस डुबदे सूरज 
भगवान पासे दिक्खेया, सू क सुट्टिये चुप्प रेआ | 

दुर्योधन रोहै कन्नें भड़की उट्टेया-ओए भीमसेना, ईश्रां 

आआाखना मनासब नई । बीर क्षत्रिये दा गहना उन्दी शूरवीरता 
हुन्दी ऐ । बड्ड बीर बहादरें ते दरयाएँं दे मुण्ड कोई नई तुपदा । 
ग्रऊ तुकी सेंकड़ें मसालां दस्सी सकनां जित्थें लौके कुले इच जम्मने 
आले बड़े महापुरुष होए । जे -कात्यां गे कइनियां होन तां थुआड़े 
जन्मे बारे च नेई के कडन हुन्दियां ? इस बीर जोद्धा पासे दिक्स । 
एदी दिब्त्र नुआर दिक्व । एदे भ्रस्तर शस्तर ते कन्ने दे कुण्डल 
ते शस्त्र चलाने दी कला पास ध्यान कर। एदे इच जरूर कोई 
भेत ऐ । हरणी दे घर शेर नई जम्मी सकदा। तू श्राखना एं 
ए अंग देसे दे राजे जोग नई । अऊं समभनां जे ए सारी दुनियां 
उप्पर राज करने जोग ऐ। 

दुर्योधने कर्ण गी अपने रथै उप्पर ब्हालेया ते लई गेया । 


सूरज अस्त होई गेया । भीड़ बी छण्डोई गई । रौला' 
जन पेई गेया । दिये दी लोई लोक टोलियें इच गल्लां करदे जान 
लगे, कोई अजुने दी बड़याई करन कोई कर्णे दी ते कई पक्खपात 
मूजब दुर्योधने दी गै बड़याई करन । 

इन्द्र होर ताड़ी गे जे शेकड़े दी लड़ाई अर्जन ते कर्णं दी 
गैं होनी ऐ ते ए टली सक्रदी नई । जने ब्राह्मणे दा भेस धारेया ते 
तें कर्ण कोल आये | कर्ण अपनी दानवीरता करी मशहूर हा । 


` ©आओदे कशा कवच ते कुण्डल दान मंगन लगे। सूरज देवता 
नै कर्ण गी पहलें गे सुखनें इच दस्सेदा हा जे इन्द्र इस चाली धोखा 
देग । फी बी कर्ण मंगी दी चीज देने थमां इनकार नई करी 
सकेया । उस अपने जमान्दरु कुण्डल ते कवच तुश्रारी दित्ते ते 
ब्राह्मणे गी दान दई ओड़े । 
` देवतें दा राजा इन्द्र बड़ा हरान होआ ते प्रसन्न बी बड़ा 
होग्रा । ओ दान लइये कर्ण दी बड़ी महमा गान लगा । नेश्रा 
कम्म दुनियां इच होर कोई नई करी सकदा । ए दान लइये किश 
शर्म आई तां कर्ण गी आखन लगा--“भई, तुम्मी कोई बर 
मंगी ले ।” 

कणे आखेया-_“मिकी अपना शस्तर शक्ति दई ओोड़ी जेड़ा 
झत्रुएं गी मारी ओड़दा ऐ । इन्द्र ने बर ते दई ओड़ेया पर इक 
शर्त लंई ्रोड़ी । उस आखेया--ए शक्ति तू इक शत्रु उप्पर बरती 
सकगा। ए शक्ति उसी मारी देग श्रो भायें कुण बी होग। पर उसी 
मारने परैन्त ए थुआड़े कोल नई रोग । ते माढ़े कश परत 
औग ।” ए आखिय॑ इन्द्र होर लोप होई गे । 

कर्ण परशुराम हुन्दे कोल जाइयै उन्दी सिक्खेया लैन लगा । 
आखन लगा--अ्रऊं ब्राह्मण श्रां । उस उन्दे कोला ब्रह्म श्रस्तर 


' चलाने दा मन्तर सिक्‍्खेया । इक दिन परशुराम होर कर्ण दी 


गोदा सिर रखियै सुत्ते दे हे जे इक कीड़े ने कर्ण दा पट्ट थूई खादा । 

लहू बगन लगा ते पीड़ बड़ी सख्त होई पर कर्णे सी नई कीती ते 
जरी गेया । हिल्लेया तक नई । कुतै गुरु हुन्दी नीन्दर नई 
खुञ्जी जा । तत्ता तत्ता खून लग्गा तां परशुराम होर जागे । 
उने दिक्खेया जख्मै थमां खून बगा दा हा। उनें आखया-हे 
बिद्यार्थी, तू ब्राह्मण नई । शरीरँ दी इन्नी जातना इक क्षत्रिय 
ते जरी सकदा ऐ.। मिकी सच्ची गल्ल दस्स ।' 

कर्णे मन्नेया जे अपने आपै गी ब्राह्मण आखियै उस भूठ 
बोलेया ऐ । दरअसल ओ इक सारथी दा पुत्तर ऐ। परशुराम 
होरं रोहै इच उसी श्राप दित्ता--“तू' गुरु गी धोखा दित्ता ऐ। जा 
तुकी ब्रह्म अस्तर ऐन मौके उप्पर कम्म नई देग। जिसलें मौका 
होग तुगी मन्तर गै भुल्ली जाग । i 

ईऐ कारण हा जे अन्त समै बेल्लै अजु ने कन्ने लड़दे कर्ण गी 
ब्रह्म अस्तर चलाने आला मन्तर गे भुलली गेया । उस खिने थमां 
पहलें उसी श्रो भलेयां चेत्ते हा । 

कर्ण दुर्योधने दा सच्चा मित्तर हा ते उस शेकडे तोड़ी कोरवें 
दा साथ मातदारी कन्ने दित्ता। भीष्मपितामह ते द्रोगचायं हुन्दे 
पिच्छु्रां ओ कौरवें दा सेनापति बनेआ । ते दो दिन बड़ी बहादरी 
कन्ने लड़ेया । श्रन्त इच श्रोदे रथै दा पहिया झुमा खुब्बी गेया । 
उस मता जतन कीता पर श्रो नई निकलेया ते चां गे रथ चलेया 
इनें थत्योबत्थें इच पेदे गी अजु ने मारी ओड़ेया । कुन्ती गी बड़ा 
दुख होश्रा । ए घा बड़ाडूगा हा जेड़ा बचारी गी उसले श्पेलना 
पेया । 


००० 

द्रोणाचार्य भरद्वाज ऋषि हुन्दे पुत्तर हे। वेद ते वेदांगें दी ' 
पढ़ाई पूर्ण करिऐ उनें धनुष बिद्या पासँ गे रुचि लाई ओड़ी ते ओरोदो 
उस्ताद होई गे। पञ्चाल राजे दा पुत्तर द्रुपद उन्दे कन्ने आश्रमे 
इच पढ़े दा हा ते ओ गुरभाई हे। उन्दी गूढ़ी दोस्ती होई गई । 
द्र्‌ पद अपनी दोस्ती दी तरंगे इच आखदा हुन्दा हा जदू अऊ राजा 
बनङ तुगी श्रद्धा राज दई देङ। 


पढ़ाई खत्म करने पिळुआं द्रोणाचार्य होरें कृपाचार्य दी भैन 
ब्याही ते ओदे चा अइ्वत्थामा जम्मेया । दोणाचार्य ग्रपनी लाडी ते 
जागते गी मता चान्दे हे ते उन्द गिती, उन्दियां लोड़ा पूरियां 
करने गित्ते उनेंगी धनै दी लोड़ सेई होई । पहले उनें इस पासँ 
कदे ध्यान गे नई हा कीता । उनेंगी पता लग्गा जे परशुराम 
होर ब्राह्मणे इच धन बण्डा करदे ना ग्रो उन्दे कोल गये पर 
चिरें पुज्जे परशुराम होर सब किश बण्डी बण्डाइये बन जाने गित्तौ 

तयारी इच लग्गे दे हे। उने ग्राखेया भई हुण धन ते है नई । 
तुगी शस्त्र बिद्या सखाई ओड़तां । 
द्रोणाचार्य होर मन्नी गे। धनुष बिद्या दे अग्गें गै उस्ताद 
है। हुण ते सारी शस्त्र बिद्या दे लासानी जानकार होई गे । बड़े 
बड़े राजघराने उनें गी शस्त्र विद्या दा गुह धारण करने गितै तयार 
होईगे। ओर बड़ा जुद्धे दा समां हा । 
अदू गै पञ्चाल राजे दा सुर्गवास होई गया ते द्र,पद गद्दी 
उप्पर बेठा । द्रोणाचार्य होरें गौ दोस्ती दा ख्याल आया जे ब्रूपद 
ते अद्धा राज देने दी गल्ल करदा हा । गोदे कोल चलनेआं । 
उनेंगी बड़ी मेद ही जे ओ खूब खातरां करग । 
उत्थे जाइयै पता लग्गा जे द्र,पद ते ओपरा गे होई गेदा ऐ । 
ग्रो जमाती ते मित्तर भाव श्राली गल्ल गै नई रई दीही । द्रोणा- 
चार्य होरे परानी मित्तरता दी गल्ल जगाई तां द्रुपद खुश होने दी 
थां भड़की उट्ठेया । उस ए मित्तर भाव श्राली गल्ल नई जरोई । 
ग्रान लगा--ओ ब्राह्मणा--तुगी एड़ी हिम्मत कियां होई जे मिगी 
मित्तर करिये सहदे । इक गद्दी उप्पर बेठे दे राजा ते लूर लूर फिरने 
आले मंगते दी दोस्ती के होई सकदी ऐ ? तू बड़ा मूर्खं ए जे कद 
कालें दी पाठशाला दी मित्तरता दी गल्ले उप्पर इक्र राज कन्मे 
दोस्ती पान आई गेया एं। ईक भिख्या मंगने आला धनवाने दा 
क्रियां मित्तर होई सकदा ऐ ? 
इक मूखे ते गवार माणु बिद्वानै दा मित्तार किंयां होई सकदा 
ऐ ? इक ड्रौकल आदमी वीर जोद्धा दा मित्तर किया होई सकदा ऐ ? 
दोस्ती ते म्हेशां बरोबरी आलें इच हुन्दी ऐ । इक मंगता गद्दी उप्पर 
बौने राले राजे दा दोस्त नई होई सकदा । 
उस द्रोणाचार्यं गी मैहलें चा बाहर कट्टी ओड़ेया । द्रोणाचार्ये 
हुन्दो कन्नें इच श्रो कौड़ें बोल यू. जन लगे । उन्दे हिरदे इंच नफरत 
दी भावना जागी ते क्रोध बल्न लगा । 
उनें मनै इच पतिग्या कीती जे इस घमण्डी राजे गी जरूर 

दण्ड देङ । इस जेड़ी बेज्जती कीती ऐ ते मित्तर भाव गी ठुकराया 
ऐ एदी सजा जरूर देङ। ओ नौकरी दी तलाश करदे हस्तनापुर 
आई पुज्जे। किश दिन अपने साले कृपाचार्य दे घर रे। 


इक दिन राजकमार शहरा बाहर खिन्नू खेडा करदे हे । 
खेडदे खेडदे ओ खिन्तू ते युधिष्ठरे दी ड्ठी दमें चीजां खूऐ इच डिग्गी 
पईयां । ,सारे खूऐ दी मण्डेरै परा झांकन.लगे। डूठी निर्मल पानी 
इच चमकदी लब्दी ही । पर ए निकले कियां-कोई थौह नई 
आवे दा हा । उनें ध्यान नई कीता इक काला नेश्रा ब्राह्मण उने 
गी दिक्खा दा ते मुस्करा दा हा । . 

जिसलै उन. उनेंगी कुआलेया राजकमारो । तां श्रो हरान 
होईऐ उसी दिक्खन लगे । उस श्राखेया-“'तुस भरत दे बीर कुलै 
चा ओ। सस्त्रबिद्या दा माहर कोई बी ए खिन्नू बाह्र कट्टी सकदा 
ऐ | ग्राखो ते अऊ कट्टी देश्रां |” 

युधिष्ठर होर हस्सन लगे ते मखोलें आखन लगे--ब्राह्मण 
महाराज | जे तुस खिन्तू कट्टी देओ तां तुसें गी कृपाचाये हुन्दै धाम 
खलागे। द्रोणाचार्य होरें इक तीला लेया मन्तर पढ़ेया ते तीर | 
बनाइएऐ खूऐ इच मारेया । । ओ तीला सिद्धा खिन्तू गी जाइये लग्गा । 
फी उनें उप्परो तली कई तीले सुट्टे ते इक संगल जनेई बनी गई । 
ग्ेणाचार्य होरे, खिन्‍नू बाहर कट्टी दित्ता | 


सारे राजकमार चज करन लगे ते बड़े खुश होए । आखन 
लंगे “इठी बी कट्टी देओ । उनें इक तीर लेया कमाना उप्पर 
चाढ़िऐ मारेया । श्रो सिद्धा डः ठी दे बिच गै गेया । तीर परतिये 
आया ते कन्ने गै ड़ठी बी आई गई । ब्राह्मण द्रोणाचार्य ने मुस्करान्दे 
श्रो डठी राजकमारें गी दई ग्रोड़ी । 

ए कर्तब दिक्खिये राजकमार बड़ा चर्ज करन लगे । उने 
आखेया -“महाराज अस तुसें गी मत्या टेकनेग्रां । तुस कुण ओ ! 
अस तुन्दी के सेवा करी सकनेआं ? असेंगी हुकम करो ।' सार 
उनेंगी मत्या टेकेया । 

द्रोणाचायं होरे आखेया--“तुस भीष्म हुन्दे कोल जाओ । 
उन्दे कशा पता लग्गी जाग | उनें गी पता ऐ अ्रऊ कुण श्रां ।” 


राजकमार जियां हुलिया दस्सेया भीष्म होर पशानी गे जे ए 
ब्राह्मण प्रसिद्ध धनुषधारी द्रोणाचार्यं गैन। उनें सोचेया जे कौरवें 
ते पाण्डवे गी अस्त्र बिद्या सिखाने गित्तौ ए सार कशा काबल गुरु न। 
भीष्म होर उनेंगी सद्दी भेजेया-उन्दा बड़ा स्वागत कीता ते शस्तर 
बिद्या सिखाने गित्तौ रक्खी लेता । 


जिसलै कौरव ते पाण्डव शस्त्र बिद्या बिच माहिर होई गे तां 
द्रोणाचायं होरें दुर्योधन ते कर्ण गी भेजेया जे राजे द्र पद गी कंद करिये 
लई आओ ते माढ़े सामने पेश करो । गुरु हुन्दी ग्राग्या दा पालन 
करो। ओ गये पर कम्म तोड़ नई चढ़ेया । फी द्रोणाचार्य होरे 
ग्रजुन गी ए कम्म करन भेजेया । अजु ने द्रुपद कन्ने जुद्ध कीता, 
हराया, उसी ते नुआढ़े मन्तरी गी केद करिऐ लई आया ते द्रोणाचार्य 
हुन्दे सामने पेश कीता । 


द्रोणाचार्य होर मुस्कराये ते आखन लगे-महाराज ! तुस 
बड़े बडे राजे श्रो ! तुन्दी जिन्दू गी कोई खतरा नई पजाङ । ग्रस 
निक्के हुन्दे किट्टे पढ़दे हे पर तुसेंगी चेत्ता गै नई रेआ। ते तुसे मेरी 
बेज्जती कीती। तुसें आखेया--इक राजा गे राजे दा दोस्त होई 
सकदा ऐ। में थुश्राड़ा राज जित्ती ल॑ता ऐ। हुण अऊ राजा आं। 
फी बी ्रऊ तुसें गी मित्तर मिथनां। ते ए सारा राजा जेका इसले 
मेरा ऐ, एदे चा श्रद्धा तुसें गी दिन्नां । तुन्दी धारणा ऐ ज दोस्ती 
बरोबरी श्रालें इच गै होई सकदी ऐ । हुण ग्रस बरोबर होई गे. 
अद्धा राज मेरा ते अद्धा तुन्दा ।” 


द्रोणाचार्य होरे सोचेया जे द्र पद ने जेड़ी बेज्जती कीती ही 


्रोदा बदला चुक्की गेया। उने द्रुपद गी छोड़ी श्रोड़ेया ते मान 
पूवक बिदा कोता । 


द्र पदे दा मान ते त्रुट्टा पर बदला चकाइऐ घृणा नई मुकदी । 
होर चीजां भागें भुलली जान पर मनै गी जब लग्गी दी कदें नई 

बिस्सरदी । द्रुपदे दे मनै इच द्रोणाचार्य हुन्दे प्रति नफरत ते बदला 
लेने दी गल्ल रड़कदी रौन्दी ही । राजे ने बड़ा तप कीता । बड़े 
बते रक्खे। जग्ग कीत्ते ते देवतें गी प्रसन्न कीता जे नेए पुत्तरे दा 
बरदान देश्रो जेड़ा द्रोणाचार्य होरे गी खत्म करी ओड़े, नेई धी देओ 
जड़ी भ्रजु नै कन्ने न्होऐ । ग्रोदी तपस्या पूर्ण होई । उन्दे घर 
धृष्टद्युम्न नां दा पुत्तर जम्मेया जिन्नै कुरुक्षेत्र दे बडे जुद्ध इच 
पाण्डवे दी सेना दी कमान कीती ते जिसले समां ग्राया ते नेए हालात 
बन्ने उस बेल्ले द्रोणाचार्य हुन्दा सिर बडी ओड़ेया । नई ते 

द्रोणाचार्य होरें गी कुण जित्ती सकदा हा । - 


राजे दी धी द्रोपदी होई जेड़ी पाण्डवे दी रानी बनीं । 

भीमसँन दा बल ते अजु ने दी चतराई दिक्खी २ दुर्योधन बड़ा 
सड़न लगा । कर्ण ते शकुनी दुर्योधनै दे साथी बनी गे ते कमत्तां 
देन लगे । ए चण्डाल चौकड़ी खतरनाक स्कोमां बनान लगी । 
धृतराष्ट्र श्रापू ते चंगा हा, अपने भ्राऊ दे जागतें पाण्डवे गी प्यार 
बी करदा हा, पर लोके जिगरे दा हाते अपनी लुआदू गी मता 
चान्दा हा । जिसलै अपने पुत्तरें दी गल्ल आवे तां उसी मन्दी 
गल्ल बी चंगी बझोन्दी ही। ते कई बारी जानी बुज्जिरे करस्तँ 
पौन्दा हा । 

ुर्योधनै पाण्डवें गी मारी मकाने दे बड़े जतन कोते। महात्मा 
बिदुर होर नई हे चान्दे जे कुले इच नेग्रा नर्थ होऐ। उने पाण्डवें 
गी गुहूज्जी महूत कीती ते बचारे सम्में सीने जिन्द बचाइये 
निकली गे । 


दुर्योधन दी नजरी इच पाण्डवे दा सारें कशा बड़ा दोष ए 
हा जे हस्तनापुरे दे लोक़ सामने सामने उन्दियां तरीफां करदे हे ते 

हर बेल्ले श्राखदे रौन्दे हे जे युधिष्ठर गे राजा होने जोग ऐ। 
ओ किट्ट होइऐ बेहसदे रोग्दे हे । धृतराष्ट्र ते राजा होई नई 
सकदा, की जे ओ भ्रनना ऐ। हुण पता नई ओ की राजे गी जप्फी 
मारी बंठा दा ऐ । भीष्म बी राजा नई होई सकदे, की जे अब्र 
सच्चे सुच्चे आदमी न ते कन्नें उने सगन्ध चुक्की दी ऐ जे राजा 
नई बनङ ।. इस करी युधिष्ठर गी गै राजतिलक थोश्रा लोइचदा 
ऐ । ऊऐ कुरु बेन्सँ गी ते राजे गी चंगी चाली टोरी सकदे न। 
ईऐ गल्लां चवक्खी हुन्दिया रौन्दियां हियां । ए गल्लां दुर्योधने 
गी बड़ा जहर लगदियां हियां। ओ बड़ा कुढ़दा हा ते ईर्खा कन्नें 
सड़दा हा।. 


गरो धृतराष्ट्र हुन्दे कोल गया ते शकंत करिऐ बुहासरन लगा-- 
बापू जी ! पता नई ए लोक जे मुह ग्राया बकदे रौन्दे न । 
नां उनें गी भीष्म हुन्दी इज्जत ऐ नां ये तुन्दी । ओ आखदे न 
युधिष्ठर गी झटपट राज देग्रो। ईग्रां ते अस मरोई जागे। लुसें 
गी राजगद्दी नई ही थोई की जे ्रक्खीं थमां रेह त हे। तुन्दा 
आ राजा बनेया । हुण जे युधिष्ठरे राजगह साम्भनी ऐ तां अस 
कुत्थें गे ? साढ़ी लुआदे दा के बनेया ? युधिष्ठर पिच्छुआं 
ओदा पुत्तर, फी पोत्रा ते फी गदे पड़ोत्रे चड़ोत्रें राज साम्भना 
ऐ। अस ते शड़े उन्दे मथाज साक नाते रई जागे। उन्दे टुगड़े 
उप्पर पलने ग्राले। नेए जीने थमां नक चंगा । 

धृतराष्ट्र ए सुनिए सोचें पई गेया । आखन लगा--गल्ल 
ते थुआड़ी सच्च ऐ । युधिष्ठर सचाई थमां कदें नई फिरकदा | 
ओ सारे कन्नें प्रेम करदा ऐ । गदे इच बब्बे दे सारे गुण न। 
लोक झोदी तरीफ करदे न । ्ओरोदी मदत करदेन। राजे दे 
सारे मन्तरी ते सेना दे सर्दार ओदी फिट्ट दिन्दें न। पाण्डुने अपने 
उच्चे चरित्तर ते बर्ता कन्ने उनें गी जित्तीलेतादाऐ। ओते 
हुण युधिष्ठर दा गै साथ देडन। जित्थु तोड़ी लोकें दा तल्लक 
-ऐ ओ ते युधिष्ठरे गी देवता करी पूजदे न । उन्दा बरोध करिऐ 

असे गी सफलता नई मिली सकदी । ते जे अस वेन्याई करचे 
तां लोक साढ़े खलाफ भड़की उठडङन । जां ते असें गी जीएं मारी 
ओड़्डन जाँ देसा बाहर कड्डी देङन । असें गी नमोशी ते नरादर 
गे थोग । 
ुर्योधनै जबाब दित्ता-नेश्रा डरने दी गल्ल नई । बड़ी 

बी माड़ा होग तां भीष्म होर कुसँ बवखी नई होडन । अश्वत्थामा 
माढ़ा भगत ऐ । उस करी नुआड़ा बब्ब द्रोणाचाय ते मामा 
कृपाचाय साड़ी बक्खी गै होडन । बिदुर होर खुल्लिएे बरोध नई 
करी सकदे। उन्दे कोल बरोध करने दी शगती गे नई । पाण्डवे 
गी झटपट बरणावत भेजो । श्रऊं धमें कन्ने ग्लानां जे मेरे कशा 
होर नई जे जरोन्दा। मेरा कालजा फट्दा जे। मिकी नीन्दर 
नई पौन्दी ते हर बेल्ले जी घुबदा रौन्दा ऐ। 

` ` पाण्डवे गी बरणावत भेजने परॅन्त अस अपनी पार्टी गौ मजबूत 
करी लेंगे । 

थ क्रिश चिरे परैन्त होर कई राजनीति दें खडारी दुर्योधने 
बक्खी होई गे ते धृतराष्ट्र गी सलाह मत्तां देन लगे । शकुनी दा 
मन्तरी कणिका उन्दा लीडर हा । ओ धृतराष्ट्र गी समभान 
लगा--““महाराज ! पाण्डवे कशा बचिये रवेओ । उन्दा असर 
रसूख बधने कन्ने तुसे गी खतरा ऐ | तुन्दी लुश्रादू गी खतरा ऐ। 
पाण्डव थुञ्राड़े ञ्राऊ दे जागत न। शरीक जिन्ने गे कोल होन 
उन्ने गै खतरनाक ते माड़े हुन्दे न । ग्रो बड़े तगड़े न।” आओफी 
समान लगा--“माढ़ें उप्पर रोह नई करेओ। अऊं सच्ची 
गल्ला ग्लानां । जेडा नां बड्डा होए ओडे कम्म बी बडूँ कोते 
लोड़चदे । लोक ताकत तां गे मनदे न जे ताकत दस्मी जा। 
राजे दे मामले गुज्जे रक्‍्खे लोइचदे न । चंगी गल्ल उस्सै ले 
कुनी जिसले ओ करिऐ दस्सनी होऐ । बुराई गी झट भेठा मारेया 
'लोड़चदा ऐ । कण्डा तढ़ी जा ते पिण्डे इच गै रवे तां नसूर बनी 

जन्दा ऐ । ताकतवर शत्रु गी खतम करना चाही दा ऐ। कमजोर 

शत्रु पास बी लापर्वाही नई करनी चाही दी। ध्यान नई देओ 
तां इक चिग्याड़ी सारा बन फूको ग्रोड़दी ऐ। ताकवर शत्रु गी 
चाल चलिए खतम करना चाही दा ऐ। श्रोदे उप्पर देया करना 
ते बड़ी भारी मूरखता ऐ । ए पाण्डव बड़े बलकारी जे। इन्दे 
थमां खबरदार गे रवेओ । 

दुर्योधने धृतराष्ट्र गी दस्सेया जे उस मते साथी बनाई लेते - 
न । आखन लगा--में मान बड़याइग्रां दइये ते बकशीशां बण्डिये 
पाण्डुयें दे मन्तरी ते सेनापति अपने कन्ने करी लेते न। ओ हुण 
साढ़ा पक्ख करङन । इसले जेकर तुस चतराई कन्नें पाण्डवें गी 
बरणावत जाने गित्ते मनाई लौ तां सारा नम्र ते सारा राज. 
साढ़ा पक्ख देग। इत्थें उन्दा इक बी मित्तर नई रोग। 

इक बारी राज साढ़ा होन दे्रो फी ओ असें गी नकसान 
नई पजाई सकडन । फी अस उनें गी परतिऐ औन बी नई 
देगे | 

धृतराष्ट्रे दी बिच्चा दा मरजी ते ईऐ ही ते जिसल मते 
लोक इससे चाली आखन लगे ग्रोदा मन डोली गेया। ओ अपने 
पुत्तर दे श्राक्खे लग्गी गेया। हुण शड़ा स्कीम उप्पर अमल करना 
गै बाको रेई गेया । मन्तरी लोकें बरणावत दियां तरीफां करनियां 
शुरू करी दित्तियां । इयां गल्लां करन जे पाण्डवे दे कन्नें इच 
बलेल पवे । आखन लगे--बरणावत च बड़ा भारी उत्सव होना 
ऐ। पाण्डवे दे मने इच ते किश है नई हा ओ मन्नी गे खासकर 
जिसले धृतराष्ट्र होरें बड़े लाड कन्ने उनें गी श्राखेया जे तुस उत्सवे 
उप्पर जरूर जाओ को जे श्रो दिक्खने जोग ऐ। उत्थुआं दे लोक 
तुसें गी बड़ा चान्दे न ते तुन्दा स्वागत करङन। पाण्डव गल्लें 
इच आई गे ते भीष्म हुन्दे कशा ते बड़ बडेरें कशा जाजत लइये 
बरणावत गे उठी । 

दुर्योधन बड़ा पसोआ । उस कण ते शकुनी कन्ने रलियै 
साजश बनाई जे कुन्ती ते पाण्डवें गी बरणावतै इच खतम कीता 

जा । उनें पुरोचन मन्तरी गी सद्दी भेजेया । श्राया तां उसी 
गुज्जियां हदायतां दित्तियां । उस वचन दित्ता जे अऊ कम्म : 
तोड़ चाढ़ङ | 

पाण्डवे दे बरणावत पुज्जने थमां पहलें पुरोचन उत्यें अग्ग 
गे जाइ पुज्जा ते जियां उसी हरायतां दित्ती दियां हियां उस पाण्डवें 
दी रिहायश ते स्वागते गित्ते इक बड़ा शेल मह ल तैयार करी 
ओड़ेया । महल बनाने इच तौली अग्ग पगड़ने आले मसाले सन, 
लाख,. ते घ्यो तेल ते चरबी आदि पाये। जिस मसाले दा प्लस्तर 
कीता ओ बी तौले अम्ग पगड़ने आला हा। मैहले दे कई हिस्से 
इच उस सुक्कियां भनद्ठ चीजां रक्खी दित्तियां जे इक दम गे श्रग्ग 
बगड़ी लेन । जिने थाएं उप्पर बड़ी गै तौली अग्ग लगी सकदी ही, 
उत्थें सौने गित्ते बड़े शैल बिस्तरे बछाई दित्ते।- हर किस्म दा 
सुख पजाने आला बन्दोबस्त करी दित्ता जे पाण्डव शहरे इच सुखे 
कन्नें ते रमाने कन्ते रौन । कोई डरे आली जा शकक श्राली 
गल्ल नई होती दित्ती। स्क्रीम एही जे जिसले पाण्डव इस लाखा 
मैह लै इच रौन लगी पौडन तां कुसे रातीं मेह. लै गी ग्रग्ग लाई 
ओड़गे। ओ सुत्ते दे गै जली जाइन । जिस चाली उन्दा स्वागत 
कीता ते खातरां कीतियां लोके गी शकक गै नई होग जे ए कोई 
साजश ही । सारे ईऐ समकडङन जे संभन अग्ग लम्गी ते इस दुर्घटना 
इच पाण्डव जली गे। कौरवें गी कोई दोश नई लाग ॥ 


000 

बड बडेरें दे पैर बन्दिरै, जाजत लइयै ते साथिगें दे गले 
लग्गिये पाण्डव बरणावत पासँ चली पे । शहरदार किश बत्ता 
कन्ने २ गे। मरजी ते नई हे पर परतोइऐ शहर आई गे । बिदुर 
होरें शारें कन्ने युधिष्ठर गी समाई ओड़ेया । ए झारे इक राजा 
गे समझी सकदा हा। उने ग्लाया-- 

“खतरे थमां उऐ बची सकदा ऐ जेड़ा चलाक शत्रु दी चाल 
पहलें गै ताड़ी जा। फलादी श्त्रें कोला तेज शस्त्र बी हुन्दे न । 
ते जिस स्याने मनुक्खै उन्दे कशा बचना होऐ उसी उन्दे थमां बचने 
दे तरीके आये लोइचदे न । डौ जेड़ी सारा जंगल फूकी 
टकान्दी ऐ ओ उस चूहे गी नई मारी सकदी जोड़ा रुड्डी इच बड़ी 
जन्दा ऐ। स्याना आदमी अपने ग्रह दिक्खिगै बचा दे तरीके कट्टी 
लैन्दा ऐ [ 


ए गल्ल उने शड़ी युधिष्ठर गी गै इक्कले समाई । ए 

दुर्योधनै दी गुज्जी चाल ही जोड़ी उनें युधिष्ठर गी समभाई ग्रोड़ी ते 
बचने दा लाज बी दस्सी ओड़ेया । 


युधिष्ठर होरें ग्लाया जो झो गल्ल समझी गे न । उनें ए 
गल्ल कुन्ती गी सनाई। दुरदे बेल्लै ते निम्बल हा पर पेष्डे पे दे 
गास घनोई गेग्रा। खुशी दे गासै उप्पर चिन्ता दे डिग्गल आई 
चढ़े । 

बरणावत दे लोकें पाण्डवें दे औने दी खबर सुनी तां बड़े 
खुश होए ते स्वागत करन गे। किश चिर दूएं घरें च बसोए ते 
जिसलै मैहल त्यार होई गेया तां पुरोचन उनें गी उस मेहले च लई 
गेया । इस मैहलें दा तां रखेया हा “शिवम्‌' जेदा अर्थ हुन्दा ऐ 
कल्याण पर जिसी मौती दा पिजरा बी आखदे न । युधिष्ठर होरे 
सारे मैहलै गी भलेयां धरोइगै दिवखेया, बिदुर हुन्दी सिक्ख चेते 
कीती । उनेंगी बिन्द बी शकक नई रेआ जे ए मेहल श्रग्ग लग्गी 
जाने आले मसाले दा बने दा ऐ । युधिष्ठर होरे भीमसेनै गी 
दस्सेया--ए मैहल साढ़े गित्तौ मौती दा पिजरा ऐ। 

पर पुरोचन गी सिर नई होन दओ जे असे गी ओदी साजे 
दा पता लग्गी गेया ऐ। असें गौ ऐन मौके उप्पर इत्थुश्रां खिस्क्री 
चलना लोड़चदा ऐ । पर जे शकक कीता तां इत्थुआं नस्सना 
मुश्कल होई जाना ऐ। 

` ओ उस महल इच टिकी गे । उनें पुरोचन गी जां होर 
कुसै गी सिर नई होन दित्ता जे उनेंगी पता लग्गी गेदा ऐ । उनें 
कोई चिन्ता नई प्रकट होन दित्ती । इन्ने चिरे इच बिदुर होरें इक 
सुरझा खोत्तरने आला भेजेया । ओ युधिष्ठर होरे गी चोरिया 
मिलिया । आ्राखन लगा “मेरो वाकफीयत आस्तै तुस बिदुर हुन्दी 
गुज्जी गल्ल चेत्ते करी लौ | मिकी उने तुन्दी रखेया गित्तै 
भेजेया ऐ ।” 

उस्सै बेल्लै उस चोरिया कम्म शुरु करी दित्ता ते किन्ता चिर 
गे करदा रेआ। 

पुरोचने गी सिर होन दित्ते बगेर उस भुजा दे हेठ लाखा मैह ल 
थमां बाहर निकलने गित्तौ इक सुरङ बनाई ओड़ी । ग्रो लाखा 

मेह. ल दियें कन्धें ते खाई दे हैठोहेठ बाहर निकली जन्दी ही । 

पुरोचने अपनी रिहायश मेहले दे बाहरले दर्वाजे कोल 
रक्खी दी ही । पाण्डव रातीं शस्तर लइऐ पहरा दिन्दे हे ते दिनें 
शकार खेडने दे पज्जे जंगलै इच जन्दे उठी हे ईआं ओ जंगलै थमां 
बाहर निकने दे रस्ते दिक्खी श्रौन्दे हे । अपनी जिन्दू दे खलाफ 
साजश उनेंगी पता ही पर उनें इस गल्ले दी भिस्क्र नई निकलन 
दित्ती । अपने पासेया पुरोचन बी शकक नई हा पौन देना चान्दा । 
ओदी मरजी ही--ईश्रां होऐ जे अग्गी सभन ते चानचक्क मै 
लग्गी गई ऐ। ईश्रां बल्गदे उसी इक बरा बीती गेया | 


आखर पुरोचनै सोचेया जे बलगदे मता गै चिर होई गेया ऐ । 
युधिष्ठर होरें गी सु लग्गी गई जे औखा मौका आई गेया ऐ । उनें 
सारे श्रायें गी सह्देया ते आखेया जे निकलने दा मौका ईऐ जे। नई ते 
कदें नई निकलन होना । 


न्ती होरें इक बडी भारी धाम कीती । उने सोचेया जे 
नौकर चाकर रज्ज मारिये खाङन ते खूब घूक सोडन । 


अद्धी रातीं भीमसेने मेह ले दे इक हिस्से गी ग्रग्ग लाई । कुन्ती 
ते पाण्डव श्रा तौले तौले सुरङं ग्राले रस्ते न्हेरे इच बत्त तलोफदे 
बाहर निकली गे। सारे मेहू.लै इच भ्रग्ग मकी उठी। डरे दे लोक 
महले दे चवक्खी हराने होए दे खड़ोते दे हे । बचारे रोन कर्लांत 
पर पेश किश नई जा। कइयें अग्ग स्हालने दा जतन कीता पर के 
होईसकदा हा । ग्ग नई बुज्के । बचारे रोन बुहासरन लगे 
“मन्दे भाग ! ए दुर्योधन गे पाप कमाया ऐ । बचारे मसूम पाण्डवे 
गी जीये मारी बेठा ऐ ।” महल ते ठण्डोई गेया । फक्का नई 
बचेया । पुरोचने द कमरे गी बी अग्ग लग्गी उस थमां निकलन 
नई हो्रा। 

कन्ने गे फकोई गेया। अपनी साज़श दा आपू गे शकार 
बनी गेया । सारें आखेया खरा होग्रा । बरणावत द लोकें हस्तना- 
पुर ए स्नेआ भेजेया--पाण्डवें द रोने ग्राला मेह ल फकोई गेया ऐ । 
कोई जीन्दा नई बची सकेया । 


ब्यास होरे धृतराष्ट्र दी मने दी हालत खूब दस्सी दी ऐ-- 
““जियां डूगी नदी दा जल हेठ ठण्डा ते उप्पर उप्पर किश कोसा 


हुन्दा ऐ ईआं गै धृतराष्ट्र बिच्चा खुश ते उप्परा बड़ा बसोस करन 
लगा । 


धृतराष्ट्र ते श्रोदे पुत्तरें दर्बारी पाकां तुझरियां ते सोगी 
टल्ले लाई ले। उने समझी लता जे पाण्डव फकोई गें न । . उन 
सोगी टल्ले लाये ते नदी उप्पर पानी देन ते तर्पण करन गें । -उते 


ईआं गै जाहर कीता जे उनें गी बड़ा. दुःख होग्रा ऐ । ते सारा 
क्रियाकर्म कीता । 


कई लोकें दिक्खया जे बिदुर होर इन्ने दुःखी नई होए । 
फी उनें सोचेया जो बिदुर होर साधु महात्मा ग्यानी पुरुष न इस क्री 
दुःख नई करदो । पर बिचली गल्ल ए ही जे उनें गी सेई हा जे 
[ण्डव सम्मे सीने निकली गे दे न। जिसलै कुतै दुआस सेई हुन्द 
हे उसलै गो दरश्रसल पाण्डवें गी जंगलें इच भस्सड़ पान्दे दिखद 
हें । श्रो नजारा उन्दी जरी सामने औन्दा हा । भीष्म होरें गी 
बड़े दु:खी दिक्खियै उनें चोरी नेऐ दस्सी ओड़ेया जे पाण्डव इस 
साजश इच कामयाबी कन्ते निकली गे दे न। 
भीमसैन होरें दिक्खिया जे माता कुन्ती ते श्रा जगराते 
करी करी ते फिकर कन्ने फामें होई गे न। उस माऊ गी कन्हाड 
चुक्केया ते नकुल सहदेव गी मूढ़ चुक्की लेता । ते हत्थें कन्ने 
युधिष्ठर ते अर्जुन गी सहारा दित्ता । ईआं भार चुक्के दे ओ 
जगलै इच ईग्रां जादा हा जियां मस्त हाथी धुस्स दिन्दा ते कूड़ बूट 
गी ताई तुआई भन्नदा अगे बददा जन्दा ऐ। कोई चीज नुझाड़ा 
रस्ता नई ही रोकी सकदी । जिसले ओ गंगा दे कण्डे पुज्जे .तां 

इक किङ्ती त्यार ही। उस मलाह गी उन्दा भेत पता हा । -उनें 
हेरे न्हेरै नदी पार कीती ते जंगलै इच टुरी गे। रातो-रात गै उनें 
जंगल टप्पेया । राती दे न्हेरे दे कम्बले दी बुवकले इच बड़े दे लब्दे 
हे। गिहड़ें दे हुआंकने ते जंगली जानवरें दे रौले कन्ने बन बड़ा 
भयानक लगदा हा । आखर ओ रो हुट्टिए चूर होईगे। तेबई गे । 
त्रे कन्ने बतेह होन लगे ते हुट्रने करी झोकां श्रौन लगियां । कुन्ती 
आखन लगी-हुण भायें धृतराष्ट्रे दे पुत्तार ग्रानिये फगड़ी बी लैन 
में ते लेटन लगी शां । ओ भूयां लेटी ते लेटदे गै घूक नीन्दरा पई 
गई । भीमसँन प्लेचदार भाड़ियें चा लंघदा ते पानी तुपदा तुपदा 
इक भीलै कण्डे पुज्जा । उस अपना कुर्ता तुआरेया, कमल पत्तरें 
दे डूने बनाये ते मौरी गित्त ते श्रायें गित्ते पानी ग्रान्दा । ओ त्र्याये 
दे फड़कन लगे हे । ते जिस ले बाकी सारे गूढ़ी नीन्दरे इच पई 
गे ते दुख दर्दे दा कोई ध्यान नई रेआ भीमसंन उत्थें बेठा दा 
डूगियें सोचें पई गेया ।” 


ए जंगले दे बेल-वूटे श्रापु' इच कियां समोधे कन्ने रवा दे न । 
ए दुष्ट धृतराष्ट्र ते नुआड़े पुत्तर साड़े पिच्छें की पेदे न ? भीमसंन 
आपू' निष्पाप हा। उसी दूएं दे मने इच उज्जने आले पापे दा 
कारण नई सेई होश्रा। बचारा दुखे इच डुब्बी गेया । 


पाण्डव कष्ट कदे ते दुःख जरदे ते खतरें चा लंघदे अग्गें 
ठुरदे गे। रस्ते इच कदें श्रो माऊ गी कन्हाड़ं चुक्की लैन, ते तौली 
गं पुट्टी लेन । ते करें मते हुट्टी जान तां बसोई लेन । कदे जुश्रानी 
दा लुआरा आवें तां इक दूए कन्ने दौड़ बी लाई लैन । 


रस्ते इच उनें गी बेद ब्यास जी मिले । सारें उन्दे चरण 
बन्दे। ब्यास जी ने उनें गी सहारा दित्ता ते हौसला बधाया | 


जिसले कुन्ती ने अ्रपने दु:ख सनाये तां उसी उने ईग्रां दलासा 
दित्ता भलामानस आदमी सदा सुखी गै रोग, ते पापी म्हेशां दुःखी 
गे रौग नई गल्ल नई । जिन्दगी ते सुखें दुःखें दा ताना बाना 

ऐ.। दुनियां इच ऐसा कोई नई जिस पुन्त ते पाप नई कीता 
होऐए। हर इक गी अपने कमें दा चंगा जा मन्दा फल भोगना गें 
पौन्दा ऐ.। दुखी होने दा कोई लाह नई । बेदब्यास हुन्दे आले 
मूजब पाण्डवे ब्राह्मणें दा भेस धारेया ते "एकचक्र नां दे नगरे ग 
हुरी गे। इक ब्राह्मणे दे घर जाई डेरा लाथा ते चगे दिनं गे 
बल्गन लगे । 


००० 

“एकचक्र' नां दी नगरी इच पाण्डव ब्राह्मणें दा भेस बदलिऐ 
रौन लगे । गलियें कूचें इच जाइये भिखेया मंगदे ते माऊ कोल 
लई औन्‍दे । ओ हीखी लग्गी रोन्दी ही जे कुसले परतोन्दे न । 
ते जे समें उप्पर कदे नई पुज्जन तां माऊ दा कालजा ध्रक होई 

जन्दा हा किश पद्रो ते नई होई गेया । 


जे किश भोजन ग्रो मंगी आनद हे कुन्ती उसी दौं हिस्से 
इच बण्डदी ही । श्रद्धा भीमसँनै गी, ते बाकी चौनें भ्रायें ते कुन्ती 
रास्ते हुन्दा हा। भीमसेन बायुदेवता दा पुत्तर हा ते बेसम्भ बल 
रखदा हा । उसी भुक्खी बी बड़ी लगदी ही। रोदा इकनां . 
बुकोदर ए जेदा अर्थं हुन्दा ऐ भग्याड़े आङ्‌ ढिट्टं आला । भग्याड़ 
उप्परा दा गै भुक्वा लबदा ऐ ते भायें किन्ना खा ओदी भुक्ख नई 
चुकदी । ईआं गे भीमसँने दी भुक्ख नई ही चुकदी। “एकचक्र” 
नगरी इच रौन्दे गल्ल बनदी नई ही। भीमसैन लिस्सा होन. 


७५ महाभारत 

लगा । माऊ गी ते श्रायें गी मती चिन्ता होन लगी । भीमसेन इक 
चम्यारे गी मिलेया ते बाकफी होई गई। 


भीमसेने ओद गित्तै मिट्टी पुट्टिये आनी दित्ती। घम्यारे 
उसी एदे बदले इच इक बड़ा बड्डा घड़ा दित्ता । महल्ले दे जागतें गित्ते 
ओ इक तमाशा ते खेड़ होई गई । 


इक दिन बाकी भ्रा भिखेया मंगन गये, भीमसेन माऊ कोल 
घर रेआ। उनें सुनेया घरे आलेंद या रोने दी बड़े बड़े जोरे दी बाज 
रौन लगी । उने सोचेया गरीब ब्राह्मणे दौ पता नई के बिपता 
पेई ऐ । कुन्ती उट्टी ते पुच्छत गई। ब्राह्मण ब्राह्मणी इन्ने रोआ 
दे हे जे बोलन गै नई होऐ । श्राखर ब्राह्मण अपनी लाड़ी गी 
राखन लगा--तू बड़ी बदकिस्मत ते मुरख एं। आऊ तुकी मते 
बारी आखदा हा भलिए लोके चंगा इऐ जे इस नगरी गी छोड़ी 
चलचे । पर तू नई मन्नेया । तू आसे श्रऊ इत्ये गे पली-- 
में प्योक़े गे रौनां, रिइतें नातें कोल गै रोनां। हुण अऊं तुकी 
कियां खुहाई श्रोड़ां । अऊं ए गल्ल सोची गे कियां सकनां। तू 
मेरी जीवन साथन, मेरे बच्चे दी मा, तू ऐं मेरा सब किश एं। 
ए कियां होई सकदा ऐ जे तुगी मौती दे मुह भेजी ओड़ां ते आपू 
जीन्दा रवां । हुण परमेसरे मसां घाली इक घी दित्ती ऐ। धी 
इक मानत हुन्दी ऐ । श्रो कुसे जोग बरें गी सौंपनी हुन्दी ऐ । 
ए परमेसरे दी देन हुन्दी ए। ए बैन्स बधाने आली हुन्दी ऐ। इसी 
कियां बली चाढ़ी ओड़ां। ईग्रां गे दूआ ए साढ़ा पुत्तर ऐ। इसी 
बी नई मर्वान हुन्दा । ईए ते साड़ी जिन्दगी दी शान्ति ऐ। ते 
दुरेडे समैं दी हीखी ऐ। एमरीजातां पितरें गी ते असें गी पिण्ड 
कुण देग ? हुण के करां ! उसले तू माढ़ी गल्ल नई सुनी ते ए 
थुआड़ी जिद्दूदा नतीजा ऐ । जे भ्रऊ मरतां तां ए कुड़ी ते जागत 
बी मरदे न, की जे इनें गी पालने आला पिछें कुण ऐ ? हुण करां 
त्ते करां के ! सारे कोला चंगा ईऐ जे अ्रस सारे गे किट्ट मरचे। 
ब्राह्मण रोन ते डुस्कन लगा । 

ब्राह्मणी वोली--प्रऊ थुआड़ी नेक धर्म पत्नी श्रां। में थुआड़ 
धी ते पुत्तर जम्मिऐ अपता फर्ज नभाया ऐ । तुस जागतें दी पालमा 
करी सकदे श्रो श्रऊ नई करी सकदी। जियां नषिद्ध मासे उत्पर 
इल्लां पौन्दियां न ईयां गै बिध्रवा जनानी बदमाशों ते बदनीतें हत्य 
चढ़ी जन्दी ऐ। कुसै टल्ले गी थिन्द लग्गे दा होऐ तां कुत्ते उस पर 
लड़ी पौन्दे न । इक तुआई दा खिचदा दू्रा ताई पासे खिचदा, 
ते लालचे इच कपड़ा लीरां लीरां होई जन्दा ऐ। इयां गै बेस्हारा 
जनानी जेदे सिरे पर कोई नई होऐ बदमाशों गित्तौ खेड़ होई 
जन्दी ऐ । 

अऊं दौं जतीम जागतें गी कियां पालङ। श्रो ते सुके तला 
इच्चे मच्छियें आङ्‌ फतकी जाङन। इस करी चंगा ए ऐ जे राक्ञ 
कोल भ्रऊ जन्नी आं । श्रो इस्तरी बड़ी धनभाग ऐ जेड़ी पति द 
जीन्दे जी मरी जन्दी ऐ। ईए गल्लां शास्तर ग्लान्दे न। मिकी 
बिदा करो । माढ़े बच्चें दा ख्याल रखेग्रो। श्रऊ तुन्दे कन्ने 
बड़ी सुखी रई आं । में कई पुनत कारज बी कीते न। तुन्दी भगती 
कारण मिकी सुर्गे थोई जाना ऐ। जेड़ी नेक धर्म पत्नी रई होए 
उसी मौती दा कोई डर नई । माढ़े पिच्छुआं दूआ ब्याह करी लैयो । 
हुण मिकी हस्सिये खुश करी ओड़ो। अपना शीर्वाद दइऐ मिक्री 
राकश कोल टोरी श्रोड़ो। । 

अपनी लाड़ी दे ए शब्द सुनिए ब्राह्मण उसी गलें लाया । 
ओदे प्रेम करी एडा आत्तर हो्रा जे जातकं आङ्‌ फुटिऐ रोन लगा 
जिसलै बाणी खुलली तां आखन लगा--श्रो प्यरिए ते भलिए लोके | 
ए तू के आखनीं एं। अऊ थुग्राड़ें बगेर जीन्दा रही सकता ? ब्होए 
दे मर्दे दा फ्जे ऐ जे ओ अपनी लाडी दी रखेया कर | तुगी राकझै 
गी सौंपिए में पाधी की बनां ? प्रम ते फर्जे गी की छोड़ां ? 


उन्दी धी जेड़ी ए बेदना श्राली गल्ल बात सुना दी ही 
डुस्कदी आखन लगी-- 


“भायें अऊं बच्चा गें, पर माढ़ी गल्ल सुनी लौ ते फी जियां 

चंगा बझोऐ ऊंआं करो । शड़ी इक अऊं आं जिसी तुस राकशे 
कोल टोरी सकदेओो। माढ़ी इक दी बल दइये तुस बाकी सारें गी 
बचाई सकदे ओ । इस बिपता दी नदी गी तरने गित्तौ मिगी 
किल्‍्ती बनन देश्रो। जे तुस दोएं मरी गे तां साढ़ी दोनें दी--माढ़ी 
ते माढ़े लौके आऊ दी रखेया कुण करग ? श्रस ते इस कठोर दुनिया 
इच तौले गे मरी जागे । जे मेरे इक्क्रली दे मरने कन्ने बाकी सारा 

टब्बर बची जा तां नेई मौत कोला होर चंगी मौत केड़ी होनी ऐ ? 

जे तुस शड़ी मेरी भलाई गै सोचदे ओ तां तुस मिकी राकशे कोल 
टोरी ओड़ो ।” 


धियु दियां कोमल गल्ला सुनियै उनें उसी गलें लाया ते रोन 
लगे । उने सारें गी रोन्दे दिखियै उन्दा जागत जेड़ा हज अत्त गै 
जाना हा तोतली बाणी कन्ते आखन लगा । 

ओदी श्रवखीं च चमक ही । “बापू जी तुस नई रो, मां जी 
तुस नई रो, बोबो जी तुस नई रो, ते बारी बारी उन्दी गोदे इच 
बेठा। फी उद्गेत्रा ते चुल्ली दा मुआठ चुक्केया ते घमाइये फेरन 
लंगा ते मसूम बाणी कन्ने आखन लगा-अऊ इस डांगा कन्नें राकश 
गी मारी ओड़नां । 

जागतै दे ईग्रां करने उप्पर उनें रोन्दे गी बी हासा आई 
गेया। पर फी ओ मते दुखी होऐ। ठीक उस बेले कुन्ती देवी 
उत्थें आई ते पुच्छन लगी जे ए वेदन की ऐ । श्रऊ थुश्राढ़ी के महत 
करी सकनीं ग्रां ? 

ब्राह्मण ग्राखन लगा--मां जी, उस रोगै दा लाज तुन्दः कश 
नई । इत्थें शहरे कोल इक गुफा इच बकासुर राकश रौन्दा ऐं । 
श्रो बड़ा तगड़ा ऐ । तेरां बरे होए उस इस शहरं ते राजे उप्पर 
कब्जा करी लैता दा ऐ ते सारें दी जान तसीऐ दित्ती दी ऐ । इत्थुञ्रां 
दा राजा नस्सिऐ <4वेत्रप्रिया' नगरे इच जाई बेठा दा एते ग्रो साढ़ी 
रखेया नई करी सकदा। पहलें ए राकश गुफा चा बाहर निकलदा 
हा ते भुक्खा कन्ने ग्रात्तर होने करी सारे मरद औरतें ते बच्चें गी 

मारिये खान लगी पौंन्दा । शहरदार बेनती कीती जे ईआं धाड़ा 
मारिये नई आवा करो । किश गल्ल तै करी लौ। इग्रां गे जिसले 
मरजी ग्राई जा, आइये बडु टुवक नई करा करो। हफते इच इक 
दिन अस तुन्दे गित्ते खूब मास भत्त, मट्टा ते शराब ते होर बस्तां 
भेजा करगे। ए सारियां चीजां इक बेलगड्टी इच भेजा करगे जिसी 
दौं बेल जोत्तरे दे होडन ते इक मनुक्ख बी बिच होग । अस हूर 
घरा चा इक मनुक्ख दंआ करगे। भत्ते कन्नें बेल बी खाई लेयो 
ते मनुक्ख बी । पर इस चाली आइये सारें दा कतल नई करा करो। 
राकशें ए गल्ल मन्नी लेती । उस दिनै थमां राकश असें गी बाहरले 
हमलें थमां ते जंगली जानवरें कशा बचांदा ऐ। किन्ने गै बरे होई 
गे न ईआं गे बन्दोबस्त चला दा ऐ। 


हने तोड़ी कोई बीर नई लब्बा जेड़ा इस मसीबता थमां 
खलासी करा । इस राकझ सारै गे वीर जिने किश जतन कीता 
मारी मकाये न । मां जी, साढ़ा हकीकी राजा बी असें गी नई 
बचाई सकदा । जिस दसे दा राजा पर्जा दी रखेया नई करी 
सकदा उत्थुआँ दे लोकें ब्याह नई करना चाही दा ते नां गे बच्चे 
पैदा करने चाही दे न। 

इक ठब्बरे दा सुखी जीन तां गै होई सकदा ऐ जे राजा चंगा 
ते मजबूत होऐ। ते जे राजा तगड़ा नई तां धनदौलत इस्तरी बच्चे 
ते.होर चीजें बस्तें दी रखेया नई होई सकदी । असें किन्ना चिर 
होई गेया ऐ दूएं गी ए कष्ट भोगदे दिखदे ते अज्ज साढ़ी बारी आई 
गई ऐ । अज्ज राकरी कोल मनुक्ख साढ़े टब्बरै चा जाना ऐ । 
माढ़े कोल धन बी नई जे ग्रऊ कुसे होर गी खरीदियै बदले इच 
भेजी ्रोड़ां । साढ़े चा कोई बी गेया तां बाकी नई बची सकदे । 
इस करी अऊ सारे टब्बरै गी लइऐ चलेयां। 


तुसे श्राखेया ऐ तां गल्लां सनाइयै तुसें गी दुखी कोता ऐ । 
परमात्मा गै साढ़ी महृत करी सकदा ऐ पर असें गी ओदी बी मेद 


नई रेई। 

'एकचक्र नगरी दी कहानी इच जेड़ियां राजनीति दियां | 
सच्चियां गल्लां दस्सी दियां न र ध्यान देने जोग न ते उच्दे च मता 
उपदेस ऐ। 

कुन्ती ने भीमसेने कन्ने आनिये गल्ल कीती, परतिये गई ते 
ब्राह्मणे गी आखन लगी “ 'भलेया लोका !” हौसला नई ढा । 
परमात्मा कशा बड़ा कोई नई | मेरे पज पुत्तर न। अज्ज राकशे 

कोल भोजन लेइयें उन्दे चा इक जाग। 

पहलें ते ब्राह्मण हरानी कन्ने त्रपकी उट्टेया पर फी उस 
मुण्डी भूनी । आखन लगा अपने बदले दुए दी बली नई देनीं । 
कुर्ती आखेया - ब्राह्मण देवता--तू' डर नई । मेरे पुत्तरे कोल 
दिब्ब ताकत ऐ । उसी बड़े मन्तर न्दे न, उस राकशे गी जरूर 
मारी ग्रोड़नां ऐ। कई राकरों गी मारदे में उसी आपू दिक्खे दा 
ऐ। पर ए गल्ल बाहर तई कट्यां नई तां ओदी शगती खीन 
होई जाग । . 

कुन्ती गी ए डर हा जे इस गल्ले दा रौला पेया तां दुर्योधनं 

दे लोक ईऐ समझना ऐ जे एदे च पाण्डवें दा हत्थ ऐ ते उनें साड़ा 
पता लाई लेना ऐ । 
; भीमसेने गी बड़ी खुशी चढ़ी ते बड़ा जोश आया । उस मौरी 
दी गल्ल पूरी करती ही । जिसले बाकी श्रा भिखेया लेइये परतोए 
तां युधिष्ठर होरें दिक्खेया जे श्रज्ज भीमसैने दो चेहरे उप्पर बड़ी 
लाल्ली ऐ । नेई लाल्ली बड़े चिरें बाद लब्बी उस करी युधिष्ठर 
होरें सोचेया जे श्रज्ज भीमसँन कोई खास कम्मे उप्पर जा दा ऐ । 
उनें कुन्ती गी पुच्छेया ते उस सारी गल्ल दस्सी ओड़ी । 

युधिष्ठर ्राखन लगा --ए के गल्ल होई ? ए ते बड़े तौले दी ते 
बरेसमझी दी गल्ल होई ऐ । भीमसैनै दी ताकत स्हारे ते अस बेफिकर 
होइऐ सौने श्रां। भीमसेने दी ताकती दे भरोसे गैते असे अपने 
छली कपटी शत्रू थमां अपना राज बापस लैनां ऐ। _ 


इस लाखा मैहलै चा अअस जीन्दे बची निकले आं ए गर्ल 
भीमसैन दी बदौलत नई होई ? भीमसैन ते साढ़ी आशा दी किरण 

ऐ । ओद सहार गै ते साढ़ा अगड़ियें मेदे दा मैहूल खड़ोता दा ऐ। 
मते कष्ट संहन करी तुसे फंसला ठीक नई कीता ।' 

कुन्ती देवी होरें आखेया-पुत्तारो । असें ब्राह्मणै दे घर 
किन्ना चिर नन्दै कन्ने कट्टेया ऐ। हुण साढ़ा फर्ज ऐ ते ए मनुक्खता 
दा बड़ा भारा गुण ऐ जे अस उस रोने दा बदला चकाचे । मिकी 
भीमसेने दी ताकती उप्पर भरोसा ऐ ते कोई चिन्ता नई । 
बरणावत इच कुस असेंगी कट्टेया ते हिडिम्बा राकशे गी कुस 
मारेया ? इस ब्राह्मण दे टब्बर दी रखेया करना साढ़ा धर्म ऐ । 


शहरदार ब्राह्मण दे घर आये । बेलगट्टी इच भान्ति २ दे 
मास ते खाने पीने दियां चीजां बस्तां, मट्टे दे चग्घरे, ते नशा चाढ़ने 
आलियां शराबां हियां ¦ दौं बल्द जोत्तरे दे हे । भीमसेन गड्डी 
इच बेठा ते राकश दी गुफा पास चली पेया । 

बैल गट्टी चला दी ही । ढोल ढमाक्के कन्ते बज्जा दे हे । 
जिसले ओ निश्चित थारै उप्पर पुज्जे तां शहरदार ते परतोइ आये 
ते शड़े भीमसेन होर इककले अग्गे बधन लगे । गुफा दे सामने दा 
रस्ता दिक्खियै केंक औन्दी ही । हट्डियां, बाल, आन्दरां, ते छिछरे 
पेदे हे ते कीड़े मकोड़े चमके दो हे। कई टुक्के दे हत्य ते डुण्डू, 
जंडां ते मुण्डियां पइदियां हियां। गिरजां ते इल्लड़ उप्पर चवकर 
ला करदे हें । उनेंगी ते धाम लग्गी दी ही । भीमसँन होरें 
गट्टी रोकी ते गड्डी इच राकशै गित्ते रकखी दी खराक गड़फफनी शुरू 
करी दित्ती। उनें मनै इच गलाया राकशे कन्ने लड़ाई इच ए 
खराक खीसबीस होई जानी ऐ। इस करी ए खाई गै लेनी चाही 
दी ऐ। राके गी मारने परेन्त ओदी लोथे कन्ने छोइये ए भृष्ठ 
गे होई जानी ऐ। फी ए खाने जोग नई रौनी। 

मता चिर बल्गने करी राकश अअग्गै गै तत्ता होग्ना दा हा 
उस भीमसेने गी ईआं करदे दिक्खेया तां रोहै कन्ने पागल जन होई 
रेया । भीमसेने बी राकशै गी दिक्खेया ते ललकारेया पई ईजा । 
राकददौ दा बड़ा किश देह, दाढ़ी मुच्छां ते बाल सारे लाल, कन्ने 

थ॒सां कन्ने तोड़ी चौड़ा मु ह, ओ भीममेनै पासे द्रोड़ेया । भीमसेनै 
पर्वाह गै नई कीती ते राकश पासे पिट्ठ करिये खन्दा रेञ्रा । राकश 
हत्य पा तां ओ परे छण्डी ओड़े । राकश उसी मुक्के मारन लगा । 
उसी बड़ा रोह चढ़ेया जे ए पिटुगे नई परतदा। लगा मुक्के 
बरान। पर भीमसेने घ्यान गै नई दित्ता ते खाने इच लग्गा 
रेञ्रा। राकशझे इक बूटा पुटे या ते भीमसेने उप्पर सुट्टे या । भीमसौने 
फी बी परतियै नई दिक्खेया। खब्बे हत्थे कन्ने उसी वूटे गी भेठा 
करी ओड़ेया ते सज्जे कन्ने खाने गी जटोये दा रेआ | जिसले सारा 
भोजन समाई ग्रोड़ेया ते मट्टे दा आखरी चग्घरा बी पी ओड़ेया तां 
उट्टे या, ऋली कीती हत्थ धोते रमाने कन्ने डकार मारेया ते राक 
पासे परतोभ्रा । 


फी दमैं लड़न लगे । भीमसौन ते राकश कन्ने खेडन लगा 
मरजी आखे भुआा त्रट्टं फी आख उठ खड़ो। ईआं राकशे गी लीरें 
दी गुड्डी आङ्‌ नचान्दा रेआ। शेकड़ भीमसेने उसी खल्ल पाया, 
क्याड़ी ते पिट्टी उप्पर गोडा रक्खेया ते हड्डियां फसाली ओड़ियां । 
राकश बेबस होइऐ पीड़ा कन्ने कर्लाया। ओदे मुहां दा खून बगेया 
ते ओ भुगती गेया । भीमसैन ओदी लोथै गी घसीटदा शहरे दे 
दर्वाजे तोडी लई आया । ब्राह्मणं दे घर आनिये उस इनान कोता 
ते सारे दिने दी कार कदंगी सुनाई । माता कुन्ती सुनिये बड़ी 
खुश होई । 


००० 

पाण्डव एकचक्र नगरी इच ब्राह्माणें दे भेसे इच रवा दे हे 
जे उनें पंचाल दे राजा द्रुपद दी धी द्रोपदी दे स्वंबरे दी गल्ल 
सुनीं । एकचक्र नगरी दे मते ब्राह्मण दान दक्खना लेने दी हीखी 
इच ते जलसे जलूस ते शाही ब्याह दी धूमवाम दिक्खने गित्ते सोच 
बचार करन लगे । कुन्ती ने अपने मौरी दे सुभा कन्ने जाचेया जे 
पुत्तरें दी मरजी ऐ जे पंचाल जाइये द्रोपदी गी जित्ती श्रानचे । 
इसकरी उस युधिष्ठर गी श्राखेया-- 

असें इस नगरी इच रोन्दे मता चिर होई गेया ऐ। हुण 
कुते होर पासे चलने दा बचार करना चाही दा ऐ। ए पहाड़ ते 
घाटियां दिक्ली २ रज्ज होई गया ऐ। हुण इत्थें भिक्खेया बी इन्नी 
नई थोन्दी इस करी इत्थें होर ठहरना ठीक नई । चलो राजे 
द्र पद दे देस चलचें। सुनने च श्रोन्दा ऐ जे ग्रो खरा रसदा बसदा 
देस ऐ। कुन्ती दुनियादारी ते चतराई इच बेजोड़ ही। उस अपने 

पुत्तरें दे बचार सैभत गै पढ़ी लेते ते उन्दे आखने पर पाया 
गे नई। 

ब्राह्मण टोलियां बनाइये स्वंबर दिवखन चले। पाण्डव बी 
ब्राह्मण दे भैसे इच उन्दे कन्ने रली गे। बड़ा लम्मा पेण्डा मारियै 
ओ राजे द्वूपद दे सुन्दर शहरे इच पुज्जे। ते ममूली ब्राह्मणे दे 
रूपै इच इक घम्यारे दे घर डेरे लई दित्ते । 

द्रोणाचार्यं ते द्रुपद उप्परा दा भायें मित्तर भाव रखदे होन 
पर द्रुपद गी द्रोणाचार्य हुन्दे हत्थे जेड़ी नमोशी होई ही दा 
सल्ल गेदा नई हा। द्रूपद दी अपनी मर्जी ही जे द्रोपदी दा ब्याह 
अजु ने कन्ने होऐ । द्रोगाचार्यं अजु ने कन्ने इन्ता प्रेम करदे हे 
जे अजुने दा ब्याह द्र.पद हुन्दे होई जा तां श्रो दर.पद गी कदें बी 
शत्रु नई समभझङन । द्रु.पद अर्जु ने दा सौहरा होने करी होर 
बी तगड़ा होई जाग । द्रूपद गी जिसले पाण्डवें दे बरणावत इच 
फकोई जाने दी ख़बर मिली तां उसी बड़ा दुख होआ। पर 
पिच्छुआं ए बी सुनचोआ जें ओ बची निकले न। किश तसल्ली 
होई । 

ब्याह दा मण्डुआ बड़ा सजाये दा हा । ओदे चवक्खी स्वंबरे 
इच भाग लेने आले मेदवार ते महमानें दे ठह्रनें गित्ते कमरे बने 
दे हे । बड़े मनभाने नजारे बनाये दे हे ते मनोरंजन गित्तै खेडें 
दा बन्दोबस्त कीता दा हा । चौदां दिन ते उत्थें खूब मौज मेला 
लग्गा रेआ । 

मण्डुए दे बरकार इक लोहे दा धनुष रखे दा हा। स्वंबरे दी 
शर्त ए ही जे द्रोपदी दा ब्याह ओदे कन्ने होग जेड़ा धनुष उप्पर 
बाण चाढ़िये इस घूमदे चक्कर बिच्चा होइये उप्पर टिके दे नशाने 
गी फुण्डा । एदे गित्तै दिव्य शगती ते चतराई दी लोड़ ही। 
राजे द्र्‌ पद ते ए घोषना कराई दित्ती जे ए कतेब करिये दस्सने आले 
गी गे द्रोपदी वरग 

सारे भारत बर्षे दे राजे किट्ट होए दे हे। धृतराष्ट्र दे 
सारे पुत्तर, कणं, कृष्ण जी, शिशुपाल, जरासन्ध ते शत्य सारे गे 

आये दे हे। इनें राजें महाराजें दे इलावा दशके दी भीड़ मती ही । 
उत्थें इन्ता रौला पेदा हा जे सागर गै गर्जदा सेई हुन्दा हा। तुआई 
संकड़ें बाजें घनघोर पाई दी ही । 

धुष्टयुम्त घोडे पर चढ़िये ग्रम्गे २ चलेया। पिले द्रोपदी 
हाथी उप्पर बैठी दी ही। व्याहनू इनान करने परेन्त रेशमी टल्लें 
इच ग्रो दिव्व जोत लबदी ही। ओ हाथी परा उतरी ते मण्डुए 
इच आई । ईआं वभोय जे सारा मण्डुए इलेपे ते मधुरता कन्ने 
भरोची गेया ऐ । ओदे हत्यै इच जमाल ही उस शर्मान्दे २ किट्ट 
होए दे राजें पासै दिक्लेया ते मंच उप्पर चढ़ी गई । 

राजे ओदा इलैपा दिविखये टऊ होई गे। ब्राह्मण मन्तरें दा 
उच्चारण करन लगे ते होम करन लगे। जिसले शान्ति पाठ होई 
गेया ते संगीत बन्द होआ तां धुृष्ट्युम्न द्रोपदी गी लइय मण्डुए 
बझ्कार आया ते जोरेयां पुकारिये आखन लगा 

“किट्टे होए दे राजकमारो सुनो ए धनुष पेदाऐ। ओ 
नशाना ऐ ते ए तीर पेदे न । 

जेड़ा इस चक्करे बिच्चा पंज तीर उप्परोतली मारग ते ठीक 
नशाना फुण्डग ओ मेदवार चंगे कुलै दा होश्रा तां ओदा मेरी भैनू 
कन्तें ब्याह होग । फी उस द्रोपदी गी किट्ट होए दे राजे दे नां, 
बैन्स ते पिछला इतिहास सुनाया । 

कई राजें उट्टे ते धनुषे उप्पर तीर चाढ़न लगे पर किश नई 
बनेया । धनुष बड़ा भारा हा ते खचोआ गे नई । बचारे भलबोए दे ते 
ढीठ होए दे श्रपने श्रासने उप्पर आनिये बई गे । शिशुपाल, जरासन्ध, 
शल्य ते दुर्योधन सारे गे फेल होई गे हे । 

जिसलै कर्ण मदानै इच श्राया तां सारे गौ मेद होई जे कम्म 
तोड़ चाढ़ी जाग। उस नशाने उप्पर तोर मारेया पर बिन्दक बाल 
भर फकं रई गेया । नशाना खुञ्जी गेया। धनुष नुआड़े हत्थे 
दा छुड़की गेया आखो जियां जानदार चीज ही। वड़ा रौला पई 
गेया। राजे बड़ा रोह शण्डन लगे । 

ए बी कोई परीक्षा ऐ। ए गल्ल होई गे नई सकदी। ए 
ते राजें दी भद्द करने गित्ते साजश ऐ। उसले ब्राह्मणे चा इक 
नौजवान उठेया ते धनुषं पास चलेया। सारे चुप्प होई गे 
ए ब्राह्मण भेसे इच अजुन हा । जिसलै ओ खड़ोता तां भीड़ 
इच मता रोला पेया। ब्राह्माणें इच बी दौं मत होई गे। कई बड़े 
खुश होए जे ब्राह्माणें इच बी नेग्रा नौजवान ऐ जोड़ा मकाबले उप्पर 
आई सकदा ऐ ते कई जेड़े दुनियादारी इच बड़े स्याने हे आखन लगे 
ए के मूर्खता ऐ। जित्थें कर्ण हाटे ते शल्य हाटे कामयाब नई होए 
उत्थें इक ब्रह्मचारी जाइये अपनी बेज्जती करान लगा ऐ। उत्थे 
होर बी कई हे जोड़े ए आखने आलें कन्ने सहमत नई हे। ओ 
अजु ने दा शरीर ते बनौट ते जुआनी दिविखये आखन लगे-बभोन्दा 
ते ईआं जे ए जित्ती जाग । इसी ते अपने उप्पर बड़ा भरोसा 
लब्दा ऐ। तां गे ए हत्थ पान लगा ऐ। जिन्दू भाय किश लिस्सा 
ऐ पर शड़ा शारीरं दा बल गे थोड़ी शगती हुन्दी ऐ। तपस्या दा 
बी ते किश बल हुन्दा ऐ। इसी बी जतन करन देशो | उने सारें 
उसी शीर्वाद दित्ती । 
अजुन धनुषे आले थार पुज्जा ते धृष्टयुम्न गी पुच्छुत लगा-- 
“की जी ! इक ब्राह्मण धनुष चढ़ाई सकदा जा नई ?” 
धृष्ट्युम्न श्राखन लगा--“हे उत्तम ब्राह्मण उच्चे कुले दा 
कोई बी जेड़ा धनुष चाढ़िये नशाना फुण्डी लैग गओदे कन्ने माढ़ी भेनू' 
दा ब्याह होई जाग। मेरी ईऐ शर्त ऐ ते अऊ इस थमां फिरकदा 
नई | | 
अजु ने नारायण भगवाण दा ध्यान कीता, धनुष चुवकेया ते 
चाढ़ी लेया । उस डोरी उप्पर तीर रखेया ते आआसे पासे बिन्दक 
मुस्कराइये दिक्खेया | सारी भीड़ दन्दें हेठ उंगली दइये बुत्त 
बनिये दिवखन लगी तां जे उस बिना झिजके ते बल्गे उप्परो तली 
पंज तीर मारे जेड़े चक्करे बिच्चा निकलिये नशाने उप्पर लग्गे ते 


नशाना हेठ श्राई पेया । बाजे बज्जन लगे ते भीड़ खुशी कन्ने 
नच्चन लगी । 

मण्डुए इच बैठे दे ब्राह्मण बी खुशी कन्ने गान लगे ते मृग 
चमं भुआड़न लगे । उनें गी ईआं सेई होग्रा जिश्रां सारी ब्राह्मण 
जाति ने गै द्रोपदी जित्ती लई होऐ। एऐदे परेन्त इन्ना रौला पेया 
जे लिखन नई हुन्दा । द्रोपदी दा रलेपा बड़ां तेजवान हा। ओदा 
चेहरा खुशी कन्ने चमकन लगा । उस अजुंने पासे दिक्खेया, 
्रग्गे बदी, ते जेमाल नुआड़ें गलै इच पाई श्रोड़ी । युधिष्ठर नकुल 
ते सहदेव झट उत्थुआं निकले ते माऊ गी शुभ समाचार सनान गे 
उठी । शड़ा भीमसंन उत्थें रेआ । उसी डर हा किट्ट होए द 
क्षत्रिय राजे किश गड़बड़ नई करी बौन । 

भीमसेने दा ख्याल ठीक निकलेया । राजे रोहै कन्ने तमशन 
लगे। श्राखन जगे स्वंबर दी रस्म ते ब्राह्मणें इच हुन्दी गे नई । 
जेकर द्रोपदी ने कुसे क्षत्रिय रामकमारे कन्ने ब्याह नई करना तां 
कुआरी रवे। ते चिखा चिनिऐ भस्म होई जा । इक ब्राह्मण 
कियां उसी व्याही सकदा ऐ ? अस इस ब्याह दा बरोध करने ग्रां 
ते ए ब्याह कदे नई होन देगे । अस सचाई दी रखेया करगे ते 
स्वंबरे दी रस्में दी पालमा करगे। इस रस्में गी ईआं नई नरु 
देगे ।” 

सेई होन लगा जे लड़ाई लग्गन लगी ऐ । भीमसँने इक 
बूटा जड़ें समेत गे पुट्ट या पत्तर ते शाखां शिम्बी शाम्बिये ते नुआढ़ी 
डांङ बनाइये ग्रजु नै कोल आई खड़ोता । होन देओ जे किश हुन्दा 
ऐ। द्रोपदी किश नई बोली । अजुंने जेड़ा मृगचमं लाये दा 
उसी फगड़िये खड़ोती रई । 

कृष्ण जी ते बलराम होरें खौदल पाने आले राजें गी समझाया 
बभाया अजुन द्रोपदी गी लेइय उससे घम्यारे दे घर चलेया जित्थें 
ग्रो ठहरे दे हे । 

जिसले अजुन ते भीमसेन द्रोपदी गी लइये जा करदे हे तां 
धृष्ट द्यूम्त किश शिण्डा रखिये उन्दे पिछें २ चलेया । उनें उसी 
नई दिक्खेया । सब किश दिक्खी सुनिये ओ बड़ा खुश होम्रा ते 

चजे करन लगा । उस परतोइये राजे द्रुपद गी सनाया-पिता जी, 
इञ्रां बभोन्दा ऐ जे ए पाण्डव न। द्रोपदी मृगचमे फगड़िये कन्ने २ 
ठुरी गई ते उसी कोई लाज नई बकोश्रा दी ही । मिमी जाइये 
दिक्खेया झो पंजे पाण्डव न ते उन्दे कन्ने जेड़ी स्यानी नेई जनानी ऐं 
ओ उन्दी मा कुन्ती सेई हुन्दी ऐ | 
राजे द्र.पद नै कुन्ती ते पाण्डवें गी मह लें सहेया । युधिष्ठर 
होरें राजे द्रुपद गी बल्ले नेऐ दस्सेया जेग्रो पाण्डव गे न । उने 
ए बी सनाया जे असे सारें. द्रोपदी गी सांफे गै ब्याहना ऐ । ब्रूपद 
ए सुनियै बड़ा खुश होगा जे ओ पाण्डव न ते उसी जोड़ी द्रोणाचार्य 
हुन्दी तरफा चिन्ता ही ओ दूर होई गई । 
पर इस गल्लै उप्पर उसी बड़ा चे होक्रा ते घृणा होईजे ओ 
द्रोपदी गी सांफे ब्याह इन । द्रू.पद ने एदा बरोध कीता ते ग्राखेया 
ए ते बड़ा धमे बरुद्ध छे। ए तुसें गी के ख्याल सुज्का ऐ ? एते 
बड़ा दुराचार ऐ। परम्परा बरुद्ध ऐ। 
युधिष्ठर होर आखन लगे--राजा जी, खिमा करना । ग्रसे 
पता पौने बेले सगन्ध चुक्की ही जे श्रस सब किश साझा गे करगे । 
हण ए सगन्ध नई ग्रसें त्रोड़नीं । साढ़ी माता दा ईऐ हुकम ऐ । 
आखर राजे द्रुपद गी मन्नना पेया ते व्याह होई गेया । 


(५)॥ | =? 


¢ 


००० 

जिसले पञ्चाल दे स्वंबरे दियां खबरां हस्तनापुर पुज्जियां तां 
बिदुर होर बड़े प्रसन्न होए । ओ धृतराष्ट्र कोल द्रौड़दे गये ते 
आखन लगे--“राजा जी ! द्रोपदी साढ़ी नूह बनने करी साड़ा 
कुल बड़ा मजबूत होई गेया । साढ़े भाग बड़े चंगे न ।' 

धृतराष्ट्र अपने पुत्तरे दे लाडे इच अन्ना हा उस समभेया जे 
दुर्योधनं द्रोपदी दा स्वंबर जित्ती लेता ऐ । इससे गलतफहमी च 
उस बड़े पसोए दे आखेया-“तुसे बिल्कुल ठीक गे आखेया ऐ, साई 
गित्तं बड़ा गै शुभ मौका ऐ । झटपट जाओ ते द्रोपदी गी लई 
ग्राओ । पञ्चाल कमारी दा खूब स्वागत करो । 

बिदुर होरें झट गे गल्ती सधारी ओड़ी । राखन लगे-- 
“परमात्मा उन्दी लम्मी आबंला करै, पाण्डव जीन्दे न । ते अजु ने 
द्रोपदी दा स्वंबर जित्तेया ऐ । शास्त्रें दी विधि मताबक पे 
पाण्डवें द्रोपदी गी सांझा गै ब्याही लेता ऐ । ओ भ्रपनी माता 
कुन्ती समेत राजा द्रूपद कोल गे ठहरे दे न । ते राजीबाजी न । 


८& महाभारत 

ए गल्लां सुतियै धृतराष्ट्र बड़ा दुआस होग्रा पर उस श्रपनी नमोशी 
जाहर नई होन दित्ती । 

उप्परा दा खुश होइयै राखन लगा_बिदुर जी । तुन्दियां 
गल्लां सुनिये मिक्री बड़ी खुशी होईऐ । प्यारे पाण्डव सच्चे 
मुच्चे जीच्दे न ? भ्रस ते उन्दा सोग करदे रे । तुन्दे समाचारे 
कालजे ठण्ड पाई ओड़ी ऐ । द्रोपदी हुण साड़ी न्‌ बनी गई ऐ। ए 
बड़ा चंगा होआ । 


दुयधने दी घुणा ते ई्खा पहलें थमां दूनी होई गई जिसले 
उसी पता लग्गा जे पाण्डव ते लाखा मेहला चा बची निकले । 
इक बरा छप्पिये बी गुजारी लेया ते हुण पचाल राज द्र पद कन्ने 
नाता होई जाने कारण होर बी तगड़े होई गे न । 

दुर्योधन ते दुशासन अपने मामे शकुनी कोल गे ते दुखी होए 
दे आखन लगे--मामा । अस ते मरोई गे । असें पुरोचने उप्पर 
बसाह करिये बड़ा धोखा खादा । साड़े शत्रू-पाण्डव साड़े कशा 
हुस्यार निकले । भाग बी उन्दा गे साथ देया करदे न । धृष्ट म्न 
ते शिखण्डी उन्दे साथी बनी गे न। हुण अस के करी सकनेआं ?” 
कर्ण ते दुर्योधन धृतराष्ट्र कोल गे। दुर्योधन आखन लगा--“'तुसें 
बिदुर गी ए के ग्लाया जे साड़ें ते भाग खुलली गे न। ए साडे गित्ते 
भला चंगा समां आया ऐ जे साड़े कुदरती दुर्मन पाण्डव इन्ने तगड़ 
होई गे न जे ओ असें गी खतम करी ग्रोडडन । उन्दे खलाफ साड़ी 
साजश कामयाब नई होई सकी । हुणतेउनें गी पता बी लग्गी 
गेया ऐ। ए होर जादा खतरे आली गल्ल होई गई ऐ । हुण ते 
इत्थे गै गल्ल मुकदी ऐ--अस उनें गी हुण गै खत्म करी ओड़चे जां 
आपू खत्म होई जाचें । किरपा करिये ग्रसे गी किश सलाह 
देओ |” धृतराष्ट्र होरे ग्रा खेया -बेटा, जो तू ग्राखेया ऐ गल्ल 
ते सच्च ऐ। असें बिदुर गी मने दी गल्ल नई दस्सनी चाही दी । 
उस्सँ करी में उसी इयां ग्लाया हा । पहले तू मिकी अपने बचार 
ते दस्स जो के करना चाही दा ऐ ।” दुर्योधने आखेया-- 

में इन्नां परेशान ग्रां जे मिगी किश सुझदा गे नई । मेरा 
ख्याल ए जे अस इस गल्लै दा फँदा उठाचे जे पाडण्व मतरे आ न 
इक माऊ दे पुत्तर नई । ते ईश्रां मादरी ते कुन्ती दे पुत्तरं इच 
दुश्मनी पुआचे । द्रू.पद गी रिश्वत देइये श्रपने कन्मै रलाई लेनेआं । 
साड़ा पक्ख लेने इच ए गल्ल के रकावट पाई सकदी ऐ जे ओदी 
धी पाण्डवें ब्याही दी ऐ। धनै दे जोरे कन्ने केडी गल्ल ऐ. जेड़ी 
सिद्ध नई होई सकदी । 

कर्ण मुस्कराया ते श्रावन लगा-“ए ते ऐवें फजूल गल्ल ऐ । 

दुर्योधन फी आखन लगा--ए गल्ल ते पक्की करचे जे हुण 
पाण्डवे गी परतियै इत्यें नई औत देच्चे । ते नां गै राजे बिच्चा 
जेड़ा सारा गै अस आपू' साम्भी बेठे देयां उनें गी किश हिस्सा 
बण्डाचै । अस किश ब्राह्मणें गी अपने कन्ने मलाचे ते शहरे च ए 
ए फवाह फलाई देचै जे पाण्डव हस्तनापुर गये तां पता नई के नर्थ 
होई जाग । 


ईआं पाण्डव इत्थें औने थमां डरी जाङन ते श्रस उन्दे थमा 
बचे रोगे । 

कर्ण आखन लगा--ए बी फजूल गल्ल ऐ । तुस इस चाली 
उनें गी डराई नई सकदे। दुर्योधन फी आखन लगा-द्रोपदी दी 
बजह कन्ने अस पाण्डवे इच नफाक नई पुआई सकदे ? इक जनानी 
दा पंजे मदे कन्ने ब्याह बड़ा सखल्ला कारण ऐ । ब्याह बिद्या दे 
माहरें कशा पाण्डवें दे मनें इच इक दूए दे झलाफ ईर्षा ते शक पेदा' 
करी देंगे । ते मेरा ख्याल जे श्रस जरूर कामयाब होई जागे। ग्रस 
कुसै सुन्दर जनानी दे जरिये कुन्ती दे पुत्तरें गी प्लेरने आं ते ईआं 
द्रोपदी गी उन्दे खलाफ करने ग्रां । वदे द्रोपदी उन्दे चा इक दे 
बारे इच बी शक करन लगी पेई तां अस उसी भट हस्तनापुर 
सद्दी लैचे ते अपने कन्ने मलाइये ्रपनी स्कीम कामयाब करचे । 


क्ण ए गल्ल बी हस्सियै गुआई ओड़ी । आखन लगा--तुन्दी 
इक बी गल्ल कम्मे दी नई । तुस कुसे साजशै कन्ने पाण्डवें गी नई 

जित्ती सकदे । जिसलै ग्रो इत्थें हे ते बोटें ग्राड्‌ मसूम हे; उड्ने 
गिसै फङ बी नई हे श्रसें दिक्खेया जे भ्रस उस बेल्ले बी उने गी 
धोखा नई दई सफे। तुस सोचदे ग्रो जे हुण अस उनेंगी धोखा 
दई सकगे । हुण ते उनें गी दुनियां दा मता तजर्बा होई गेया ऐ । 
कन्ने बड़ी गल्ल ए होई ऐ जे उनें गी राजे द्रुपद दी पिदट्ठ होई गई 
ऐ । उनें गी थुराड़ी चालें दा पता लग्गी गेया ऐ । हुण तुन्दी 
कोई चाल नई चलनी । तुस उन्दे इच फुट्ट नई पुआई सकदे । 
तुस मानती ते समभदार द्रु पदे होरें गी रिश्वत नई दई सकद । 
ओ कुसँ कीमतै उप्पर बी पाण्डवें दा साथ नई छोड़न लगा। हुण 
ते इक्कं रस्ता रेई गेदा ऐ। ओ ए ऐ जे उन्दे उप्पर हमला करी 
देशो । इस थमां पहले जे श्रो होर मते तगडे होई जान ते उन्दे 
कन्ने होर साथी आई मिलन श्रसेंगी चाही दा जे अस उच्दो 
उप्पर हमला करी देसे । अस पाण्डवे उप्पर ते द्रुपद उप्पर 
चानचक्क गै हमला करी देचे। जादवें दी सैना गी उन्दी महते 
उप्पर पुज्जने थमां पहलें गै हमला करी दे चे । 


हुण ते इस मुशकला बिच्चा निकलने गी बहादरी आला रस्ता 
गै तुप्पना चाही दा ऐ। ते ईए क्षत्रिय वीर गी सोभदा ऐ। 


धृतराष्ट्र होर ते किश निश्चा नई करी सके। इस करी 
उनें सलाह मद्वरे गित्तै भीष्मपितामह ते द्रोणाचायं होरें गी सहदी 
भेजेया । 
जिस बेल्लै भीष्म होरें गी पता लग्गा जे पाण्डव जीन्दे न ते 
पञ्जाल राजा द्रुपद दे महमानन ते उने द्रोपदी ब्याही लेती ऐ तां 
ओ बड़े खुश होए। जिसले धृतराष्ट्र होरे उन्दे कशा सलाह पुच्छी 
हुण के करचै तां भीष्म होरें जिन्दा दुनियादारी दा तजर्बा बड़ा हा 
ते चंगा मन्दा सब जानदे हे श्राखन लगे--मनासब गल्ल ते ए ए 
जे उनें गी सहिऐ उन्दा स्वागत कोता जाते श्रद्धा राज उनें गी दित्ता 
जा । राजे दे लोक बी चान्दे न ईए नेश्रा फसला हो जा। अपने 
कुलै दी शान कम रखने गित्ते ईऐ गल्ल कीती लोड़चदी ऐ। लाखा 

मैह ल दी दुर्घटना दा लोके इच मता चर्चा ऐ ते तुन्दी इज्जतू उप्पर 
हर्फ श्रौन्दा ऐ । ए सारा दोष ते कलड्कु ते शक्क बी धनोई जाग 
ते तुस पाण्डवे गी सहिये अद्धा राज उनें गी दई ्रोड़गेश्रो तां । 
मेरी ते ईऐ सिक्ख ऐ ।” 

द्रोणाचार्यं होरें बी ईऐ सलाह दित्ती ते आखेया जे कोई दूत 
भेजिये आपू इच सुला सफाई करी लौ । ते ऐमनी कन्ने रवो । 

ए सभा सुनिऐ कर्ण बड़ा तमशेआ। ओ दुर्योधने दा बड़ा 
भगत हा । उसी ए गल्ल नई सखाई जे पाण्डवें गी राज बिच्चा 
किश हिस्सा दित्ता जा श्रो धृतराष्ट्र होरें गी आखन लगा-- 
“ए द्रोणाचार्यं होर तुन्दा ख़न्दे न । तुस इनें गी मान दित्ता ते 
गप्फे दित्ते । इनें ए के सभा दित्ताऐ। राजा गी चाही दा ऐ 
जे ओ मन्तने जां रह करने थमां पहले मन्तरियें दी रा भलेयां 
परखी ले ।” 

कणँ दे ए शब्द सुनिये द्रोणाचार्य होरे गौ बड़ा रोह चढ़ेया । 
उन्दियां अकखीं बल्न लगियां । आओ आखन लगे--“्रो दुष्टा ! तू 
राजे गी करस्तै जाने दी सिकख देश करनां एं। जियां भीष्म होरे 
ते में सिक्ख दित्ती ऐ जे धृतराष्ट्र ऊंश्रा नई करग तां तौली गे कौरवें 
दा नाश होई जा ।' 

फी धृतराष्ट्र होरें बिदुर गौ सहेया । उने बी आल्लेया- 
भीष्म होर साड़ें कुलै दे बडेरे न। द्रोणाचार्य होर साड़े गुरु न । 
इनें जेड़ी सिक्ख मत्त दित्ती ऐ ग्रोदा नरादर नई करना चाही दा। 
पाण्डव बी ते तुन्दे गै बच्चे न जियां दुर्योधन ते नुआड़े भ्रा । तुस 
ए भलेयां समझी लो जे जेड़े तुसें गी पाण्डवें दा नास करने दी 
सलाह दिन्दे न ओ सारे कुलै दा नास करने दी गै ध्याई बैठे दे न । 
द्रुपद ते नुआड़े पुत्तर, कुष्ण जी ते जादव सारे उच्दे पक्के साथी ना । 
उनें गी जुद्ध इच हराना बिल्कुल संभव नई'। कर्णे दी सलाह गल्त 
ऐ ते जागतं श्राली हुड ऐ। 

सारे लोकें च ए चर्चा ऐजे ग्रसे पाण्डवे गी लाखा महल इच 
फूकने. दा जतन कीता । असें गी सारें थमां पहले ए कलंक धोने 

दा जतन कीता लोड़चदा ऐ। पाण्डवें दे जीन्दे बची निकलने दी 
खबर सुनिये सारे लोक खुश न ते सारे देस इच खुशी दी लहर 
बगा दी ऐ । ओ पाण्डवं गी परतिये इत्थें दिक्खना चान्दे न | 
दुर्योधने दी गल्ल नई सुनो । कर्ण ते शकुनी हज अनदाढ़िये गँ 
न । इनें गी राजनीति दाज्ञान नई । ए सिक्ख मत्त जां सलाह 
देने दे जोग नई । तुस भीष्म हुन्दी गल्ल गै मन्नो ते ओढे उप्पर 
अमल करो । 
शेकड़ जाइये घृतराष्ट्र होरे ईएऐ मिथेया जे पाण्डवे गी श्रद्धा 
राज दइये सुला करी लेनी चाही दी ऐ । उनें बिदुर होरें गी 
पञ्चाल भेजेया जे पाण्डवें गी ते द्रोपदी गी कन्ने करिये लई ग्रा्रो । 
बिदुर होरे इक तेज चलने आला रथ लेया कन्ने मते सारे 
हीरे मोती जवाहरात ते कीमती तोहफे कन्ने पाये ते चली पे । 
बिदुर होरें राजे द्र पद दी बड़ी बड़याई कीती ते धृतराष्ट्र 
हुन्दे पासेया बेनती कोती जे पाण्डवें गी ते द्रोपदी गी हस्तनापुर 
टोरो। 
द्र पद होर धृतराष्ट्र दा बसाह नई करदे हे। उने शड़ा 
इन्नां ग ग्लाया--पाण्डवे दी जियां मरजी होऐ करन । 
बिदुर होर कुन्ती देवी कोल गे ते भुआ लेटिय चरण बन्दे । 
ओ ग्रान लगी--हे बिडुर जी ! तुसें गे मेरे पुत्तरें गी बचाया ऐ। 
इस करी ए थुआड़े गे पुत्तर न। मिकी तुन्दे उप्पर भरोसा ऐ। 
जियां तुस सिक्ख मत्त देगे ओ अऊ ऊंग्रांगे करङ। उसी बी 
धृतराष्ट्र दियें गल्लें उप्पर बसाह नई हा । 
बिदुर होरें उसी जकीन कराया--थुआडे पुत्तरें दा कोई बाल 
बीका नई होग । उनें गी अपना राज बापस थोग ते ओ ओदे 
बारस बनङन । उन्दौ बड़ी मान बड़याई होग। चलो हुण त्यार 
होई जाश्रो । आखर द्रुपद होरें बी हामी भरी ओड़ी। ब्रिदुर 
होर पाण्डवें गी ते कुन्ती द्रोपदी गई लइये हस्तनापुर आये | 
पाण्डव इन्ना कष्ट भोगिय ते बनवास कट्टिय॑ परतोआ करदे न 
इस करी लोक अपने प्यारे राज कमारें दे श्रौने दी खुशी बिच शिड़के ' 


CC-0. In Public Domain. An eGangotri Initiative 


f 
¢ 


६५ महाभारत 


उप्पर पानी त्रौंकेया ते बजारें ते रस्तें गी फुल्लें कन्तें सजाया | जियां 
पहले फंसला होई गेदा हा युषिष्ठर होरें गी श्रद्धा राज दित्ता गया ते 
विधिपूर्वक राज तिलक कीता गेया । 


धृतराष्ट्र होरें नमां राज थोए दे युधिष्ठर होरे गी बिदा कोता 
ते ज्ञीर्वाद दित्ता--मेरे शा पाण्डु नै इस राजै दी उन्नति कीती । 
तुन्दी बी ऊंग्रां गै इज्जत होऐ। पाण्डु राज होर मेरी सलाह उप्पर 
टुरदे हे । तुस वी उस्से चाली ईन नभायो । मेरे पुत्तर किश बड़े 
ग्रभमानी ते खुट्रे न। में ए बन्दोबस्त इस करी कीता ऐ जे तुन्दे इच 
लड़ाई झगड़ा नई पवे, घृणा नफरत नई चले । तुस खाण्डव प्रस्थ 
जाओ ते उत्थें अपनी राजधानी बनाओ । साड़े बड़ेरे पुरुरव, नहु 
ते ययाति उत्थुग्रां गे सारा राज चलान्दे हे। ओ साढ़ी पुरानी 
राजधानी ऐ | उसी परतियै बसाश्ओरो ते मान बधाओ । 

इस चाली धृतराष्ट्र होरें युधिष्ठर गी बड़े लाडे कन्ने समभाया 
पाण्डवे जाइये उस पुराने नगरे दा काया कल्प करी दित्ता । मंहल 
बनाये, दुर्ग बनाये ते नुआड़ा नमां नां इन्द्रप्रस्थ रखेया। ए नमां 
नगर बड़ी उन्नति करन लगा । नाढ़ी मानता बधन लगी ते सारी 
दुनियां तरीफ करत लगी। पाण्डवें उत्थें छत्ती बरे राज कीत्ता। 
कुन्ती ते द्रोपदी कन्ने सुख चैनै कन्ने रे। ते अपने धमें दा पालन 
करदे रे । 

पुराण शास्त्रं इच जेड़ियां कत्थां कहानियां न उन्दे च पशू 
पक्षी मनुक्‍्खें आड़ गल्लां करदे न | कदें २ २ते ओ बड़ी शैल सिक्ख 
मत्त दिन्दे न। धामिक नीति दी गल्ल बी दसदे न। पर असल 
गल्ल ए ऐ जे उन्दे गुणें द्वारा मनुवखें दी प्रकृति इच भाँकने दा 
“जतन कोता गे दा ऐ । 

पौराणिक साहित्य दी सुन्दरता दा इक गुण ए ऐ जे एदे इच 
कवि कल्पना ते प्रकृति दा बड़ा शेल मेल ऐ | रामायण इच इक मजेदार 
प्रसंग ग्रौन्दा ऐ । हुनुमाने गी बड़ा विद्वान ते स्याना ग्राखदे न पर 
जिसले ओ लङ्का गेया तां उसी रावण दे रणवास इच इक बड़ी सुन्दर 
इ्त्री गी सीता समभिये बान्दरें राड शतानियां करदे दस्सेदा ऐ । 


ग्रासतौर उप्पर लौके जागतें गी कहानियां सनाइये परचान्दे 
न। उने कहानियें इच पशु ते पक्षी गल्लां करदे न । पर पुराणें 
दियां कहानियां ते बड्डे लोके आस्तै न । उत्थें जोकर कोई पशु पक्षी 
बोलदा दस्सेदा तां ओदी पृष्ठभूमि दी किश व्याख्या दित्ती दी हुन्दी 

ऐ जे ओ पशु जां पक्षी मनुवखें आला लेखा कियां बोलदा .ऐ । 
आमतौर उप्पर बड्डा कारण उन्दा पिछला जन्म हुन्दा ऐ जिसलै श्रो 
मनुक्ख हुन्दे हे। मिसाल दे तौर उप्पर इक हिरण पिछले जन्मै 
इच ऋषि हुन्दा हा जां इक लूमड़ौ राजा हुन्द ही । कसै श्राप दे 
कारण ओ पशु बनी गे। नेई सूरते इच हिरण कम्म ते हिरणें श्राले 
करदा हा पर बोलदा ऋषि आङू हा । ते तुश्राई लूम्बड़ी दी 
पञ्ुवृत्ति ते चलदी ही पर राजे दी समझदारी ते तजर्बे आले गुण 
बी प्रगट हुन्दो रौन्दे है। इस चाली ए कहानियां कुसे लै बड़े बड्डे 
तत्थ दस्सने दे साधन बनी जन्दियां न । खाण्डवप्रस्थ जिसलै 
पाण्डवे गी थोआ उस वेल्लै ते ग्रो बड़ा भयानक थार हा । उच्चे 
नीन्दे थार ते अड्डो खोड़ । भूड़बूट ते किवकर फ्लाइयां कण्डे ते 
खुङ। ते चरोकना मिट्टी इच दबोए दा पुराना शहर हां । पक्षिएं 
इसी डेरा बनाई लेदा हा। ते चोर ते डाकू ते दुष्ट लोक इत्थें छप्पे 
दे रौन्दे हे। श्री कृष्ण होर ते अजु ने सलाह कीती जे इस बने गी 
फूकी ओड़ो ते इत्थें नमां शहर बसाओ । 


इक सारङ पक्षी उत्थें रोन्शा हा । ओद चार बच्चे हे । 
ओ अपनी पहली लाड़ी गी छोड़िये नमीं कन्ने मौजां मारदा हा ! 
बच्चें दा बी ख्योल नई हा करदा । उंदी मा गै पालमा करदी ही” 
(जयां कृष्ण जी ते अजु ने हुकम दित्ता बने गी अग्ग फूकी ओड़ी । 
अग्ग चबक्खी मकी उठी ते लगी फा करन । बोटें दी मा घबराई 
ते बर्लाप करन लगी--श्रग्ग बधा करदी ऐ सब किंश फूकदी आवा 
दी ऐ। इस असें गी बी फूकी ओड़नता ऐ । जंगलै दो सारे जीव 
अन्ते गी बचने दी मेद नई । अग्गी कन्ने सड़े दे बड़े बडे बूटे 
जिसलै भुजा डिगदे न तां बड़े जोरे दी बाज हुन्दी ऐ । माढ़े बच्चें 
दे फङ बी नई । तुसते श्रां अग्गी इच भर्डोई जागे श्रो । हुण 
'अऊ के करां ? तुन्दा बब्ब बी ठु गी छोड़िए ठुरी गेदा ऐ । माढ़े 
इच इन्ता जोर नई जे तुसे गी चुक्किये डुआरी मारी लें।” 
ईआं बर्लाप करदी माऊ गी बोटें आखेया-मां, तु साढ़े -करी 

बर्लाप नई कर। असे गी साढ़े भागें उप्पर छोड़ी ओड़। जे ग्रस 
इत्थें मरी गे तां अगला जन्म असें गी चंगा थोग । जे तुम्मी साढ़े 
कन्ने जली मरगी तां साड़ा बेन्स गे नष्ट होई जाग। तू कुतैं बचा 
आले थार जा। कोई होर साथी तुप्पी ले तें नन्दे कन्ने जिन्दगी 
गजार | थुग्राड़े होर बच्चे होई जाइन । तू असे भुल्ली जागी । 
अपने कुलै गित्ते जड़ी गल्ल ऐ तू उस्सै पर बचार कर । उनें बड़ी 
बेनती कीती पर माऊ दा मन नई मन्नै । ओ आखन लगी--में 
इत्यें गे रौंड ते तुन्दो कन्ने गे अग्गी इच जली जाङ। 

इने पक्षियें दी कहानी दी पृष्ठ भूमि ए ऐ । इक ऋषि 
मन्दपाल हे। उलनें बड़ा चिर ब्रह्मचयं बतं पालेया । जिसले ओ 
उप्परले लोके इच जान लग तां दुआर पालें रोकी ग्रोड़ेया 'पुत्तरहीन 
ते उबड़े लोके इच जाई गे नई सकदा। ए आखिये उसी परताई 
ओड़ेया । उस आनिये सारंङ पक्षी दा जन्म लेया । ते अपनी 
साथन जरिता कन्ने रौन लगा । उस चार अण्डे दित्ते। उस सारङ 
पक्षी नै जरिता गी छोड़ी ओड़ेया ते इक होर साथन लपिता 
बनाई लई । 

जरिता अण्डें उप्पर बेठी रई। उन्दे चा चार चूचे निकले 

जिन्दा हाल उप्पर दस्सेया ऐ। सो ऋषि दी लुआद हे इसकरी 

माऊ गी ईआं उपदेश दग्रा करदे हे । 

माऊ तै अपने जागतें गी दस्सेया-इस बूटे कच्छ इक चूहे दी 
रुडु ऐ। में तुसें गी उत्थे रक्खी ओड़नियां । तुस रुड्डी इच बड़ी 
जायो ते इयां अग्गी थमा बची जागेओ | 

अऊं रूड्डी दा मु ह बन्द करी ओड़ङ | तुसेंगी अग्ग किश नई 
करी सक़ग । जिसले अग्ग हिसली जाग तां अऊ आतनिये तुसें गी 
कट्टी लेंड । 

बच्चे नई मन्ने। ओ आखन लगे--रूड्टी इच जेड़ा ऐ. ञ्रो 
असें गी खाई जाग। इस करी ग्रग्गी इच मरना खरा ते चूहे दी 
्हेरी रुट्टं इच मरोई खलोई जाना जचदा नई । मौरी पक्षी ने 

बच्चें दे शक दूर करने दे जतन कीते, श्रालन लगी--में इक बाज 
सुट्टी चा चूहे खन्दा दिखया ऐ। 


तुसें गी रुट्टी इच कोई डर नई । पर बच्चें आखेया--रुड्डी 
इच होर मते चूए होङन। साड़ा खतरा इक चूहे दो बाज थमां 
खलोई जाने करी नई टली गेया । अग्गी दो इत्थें पुज्जने थमां 
पहले पहले तू अपना आप बचाई लै। असे चूहे दी रुड्डी इच नई 
बड़ना । तू साढ़े गित्तौ की जान दिल्नीं ऐं ? असें थुआड़े गित्तौ किश 
बी नई कीता। दुनियां इच श्राइयै तुसें गी कष्ट गे दित्ता ऐ। तू 
अपना होर कोई साथी तुप्पी ल॑ ते नन्दै कन्ने रौह। जे अस फकोई 
गे तां उबड़े लोकें गी जागे तेजे खुशकिस्मती कन्ने कुतै बची 
निकले तां गर्ग हिस्सलने पर तू असें गी इत्थं गै तिये तुष्पी लेयां । 
चिर नई ला। उडने दी कर ।' जिसले बच्चें मता गै जोर लाया 
तां मा उड्डी गई । 

अग्गी दे लोरें बूटे गी घेरी लेया । ओ लौके पक्खरू घाबरे 
नई इक दूए कन्ने मिट्टियां बोलियां बोलदे रे । सारें कशा बड्डा 
भ्रा बोलेया--स्याना खतरे गी श्रग्गें गै सेई करी लैन्दा ऐ ते जिसले 
खतरा आई पवे तां मनै गी थिड़न नई दिन्दा ' लौके आखन 
लगे--'तुस बड़े ओ, स्याने भरो | तुन्दे नेआ हुप्पे दा नई लबदा । 

जिसले ग्रग्ग उन्दे कोल पुज्जी तां सारें हसदे मुहे ओदा स्वागत 
कीता ते इयां स्तुती करन लगे-हे अग्नि देवता साड़ी मा असें गी 
छोड़ी गई ऐ । असें अपना बापू ते दिक्खेया गे नई । जिसलै अस 
गरण्डें चा बाहर आये हे ओ है गै नई हा । हे आदि देव ! धू गे तुन्दा 
झण्डा ऐ। हुण ते साढ़ी शरण तुस गे ओ । ग्रस ते पंख हीन 
ग्रां। कोई सहारा नई । साड़ा कोई राखा नई । तुसें गै साढ़ी 
रखेया करनी ऐ । जियां ब्रह्मचारी ब्राह्मण वेद-पाठ करदे न इयां 
उनें अग्नि देवता दी प्रार्थना कीती । अग्नि देवता. ते सारा बन 
फूकी श्रोड़ेया पर उनें गी तत्ती बा बी नई लग्गी। 


ज्ञिसलै अग्ग हिसली गई तां मा परतिये आई । उसी ए 

दिक्खिये बड़ा चज होग्रा जे बच्चे सम्मेसीने न ते खुशी कन्ने मिट्टियां 
बोलियां बोला करदे न । उस उनेंगी गलें लाया ते बड़ी 
खुश होई । 

जिसले अग्गी दो लोरे मका करदे हे तां उसलै नरपक्षी ने 
बच्चें दी चिन्ता करिये श्रपनी नमीं साथने लपिता गी ग्राखेया 
उनें बच्चें दा पता तई के होआ । ओ बड़ी चिड़ी ते गालियां देन 
लगी । श्रोदे बार बार बैन सुनिये आखन लग़ी-“अच्छा ! ए 
गल्ल ऐ । मिगी थुआड़े मतै दा अग्गे गै पता हा । हुण तुगी 
परतियै जरिता कोल जाने दी लुमक लग्गी दी ऐ । मेरे कशा तुगी 
रज्ज होई गेया ऐ । उस गित्तै बच्चें दा के पज्ज ला करना एं । 
तू मिगी आपू' दस्सेया हा जे जरिता ते बच्चें गी अग्गी थमां किश 
डर नई | तुस गी अग्नि देवता ने बरदान दित्ता दा ऐ । तुस 
सच्ची गरल दस्सो ते जाओ उठी । तुसें गी कुस ठाकेया ऐ ? 
अपनी लाडली जरिता कोल जाओ उठी । 

दगाबाज मर्दे उन्दे उप्पर बसाह करने आलियें कई जनातनियें 
गी धोखा दित्ता दे ऐ। उन्दे च इक अम्मी सेई । अऊं बने इच 
टक्करां मारदी रौड। तुसे जानां ऐ जाओ | 


मन्दपाल पक्षी आखन लगा--तू अपने कोला गै गल्लां बनान्दी 
जारनी एं। बच्चें गित्तैते में पक्षी दा जन्म लेया ऐ । उन्दी 
चिन्ता ते सभन होई। में शड़ा जाइये दिक्खना ऐ । दिक्खिये 
प्ररतोई औनां । ईयां उस दम दलासा दित्ता ते उस बूटे उप्पर गेया 
जित्थें जरितां बेठी दी ही । 

जरिता नै पति ग्रासे घ्यान गै नईकीता । ओ इससे खुशी 
इच पसोई दी रेई जे बच्चे जीन्दे न। फी ओ पति पासे परतोई ते 
बड़ी बेरुखी कन्ने पुच्छन लगी तुस कियां आये ? 

उस बड़े लाडे कन्ने श्राखेया-मेरे बच्चे राजीबाजी न -? 
इन्दे चा बड़ा केड़ा ऐ PE ४० 

जरिता अत्यन्त बेरुखी कन्ते बोली-बच्चें दा बड़ा ध्यान 

आया ? उस्सँ कोल जाग्रो जेदी खातर मिनी छोड़ी ओड़े दा ऐ । 
ग्रोदे कन्ने गै मौजां मारो ।” 

मन्दपाल बचार करन लगा--जनानी जिसले मा बनी जन्दी 
ऐ तां ओ पति दी पर्वाह नई करदी। दुनिया दी इऐ रीत ऐ । 
बचारे निर्दोष वसिष्ठ हुन्दी अरुन्धती नै पर्वाह नई कीती ही । 
होर ते गल्लां गे जान देशो । 

जरासन्ध 


पाण्डु इन्दरप्रस्ये इच शान्ने कन्ने राज करदे हे। युधिष्ठर 
हुन्दे श्रासै पासे रौने आले चकाई देन लगे जे 'राजसू जगा करो ते 
चकर वर्ती' राजा बनो । ए साम्राजवाद बड़ा पुराना ऐ। एदे 
गित्तै भ्रदू बी बड़ी लालसा ही। 

युधिष्ठर होरें इस बारे इच श्री कृष्ण हुन्दी सलाह लेने दी 
सोची । जिसलै कृष्ण जी गी पता लग्गा जे युधिष्ठर उन्दे कन्ने 
मिलना चान्दे न तां ओ इक रथे उप्पर चढ़िये इन्दरप्रस्थ आई पुज्जे । 

युधिष्ठर होर ग्रान लगे-ए मेरे साथी आखा करदे न 
जे राजसू जग्ग करो । पर तुसें गी पता ऐ जे ए जग्ग ऊऐ करी 
सकदा ऐ जिसी सारे राजें दा मान प्रापत होए ते जिसी ओ बड्डा 
मन्नन बी । तां गै चक्‍करवर्ती बनन हुन्दा ऐ। तुस सिक्ख मत्त 
देओ । तुस्त उन्दे चा नई जेड़े लाडे मूजब पक्ख पात करदे न । 
ते नां गै तुसें मिगी खुश करने गित्ते नेई सलाह देनी ऐ जेड़ी सच्ची 


महाभारत १०२ 

ते कल्याण कारी नई होऐ । शड़ी कन्नें गी प्यारी लग्गने आली 
सलाह नई लोइचदी । 

कृष्ण होरें जबाब दित्ता--तुर्से बिल्कुल ठीक ग्राखेया ते ईऐ 
कारण ऐं जे तुस तां तोड़ी चक्करवर्ती नई बनी सकदे जिन्ना चिर 
मग्धै दा राजा जरासन्ध जीन्दा ऐ ते तुख उसी जित्ती नई लैन्दे। 
उस मते राजें गी जित्तिये अपने धीन कीता दा ऐ। सारे क्षत्रिय 
राजे बलकारी शिशुपाल तोड़ी बी नुआड़ी शगती थमां डरदे न ते 
नुआड़े अगे कुसकदे नई । तुसें उग्रसेन दे पुत्तर उस दुष्ट केन्स 
दा नां नई सुने दा ? जिसले श्रो जरासन्ध दा जमात्रा ते साथी 
बनेया तां में अपने सांथिएं गी लइय ओदे उप्पर चहाई कीती ही । 
त्रै बरे मतवातर लड़ने परैन्त असें गी हार मन्ननी पई। अरे मथरा 
छोड़ी ते ताई घरोन्दे बक्खी द्वारका गी ट्री आये । 

नमां नगर बसाया। ते हुण रमाने कन्ने ते ्रमन चेनें कन्ने 
बस्सन लगे श्रां । 

भायें दुर्योधन ते कर्ण बी तुन्दे चक्करवर्ती होने दी आपत्ति 
नई करन पर जरासन्ध ते जरूर बरोध करग। ए बरोधतां 
मुक्कना एं जे तुस उसी हराइये बडी ोड़ो । फी तुस राजसु 
जग्ग करेओ ओदी जेला इच सड़ने श्राले सारे राजे तुन्दी बक्खी 
होई जाङन । 

जिसले कृष्ण जी नै ए ग्लाया तां युधिष्ठर होर राखन लगे 
रौं मन्ननां । होर बी कई राजे न जेड़े न्यां कन्ने ते चंगी चाली 
हकूमत चलान्दे न ते रमाने ते सन्दोखे दी जिन्दगी गजारदे न । 
अम्मी उन्दे चा इक्क आं । चक्करवर्ती बनने दी इच्छया बी शड़ा 
गमान ते फौड़ गै। भ्रऊ चक्करवतीं बनने दी चाह गे नई करदा । 
ते सच्ची गल्ल ए ऐ जे मिगी चक्करबर्ती बनने दा लुब्ब गे कोई नई । 
ए मेरे भ्रायें दी मरजी ऐ । जिसले तुन्दे नेए जरासन्ध कोला डरदे 
न तां साड़ी ते गल्ल गै जान देयो । 

भीमसँनै गी ए जतीमी आला सन्दोख चंगा नई लग्गा। 
झो आखन लगा-लालसा ते राजे दा बड्डा गुण हुन्दा ऐ। उस 

तगड़े होने दा के लाह जे अपनी ताकती दा पता गै नई होऐ। ईआं 
नन्दे कन्ने बेल्ले रौने आली जिन्दगी मिकी नई चंगी लगदी । जेड़ा 
आलक छोड़े ते राजनीति गी ठीक चाली बरतँ श्रो अपने कशा 
ताकतवरे .गी बी जित्ती सकदा ऐ। शक्ति कचे दां पेच बी हीन तां 
ते आदमी मताकिश करी सकदा ऐ। मेरा शरीरक बल, कृष्ण हुंन्दी 
चतराई ते ग्रजूंनै दी वीरता ए त्रैव रलिये के किश नई करी सकदे? 
अस त्रैवै किट्टे रली जाचै तां अस जरासन्ध गी बी जित्ती सकने श्रां 
एदे इच शक्के आली जा डर भ्राली गल्ल गै कोई नई। 

कृष्ण होरें आखेया--जरासन्ध गी जरूर बड़े या लोइचदा ऐ। 
ओ ऐ बी इस्सै जोग । छयासी राजे बन्दी पाये देन। उस सौ 
राजे दे बलिदान दी स्कीम बनाई दी ऐ। ते होर चौदें राजे उप्पर 
हृत्य पान लगा ऐ। जे भीमसैन ते अजु न त्यार होई जान तां अम्मी 
कन्ने चली पौङ। अस चलाकी कन्ते उसी बड्डी ओड़गे ते बन्दी राजें 
गी छड़काई लेंगे । मिकी ए सलाह पसन्द ऐ । 

युधिष्ठर होरें गी ए गल्ल मनै नई लग्गी । श्रो आखत 
लगे--एदा अर्थ ते भीमसँनै दी ते अजु ने दी बलि चढ़ाना ऐ। ए 
दमै. माढ़ी अक्खीं दी. लो न। चक्करवर्ती बनने गित्तै में इनें 
गी नेए खतरनाक कम्मे उप्पर नई भेजी सकदा । इस थमां 
लक्खां दर्जे खरा ऐ जे अऊ चक्करबर्ती बनने आला बचार गे 
छोड़ी ओड़ां । | 

अर्जु न बोलेया--जिस जिन्दगी इंच बहादरी दी गल्ल गै कोई 
नई होऐ ओ के जीन जीना होआ। . असें एडे कुलै इच जन्म लेता 
दा ऐ । इक क्षत्रिय इच भायें सारे गुण की नई होन पर जिनता 
चिर मो अग्गे बदिऐ जोर नई लान्दा ओदा जस्स नई हुन्दा । 
उत्साह गे ते कामयाबी दी कुञ्जी ए। अस जेकर हिम्मती कन्ने 
कम्म करचे तां किस्मता गी बी ज़ित्ती लेवें श्रां। इक तगड़ा आदमी 
बी जे लापर्वाही करै ते जिन्ने साधन श्रोदे कोल हुँन श्रोबी नई बरतै 
तां श्रोबी फेल होई जन्दा ऐ ।. अपनी शक्ति दा पता नई होने करी 
मते फेल हुग्देन। असें गी पता ऐ जे शक्ति शाली आं। असे गी 

अपना पूरा जोर लाने इच कोई डर नई ऐ। युधिष्ठर होर ए की 
सोचन जे ग्रस ए कम्म करने जोग नई । जिसलै ग्रस बुडे होई 
जागे तां भगमें टल्ले लाई लैगे ते बनें गी ट्री जागे ते उत्थे जाइये 
तपस्या करदे रौगे । इसलै ते जिन्द मारी लोड़चदी ऐ। ते बहादरी 
दे कम्म कीते लोड़चदे न। ईए साड़े कुले दी परम्परा ऐ। 

कृष्ण होर ए गल्ल सुनिये बड़ खुश होए ते आखन लगे भरत 
खानदान ते कुन्ती दा पुत्तर अर्जुन मनासव गे सलाह देश्रा करदा 
ऐ। मौत ते सारं गी औगदी गे। उस थमां न बीर बचदा एते 
न डराकल । 

पर क्षत्रिय दा फर्ज इए जे श्रो अपने कुलै ते पतिष्ठा बारे इच 
सच्चा रव । ईए सारें कशा बड़ा फं ऐ। सचाई दी लड़ाई इच 
अपने दुझ्मने उप्पर बिजे पाना ते शान कन्ने जित्तना । 

शेकड़ युधिष्ठर होरें गी सारें दे इकमते गी मन्नना पेया जे 
जरासन्ध गी खत्म कीता लोड़दा ऐ। ईए उन्दा बड़ा फजं ए। 

कमाल ऐ जे इस गल्लै बाते इच ईश्रां वझोन्दा जे ग्रज्जे कल्ले 
दी गल्ल बात होऐ। शक्ति शाली लोग पराने समें इच बी ईआं गे 
दलीलां दिन्दे हे जियां अज्ज दिन्दे न । 


000० 

जरासन्ध दा बध 


बृहद्रथ रौं फौजें दा सैनापति हा । ओ मग्ध राज इच 
राज करदा हा । ओदी बीरता दी बड़ी महहरी ही । उस काशी 
राज दियें जुगल धियें कन्ने ब्याह कीता। उस बचन दित्ता जे ओ 
कुसे केड़ी कन्ने पक्खपात नई करग। 

बृहद्रथ दे बड़ा चिर कोई सन्तान नई होई । जिसले ओ 
बुड्डा होग्रा उस राज बजीरें गी सौंपेया ते दौनें रानियें गी लइये 
बने गी ट्री गेया-ते तपस्या करन लगा । 

अ्रो गोतस गोत्र दे ऋषि कौशिक हुन्दे कोल गेया । ओद 
मनै इच पुत्तरें श्रास्तै बड़ी चाह ही । ऋषि होरेंगी देया आई ते 
उनें पुच्छेया के श्राखदे ओ ? 

राजा बोलेया-मेरे कोई सन्तान नई । में राजपाट छोड़िए 
बने गी ट्री आयां। मिकी पुत्तर देशो ।” 

ऋषि गी बड़ी देया आई । ओसोचादे हे जे राजे दी कियां 
महत करचे जे उप्परा दा इक अम्ब उन्दी गोदा इच डिग्गा । उनें 

कट महाभारत 


ए फल लेया ते राजे गी दित्ता ते शीर्वाद दित्ता-*ए लौ । तुन्दी 
इच्छया पूरी होई जाग ।” 

राजे नै फलै दियां दौं फाड़ियां कीतियां ते इक इक दौनें 
रानियें गी दई ओड़ी । उस अपनी सगन्ध पुरी करने मूजब ईश्रां 
कीता । फल खाने दे किश समें परैन्त दम गर्भेवतियां होई गइयां । 
समें उप्पर प्रसूता होई। पर खुशी दे थार सगुश्रां दुःख गे होश्रा । 
दौने रानियें अद्धा श्रद्धा जागत जम्मेया । उस मासे दे लोथड़े गी 
दिविखयै क्रक श्रौन्दी ही । पर ओ हिस्से ऐ इक्कं जागतै दे है । 
दौनें दी इक इक अवख, इक इक जङ । श्रद्धा अद्धा चेहरा ते 
इक इक कन्न । 

दुःखी होए दे उनें नौकरें गी आखेया जे टल्ले इच बन्निये इनें 
गी कुतै बाहर सुट्टी आओ । नौकरें हुकमै मताबक ऊंश्रा गे कीता 
टल्ले इच बन्नेया ते गली इच कूड़े दे ढेरे उप्पर सुट्टी आये । 

इक मर्दार भवखी राकशी तुआई आई निकली । ओ मासे 
दे दो लोथड़े दिक्खिये बड़ी खुश होई। उस दौनें गी किट्रे कोता । 

परमात्मा दी करनी ओ अद्ध अद्धो हिस्से ठीक चाली जुड़ी 
गे ते जागत बनी गेया जीन्दा जागदा ते ग्रोदे सारे अंग ठीक ठाक 
हे । कुतै रुश्राल भर फर्क नई हा। राकशी बड़ी हरान होई । 
ओदी जागते गी मारने दी इच्छा नई होई । उस इक बड़ी शैल 
जनानी दा रूप धारेया, राजे कोल गई । ते जागत उसी पेशा 
कीता “ए तुन्दा जागत ऐ। राजा बड़ा खुश होग्रा ते उस अरो जागत 
रातियें कोल भेजी दित्ता जागतै दा नां जरासन्ध पेश्रा। ओ शरीरक 
बले इच बड़ा तगड़ा हा । पर इक कमजोरी श्रोदे शरीर इच रेई 
गई। गओ दौं ग्रद्ध श्रद्धे शरीरें दा बनेदा हा इस करी जे सक्खर 
जोर लाया जा तां श्रो परतिये बक्ख २ होई सकदे हे । 
ए मजेदार कहानी इक बड़ा तत्य दसदी ऐ जे बकख २ होए दे 
हिस्से गी अगर किट्टे जोड़ेया बी जा तामी ओ कमजोर रौंदे न। ते 
कुसै लै बी बक्ख होई जन्द न। 

जिसले जरासऱ्ध गी जित्तना ते कन्ने. उसी मारी श्रोड़ना 
पक्का निश्चित होई गेया तां कृष्ण जी नै आखेया--हंस हिडम्बक ते 
केंस ते उन्दे होर साथी जेड़े जरासन्ध दे दोस्त हे मरी भुरी गेदे न । 
हुण ओ बक्खरा छण्डोई गेदा ऐ। इस करी उसी मारने दा ए बड़ा 
ठीक मौका ऐ । इसले फौज कन्ने लड़ने दा लाभ नई । उसी दन्द 
जुद्धौ गित्तै सुग्राका देओ ते बड्डी ग्रोड़ो ।” 

उस समें दे निजमें मूजब कुसँ क्षत्रिय गी कोई ललकार तां 
उसी श्रो चैलेंज मन्जूर करी लेना हुन्दा हा । ते द्वन्द जुद्ध करना 
पौन्दा हा। जुद्ध भामें शस्त्र लइये करो ते भामें सक्खने हत्थे । 
ए दुई किस्म दा जुद्ध ते सिद्धा २ मौती गी आला देने आली गल्ल 
ही । इक बारी जफ्फी लग्गी तां इक न इक जरूर मरोन्दा हा । 
ए क्षत्रियें दी परम्परा ही ते कृष्ण जी नै इससे दा सहारा लेया ते 
जरासन्ध गी मारी श्रोड़ेया । 

उनें साघुएं दा भेस धारेया, रुक्खे दी शाल लाई ते हत्थे इच 
रवां लेइयां । इयाँ इस रूपे इच श्रो मर्ध राजे इच दाखल होए ते 
जरासन्ध दी राजधानी पुज्जे । 

जरासन्ध गी कचे सुखने आये ते लवखन माड़े लब्बन लगे । 
उस ग्रौने आले भे गी टालने गित्ते शान्ति पाठ ते पर्योग करवाये ते 
आप्पू बतं रक्खे। कृष्ण जी, भीमसेत ते अजुंच बिना अस्त्र-शस्त्र 
लेदे मंह.ले इच दाखल होए। ओ शकला सुरता ते चेहरे मोहरे 
थमां बड़े पुज्जे दे महात्मा सेई हुन्दे हें। जरासन्ध ने उन्दा स्वागत 
कीता । भीमसेन ते श्रजु न चुप्प गे रे उनें ओदे स्त्रागतै दा उत्तर 
नई दित्ता जे ऐमे झूठ नई बोलना पवे। उन्दे थार कृष्ण जी बोले | 
ए दवें तपस्या करा करदे न॑ ते इनें मौन रक्खेदा ऐ। एश्रद्धी रातीं 
पिच्ळुभ्रां बोलदे न। जरासन्ध ने जम्ग शाला इच उन्दी खातर 
कीती ते ग्रापू' मैह_लें ठुरी गेया । 

जरासन्ध दा ए नियम हा जे ओ तपस्वी महात्में गी 
उन्दी सुविधा मताबक मिंलदा हा। इस करी ओ इनें गी अद्धी 
रातीं मिलत ्ाया। उन्दी चाल ढाले थमां जरासन्ध गी शाक पेया. । 

उस दिक्खेया जे उन्दे-हत्थें उप्पर धनुष चलाने दे नशान न । ते 
कन्ने चेहरे मोहरे थमां क्षत्रिय सेई हुन्देन । जरासन्ध ने आखेया 
सच्चोसच दस्सो तुस कुण ओ ? तां उनें बी साफ गे आखेया श्रस 
थुआड़े शत्रू आं । तू साढ़े कन्ने हुण गै लड़ी लै । साड़े दौनें चा 
कुसँ कन्ने लड़ी लै। उन्दी जानकारी लेइये जरासन्ध ने आखेया-- 
कृष्ण, तू ते ग्वाला एं। ते अजुन अजे जातक पूतक ऐ। भीमसँन 
अपने शरीरक वले करी परसिद्ध ऐ। इस करी अऊ श्रोदे कन्ने गे 
जुद्ध करनां । भीमसेने कोल कोई शस्त्र नई हे जरासन्ध ने बो 
बिना झस्त्रें गे लड़ना मन्नी लेता । 

भीमसेन ते जरासन्ध ताकती इच बरोबरी दे हे । उप्परो- 
तली तेरां दिन जुद्ध करदे रे। नांश्रो वसोए ते नां किश खादा 
पीता । कृष्ण ते अजु न कदें खुश ते कदे निम्मोकान होई जान । 
चौदमें दिन जरासन्ध किश हुट्ट दा सेई होन लगा । कृष्ण होर 
भीमसेने गी शारा कीता जे खीरी दमें उप्पर आई गेया ई। भीमसेने 
उसी इकदम चुककी लैता ते भुआटनियां करान लगा । कोई सो 
भृश्राटनियां कराइयै जोरे नै भुजा त्रट्ट श्रा ते जङ दा फगड़िये बशकारा 
चीरी ्रोड़ेया--ते दौं हिस्से करी ओड़े। भीमसँन जित्त दी खुशी 
कन्ने गर्जेया । 

ओ दौं हिस्से फी जुड़ी मिली गे ते जरासन्ध परत्तिये जीन्दा 
होई गेया ते उस भीमसैनें उप्पर जोरेयां हमला कौता । 

भीमसँन ए दिक्खिऐ हौसला ढान लगा । उसी थौह गे नई 
आवे जे के करे । कृष्ण जी ने दातन लई बझकारा चीरी ते इक 
हिस्सा ताई ते दूआ तुआई सुट्टी ओड़ेया । भीमसँन शारा समझी 
गेया । परतिए जे उस जरासन्ध दे दो टोटे कोते तां उस बक्खरे 
बक्खरे पासे सुटर । ओ परतिऐ नई जुड़ी सके ते ईयां जरासन्ध दी 
मृत्यु होई । 

उनें बन्दी राजें गी मुक्त कीता ते जरासन्ध दे पुत्तर गी मग्ध 
दा राजा बनाई ्रोड़ेया ए कम्म तोड़ चाढ़िए कृष्ण, ग्रजुन ते 
भीमसेन इन्दरप्रस्थ परतोऐ । 

जरासन्ध दे मरने परैन्त राजसू जग्गै आस्ते रस्ता पद्रा होई 
गेया । पाण्डवे खूब गज्जी बज्जिऐ जग्ग कीता । युधिष्ठर होर 
“चक्कर वर्ती? राजा बनी गे। सारे जग इच इक्क ऐ दुषघेटना 
होई । जिसले सारे जशन मुव्की गे ते पहलें पूजा कोदी होएऐ 


एदे पर बचार होत लगा। शिशुपाल राज दर्वारे इच कृष्ण 
जी दी बेज्जती करन लगा ते बकवास करन लगा । इष्ण जी 
कन्ने लड़ाई होई ते उनें सुदशेन चक्करे कन्ने ओदा सिर बड्डी 
ओड़ेया । _ 


एदी कहानी तुस अग्गें सुनो । 

पहला मान कुसी ? 


कुस गल्‍ले दा बरोध करिये सभा थमां ट्री औना कोई तमीं 
गल्ल नई । अज्ज कल असँम्बलियें च उसी “बाक-औट' आखदे न 
महाभारत पढ़ो तां असें गी पता लगग ज़े “बाक-औट अदू बी 
हुन्दे हे । 

भारत वर्ष इच ग्रदू किन्ने गे राजे हे ते ओ बकख २ ते सतन्तर 
हे। कुसँ दी घोच नई ही। सारे देसै दा धर्म ते संस्कृति इक्कं 
ही । पर इक राजा दूए राजे दी ग्राजादी दा मान करदा हा । 
कदें कोई मौका आवै तां कोई महत्वाकांक्षी राजा बाकी राजें गी 
अपनी सत्ता मनाने गित्तै श्राखदा हा। नामी राजे बी कोई खास 
बरोध नई हे करदे ते उसी बड्डा मन्नी लैन्दे है। सारे थमां हामी 
भराइये फी ओ राजा 'राजसू' जग्ग रचान्दा हा । 

जिनें मनने दा हुन्दा हा.ओ सारे राजे उत्थें किट्ट हुन्दे हे ते 
उसी भ्रपना मुखिया मन्ती लैन्दे हे। रस्मै रवाजे मूजब पाण्डवं 
सारें राजें गी सहेया। जरासन्ध ते मरोई गेदा हा। उने राजसू 

जग्ग रचाया । फी सारे दा जथाजोग मान करने दा समां आया । 
पहला मान उस महमाने दा कोता जन्दा हा जड़ा सारें दा मन्नन 
थार होऐ । सुआल उट्टेया जे पहला माने दा थार कुसी थोऐ । 
भीषम पितामह होरें आखेया जे पहली पूजा द्वारका दे महाराज 
श्री कृष्ण हुन्दी होनी चाही दी ऐ। युधिष्ठर हुन्दी अपनी रा बी 
ईऐ हो । 
युधिष्ठर होरें ए सलाह मन्ती ते सहदेव गी श्री कृष्ण जी दी 
परम्परा नुसार पूजा करने गित्ते ्राखेया । चेदी दा राजा शिशुपाल 
कृष्ण जी कन्ने घृणा करदा हा । बदी सदा भलाई कन्ने घृणा करदी 
ऐ । गदे कशा नई जरोआ। उने बड़ी धृणा कन्ने गड़ाका सुटे या 
ते आखन लगा--ए के मखौल ऐ ? ए के बेन्याई ऐ ? पर मिगी 
एदे च चर्ज बी नई बझोन्दा । सिक्ख मत्त लेने आला शास्त्र 
बिरुद्ध जम्मे दा ऐ। (ए पाण्डवे उप्पर कटाक्ष हा ।) 


ते सिक्ख मत्त देने आला बी ओदा पुत्तर ऐ जेड़ी उच्चता 
थमां नीचता गी जन्दी ऐ । ए गल्ल उस भीष्म हुन्दे बारे इच 
ग्लाई। भीष्म होर गंगा दे पुत्तर हे। ते नदी उच्चे थारे थमां 
नीन्दे थार गी गे जन्दी ऐ ।) 

ते जिस पूजा कीती ऐ श्रो सहदेव बी शास्त्र बरुद्ध गे 
जम्मे दा ऐ । ते जेदी पूजा कीती ऐ रोदे बारे इच के श्राखां ! 
ग्रो ते जमान्द्र, गे मूरख ऐ ते ग्वालें दा जागत ऐ। 


इत्थें किट्टे होए दे राजे कोई जलले नई जे इस बारे इच ओ 
किश नई बोलडन | इत्थें लायक आदमियें दी कदर गे कोई नई । 
किट्टे होए दे राजें चा किश राजें शिशुपाल कन्ने हामी भरी । 


उन्दी शाबाश थमां उसी होर चुक्क थोई शिशुपाल युधिष्ठर 
होरें गी भ्राखन लगा--“इन्ने राजे कट्टे होए देन तू उन्दे चा 
कृष्ण दी पहली पूजा कीती ऐ ए बड़ी बेज्जती आली गल्ल ऐ। 
जोग ब्यक्तियें दा मान नई करना ते मूर्खे दा मान करना ए दमे 

बड़े भारे अपराध न । ए भली गल्ल ऐ जे तू बनना ते चक्कर 
वर्ती ते तुकी पता इन्नी गठलै दा बी नई । 

उसी होर रोह चढ़ेया ते ओ भखदा गया-तू' इन्नें राजें ते 
बीर बहादरें गी आपू' सद्देया उनें गी तू खातरी च गे नई आन्दा । 
उन्दा नरादर करिए. ते पहला माने आला थार तू उस ग्वाले गी 
दई ओडेया ऐ । जिसी कोई जानदा गै नई । कृष्णे दा बब्ब 
बसुदेव उम्रसेने दा नौकर गै ते हा । ओ ते राज बन्सँ बिच्चा 
बी नई । 

ए कोई मनासव थार हा जां मनासब मौका हा तू देवकी 
दे पुत्तर कृष्ण कन्ने ए पक्ख पात की कीता ऐ ? ए गल्ल पाण्डु 
पुत्तरें गी कोई सोभा दिन्दी ऐ ? 

ओ पाण्डवो ! तुस हुने श्रनदाढ़िये ओ, शड़े नौजवान 
ओ । किश सिक्खेया नई । तुसें गी राजनीति चलाने दा 
सलीका नई ग्रौन्दा । इस पागल भीष्मे तुसे गल्त 
रस्तै पाया ऐ, तुसें गी बुद्ध, बनाया ऐ। कृष्ण कुण होआ ? ओ 
कोई राजा नई । 

एडे एडे राजें दी भरी सभा इच तुगी उच्दा अपमान करने 
दी जुर्त कियां होई । 

तू कृष्ण दी पहली पुजा कियां कीती ? 

मान्ते दा पहला थार किंयां दित्ता ! 

उमरी इच बड्डा होने दा गुण बीते श्रोदे कोल नई । 
तेजे तू बग्गे केसें गी गे बड़ा मान दिन्नां एं तां ओदे बब्बे 
दा मान करना हा। ओ जीन्दा ऐ। 


तुद उसी अपने गुरु दी पूजा दा थार नई हा दित्ता 
लोड़चदा । थुआड़ गुरु ते द्रोणाचार्यं होर न। ओ इस सभा इच 
मजूद न । कृष्ण कोई जग्ग कराने इच बड़ा तजबकार ऐ 
जे तू उसी ए मान्ने आला थार दिता ऐ ? ब्यास होर एडे 
विद्वान न, उन्दी मजूदगी इच ए नई होई सकदा। जें तू 

मान्ने दा पहला थार भीष्म गी गे दित्ता हुन्दा तां ओ एदे कशा चंगी 
गल्ल ही । भाएं ओ सत्तर बत्तरा ए पर तुन्दे कुलै दा सारे कशा 
बड्डा बडेरा ते ऐ । तुन्दे कुल गुरु कृपाचार्य बी इस सभा इच 
मजूद न। सारे शास्त्रें दे अनुभवी ते बीर श्रश्‍वत्थामा बी इत्थें मजुद 
न। उनें गी बसारिऐ तू कृष्ण गी कियां चुनी लेता ? 
इत्थें किठ्र होए दे राजें इच दुर्योधन मजूद ऐ। परशुराम 
हुन्दा शगिद कर्ण बी ऐ। ए ऊएऐ शेर नई जेड़ा इक्कला गे जरासन्ध 
कन्ने लड़ेया हा ते उसी हराई दित्ताहा। उसी छोडिए ते जातके 
राले पक्ख पात करिये तू पूजा दा पहला थार कृष्ण गी मन्नेया 
जोड़ा न शाही खानदान बिचा ऐ न पढ़े लिखे दा ऐ न कोई महात्मा 
ऐ, ओ ते बडेरी उमरी दाबी नई । ओ ते इक नीच ग्वाला ऐ 
होर कक्ख बी नई । ईआं तू श्रसें सारें गी इत्थें सहिऐ साढ़ा 
अपसान कोता ऐ | 
ते हे कृष्ण ! तू ए सब किश जानदे होए पहलें मन्नन थारे 
दी पूजा कियां मन्नी लेती ? एते करस्ते पेदे पाण्डवे थुआडे कशा 
गल्ती कराई ऐ । तू अपना आप भुलली गेया एं ? जां तुगी चंगी 
चलदी रावे करदी परम्परा गै भुलली गई ऐ । ए कुत्ते आड़ जूठने 
उप्पर हाबड़े दे पोने आली गल्ल नई ? इस इज्जत दी ते कोई पर्वाह 
गे नई करदा । तुगी आपू नई लबदा जे ए नाटक खेडियें तू अपनी 
बेजती ग्रापु कराई ऐ। एते श्रन्ने गी रेल शेल चीजां दस्सने आली 
गल्ल होई एँ । ए ते इक खुसरे गी मट्यार व्याही देने ग्राली गल्ल 
ऐ | ए राजें जोग मान तुगी नई पची सकदे । 
हुण ए पता लग्गी गेया जे होने ग्राला चक्कर बर्ती युधिष्ठर 
बुड्डा ठेरा भीष्म ते कृष्ण इक्के बोढ़ी दियां गुल्लां न । 


शिशुपाल ए कठोर बचन बोलिय अपना थार छोड़िए उद्दी ' 


चली पेया ते होरने गी बी आखन लगा जे उठी आओ | इस ग्रपमाने 
उप्पर अपना रोह प्रगट करो | 


कई राज श्रोदे पिच्ळें टुरी गे । 

युधिष्ठर होर उन्दे पिच्छे द्रौड़े ते उनें गी तशफी देन लगे । 
शान्ति दियां मिट्टियां गल्लां करन लगे पर किश नई बनेया। उनें 
गी एडा जुग चढ़ेदा हा जे ओ नई पतीऐ । 

शिजुपाल ते अपने गरूर हच लड़ने गिते त्यार होई गेया । 

कष्ण जी दी ते शिशुपाल दी लड़ाई लग्गी पेई जेदे इच 
शिशुपाल मरोई गेया । राजसू जग्ग विधिपूर्वक होआ ते सारें 
युधिष्ठर होरें गी चक्कर वर्ती राजा मन्ती लेता । 


००० 

राजसू जग्ग होई गेया। इस निमित्त आये दे राजे, महात्मा 
ते बड़े लोक अपने अपने डेरें गी परतोई गे। व्यास होर बी बिदा 
लैन आये । युधिष्ठर होरें खड़ोइएऐ उन्दी बन्दना कीती, सिहासने 
उप्पर बहालेया ते आपू बी बई गे। व्यास होर बोले-हे युधिष्ठर 
तुगी चक्कर वर्ती पद प्रापत होई गया ऐ। तुस एदे जोग बी ओ । 
हुण परमात्मा अग्गे इऐ प्रार्थना ऐ जे कुरु बैन्स होर फले फुल्ले । 
तुस एदी होर उन्नति करो। हुण मिकी अपने ग्राश्रमे गी परतोने 
दी जाजत देओ । 

युधिष्ठर होरें अपनें बडेरे ते गुरु व्यास हुन्दे चरण बददे ते 
आखन लगे-महाराज ! मेरियां किश शांकांन ते तुस गे उनें गी 
हटाई सकदे श्रो । स्याने लोके दा कथन ऐ जे किश अनिष्ट होनी 
दस्सने आलियां गल्लां होइयां न | होनी दियां गल्लां शिशुपाल 
दी मृत्यु कन्नें मुक्को गइयां जां शुरु होइयां न ? अग्गे होर किश के 
होने श्राला ए ? 

भगवान वेदव्यास होर बोले--बेटा ! अगले तेरां बरे मते 

दुख ते कष्ट भोगने श्राला समां ऐ। 
ह जेड़े उत्पात होआ देन उन्दे थमां बझोन्दा ऐ जे क्षत्रियें दे 

कुल दा नास होई जाग | 

ए उत्पात शिशुपाल दी मौती कन्ने नई मुक्की गे। हजे ते 
बड़ा किश होना ऐ ? सैकड़े राजा मरोई जाङन। पुराना राज गे 
बदलाइ जाग । थुआडे ते थुआड़े श्रायें ते धृतराष्ट्र दे पुत्तरें बइकार 
दुश्मनी पौनी ऐ, बैर बधना ऐ, बड़ा भारी जुद्ध होना ऐ ते क्षत्रियें 
दे कुलें दा भलेयां नास होई जाना ऐ। होनी गी कुण रोकेया ? 
तू अपनी सचाई उप्पर डटेया रौ। चुकन्ने होइयै हुश्यार होइऐ 
राज कर | अच्छा ! हुण अ्रऊं चलना ए ए आखिये उनें युधिष्ठर 
गी शीर्वाद दित्ता ते बिदा होई गे। 

ब्यास जी दे शब्दे करी युधिष्ठर जी दा मन बड़ा गमगीन 
होग्रा । उने गी दुनियदारी ते उन्नति कन्ने गै नफरत होई गई । 
अपनी जिन्दगी गै बिरथा सेई होन लगी । अपने श्रायें गी दस्सेया 
जे कुले दा नास रुकदो नई लबदा। नें गी जिन्दगी भार सेई 
होन लगी ते कन्ने कौड़ी लग्गन लगी । औने आले समें दा 
बचार करिए उनें गी बराग होन लगा । भाग दी जोर जबरदस्ती 
कीयां जरनी ऐ ? 

अ्रजु न आखन लगा -*तुस राजा ओ ! राजा होइयै तुसें 
गी ईआं क्षुब्ध नई होश्रा लोडचदा। होनी कन्तें टक्कर ऐ श्रा्रो 
हिम्मत करिऐ ते अपना फज नभान्दे होइ करचे ।” 

युखिष्ठर होर बोले--श्राश्रो ! परमात्मा साड़ी रखेया करे 
ते चंगी बुद्ध देह जित्थू' तोड़ी मेरा तल्लक ऐ ओं सगन्ध खन्ना जे 
ऊ भ्रायें कन्ने जा रिइतें साकें कन्नों अगले तेरां बरे कोड़ा नई बोलङ। 
लड़ाई दे कुसै बी मौकें गी टालङ। अ्रऊ वदें रोहें नई होङ । 
रोहू गै दुश्मनी दी जड़ हुन्दी ऐ। कोई रोहै आली गल्ल जां दुश्मनी 
बधाने श्राली गल्ल करनी गे नई । ईआं करगे तां भगवान बेदब्यास 

हुन्दे उपदेसै कोला लाभ होई सकदा ऐ। सारे ्रायें श्राखेया ठीक 
ऐ ईआं गे करगे । 
पहली घटना गै जेड़ी होई ते जेदे कारण कुरुक्षेत्र दी भूमि 
लहुऐ कन्ने लतपत होई गई चौंपड़ दी खेड ही। ए चौंपड़ें दी खेड 
गै मूल कारण ही जेदे बिच शकुनि नै युधिष्ठर गी फसाई लेता । 
शकुन्ति दा दमाग शरारतें पासें चलदा हा ते ग्रो दुर्योधने दा खास 
मशीर हा । पर समझदार ते भलामानस युधिष्ठर जुआ खेडने गी 
की मन्नेया ? जेदे एडे भयंकर नतीजे निकली सकदे हे ओ गल्ल उस 
की मन्ती ? 
सारें कशा बड्डा कारण ए हा जे युधिष्ठर होरें पक्का रादा 
करी लेया जे श्रायें कन्नें मित्तरता कन्ने रौना उन्दी मरजी दा 
बरोध नई करना । इस करी जिसले दुर्योधने पासेया चौंपड़ खेडने 
दी फमैँश आई तां उस टालन नई होई। उस समय दा किश निम 
बी नेआ हा जे ईए नेई बरोबरी दी खेड होऐ ता नां बी नई केरंन : 
हुन्दी ही । आपू इच मित्तर भावना ते सद्भावना पैदा करने 
गित्ते उनें नेई गल्ल मन्नी लैती जिस घृणा ते मौती दा जहरी बी 
राई दित्ता। 
किस्मत साथ नई देऐ तां स्कीमां भायें केडियां चंगियां की 
नई सोचों कक्ख नई बनदा। भागें सामने बड्डी कोला बड्डी लयाकत 
बी फेल होई जन्दी ऐ। जे किस्मत चंगी होऐ तां साड़ियां गल्तियां 
बी साड़े फायदे गित्ते कम्म ग्रौन्दियां न । 
ताईं युधिष्ठर होर इस चिन्ता इच घुले दे हे जे कोई लड़ाई 
झगड़ा नई होऐ तुआई दुर्योधन पाण्डवें दी उन्नति दिक्खी २ ईर्षा 
कन्ने भुज्जदा जा दा। राजसू जग्गे इच श्रानियं उस बड़ा किश 
दिक्खेया हा । दुर्योधने श्रनसम्भ दौलत दिक्खी, मनमोहने ते भलेखै 
पाने आले बलौरी दर्वाजे दिक्खे ते युधिष्ठर हुन्दे सभा मण्डपे दी 
कारीगरी दिक्खी । युधिष्ठर हुन्दी उन्नति कशा चकित गे होई 
गेया । बाकी राजे गी पाण्डवें दे मित्तर ते साथी बनदे दिक्खिये 
उसी बड़ा सल्ल होआ। पाण्डवें दी समृद्धि करी ओ चिन्ता इच 

इच्ना गल्तान होग्रा ते उसी इन्ना दुःख होग्रा जे उस कोल खड़ोते दे 
शकुनि हुन्दी गल्ल बी नई सुनी । 

शकुनि पुच्छन लगा--तू हौके कैसी भरा करनां ? 

तुकी के दुःख ऐ ? 

दुर्योधन बोलेया--अपने श्रायें कन्ने युधिष्ठर ईयां सोभदा ऐ 
जियां देवतें दा राजा इन्द्र । सारे किट्ट होए दे राजें दे दिखदे २ 
शिशुपाल बड्ढो श्रोड़ेया पर कुसँ गी बी अग्गे आनिये बदला लैने दी 
जुं नई होई। सारे राजे युधिष्ठर दी कृपा दृष्टि जित्तने खातर 
अपने हीरे जवाहरात ते मान मर्यादा श्रोदे अग्गे भेटा चाढ़ी ओड़ी । 
ईयां बझोन्दा जियां ए सारे दे सारे राजे बपारी लोक होन । ए 
सारा किश दिक्खियं दुःखी नई होआं ते के करां । मिगी ते जीन 
गै जहर लग्गा करदा ऐ । 

शकुनि बोलेया-दुर्योधना ! पाण्डव थुआड़े भ्रात न। उन्दी 
उन्नति थमां तुगी ईर्षा नई कीती लोड़चदी । उमें गी जेड़ी जद्दी 
जादात थोई ऐ उसी भोगा दे न भाग चंगे न बधा फला करद 
न। कुसे गी चंगी माड़ी नई आखदे। तू कैत दोखी बननां ? 

उन्दी खुशी ते शक्ति कन्ने थुआड़ी मानता थोड़ी घटदी ऐ ? 

थुआड़े श्रा ते साक-रिइते थुआड़ी फर्मांबर्दारी इच न । 
द्रोणाचायं, अश्वत्थामा ते कणं थुश्राड़ी बकी न । भीष्मपितामह, 
कृपाचाये, जयद्रथ, सोमदत्त ते मेरे हुन्दे होई-साड़े नेए साथी हुन्दे 
होइ तू दुखी की होएं ? 

तू ते सारा संसार जित्ती सकनां एं। तू गमगीन नई हो। 

ए गल्लां सुनिए दुर्योधन रान लगा--शकुनि जी । गल्ल 
ते ठीक ऐ जे मेरे इन्ने साथी न। अस पाण्डवे दे बरुद्ध जंग करिऐ 
उनें गी इन्दर प्रस्थे थमां की नई कट्डीं लाचे ? 

शकुनि ग्रान लगा--नई , ए कम्म ऐडा सोखा नई । मिकी 
इक तरीका ओन्दा ऐ युधिष्ठर गी बगेर लड़े दे ते बिना रत्तू दा 
तोपा भुजा सुट्टे दे इन्दरप्रस्थे थमां किगां कड्डी लाना ऐ। 

दुर्योधने दियां श्रकखीं खुशी कन्ने चमकन लगियां । पर उसी 

गल्लै पर जकीन गे नई ्रावे। आखर ओ पुच्छन लगा-मामा ए 
होई सकदा जे बिना कट्ट-बड़ड होए दे गै पाण्डवे गी जित्ती लेता जा । 

आखर थुआड़ी स्कीम के ऐ ? 

शकुनि नै जवाब दित्ता-युधिष्ठर गी चौंपड़ खेडने दा बड़ा 
शौक ऐ । पर चौंपड़ खेडना उसी ग्रौन्दा नई । 

उसी ओ चालां नई ग्रौन्दियां जेडा इक चलाक खलाड़ी जानदा 
ऐ । अस उसी चौंपड़ खेडने गित्ते सदचे ओ इसी क्षत्रियें दी परम्परा 
समभिये मत्ती लैग । मिकी इस खेडे द सारे भेत श्रौन्दे न । थुआड़े 
पासेया अ्रऊं खेडडः । युधिष्ठर मेरे भा दा बच्चा होआ। अऊ तुकी 
नुआड़ा सारा राज ते धन-दौलत जित्ती देङ। ते रत्तू दा तोपा बी 
भुजा नई पौग। कोई लड़ाई नई होग। 


CC-0. In Public Domain. An eGangotri Initiative 


सादा 


दुर्योधन ते शकुनि धृतराष्ट्र कोल गे। शकुनि ने गल्ल बात 
शुरू कोती। आखन लगा महाराज | ड्र्योवन कुसँ गमे ते चिन्ता 
कन्ने भुस्सा हुन्दा जा दा ऐ। श्रोदे मने इच कोई बड़ा भारी सल्ल 
ऐ। तुस नुग्राडा बचार गे नई करदे । नेई लापर्वाही पता 
नई की ऐ ? 

धृतराष्ट्र दुर्योधने गी बड़ा गै प्यार करदा हा उस दुर्योधने गी 
गलें लाया ते ग्रान लगा मिको ते कोई कारण नई सेई हुन्दा तू 
की दुखी एं ? 

दुनिया दी केड़ी चीज ऐ जेड़ी थुश्राड़े कछ नई । सारी 
दुनियां थुआड़े अग्गे नौन्दी ऐ। सुर्गे इच देवतें ्राला लेखा सारे 
सुख ते खुशियां थुश्राड़े अग्गे पिछे फिरदे न। तुको दुखी होने आली 
के गल्ल ऐ ? संसार दे प्रसिद्ध बिद्वानें कशा तू बेद, शस्त्र बिद्या ते 
होर इल्म सिक्खे दे न। जेठा पुत्तर होने करी राज दा बारस बी 

तू ऐं। राजबी तुकी गै थोए दा ऐ। हुण पिच्छें के रेई गेया ऐ ? 
दुआसी आली के गल्ल ऐ ? दस्सो ! 
दुर्योधने जवाब दित्ता--बापू जी ! जियां कौई बी ऐरा गेरा 
जीन्दा ऐ ऊंआं भ्रऊ जिया करनां। ऊआं गै ढिइ भरी लनां, ते 
टल्ले लाई लैनां । पर ए कोई जीन थोड़ा ऐ ? नेआ जीन जीने 
दा के लाह ऐ ? फी उस इक इक करिऐ सारियां गल्लां बुहासरियां 
जेड़ियां नुआड़े ठिड्डे च घृणा ते द्वेष बधा करदियां हियां । 
जिनें नुआड़ा जीन गै अम्बला करी ओड़े दा हा । पाण्डवें 
दी राजधानी दी मैहमा सनाइयै श्रान लगा इन्ना दुख मिगी अपना 
सब किश नष्ट होई जाने पर नई हुन्दा जिन्ना इस उन्नति गी 
दिक्खिऐ होग्रा ऐ । फी आखन लगा-सन्दोखी जीन क्षत्रियें दा 
गुण नई । डरने कन्ने ते दया करने कन्ने क्षत्रिये दा मान नई रोन्दा । 
युधिष्ठरै दा मान ते प्रभुता दिक्खिये मिकी अपना धन ऐश्वर्य किश 
सेई नई हुन्दा । पाण्डवे दा बड़ा बादा होग्रा ऐ अस ते निगरी 
गे श्रां । 
घृतराष्ट्र .बोलेया-बच्चुआ ! तू पटरानी दा जेठा पुत्तर, 
तू गद्दी दा बारस, तू जुवराज ते कौरवे दे कुले दा टिक्का । तुकी 
पाण्डवें कन्ने घृणा नई करनी चाही दी। अपने साक सर्बन्धियें कन्ने 
दुख करिये खास करी जिसले उन्दे च कोई दोश बी नई होऐ बड़ा 
पाप हुन्दा ऐ । एदा नतीजा छड़ा दुःख ते मौत गे हुन्दा ऐ । 
युधिष्ठर जनेह्‌ निष्कपट मनुके कन्नें तू घृणा को करना ए ? उन्दी 
उन्नति बी ते साड़ी ग उन्नति ऐ। साड़े मित्तर उन्दे मित्तर न। उसी ते 
साढ़े बारे इच कोई ईर्खा जां द्वेष नई ऐ । तुम्मी ते बीरता ते कुले दी 
दृष्टि कन्ने उस जनेआ गै एं। तू अपने श्राऊ दा दोखी की बनें ? 
लुकी द्वेष नई करना लोइचदा ।” राजा अपने पुत्तरे गी ते बड़ा 
प्यार करदा हा पर कदें कदें मने इच जे किश ग्रावे जां ठीक होऐ 
ओ बी सनाई ओड़दा हा । 
दुर्योधन गी बब्बे दी सिवख नई सखाई। किश खिड्जिऐ 
ते बड़त्रोला होइऐ आखन लगा--जिस मनुक्खे गी सधारन बुद्धि नई 

होऐ ओ भायें केडे शास्त्र पढ़ी जा ओ उस्त कड़छी ग्राङू गे हुन्दा ऐ 
जेड़ी किन्ने गे मद्धरें इच फिरदी ऐ पर न उसी किश सुआद औन्‍्दा 
ते न किश लाह हुन्दा ऐ। तुसेँ गी राजनीति दा ज्ञान ते ऐ पर 
राजनीति गी बरतने ग्राली बुद्ध नई । नई ते तुस ईआं नई 
आखदे । दुनियांदारी होर गल्ल होई राज चलाने आली गल्ल 
बक्खरी होई । बृहस्पति होरें बी गलाये दा ऐ-सन्दोक्ष करना ते 
जरना सधारन लोके दे गुण न पर ए राजें दे गुण नई । भागे न्यां 
कन्ने होऐ ते भायें बेन्याई कन्ने राजे दा धर्म ऐ जित्त घ्रापत करदे 
जाना । दुर्योधन राजनीति दियां बड़ियां मसालां देन लगा ते माड़िएं 
चीजे गी चंगा सिद्ध करन लगा | 

शकुनि बिच गाहनी पेई गेया ते अपनी सारी योजना खमभान 
लगा । कियां युधिष्ठर गी सादा देना, चौंपड़ खड़ाना, उसी हराना 
ते नुआड़ा सब किश जित्ती लेता. ते सब किश बिना लड़ाई दे गें 
करी लेना । 

शकुनि बड़ा दुष्ट हा श्राखन लगा-तुस छड़ा युधिष्ठर गी 
चौंपड़ खेडने दा सादा भेजो । बाकी श्रऊ साम्भी लेङ।” 

दुर्योधन आखन लगा--“शकुनि पाण्डवें दी सारी धन दौलत 
माढ़े गित्ते जित्ती लैग । ते जुद्ध बी नई करना पौग । तुस इक 
बारी मन्नी जाओ ते युधिष्ठर गी सादा भेजो ।” 

धृतराष्ट्र श्रावन लगा--थुआड़ी गल्ल मिक्रो ठीक नई लगदी । 
बिदुर होरें गी पुछने ग्रां । ओ ठीक सलाह देङन । 

पर दुर्योधने दी मरजी विदुर हुन्दी सलाह लेनै दी नई ही । 
ओ बब्बे गी ग्रान लगा--बिदुर होर धर्म शास्तर खोली कडने न । 
्रोदे कन्ने साड़ी गल्ल नई तोड़ चढ़ती । राजें दी नीति धर्म 
शास्तरें दे उपदेसें थमां बक्खरी हुन्दी ऐ। एदे इच दयाधमे नई 
हुन्दे । सफलता गे एदी घसवदट्टी हुन्दी ऐ। विदुर होर ते मिगी 
दिक्ली गे नई सखांदे । गओ ते पाण्डवं दा पक्ख पात करदे न । 
ए ते तुसें गी बी पता ऐ ते मिगी बी पता ऐ। 

धृतराष्ट्र आखन लगा--पाण्डव ताकतवर न मेरे बचारे 
भूजब उने गी शत्रु बनाना ठीक नई । चौंपड़े कन्ने बैर गे बधना 
ऐ। इस खेडे दे नतीजे हदे थमां बाहर होई जाने न। असे गी ए 
कम्म नई करना चाही दा । 
` पर दुर्योधन जिद्दी पई गेदा हा आखन लगा--समझदारी दी 
नीति ईऐ ऐ जे अस डरचे बिल्कुल नई । ते अपने जतनें कन्नें अपने 
बचा दे तरीके करी लेचे । इस बेल्ले अस तगड़े आं हुण गे फाई की 
नई मकाई लैचे । दूरन्देसी आली गल्ल ते ईऐ ए। इक बारी 
मौका खुञ्जी गेया ताँ परतिएऐ नई औना । चौंपड़े दी खेड कोई 
असे नमीं थोड़ी कट्टी ऐ चेचा पाण्डवें गी हराने गित्तै। एते पराने 
जमाने दा चलदा आवे दा शुगल ऐ । क्षत्रिय राजे खेडदे आये न । 
इस बेल्ले ते बिना लड़े भिड़े दे साड़ी गल्ल तोड़ चढ़ा करदी ए। 
एदे इच के तराज ऐ ! 
` घुतराष्ट्र ्रालन लगा--बिटा, ्रऊ बुड्डा होई गेयां। जियां 
थुआड़ी मरजी ऊंश्रां कर। पर जिस रस्ते तू पेया एं मिकी चंगा 
नइं लगदा । मिकी बकोन्दा ऐ तू पिछों पछतागा। पर किश भागों 
दा गै फेर लबदा ऐ ।” 
आ्राखर धृतराष्ट्र दुर्योधन दी दलीलें अग्गें हारी गेया । हुष्टी 
गेदा हा ते किश बेबस बी होग्रा करदा हा। थ्रो दुर्धोंधने गी इस 
माड़े कम्मे थमां वाज नई रखी सकेया । 
खीर ग्रापू' मन्ती गेया। ते चौंपड़ खेडने गित्तै मण्डुआ बनाने 
दी आज्ञा दई दित्ती। फी बी चोरिया उस बिदुर हुन्दे कन्नें गल्ल 
बात करी लैती | 
बिदुर होरें आखेया-हे राजा साढ़े कुले दा नास होई जाग । 
साड़े इच कदें नई मुबकने आले झगड़े फसाद शुरु होई जाङन । 
धृतराष्ट्र पने पुत्तरै दी गल्ल मन्नी बेठा दा हा आखन 
लगा--भाग चंगे लोड़चदे न। खेड़ ते बुरी नई । ते ज किस्मत 
गे खुट्टो ऐ तां श्रोदा उपा कोई नई । की जे किस्मतै अग कुसै 
दी पेश जन्दी नई । ह 

तू जा ते मेरे पासेया युधिष्ठर गी चौंपड़ खेडने शरास्ते सद्दी 
लई श्रा । 

बिदुर गी हुकम होआ ते ओ युधिष्ठर गी सादा देन गे । 

धृतराष्ट्र किश कमजोर दिलं दा हा। मता जोर पाने करी 
मन्नी गेया । उसी दुर्योधन कन्नै मोह बड़ा हा । उसी लब्बें जरुर 
करदा हा जे किस्मत किश होर चाल गै चला करदी ऐ। 


००० 

वाजी 


बिदुर होरें गी दिक्खिए युधिष्ठर होरे घाबरिऐ पुच्छेया तुस 
निम्मोझान की ओ ? हस्तनापुरे आले साढ़े भ्रा ते राजीबाजी न ? 

महाराज धृतराष्ट्र ते राजकमार ठीक-ठाक न ? 

बिदुर होरें श्रौनें दा मनशा दस्सेया । हस्तनापुरै आलै ते 
ठीकठाक न। थुआड़ा के हाल ऐ ? 

अऊ महाराज धृतराष्ट्र हुन्दे पासेया तुसें गी सहन आयां । 
उत्थें खेडें दा नमा मण्डुआ बनेया ऐ जियां तुसें इत्थें नमें मेहूल बनाये 
न। महाराज होरें ग्राखेया ऐ जे तुस ते सारे श्रा हस्तनापुर आओ, 
दिकखो सुनो ते इक बाजी चौंपड़ं दी बी खेडी जाश्रो । फी अपनी 
राजधानी गी आई जाना ।” 

युधिष्ठर होरें बिदुर जी गी सलाह पुच्छी । वाजी आली 
खेड करी क्षत्रियें इच लड़ाई झगड़े शुरू होई पौन्दे न । समझदारी दी 
गठल ऐ जे इसी टालेया-गै जा । श्रसेते तुन्दी सिक्ख मन्ननी ऐ । 
जियां तुस आखो उ आं गे करचे | 


महाभारत १२६ 

बिदुर होरें श्राखेया-ए कोदे कोला छप्पा गुज्जा ऐ ? जूए- 
बाजी दे बड़े औगण न | में ते इस गल्लै दा बरोध कीता हा । 
फी महाराजा धृतराष्ट्र होरें मिगी तुसें गी सहन भेजी गे ग्रोड़ेया । 
हुण जियां थुग्राड़ी मरजी होऐ करी लो । 

युधिष्ठर होरें गी चेतावनी ते थोई पर ओ फी बी अपने श्रायें 
गी लेइऐ हस्तनापुरं गी ट्री पे । 

कोई पुच्छी सकदा ऐ ज युधिष्ठर होरें ए सादा को मन्नेया । 
एदे त्रं कारण होई सकदे न । लोक काम-बासना, जुआ ते शराव दे 
धीन होइऐ जानदे होई बी अपने पेरें कुआड़ी मारदे न। 

युधिष्ठर गी जूग्रा खेडने दा बड़ा शौक हा । उस समें दी 
परम्परा ही जे क्षत्रिय लोक जूआ खेडने दे सादे गी परतान्दे नई हे। 
इक त्रीया कारण बी हा । जिसले व्यास होरें समझाया हा जे आपसी 
झगड़ें करी कुलै दा नास होई जाग तां युधिष्ठर होरें सगन्ध चुक्की 
ही जे ओ कोई नेश्रा कम्म नई करङन जिस करी किसँ किस्म दी 
नराजगी पेदा होए । इसकरी उनें धृतराष्ट्र हुन्दा सादा मोड़िऐ 
उनें गी नराज करने दी गल्ल नई सोची । 

ऐ सारियां गे गल्लां किट्टियां ते चौंपड़ खेडने दी अपनी मरजी 
बी ही इस करी युधिष्ठर हस्तनापुर आई गे । पाण्डव ते उन्दा 
अमला फंला उन्दे श्रास्ते निश्चित कीते दे मेह ले इच ठहरे । 

जिस दिन पुज्जे उस दिन बसां करिएऐ दूए दिन सारे कम्में 
थमां फारग होइऐ बड्डेलै खेडे दे मण्डुए इच जाई पुज्जे । आपू 
इच इक दूए कन्ने दुआ सलाम करने पिच्छुआं शकुनि ने युधिष्ठर 
होरें गी आखेया जे चौपड़ बछाई दित्ता ऐ ग्राश्रो इक इक बाजी 
होई जा । 

पहले ते युधिष्ठर होरें ्खेया-महाराज ? जुम्रा बुरी चीज 
ऐ। जूए इच बहादरी जां लयाकत दी गल्ल ते हुन्दी नई जे आदमी 
इन्दे करी जित्ते । श्रसित देविल ते होर कई ऋषिएं जेड़े जूए दे बड़े 
बडुँ खडारी होए न, आखेदा ऐ जे जूए थमां पहुँज गै करना चाही दा 
ऐ। की जे ए धोखे बाजी गी जन्म दिन्दा ऐ। 

उनें ठीक आखे दा ऐ जे क्षत्रियें आस्तै सिद्धा रस्ता युद्ध क्षेत्रे 
इच लड़ाई दा ऐ । तुस बी ते ए गल्ल भलेयां जानदे ओ । 
युधिष्ठर होरे गल्ल ते श्राखी पर उन्दा अपना मन चौंपड़ 
खेडने गी आखै करदा हा । शकुनि कन्ने गल्ल बाते इच ए चीज 
साफ झलाका दिन्दी ऐ। शकुनि इस कमजोरी गी झट ताड़ी गया । 
आख़न लगा--“एदे बिच खेडे दा के दोष ऐ ? 
सच पुच्छो तां जुद्ध के चीज ऐ ? 
वेदें दे पण्डतें इच शास्त्रार्थ के चीज हुन्दा ऐ ? 
बि्वान मूखैँ उप्पर बिजय पाई लैन्दा ऐ । हर सूरतै इच 
स्याता आदमी गे जितदा ऐ। ए ते ताकत जां चतराई दी घसवट्टी 
हुन्दी ऐ। इन्नी गै गल्ल ऐ। एदे इच माड़ी गल्ल कोई नई । 
जित्यो तोड़ी नतीजे दा तल्लक ऐ ओ ते हर क्षेत्र इच चतर आदमी 
मूर्ख गी जितदा ऐ। 
इऐ चीज जूए इच हुन्दी ऐ। जेकर तुस डरदे श्रो तां वेशक 
नई खेडो पर एदे इच सच ते झूठ आदि उपदेसे दी श्राड़ लेने दी 
कोई लोड़ नई । 
युधिष्ठर आखन लगा-खरा मेरे कन्ने कुन खेडग ? 
दुर्योधन आखन लगा-बाजी उप्पर धन जवाहरात श्रादि 
लाने दी जिम्मेंदारी मेरी पर मेरे थार पासा मामा शकुनि होर 
सुटडङन । 
युधिष्ठर गी पूरा जकीन हा जे दुर्योधने गी हराई लेड । पर 
शकुनि दी ते गल्ल गै होर ही । शकुनि ते मन्ते दा खडारी हा । 
इस करी युधिष्ठर किश जरकी गेया ? | 
आखत लगा--ए ते कोई तरीका नई जे खेडे कोई ते पासा 
कोई टूम्रा आदमी सुट । 
शकुनि ने ताना मारेया-लौ हुण होर बहाना कट्टी मारेया ऐ। 
युधिष्ठर किश भलखोई गेया । समझदारी गी पिच्छे सुट्टिय 
आखन लगा--खरा ! अ्रऊ खेडङ ।'” 
मण्डुआ खचाखच भरोचे दा हा । द्रोणाचार्य, कृपाचार्य, 

भीष्म-पितामह, बिदुर ते धृतराष्ट्र बेठे दे हे । उनें गी पता हा जे 
खेडे दा नतीजा खतरनाक निकलना ऐ । पर ओ चुप्प बेठे दे दिखदे 
रे। ग्रो ठाकी नई सके। किट्ट होए दे राजकमार बड़े चा ते 
उत्साह कन्ने खेड़ दिक्खन लगे । 

पहले ते उनें जवाहरात दी बाजी लाई । फी सुन्ना, चान्दी 
ते रथ ते घोड़ें दी बाजी लाई दित्ती । युधिष्ठर उप्परोतली हारदा गै 
गेया । जिसलै सारा किश हारी बेठा तां उस अपने नौकर चाकर 
बाजी उप्पर लाई दित्ते। श्रो बी हारी गेया। उस अपने हाथी ते 
संना बाजी उप्पर लाई । उनें गी बी हारेया । चौपड़े दा पासा 
आखो शकूति दे शारें उप्पर गे चलदा हा । गर्वां, भिड़ां, शहर ग्रां, ते 
बस्सने आले नागरिक ते होर सारी जादात युधिष्ठर हारी गेया । 
फी बी बदबख्ती दा मारे दा बाजी उप्पर बाजी लान्दा गै जा, रुके 
नई । अपने श्रायें दे ते अपने गहने बन्दे वी हारी बैठा । लग्गेदे 
टल्ले तोड़ी हारी बैठा । पर बदबख्ती पिच्छे लग्गी दौ ही । रो 
झकूनि दे मकाबले इच कक्ख बी नई हा । 

शकुनि पुच्छन लगा--किश होर बी ऐ जेड़ा बाजी उप्पर 
लाना ई ? 

युधिष्ठर आखन लगा--ए मेरा सौली रंगत आला श्रा नकुल 
ऐ ए बी मेरा धन ऐ। में इसी बाजी उप्पर लान्नां ।' 

झकूनि बोलेया-ए गल्ल ऐ ? 

खरा ! ग्रस थुआड़े प्यारे राजकमार गी जित्ती लैननें ग्ां। 

ए आखिएऐ शकुनि ने पासा सुट्टेया-नतीजा ऊएऐ निकलेया 
जे उस श्राखेदा हा। सारी सभा कम्बी उद्दी । 

युधिष्ठर ग्राखन लगा-ए लौ मेरा श्रा सहदेव ए सारिय 
बिद्याएं च निपुण ऐ । उसी बाजी उप्पर लाना गल्ती ऐ पर अऊ 
लान्नां । आओ खेड़चे।” 


शकुनि ने ए आखिये पासा सुद्दे या--ए चलेया ते ओ जित्तेया। 
'बो मारा ।” युधिष्ठर होरें सहदेव बी नुआया । शकुनि बड़ा दुष्ट 

हा उस सोचेया जे युधिष्ठर कतै बस्स नई करी जा । इस करी 


उस ताच्ना मारेया- 
भीमसेन ते अजन थुग्राड़े सवके श्रा होए । ओ माद्री दे 
पुत्तरे थमां जादा प्यारे होए। उनें गी थोड़ा बाजी पर लाना ए ? 


युधिष्ठर गी चंगे माड़े दा विवेक नई रेश्रा। उसी ए गल्ल 
बड़ी चुब्बी जे मतरे आरा उसी प्यारे नई । ओ श्राखन लगा--ओ 
मूर्खा ! तू साड़े इच फुट पान्ना एं । तू पापी जीन जीने आला 
कियां समझी सकतां एं जे अस कनेग्रा धर्मे दा जीन जौनेश्रां । अऊ 
ऐतकी अजु ने गी बाजी उप्पर लाच्नां। श्रजुन जेड़ा सदा जितदा 
ऐ ते लड़ाई दे समुन्दरे गी ईआं गे टप्पी जन्दा ऐ। आओ खेड़चें । 
झकनि श्राबन लगा--ए लौ अ्रऊ फी पासा चलन लगां। उस पासा 
सुट्टेया। युधिष्ठर अजु ने गी बी हारी बेठा। 

बदबरुती दे सिलसिले ने युधिष्ठर गी पागल करी ओड़ेया ओो 
डिग्गा ते डिगदा गे जा करदा हा । अवखीं इच अत्थरू भरिये आखन 
लगा महाराज ! माढ़ा श्रा भीमसेन साड़ा सेनापति ऐ । ओ दुष्टे 
दे हिरदे कम्बाई दिन्दा ऐ। ओ इन्द्र समान जोधा ऐ । उस कहें 
्रपमान नई जरेया । शरीरक बलै इच ओदी बरोबरी दा संसार इच 
कोई नई । अऊ उसी बाजी उप्पर लान्नां। युधिष्ठर फी खेडेया 
ते भीमसैन गी बी हारी बैठा । 

बदमाश झकूनि पुच्छन लगा-होर किश एजे बाजी उप्पर 
लाना ई ?” 

युधिष्ठर श्राखन लगा-हां । मेरा श्रपना शरीर ऐ। जे तू 
जित्ती जागा तां श्रऊ थुश्राडा गुलाम बनी जाडः | 

“ल, जित्तन लगा ई ।” ए आखिए उस पासा सुट्रेया ते 
जित्ती गेया। शकूनि सभा मण्डप इच खड़ोइय ते इक इक दा नां 
लेइये आखन लगा--ए पञ्जे पाण्डव साड़े गुलाम बनी गे न । 

सारी सभा सुन्न होई दी दिखदी रेई। शकुनि युधिष्ठर पासँ 
मुड़िये प्रान लगा -इक रत्न हे थुश्राड़े कोल ऐ। उसी बाजी पर 

लायें तां तुम्मी आजाद होई सकनां एँ। तू द्रोपदी गी बाजी उप्पर 
नई लाई सकदा ? 

युधिष्ठर भलेयां नराश होई गेदा हा आख़न लगा-- 

चलो द्रोपदी बी लाई। आवी ते बेठा पर नुग्राड़ा कालजा 
कम्बी उट्टे या । 

जित्थें किश स्याने ते बृद्ध लोक बैठे दे हे किश फुस फुस होई । 
फी सारे पासेया--“घिक्कार धिक्कार ऐ” दियां बाजां औन लगियां। 
कोमल भावें आले रोन गे लगी पे। दूएं गी परसीना आई गेया । 
ते तरेली आई गेई। उने समझेया जे दुनिदां दा श्रन्तकाल आई 
पुज्जा ऐ । 

दुर्योधन, ग्रोदे भ्रा ते कर्ण खुशी कन्ने नच्चन लगे । उस 
टोली इच इक युयुत्सु हा जेड़ा शमें कन्ने सिर नीन्दा करिये बेठा दा 
हा। ते हौके भरा करदा हा। शकुनि ने पासा सुट्टेया ते कर्लाया 
लौ अ्रऊ ए बी जित्ती गेयां | 


दुर्योधन बिदुर गी आखन लगा--“जाओ, ते पाण्डवें दी प्यारी 
रानी द्रोपदी गी लेई आओ । 

ओ हुण साड़ा घर बाहर सोता करग ते साफ करा करग । 
उसी झटपट लेई आओ । 

बिदुर आखन लगा-तू पागल होई गेया एं जे मौती गी 
आले देन लगा एं। थुआड़ी ते दशा ते उस चाली ऐ जियां कोई 
धागे कन्ने बज्झा दा डडले उप्पर लटका करदा होऐ । तुगी सफलता 
दा सन्न चढ़ेदा ऐ। इस ले तुकी कक्ख नई लबदा । पर उस 
लुकी खाई जाना ऐ। 

ुर्योधनै गी इयां झाङ़-फण्ड करिये बिदुर होर सभा गी श्राखन 
लगे--युधिष्ठर गी द्रोपदी गी बाजी उप्पर लाने दा कोई हक नई 
की जे ओ ग्रपनी आजादी गुआई बेठा दा ऐ। 


गोदे अपने अधिकार गै नई रे दे। मिकी लब्बा करदा ऐ 
जे कौरवे दा सत्यानास तौले गे होने आला ऐ । ए धृतराष्ट्र दे 

पुत्तर अपने मित्तरें ते भलाई चाहने ग्रालें दी गल्ल नई सुनदे--ए 
सिद्धो नरकं गी रस्ता पद्धरा करा करदे न । 

बिदुर दियां गल्लां सुनिए, दुर्योधने गी बड़ा रोह चढ़ेया । 
उस अपने सारथि प्रातिकामी गी श्राखेया--बिदुर साड़े कन्ने दुःख 
करदा ऐ। ओ पाण्डवें कशा डरदा ऐ। 


थुग्राड़ी गल्ल होर ऐ। तू झटपट जा ते द्रोपदी गी इस्सँ लै 
लेई ग्रा ।” 


००० 


~ 


- CC-0. In Public Domain. An eGangotri Initiative 


द्रोपदी दी बेदन 


दुर्योधने दी आज्ञा करी प्रातिकामी द्रोपदी कछ गया ते आखन 
ला--हे पूजा जोग महारानी। चौंपड़े दे फेरे इच पइये युधिष्ठर 
हरे सब किश ते तुसें गी बी हारी ओड़ेया ऐ। हुण तुस दुर्योधन 
री मालकी इच ओ । दुर्योधने दी राज्ञा मूजब ग्रऊं तुसें गी लैन 
आयां जे चलो ते उन्दे महले इच दासी बनिये कम्म करो । अग्गों 
थमां तुन्दा कम्म दासी दा गँ पक्का ऐ। 

जिस चक्कर वर्ती ने राजसू कीता होऐ ओदी पटरानी 
द्रोपदी ए स्नेग्रा सुनिऐ सुन्न होई गई । ओ श्राखन लगी-- 

“हे प्रातिकामी ? ए'तू के आखा करना एं ? कुण राजा 
भ्रपनी रानी गी बाजी उप्पर लाई ओड़दा ऐ ? बाजी उप्पर लाने 
गित्तौ होर कक्ख नई हा रेग्रा ?” 

प्रातिकामी बोलेया--“ए गल्ल तां होई की जेओ अपनी 
सारी जादात हारी बेठे हे। जिसलै कक्ख नई रेआ तां उनें थुआड़ी 
बाजी लाई ओड़ी ।” | 

प्रातिकामी ने सारी गल्ल सनाई कियां युधिष्ठर होरें सारी 
दौलत हारी, फी अपने श्रा हारे, अपने श्रापं गी हारेया ते आाखर 
द्रोपदी गी बी बाजी उप्पर लाई ग्रोड़ेया । 

ए गल्ल सुनिए द्रोपदी दा कालजा फटन लगा पर उस जिगरा 
कीता। ते रोहै कन्ने ्रोदी अक्खीं लाल होइ गइयां । उस सारथी 
गी आखेया--जा जुआ खेडने आलें गी पुच्छ जे पहले तुर्से अपने आप 
गी हारेया या अपनी रानी गी हारेया ? 

खुलली सभा इच सारे सामने ए प्रश्‍न पुच्छो। एदा उत्तर 
श्रानी दे ते फी मिको लेई चल । 

प्रातिकामी सभा इच गेया ते युधिष्ठर गी ए प्रश्‍नपुच्छन 
लगा । 

युधिष्ठर चुप्प गँ होई गेया । 

दुर्योधने प्रातिकामी गी ्राखेया-जा द्रोपदी गी इत्थें लइ गा । 
आख समा इच आइये श्रापू' पुच्छी ले । 

प्रातिकामी फी द्रोपदी कछ गया ते धीनगी कन्ने आख्त 
लगा--“रानी ! द्र्योधन बड़ा कमीना ऐ, श्राखदा ऐ सभा झी 
ग्ानिये आपू पुच्छी ले। 

द्रोपदी श्राखल लगी--नई तू परतिऐ जा ते सारी सभा गी 
ए प्रस्न पुच्छ ते उत्तर मंग । प्रातिकामी ने ऊग्रां गे कीता । 

दुर्योधने गी बड़ा. रोह चढ़ेया । उस अपने भ्राऊ हुशासने 
गी आखेया--ए बड़ा मूर्खं ऐ। ए भीमसेना थमां डरदा ऐ। तू 
जाते द्रोपदी गी लई ्रा। नइ आव तां घसीटिऐ लई आ। 

ईआं हुकम होआ तां हुशासन बड़ा खुशी खुशी आज्ञा पालनः 
करन चलेया । 


ग्रो द्रोपदी दे मंहलें इच गेया ते रोबे कन्ने श्राखन लगा--आ, 
चिर की ला करनी ? 


हुण तू साढ़े धीन ऐं । तू साढ़ी मालकी इच एं। हे 
सुन्दरी ! तू शर्म नई कर। हुण तू असें गी खुश कर। श्रसें तुकी 
जित्ती लैता दा ऐ। सभा मण्डपै इच चल । दुशासन एडा काह ला 

हा जे उसी खिच्चिये लई चलेया । 

द्रोपदी कम्बदी उट्दी ते गमे दी मारी दी धृतराष्ट्र दे रणवासे 
गी नस्सन लगी । हुशासन॑ द्रौड़िये उसी फगड़ी लेता ते घसीटियं 
सभा पासे लई चलेया । 

बड़ी घृणा हुन्दी ऐ, सकेण्डे उब्बरदे न जिसलै अस दिक्खने 
्रां जे धृतराष्ट्र दे पुत्तर कनेए नीच कम उप्पर तयार होई गे । 

जिसल॑ द्रोपदी सभा इच पुज्जी उस उत्थें किट्ट होए दे बजुर्गं 
गी पुच्छेया--तुर्से मिगी बाजी उप्पर कियां लग्गन दित्ता ? 

युधिष्ठर होरें गी उनें धोखे इच फसाई लेता दा हा। चौंपड़े 
दे मन्ने,दे खडारिएं उन्दे थमां सब किश खुस्सी लता जिसलै उन्दे 
कोल ब नई रेआ ते अपनी श्रजादी मुहाई बंठे हे उस बेलै ो 
मिकी पराजी उप्पर कियां लाई सकदे हे ? 

द्रोपदी ने हृत्थ पसारे, ओदी ग्रीं शमाशम बगा दियां हियां 
उस डुसकदे श्राखेया--जे तुस बी ग्रपनी जन्म देने ग्राली ते दुद्व 
पला आ्ाली मौरी गी प्यार करदे ग्रो, उन्दी इज्जत करदे रो जे 
तुसें गी अपनी धर्म पत्नी, भैन जा घियू दी इज्जत प्यारी ऐ, जे लुस 
ईंशंर ते धर्म इच विश्वास करदे श्रो तां मिक्री इस बेइज्जती कोला 
बाई लौ । ए बेइज्जती ते मौती थमां बी भयंकर ऐ | 

ए बेनती ईग्रां गै ही जियां हरणी दा बच्चा सूली चाढ़े दा 
हंऐ। सारे बहु बडेरें शमे कन्नें सिर नीन्दे सुट्टी ओड़े 

भीमसेने थमां नई जरोआ । उस गरजिएऐ अपने मनै दा 
झाल कट्टया। उस गर्जे कन्नें सभा दियां कन्धां हिल्‍ली उट्टियां । 
स युधिष्ठर गी फटकारेया-गये गुजरे दे जुआरी लोक, जिन्दा पेशा 
¦ जुआ सेडना हुन्दा ऐ ओबी अपनी रखेल इस्त्रयें गी बाजी उप्पर 
ई लान्दे। तुस ते उन्दे थमां बी गे गुजरे होई गे । तुसें द्रोपदी गी 
नें बदमाशें दी मरजी उप्पर, उन्दी देया उप्पर छोड़ी ओड़ेया ऐ । 
रि कशा ए बेन्याई नई जरोन्दी । तुस गै इस अपराधे दे 
जम्मेदार ओ । 

सहदेव ! कुतुआं अग्गी दी मुआठी लइ आ। श्रऊ उनें हत्थें 
गी फूकी ओड़ां जिनें चौंपड़े दा पासा सुद या ऐ। 

अजु ने भीमसैने गी ठाकेया-तुर्से ईशर कंदें नई बोलेया । 
शत्रुं जेड़ा जाल असेंगीफसाने गित्ते तने दा हा ऐ ग्रोदे इच अस फसा 
करने आं । ओ तुन्दे थमां बी नेआ कम्म करवान लगे न। उन्दी 
चालै इच नई फसना चाही दा। किश संभली जाओ। 

भीमसैनै मसां गै अपना रोह सम्हालेया । 

धृतराष्ट्र दे पत्तर विकणं थमां द्रोपदी दी बेदन रई दिक्खन 
होई । ओ खड़ोइऐे आखन लगा--हे क्षत्रिय वीरो ! तुस चुप्प 
की श्रो ? 

ए ठीक ऐ जे अऊं थुआड़े मकाबले इच बच्चा गे प्रो। पर 
तुस बोलदे गे नई इस करी अऊ आखन । सुनो ! युधिठर गी 
धोखे कन्ने सादा दइयेःइस खेड इच फसाया। उस द्रोपदी री उस 
बेले बाजी उप्पर लाया जिसलै उसी कोई हक नई हा। होजे 
द्रोपदी छड़ी युधिष्ठर दी गै रानी नई । | 

इस्सै बजह करी गै ए बाजी गैर कनूनी ऐ। छड़ा इना गे 
नई युधिष्ठर ते अपनी आजादी मुहाई बेठा दा हा । जेडा्रापू 
गे आजाद नई ओ दूए गी बाजी उप्पर लाई कियां सकदा ऐ। 

इक आपत्ति होर ऐ। द्रोपदी दी बाजी दी गल्ल शकुनि नै 
सभाई ही। ए खेडे दे निजमे दे बरुद्ध गल्ल ऐ। कोई बी खडरी 
दूए गी किश लाने उप्पर मजबूर नई करी सकदा । जे श्रस ने 
सारियें गल्लें उप्पर बचार करचे तां श्रसे गी मन्नना चाही दा ऐजे 
द्रोपदी गी असें कनूनी तौर पर नई जितेया। ए मेरी रा ऐ। 

जिसले विकर्ण ईग्रां हिम्मत करिये बोलेया तां सभा दे लो 
गी बी बुद्ध आई उनें विकंण गी शाबाश दित्ती ते ताड़ियां बजाइां 
ग्राखन लगे धर्म बचाई लेआ ई । धर्म बचाई लेया ई। 

उस बेलै कर्ण उठेया ते आखन लगा-ओऔओ विकर्णे! तू कियां झुली 
गेया एं जे ए बडे बडेरें दी सभा ऐ । तू धर्म सखाना एं ? तू ते हरा 
बच्चा एं | अपनी मूर्खता ते बेसमझी कन्ने तू अपने कुलै गी गे नकसा 

पजान लगा एं जिस कुले नै तुगी जन्म दिता। जियां अरणी 
ग्रगग पैदा करदी ऐ ते श्रग्ग उससे श्ररणी गी पहले फूकदी ऐ । तू 
भला एं जिस पत्तली खन्ना ए, उस्सँ गी छेक करना ए । शुरु इच 
गं जिसले युधिष्ठर ग्राजाद हा उस अपनी सारी जादात हारी ओड़ी 
ही ओदो इच द्रोपदी वी शामल ऐ | ग्रो ते अग्गें गै शकुनि दे कब्जे 
इच ऐ । इस मामले इच ते आने गाली कोई गल्ल गे नई । 
इनें पाण्डवे जेड़े टल्ले लाये दे न ओ बी उन्दे अपने नई । शकुनि 
हुन्दे न। हे दुशासन ! तू पाण्डवे दे टल्ले तुआरी लै, द्रोपदी दे टल्ले 
बी तुआरी लै ते शकुनि गी दई ओड़ । 

कर्ण दे कठोर शब्द सुनिऐ पाडवें समभेया जे उन्दे धमै दी 
परीक्षा होन लगी ऐ उनें अपने टल्ले तुआरिएऐ सुट्टी ओड़े । श्रो सिद्ध 
करन लगे जे सच ते धर्म गित्ते रो बड़ा किश करी सकदे न। 

ऐ दिबिखऐ दुशासन द्रोपदी कोल गेया ते जबरदस्ती टल्लें 
गी हत्थ पान लगा । दुनिया इच कुसे बी श्रोदी सहायता नई कीती । 
बेबस होइऐ ओ बचारी गासँ आसँ दिक्खन लगी। परमात्मा तू 
ऐं बौढ़ । ओ बर्लाप करन लगी-हे दुनियां दे मालक * अऊ तुसें 
गी पूजनी ग्रां, मिकी तुन्दा गे भरोसा ऐ। मिकी इसलै सुट्टी नई 
पायो । तुस्स मेरी शरण श्रो। तुन्दी शरणे थमां बक्ख मेरा होर 
किश नई । मिकी बचाई लौ ।' 

. द्रोपदी बेहोश होई गई । दुष्ट दुशासने भलेयां गे तुआरी 
ग्रोड़ी दी ही ओ बेशमं होइएऐ द्रोपदी दे चीर सिञ्चन लगा । सारे लोक 
त्राहि त्राहि करी उठे। भले मानसें ग्रकखीं मीटी लेतियां। उसलें 
परमात्मा दी दया दृष्टि होई। इक चर्ज जन गे होई गेया। दुशासन 
चीर खच्ची खिच्ची बतेह होन लगा । इक चीर खिच्चे ते ओदी 
थाँ दूआ अग्गें गे पल्टोए दा होऐ। दिखदे दिखदे उत्थें सभा इच 
साड़ियें दा श्रम्बार लग्गी गेया । दुशासन चीर खिच्ची खिच्ची 
हुट्टी गेया ते वतेह होईऐ बई गेया । सारी सभा ए चज दिक्खिऐ 
कम्बी उठी । भले लोक परमात्मा दी आरति करन लगे । उन्दी 
<अवखीं थमां शमशम अत्थरू बगन लगे । 

भीमसेने दे ओठ फड़कन लगे उस गरजिऐ ए सगन्ध चुक्की-- 
“नए दुशासन भरत कुले दा कलंक ए। ए पापी ए। में जे एदा पट्ट 
नई त्रोड़ां ते एदी छाती दा खून नई पियां तां मिको अपने बडेरे कन्नें 
कंदे बास नई थोऐ। 

उसले चान चक्क गै गिहूड़ हुआंकन लगे खोते डींकन लगे ते 
इल्लां ते गिरजां चीकन लगियां ते सारे पासेया भयानक बाजां ग्रौन 
लगियां। ते बुरे लक्खन प्रगट होन लगे । 


धृतराष्ट्र समझी गेया जे इस घटनां करी ओदे कुलँ दा नास 
जकीनी गल्ल ऐ । 

उस अकली कन्ने ते हिम्मती कन्ने कम्म ल॑ता। उस द्रोपदी 
गी अपने कोल सद्दया । उसी तशफी दित्ती । बड़े लाडे कन्ने 
कोमल बचन बोलन लगा। युधिष्ठर गी आखन लगा--“तू ते 
बिल्कुल निर्दोस एं । थुभ्राड़ा कोई शत्रू नई । दुर्योधने जो किश 
कीता ऐ उसी बकशी श्रोड़ो । ते सारी गल्ल गे मने दा कट्टी ओड़ो | 
अपना राज बापस लौ, धन दौलत वापस लो, हर इक चीज वापस 
लौ । आजाद होई जाओ ते बधो फलो रस्सो बस्सो। इन्दरप्रस्थं 
गी ट्री जाओ । 

पाण्डव इस बदकिस्मती आले मण्डप थमां बाहर निकले । 
उनें गी चक्कर आई गेदा हा ते किश थोह नई श्रावा दा हा ' उनें गी 
ए खलासी चज बफोत लगी । पर ए खुशी मता चिर नई रेई। 

जिसले युधिष्ठर ते श्रोदे भ्रा ट्रुरी गे कौरवें दे मेहलै इच बड़ी 
लम्मी जोरदार बहसां शुरु होइयां। दुशासन ते शकुनि ततूनियां 
लान लगे ते दुर्योधन भ्रपने बब्वे ऊप्पर भखन लगा । तुसें ते बनी 
बनाई दी स्कीम गै फेल करी ओड़ी ऐ। ओठ पुज्जे दा ग्राह खुस्सी 
लेता ऐ । बृहस्पति होरे आखेदा ऐ जे ओ हर स्कीम ठीक हुन्दी ऐ 
जेदे कन्ने शत्रु दा नास होई जा। इनें पाण्डवे साढ़ें गित्ते मसीबत 
खड़ी करी ओड़नी ऐ । एदा उपा गे ईऐ जे छल कपटे कन्नें उनै 
गी जित्तो । उन्दे धर्म ते माने दी आड़ लइऐ उने गी फी फसाना 

चाही दा ऐ । कोई बी इज्जतदार क्षत्रिय चौंपड़े दी बाजी खेडने 
थमा इनकार नई करग । 

बब्ब उसी बड़ा चान्दा हा दुर्योंधनै ओदे कशा हामी भराई 
लई जे युधिष्ठर गी परतिऐ चौंपड़ खेडमे गित्तं सद्देया जा। 

युधिष्ठर इन्द्रप्रस्थ ढुरी गेदा हा जे ए स्नेआ दइए दूत भेजी 
ओड़या । 

हजे युधिष्ठर पुज्जा गे हा जे धृतराष्ट्र दा सादा पुज्जी गेया 
जे परतिए चलो । ए स्नेआ सुनिऐ युधिष्ठर श्रावन लगा--ए चंगा 
माड़ा सब किश भागें दे गे इख्त्यार ऐ । होनी नई टलोन्दी जे असें 
खेडना गै तां खेडना गें । 

चौपड़े दा सादा इनकार बी नई करन हुन्दा। ए ते मन्तना 
नै पौग । ब्यास होरें ग्लाया-सुन्नते दा हरण न कदे होश्रा ते न 
कदें होता । फी बी रामचन्द्र जी नुआड़े पिच्छें ट्री पे । भावी 
दा भाना बरतदा गै । मनुक्खै दी बुद्ध गे सारे थमां पहले ञ्रष्ट 
हुन्दी ऐ । 

युधिष्ठर होर हस्तनापुर पुज्जे ते परतिऐ शकुनि कन्ने चौंपड़ 
खेडन लगे। सभा इच सारें ठाकेया पर मन्ने कुण ! 

पृथिवी दा भार होला होना हा इस करी कलिजुगे युधिष्ठर 
गी अ्रपना मोहरा बनाया । हुण बाजी ए लग्गी जे जड़ा हार ञ्रो 
आयें समेत बने इच बारां बरे रवे ते तेरमां बरा छण्मिए कटं कुसे 
गी पता नई लग्गै । ते जे पता लग्गी गेया तां बारां बरे परतिये 
बनबास भोगना । 

चौंपड़े दा नतीजा टकोदा गै लब्ब दा हा । युधिष्ठर इस 
बारी बी हारी गेया । पाण्डवे वनबास दा बतं धारेया । सारी 
सभा दा शर्म कन्ने सिर नई चुकोऐ । 


००० 

जिसले पाण्डव बनवासँ गी चले तां लोक बर्लाप करन लगे ते 
गलियें इच किट्रे होई गे, कोठें उप्पर, मनारें उप्पर, ते बूट उप्पर 
चढ़िऐ उनें गी जन्दे दिवखन लगे। ग्रो राजकमार जेड़े रत्न जड़े दे 
रथें उप्पर चढ़दे हे, ते हाथियें उप्पर शान कन्ने बौन्दे हे ते जिन्दे 
अग्गे बाजे बजदे हे अज्ज ग्रापू* भुआ टुरदे जा करदे हे। ते कन्ने २ 
लोक रोन्दे चला करदे हे। 

सारे पासेया--हे राम, ते धिक्कार ऐ ते ईश्वर उप्परा ए सब 
किश कियां दिक्खा करदा ऐ--इएऐ बाजां सुनोचादियां हियां । 

्रन्ने धृतराष्ट्र ने बिदुर गी सद्दी भेजेंया ते आखेया जे पाण्डवं 
दे बनवास जाने दा हाल सुना । 

बिदुर सनान लगा--युधिष्ठरे मु है उप्पर टल्ला सुट्टे दा हा | 
पिच्छे २ भीमसेन अपने डौलें गी दिखदा जा करदा हा । अर्जुन 
रस्ते उप्पर रेत सुटदा जा करदा हा। नकुल ने सहदेव होरें सारे 
शरीरे उप्पर बभूत रमाई दी ही ते युविष्ठर पिछे टुरा दे हे । द्रोपदी 

बी युधिष्ठर कन्ने ही । श्रोदे बाल खुल्ले दे हे ते मु है उप्पर पवे दे हे । 
ओदी श्रवखीं इच अत्थरूं हे । उन्दा पुरोहत धौम्य सामवेद दे जमराज 
दी स्तुति दे मेन्तर बोलदा जा करदा हा । 

धृतराष्ट्र न॑ जिसलै ए गल्ल सुनी तां ओदी चिन्ता होर बधन 
लगी । श्रो पुच्छन लगाते नगर बासी के आखदे न? 

बिदुर ने दस्सेया -सारिएं जातें ते धर्मे दे नगरबासी जे किश 
आखदे न ओ उन्दे शब्दे इच ईयां ऐ “साडे नेता ते असें गी छोड़ी गे 
न। कौरवे दे बडेरे बी ईयां गे न उनें ए किश अपने सामने कियां 
दित्ताहोन ? लालची धृतराष्ट्र ते श्रोदे पुत्रे पाण्डु दे पुत्तरे गी बनें गी 
कड़ी लाया ऐ।” लोक असें गी इयां दोस ला करदे न । तुग्राई 
गासँ उप्पर बहलें बगेर गे बिजली चमक दी ऐ। धरती कम्बै करदी 
ऐ ते लक्खन बुरे गे लब्बे करदे न । 

जिसले बिदुर ते धृतराष्ट्र गल्लां करा करदे हे उसले ऋषि 
नारद होर उन्दे सामने प्रगट होए ते आखन लगे-- 

दुर्योधने जेड़ा पाप कीता ऐ ओदे नतीजे दे कारण श्रज्जें थमां 
चौदें बरें वाद कौरव कुले दा नास होई जाग । ए ग्राखियें श्रो लोप 
होई गे। 


दुर्योधन ते ग्रोदे साथी बड़े डरे ते द्रोणाचाये कोल गये ते 
प्रार्थना करन लगे--महाराज तुस ्रंसे गी नई छोडेओ । भामें किश 
बी होई जा । द्रोणाचार्यं होर बड़े गंभीर होइऐ बोले-स्याने जियां 
आखदे न अम्मी ऊभ्रां गै जकीन करवां | 

पाण्डवें दा जन्म दिब्ब ऐ । ते उनें गी कोई नई जित्ती 
सकदा | फी बी मेरा फज धृतराष्ट्र दे पुत्तर गित्ते लड़ना ए। फी 
जे ओ मेरे उप्पर बसाह करदे न ते कन्ने में उन्दा निमक खन्नां । 
अऊं जी जान लाइऐ उन्दे गित्ते लड़झ । पर होनी सारें कशा 
बलवान हुन्दी ऐ। पाण्डवे जरूर बनवासे थमां वापस ग्रौना ऐं झो 
रोहै कन्ने बला दे होने न । मिंकी पता ऐ रोह के हुन्दा ए। में 
द्रुपद गी गद्दी थमां तुझ्ारेया ते बेज्जित कीता की जे मिकी ओदो 

उप्पर रोह चढ़े दा हा। उस अपमान दा बदला लैने गित्ते उस 
जग्ग कीता हा जे ओद घर ऐसा पुत्तर होऐ जेड़ा मिको मारी सके। 
दे घर धुष्टद्यू म्न पुत्तर जम्मेया । भागें दी गल्ल ऐ जे ओ 
पाण्डवें दा साला ऐ ते पक्का दोस्त ऐ। भावी ने जे किश सोचे दा 
ऐ झो किश बनदा जा करदा ऐ। तुस बी उस्से रस्तँ जा करद ग्रो 
थुआड़े दिन बी पूरे होई गेदे न। जे किश चंगा होई सकदा जे करी 
लौ। कोई बड़ा जग्ग करो। पाप रहत सुख भोगो, मथाजें गी 
दान देग्रो। चौदमें बरे तुन्दे उप्पर त्रद्ट पौनी ऐ । दुर्योधना । 
युधिष्ठर कन्ने सुलह करी ल। ए मेरी सलाह ऐ अग्गे जियां थुआड़ी 
मरजी ऐ ऊश्रां कर | 

द्रोणाचार्य दी गल्लें कन्ने दुर्योधने गी रोह गै चढ़ेया । 

सजय ने धुतराष्ट्र गी पुच्छेया-महाराज ! तुस की 
दुःखी ओ ? 


अन्ना राजा बोलेया पाण्डवं गी दुख देइये शान्ति कियां होई 
सकदी ए ? 

संजय वोलेया-तुसें जे किश ग्लाया गरो बिल्कुल ठीक ऐ। 
जेदा नास होना निश्चित हुन्दा ऐ ओदी बुद्ध फिरी जन्दी ऐ । उसी 
चगे माड़े दी तमीज करने दी जाच गै भुलली जन्दी ए | सारें गी 
खाई जाने आला काल कोई लाठी लेइये ते कुसँ दा सिर नई पाड़दा 
ओ उस व्यक्ति दी बुद्ध गे भ्रष्ट करदा ऐ। उसी नेआ मत्तू करदा 
ऐ जे ओ अपना नास आपू करदा ऐ | थुझआड़े पुत्तरें द्रोपदी दा बड़ा 
ग्रपमान कोता ऐ ते अपने पैरें आपू' कुहाडी मारी ऐ । धृतराष्ट्र 
आखन लगा--में धर्म ते राजनीति दा रस्ता नई पगड़ेया । में अपने 
मूख पुत्तरें दे श्राखे लग्गिऐ दन्द दा रुल्कना शुरु कीता ऐ । हुण ते 
सिद्धा डडल हेठ जा करने आं । 


बिदुर होर धृतराष्ट्र गी उपदेस दिन्दे रोन्दे हे ग्रो उसी आखदे 
हें--थुआड़ पुत्तरें बड़ा बड्डा पाप कीता ऐ । युधिष्ठर कन्ने धोखा 
कोता ऐ। ए तुन्दा फर्ज नई जे उनें गी सच्चे रस्ते पानां ते पापें 

थमां दूर रखना। हुण बी तुस हुकम करो ते पाण्डवें गी सहिये 
उन्दा राजपाट उनेंगी परताई द्रो । युधिष्ठर गी बनवासँ दा सह्दो 
ते ओदे कन्ने सुलह करी लौ। दुर्योधन जिस लै ताकती दे सहारे 
कुसँ दा तकं बी नई सुनदा तां तुसें दुर्योचने गी बी संयम सखाया 
लोड़चदा ए। तेज ग्रो तके दी गल्ल नई मन्ने तां उसी जबरदस्ती 
गल्ल समझाई लोड़चदी ए । 

धृतराट्र पहले ते दुखी होए दा चुपचाप सुनदा रेग्रा । उसी 
पता हा ज बिदुर बड़ा सयाना ऐ ते जे किश आखदा ऐ श्रो साड़ी 
भलाई श्रास्तै प्रादा ऐ। पर बल्ले २ ग्रोदा धीरज बी सम्बन 
लगा । बार बार ईए गल्लां सुनि सुनि ओ तंग पई गेया | 

इक दिन धृतराष्ट्रं कोला नई गै जरोग्रा। श्रो बुहासरेया- 
बिदुर जी। तुस म्हेशां पाण्डवे दा पक्ख लैन्दे ओ ते मेरे पुत्तरें 
खलाफ बोलदे ओ । तुस साड़ी भलाई नई चान्द । दुर्योधन 
आखर मेरा पुत्तर ऐ। अऊं उसी कियां तज्जी ओड़ां। जेड़ी गल्ल 
मुमकिन गे नई गोदा उपदस देने दा के लाह ? 

मिकी ते तुन्दे इच कोई श्रद्धा नई रेई। तेन गै तुन्दी लोड 
ऐ। तुसें जेक्रर पाण्डवे कोल जाना ऐ तां टुरी जाश्रो। ए आखिये 
उस बिदुर पासँ पिट्ठ परताई ते रणवासँ गी गेया उठी । 

बिदुर गी बड़ा गम होआ जे कौरवे दा नास जकीनी गल्ल ऐ। 
उने धृतराष्ट्र दी गल्ल पगड़ी ते रथै उप्पर चढ़िये बने गी दुरी गे 
जित्थें पाण्डव रौन्दे हे । 

धृतराष्ट्र पच्छोतान लगे । ओ सोचन लगा--“ए में के 
कीता ? 

बिदुर गी कह्िए ते पाण्डवे कश टोरिए में पाण्डवे गी गे 
मजबूत कीता ऐ। ए सोचियं उस संजय गी सद्देया ते आखेया जे 
मेरा स्नेग्रा ले जा | बिदुर गी श्राखेयां जे श्रऊ बड़ा पशता करनां। 
मेरे कशा ओ शब्द ईआं गे निकली गे हे हुण श्रऊ बड़ा दुखी आं | 
तू परतोई श्रा । 

संजय द्रौड़दा आश्रमे गी गेया। उस दिक्खेया-पाण्डवें 
झुग चर्म लाये दा हा ते ग्रासं पासै ऋषि लोक बैठे दे है। विढुर 
बी उत्थें गे हा । संजय ने बिदुर गी स्मेश्रा दित्ता ते आखेया जे 
तुस नई परतोए तां अन्ना राजा गमे कन्ने मरी जाग | 
बिदुर होर नर्म तबीयत आले हे । धर्म दी मूरत हे उनें 
शी बड़ा क्यास आया ते हस्तनापुर परतोई श्राये । धृतराष्ट्र ने उने 
गी गले कत्ते लाया । ते लाडे कन्ने रोन लगे। सारा भेद भाव 
अत्थरूएं रस्तै निकली गेया । 
इक मैत्रेय ऋषि धृतराष्ट्रं दे दर्वारै इच ग्राये। धूतराष्ट्र ने 
उल्दा बड़ा मान कीता । धूतराष्ट्र उम्दा शीर्वाद लेने गित्ते 
आखन लगा-- 
हे पूजा जोग ऋषि जी ! तुस मेरे पुत्तरें पाण्डवें गी मिले होगे 
ओ । ग्रो कुस जंगले इच रोन्दे न। श्रो ठीक ठाक गै न ? 
साढ़े कुले इच परतिऐ समोध होई जाग न ? 
मैत्रेय आखन लगे-_काम्यक बने इच युधिष्ठर मिकी सैभन 
गे लब्बी गे। उत्थें उनें गी बड़े ऋषि लोक मिलन आये दे हे मिकी 
उत्थे सारियें गल्लें दा पता लम्गा। में बड़ा हरान होआ जे भीष्म 
तं तुन्दे हुन्दे ए सब किश कियां होई गेया ? 
तुसें कियां जाजत देई ओड़ी ? 
पिळुआं मेत्रेय--दुर्योधने गी बी मिले । उसी सिक्ख-मत 
देन लगे--थुआड़ी भलाई इस्से बिच ऐ जे पाण्डवे गी नकसान नई 
पजाया जा | 
सगों उन्दे कन्ने सुलह कीती जा । पाण्डव आपू बड़ 
बलबान न ते श्री इष्ण ते द्रू पद उन्दो रिश्तेदार न । 
मूर्ख ते जिद्दी दुर्योधने ने गल्ल हस्सिये गवाई ओड़ी । अपना 
फैसला अ्रटल दस्सने गित्ते पट्ट बजान लगा ते भुत्रां गी पैर दे नउएं 
कस्ते खरोत्तन लगा । मुहां दा किश उत्तर नई दित्ता ते 
ट्री गेया । 
मैत्रेय गी बड़ा रोह चढ़ेया उनें दुर्योधन पासे दिक्खिऐ आखेया- 

तू एडा घमण्ड करनां एं जे असे गी पट्ट बजाइये दस्सनां एं, अ्रस 
जेड़े थुश्राड़ी भलाई चाने ग्रां । 

“ए थुआड़ें पट्ट भीमसेनै गुर्जे कन्ने भन्नी ओड़ने न, ते तू 
युद्ध भूमि इच मरना ऐ ।” धृतराष्ट्र ए सुनिए कम्बी खड़ोता, ऋषि 
दे चणे डिग्गी पेया ते माफी मंगन लगा । मत्रेय होरें ग्राखेया- जे 
थुआड़ा पुत्तर पाण्डवें कन्ने सुलह करी लेग तां इस श्राप दा फल 
नई होग। नई ते ए श्राप नई टली सकदा। श्रो रोहै कन्ने सभा 
थमां बाहर टुरी गे । 

महाभारत बड़ी पुरानी कथा ऐ । पर मनुवखें दा सुभा इक्वौ 
नेग्रा रौन्दा ऐ। ग्रज्ज बी रोहते घृणा मनुक्‍्खे गी ऊभ्रां गै खा 
करदे न ते उन्दी तबाही करा करदे न। इन्दे सामने उमरी दा जां 
इस्त्री पुरुषे दा कोई सुआल नई । जेग्रस ए ध्या उसले पढ़चे 
जिले असें गी रोह चढ़न लगे तां एदे उप्पर बचार करने करी श्रस 
मूर्खंता ते अपराध करने थमां बची जागे । 


000 

जिसले शिश्षुपालै दे कृष्ण जी दे हत्थें मरोई जाने दी खबर 
ओदे मित्तर राजा शल्व गी थोई उसी बड़ा रोह चढ़ेया । उस इक 
सेना किट्टी कीती ते द्वारका गी घेरी लेता। कुष्ण जी हने पुज्जे 
दे नई हे। बृद्ध उग्रसेन होर नगरपाल हे। 

महाभारत इच लड़ाइयें ते घेरें दा हाल पढ़दे इआं बमोन्दा 
जे ग्रस अज्जे दिये लड़ाइयें दे हाल पढ़ा करदे होचे। द्वारका 
किलेबन्द नगर हा। ते इक टापू उप्पर बने दा हा। सुरक्षा दे 
सारे साधन इत्थें मजूद हे । बेरकां बनी दियां हियां। राशन किट्ठा 
कीता दा हा । शस्तर अस्तर किट्ठ॑ कीते दे हे। लड़ाई करने 
आले सूरमें बिल्कुल तयार हे! उग्रसंन होरें शराब बन्दी दी डण्डी 
फराई ओड़ी । ते खेड तमाशें उप्पर पबन्दी लाई ओड़ी। साड़ 
फूक पालसी श्राडू पुल त्रोड़ी ओड़ें ते बाहरले जहाजें गी अपनी 
बन्दरगाहेँ इच्चे ्ौने दी मनाही करी दित्ती। शहरे दे चवक्खी 
खाई इच लोहे दे शूल गट्टी ओड़े ते शहरे दी फसील भलेयां मरम्मत 

कराई ओड़ी । शहर अन्दर औने ग्राले रस्ते लोहे श्राली कण्डे दी 
तार लाइये बन्द करी श्रोड़े। अन्दर ग्रौना जां बाहर जाना दौनें 
उप्पर बड़ी सख्त पबन्दी लग्गी । पास लइयँ गे औन जान हुन्दा 
हा । अपने पराये दी पशान करने गित्तं गुप्त शब्द निश्चित करी 
दित्ते । शहरै गी मजबूत करने दी कोई बी कसर नई रौन दित्ती । 
शहर पहलें कुदरत दी तरफा गे बड़ा सुरक्षित हा । हुण ते बिल्कुल 
गे कोई कसर नई रई । इपाहिएं दी तनखाह बधाई ओ्रोड़ी । 
रंगरूट भरती करने इच खूब छान बीन करिये ते सख्त परीक्षा लइये 
भरती करदे हे । 

घेरा बड़ा जत्ररदस्त हा । शहरे इच लोकें गी बड़े कष्ट होए । 
जिसले कृष्ण जी द्वारका गी परतोए तां उनें गी अपनी पर्जा दी 
हालत दिक्खिये बड़ा दुख होश्रा उनें शल्व उप्पर हमला कीता, उसी 
हराया ते घेरा चुक्केया । 

एदे पिळुश्रां उनें गी पहले बारी हस्तनापुरे दियें गल्लें दा पता 
लग्गा जे कियां चौंपड़ खडोग्रा ते पाण्डवे गी बनबास होआ। 
कृष्ण जी उस बने पासे हुरी पे जित्थें पाण्डव रौन्दे हे । 

कृष्ण हुन्दे कन्ने भोज ते वृष्णो कुले दे लोक बी आये। चेदी 
दा राजा धृष्ट केतु बी आया । ककय लोक पाण्डवें दे बड़े भगत हे, 
ओ बी ग्राये। 

जिसले उनें दुर्योधने दी जोरा जबरी सुनी तां उनें गी सच्चा 
गे रोह चढ़ेया । ओ कर्लाई उट्टे “नेए दुष्टा दा खून पी लेना चाही 
हा ऐ। धरती रत्त्‌ दी प्यासी होई गई ऐ। 

द्रोपदी रोन्दी रोन्दी राई ते डुस्की डुस्किऐ कृष्ण जी गी 
अपने उप्पर होए दे भ्रत्याचार सनान लगी । उस सनाया--“मिकी 
घसीटिऐ सभा इच लई गे। में इककं साड़ी लग्गी दी ही । धृतराष्ट्र 
दे पुत्तरें मेरी बेज्जती कीती ते मेरी बिपता दां मखौल उड़ाया । 
उनें भिकी ग्रपनी दासी गे समी लेता ते मेरे कन्ने दासी दा बर्ता 
कीता । भीष्म पितामह ते धृतराष्ट्र बी मेरा जन्म ते कुल भुलली 
गे। उनें गी ए बी चेता नई रेआ जे ग्रऊ उन्दी नू ह लग्गनी श्रां । 

हे कृष्ण जी ! ए मेरे पति बी इस बेज्जती ते पमाने थमां मेरी रक्षा 
नई करी सके । भीमसैन हुन्दा शरीरक बल ते अजुन हुन्दा गाण्डीव 
सिकी नई पुक्करे । 

पततो दा इख्रां ग्रपमात होऐ तां कमजोर थमां कमजोर लोक 
बी ए बेज्जती नई जरदे ते बेज्जती करने आले गी जीयें मॉरी श्रोड़दे 
न। पाण्डव मन्ने दे शुरबीर न पर दुर्योधन ते हज बी जीच्दा ऐ। 
आऊ पाण्डु राज दी नूह ते मिङी बालें थमां पगड़िऐ घप्तीटेया गेया । 
ग्रऊं पे पाण्डवे दी पत्ती, मेरी इयां वेज्जती होई। हे मधुसूदन ! 
तुस बी पता नई कृत्ये टु॒री गे हे ।' द्रोपदी खड़ोती दी कम्बन 
लगी | ओदे कशा अग्गे नई बोलन होआ । गमे कन्ने श्रोदा गला 
भरोची गया । 

कृष्ण जी गी बड़ा क्यास श्राया । उनें रोन्दी द्रोपदी गी 
दमदलासा दित्ता। ओ आखन लगे-- 

“जिनें तुगी दुख दित्ता ऐ उनें गी लड़ाई च डच्न देगे । उन्दियां 
लोधां जुद्ध सेत्तरे इच रुलडन । तू अपनी श्रक्खीं पू ज। ग्रऊ 
तुगी बचन दिन्नां जे थुग्राड़ी वेज्जती दा बदला जरुर चकाङ। 
ऊं पाण्डवे दी हर चाली मदत करङ। ए पक्की गल्ल ऐ जे तूएँ 
चक्करवर्ती महाराज दी पटरानी बनगी । भायें गास डिग्गी पवे, 
हिमालय दे दौं टोटे होई जान, धरत फटी जा, अनसम्भ सागर सुक्को 
जा पर अऊं“ाजन्ना जे मेरी पर्तिग्या जरूर पूरी होग। ऐ मेरी सगन्ध ऐ। 

ए गाखियै कृष्ण जी नै द्रोपदी दे सामने सगन्ध चुवकी । 
ए सगन्ध भगवान दे अवतार लैने दे उद्देशे दे मताबक गे ही । शास्त्र 
इच आखेया दा ऐ सच्चे उप्पर चलने आलें दी रक्षा ते दुष्ट दे मारने 
गित्तै ते धमँ दी रक्षा गित्ते भ्रऊ पृथ्वी उप्पर हर जुगे इच अवतार 
लैन्नां ।” 

धुष्टदयुम्त ने बी भैनू गी दलासा दित्ता ते दस्सेया जे कीरवें 
दा अन्त काल कोल आई गेदा ऐ। उन दस्सेया-्रऊं द्रोणाचार्य 
गी मारङ, शिखण्डी भीष्म पितामह गी खत्म करग। भीमसेन होर 
दुर्योधन ते श्रोदें आयें दा चाण्डा थापा करङन । भ्रजु न होर उस 

सारथी पुत्तरे गी बड़ी ओड़डन । 

श्री कृष्ण होरें दस्सेया-जिसले थुआड़े उप्पर ए मसीबत पई 
अऊ द्वारका नई हा । अ्रऊ द्वारका हुन्दा तां ए चौंपड़े दी खेड 
खेंडन गे नई दिन्दा । बिना सहे दे गे अऊ उत्थे जन्दा उठी ते 
द्रोणाचार्य, कृपाचार्य ते दूए स्याने लोकें गी कर्तव्य समभान्दा । 
ए विनाशकारी चौंपड़े दी खेड कदें नई होन दिन्दा । ताई शकुनि 
तुसें गी ठग्गा करदा हा । तुआई श्रऊं शल्व कन्ने जुद्ध करा करदा 
हा। झल्व नै द्वारका गी घेरा पाये दा हा । जिसलें श्रऊ शल्व 
गी हराई बैठा उस देलै गै मिगी इस चौंपड़े दीखेड दा ते अमो जे 
क्रिश होआ ओदा पता लग्गा | ५ दुखदायी गल्ल ऐ जे इस्से बेल्ले 
थुआड़ी मसीबते दा इलाज नई करी सकदा। बन्नत्रुट्टी जातां 
मुरम्मत होने तोड़ी किश पानी ते बगदा गै । इनता दुख जरना गे 
पौन्दा ऐ ।” 
कृष्ण होरें जाजत लई ते द्वारका परतोई श्राये। उन्दे कन्ने 
अर्जुन दी पत्नी सुभद्रा ते भनेग्रा अभिमन्यु आये। धृष्ट द्युम्त 
पञ्चाल देसे गी परतोई गेश्ना ते द्रोपदी दे पञ्जे पुत्रे गी बी 
लई गेया । 


0००० 

जिसले बने च रौन लगे तां पहले पहले भीमसेन ते द्रोपदी 
कदे कदे युधिष्ठर हुन्दे कन्ने बड़े बहसदे हे। ओ आखन जे सच्चा 
कोध क्षत्रिय दा धर्म ऐ। दूआ बेज्जती करदा जा, पत तुआरदा जा, 
ता बी सबर करदे जाना, जरदे जाना मनासब गल्ल नई | उने 
बड्ड बहे लोके दे प्रमाण देने, दलीलां पेश करनियां ते अपनी गल्ल 
सिद्ध करनी | युधिष्ठर होर मजबूती कन्ने जवाब दिन्दे हे । ग्रो 
आखन--जेड़ा बचन कीता ग्रो दरा करना चाही दा ऐ | जरना 


भीमसँन बड़ा काहला हा ओ आखे हुण गै हमला करो ते 
दुर्योधने गी मारी ओड़ो राज बापस लेई लौ । ए गल्ल कोई क्षत्रियें 
गी शोभा दिन्दी ऐ जे इयां बने इच दरबइर फिरदे रौचे । 

भौमसँन युधिष्ठर होरें गी आखे--“तुस छड़े बेदों द मेन्तर 
घोखदे गरो ते शब्दे दी बाज सुनिए गै सन्दोख करी लैन्दे ओ । तुसें 
गी उन्दा अर्थ नई ्रौन्दा । तुन्दी बुद्ध ठकानै नई रेई दी । तुस 

जम्मे के बेशक क्षत्रिय कुलै इच ओ पर क्षत्रियें आली गल्ल कोई नई 
करदे । तुन्दा सुभा ते ब्राह्मणें श्राला होई गेदा ऐ। तुसें गी पता 
ऐ जे शास्तर आखद न क्षत्रिय गी कठोर ते हिम्मती होना चाही 
दा ऐ। साढ़ा फ ऐ जे अस धृतराष्ट्र दे पुत्तरें गी मनमानी नई 
करन देचें। उस क्षत्रिय दा जन्म बी बिरथा ऐ जेड़ा अपने दुष्ट 
शत्रू गी जितदा नई । छु मेरे बचार न। में समझनां जे नेए धोखेबाज 
दत्रू गी मारिए नकं बी भोगना प॒वै तां बी ओ सुर्गं समान ऐ । 
तुन्दा सबर असेंगी अग्गी थमां मता जालदा ऐ । श्रऊं ते श्रजेन अट्ठोः 
पहर इससे अग्गी च जलदो बलदो रौने आं । असें गी नीन्दर गे 
नई पौन्दी । 

उने बदमारें धोखे कन्ने साढ़ा राज खोई लेआ ते मौजां मारा 
करदे न। ते तुस भुक्खे अजगर आड़ इआं गै लम्मे पेदे रौन्दे ओ । 
तुस आखदे ओ असें गी अपनी पर्तिग्या नभानी चाही दी ऐ। अजु ने 
गी सारी दुनिया जानदी ऐ. ओ कियां छप्पा गुज्जा रेई सकदा ऐ ? 
हिमालय पबंतै गी मुट्ठी भर घा ग्रोलै थोड़ा श्पेलन हुन्दा ऐ ? 

शेर दिल अर्जु न नकुल ते सहदेव कियां छप्पे रेई सकदे न ? 


मन्नी प्रमन्नी दी द्रोपदी छप्पी गुज्जी कियां टुरी फिरी 
सकदी ऐ ? ओ कियां नई पनशोग ? 

मन्नी लौ असें ए नई होई सकने आलिया गल्लां करी बी 
लेइयां तां धृतराष्ट्र दे पुत्तर अपने गुप्तचरें दे जरीए साढ़ा पता नई 
लाई लैडन । इस करी ए पत्तिग्या गै तोड़ चढ़ने आली गल्ल नई । 
ए गल्ल गै उनें इस करी बनाई ऐ जे तेरां बरे असें गी परतिएऐ 
बनवास भोगना पवे । 

शास्तर बी मेरी गल्लै.दा समर्थन करदे न जे धोखे कन्ने कराई 
दी पर्तिग्या कोई पतिग्या नई हुन्दी । थोड़ा नेया प्राचित करिये 
इसी मोड़ी लैना ठीक ऐ। दान्दै थमां कम्म लैना गैतां घा दी मुटु 
पाइयै सगन्ध पूरी करी लैनी ठीक ऐ । ठुस शत्रुं गी मारने दा 
रादा पक्का करो क्षत्रिय सामने एदे कशा बड्डा धर्म होर कोई नई ।” 

भीमसेन हर बेल्ल अपनी गल्लै उप्पर जोर दिन्दा रौन्दा हा | 

द्रोपदी बी दुर्योधन कणे ते दुशासन हंत्थें होई दी अपनी 
बेज्जती दी गल्ल घोखदी रौन्दी ही ते शास्तरें दियां दलीलां दिन्दी 
रौन्दी ही । युधिष्ठर होर सोचिऐं चिन्ता करदे । राजनीति 
ते शास्तरे दियां. गल्लां सनान्दें। आखदे शंत्र दी ताकत बी ते 
दिविखयै गल्ल हुन्दी ऐ । 

ग्रो आखदे--“साढ़े शत्रुएं कोल भूरिश्रवा, भीष्म पितामः 
द्रोणाचार्य, कर्ण ते भ्रस्वत्थामा नेए बीर न। दुर्योधन ने नुग्राढ़े भ्रा 
जुद्ध बिद्या च बड़े चतर न। किन्ने गै लौके लौके राजे ते बह बड 
महाराजे उन्दी बक्खी होई गे देन। ए ठीक ऐ जे भीष्मपितामह ते 
द्रोणाचार्ये दुर्योधने दा चंलन चंगा नई समभदे पर उनें श्रोदा साथ 
नई छोड़ना ते जुद्धो इच ग्रोदी बक्खी गै रेइये जिन्दू दी वाजी लाई 
ओड़नी ऐ ।. कर्ण बड़ा भारी जोद्धा ऐ। ओ सारें झस्तर चलाने 
इच चतर ऐ। लड़ाई कियां चली पौग किश श्राखन नई हुन्दा । 
जित्त ते बिल्कुल जकीनी नई । तौल करने दा कोई फँदा नई ।” 
इयां समाई समझाई युधिष्ठर होर मसां अपने लौके भ्राएं गी 
दमदलासा दिन्दे हे । 

जिग्रां ब्यास होरे सिक्ख दित्ती ही अजुन हिमालय पते 
उप्पर तपस्या करन ट्री गेया । श्रोदा बचार हा जे देवतें कोला 
नमें शस्तर बी लई औडः | अजुन ने श्रायें कोला जाजत लेई ते फी 
द्रोपदी कोल बिदा लैन गेया । द्रोपदी ग्राखेया--“हे श्रजुन ! 
परमात्मा तुन्दा मनोरथ पुरा करे। तुन्दे जन्मे बेल्ले माता कुन्ती 
ने जे किश हीखियां कीतियां हियां ते जे किश परमात्मा थमां मंगेया 
हा सो लुसें गी प्रापत होएऐ । 

साढ़ी खुशी, साढ़ा जीन, इज्जत ते उन्नति सारा किश तुन्दे 
कन्ने गे। शस्तर प्रापत करिऐ तौले गे परतोयौ। इयां द्रोपदी ने 
अजु ने मी मगल शीर्वाद दित्ती ते बिद। कीता । 533 

ए दिक्खने ग्राली गल्ल ऐ जे बोले करदी धमंपत्नी द्रोपदी ऐ 
पर मंगल कामना कुन्ती माता दी ऐ । कीजे शाब्द ए न-जेकिश 

कुन्ती माता ने तुसेंगी जन्म देने एल्लै परमात्मा अग्गे प्रार्थना कीती 
ही बड़े घोर बने चा लंघदा भ्रजुंन इन्द्रालिक पते उप्पर जाई 
पुज्जा। उत्थें उसी इक बुट्टा ब्राह्मण मिली पेया । ` ओ वृद्ध महात्मा 
बड़े लाइ कन्ने अजुन गी आखन लगे-बेटा, तू ते शस्तर बच्ने दे 
न ते कवच लाये दा ऐ। तू कुण एं ? इत्थें शस्तरे दा के कम्म ऐ ? 
ए ते ऋषिएं सन्तें दी भूमि ऐ। उने रोह ते बासना जित्ती 
दी हुन्दी ऐ। इत्थे क्षत्रिये दा लावा लाइये नई औन्दे ।” 

ए गल्लां करने आला देवते दा राजा इन्द्र हा जेड़ा अपने 
पुत्तरे गी मिलन श्राया हा । अजु ने उनें गी मत्था टेकेया ते श्राखेया 
अऊं शस्तर तुप्पन आयां । मिकी शस्तरें दा बरदान देश्रो । 

इन्द्र आखन लगा--अजु न ! शस्तरें दा के लाह ऐ ? किश 
नन्द भोगने ग्राली गल्ल मंग जां सुर्गे आले सुखें दा बर मंग । अजुन 
बोलेया--हे देवराज ! मिकी सुरे दे नन्द नई लोड़चदे | में द्रोपदी 
ते भ्रायें गी बने इच छोड़िये इत्थें आयां । मिकी शस्तर गै लोड़चदे 
न। होर किश नई लैनां। इन्द्र आखन लगा-जे शिवजी महाराज 
प्रसन्न होई जान ते किरपा करन तां तुको ए, दिब्ब शस्तर थोई 
सकदे त। शिवे दी तपस्या करो। ए आखिएऐ इद्र देवता लोप 
होई गे । अर्जुन हिमालय पबतै उप्पर गेया उठी । उत्थें उस शिवें 
दी तपस्या शुरु करी दित्ती। 

के होआ जे शिवजी शकारी दा रूप घारिऐ ते पार्वती गी 
लेइऐ शकारं पिछें लगे दे उत्थें आई पुज्जे । शिव बड़ी तेजी इच 
हे । जंगली सूरे अजुन उप्पर हमला करी दित्ता । श्रजुनै 
अपने गाण्डीव कन्ने इक तीर मारेया । शिवें बी पिनाक कन्ने इक 
तीर मारेया । 

अजुन जोर कन्ने कर्लाया-तुसे कुण ओ! अपनी लाड़ी 
गी लेइयै इस बने इच की फिरे करदे ्रो । तुसें मेरे शकारे उप्पर 
तीर की मारेया ऐ ? 

शकारी बड़ी बेरुखी कन्ने आखन लगा--ए बन शकारे , कन्ने 

भरपूर ऐ। ए शकार साढ़ा ऐ। अस इस बने इच रोने आलेशओं। 
तू ते कोई ब्रनबासी नई लबदा । थुआड़े अंग बड़े कुगले न । 
बभोन्दा ऐ जे तू कोई सुखी जीन जीते आलाएं। ए गल्ल 
ते स॒गुश्रां में पुच्छनी ही जे तू इत्थे के करां करनांएं ? ए 
सूर ते मेरे बाणै कन्ने मोश्रा ऐ । ते जे थुआड़ें मने इच 
किश होर गमान ऐ ता ग्रा दो दो हत्थ करी लै ।' अर्जुन बी इए 
चान्दा हा। श्रो झट उट्टेया ते शिव उप्पर नागें आड तीरे दी 
बरखा बराई दित्ती । उसी बड़ा चज होआ जे तीरें दा शकारी 
उप्पर कोई अग्रसर गे नई होश्रा। ओ तीर इयां गे बेश्रथ गे जियां 
पहाड़े उप्पर फुङा पौर्दियां न । जिसले सारे तीर सम्भी गे तां 
धनुष मारन लगा। शिवें गी किश बझोग्रा गै नई । उने धनुः 
खोई लेता ते गड़ाका सुट्टेया । अजुन निहत्था होई गेया हा उसी 
बड़ा चर्ज होग्रा जे इक ममूली कारी ने उसी इयां हराई ओड़ेया 
ऐ। उसी किश शक होन लगा। पर ओ डरेया नई । उस अपनी 
तलवार सोत्तरी ते लड़न लगा। विवें दे शरीरे गी लगदे गे 
तलवारै दे टोटे होई गे। हुण होर कोई शस्तर नई रेग्रा तां ओ 
नावाकफ शकारी कन्ने हूत्थें पलचन लगा । पर घोले इच बी उनें 
अजने गी त्रट्टी ओड़ेया । उनें अर्जन गी नेग्रा जप्फा मारेया जे 
अर्जन बेबस होई गेया । 

जिसलै भलेयां फाह मा होई गेया ते किश नई वेया तां दीन 
होइऐ झिवें दा ध्यान करन लगा ते प्रार्थना करन लगा । जिसलें 
ध्यान कीता तां उसी मनँ इच प्रकाश होग्रा ते समझ आई जे शकारी 
कुण ए । 

ओ विवें दे चरणें डिग्गी पेया । ते माफी मंगन लगा । झिवें 
माफ करी ओड़ेया ते गाण्डीव परताई ग्रोड़ेया । बाको शस्तर बी 
जेडे खोई लैते दे हे दई ओड़े । उनें अजत गी बचित्तर पाशुपत 
शस्तर .बी दित्ता । ठ 

अजु ने दा सारा शरीर इस लड़ाई इच ठुल्ली गेया हा ओ 
शिवें दी किरपा दृष्टि कन्ने ते हत्थ लाने कन्ने गे सत्था होई गेया । 

ते पहले थमा सौ गुणा तगड़ा ते तेजवान होई गेया । शिवें 
आखेया--“जा हुण सुर्गे इच जाइये श्रपने पिता इद्र हुन्दे चरण बन्दी 
ग्रा। ए आखिये जियां सूरज अस्त होई जन्दा ऐ इयां शिव 
लोप होई गे । 

ग्रजु न गी बड़ी खुशी चढ़ी ओ ग्राखन लगा--में सच्चें मे 
शिवे दे दशन कीते न ? उनें सच्चें गै मिकी अपने दिब्ब हत्थे कन्ने 
स्पशं कीता ए ? 

मिकी होर के लोड़चदा ए ? 

उसँले इन्द्र दा सारथि मातली रथ लेइऐ उत्यें आई गेया ते 
अजु ने गी लेइये देवतें दे राजे गी ट्री पेया । 


००० 

प्ररीबते दी कहानी नमीं गल्ल नई 


पाण्डव बने इच रवे करदे हें। कृष्ण जी ते बलराम जी 
अपने साथियें कन्ने उनें गी मिलन ये । ए सब किश 
दिक्खिए बलराम बड़ा दुःखी होश्रा ते कृष्ण जी गी आखन लगा-- 
“क्षण जी ! इस संसारे इच भलमानसी ते हुष्टता दा फल जोका 
किश उल्टा गे होई गेदा लबदा ऐ। दुष्ट दुर्योधन ते राज करा 
करदा ऐ । रेशमी टल्ले लान्दा ऐ ते सुन्ने दे गहने बन्दे पान्दा ऐ 
ते ताई भलामानस युधिष्ठर बने इच दिन गजारा दै, ते वृक्खें दी 
शाल लान्दा ऐ । जिसी डस्त थोना चाही दा ऐ ओ मोजां मारे 
ते जिसी किश सुखे दा साह थोना चाही दा ऐ रो बिपता भोगे । 
इस करी लोकें दी परमात्मा उप्परा श्रद्धा गे हटा करदी ऐ । शास्त्र 
इच गुणे दी तरीफ बी शड़ा मखौल गे लबदा ऐ। की जे सामरतक्ख 
ते दुनियां इच भलाई बुराई दे होर गे नतीजे लबदे न। ए धृतराष्ट्र 


Ny 


जसले जमराज दे सामने जाग उसले अपने कुकमें दी के सफाई 

देग ? बचारे निर्दोस पाण्डवें ते जग्गे दी अ्रग्ति थमां होई दी 
द्रोपदी दी बिपता दिकिखिये ए पर्बत ते प्रथिवी बी रोन्दे न। 


सात्यकि कोख गे बैठा दा हा आखन लगा-वलराम जी ! 
ए रोने दा समां नई । शसें इत्थें पाण्डवें कोल बइये ए दिखदे रोना 
ऐ जे युधिष्ठर होर ग्रसें गी कुसले किश करने गी आखडन ? 

कृष्ण जी, तुन्दे ते होर रिश्तेनातें दे हुन्दे होई पाण्डव 
बनें इच जीवन की नष्ट करन ? ग्राश्ओो ग्रस सेना किट्टी करचे ते 
दुर्योधने उप्पर हमला करी देचे । बृष्णियें दी'सैना लइऐ ग्रस कौरवे 
गी पक्क गै नष्ट करी सकने ग्रां। बाह, फौजा दी लोड़ के ऐ ? 
कृष्ण जी ते तुन्दा दौनें दा चीची दा कम्मऐ। में ते कणे 
दी तीरन्दाजी दा मान भन्नना ऐ । तेनुआड़ा सिर बडुना ऐ। 
गरायो दुर्योधने गी ते नुग्राड़े साथिएं गी लड़ाई दे सदाने इच खत्म 
कर्‌चै ते राज अभिमन्यु गी सौंपी ओड़चै । पाण्डवें सगन्ध गे पूरी 
करनी ऐ तां बनें इच रहिऐ पूरी करदे रौन । उनें गी उऐ करन 
देशो । असें बीरें गी ईऐ किश सोभदा ऐ। 

वासुदेव कृष्ण जी बैठे दे सारी गल्ल सुना करदे हे आखन 
लगे--जे किश तुस आखदे ओ ठीक ते ऐ। पर पाण्डवे श्रो चीज 
लेनी नई जेड़ी उनें अपने हत्थें नई जित्ती दी होग। ओ दूएं दे 
हत्थे जित्ती दी चीज नई लैन लगे। द्रोपदी बीर कुले'इच जम्मी दी 


ऐ। ओते ए गल्लं बी नई सुनन लगी । युधिष्ठर होरें प्यार जा 


डरे सूजब सचाई.दा रस्ता छोड़ना नई । जिसलै बनवासे दा 
निर्चित समां .मुक्क्रो जाग उसलै पञ्चाल, केकय चेदी दे राजा ते 
आस लोक किट्टे. होगे श्रपनियां फौजां किट्ठियां करिए पाण्डवे दी 


सहायता करगे ते दुरमनें गी जित्तगे । 


क्ण जी दे ए: शब्द सुनिऐ युधिष्ठर होर बड़े खुश होए । 


.आखन लगे--“श्री कृष्ण होरे मेरे मनै दी गल्ल राखी ऐ। सचाई 
-शक्ति ते धन दौलत थमां बड़ी हुन्दी ऐ। सचाई दी हर कीमत 


दइये रक्षा करनी चाही दी ऐ । राज दा के ऐ ? 

जिसले ओ आखडन श्रस लड़ने गी त्यार ग्रां। बृष्णी कुले 
दे बीरें अग्गे मेरी बेनती ऐ जे इस बेलै परतोई जाश्रो। जिसलें 
मौका आया अस झट किट्टे होई जागे” इयां ग्राखिये युधिष्ठर होरे 
उनें गी सां टोरेया । 
अर्थुन हजे हिमालय पतै उप्पर गेदा हा । भीमसैन बड़ी 
चिन्ता करा करदा हा ते काह ला पवा करदा हा श्रोदे कशा नई 
जरोआ दा हा। ओ युधिष्ठर गी आखन लगा--“श्रजु त गै साढ़ी 
जान ऐ । ओदे उप्पर गै सारा दारोमदार ऐ। उसी गेदे किन्ना 
चिर होई गेया ऐ । गोदी कोई खबर गै नई सुनी। जेकर ओ 
नई रेआ तां पञ्चाल राज, सात्यकि ते कृष्ण होर बी श्रसें गी नई 
बचाई सकदे । में ते कदें बची गै नई सकदा। ए सब किश 
उस चौंपड़े दी खेडा दा नतीजा ऐ। ईए खेड साढ़ी सारी मसीबतें 
ते दुःखें दा कारण ऐ । इस्सँ खेडं साढ़े दुझ्मनें गी मजबूत कोता 
ऐ । बनें इच रोना क्षत्रियें दा धर्म नई ऐ। असे ग्रजु ने गी 
सहूना चाही दा ऐ ते कृष्ण जी दी मद्दत लइये धृतराष्ट्र दे पुत्तरं 
उप्पर हमला करी देना चाही दा ऐ। सिकी ते उसले गे ठण्ड पौनी 
ऐ जिसले दुष्ट शकुनि कर्ण ते दुर्योधन मरोङन । जिसले ए कतव्य 
पूरा होई जब्दां ऐ तां फी तुसें जेकर मरजी होग तां सन्यासी बनिए 
बने इच हुरी औना । जिस शत्रू ने इयां चलाकी कीती होऐ शदे 
कन्ने चलाकी करना कोई पाप नई । उसी चलाकी कन्ने मारी 
ओड़ना कोई पाप नई । में सुनेया ऐ जे अथव बेदै इच किश मेन्तर 
न जिन्दे कन्ने समां संगड़ोई सकदा ऐ ते थोड़ा होई सकदा ऐ। जे 
इयां होई सके तां तेरें बरें गी तेरां दिन बनाई लेना चाही दा ऐ। 
एदे इच कोई दोश नई । ते चौदमें दिन में दुर्योधने गी जीएं 
मारी ओड़ङ।'” 
भीमसैनै दे शब्द सुनिऐ युधिष्ठर नै उसी गलें लाया ते ओदी 
काहू.ली गी शान्त कीता । जिसलै तेरां बरे मुकदे न उसले बीर 
अजुःन अपने गाण्डीव कन्ने ते तुस अपने गुर्जे कन्ने दुर्योधने गी मारी 
गरोड़ेओ । दुर्योधन ते ओदे साथी पापे इच इन्ने डुब्बे दे न ते 

जे श्रो कुतै नस्सी नई सकदे । तुस चिन्तां नई करो । 

जिसलें श्रो दुखी श्रा आपू इचें इयां बहसा करदे हे उसले 
महां ऋषि बृहदश्व पाण्डवे दी कुटिया इच आये। पाण्डवे उन्दा 
सत्कार कीता । फी युधिष्ठर होर आखन लगे-है पूजा जोग 
ऋषि जी ! साढ़े धोखेबाज शत्रुएं श्रसे गी चौंपड़े दी खेड इच 
फसाया, धोखे कन्ने साढ़ा राज खोई लेया, धन दौलत खोई लैती । 
मेरे बीर भ्रायें गी, द्रोपदी गी, ते मिकी बने इच कट्टी लाया । 
ग्रजुंन बड़ा चिर होआ दिव्ब अस्तर शस्तर लैन गेया हा, हज 
तोड़ी नई परतोग्रा । असेंगी ओदा बड़ा मन्दा लग्गा करदा ऐ । 
ग्रो दिब्ब श्रस्तर लइये औग बी ? कदू तोड़ी ओऔग ? मेरे नेआ 
दुखी इस संसारै इच होर कुण होना ऐ ? 

ग्रो महां ऋषि आखन लगे-“तुस जी लौका नई करो। 
अर्जुन दिब्ब ग्रस्तर लइऐ आवा करदा ऐ। जिसले समां श्रौग ताँ 
तुस अपने शत्रू गी जरूर जित्तगेओ । तुसें ए के ग्राखेया जे दुनियां 
इच तुन्दे नेश्रा बदकिस्मत जा दुखी कोई नई । एगल्ल सच्च 
नई । ए ठीक ऐ जे हर इक गी अपना दुख गे मता लबदा ऐ। 
जेड़ी हट्टे बर्तोऐ करदी होए ऊऐ सेई हुन्दी ऐ। सुनी सनाई नई । 
तुस निषध दे राजा नल गी जानदे ओ जा नई ? 

बने इच उसी बी तुन्दे थमां मते कष्ट जरने पे हे। उसी 
पुष्कर ने जूए इच धोखे कन्ने जित्तेया हा। ओदी धन संपदा नष्ट | 
होई गई । राज खसोई गेया । ते बनबास जाना पेया। अरो 
बचारा नेआ बदकिस्मत हा जे कोई भ्रा बी नई हा। तेन गै 
कोई ऋषि मुनि जां ब्राह्मण कम्ने हा । 

कलजुग ने नुआड़ा दमाग नेग्रा फेरेश्रा जे उसी चंगे बुरे दी 
तमीज गे नई रई । उसी ए बी थौह नी रभ्रा जे श्रो केकरा दा 
ऐ । उस अपनी लाड़ी गी गे तज्जी ओड़ेया । ग्रो बचारी बने इच साथ 
दिन्दी ही । फी बनें इच मारचदा फिरन लगा । इबकला मुवकला ते 
पागल जनेभ्रा बने दा हा । श्रोदे कम्ने अपना मकाबला क्री 

दिवखो । थुआड़े बीर भ्रा थुआड़े कन्ने न। पतिबर्ता पत्नी कन्ने 
ऐ । ते दुखे इच दमदलासा देने गित्ते ऋषि मुनि ते ब्राह्मण कन्ने 
न। तुन्दा मन सत्था ऐ ते मजबूत ऐ। अपने उप्पर रोह ते औन्दा 
गै पर थुआड़ी दशा एडी खराब नई । 
फी महां ऋषि ने नल दी जीवन कथा सनाई । ए ठारें 
ध्यायें दा बड्डा काव्य ऐ (नेषध चरित) । महा ऋषि ने इयां गल्ल 
कीती :-- 
हे युधिष्ठर ! राजा नल ने थुआड़े थमां मते कष्ट भोगे हे । 
उस सारे कष्ठें गी जित्तया ते खुशी कन्ने बाकी जिन्दगी गजारी । 
थुआड़ी बुद्ध बड़ी साफ ऐ थुआड़े कन्ने साथ बड़ा चंगा ऐ, नजीकी ते 
प्यारे सारे कच्छ न । 
तुन्दा मता समां धर्म चर्चा इच बीतदा ऐ । ए बड़ी चंगी 
गल्ल ऐ | ऋषिएं मुनिएं कन्ने बेदें ते बेदान्त दियें गल्लें इच 
गुजरदा ऐ। धीरज कन्ने ए सारे दुःख ते कष्ट जरो । ए दुःख 
कष्ट मनुक्खै गी पक्का करदे न थुश्राड़े नेए शूरबीरे आस्त ए कोई 
बड़ी गल्ल नई । 


इयां महां ऋषि बृहदश्व होरें युधिष्ठर गी दलासा दित्ता । 


000०0 

अगस्त्य ऋषि 


इन्दरप्रस्थे इच जेड़े ब्राह्मण लोक युधिष्ठर हुन्दे कोल रोन्देहे 
ओ बने इच उन्दे कन्ने गे उठी । एडे श्रमले फले दा गजारा टोरना 
मुझ्कल होआ करदा हा । अजु ने दे पाशुपत श्रस्तर लेन जाने द 
वाद इक दिन लोमष ऋषि पाण्डवे दी कुटिया च आये । उने 
युधिष्ठर गी सलाह दित्ती इस अमले फेले गी घटाओ । ते तीर्थे 
जाओ । पर इन्नी फौज लेइऐ तीर्थ-जात्रा मुरकल होई जानी ऐ । 
इक थां थमां दूऐ थां जाने दी बड़ी खेचल हुन्दी ऐ। युधिष्ठर गी ए 
औख ते सेई होग्रा करदी ही उस ग्रपने साथिए गी श्राखेया पई जेड़े 
खेचल नई जरी सकदे। जिन्दे थमां पंण्डे नई मारन हुःदे, जेड़े 
छड़े भगती करिए गे माढ़े कन्ने रवा करदे न ग्रो धृतराष्ट्र हुन्दे कोल 
टुरी जाओ । ग्रो नई भल्लनतां पंचाल राज द्रुपद कछ 
टुरी जाओ। 


जिसलै थोड़े नेए लोक रई गे तां पाण्डव तीर्थ जात्रा चली 

पे। ओ हर तीर्थे दी कथा सुनदे ते परम्परा चेते रखदे । इयां उनें 
अगस्त्य जी दी कथा सुनी । 
आखदे न इकबारी अगस्त्य होरे अपने बडेरें दियां रूहां 
पुद्दियां टडोई दियां दिक्खियां । उनें पुच्छेया तुस कुण छह `ते 
तुन्दी ए बुरी दशा की ऐ ? उने रुहें जबाब दित्ता--बेटा श्रस थुश्राड़े 
पितर आं । जे कर तू साढ़ा ऋण-पितृऋण नई चकागा, ब्याह नई 
करगा, बैन्स नई बधागा तां थुआड़े पिळुआं श्रसे गे पानी देने आला 
कोई नई रौग। पिण्ड देने आला कोई नई होग। इस करी ग्रस 
ए तपस्या करा करने आं तुगी आखने गित्त जे असें गी इस खतरे 
थमां बचाई ले । 
भ्रगस्त्य होरं ए गल्ल सुनी तां ब्याह करने दा निश्चा करी 
लैत्ता। विदे देसे दे राजै दे कोई सन्तान नई ही । ते दुखी 
रौन्दा हा । ओ आगस्त्य मुनि हुन्दे कोल श्राया जे शीर्वाद 
देओ लुग्राद होऐ । श्रगस्त्य होरे श्राखेया थुआड़े इक बड़ी शैल 'धी 
जम्मग पर ओदा ब्याह तू मेरे कन्ने करी श्रोड़ेयां । 
रानी ने इक कुड़ी जम्मी जेदा नां लोपा मुद्रा रक्खेया । 
समा पाइये श्रो जुआन होई । ओ एडी शैल ते स्नाहकड़ी निकली जे 
सारे राजे ग्रोदी ताङ करन लगे । पर अगस्त्य हुन्दे कोला डरदे कोई 
कड़माई गित्तै फमैँश पाने दी हिम्मत नई करे। 
आखर ग्रगस्त्य ऋषि होर विदभे श्राये ते राजे गी ग्राखन 
लगे कन्या ब्याही दें। ओ लाडें पली दी, नाजक राजकमारी उसी 
बनवासी ते तपस्या करने श्राले ऋषि गी कियां ब्याही देयां । राजा 
सोचें पेई गेया। पर ऋषि दे रोहै थमां बी डर ओन्‍्दा हा । न 
बी नई होऐ । बढ़े दुखे इच पेई गेया । . लोपामुद्रा गी बी चिन्ता 
होई जे गल्ल के ऐ। मा बब्ब एडे दुखी की न । उसी पता लग्गा 
तां श्रो त्यार होई गेई उस आखेया-मेरी मरजी कन्ने तुस ऋषि 
'हुन्दे कन्तै मेरा ब्याह करी देओ। राजे दे मनै दा भार हौला 
.होआ। श्रगस्त्य ऋषि ते लोपामुद्रा दा ब्याह होई गेया । 

जिसले राजकमारी ऋषि हुन्दो कन्ने चलने गी तयार होई तां 
ऋषि होरें ञ्राखेया-ए कीमती पशाकां तुआरी ओड़ो, ए गहने बन्दे 
हीरे मोती लुआई ग्रोड़ो । लोपामुद्रा ने जरू नई क्रीती ते सारे टल्ले 
ते गहने बन्दे अपनी स्हेलियें ते दासियं गी बण्डी ग्रोड़ें। आपू 
मिरगशाला लेई-लेई ते वृके दी शाल लपेटी लेई । ते खुशी खुशी 
ऋषि हुन्दो कन्ने टुरी पेई। 

गंग द्वार जाइऐ उनें तपस्या ते साधना शुरू करी दित्ती । 
दवें इक दूए गी प्रेम करन लगे | व्याहनू' जिन्दगी इच कामवासना 
ते प्रमुख गल्ल होई । लोपामुद्रा इक दिन शर्माग्दे पर धीनगी 

कन्ने श्राखन लगी-इत्थें कुटिया इच एकान्त गे नई । 
कन्नै मेरी मरजी ऐ जे ऊऐ नेग्रा बिस्तरा होऐ जनेग्रा प्यौके घर 
ह।, सुन्दर पशाकां होन, कीमती हीरे जवाहरात होन । तुन्दे बी 
स्ताहकड़े टल्ले होत ते गहने बन्दे होन । तां मने दी मोज पूरी करने 
दा नन्द ऐ। 

अगस्त्य होर मुस्कराइये आखन लगे -पेई ! न मेरे कछ धन 
दौलत ऐ ते न गे ईऐ नेए थुआड़ी इच्छा पूरी करने दे साधन न । 
अस ते बने इच रोने आले साधु मलंग ग्रां । लोपामुद्रा गी अपने पति 
दियें योगिक शक्तियें दा पता हा। ग्राखन लगी “महाराज । तुन्दा ते 
तपोधन इन्ना ऐ जे तुस इक मिण्टै इच सारी दुनियां दी धन-दौलत 
किट्टी करी सकदे ग्रो |” 

अगस्त्य होर ग्ाखन लगे-ए गल्ल ते ठीक ऐ । पर जे 
तपस्या धन इनें क्षणभगुर संसारी चीजें गित्ते खच करी ओड़ेया तां 
तपस्या क्षीण होई जाग । 

ओ ग्राखन लगी-्रऊ ए ते नई चांदी। मेरी ते इन्नी गे 
मरजी ऐ जे तुस सधारन तरीके कन्ने इच्ना कमाओ जे अस नन्दे कन्ने 
जिन्दगी गजारचे | 

अगस्त्य होर मन्नी गे उनें सोचेया चलो कुस राजे कोला दान 
मंगी लैन्ने्रां । इक राजा बड़ा मझ्हूर हा। लोक आखदे हे श्रोदे 
कछ मताधन ऐ। ऋषि होरें राजा गी ग्ाखेया-श्रऊ धन मंगन 

आयां । जिन्नी मिगी लोड़ ऐ उन्ना दे पर दिक्खेयां दूएं गी नकसान 
नई होऐ। 

राजा नै राज्ज दी आमदनी ते खर्चे दी सारी रपोट ऋषि 
हुच्दे सामने रखी दित्ती ते श्राखेया महाराज जे किश मनासब 
बकोन्दा ऐ लेई लौ । ऋषि होरें हसाब कताब दिक्खेया तां लब्बा 
जे ए ते मसां कम्म गे ठुरा करदा ऐ । बच्चत कोई है गे नई । 
राज्जै दी आमदनी मसाँ मरी मुक्किये खर्चे टोरदी ऐ । 

पराने जमाने च बी इयां गै हुन्दा हा । 

ए दिक्खिये अगस्त्य होरे श्राखेया-इस राजे कोला दान लेने 
कन्में एदी पर्जा गी कष्ट होग । होर कुसँ राजे कोला मंगने्रां । 
ऋषि होर चलन लगे . राजा आखन लगा--अम्मी तुन्दे कन्ने 
चलनां । दिक्खनेश्रां दूएं राजों च के हाल ऐ। 

ब्यास होरें लिरोदा ऐ, ते निजम बनाये दे न जे राजा उन्ना गे 
टैक्स ला जिन्नी पर्जा उप्पर खर्च करने दी लोड़ होऐ । जेश्रो मते 
टैक्स लाग तां लोकें गी मता कष्ट होग । .अ्रगस्त्य होर सोचेया 
इलवल राजा बड़ा दुष्ट ऐ । उत्थें जतन करी दिक्खनेआं । 

इलवल ते गोदा श्रा वातापी ब्राह्मणें दे घोर शत्रू हे । 
जानी दुस्मन है। ब्राह्मण लब्वा नई ते उनें मारेया नई । उनें 
ब्राह्मण गी मारने दी इक स्कीम बनाई दी ही । इलवल ब्राह्मणे गी 
धाम आखदा । मन्तरै दी शक्ति कन्न अपने आ वातापी गी बकरा 
बनाई ओड़दा । ते उस नकली बकरे गी मारदा ते मास मेहमानें 
गी खलाई ग्रोड़दा । उने दिनें ब्राह्मण मास खन्दे हे । 

ज़िसले धाम, मुक्की जब्दी तां इलवल अपने भ्राऊ दा श्राह्नान 
करदा हा । उसी सञ्जीवनी बिद्या औन्दी ही। ओ मोएदे-गी 
जीन्दा करी लैन्दा हा । ओ वातापी गी बाज मारदा । वातापी 
भोजन रूपै इच बचारे ब्राह्मणें दे ढिड्डू च पुज्जा दा हुन्दा हा. । ओ 
जीन्दा होई जन्दा ते. उन्दे ढिड्ढ पाड़िऐ बाहर निकली औन्दा हा । 

इस चाली किन्ने गे ब्राह्मण मरोई गे। 


जिसले इलवल गी पता लग्गा जे श्रगस्त्य होर कोल गै आई 
पुज्जे न तां ओ बड़ा खुश होआ । उस सोचेया इक ब्राह्मण ते 
शकार थोआ। उस अगस्त्य होरे गी धाम आखी । ऊम्रां गै 
धाम बनाई । वातापी गी बकरा बनाइये ओदा मास बनायेदा हा । 
ऋषि होरे भलेयां रज्ज सुट्ट या । हुण छड़ा इलवल नै मेन्तर पंढूना 
हा ते वातापी ने ढिइ . पाड़िये बाहर निकलना हा । इलवत नें 
मेन्तर पढ़ेया ते आखेया वातापी बाहर आई जा । 


ग्रगस्त्य होर मुस्कराये। उने ढिट्ट उप्पर हत्थ फेरेया ते 
आखेया--वातापी मेरे ढिट्ट च हज्म होई जा । संसारै दा भला 
इस्से च ऐ। 


इलवल पलै पलै कर्लान लगा-वातापी बाहर आ । इलवल 
घावरेया । वातापी बाहर नई राया । ऋषि होरें दस्सेया-- 
वातापी हज्म होई गेया ऐ। ए चाल जिन्नी चलनी ही चलोई गई। 
हुण नई चलदी । 


ग्रो दुष्ट इलवल अगस्त्य हुन्दे पेरे पेई गेया । आखन लगा 
जिन्नी धन दौलत लेनी ऐ लेई लौ । इयां ऋषि होरें लोपामुद्रा दी 
` इच्छया पुरी कीती । अगस्त्य होरें लोपामुद्रा गी पुच्छेया-दस्स 
भागवाने। दस पुत्तर लेने नीं जां इक । दस सधारन मनुवख 
.होङन पर जेड़ा इक होग ओ दस्सें बराबर होग । लोपामुद्रा श्रान 
लगी मिकी इक गे पुत्तर देओ पर ओ अत्यन्त विद्वान ते गुणवान 
* , होना चाही दा श्राखदे न जे लोपामुद्रा ने ईऐ नेश्रा गे पुत्तर 
' जम्मेया । 
इक बारी के होभ्रा जे विन्ध्याचल पंत मेरु पर्वते कन्ने दुःख 
करन लगा | ओ लगा उच्चा होन। सूरज, चन्द्रमा ते नखत्तरें दी 
गति च रकावट पौन लगी । देवते इस खतरे गी टालना चाग्दे 
हे। उरे श्रगस्त्य हुन्दे कशा सहायता मंगी। ऋषि होर विन्ध्याचल 

पबेतै कोल गेए ते आखन लगे-हे पर्बत राज । जिन्ना चिर अऊं 
लंगी नई लैन्दा तू बधना बन्द कर। ते मेरे परतोने तोड़ी रुकेया 
रवेयां । जिसलै में परतोई श्रौड फी तू जिन्ना मरजी ऐ बधी जायां। 
उन्ने तोड़ी इन्तजार करेयां । 

बिन्ध्याचल पर्बत अगस्त हुन्दी बड़ी मानता करदा हा । 
उस उन्दा हुकम मन्नी लेता । अगस्त्य होर परतिये उत्तर पासे 
परतोए गै नई । ओ दक्खन भारते इच गे बस्सी गे। श्रदू दा 
बिन्घ्याचल दा बधना रुकेदा ऐ । ओ दिन ते श्रज्जे दा दिन । 
महाभारते च इथां गे कथा लिखी दी ऐ । 


००० 

ए सोचना गल्त ऐ जे मनुक्ख बड़े सौखे ब्रह्मचर्य दा जीन जी 
सकदा ऐ जे बचपने इच गे उसी बासना आले सुख भोगें दा बिल्कुल 
थौह पता नई लग्गन दित्ता जा। जे थोह पता नई होने करी कोई 
ब्रह्मचारी बनेदा रोन्दा ऐ तां ओदा ब्रह्मचर्यं अज्ज बी है नई ते 
कल बी है नई । इस कहानी थमां ए गल्ल बड़ी टकोदी सेई हुन्दी 
ऐ । ए कहानी रामायण इच बी लिखी दी ऐ पर इस चाली नई 
जनेई महाभारत इच ऐ । 

विभाण्डक ऋषि जग बनाने ग्राले ब्रह्मा श्राङ्‌-तेजवान हे, इक 
बने इच रोन्दे हे। उन्दा पुतर ऋष्य श्वृंग बी उन्दे कन्ने हुन्दा हा । 
जातकं अपने बब्बे गी छोड़िऐ होर कोई मातू जा पुरुष नई हा 
दिक्खे दा । 
इक बारी के होभ्रा जे अंग देसै इच बड़ा भारा काल पेया। 
बरखा नई होने करी फसलां सुक्को गइयां। अन्त नई थोने करी 

लोक मरन लगे | सब जीव जन्तू तड़फन लगे। राजा रोमपाद 
ब्राह्मणे कोल सिक्ख मत्त लैत ग्राया। जे राज काल थमां कियां 
बचे । ब्राह्मण आखन लगे-हे महाराज ! इक निकके नेए ऋषि 
न, जिन्दा नां ऋष्यश्यृंग ऐ, ओ पूर्ण ब्रह्मचारी न | उमेंगी अपने राजे 
इच सद्दो । उनेंगी तपस्या करी ए सिद्दी प्रापत ऐ जे जित्थे जान उत्थे 
गै खूब बरखा हुन्दी ऐ। 

राजा नै अपने दर्बारिएं कन्ने सलाह कीती जे ऋष्यश्ंग गी 
बिभाण्डक ऋषि हुन्दे ग्राश्रमं थमां कियां श्रान्दा जा। जियां उनें 
सलाह दित्ती ही राजा नै शहरे दियां सबने थमां शेल कञ्जरियां 
सहियां ते उने गी श्राखेया-जे जियां हुन्दा ऐ ऋष्यश्छंग होरे गी 
अंग देस इच लई आश्रो । 

ओ बचारी सुन्दरियां बड़ियां घाबरियां । नई जानतां 
राजा रोहें हुन्दा ऐ ते गझयां तां ऋषि हुन्दा रोह सामने हा । ग्राखर 
उनें सोचेया जो किश भागं इच ऐ ऊएऐ किश होना ऐं। चलो देसै इच 
जेड़ा काल पेदा ऐ ओदे कशा ते लोक बचङन। राजा ने उनें गी ए 
कम्म तोड़ चाढ़ने गित्ते सब किश सम्यान तैयार करी दित्ता । 

उने इक्र बड़ी नेई किंइती लई ते ओदे इच बाग लाया । 
नकली बेलां ते नकली गे बूटे। ते विच नकली गै आश्रम बनाई 
लेया । ओ किती उने विभाण्डक ऋषि हुन्दे आश्रमै कोल बगदी 
नदी इच जाई बन्ती। दां लाइमै ओ ऋषि हुन्दा आश्रम दिक्खन 
आइयां । पर बिच्चा कम्बा करदियां हियां । 

खुशी दी गल्ल ए होई जे ऋषि होर ग्राश्रमै इच नई हे । 
उने सोचेया मौका मजेदार ऐ उन्दे चा इक़ ऋषि हुन्दे पुत्तरे कोल 
गई। ओ ऋष्यश्यृंग गी आखन लगी-“सनाओ ऋषि जी ! राजी 
बाजी ओ ! तुसे कन्दमूल खाई ले न ? ऋषि लोकं दी तपस्या ठीक 
ठाक चले दी ए ? तुन्दे पिता हुन्दा तपोबल खूब बधे करदा ऐ ? 
तुन्दा भ्रपना बेदें दा पाठ ठीक चला दै। उनें दिनें ऋषि लोक इक 
दूए गी इयां गै कुशल समाचार पुछदे हे। र 

उस नौजवान आश्रमवासी ऋषि नै कदें नेआ शेल मनुक्ख नई 

हा दिक्‍्खे दा न गै कदें नई मिट्टी बाज सुनी दी ही। ग्राखर 
समाजिक भावना दा ड्र फुटेया । उसी दूएं कन्त रौनें दी लालसा 
होन लगी । उस करें इस्त्री नई' ही दिक्खी दी पर सभन गे उस 
इलेपे पास ओदा मन खचोन लगा । ओदे मने इच किश किश होन 
लगा । उस सोचेया ए बी कोई ऋषि ऐ। ग्रोदे मनै इच खुशी 
दा सुम्ब फुटी निकलेया। ओ नुआडे पास दिखदा रेआ ते ग्रान 
लगा--“तुस ते बड़े चंगे ब्रह्मचारी सेई हुन्दे ओ । तुस कुण श्रो ? 
अङ तुस गी प्रणाम करनां । तुन्दा आश्रम कुत्थें ऐ ? तुस के 
तपस्या करा करदे ओ ? ऋष्यश्ुंग नै ओदा सत्कार कीता । 

ग्रो आखन लगी--“इत्थुआं त्रे जोजन मेरी कुटिया ऐ । में 
थुआड़ गित्तं फल ग़ान्दे न। तुस मिगी प्रणाम नई करो। पर 
औं तुन्दे सत्कारे दा जबाब जियां साढ़ा रवाज ऐ, ऊआं देङ । 

उस ऋषि गी घोटिए गलें लाया । मठ्याई आन्दी दी ही, उसी 
खलाई । बड़ा सगन्धी आला हार श्रोदे गलै इच पाया । ते किश 
पलाया बी । फी उसी गलें लाया ते श्राखन लगी--अस अपने 
मेहमानें दा इयां सत्कार करने आं । ऋषि गी सत्कारे दा ए तरीका 
बड़ा प्यारा लम्गा | 

श्रो वस्वा झटपट बेली होई। जाजत मंगन लगी । ओ डरे 
दी ही जे विभाण्डक ऋषि होर नई परतोई आन । श्राखन लगी 
मेरा अग्निहोत्र करने दा समां होई गेया ऐ। ओ बल्लें गै निकली 
ते खिसकी गई। | 

जिसले ऋषि विभाण्डक होर परतोए तां ओ आश्रम दी दशा 
दिविखऐ बड़ा चर्ज करन लगे। ताई तुआई मठयाई खिल्लरी दी 
ही । कोई सोतफण्ड नई । बेल्लां ते झाड़ियां पलची दियां हियां । 
पुत्तर दे चेहरे उप्पर ग्रो तेज नई लब्बा । बासना कन्नैँ ओदे चेहरे 
उप्पर किश कालख आई गेदी ही । श्राश्रमे दे लोके फौके कम्म बी 
नई हे होए दे । 

विभाण्डक होर बड़े क्षुब्ध होए, पुत्तरे गी पुछत्त लगे--बेठा ! 
लू समधां किट्टियां नई कीतियां। ` ए बेल्लां कुण मरोड़ियां न ? 

ए. भाड़ियां कुस भन्नियां न? गवे दी धार कट्टी ऐ ? कोई थुश्राड़ी 
सेवा करन इत्थें आया हा? ए बचित्तर हार कुस दित्ता ऐ ? तू 
किश घाबरे दा बी लब्रनां एं ? 


बचारा सिद्धा साधा ते भोला ऋष्यश्छुंग आखन लगा-इक 
्रह्मचारी ग्राया हा । ओ बड़ा गे शेल हा। श्रोदा इलेपा नई 
दस्सन हुन्दा । ओदी बाज बड़ी मिट्टी ही। अज्ज मिकी इन्नी 
खुशी होश्रा करदी ऐ जे दस्सन नई हुन्दी । श्रोदे कन्ने गल्लां 
करिऐ ते उसी दिक्खिए बड़ा गे सन्दोख हुन्दा हा । उस मिकी गलें 
लाया । ओ श्राखदा हा अस इयां गे सत्कार करने रं । मिकी बड़ा 
मजा आया। नेआ नन्द कदें नई हा आया । मिट्ट थमां मिद्ठा 
फल खाइऐ बी ओ मजा कदे नई आया । फी उस बब्बे गी दस्सेया 
जे श्रो ब्रह्मचारी कनेश्रा हा, कनेआ शैल हा ते उस के के कीता हा । 
ऋष्यशूंग मजे लाइयै आखत लगा उस ब्रह्मचारी कन्ने रौने गी 
बड़ा मत करदा ऐ। में कुसँ दिन तुप्पन जाङ ते उसी लई ओऔङ। 
अऊं तुसें गी कियां समां जे ओ किन्नां चंगा हा ते किन्ना शैल हा | 
मेरा उसी मिलने गी बड़ा जी करदा ऐ। 


जिसलै ऋष्यश्यृंग ने इऐ ने मने दे भाव बुहासरे ते हलचल 
दस्सी जनेह उस कदे नई बुज्जे हे तां बिभाण्डक होर समभी गे जे 
के होश्रा ऐ । ओ ग्राखन लगे--“बेटा ! ए कोई ब्रह्मचारी नई 
हा । ए कोई शतान राकश हा । ए राकश साढ़ी तपस्या इच 
ब्रिघ्न पाने गित्तै इयां गै करदेन। ओ अपना कम्म सिद्ध करने 
गित्तै बड़ियां चालां चलदे न। हुण उनें गी अपने कोल नई बज्जन 
देयां ।” विभाण्डक होर त्र दिन तुपदे रे जे ए गड़बड़ करने आला 
कुण हा पर कोई पता नई लग्गा। 
फी इक दिन जिसले विभाण्डक होर ग्राश्रमे इच नई हे, कन्द 
मूल लेन गेदे हे शो बेस्वा बललें नेऐ उत्थें आई जित्थें ऋष्यञ्जुग बेठे दे 
हे | ऋष्यञ्ँग उसी दिखदे गे उट्रिये द्रौड़ेया ते स्वागत करन लगा । 
इयां बभोऐ श्राखो बन्न त्रुद्टी गेया ऐ। इस बारी उस बेस्वा गी 

किश करने दा समां गे नई दित्ता, ओदे कछ गेया ते आखन लगा 
चलो अज्ज तुन्दा श्राश्रम दिक्खी ्रावां। पिता जी दे औने थमां 
पहले पहले उत्थुआं होई ग्रौन्नां । 

ओ ते इऐ गल्ल मिथिऐ गाई दी ही। ग्रोदे ते मने दी गल्ल 
होई गई । ओ झटपट उस किइती च जाई चढ़े जेड़ी आश्रम 
जनेश्रा लबदी ही। ओदे चढ़दे गै उनें रस्सा खोलेया ते ऋष्यश्चुंग 
गी लइएं अंग देस गी चली पइयां । रस्ते इच उनें ऋष्यश्चुंग दियां 
बड़ियां खातरां कीतियां । ते उसी मता किश दस्सेया । 

जिसलै ग्रो अंग देसँ इच पुज्जा तां दुनियादारी दे मते तरीके 
सिक्खी गेदा हा । 

रोमपाद ऋष्यश्वृंग दे औने दी खबर सुनिए बड़ा खुश होआ | 
ग्रो उसी सज्जे दे रणबासे इच लई गेया । उत्थे ग्रोदे गित्ते खास 
कमरा बनाये दा हा । जियां ब्राह्मणें आखेदा हा ऋष्यश्चुंग दे 
अंग देस इच पैर रखदे गे उत्थें बरखा शुरु होई गई । नदी नाले 
ते झीलां भरोची गे। लोक दें रुआं फिरी गे। सारे खुश होई गे । 
रोमपाद ने ग्रपनी धी ऋष्यश्यृंग गी व्याही दित्ती । 

जे किश सारी योजना बनी ही श्रो ते पुरी होई गई पर राजा 
बिच्चा घाबरन लगा जे विभाण्डक ऋषि होरे तुपदे आई जानां ऐ 
ते श्राप दई ओड़ना ऐ। जिस रस्ते विभाण्डक होरें औना हा राजा 
ने उत्थें थोड़े थोड़े फासले उप्पर गवां महियां बननी ओड़ियां ते ग्वालें 
गी आखी ग्रोड़ेया जे जिसले विभाण्डक ऋषि होर रौन तां उन्दी 
खूब खातर करो। ग्राखो ग्रस ऋष्यश्चृंग हुन्दे दास श्रां । ते अपने 
स्वामी दे पिता दा तुन्दा स्वागत करन आयें आं । असें गी जो हुकम 
करो ्रस हाजर ग्रां । 

जिसले ऋषि विभाण्डक होर आश्रम गी परतोए उने गी पुत्तर 
नई” लब्बा । उनें गी बड़ा रोह चढ़ेया। उनें सोची लैत्ता ए अंग 
देसे दे राजे दा कम्म ऐ। ओ नदियां लंघदे ते ग्रां टपदे राजधानी 
पास चलन लगे । उन्दियां अक्खीं रोहै कन्ने बले दियां हियां । 
पर रस्ते इच सारे अपने पुत्तरे दे गे नौकर ते दास लब्बे जेड़े कदम 

कदस उप्पर उन्दा स्वागत करदे हें । उन्दा रोह ढलन लगा ते 
जिसले राजधानी पुञ्जे तां रोहै दा वां निशान नई रेदा हा । 

राजधानी पुजदे गे उनें गी बड़े मानै कन्ने राजे दे महलें इच 
लई गे। उत्थें जाइये उने दिक्सेथा जे उन्दा उत्तर ते इन्द्र गाडू 
सिहासनें उप्पर बैठा दा ऐ। ओदे कन्ने नुग्राड़ी पत्नी राजकमारी 
जञान्ता बी ऐ । ओदा इलेपा दिक्खिऐ ओ बड़े पसोये। ते खुश होए 
विभाण्डक होरें राजे गी शीर्वाद दित्ता । ते अपने पुत्तरे गी समझाया 
“राजा गी प्रसन्त करने दा जतन करेयां । जिसले पुत्तर होऐ तां मेरे 
कच्छ बने इच आई जायां। ऋष्यश्टग होरें ऊग्रां गे कीता जिया 
पिता ने आखेया हा । 

लोमश जी नै युधिष्ठर होरें गी सनाया-समां पाइये जियां 
दमयन्ती ते नल, सीता ते राम, अरुन्धती ते बसिष्ठ लोपामुद्रा ते 
अगस्त्य, द्रोपदी ते तुस बने इच टुरी आये ओइयां गे शान्ता ते ऋष्य 
शुंग बने गी ठुरी गे प्रेमे कन्ते रौन लगे ते परमात्मा दा भजन 
करन लगे। ए ओ आश्रम ऐ जित्ये ऋष्यश्ग होर रौन्दे हें। इत्थे 
इनान करो ते पवित्तर होई जाओ। पाण्डवें उत्थें इनान कोता 
ते पूजा कोती । 

जात्रा करदे करदे युधिष्ठर होर गंगा कनारै रेभ्यमुनि दे 
आश्रमे कोल श्राए। लोमश ऋषि होरें पाण्डवें गी इस थारे दी 
कत्थ सनाई । “इऐ ग्रो घाट ऐ जित्थें राजा दशरथ हुन्दे पुत्तर 
भरत नै इनान कीता हा। इन्द्र ने वृत्रासुर गी धोखे कन्न मारेया 
सो इत्यै गै श्रानिये उन्दा पाप धनोआहा । इत्थें गे तप करिये 
सनत्कुमार परमात्मा कन्ने इकक होई गे हे । इत्थें गै आनिये देवतें 
दी माऊ अदिति नै होम कीता ते ओहतियां पाइयां ते इक 
पुत्तरे गित्तं तपस्या कीती । हे युधिष्ठर जी ! तुस बी इस पबते 
उप्पर चढ़ो । तुन्दे उप्पर जेढ़ी बिपतो पेई दी ऐ दूर होई जाग । 
गंगा जी दे बगदे पानियें च न्हौन्द गे तुन्दा कध ते बासना धनोई 
जाङन ।” 

लोमश ऋषि होरें इस थारे दी महमा गाई । उनें इक 
कहानी बी सनाई । इक ऋषि दा पुत्तर यवक्रीत इत्यै कियां 

मोआ हा। ग्रो सनान लगे--“इत्यें दों ब्राह्मण भरद्वाज ते रेभ्य 
रौंदे हे । 

उन्दी आपू इचें बड़ी मित्तरता ही । रेस्य ते उन्दे दौनें 
पुत्तरें परावसु ते अर्वावसु नै बेद सिक्ख ते बड़े भारे बिद्वान बनी गे। 
भरद्वाज होर ईश्वर भगती च गै मगन रौंदे हे। उन्दा जातक हा 
यवक्रीत । ओ ए दिविखिय बड़ी ईरखा ते दुःख करदा हा 
जे ब्राह्माण गोदे तपस्वी बब्बे दी इन्नी मानता नई करदे 
जिन्नी ओ बिद्वान रैभ्य दी करदे न। यवक्रीत नै इन्द्र गी खुश करने 
गित्ते तप करना शुरु करी दित्ता । उस तपस्या करी करी अपने 
शरीरे गी बड़ा कष्ट दित्ता। ए दिविखये इन्द्र गी बड़ी देया आई । 
ओ प्रकट होए ते पुच्छन लगे--भई तू अपने शरीरे गी की कष्ट 
देऐ करना एं ?” 


यवक्रीत खन लगा--“अऊ वेदे दा एडा पण्डत होना 
चाह. नां जेडा अज्जै तोड़ी कोई नई होआ। अऊ इक बड़ा बिद्वान 
बनना चाह नां । एं ताङ पूरी करने गित्तौ अऊ तपस्या करा 
करनां ki? का 

गुरु कोल पढ़न जाङ तां मता चिर लग्गनां ऐ ते बड़ी खेचल 
करनी पौनी ऐ | ग्रऊ इस करी तपस्या करा करनां जे बिना गुरु 
थमा पढ़े दे गै मिगी आपू' गै ज्ञान होई जा । मेरे उप्पर इऐ 
किरपा करो ।” 


इन्द्र होर मुस्कराये ते आखन लगे--“ब्राह्मण देवता ! तुस 
करस्तै पेई गे श्रो । तुस घर जाओ, कोई गुर तुप्पो ते उन्दे कशा 
बेद पढ़ो । बिद्या प्राप्ति च तपस्या ने के करना ? पढ़ाई ते पढ़िये 
गै औनी ऐ ।” ए आखिये इन्द्र होर लोप होई गे । 

पर भरद्वाज हुन्दे पुत्तरै तपस्या नई छोड़ी। उस होर मती 
घोर तपस्या शुरु करी दित्ती। देवता लोक बी दिक्लिये डरन लगे 
ते दुखी होन लगे। इन्द्र होर फी प्रगट होए ते आखन लगे-- 
“बिद्या प्राप्ति दा तू गलत तरीका चुनेआ ऐ । ए ज्ञान तुगी 

पढ़िऐ गे प्रापत होना ऐ। थुग्राड़े पिता ने बी बड़े धीरजे कन्ने 
बेद पढ़ें हे। तू शरीरें गी केत दुःख दिन्नां एं ?” 

पर यवक्रीत ने ए दूए बारी दी चेतावनी गी ध्यान नेई दित्ता 
ते मु हजोर होइऐ आखन लगा--“जे मेरी गल्ल नेई मनोई तां 
अऊ अपने अंग इक इक बड़ी बड़िए श्रग्निच औहतियां देई ओड़ङ । 
में तपस्या नेई छोड़नी ।” 

ओ तपस्या करदा रेश्रा । तपस्या जारी ही इक दिन ग्रो गगा 
न्हौन गेया ते उस दिक्खेया जे इक बुट्टा ब्राह्माण रेतू दियां मुट्टियां 
भरी भरी गंगा च सुट्टा करदा ऐ। यवक्रीत ने पुच्छेया--““बाबा जी 
तुस के करा करदे ओ ?” 

बुडा बोलेया “अऊ गंगा गी बन्न लान लगां। जिसले ग्रऊ 
मुट्टियां भरी भरी रेत सुद्टिये बन्न बन्नी लैङ तां सारे लोकें गी गंगा 
टप्पने दी सौख होई जाग । इस ले गंगा पार जान केडा ग्रौखा ऐ । 
लोके दे भले गित्ते कम्म करा करनां। ठीक ऐ नेई ?” यवक्रीत 
हस्सेया ते आखन लगा--“बाबा जी, तुस बी भले ग्रो । मुठ़ी मुद्ठी 
रेत पाइये एडे बड्डे दरया च बन्न बन्होंदा ऐ ? किश होर कार 
करो ।” बुड़ा आखन लगा--“मेरी कार बेवकूफी आली ऐ जा 
थुआड़ी जो बिना पढ़े दे, तपस्या कन्ने गे बेद सिक्खना चाब्दे 
ओ ।” यवक्रीत समझी गेया जे बुडा ब्राह्मण इन्द्र गै । उस बड़े 
नरम होइएऐ इन्द्र जी गी बेनती कीती जे मिगी बिद्या प्राप्ति दा 
बर देश्रो । 

इन्द्र होर उसी शीर्वाद दित्ता ते ्राखेया-“अ्च्छा ! जियां 
तू ग्राखनां एं श्रऊं तुगी बर दिक्नां । जा बेद पढ़ । तू बड़ा बिद्वान 
होई जागा ।” 

यवक्रीत नै बेद पढ़े ते विद्वान होई गेया । उसी बड़ा गमान 
होई गेया जे उस इन्द्र जी दे बरे कन्ने बेद पढ़ी लेते न, ते कुसै गुरु 
थमां बिद्या प्रापत नई कीती । कुस दा चेला नई बनेया । 

भरद्वाज होरे गी पुत्तरै दी ए गल्ल चंगी नई लगदी। ओ 
डरदे हे जे इस रेभ्य ऋषि हुन्दा अपमान करी ओड़नां ऐ. ते मरोई 
जानां ऐ । उने उसी पहले तै समझाया जे देवता लोक उनें मूर्खे 
गी जेड़े तप करन जटोई पौन्दे न, बर दई ग्रोडदे न। दवाइयां 
बेचने आले मुखें गी नशे आ्ालियां दवाइयां नई के मढ़ी श्रोड़दे ? 
नेए बर ग्रात्म संजमे दा नास करदेन । जिसलै संजम नई रेश्रा 
तां मन करस्तै पई जन्दा ऐ ते नतीजा ए निकलदा ऐ जे मनुवखे दा 
नास होई जन्दा ऐ । उनें जेंड़ी सिक्ख दित्ती ही उसी होर स्पष्ट करने 
गित्ते ए कत्य सुनाई 

“पुराने समें दी गल्ल ऐ। इक ऋषि होर हुन्दे हे। उच्दा 
नां बलधी हा । उन्दे पुत्तरे दी अकाल मृत्यु होई गई। उनेंगी 

बड़ा दुख होआ। नें पृत्तर प्रापती गित्ते घोर तपस्या शुरु कीती । 
उनें ग्राखेया नेआ पुत्तर देओ जेड़ा कदें मरे नई । 

देवते आखन लगे-मनुक्ख जोनि इच आइये मरना जरूर 
पौन्दा ऐ। भायें केट्टी लम्मी उमर होऐ श्राखर मरना ते हुन्दा गे । 
उनें ्रालेया--तुस दस्सी श्रोड़ो केडी लम्मी उमर होनी चाही 
दी ऐ। 

ऋषि होर वोले-जे ए गल्ल ऐ तां मेरे पुत्तरे दी इन्नी उमर 
करो जिन्नी सामने पर्बेतै दी ऐ। ऋषि होरें गी बर थोई गेया । 
छन्दे जातक होआ जेदा नां मेधावी रखेया । 

मेघावी गी ए गमान होई गेया जे उस कदें मरना गै नई । 
की जे पहाड कदें नष्ट होना नई ते ओदी आयू.पहाड़े जिन्‍नी ऐ.। 
ओ सारें कन्ने खौरा बोले । 

इक दिन इस घमण्डी ने इक महात्मा धनुषाक्ष हुन्दा श्रपमान 
करी ओड़ेया । महात्मा ने इकदम श्राप दित्ता-- 

जा भस्म होई जा । पर मेधावी उप्पर किश असर नई 
होआ ते चंगा भला रेश्रा । ऋषि होरें गी बड़ा चर्ज होश्रा। उने 
गी पता लग्गा जे मेधावी गी जमदे गे बर थोभ्रा दा ऐ । 

धनुषाक्ष होरें सण्डे दा रूप धारेया ते अपनी तपस्या दे बले 
कन्तै पहाडे गी टक्कर मारी ते त्रोड़ी टकाया । पर्बत त्रदे गै मेधावी 
दा काल होइ गेया |” 

भरद्वाज होरे ए कथा सनाइये पुत्तरे गी सावधान कीता-- 
“इस पुरानी कत्यै थमां सिक्ख ले। घम्रण्डे कन्ने कुते मरोई नई 
जायां । किश आत्म संजम पेदा कर । सदाचार दी हहर नई. 
टप्प। रैभ्य मुनि जी दा नरादर नई करा कर ।' | 

बसन्त रितुः्आई । -बेलें बूठें गी फुल्ल पे। ते बड़े स्नाहकड 
लब्बन लगे । सारा बन गे रंग बरंगे फुल्लें कन्ने ते पक्खरूएं दे मिट्ट 
गीतें कन्ने सोभन लगा । 

सारी धरत गे कामदेवे दे जादू कन्ने मोहित होआ-दी ही। 
परावसुः दी लाड़ी रैम्य ऋषि हुच्दे श्ाश्रमे कश टेह.ला करदी ही । 

आोदा इलेपा, पवित्तरता ते हिम्मत किश अनोखियां गे गल्लां हियां । 
आो दिब्ब गे लब्बा दी ही। उससे बेल्ले यवक्रीत उत्थें श्राई पुज्जा । 
आरो उस मट्यारै दे श्लैपे ते मधुरता कन्ते इन्ना बेबस होआ जे उसी 
किश होश नई रेई ते अपने उप्पर कोई संजम नई रेआ। श्रो 
उसी जबरदस्ती नकेबलै पासै लेई गेया ते पतारी श्रोड़ेया । ओ लज्जा 
संकोच ते घबरा करी किश नई करी सकी | 

रम्य ऋषि होर जिसले आश्रमे गी परतोए तां उनें दिक्खेया 
जे उन्दी नू बड़ी दुखी ऐ ते नुआढ़े ग्रत्थरूं गे नई थमोआ करदे । 

जिसले उने गी पता लग्गा जे एदे कन्ने के अत्याचार होग्रा ऐ तां ते 
रोहै कन्नै बेकाबू होई गे । उने अपने सिरे थमां इक बाल पुट्टेया ते 
मेन्तर पढ़िये अग्नि इच पाया । 

उस्सै बेल्लै उन्दी नूऐं जनेई इक शेल मटयार उस जग्गे दी 

अग्नि बिच्चा निकली । ऋषि होरें अपनिएं जटें बिचा इक बाल 
होर पुट्रेया ते ग्रग्नि इच सुट्टया । इक बड़ा भयंकर भूत श्रग्नि चा 
निकलेया । ऋषि होरें उनें दौनें गी आखेया, “जाओ यवक्रीत गी 
जीएं मारी ग्रोड़ो ।” दोनें सतबचन आखेया । 

यवक्रीत बड्डै लै सजेतै गेदा हा। ओ भूतनी मटयार ग्रोदे 
कछ गेई। मुस्करान लगी, ते पट्ट, पान लगी । जिसलै ओ दनां क 
बेध्यान होआ उस भूतनी ने पानी छूने श्राला लोटा चुकेया ते नर्स 
गेई। दूआ भूत बड़ा नेजा चुक्कियँ यवक्रीत पासे द्रौड़ेया । 

यवक्रीत त्राहियै उट्टी खड़ोता । उस सोचेया जिन्ना चिर 
औं हत्थपानी करिये फारग नई हुन्दा माढ़ा मेन्तर नेई फुरी सकदा । 
उस लोटे पासे हाम्बेया । उत्थें लोटा गै नई हा। ओ छपड़ी पासे 
द्रौड़ेया श्रो बी सुक्की दी ही । 

ओ कछ बगदी नदी पासे द्रौड़ेया पर ओदे पुजदे गे नदी बी 
सुवकी गई । शदे गित्ते कुत पानी नई रेआ। श्रो भूत हर पासे 
ग्रोदे पिच्छ र द्रौड़या । यवक्रीत जान बचाने गित्ते नस्सँ ते पिच्छे 

पिच्छं भूत तेजा लये द्रौड़। पापँ करी ओदे बरतें ते जागरणें दा 
पुन्न सम्भी गेदा हा। आखर ओ अपने पिता दी जग्ग शाला पासे: 

द्रौड़ेया । अगं नेश्रा भाना बरतेआ जे जग्ग शाला दे काने चोकीदारे 
उसी नई पञ्ञानेया ते अन्दर नई बड़न दित्ता। यवक्रीत मौती थमां 
डरा करदा हा। ओ जबदंस्ती अन्दर जान लगा । इन्ने इच ओ भूत 
आई पुज्जा उस नेजे कच्नै यवक्रीत गी त्रुम्बी ओड़ेया । यवक्रीत 
मरी गेया । 

जिसलै भरद्वाज अश्रम इच पुज्जे उनें गी अपने पुत्तरे दी लोथ 
पई दी लब्बी । उनें सोचेया जे इस रेभ्य दी बेज्जती कोती होनी ऐ 
इस करी ए दुर्गति होई ऐ । 

अो आखन लगे--“बड़ा दुख ऐ पुत्तरा ! लुगी घमण्ड ते 
गमान खाई गे। सारे कशा बड्डी गल्ती गे ए ही जे तू बेद इयां पढ़े 
जियां कोई ब्राह्मण नई पढ़दा । तू नेई गल्ल की कीती जिस करी 
तेरी ए दुर्गति होई।” उने श्राप जित्ता-“जिस रैभ्य नें तेरी जान 
लेती ऐ श्रो बी अपने पुत्त रे हत्थें मरोऐ ।” उनें गी पुत्तर दी मौती दा 
बड़ा सल्ल हा । 

जिसलै अपने उप्पर किश संजम होआ तां दुःखी होइऐ ग्राखन 
लगे--“ऊऐ चंगे जिन्दे पुत्तर नई । माढ़ा इक मात्तर पुत्तर हा स 
बी टुरदा होआ ते में अपने गमे कन्ने बतोए दे अपने मित्तर ते साथी गी 
श्राप देई ग्रोडया। इस जीने दा लाह गे कोई नई । उन पुत्तर 
दी चिख चिनी ते श्रापू बी कन्ने गे बलदी चिखा इच छाल दइ 
भस्म होई गे। 

राजा बृहयुम्न रेम्य ऋषि हुन्दे भगत हे । उनें इक जग्ग 
रचाया। उने गुरु होरें गी बेनती कीती जे अपने पुत्तरें परावसु ते 
ग्र्वावसु गी जग्ग करान भेजो । अपने पिता कोला जाजत लेइये 
ओ दर्म खुशी खुशी राजधानी पासे टुरी पे । 

जग्गै दियां त्यारियां होआ दियां हिया। परावसु गी लाड़ी 
गी मिलने दा चा चढ़ेया । रातीं इक्कला गे टुरी पेश्रा ते हज 
झुसमुसा गे हा जे अपने आमे च आई पुज्जा। अपने श्रा्रमे कछ 
उस दिक्खेया जे कोई जंगली जानवर शैह_ बट्टिएऐ बेठा दा ऐ ते भपटने 
गे आला ऐ। परावसु नै फट्ट दित्ता ते भुजा सुट्टी श्रोड़ेया । पर 
जिसलै उस धरोइये दिक्लेया तां ओदे खानेया गेई । उस अपने 
पिता रैभ्य ऋषि गी जंगली जानवर दे टपलै मारी श्रोड़ेया हा । 
रेम्य ऋषि मिरग शाल लेइये झाड़ी कछ बैंठे द ध्यान करा दे हे। 

उस समी लेता जे भारद्वाज ऋषि दे श्राप करिऐ गे ए 
हत्या दा पाप होमा ऐ। उस झटपट दाह्‌-संस्कार कीता ते ग्रर्वावसु 

गी जाइये सारी गल्ल सनाई ते श्रावन लगा “ए पाप ते होई गेया 
पर इस करी राजे दे जग्गे च बिघ्न नेई पेया लोड़चदा । श्रड़ेआ 
तू इयां कर जे जा, ते मेरे कशा भलेखे कन्ने होए दे पापै दा मेरे थार 
तू प्रात करी आ। भलेखे च पाप होई जा तां श्रोदा प्राचित 
होई जन्दा ऐ। तू माढ़े थार प्राचित करी आ, ञ्रऊ इत्थैं राजे दा. 
जग्ग भुगताई ओड़नां। अऊ ते ए कम्म इक्कला टपाई लैङ | पर 
थुश्राढ़े इककले कशा ए नेई होना ।” 

श्र्वावसु भला मानस ते सिद्धा सादा हा मन्नी गेया ते आखन 
लगा--“तुस राजे दा जग्ग भुगताओ । ते अऊ थुआड़, पिता ते 
्रह्महत्या दे, पापै दा प्राचित करनां जे तुन्दा कलंक हट ।” 

बचारा अर्वावसु भ्राऊ दे पापै दा प्राचित करन लगा। बर्त 
पूरा करिए ओ राजे दे दर्बारे च भ्राऊ दी मदत करन श्राया । 
परावसु दा पाप नेई धनोश्रा । पाप कोई करें ते प्राचित दूआ करै 
इयां पहले दा पाप नेई धनोन्दा । परावसु दे मने बिच पाप बस्सी 
गेया । उस अ्राऊ दे मु हैं उप्पर तेज दिक्खेया ते नुश्राढ़ा दोखी होई 
गेया। उस झूठा कलंक लाइयै नुआढ़ा अपमान करने दी ध्याई । 
जिसलै अर्वावसु जग्ग शाला च आया तां परावसु जोरें गल्ल करन 
लगा जे राजेगी सनोची जा । आखन लगा--“इस आदमी ने 
ब्रह्म हत्या दा पाप कीता दा ऐ। ए इस पवित्तर जग्गे च कियां 
आई सकदा ऐ ?” 

्र्वावसु गी बड़ा रोह्‌ चढ़ेया । उस आखेया--“भूठी तोह मत 
ला करनां ऐ। में कदू ब्रह्म हत्या कीती ऐ ?” पर कुसै बी ओदी 
गल्ल सुनी गे नेई,। राजे ने हुकम दित्ता ते उसी बेइज्जत करिए 
जग्गशाला चा बाहर कट्डी ओड़ेया । 

अर्वावसु खदा 'गे रेआा जे अऊ निर्दोस श्रां । ए पाप मेरे 
आऊ नै कीता ऐ। पर ओबी भुल. भलेखे होए दा ऐ। में प्राचित 
करिएऐ ते बते रखिये पाप शान्त कीता ऐ ते इसी बचाया ऐ ।” पर 
एदे कन्ने मामला सगू होर बिगड़ेया । को जे कोई बी ओोदी 
गल्ला दा जकीत गै नेई करे । पाप भ्राऊ कीता ते प्राचित 

करने दी लोड़ इसी कियां पेई ? सारे आखन लगे--“इक ते इस 


पाप कीता ऐ ते दूआ हुण झूठ मारे करदा ऐ। अपने निर्दोस श्राऊ 
गी दोस ला करदा ऐ। इयां अपने पापें दा भार बधा करदा ऐ।” 


निर्दोस अर्वावसु गी इक ते ब्रह्म हत्या दा कलंक लाया ते दूश्रा 
उस्सै गी भूठा बी सिद्ध करी ओड़ेया। ओ बचारा बड़ा निम्मोझान 
होआ दा बने च गेया उठी । उस सोचेया जे इस दुनियां च च्या गै 
नेई । उस घोर तपस्या करनी शुरू करी दित्ती। 


देवता खुश होए ते उस पवित्तर आत्मा गी पुच्छन लगे-- 
“तुर्से के बर लेता ऐ ?” इस तपस्या दे समें च गूढ़े चिन्तन ते उच्चे 
बचारें कन्तै रोदा मन बिल्कुल शुद्ध होई गेदा हा । अपने भ्राऊ पर 
सारा रोह ढली गेदा हा। उस इरे प्रार्थना कीती “मेरे पिता 
मुड़िएऐ जीन्दे होई जान । मेरे श्राऊ दे मने चा सारी दुष्टता हूर 
होई जा, ते नुआढ़ा पाप शान्त होई जा ।' 


“देवतें उसी इऐ बर देई ओड़ेया ।” लोमश ऋषि होरे 
रेभ्य ऋषि दे ्राश्रमं कोल ए कत्थ युधिष्ठर गी सनाई। ते ग्राखेया 
“हें पाण्डवो । इत्ये इनान करों । ते इस पवित्तर नदिया च 
भ्रपनियां बासनां धोई ग्रोड़ो । 

र्वावसु ते परावसु इक्के विद्वान दे दौं पुत्तर है। ओदे 
कछा गे दौनें बिद्या प्रापत कीती ते बड़े बिद्वान बने । पर ग्यान 
किश होर चीज ऐ ते गुण बक्खरी चीज ऐ। ए. ठीक ऐ जे मनुक्खे 
गी चंगे मन्दे दा ग्यान होना चाही दा ऐ । तां गै मनुक्ख बुराई 
गी छोड़ी सकदा ऐ ते भलाई गी श्रपनान्दा ऐ । पर ए ग्थान 
्रपनी जिन्दगी दे कम्में च श्रमली रूपै च प्रगट बी होना चाही दा ऐ 
छ॒ड़ा पढ़ेदा ते तोते श्राडू रटे दा ग्यान मनुक्खे गी धर्मात्मा 
नेई बनान्दा । रटे दा म्यान छड़ा उप्पर लाये दे टल्लें आडू 
ओपरी शान गै हुन्दी ऐ। ओ साढ़े जीवन दा अंग नेई हुन्दा । 

पाण्डव तीर्थे दी जात्रा करदे बनों बन फिरा करदे हे। ओ 
इक आश्रम कोल गाये जित्थुआां दे ऋषिएं गी उपनिषदे अमर बनाई 
श्रोड़े दा ऐ। लोमश होरे युधिष्ठर गी इस थार दी कथा सनाई | 

उद्दालक इक बड़े बडे ऋषि हे ते बेदान्त पढ़ान्दे हे । उन्दा 
इक विद्यार्थी हा कगोल। ओ बड़ा धर्मात्मा ते भगत हा पर एडा 
बिद्वान नई हा । दूए विद्यार्थी नुश्राढ़ा मौजु कसदे रोन्दे हे पर 
उद्दालक होर ओदी पढ़ाई आले पासे इन्ना ध्यान नई हे दिन्दे 
जिन्ना नुआढ़े गुणें गी चान्दे हे। श्रो ्रोदी भगती ते सदाचार पर 
मुरध हे । उनें अपनी धी सुजाता उसी ब्याही दित्ती । 

उन्दे घर जातक होआ । जातक आमतौर उप्पर माऊ बब्बे 
उप्पर गै जन्दा ऐ । पर उत्थें पोत्रा बाबे उप्पर गेया । ओ हज 
माऊ दे ढिट्टे इच गै हा जे उस बेद सिक्‍्खी ले। 

जिसले कगोल बेद-पाठ करदे गल्तियां करदा हा तां बच्चे 
गी ढिट्टे च गै कष्ट हुन्दा हा ते श्रो कष्टे कन्ने बेट खाई जन्दा हा । 

इयां जिसले ओ जम्मेया उसी ढिड्डा च गे ग्रद्रु डींग पेई गे दे हे । 
इनें भ्रद्॒ त्रेडे करी उस जातकं दा नां अष्टावक्र पेई गेया । 


इक दिन के होआ जे कगोल मिथिला दे राज पण्डते कन्ने 
बहसी पेया । शर्त ए रक्खी जे जेड़ा हारी जा श्रो पानी च डुब्बिएऐ. 
मरी जा । 

कगोल हारी गेया । उसी पानी च डुब्बिऐ जान देनी पेई। 

अष्टावक्र मठोआ तां बड़ा बड्डा बिद्वान निकलेया । बारें 
बरें दा हुन्दे २ उस बेद ते बेदान्त सब पढ़ी लेते । इक दिन अष्टावक्र 
गी पता चलेया जे मिथिला दा राजा जनक इक बड़ा जग्ग करा 
करदा ऐ। उत्थें बड़े बिद्वान कट्टे होने न .ते शास्त्रार्थ होना ऐ। 
अष्टावक्र अपने मामे इवेतकेतु कन्नै मिथिला टुरी पेया । 

जग्गशाला पुज्जने ग्राले हे जे रस्ते इच राजा ते नुझाढ़े 
दर्बारी मिली पे। राजे दे कर्मचारी श्रग्गें चलदे चलदे ग्राख्दे जा 
करदे हे-परे हटी जाओ । महाराज आवे देन। अष्टावक्र होर 
परें नई होए ते कमंचारिएं गी आखन लगे-- 

हे कर्मचारिओ ! रस्ते इच कोई श्रन्ना, अंग हीन, इस्त्री 
कुसे भार चुक्क्रे दा होऐ जां बेदपाठी ब्राह्मण मिली जा तां धर्मात्मा 
राजे दा फर्ज ऐ जे ओ उनें गी रस्ता देऐ ते परं होई जा । 
शास्त्र इऐ आज्ञा दित्ती दी ऐ .। - राजा ब्राह्मण बालक दे शेब्द 
सुनिऐ बड़ा चगत होश्रा । उस मन्नेया जे गल्ल पक्क ठीक ऐ । 
उस रस्ता देई दित्ता।. अपने कर्मचारिये गी आखेया-- ए ब्राह्मण 
बालक जे किश आखे करदा ऐ बिल्कुल ठीक ऐ। श्रग्ग अग्ग गे 
हुन्दी ऐ। श्रो फूकी टकान्दी ऐ भामें चिग्याड़ी होऐ ते भामें 
लोरा। अष्टावक्र ते इवेतकेतु जग्ग शाला च गे । द्वारपाल ने 
उनें गी रोकी लेता ते आखन लगा इत्थें जागतें द। कोई कम्म नई । 
इत्थें बृद्ध ते वेद दे पण्डत गं श्राई सकद न | 


भ्रष्टावक्र आखन लगा--असें गी छड़े जातक पूतक नई 
समझो । श्रसें गुरु जी कोला बेद पढ़े दे न। जिनेंगी बेदे दे तत्थ 

पता न, ओ उमर ते नुहारां नेई _ दिखदे । द्वारपाल श्राखन 
लगा--अच्छा अच्छा । फड़ां नेई मारों। तुस लौके नेए जातक । 
तसें बेदान्त कुत्थों सिक्खेया ? 


जातकं आसेया--थुआड़ा के मतलब ऐ जे श्रऊं कांसी कोले 
जेडा बड्डा ते बिच्चा खाली कद्दू नेई । बड्डे-कहदें ग्यान, जोग्यता 
जा उमरी दा पता नेई लगदा | होई सकदा ऐ जे कोई बड़ा लम्मा 
होऐ पर शड़ा नकम्मा गै होए । मिगी अन्दर जान देशो | 

द्वारपाल आखन लगा--न थुआड़ी उमर ऐ ते नकद । पर 
गल्लां तू बुड्डे बाबे आङ्‌ करना एँ । द्रौड़ी जा इत्थुश्रां । 

भ्रष्टावक्र तै जवाब दित्ता-हे द्वारपाल ! बाल चिट्ट होई 
जाने करी कोई महात्मा नेई होई जन्दा । असली प्रौढ़ आदमी ग्रो 
हुन्दा ऐ जिस बेद पढ़े दे होन, बेदांग जानदा होऐ, उन्दा तत्थ जानदा 
होए. ते उन्दा नचोड़ ग्रोदे कोल होऐ। में ते दर्वारे दे पण्डत बन्दी 
गी मिलन श्रायां । राजा जनक गी पता दंशो जे अऊ शास्त्रार्थे 
करन आयां । 


इन्नें च राजा आपू उत्थें आई पुज्जा । उस अष्टावर्क गी 
पानी लेता । ए ऊरऐ बिद्वान जातक हा जेड़ा रस्ते च लब्बा हा । 
राजा नै उसी आखेया तुगी पता ऐ जे साढ़े दर्वारै दा पण्डत बन्दी 
बड़ा डाढा ऐ। उस कईएं गी शास्त्रार्थे च हराई ओड़े दा ऐ । 
ते जड़ा हारी जा उसी समुन्दरे च सुट्टी ओड़दे त । उस केई बिद्वान 
समुन्दरे च सटाई ग्रोड़े देन । तू इस कम्मे गी हत्य नई पा 
ते ठुरी जा । 

ग्रण्टावक्र जवाब दित्ता-पण्डतै मेरे नेए बिद्वानै कन्ने 
बहस नेई कीती दी । अऊ बेद ते वेदान्त जाननां । ओ लौके 
फौके पणते गी जित्तिऐ मस्ती गेदा ऐ जेड़े सच्चें गे बिद्वान नेई 
हे। मिकी माता ने सनाया जे उस पण्डते मेरे बब्बे गी बी हराइये 
समुन्दरे च डबोए दा ऐ। अऊ पिता दा बदला लेन आयां। ऋण 
चकान आयां । मिको पक्का जकीन ऐ जे ग्रऊं बन्दी पण्डते गी 

हराई ओड़डः । पहिया त्रुद्टी जां ते जियां रथ रुलकदा ऐ इयां गै 
उसदा हाल होना ऐ। तुस उसी सद्दो । 

अष्टावक्र ते बन्दी दी बहस होई । उनें शास्त्रे दो इक 
विषय पगड़ेश्रा ते शास्त्रार्थ शुरु करी दित्ता । 

दोऐ जने प्रपनी अपनी अकल दड़ान लगे ते दूए गी पलचाने 
दा जतन करन लगे। आखर सभा ने फंसला दित्ता जे अष्टावक्र 
जित्ती गेया ते राज पण्डत बन्दी हारी गेया। बन्दी ने मुह भिगड़ा 
करी लेता । समुद्रौ च डुब्बिये उसी बदला चकाना पेया । श्रो 
वरुण देवता दे लोक जाई पुज्जा । अष्टावक्र दे पिता कगोल दी 
आत्मा गी शान्ति होई। उसी अपने पुत्तर दी जित्तै पर बड़ी खुशी 
होई। महाभारते दे लेखक कगोल दे मुहै दा इयां ग्लाया ऐ-- 
जरूरी नई जे पुत्तर बी बब्बे आडू होऐ । इक कमजोर पिता दा 
पुत्तर बड़ा बलवान होई सकदा ऐ। इक मूख पिता दा पुत्तर बड़ा 
बिद्वान होई सकदा ऐ । कुसं दी महानता गदी नुहारी थमां जां 
आदी उमरी थमां नेई पता लगदी। उपराला रंग रूप धोखा देने 
आला हुन्दा ऐ। इस गल्लै थमां पता लगदा ऐ जे कगोल बी खरा 
स्याना हा । 


७००० 

भीमसेन ते हनुमान 


द्रोपदी पलै पलै आखदी रौन्दी ही--अजु ने बिनां मिकी ए 
काम्यक बन बिन्द बी चंगा नई लगदा । अजु ने बाजू जिन्दगी दा 
क्रिश नन्द गै नई रेआ। बाकी पाण्डव श्र बी अजु ने दे बछोड़े 
करी दुखी हे । कुण दिन होए श्रजुन हिमालय पबेतै उप्पर दिब्ब 
अस्तर प्राप्त करन गया हा, ग्रो हने तोड़ी परतोग्रा गे नई । 

भीमसैन द्रोपदी गी अआखन लगा--भलिए लोके। सच्ची 
गल्ल ते एए जे अजुने बाजू मिगी बी थुआड़े आडू गे बझोन्दा ऐ। 
ए बन भां भक्ख गै लबदा ऐ। मनै गी शान्ति गै नई हुन्दी । सहदेव 
कोल बैठा दा हा उसी पुच्छेया--अड़ेया तुगी के बझोन्दा ऐ ? 

सहदेव बोलेया-ए आश्रम अजु ने बिना सुन्ता-सुच्ना सेई हुन्दा 
ऐ । चलो कुतै होर पास चलचे मत किश बछोड़े दी पीड़ घटे । 
युधिष्ठर होर श्रपने पणते धौम्य होरें गी सनात लगे--दिब्ब अस्तर 
प्रापत करने गित्तै में अपने भ्राऊ श्रजु ने गी टोरेया हा । ओ साढ़ा 
शुरवीर ते निडर योधा हे तोड़ी नई परतोआ। श्रसें गजु ने गी 

राजा इन्द्र कोल दिब्ब अस्तर लैन टोरेया हा । इन अस्तरें शस्तरें 
कन्ने गै अस भीष्म पितामह, द्रोणाचार्य, कृपाचार्य ते ग्रश्‍वत्थामा 
होरें गी जित्ती सकनेग्रां । इयां ते इनें गी जित्तता कठन ऐ । ते इनें 
सारें दुर्योधने दी ते कौरवें दी बकी गै लड़ना ऐ । 

कर्ण उन्दी बक्खी गै ऐ । कर्ण गी दिब्ब ्रस्तरें दा भेत 
औन्दा ऐ । उस ते पक्क ध्याये दा ऐ जे अजु ने कन्ने लड़ना Me 
में अजु नै गी भेजे दा ऐ जे राजा इन्द्र गी पसंन्‍न करिए दिब्ब . शस्तर 
प्रापत करो तां जे ग्रस कोरवें कन्नें जुद्ध करचे । 

कौरवें गी जित्तने दा होर कोई उपा नई । एडी म्हीमे 
उप्पर भेजिऐ हुण नुआड़ा मन्दा लग्गा करदा ऐ। इत्थें अस किद्र 
रे दे श्रां इस करी पलै पलै चेता औन्दा ऐ। मेरी मरजी ग्राखदी 
ऐ कुसै होर पास चलच, जे ए बछोढ़ा ते कुसे चाली भुलचे। तुस 
दस्सो हां कुत पासे चलचं । 

धौम्य ने मते बनें ते तीथे दे नां लए ते उन्दा वर्णन कीता । 
पाण्डव उनें सारें थारे गे, ते मन किश होर होगा । बछोड़े दी पीड़ 
किश घट होई । उनें इस जात्रा इच मते बरे लाये ते तीर्थे दियां 
कथां सुनियां जिन्दे करी तीर्थ पवित्तर होए देन। द्रोपदी मते 
बारी बनें चा लंघी ते पर्वत चढ़ी चढ़ी फाह.बी होई जन्दी ही । 
भीमसैन ते नुञ्राड़ा पुत्तर घटोत्कच उन्दी बड़ी मद्दत करद हे ते 
सुख दिन्दे हे । हिमालय दे पर्बतें इच इयां पेण्डे पेदे ओ इक बड़े 
खतरनाक जंगले इच पुज्जे। रस्ता बड़ा अङ्डोखोड़ ते सिद्धी चढ़ाई 
आला हा । युधिष्ठर होरें गी बड़ी चिन्ता होई। उनें भीमसेने 
गी आखेया--श्र्गे रस्ता बड़ा डाड्डा ऐ ते द्रोपदी गी बड़ा कष्ट होग । 
“औँ, नकुल ते लोमश ऋषि होरे निकली चलने आं । तू, सहदेव 
ते द्रोपदी पिछें गंगद्वार ठह्रो ।” 

भीमसेन नई मन्नै ओ आखन लगा--अजु ने दे. बछोड़े कशा 
गे किश सिक्खो । श्रग्गे ओदा बछोड़ा तुसें गी रमान नई लेन 
देआ करदा हुण सहदेव, द्रोपदी ते भीमसैने दा बछोड़ा बी गल 
पाइ .लौ. ।. ए जंगल राकशें, भूतें ते जंगली जनोरें कन्नें भरोचा दा , 

ऐ। तुस गी इक्कले कियां जान देयां ।- रस्ता श्रौखा ऐ तां के 
होग्रा । ऊर नेश्रा थार श्रौग तां ग्रौं द्रोपदी गी कनाढ़े चुक्की लैङ । 
नकुल ते सहदेव गी बी टपाई लैङ |” 

युध्चिष्ठर होरे ए सुनिए. भीमसेनै गी गलें लाया ते सीस दित्ती 
परमात्मा करे थुआड़ा शरीर बल होर बै । 

द्रोपदी मुस्कराई ते युधिष्ठर होरें गी ग्राखन लगी--मिको 
चुवकने दी लोड़ नई । औं ठुरी सकनी ग्रां । मेरी चिन्ता 
नई करो । 

श्रो राजा सुबाहू दो राजे इच पुज्जे। राजा नै उन्दी बड़ी 
खातर कीती । उनें किश समां उत्ये गजारेया । फी स्रो नारायण 
आश्रम दे सुन्दर बनै गी गे उठी । ते उत्थें ठहरे । 

इक दिन के होआ जे उत्तर ते चढ़दे पासेया बा चली ते इक 
फुल्ल वाऊ चा श्रानिये द्रोपदी कोल डिग्गा। द्रोपदी नै हत्ये कन्ने 
गो फुल्ल चुक्की लैता । रो फुल्ल बड़ा स्नाहू कड़ा हा । सुगन्धि 
आला हा । द्रोपदी गी बड़ा पसिन्दै आया । खुशी ते मस्ती कन्ने 
भीमसैन गी अआखन लगी--“दिक्खो कनेश्रा शेल फुल्ल ऐ। केडी 
ज्ञैल सगन्धि ऐ ! ए में युधिष्ठर होरें गी देन लगी श्रां। तुस Eu 
ने मिकी होर फुल्ल आनी देश्रो । अस काम्यक बनै इच राही 
लगे ।” द्रोपदी ने द्रौड़िऐ ओ फुल्ल युधिष्ठर होरे गी दई श्रोड़ेया । 

द्रोपदी गी खुश करने गित्त भीमसेन उस फुल्लै दा बूटा तुप्पत 
चढ़ी पेआ । जताई दा उस फुल्लै दी बाशना आवे दी ही ओ उस्से 
पासे चलदा गेया। रस्ते च जगली जानवर मिले । उंस उन्दी पर्वाह 
गै नई कीती । ` 

इक पहाड़ी: हेठ केलें .दा बगीचा हा भीमसेन उत्थें पुञ्जा । 
उस  दिक्खेया. जे इक बड़ा भारा' घोली बान्दर रस्ते इच लेटे दा ऐ - 


a 


ते सारा रस्ता रोकी ओड़ेदा ऐ। उसबान्दरदा बड़ा तेज हा जियां 


अग्नि दा पुज गै ऐ हो । ह 
भीमसेन जोरेयां हक मारी ते बान्दर गी डराइऐ नठाने दी 


कीती । बान्द्रे बिन्दक अक्खीं गुआड़ियां ते बल्लें नेए श्राखेया- 

में किश बमार आं। इस करी इत्थं लेटे दां । तू' मिकी की बाली 
ग्रोड़ेया ऐ ? 

लुस ते समझदार मानू ओ। औं ते निरा पशु होभ्रा । 
जचदी गल्ल ते इऐ जे समझदार मानू नीच पशुएं उप्पर देया करन । 
इयां सेई हुन्दा ऐ जे तुसें गी चंगे मन्दे दा ज्ञान नई । तुस कुन 
ओ ? कताई जा दे ग्रो ? इत्युआं अग्गे नई जन्दे। अग्गे देवते 
गे इस रस्ते जाई सकदे न। मनुक्ख इस हे थमां अग्गें नई जाई 
सकदे । इत्थे गे जे किश फल फ्रूट ऐ खाग्रो ते भ्रकली दी गल्ल इऐ 
जे परतोई जाओ ।” 

भीमसेने गी इयां कदें झाड़ नई ही पेदी उसी बड़ा रोह 
चढ़ेया ते खिञ्जियै पुच्छन लगा--हे बान्दरा, तू कुन एं ? बड़ियां 
फोड़ां मारना एं । गं क्षत्रिय योधा ग्रां। कुरु बैन्स मेरा बेन्स 
ऐ ते कुन्ती मेरी मा ऐ। औं वायुदेवता दा पुत्तर आं । अच्छा ! 
हण रस्ता छोड़ नई तां बुरा होगी । 

ए सुनिए बान्दर किश मुस्कराया ते ग्राखन लगा “श्रौ 
बान्दर ग्रां ए ते ठीक ऐ । पर जे तू भ्रग्गे बघेया तां थुआड़ी 
खैर नई ।” 

भीमसँन आखन लगा--अ्रपती सिक्ख मत्त अपने कोल गै 
रक्ख । तुगी एदे कन्ने के ज ग्रौं मरां जां जियां ? ग्रच्छा भला उद्ट 
ते रस्ते चा भेठा ओ। नई ते ग्रौं परे त्रटडीं । 

बान्दर बोलेया-मेरे कशा ते ठोन्दा नई । औं बड़ा बुट्टा 
बान्दर आं। जे तू जरूर गे जाना ऐ तां मेरे उप्परा टप्पी जा । 

भीमसेन आखन लगा--ए ते सखल्ली गल्ल ही । पर शास्त्रे 
ठाके दा ऐ जे कुसँ पशु गी नई टप्पना। नई ते ओं तुगी गै के 
इस पते गी बी इक्कं शाल मारिए टप्पी जां जियां हनुमान होरे 
समुन्दर टप्पेया हा | 

बान्दरे बड़े हरान होइये पुछेआ--अच्छा जी ! गरो हनुमान 
कुण हा जिन्न समुन्दर टप्पी ओड़ेया ? 

जे तुसें गी उन्दी कथा श्रौन्दी ऐ तां मिगी बी सनाओ । 
भीमसेन गजिएऐ श्राखन लगा--तुगी हनुमान हुन्दा बी पता नई । 
ग्रो मेरे बड्डे भ्रा न। उनें सौ जोजन चौड़ा समुन्दर टप्पेया हा । 
ओ भगवान रामचन्दर जी दी पत्नी सीता जी गी तुप्पन चढ़े दे है । 
अम्मी ताकत ते वीरता इच उन्दे बरोबर गें। अच्छ ! हुण गल्ला 
मतियां होई गइयां न। उठ ते रस्ता छोड़ । मिकी रोहू नई चढ़ा 
कुते होर नर्थ नई कराई ओड़ेयां । 

बान्दरे जवाब दित्ता-तू एडा जोधा ए। बिन्दक सबर 
कर। जिनता शूरवीर एं उन्नां गे तुगी नरम बी होना चाही दा ऐ। 
बुड्ड ते कमजोर लोकें उप्पर देया कनी चाही दी ऐ | कमजोरी करी 
मेरे कशा ठोन्दा नई । बढ़ेपे नै मिगी भन्नी टकाये दा ऐ। शास्तरे 
ठाके दा ऐ, ते तुसें मिकी टप्पना नई, इस करी तू मेरी पूशल बक्खी 
करिऐ रस्ता बनाई लें । 


भीमसेने गी श्रपनी ताकती दा बड़ा गमान हा उस सोचेया-- 
पुशल खिच्चियै इसी परे सुट्रनां। शर बड़ा हरान होआ जे पूशल 
हिल्ली बी नई । उस अपनी सारी टिल्ल लाई ग्रोड़ी पर पूशल बिन्द 
बी नई हिल्‍ली | उस कचीचियां बट्टियां, ते सारे श्रंगें दा जोर लाया। 
जोड़ें शा कड़ाके उट्टे ते आओ पर्सा पर्सा होई गेया पर पूशल नई 
खिसकी । न ताई,न नतुआई तेन गे पिच्छे होई। बड़ा झित्था 
पेया । भलखोइएऐ सिर नीठा करी बेठा । भला गमान बट्टा | 
नरम होइये आखन लगा--“तुस कुण ओ ! मिगी माफी देग्रो ते 
दस्सो तुस सिद्ध श्रो, देवता ओ जां गन्धर्वे रो । ' भीमसेन बलवानें 
दा बड़ा मान क्ररदां हा। अपने कशा बलवान होए तां उसी गुरु 
ग्राङ्‌ मन्निए गल्ल करदा हा। 

हनुमान आखन लगा--हे बीर पाण्डव । औं गे हनुमान आं, 
पवन पृत्तर, थुभ्राड़ा बड़ा श्रा । जदे विषे इच तू हुण गै गल्ल कीती 
ही। जेकर तू इस रस्ते जागा तां ए रस्ता ते दिब्ब श्रात्में दा 
रस्ता ऐ । उप्परले लोकें गी जाने आला रस्ता ए । उत्ये यक्ष, 

राकश इत्यादि रौन्दे न। उत्थें जाने इच खतरा ए । इस्सै करी 
आरं तुगी रोका करनां । इस हह थमां श्रम्गे जाइऐ कोई मनुक्ख जीन्दा 
नई रई सकदा । इत्ये कोल गे ओ नदी बगै दी ऐ जेदे पानी इच 
तुगी उस सगन्धि आले फुल्ले दे बूटे थोडन जिसी तुप्पदा तू इत्थे 
आई पुज्जा एं 
भीमसँनं गी बड़ी गे खुशी होई। आखन लगा--्रज्ज मेरे 
कशा बड्डा खुशकिस्मत कुण होई सकदा ए? एमेरेगै भाग न जे 
मिकी बड्ढे श्राऊ दे दशन होए न। हुण माढ़े पर किरपा करो ते 
मिंगी ओ रूप दस्सो जेड़ा तुसें समुन्दर टप्पने बेल्लै धारेया हा ।' 
ए आखिये भीमसेने हनुमान भ्रग्गे लेटिएऐ पर्णाम कीता । 
हनुमान होर मुस्कराये ते अपना देह बधान लगे। श्रो इक 
पबेते ग्राङ्‌ खड़ोइ गे। चबक्खी उन्दा गै बस्तार लब्बन लगा । 
भीमसँने गी आऊ दा दिब्ब शरीर दिविखएऐ सर्कण्डे उब्बरी आये । 
पहलें ते शड़ा वर्णन सुनिये गै चबात लगदा हा। उस श्रकखीं मीटी 
लैतियां । उस दिब्ब शरीरे चा निकला करदी लो नई झलोग्दी ही | 
हनुमान होर आखन लगे--भीमसँन ! शात्रुएं सामने मेरा 
शरीर इस थमां बी बड़ा होई जन्दा ऐ । फी हनुमान. होरे अपना 
शरीर सड्गेड़ी लता ते पैहले रूपे च आई गे। उनें भीमसेने गी. 
लाड कन्ने गलें लाया ।: 
भगवान बेद-ब्यास होर श्राखदे न जे भीमसेन हनुमान हुन्दे 
कन्तै गलें लगाने करी बिल्कुल ताजा दम होई गेया ते श्रग्गों थमां- 
होर जोर प्राला होई गेया । 
हनुमान होर आखन लगे-हुन तुस परतोई जाश्रो। जिसले « 
सें गी मेरी लोड़ पव॑ तां मेरा ध्यान करना । , मिकी तुन्दे कन्ने 
गलें लग्गिऐ उन्नी गे,खुशी होई ऐ जिऱ्नो भगवान राम चन्दर जी ने 
माढ़ी पिट्ठी उप्पर हृत्थ फेरेया हा तां होई ही । कोई बर मंगना 
ऐ तां मंगी लो” | 
भीमसेने आखेया पाण्डवे दे बड़े भाग न जे मिको तुन्दे दशन 
होई गे । तुन्दी देया कन्ने अस जरूर गे अपने शत्रुएं गी जित्ती लेगे । 

हनुमान होरे सीस दित्ती ते बिदा करदे होई आखेया--जिसलै 
तू' जुद्ध भूमि इच शेरै श्राङू गजंगा तां मेरी गर्ज बी ओदे कन्ने साथ 
देया करग ते शात्रुएं दे कालज कम्बी जा करडन । अऊ थुआड़े श्रा 
अजु नै दे रथं दे झण्डे उप्पर सदा मूद रौङ। तुन्दी जित्त होग।' 

हनुमान होरें कोल बगदी नदी दस्सी जेदे च ओ सगन्धी आले 
फुल्ल खिड़े दे है जिनें गी तुपदा तुपदा भीमरौन इत्थें आई पुज्जा हा । 
उसी ख्याल आया जे मिगी द्रोपदी बलगा करदी होग। उस फुल्ल 
चुने ते झटपट लेइऐ परतोने दी कीती । 


००० 

अऊं बगला नेई जे तुस दिविखऐ गे 
भस्म करी ओड़गेओो 


इक बारी मार्कण्डेय ऋषि पाण्डवे कोल आये । गल्लें गल्लें 
च युधिष्ठर होर स्त्रयें दे बारे च आखन लगे-स्त्रियें दा धीरज, 
उन्दी जरने दी शगती ते उन्दी पवित्तरता संसारे दियां दिब्ब 
बस्तुआं न । इस्त्री बच्चे गी जन्म दिन्दी ऐ, नौ महीने उसी ढि च 
रखदी ऐ, अपनी जिन्दू थमां मती नुआढ़ी रखेया करदी ऐ । इच्ना 
दुःख ते कष्ट पाइये ते ढिइ्ट फटालिऐ उसी संसारे दी लो दसदी ऐ । 
ते फी हर बेल्ले ओदे सुखै गित्तं गै जतन करदी रौन्दी ऐ । इस्त्री 
सौभन गै बड्ड दिलै श्राली ते खिमा दा भाव रखने ग्राली हुन्दी ऐ । 
कई बारी पति बड़ा दुष्ट हुन्दा ऐ, ओ उसी नफरत करदा ऐ, 
नुश्राडी पर्वाह गै नई करदा, ते हर चाली दुख दिन्दा ऐ पर इस्त्री 
फी बी उसी खिमा करी दिन्दी ऐ ते उस्स गी प्रेम करदी ऐ । ए 
कनेई बचित्तर गल्ल ऐ । 

मार्कण्डेय होरे ए गल्ल सुनिए युधिष्ठर जी गी इक धर्म कथा 
सनाई :--कौशिक नां दे इक ब्राह्मण होए न जिने ब्रह्मचर्यं पालन 
कीता ते बड़ा तप कीता । इक दिन बूटे हेठ बहिऐ बेदपाठ 
करा दे हें। इक बगले नै उपरा उन्दे सिरे उप्पर विट्ट करी ओड़ी। 
उनेंगी बड़ा रोह चढ़ेया । उनें उप्पर दिक्लेया ते दिखदे सार गे 
बगला भस्म होई गेया । बगले गी इयां मरी जन्दे दिवखी उनेंगी 
कष्ट होश्रा | 

जे मनै दियां मरजियां इयां पूरियां होन लगन जे रोहै च 
जां तौली च मरजी करने कन्ने गै गल्ल पूरी होई जा तां दुनियां दा 
के बने? किन्ना दुःख ते पच्छो-ता होऐ ! ए बड़ी चंगी गल्ल ऐं. जे 
मने दी मरजी, मरजी करने कन्नै गै पुरी नई होई जन्दी । ओदे 
गित्ते बाहरले साधनें दी मती लोड़ हुन्दी ऐ । बाहरले कारण 
सहायता देन तां गल्ल बनदी ऐ। बाहरले कारण हर बेल्ले मरजी 
माफक सहायता नई दिन्दे इस करी अस मते पापें ते दुखें थमां बचे 
रौने ्रां। कौशिक होरें गी बड़ा कष्ट ते बसोस होआ जे इक 
माड़ा बचार उन्दे हिरदे च श्राया ते रोहै च उन इक पक्खरू मारी 
ग्रोड़या ऐ। किश दिन बीती गे । इक दिन ओ जियां सदा 
भिवखेया लैन जन्दे हे, भिक्छेया लौन निकले । 

ओ इक घर गे ते भिकखेया लैन दर्वाजे च खड़ोई गे । घरें 
आली भाण्डे मांजँ दी ही । कौशिक होर बल्गन लगे जे कम्मे 
थमां बेल्ली होइऐ भिक पान्दी ऐ । इन्ने च ओदा पति आई 
गेया । ग्रो बड़ा हुटटे दा ते भुक्खा भाना हा' ओ बचारी नुआड़ी 
सेवाच लग्गी पेई । उस नुआढ़े हत्य पैर धुआये, बैसक पाई 
ते रुट्टी दित्ती । इस द्गुण्डवा।ली च उसी भुलली गै गेया जे बाहर 
साधु खड़ोता दा ऐ। अपने पति दी सेवा थमा काउ होइऐ ओ 
साधु गी भिक्खेया पान आई। ग्राखन लगी- महात्मा जी ! ठुस 
गी मता बल्गना पेया ऐ--मिगी माफी देई ओड़ेश्रो । कौशिक होरें 
गी बड़ा रोह चढ़े दा हा, उब्बली पे-भलिये लोके ! तू मिगी इत्ना 
चिर लुआई ग्रोड़ेया ऐ। इयां नरादर करना चंगा नई हुन्दा । 

इस्त्री आखन लगी--हे महात्मा जी ! तुस मिगी माफी देई 
ओड़ो । भ्रऊ अपने पति दी सेवा च लग्गी दी ही इस करी चिर 
होई गेया । 
महात्मा बोलेया--पति दी सेवा ते ठीक ए, करनी गे चाही 
दी ऐ। पर ब्राह्मण दा नरादर बी ते नई करना चाही दा । तुगी 
किश मता गे गमान सेई हुन्दा ऐ। 
आो आखन लगी-तुस नराज नेई होवो । अ्रऊ तुसें गी 
दस्सा करनी आं जे पति दी सेवा च लग्गी दी ही इस करी चिर 
लग्गी गेया। अऊं कोई बगला ते ऐ नेई जे तुसेंगी रोह चढ़ग ते 
तुस सोचने कन्ते गै इक पतिबर्ता इस्त्री गी किश नकसान पजाई 
सकमे ओ ।” 

महात्मा होर टउ होई गे। इस इस्त्री गी बगले श्राली गल्ल 
कियां पता लग्गी ऐ ? 

. ओ फी आखन लगी-महात्मा जी, तुसें गी पता नेई जे 
कतेब्य किन्ना पवित्तर हुन्दा ऐ । तुसेंगी एबी पता नई जे रोह 
मनुक्‍्खे दा सारें थमां बड्डा शत्रु हुन्दा ऐ । तुसें गी भिक्खेया 
पाने च जेड़ी देरी होई गेई ऐ उसी खिमा करो । तुस मिथिला 
जाओ ते उत्थें जेड़ा धर्म ब्याध नां दा मनुक्ख रोन्दा ऐ ग्रोदे थमां 
सिक्‍खो जे नेक जिन्दगी दा भेत के ऐ। 

ब्राह्मण बड़ा हरान होश्रा। आखन लगा--तुसें मिगी चंगी 
झाडफण्ड कीती ऐ । एदे कन्नँ माढ़ा कल्याण गे होग । परमात्मा 
थुआड़ा भला करे।” ए आखिये ग्रो मिथिला पासे ट्ुरी पेया । 

कौशिक मिथिला पुज्जा ते धमंब्याधे दा घर तुप्पन लगा । 
उस सोचेया जे ओ कोई शहरै थमां बाहर लोके दे रोलें थमां दूर 
कोई इकला आश्रम होग । ्ओरो शिड़कें पर फिरदा लोके दियं 
आलीशान कोठियें ते बागें च हुन्दा इक बूचड़ दी हट्टी सामने जाई 
पुज्जा । इक कसाई मास बेचे दा हा । उसी बड़ा चर्च होआ 
जिसलै कुसँ दस्सेया जे इऐ धर्मेब्याध ऐ । ओ टउ होए दा दूर- 
खड़ोइऐ किश सोचें पेई गेया। ओ कसाई अपनी हुट्टी थमां. बाहर 

आया ते महात्मा गी पुच्छन लगा-महाराज ! तुस राजी बाजी 
ओ ? उस पतिबर्ता ब्राह्मणी ने गे तुसें गी ताई ते नई टोरेया ! 
महात्मा होर ते मते गे हरान होए । 

कसाई आखन लगा--महात्मा जी मिको पता ऐ तुस की 
आये ओ। ्राग्रो घर चलचे।” ओ महात्मा गी घर लेई गेया । 
उस दिक्खेया जे टब्बर बड़ा सुखी ते पासन्न ऐ। 

गो कसाई दी माऊबब्बे प्रति भगती दिविखये बड़ा चज 
करन लगा । कसाई ने कौशिक गी धर्म, मनुक्ख दे जीवका कमाने 
दे साधन ते कर्तव्य उप्पर उपदेश दित्ते । श्रो महात्मा बी घर 
परतोआ ते श्रपने माऊ बब्बे दी सेवा करन लगा ! ए कम्म उस 
नजरन्दाज गै करी ओड़े दा हा । 

महाभारतै च धर्म व्याधे दी कथा व्यास होरें इयां लिखी दी 
ऐ जियां गीता दा उपदेस ऐ। उने दस्सेयां ऐ ऐ जे मनुक्ख भायें किश 
कम्म करे पर जे ओ दयानतदारी कन्ने करदा रवे तां ओ ऊऐ कम्म 
करदा मोक्ष प्रापत करी लैन्दा ऐ । ओं परमात्मा जेड़ा सारें गी 

जन्म दिन्दा ऐ ते सवे-व्यापक ऐ श्रोदी इऐ सारें थमां बडी पूजा 

ऐ । मनक्खें दा पेशा किश होऐ ग्रो भायें मजबूर होइये करना 
पेदा होऐ, भायें अपनी मरजी कन्ने चुने दा होऐ पर सारे कशा 
बट्टी गल्ल ग्रो दयानतदारी ते श्रद्धा ऐ जिस कन्ने मनुक्ल कम्म 
करदा ऐ। बेद-व्यास होरें इस महान सचाई दा उपदेस इक ब्राह्मण 
गी इक कसांई थमां दुआया जेड़ा बड़ा नीच ते घटिया कम्म 
करदा हा । 


००० 

बनवास दे दिनें च मते ब्राह्मण पाण्डवे कोल औन्दे हे। इक 
ब्राह्मण हुस्तनापुर जे परतोग्रा श्रो धृतराष्ट्र गी मिलन ट्री गेया । 
धृतराष्ट्र होरें ब्राह्मणे दी इज्जत खात्तर कीती , ब्राह्माण सनाया जे 
पाण्डवे राज भोगे दा ऐ बचारे भागे दे मारे बन इच बर्षा बाऊ 
इच रोन्दे न, ते बिपता दे दिन कट्टा दे न । धृतराष्ट्र होरें गी ए सुनिये 
किश क्लेश बी होग्रा गै होग पर मती चिन्ता इस गल्लै दी होन लगी 
जे ए मूल ब्याज समेत ओदे पृत्तरें गी चकाना पौना ऐ। युधिष्ठर 
भीमसेने दा मनासब रोह किन्ना चिर दबाई रक्खग ? 

धृतराष्ट्र होर डरन लगे जे पाण्डवें दा मते चिरै दा दब्बे 
दा रोह सुम्बे आङ्‌ फुटी पौना ऐ ते फी ए समल्होना नई । उस दे 
अग्गें जो किश आया सो फना होई जाना ऐ। ओ सोचें पेई गेया-- 
भ्रजुन ते भीमसैनै असें गी सजा दित्ते बिना नई रौना। शकुनि 
कर्ण ते दुर्योधन ते दूरे दी घट सोचने आला दुशासन अपने पासेया 
मखीरे दी हाम्बे गी बूटे दी उस टाली उप्पर जाई चढ़े दे न जित्थुआं 

शुड़के दे खल्ल सर्वनासे दे अगाध गत्ते इच--भीभसैने दे रोहै इच जाई 
पौना .ऐ ते बचा दी कोई सूरत नई 

बचारें चा बचार निकलन लगे-बड़ी माड़ी गल्ल होई ऐ ! 
अस लालच इच को फसी गे ? कोई गरीबी कारण असें ए झख़ 
नई मारी । असें बेन्याई दा रस्ता की फगड़ेया ? परमात्मा ने इनता 
दित्ता दा ऐ जे खाई खाई नई मुक्कं। अस सन्दोखै कन्ने खन्दे 
रौन्दे तां के माड़ हा। पर अस लालचे इच फसी गे ते असे दूएं 
दा हक्क मारेया। गलत गल्ले दा माड़ा गे नतीजा निकलदा ऐ। 
दिब्ब अस्तर शस्तर लइये अजु न सुर्गा दा परतोई श्राया ऐ । सुग 
जाइये धरती उप्पर परतोने दी कोदी मरजी आखदी ऐ ? 

अजुन जरूर बदला लेने गित्तै गे परतोआ ऐ। असें गी 
बदला चकाने ग्रास्ते तयार रौना चाही दा ऐ। इएऐ ने बचार उनें 
गी ओन लगे ते मनै इच चेन नई होऐ । 


ताई पासे धृतराष्ट्र होरें गी इयां चिन्ता लगी दी ही ते दूए 
पासै शकुनि, कणं ते दुर्योधने दा खुशी कन्ने सिर फिरी गेदा हा ओ इक 
दूए गी बधाइयां देन जे बड़ी उन्नति होआ करदी ऐ। कर्णते 
शकूनि दुर्योधन गी आखन लगे-जेड़ा राज युधिष्ठरे कोल हा ग्रो 
हुण साढ़ा ऐ। हुण श्रसें गी दुख करने दी के लोड़ ऐ ? 


दुर्योधन ग्रान लगा--कर्ण ! ए गल्ल ते ठीक ऐ। पर 

सबने थमां मती खुशी मिकी उस बेल्लै होग जिसलं श्रौं अपनी अक्खीं 

पाण्डवे गी बिपता जरदे दिक्खां ते उनें गी अपनी शान दस्सां ते 

साड़ां। एदा तरीका इऐ जे अस बने इच जाच ते पाण्डवें दी बिपता 

दिखच । पर माढ़े पिता ने जाजत नई देनी। साढ़े पिता होर 
बी कनेए न उने गी माढ़ी खुशी गे नई सखान्दी। | 

दुर्योधन राखन लगा--महाराजा धृतराष्ट्र पाण्डवें थमां डरदे 

न। उनें गी ख्याल ऐ जे पाण्डवें कोल तपस्या दा बल ऐ। ओ 

असें गी बने इच नई जान दिन्दे । नां मिलन दिन्दे। ओ डरदे न 

जे किश खतरा नई होऐ। पर सच्ची गल्ल ग्रौं दस्सां जे हे तोड़ी 
प्रसं खेचल गे कीती ऐ। जे भीमसैन अजुन ते द्रोपदी गी बने इच 
बिपता कटदे नई दिपरखेया तां के दिकखेया ? 
इस खुशी दे बिना मिकी ए जीन बेल्ला ते फजूल गे बझोन्दा 
ऐ। शकुनि ते तू आपू कोई स्कीम लड़ाओ ते पिता हुन्दे कशा 
हां कराग्रो जे बने इच जाइये पाण्डवें दी किस्मत दिवखी औचे । 
दूऐ दिन बड्ड लै गै कणे दुर्योधने कोल हसदा हसदा गेया ते 
आखन लगा में इस मुश्कले दा हल्ल कट्टी लैता ऐ । अस द्वत बने 
इच अपने तबेले दिक्खन की नई चलचे ते कन्नें माल मवेशी दो 
लेखे जोखे दी पड़ताल करी श्रौगे। एदे इच महाराज गी के तराज होई 
सक्दा ऐ ? 
शकुनि ते दुर्योधन गी गल्ल मने लगी ते आखन लगे कमाल 
सोचेया ऐ । उनें ग्वालें दे मुखिया गी महाराज कोल भेजेया जे 
जाइये जाजत लई आ । 
पर महाराज नई मन्ने। ओ ग्रान लगा--ए ठीक ऐ जे 
राज कमारें खेडेया 'लोड़चदा ऐ । गवे दा लेखा जोखा करना बी 
ठीक ऐ । पर मिगी पता लग्गा ऐ जे पाण्डव बी उस्सै बने इच 
रौन्दे न । ए तुन्दे आस्तै मनासब नई जे उस बनें इच जाओ । 
ग्रौं तुगी उस थार कदे नई टोरदा जित्थें भीमसैन ते अजु न होन ते 
कन्नें लड़ाई ते रोहै दी बुन्याद बी होऐ । 
दुर्योधन आखन लगा--श्रस उन्दे कछ गै नई जागे। अस 
उन्दे थमां परे परें गै रोगे। ते उन्दे कन्ने नई मिलगे। 
राजा आखन लगा--भायें तुस किन्ना बचा करो इस कोल 
जाने इच गे खतरा ऐ । इस बेले पाण्डवे दी मसीबते इच दखलन्दाजी 
करना ठीक नई । तुन्दा कोई श्पाही गै टुरी जा ते कोई नेई 
गल्ल करी बब जे लड़ाई लग्गी पवै। गरवे घोड़ें दा लेखा जोखा 
करनां ऐ। कुसं होर गी भेजी ओड़ने ग्रां । | 
शकुनि ग्रान लगा-महाराज ! युधिष्ठर धर्म जानदा ऐ ते. 
ओदे उप्पर ग्रमल बी करदा ऐ। उस सारी संभा सामने बचन 

दित्ता दा ऐ ते पाण्डव उस बचने गी नभाङन । उनें बचन दित्ता 
दा ऐ जे पाण्डव साढ़े कन्ने दुश्मनी नई करङन । दुर्योधने गी 
शकार खेडने दा चा ऐ। तुस कंद लेई भानी पान्दे ओ। उसी गें 
घोड़ें दा लेखा जोखा करी औन देश्रो। भ्रम्मी कन्ने जन्नां। ग्रौं 
दिक्खङ जे कोई त्री पाण्डवें कछ नई जा । 

महाराज उप्पर मता जोर पेया ते पहले आङ्‌ मन्नी गेया ते 
ग्राखन लगा--पई जियां तुन्दी मरजी ऐ करी लौ । 

जिस हिरदे इच घृणा भरोची दी होऐ उसी सन्दोस्र कृत्थुआं 
होना ऐ । घृणा इक नेईश्रग्ग ऐ जे जित्थें सल्गदी ऐ उस्से 
थारँ गी फूकी टकान्दी ऐ । 

कौरव खूब सैना ते साथी लेइय द्वतबन जाई पुज्जे । दुर्योधन 
ते कर्ण बड़े खुश होश्रा दे है जे पाण्डवे दी बिपता दिक्खिये मौजू 
लेंगे। पाण्डवे दे आश्रमै थमां चार मील दूर गे उनें अपने शानदार 
तम्बू गड्डी दित्ते। 

उनें गरवे दे चौनें ते घोड़ें दे तबेले दिक्खे, लेखा जोखा कीता। 
गवां, सान्ह ते बच्छे गिने ते फी नाच दिक्खन लगे । जंगले च 
शकार खेडन लगे ते होर खेडां खेडन लगे । 

शकार खेडदे २ दुर्योधन ते ओदे साथी पाण्डवें दी कुटिया 
कोल इक बड़े शैल तला कोल पुज्जे ते आखन लगे इत्थें तम्बू 
लाई देग्रो । 

उत्थें अग्गें गै गन्धे दे राजा चित्रसेन होरें डेरा लाये दा हा । 
ग्रोदे नौकरें दुर्योधने दे झपाहियें गी श्राखेया जे ताई तम्बू नेई 
लांओ। 

दुर्योधने दे नौकरें जाइये रपोट कीती महाराज उत्थें कोई 
रजवाड़ा आये दा ऐ ते ओ असं गी तम्बू नेई लान दिन्दा | 

दुर्योधने गी ए सुनियै बड़ा रोह चढ़ेया उस सोचेया इयां गै 
कोई रजवाड़ा होना ऐ । ग्रान लगा-जाम्रो उसी कड्डी लाग्रो 
ते भ्रपने तम्बू उत्थे गड्डी देओ | 

इपाही तला उप्पर ग्राये ते तम्बू लान लगे पर गन्धर्वे मते हे 
उनें दुर्योधने दे इपाहियें गी कड़डी लाया । 

जिसलै दुर्योधने गी ए पता लग्गा तां ग्रो बड़ा तमशेया ते 
बड़ी फौज लेइयै चलेया जे दिक्खां माढ़ी खुशी च रकावट पाने 
ग्राला कुण ऐ। 

गन्धर्वे ते दुर्योधने दी सेना च घोर जुद्ध छिड़ी पेया । शुरू २ 
च ते कौरव जितदे लब्बन लगे पर तौले गे गंधर्वे दे राजा चित्रसँने 
फौज गी सम्हालेया ते दिब्ब ग्रस्तर बतेन लगा । कर्ण दा रथ 
भज्जी गेया ते बाकी कौरव बी शस्तर खुभ्राइयै नस्से । बड़ी भदू 
होई। छड़ा दुर्योधन मदाने च रेई गेया। चित्रसँनै उसी केद 
करी लेता, ग्रोदियां मुझकां कस्सिये उसी रथै च सुट्टी लेया ते संख 
बजाइये ्रपनी विजय दी घोषणा करी दित्ती। गन्धर्वे होर किन्ने 
गे मन्ते प्रमन्ने दे कौरव बन्दी बनाई ले । कौरवें दी सेना बिच नाठ 
पेई गई इपाही चववखी नस्सन लगे | किश पाण्डवे दे ग्राश्रमे च जाई 
छप्पे । । भीमसैने गी जिसलै पता लगा जे दुर्योधनै दी ते चित्रसँन 
गन्धर्वे दी लड़ाई होई ऐ ते दुर्योधन हारी गेया ऐ ते पगड़ोई गेया ऐ 
तां उसी बड़ी खुशी होई । ओ युधिष्ठर गी सनान लगा-इनें 
गन्धे जेड़ा कम्म श्रसें करना हा, करी ओड़ेया ऐ । दुर्योधन साढ़ी 
बिपता दा मौजू कस्सन आया हा । पर भली होई । गदे 

कन्नै नेई गै होई लोड़चदी ही । मेरीतेमरजी ऐ इस गन्धर्वे 
दा धन्नबाद करी आंवां। पर युधिष्ठर ने उसी फण्ड चाढ़ी--वाह 
एवा ! ए कोई खुशी दी गल्ल ऐ ! कोरव आखर साढ़े भाई बन्ध 

न। कुसे बखले हत्थें उन्दी बेज्जती साढ़ी बेज्जती ऐ। ए बेज्जती 

बर्दाइत नेई करनी चाही दी । असें कौरवें गी बचाना चाही 
दाऐ। 

भीमसेने गी ए गल्ल किश मनासब नेई बझोई। ओ आखन 
लगा--अस उस पापी गी की बचाचे ? उस असें गी लाखा मेह ले च 
फूकन लाया हा । तुसें गी उस आदमी. दी के चिन्ता ऐ जिस मिगी 
जहर देइये मारन लाया हा ? जिस मेरे ह॒त्थ पेर बस्नियै नदी च डोबन 
लाया हा । उनें दुष्टें ते बदमाशों कन्ने साढ़ी के हमदर्दी होई सकदी 
ऐ ? उने द्रोपदी गी बालें दा पकड़िऐ ते घसीटिऐ सभा च नेता हा । 


उस्से बेल्लै दूरा दा दुर्योधने दे कर्लाने दी मद्धम नेई बाज 
युधिष्ठर दे कन्तें च पेई । उस भ्राऊ गी आलेया झटपट जा ते 
दुर्योधने गी छड़का । बड़डे भ्राऊ दी आग्या मन्नियै भीमसेन ते अजु नै 
ताई तुश्राई नस्से दे कौरवें गी कट्टे कीता ते चित्रसंने गी 
ललकारेया । पर चित्रसंन पाण्डवं कन्ने लड़ना नेई हा चान्दा इस 
करी जिस लै पाण्डव पुज्जे उस झट दुर्योधने गी छोड़ी ओड़ेया ते 
बाकी कौरव बी छोड़ी ग्रोड़े । श्रो आखन लगा-ए कौरव बड़े 
आकडे दे हे। इन्दी टें भन्ननी ही। कौरव बेज्जत होइये झटपट 
हस्तनापुर नस्से। रस्ते च कर्ण बी मिली पेया । ग्रोबी लड़ाई च 
हारी गेया हा । 

दुर्योधन बड़ा भलखोआ । ग्रो सोचन लगा इस कशा चित्रसंने 
हत्यें मरोई जन्दा तां खरा हा। ए बड़ी बेज्जती ऐ । उस मरण 
बतं रक्खी लता । ते दुशासन गी ग्राखेया-तू. राजतिलक करिऐ 
राजा बनी जा ते राज कर । दुश्मन कशा इयां हारिऐ ते भदू 
कराइये हुण भ्रऊ जीन्दा नई रेई सकदा । 


दुशासन आखन लगा-तुस राजा कियां नेई रेई सकदे ? 
ए गल्ल कर्दे नेई होई सकदी । श्रो श्राऊ दें पेर पगड़िऐ रोन 
लगा । कर्ण कशा. बी भ्राऊ दी ए दशा जरन नेई होई। 


ग्रो आखन लगा--ए गर्ल कोरवें गी, कुरुबेन्सँ दे शूरबीरें गी 

नेई सोभदी। इन्नां बसोस करने दी गल्ल बी के ऐ ? तुन्दे इयां 
करने कन्ने शत्रू होर खुश होङन। पाण्डवे पासै दिको । उन्दी 
इन्नी वेज्जती होई ऐ । उनें कोई मरन बतं रखेया ऐ ? 

शकुनि बी आखन लगा--कर्ण ठीक आखदा ऐ । तू अपनी 
जिन्द की गु्रायें । पाण्डवे दा सारा राज थुग्राड़े कब्जे इच ऐ | मरण 
वर्तं रविखये के लाह ऐ? जे तू प्राचित करना ऐ तां पाण्डवं गी सह बे 
उन्दा राज परताई ओड़ । उन्दे कन्नै मित्तरता क्री ले । जिसलै 
दुर्योधन ए गल्लां सुनियां तां ओदे मने दा कपट फी जागेया । हारने 
जां बेज्जत होने कशा पाण्डवे गी राज परताई देना उस बड़ा बुरा 
बुज्जेया । 

श्रो जोरेयां आखन लगा--श्रऊ पाण्डवे गी जित्तङ | 

कर्णं आखन लगा--ए कोती न राजें श्राली गल । मरने दा के 
मतलब होग्रा जो ? जीन्दे रौगओ तां गे किश करी सकगेग्रो । 

जिसले हस्तनापुर परतोन लगे तां कर्ण आखन लग-सारिएं 
पवित्तर चीजें दी सगन्ध खाइये ग्राखनां जे जिसलै तेरां बरे बीती 
जाङन तां. श्रौं लड़ाई इच अजु ने गी जरूर मारङ। उस तलवारी दी 
मुद गी हृत्थ लाइऐ सगन्ध खादी । 

पाण्डव बनवास कट्टा दे हे दुर्योधने इक बड़ा जग्ग रम्भी 
कट्टेआ । बड़ी फू फांते रौनक मेला शुरु होइ गेया। गओ ते 
राजसू जग्ग गे करना चान्दा हा पर ब्राह्मण ठाकेया जे युधिष्ठर 
ते ध॒तराष्ट्र दे जीन्दे जी राजसू जग्ग नई होई सकदा। उच 
ग्रालेया-ततुस वैष्णव जग्ग करी लौ । उस मन्नी लेता ते खूब गज्जी 
बज्जिए जग्ग कोता । 

जिसले जग्ग समाप्त होई गेया तां लोक गल्लां करन लगे जे 
ए वेष्णव जग्ग ते युधिष्ठर दे राउसू जग्गै दा सोलमा हिस्सा बी नेई 
होग्रा। पर दूए बकखी दुर्योधने दे साथी आखन जे नेथ्रा ते ययति 
मान्धाता जां भरत बेलै गै होग्रा होग तां होआ होग। इस समें 
इच कोई नई करी सकेया | दुर्योधने दे दर्बारियें ते तरीफं दे पुल 
बस्ती दित्ते । कर्ण दुर्योधन गी आखन लगा--राजसू जग्ग ते श्रसे 
इस करी नई कीता जे पहलें पाण्डवें गी लड़ाई इस हराइय ते उन्दा 
स्यापा मकाई लचे । 

फी श्राखन लगा--अजु न गी मारना मेरे जिम्मे रेया । उस 
कसम खादी--जिन्ना चिर श्रजु ने गी बड़ी नई लैङ उन्बा चिर मास 
नई खाङ, शराब नई पीङ, कुसे अभ्यागत गी खाली हत्थ नई 
परताङ | कर्ण नें अजु न गी मारने दी नेई पक्की सगन्ध सभा इच 
चुक्को । कौरव कर्ण दी ए सगन्ध सुनियँ बड़े पसोये। ते खुशी 
कन्ने जयकारे बोलन लगे । उने इयां समभी लैत्ता जियां सारें पाण्डवं 
दा सफाया होई गया ऐ। 

गुप्तचरें बने इच पाण्डवे गी सनाया जे कर्ण ने ए सगन्ध 
खादी ऐ । युधिष्ठर गी बड़ी चिन्ता होई। ओ कर्ण दी बड़ी 
ताकत मनदे हे। कर्ण जमान्द्र्‌ कवच पाइये जम्मे दा हा ते ओदे 
कोल दिब्ब अस्त्र शस्त्र हे । ओदे बीर जोधा होने दा ते कुसँ गी 
शक नई हा । 


इक दिन बहू ले उठने थमां पहले युधिष्ठर होरे गी इक 
सुखना आया । सुखनें जां ते सोने बेले जां उठने थमां किश चिर 
पेहलें श्रौन्दे न । 

उनें गी सुखना श्राया जे जगल दे सारे जंगली पशू किट्र 
होइये उन्दे भ्रग्गें बेनती करन लगे जे परमात्मा आस्ते साढ़ा बी नष्ट 
नई करो। तुस कुसे होर जंगले गी ट्री जाश्रो। ओ बड़े रोइय ते 
पल्ला पाइय बेनती करन लगे । युधिष्ठर होरें गी बड़ा क्यास श्राया 
ते ग्रो भ्रपने भ्रायें कन्नें दूए जंगले गी ट्री गे। साढ़े बड्डे 
बडेरें गी बी पता हा जे जंगली पशुएं दी रखेया कीती लोड़चदी ऐ । 

इक दिन दुर्वासा ऋषि होर अपने दस हजार चेलें गी लइयें 
दुर्योधने कोल आई गे दुर्योधन गी उन्दा सुभा पता हा ओ आपू' 
बड़े फिकरे कन्नें उन्दा स्वागत ते खातरदारी करन लगा । उस 
उन्दी ओ खातरदारी कीती ते ग्रान्दे लुआए जे दुर्वासा होर तृप्त होई 
गे। ग्राखन लगे बर मंगी ले। | 


दुर्यीधने गी इस परीक्षा चा पास होई जाने दी बड़ी खुशी 
होई। ते जिसले ऋषि होरें वर मंगने गी ग्राखेया तां उस सोचेया-- 

ए भला मोका ऐ। इस क्रोधी ऋषि दा रोह पाण्डवे उप्पर चढ़ाने 
आं। आखन लगा--तुसेसाढ़ा घर पवित्तर करी बड़ी देया कीती 
ए साढ़े श्रा बने इच रोन्दे न। तुस उनें गी बी दशन देओ। उन्दा 
बी मान बधाओ। ओ बड़े खुश होडन । पाण्डवें कछ जाने दा ओ 
मौका दस्सेया जिसलै ग्रो रुट्टी खाइये बेल्ले होइ गेदे हुन्दे न ते 
अभ्यागते आस्ते किश बी नई बचे दा हुन्दा । 
दुर्वासा होर बी लोक दी परीक्षा लैन्दे रौन्दे हे। उनें दुर्योधने 
दी प्रार्थना मन्नी लेत्ती । 
दुर्योधने सोचेया-पाण्डव ग्रापू तंगी तुर्शी कन्ने गजारा करा 
करदे न। उने ऋषि ते ओदे एडे अमले फेले दी खातरदारी कुत्थुआं 
करनी ऐ । ते जिसलै ओ स्वागत नई करी सके तां क्रोधी ऋषि 
आपू उनें गी श्राप देडन। तां असें गी जादा मजा अ्रौग। इयां 
छड़ा बर प्राप्त करिएऐ के लैना ऐ । 


जियां दुर्योधने आखेया हा हुर्वासा होर अपने चेल्लें गी लझयै 
पाण्डवे कोल ट्री गे । ओ दपंहरी दा भोजन करिएऐ बसोऐ 
दे | 
सारे पाण्डवें उन्दा स्वागत कीता । उन्दी बन्दना कीती 
मान कीता । ऋषि होर श्राखन लगे--अस स्नान करिय ग्राये। 
साढ़ा भोजन त्यार करो । ए ग्राखियें ओ नदी उप्पर इनान करन 
गे उठी । 
जिसलै पाण्डगें बने इच रोना शुरु कीता हा । तां युधिष्ठर 
हुन्दी तपस्या दिक्खिये सूरज भगवान होरें इक “अ्रक्षय पात्र' दित्ता 
हा, जेदे चा कदें भोजन मुकदा नई हा। ए पात्तर दिन्दे होई 
सूरज भगवान होरें आखेया हा ए पात्तर तुन्दे कोल बारां बरे रोग 
ते तुस गी दिने इच भोजने दी लोड़ होग देया कर्ग । जिसले सारे 
खाई लै करडन ते द्रोपदी ग्रापु खाई ले तां ए उस रोज़ खाली होई 
जा करग । 
इस करी पेहलें ब्राह्मणे गी भोजन करान्दे हे। फी दूए 
अभ्यागते गी । पिच्छुआं पाण्डव भ्रापु खन्दे हे। द्रोपदी सारे 

थमां पिच्छुआं खन्दीं ही । 

जिसले दुर्वासा होर पुज्जे उसले पाण्डव ते द्रोपदी भोजन 
करिये वेल्ले होए हे। श्रो पात्तर उस दिनै गित्ते खाली होई गेदा 
हा। द्रोपदी ते बड़ी घाबरी। उसी थत्थो बल्यै पेई गे जे जिसले 
ऋषि ते उन्दे चेले इनान सन्ध्या बन्दना करिये परतोए तां उनें गी 
के बर्ताङ । 

ओ रसोई बड़ऐ भगवान कृष्ण गी बेनती करन लगी--हे 
भगवान्‌ इस औसे वेल्ले वौड़ो, ते ऋषि हुन्दे रोहै थमां रखेया करो । 
श्री कृष्ण भगवान परतक्ख होई गे। ओ आखन लगे--मिगी बड़ी 
भुक्ख लग्गी दी ऐ इसले झटपट जे किश ऐ लई आर । बाकी गल्लां 
पिळुआं करगे | 

ए भली गल्ल बनी। इयां बमोग्रा जे जिस थमां सहायता 
दी मेद ही ग्रो शत्रू कन्ने जाई मिलेया ऐ। गरो बड़ी घाबरी दी 
बोली--“भगवान ! मेरी नेई परीक्षा नई लौ । सूरज भगवान दे 


दित्ते दे “अक्षय पात्र' दी अज्जै दी शक्ति खत्म होई गेदी ऐ। तुआई 


पासँ दुर्वासा ऋषि होर आई गेदे न। ग्रौं के करां ? ऋषि होरें 
अपने चलें समेत हुण आई जाना ऐ। हज इएऐ थौह नई आवा करंदा 
जे तुस बी आइये ्राखन लगे जे भुक्ख लग्गी दी ऐ |” 
॥ श्री कृष्ण होर ग्राखन लगे--“मिगी बड़ी सख्त भुक्ल लग्गी 
दी ऐ में कोई बहाना नई सुनना श्रो पात्तर लई आ। श्रौं श्रापुः 
दिक्खी लैन्नां ।” 

द्रोपदी ओ पात्तर चुक्की लई आई। रिद्धी भाजी ते भत्ते दा 
इक दाना पात्तरे दे गलमे कण्डे लग्गा दा हा। श्री कृष्ण होरें ऊऐ 
खाई लेता ते प्रसन्न होई गे । श्री कृष्ण होर श्री हरि रूप इच 
संसारे इच व्यापक न । उने गी सन्दोख होग्रा ते सारे संसारे गी 
सन्दोख होई गेया द्रोपदी बड़ी भलखोई जे कनेई लिन्दी रां जे भाण्डा 
बी शैल नई मांजेया ते जूठन लग्गी रौन दित्ती ऐ । श्रो झूठी रुआल 
भगवान बासुदेव गी खानी पई ऐ। 

श्री कृष्ण होरें गी रज्ज होई गेया । उसइक दाना खाने कन्ने 

गे तृप्ति होई गई । उने भीमसेने गी सह्देया ते ग्राखन लगे नदी 
उप्पर जाओ ते ऋषि होरें गी ग्राखो--महाराज भोजन त्यार ऐ। 
सारे तुसें गी बल्गा करदे न। 
भीमसेने गी थौह नेई रावे पर कृष्ण जी उप्पर पुरा बसाह करदा 

हा । इस करी झटपट नदी उप्पर गेया । ऋषि होर ते चेले इनान करा 
दे हे । उनें गी बड़ा चबात होश्रा जे कुत्थें ते उनें गी बड़ी भुक्ख 
लग्गी दी ही ते हुण इयां बझोन लगा जे रज्ज होई गेया ऐ। जियां 
भोजन करने पर॑न्त तृप्ति हुन्दी ऐ इयां गे सारे-बुज्जन लगे । 

चेलें ऋषि होरे गी आखेया--“ग्रस युधिष्ठर होरे गी भोजन 
त्यार करने गित्ते आखी आये दे आं। पर असें गी ते रज्ज होई 
गेया ऐ। ते होर खाने दी गंजश गै नई ऐ।' 

दुर्वासा होर जानदे हे के भेत ऐ। उनें भीमसेने गी ्राखेया-- 
अस भोजन करी बेठे श्रां । युधिष्ठर होरे गी आखनां श्रसें गी खिमा 
करन । ऋषि होर अपने चेलें समेत ट्री गे। 

ए सारा संसार श्री कृष्ण भगवान हुन्दे विराट शरीर इच 
बिदमान ऐ | उने गी इक दाना खाने कन्ने तृप्ति होई तां सारे जीवें 
गी ते ऋषि होरें गी बी तृप्ति होई गई । 

बनवासे दे बारां बरे मुक्कने पर ग्राये। इक दिने दी गल्ल 
ऐ। इक हरण इक ब्राह्मणे दी कुटिया च आया ते ओदी ब्रग्ग 
सलगाने ग्राली अरणी कन्ने खेरन लगा । जिसलै जान लगा तां 
ओदे सिग ग्ररणी इच फसी गे। हरण त्राह्या ते जंगलै पासँ द्रौड़ेया । 
अरणी बी सिगें इच फसी गई। उने दिने माचसां ते हुन्दियां नई 
हियां। अरणी गी काठे कन्नै रगड़िऐ चंग्याड़ा कडी लैन्दे हे ते 
अरग बाली लेन्दो हे। 

ब्राह्मण कर्लाया-ओ हरण मेरी अरणी लेइये नस्सी गेया 
ऐ। हुण अऊ हवण कियां करङ ?” ग्रो घाबरे. दा पाण्डनें कछ 
द्रौड़ेया । 

पाण्डव हरणे पिच्छे द्रौड़े पर ओ कोई माया दा हरण हा । 
शालीं मारदा पाण्डगें गी दूर बने च खिची लेई गेया ते लोप होई 
गेया । सुककी खेचल होई पाण्डव हुट्टी गे । बचारे निम्मोझान 
होए दे इक बड़ हेठ बसोन लगे । 

नकुल ने सू क सुट्टी ते बसोसे कन्ने आ्राखन लगा ग्रस इक 
ब्राह्मण दी इन्ती सारी सेवा नई करी सकद । साढ़ा ए के पतन 
होई गेया ऐ ? 
भीमसेन आखन लगा--गल्ल ते ठीक गै । जिसले द्रोपदी 
गी बालें दा खिच्चिऐ सभा इच लेई आये हे श्रसें उनें बदमाश गी 
उस्सै लै मारी ओड़ेया लोडचदा हा। । असें ए गल्ल नेई कीती उस्से 
दा पाप लग्गे दा जे साड़ी ए दशा होई ऐ |! उस अजुने पास 
दिक्खेया । 
अर्जने आखेया ठीक ऐ । उस सारथी दे पुत्तर बकवास 
कीता ते में जरी लेता। किश नेई कीता । अस है गै इस्से 
जोड़े आं । 
युधिष्ठर होरें दिक्खेया ते उनें गी .दसोस होग्रा जे सारे गै 
दुखी होआ करदे न। उने सोचेया इनें गी कुसै कारे लाचे। उनेंगी 
बड़ी त्रेह लग्गी-नकुल गी ग्राखन लगे--अ्रड़ेया उस बूटे पर चढ़िए: 
दिक्ख़ भला कोल कुतै नदी जा तला लबदा ए ? 
नकुल बूटे पर चढ़ेया तां तुआं दिक्खिऐ श्रावन लगा-पानी 
कण्डै जम्मने ग्राले किश बूटे ते कन्ने बगले उडरदे लबदे न । मेरा 
ख्याल ऐ उत्थें जरूर पानी ऐ। युधिष्ठर होरें ग्राखेया-जा पीने 
गित्तै किश पानी लेई भ्रा । 
नकुल उत्थें पुज्जा, इक'तला दिक्खिये बड़ा खुश होश्रा । 
उसी बड़ी त्रेह लग्गी दी ही उस सोचेया पहले अपनी त्रेह ते चकां 
फी तरकझ्े इच भरिये भ्राऊ गित्त पानी लेई जाङ। उस हन पानी 
इच हत्थ डोबे गे हे जे इक बाज आई--तौल नई कर इस तला दा 
मालक अऊ आं । हे नकुल पहलें मेरे प्रसनें दा उत्तर दे फो 
पानी पियां । 
नकुल बड़ा हरान होग्रा। पर उसी त्रह डाडी लग्गी दी 
ही । उस चेतावनी दो कोई पर्वाह नई कीती ते पानी पी लेता । 
उसी उससे बेल्ले खमारी चढ़ी ते ग्रो डिग्गी पेया । इयां बझोए जे 
मरी.गे गेया, । युधिष्ठर होर बड़े ह्रान होए नकुल ने इश्चा चिर' 

की लाया ऐ। उने सहदेव गी भेजेया जे पता ते ले | जिसले सहद व्र 
उत्थे  पुज्जा उस दिक्सेया जे ग्रोदा भ्रा भुना पेदा 'ऐ । ओ हरान 
होआ जे के गल्ल होई ऐ ? की लेटेदा ऐ ? पर त्रह बड़ी लग्गी दी ही 
तला पासे हाम्बेया जे पानी दा घुट ते पियां। 'किञ्ञ शान्ति ` होए । 
परतिए वाज आई--हे सहदेव । ए तला मेरा ऐ । पहलें मेरे 
प्रदनें दा उत्तर दे पिळुआं,त्रेह चकायां । उस बी नकुल ग्राङ उस 
चेतावनी पासँ कोई ध्यान नेई दित्ता पानी पीता ते पुढा होई गेया । 
युधिष्ठर होर बड़े हरान होए ए गल्ल के बना दी ऐ । उनें अजुःने 
गी आसेया श्रड़ेया दिक्ख ओ दसैं सम्मे सीने ते हैन न । ते कन्ने 
पानी जरूर लेई आवंयां । बड़ी त्रेह लग्गी दी ऐ । 

अजुन झटपट गेया । - तला उप्पर पुज्जा ते दसैं भ्रा 
मोए दे लब्बे। ए दिविखिऐ ओदा ध्राका निकली गेया। उस 
सोचेया , इत्थें कोई दुश्मल नई छष्पे. दा होऐ जिस दौनें गी 
मारी ओड़ेया ऐ' । उसी बड़ा दुख होग्रा ते बदला. लेने 
दी... भावना कन्नै झ्रोदा खून उब्बलन लगा पर त्रह इन्नी . 
डाड़ी लग्गी दी ही जे पहलें पानी पीने दी गल्ल गेन घ्याई । आ 
मौती दे तला पासँ हाम्बेया-फी बाज श्राई-' 'पहलें मेरे प्रनें दां. 
जवाब दे फी पानी पियां। ए मेरा तला ऐ । जे तू मेरा आखा 
नेई मन्नेया तां थुग्राड़ा बी इनें दौनें श्रायें आङ्‌ हाल होना ऐ। . 


ग्रणु ने गी बड़ा रोह चढ़या। ग्रो बोलेया तू हैं कुण एं? 
मेरे सामने ते आ। . ग्रऊं लुकी जियें मारी ओड़ां ।” ते जताई 
पासेया बाज आई ही उस तुआई पास तीर चलाये । उसगेबी 
मानुऐ गड़ाका सुट्रेया-बाऊ च॑ केसी तीर चलानां । ए कोई 
लग्गने थोड़े न। पहले मेरे प्रइनें दे उत्तर दे ते फी त्रेहृचका । जे 
बिना जवाब दित्ते दे पानी. पीता तां मरी जागा ।”? 


अजन बड़ा परेशान होआ। थ्राखन लगा सामने आवें तां 
दो हत्थ बी करां। -पर पहलें त्रेह ते चकाई लें । पहला शत्र ते 
त्रह ऐ पहलें इसी ठण्डा करी लें । 

उस पानी पीता--ते ओ बी चित्त होई गेया युधिष्ठर होरें 
मता चिर बल्गेया--फी भीमसेने गो आखन लगे--भ्रावा साढ़ा बीर 
जोधा अ्रज॑न बी नई परतोआ । भ्रायें गी जरूर किश मुसीबत 
आई दी ऐ। साढ़े किश भाग गे मन्दे न। तौल कर, उनें गी तुप्प 
कन्ने पानी बी लेर आ । आऊ त्र्याया मरन लगां । भीमसेन 
किश बोलेया नई । ते काह ला पेदा तौले बाहर द्रौड़ेया । 


ओदे दुख ते रोहै दा ग्रन्दाजा लाझ्रो जिसलै उस आयें गौ 
दिक्लेया उस सोचेया यक्ष लोके इनें गी मारी श्रोड़ेया ऐ । अऊ 
शत्रु गी तुप्पनां ते मारी ग्रोड़नां । पर, त्रेह बड़ी लग्गी दी ऐ पहलें उसी 
शान्त करी लें फी लड़ङ । श्रो तला पासे उतरन लगा । बाज 
आई-भीमसैन खबरदार प्रसनें दा उत्तर देइयै गे पानी पियां । जे मेरी 
गल्लै गी सुट्टी पागा तां मरी जागा । भीमसेन गर्जेया तू हुकम देने 
आला कुण ए ? उस ताई तुश्राई दिक्खेया ते पानी पी लैता । उसी 
अपनी ताकत इयां खीन हुन्दी सेई होई जियां कोई टल्ला नपीड़ी 
ओड़दा ऐ। ओ बी मरिएऐ 'डिग्गी पेया। इकला युधिष्ठर बड़ा 
घाबरेया । त्रेह कन्नै बतेह होश्रा करदा हा। बर्लाप करन लगा-- 
उनें गी कोई श्राप लग्गी गेया ऐ ? जां इयां गै पानी तुपदे टक्करां 
मारे दे न ? जां त्र्याहे दे व्याकुल होई ऐ बेहोश होई गे न ? जां मरी 
गे न ? जिसलै नेई गै जरोन होगा तां उट्टे या । कन्ने त्रेह बड़ा सता 
दी ही। ओ ्रायें गी तुप्पन तला पासँ चलेया । 


युधिष्ठर होर बी उससे पासै टुर जताई पास उन्दे भा गे हे । 
रस्ता श्रौखा हा। जंगली सूर, टिमकड़े ग्राले हरण ते बड जंगली 
पक्खरू ताई तुआई ठरा फिरा दे हे। युधिष्ठर होर ठुरदे २ इक 
मदानै इच आये । ओ सैले घा कन्ने कच्छुर हा ते उत्थें इक निर्मल 
पानी दा नाड़ बगा दा हा। रो नाड़_ उनें गी अमृत जन गे सेई 
होआ। फी चौरे श्रा लब्बे श्रो इयां पे दे हे जियां जग्गे पिळुआं 
थून ढट्रे दे होन। युधिष्ठर हुन्दे कशा ए किश नई दिक्खन होगा । 
नई जरोआ तां जोरेंआं रोन लगे। 

भीमसेन ते अजु ने दे मु ऐं उप्पर हत्थ फेरन लगे। श्रो बचारे 
सिल जन पे दे हे। युधिष्ठर होर बर्लाप करन लगे--असें जेड़े प्रण 
कोते ते सगन्धां चुक्कियां हियां उन्दा इऐ नतीजा निकलनां हा? 
बनवास मुक्कने उप्पर आया तां तुस टुरदे होए । मेरे भाग कनेए 
मन्दे न जे देवतें बी मिगी छोढ़ी ओड़ेया । उन्दे वचन बी झूठे 
होई गे । , 

अपने भ्रायें दे मजबूत ग्रंग दिविखऐ ते उन्दी बेबसी दिक्खिऐ 
ओर हरान होऐ ते सोचन लगे इनें गी मारी ओड़ने ग्राला एडा 
बलवान कुण होई सकदा ऐ ? मेरा कालजा जरूर लोए दा बने दा 
ऐ जे नकुल ते सहदेव गी मोए दे दिक्खिऐ फटे्रा नई । मेरा 
दुनियां इच जीन्दे रौने दा केह लाह ऐ ? फी उने गी माया जन सेई 
होन लगी । ए गल्ल कोई सैभन नई होई सकदी । इस दुनियां 
इच केड़े शूरबीर न जेड़े मेरे ञ्रायें दा मकाबला करी सकदे न ? इन्दे 
शरीरें उप्पर कोई फट्ट बी नेई लबदे जिन्दे करी मरी गे होन । 
नुहारां बी हिस्सी दियां नई । सुत्त दे सेई हुन्दे न। मोए द नई 
बझोन्दे । आसँ पासँ कुरौ दु्मनै दा पेरा बी ते नई लबदा। जरूर 
कोई माया दी गल्ल ऐ। दुर्योधने ते कोई चाल नई चली ओड़ी ? 
कुते उस पानी इच जहर ते नई पाई ग्रोड़ेया ? 

युधिष्ठर होर बी नाड़े पासौ ढलन लगे। त्रेह उनें गी तुआं 
खिच्ची लेई गई। भट गै गैबी बाज आई--“थुआड़ें ्रायें माढ़ी 
गल्ले पासं ध्यान नेई दित्ता ते मरौ गे न। तुम्मी उन्हे ग्राङ्‌ नई 
करेयां । पहले मेरे प्रइनें दा उत्तर दे ते फी त्रेह चका । ए नाड 
6804 Maen 

युधिष्ठर होर समझी गे जे ए बाणी कुसौ यक्ष दी गै होई 
सकदी ऐ ते इसी नई मन्नने करी गे श्रायें दी मृत्यु होई ऐ । उने 
सोचेया खबरे गल्ल सौरी जा। गेबी बाजै गी आखन लगे-पुच्छो 
के पुच्छदे ग्रो ? श्रो बाणी उप्परो तली प्रन पुच्छन लगी--- 


“सूरज गी रोज कुण चाढ़दा ऐ ?” . 
युधिष्ठर होरे उत्तर दित्ता-ब्रह्म दी शगती । 

हर खतरे इच मनुक्ै गी कुण बचान्दा ऐ ? 
“हौसला गै मनुक्ख गी हर खतरे इच बचान्दा ऐ ।” 
केड़ी विद्या पढ़िए मनुक्व अकलमन्द बंनदा ऐ ? 


““्शास्तर पढ़िए ग्रकलमन्द नई बनन हुन्दा बड्ड लोके दी 
संगत करिऐ बुद्धिमान बनन हुन्दा ऐ | 


यक्षै पुच्छेया-पृथ्वी कोला बी भारी चीज के ऐ ? 

युधिष्ठर होरें जबाब दित्ता--ग्रो मां जेड़ी बच्चें गी जन्म 
दइऐ पालदी ऐ ओ पृथ्वी थमां बी भारी हुन्दी ऐ । 

'गासै थमां उच्चा कुण ऐ ? 

बब्ब । 

बाऊ कशा मता तेज चलने ग्राला कुण ऐ ? 

मन । 

नकम्मे घा कशा बी नखिद्ध चीज के हुन्दी ऐ ? 

निम्मोकान मन | 

बदेसँ इच मित्तर कुण हुन्दा ऐ ? 

बिद्या । 


घर गै रौने श्राले दा मित्तर कुण हुन्दा ऐ ? 
धर्मपत्नी । 


मौती बेल्लै कुण साथ दिन्दा ऐ ? 
धर्म । मरी जाने पिच्छुआं इक धर्म गे शड़ा आत्मा कन्ने 
इक्कला साथ दिन्दा ऐ। 


सारें कशा बड्डा भाण्डा केड़ा ऐ ? 

पृथ्वी गे सारें कशा बड़ा भाण्डा ऐ जेदे. इच सब किश समाई 
जन्दा ए 

खुशी के हुन्दी ऐ ?: 

नेक चाल चलन दा नतीजा खुशी हुन्दी ऐ। 

किस चीजे दा: त्याग करने करी मनुक्ख सारें दा प्यारा 
बनदा ए? 

घमण्ड नई करने आले मनुक्खै गी सारे चान्दे न । 

ओ के नुकसान ऐं जेदा नतीजा सुख हुन्दा ऐ, दुख नई ? 

क्रोध त्यागने कन्ने मनुक्ख कदे दुखी नई  हुन्दा । 

के चीज त्याग करने कन्ने मनुक्ख धनी बनदा ऐ ? 

इच्छा दा त्याग करने कन्नें मनुक्ख धनी बनदा ऐ । 

असली ब्राह्मण होना जन्म करी हुन्दा ऐ, जां कर्म करी, जां 
बिद्या करी ? 

जन्म ते विद्या ब्राह्मण नई बनांदे। सदाचार ब्राह्मण बनान्दा 
ऐ। भायें कोई किम्ना पढ़ी जा पर जे ओओो भ्रपनी बुरी आदतें दा 
गलाम ऐ ग्रो ब्राह्मण नई होई सकदा.। भायें चौनें वेदें दा पण्डत 
की नई होऐ पर जे ओ दुराचारी ऐ तां ओ ब्राह्मण नई होई 
सकदा | 

दुनियां इच सारें कशा बड्डा चज के ऐ ? 

लोक हर रोज जीबें गी मरदे ते जमलोक जन्दे दिखदे न, 
पर जेड़े पिच्छे रोन्दे न ओ म्हेशां जीन्दा रौने दी हीखी करदे न 
ए सारें कशा बड्डा चज ऐ। 

इयां यक्ष. ने किन्नें गे प्रश्‍न पुच्छे -ते युधिष्ठर होरें सारें दे 
जबाब दित्ते । 

आख़र यक्ष ने आखेया-हे राजा ! थुआड़ा इक श्रा जीन्दा 
होई सकदा ऐ | जिसी ग्राखें जीन्दा करी देयां । 

युधिष्ठर होरे इक खिन सोचेया ते आखन लगे-सौली नुहारी 
ग्राला, मुट्ठी भ्रक्खीं ते चौड़ी छाती आला ते लम्मियें बाएँ आला 
नकुल जेड़ा टाल्ली दे बूटे आड्‌ डिग्गा दा ऐ जीन्दा करी ग्रोड़ो। 

यक्ष खुश, हो ते युधिष्ठर गी पुच्छन लेगा-तू' भीमसेने ` 
गी छोड़िये जेदे इच सोलां हजार हाथियें दा बल ऐ, नकुल गै की: 

चुनेयां ? में ते सुनेदा ऐ तुगी भीमसेन बड़ा प्यारा ऐ। ते तू अजुन 
की नई चुनेया जेदा भूजा बल थुआड़ी रखेया करदा ऐ। इनें दौनें 
गी छोड़िय तू नकुल गे की चुनेयां ऐ ? 

युधिष्ठर होरें जबाब दित्ता-मनुकखं दी रखेया धर्म ने करनी 
ऐ, भीमसेतै जा अजु ने नई । जे धमे पासेया मु ह मोड़ी लौ तां मनुक्ख 
दा नास होई जन्दा ऐ। कुन्ती ते माद्री मेरे पिता दियां दो पत्तियां 
हियां। ग्रौं कुन्ती दा पुत्तर इक ते जीन्नां। इस करी उसी फी बी 
किश सहारा ऐ। माद्री दा इक पुत्तर जीन्दा होई जा तां हसाब 
बरोबर होई जागा । इस करी में नकुल गी जीन्दा करने गित्त 
चुनेयां ऐ 

यक्ष युधिष्ठरै दी पक्खपांतै थमां रहत भावना गी दिविखिये 
बड़ा खुश होआ उस चौनें ्रायें गी जीन्दा करी ग्रोड़ेया । 

ए मृत्यु दा देवता जम हा जेड़ा हरण बनिये ते यक्ष बनिये 
अपने पुत्तर युधिष्ठर गी दिक्खन ते परीक्षा लैत आये दा हा । .उस 
युचिष्ठरे गी गलें लाया ते सीस दित्ती । जम आखन लगा--ठु न्दे 
बनबासै दा निश्चित समां मुक्कने आला ऐ | तेरमां बरा बीती जाग । 
कोई शत्र तुन्दा पता नई लाई सकग । तुस अपना वचन नभाई लेगे 
ओ । ए अखिये ओ लोप होइ गेया। 


एदे इच ते कोई शक नई जे पाण्डवें गी बनबासे इच बड़े 
कष्ट भोगने पे। पर लाभ बी घट्ट नई होए। इस कठन परीक्षा 
चा पाण्डव कुन्दन बनिये ते पहलें थमां मते जोरे आले ते 
धीरजबान बनिये निकले । 
अजु ने तपस्या कीती, दिब्ब श्रस्तर प्रापत कीते ते इद्र 
न्ने मलाटी करिए होर बल प्रापत कीता। भीमसन बी अपने 
बंडे आऊ हनुमात कन्ने मिलेया उस झीले कण्ड, जित्थें सगन्धी आले 
फुल्ल खिड़े दे हे । हनुमाने कन्ने गलें लग्गिऐ ओदा बल दस गुणा होर 
बधी गेया ते । माया दे सर॑ कण्डे अपने पिता धमराज गी मिलिए 
युधिष्ठर होर बी दस गुणा तेजवान होई गे । 

जेड़े लोक युधिष्ठरे दी अपने पिता कन्ने मिलने दी कथा 
सुनङन उन्दे मन कदें बुराई पास नई जाङन । ओ कदे अपने मित्तरें 
कन्ने नई झगड़डन । ओ दूएं दे धने दा लुब्ब नई करडन। ओ 
बासना दा शकार नई होङन। ओ दुनियां दी खिन भंगर चीजें दा 
मता लोभ नई करङन । इयां वैशम्पायन होरें जनमेजय गी यक्षै 
दी कथा सनाई। असे ए कथा परतिये सनाई ऐ। पढ़ने आलें दा 
मंगल ते कल्याण होऐ । 


000 

पाणडवें नोकरी कीती 


युधिष्ठर होरें अपने कन्ने रौने आले ब्राह्मणे गी आखेया-- 
“हे ब्राह्मण वर्ग ! धृतराष्ट्र दे पुत्रं साढ़े कन्ने धोखा कीता, साढा 
राज खुस्सी लैत्ता, श्रसें गी गरीब बनाई ओड़ेया। फी बी असं ए 
दिन बने इच खुशी कन्नै कट्टी लेते न । हुण बनबासा दा तेरमां 
बरा शुरू होन लगा ऐ। इस करी तुम्दे कशा बक्ख होने दा समा 
आई गेया ऐ। गेडे बारां म्हीने श्रसें दुर्योधन दे गुप्त चर थमां 
छप्पिए गजारने न। ए हुण परमात्मा उप्पर ग जे फी अस कटू 
मिलगे। ते मिलने इच कोई डर या छपा नेई होग। तुस ग्रसे गी 
शीर्वाद देओ जे अस इस परीक्षा बिचा पास होई जाच ते धृतराष्ट्र 
हुन्दा कोई ग्रादमी डरे जा लालचै मूजब साढ़ा पता उनें गी नेई देई 
ओड़े ।” युधिष्ठर होर जिसले ए शब्द बोला करदे हे तां उन्दा 
गला भरोची गेया ते बाज कम्बन लगी । 

धौम्य ऋषि होरें उनें गी तसल्ली दित्ती। ओ ्राखन लगे-- 
इस बछोड़े दा दुःख ते मता ऐ। शने आले खतरे बी बड़े न। पर 

तुस बी ते पढ़े लिखे दे ते ग्यानी ओ । तुसेगी डरने जा घाबरने दी लोड 
नई । ऽस अपना भेस बटाई लौ । जिसलै देवते दे राजा इन्द्र गी 
राकश दवा पाया तां इन्द्र होर ब्राह्मणे दा भेस धारिएऐ निषध देसे इच 
छपी रे हे। इयां छष्पिये उने .त्यारी कीती ते शत्रुएं दा नाश 
कीता हा। तुस बी इयां गै करो। सारे संसारे दे स्वामी महा 
बिष्णु गी बी अदिति दो ढि च आइये मनुक्ख जनम लैना पेया हा । 
ते राजे बलि थमां ओदा राज खुस्सना पेया हा। ते इयां उनें दुनिया 
दा भला कीता हा। नारायण भगवान ने बी राकझों दे राजा वृत्र 
गी हराने गित्तै इन्द्र दे बर्जा इच प्रवेश कीता हा । अग्नि देवता ने 
बी देवतें दी रखेया गित्तै समुद्र दे पानी इच जाइये बास कीता हा । 
भगवान बिष्णु ने बी दशरथ दे पुत्तर बनिऐ किन्न गे बरे दुखें ते 
मुंसीबते इच गजारे हे ते रावण गी मारेया हा । 

बडुँ लोक भले कम्मे गित्तै इयां अग्यात बास करदे आये न । 
तुंस बी इयां गे करिये अपने शुएं गी जित्ती लेगेओ ते परतिऐ धन 
मान प्रापत करगे ओ | 

युधिष्ठर होरे ब्राह्मणें कोला बिदा लेती ते अपने अमले फैले 
गी बी घरो घरी दुरी जाने गी ग्रालेया। फी पाण्डव बने इच कुते 
नकेबले थार बेइये श्रग्गोआं दी योजना सोचन लगे । युधिष्ठर होरें 
किञ्च हिस्सले मने कन्नै अजु नै गी आखेया--तुगी ते दुनियादारी दे 
सारे तौर तरीकें दा पता ऐ । ए तेरमां बरा कुत्थे गजारना 
ठीक रोग ?” 

श्रजुन आखन लगा-महाराज मृत्यु दे देवता धर्मराज होरें 
असें गी'शीर्वाद दित्ती ऐ। अस किट्ट रोगे, बरा बी बीती जाग ते 
कुसे गी साड़ी भिस्क बी नेई थोग। किन्नै गै शैल शैलं ते चंगे 
राजन। कोई चुनी लो । ' पञ्चाल ऐ। मत्स्य ऐ, झल्व ऐ, विदेह 
ऐ, बल्हिक ऐ, दर्शाण, शूरसेन, कलिंग ते मग्ध नं । इन्दे र चा कोई 
मिथना तुन्दा कम्म ऐ। पर जे तुसे मांढ़ी रा पुछी ऐ तां में समझनां 
जे राजा बिराट हुन्दा मत्स्य राज सारें कोला ठीक ऐ । ए बड़ा 
सुन्दर ते समृद्ध ते शक्तिशाली राज ऐ । 

युधिष्ठर होर श्राखन लगे- मत्स्य दे राजा बिराट होर खरे 
तगड़े न ते असें गी चाग्दे.बी न.। बड़े समभदार ते धर्मात्मा 
वृत्ति दे व्यक्ति त। ओ दुर्योधने दे दबा हेठ जा प्रलोभनै इच बी 
नेई औन लगे । मेरा ख्याल बी ईए जे गुप्तवास उच्दे राजै इच गे 
कीता जा । 


अजुन आखन लगा--ए गल्ल ते ठीक होई। पर तुस विराट 
न्दे दर्बारा इच के कम्म करगेओ ? अजज स्वाल ते पुच्छी ग्रोड़या 
पर युधिष्ठर हुन्दी स्थिति सोचिए दुखी बी होआ । आपू केडे बड़ 
राजा है जिनें आपू राजसू जग्ग कीते उनेंगी छप्पिये रौना पवे दा ऐ ते 
नौकरी करनी पे दी ऐ। युधिष्ठर होर बोले-भ्रऊं सोचारनां जे विराट 
गी आंखां मिगी दर्वारी रकी लै । अऊ उसी गल्लां बातां 
सनाई रखुझ रक्खंग ते कन्नै जूए दे दा पेच बी सखांङ । ्रऊ सन्यासी 
दा भेस रक्खड ते जोतिश बिद्या दे चमत्कार दस्सङ । बेद, वेदांग, 
नीति, राजनीति ते होर कई बिद्या सखाङ । मिगी बड़ा हुश्यार 
रौना पौग पर चिन्ता आली .कोई गल्ल नेई । अऊं उसी दस्सी देङ जे 
अऊ युधिष्ठर हुन्दा मित्तर हा ते ए गल्ला युधिष्ठर हुच्दे कोल रहिये 
सिक्ली दियां न। भीमसेन जी,.तुस बिराट उच्दे कोल के कम्म 
साम्बगेगओो तुसें ते बक ते हिङिम्त्रा गी मारे दा ऐ। तुसें जटासुर गी 
मारियें असें गी बचाया हा। बल ते बीरता तुस कियां छपागेश्रो ? 
मत्स्य देसे इच तुस छप्मे गुज्जे नई रेई सकदे । युधिष्ठर होर ए 
प्रशन पुशदे २ रोई पे। 
भीमसैन गड़ाका सुट्टियै खन लगा--मेरा ते ख्याल ऐ जे 
'्रऊं बिराट दा स्यान बनी जां । तुसें गी पता ऐ जे मिकी भुक्ल 
मत्री लगदी: ऐ ते कन्ने मिगी रसो बनानी बी श्रौन्दी ऐ । अऊ नेए २ 
“खाने बनाङ जे विराट होर चगत रेई जाङन। उनें ओ चीजां कदे 
खादी दियां नेई. होङन । कन्नै अऊ दर्वारी पहलवान बनी ;जाङ 
ते जेड़े बाहरले पहलवान श्रावा करडन उनें गौ ढाइये राजे गी 
खुर करा करडः । 

युधिष्ठर होरें गी चिन्ता होई जे भीमसैन घोल करन लगा 
तां ए भेत जरूर खुलली जाना ऐ। - भीमसँन समझी गेया ते ग्रान 
लगा-चिन्ता नेई करो। अऊ कुसै गी जियें नेई मारङ । जेकर 
कोई ऊऐ नेश्रा पहलवान आई गेया तां उसी छड़ी भुआटनी गे 
कराङः। जियें नेई मारङ । मस्ते दे साह. न, सण्ढे ते जंगली-जानवरें 
गी सिद्ध करङ ते राजे बिराट गी खुश रक्खड | 
फी युधिष्ठर होर ्रजुन गो पुच्छन लगे--तुस के कम्म 
साम्वगेञ्रो ? तुस अपनी टकोदी बीरता कियां छपैलगेओ ? 
युविष्ठर होर पुच्छा करदे हे ते कन्ने अर्जुनै दी बीरता दे कारणामें 
सुनान्दे जा दे । उनें अ्रजु ने दी तरीफे इच बीह इलोक सनाये । 
अजु ने दी तरीफ नेई करनी तो फी होर कोदी करनी ? 
ग्रजुन श्राखन लगा-भ्राता जी । अऊ खुसरे दा भेस 
बनाई लङ । ते मेहलें दियें रानियें दी सेवा करङ । धनुश खिच्ची 
-खिच्चये जड़े नशान मेरी बाह वें उप्पर पेदे न उनें गी फतूई लाइएऐ 
छपैली लंड । जिसलै उवंशी मिकी मोहित करन लगी ही ते उसी मां 
आखिये टाली श्रोड़ेया हा तां उस मिकी श्राप दित्ता हा जे जा 
नपु सक होई जा । पर इन्द्र होरें किरपा कीती ते इस समें गी इक बरा 
करी श्रोड़ेया ते कन्ने छूटदित्ती जे जदू' मेरी मरजी होऐ अदू भोगां । 
श्रो नमर्दी आला समां में हुण भोगङ | भ्रऊ बंडा पाई लेङ | जनानियें 
आडू बाल बाई लंड | ते टल्ले बी ऊ आं गै लाई लैङ । बिराट दी 
रानी दे महला इच रौडः ते दासी बनिएऐ सेवा करङ। अन्दर जनानियें 
गी गाना ते नच्चना सखाङ। ग्रऊ आखड जे में युधिष्ठर हुन्दो राजे 
इच द्रोपदी दी सेवा कीती दी ऐ । ए आखिये उस द्रोपदी पासौ 
मुंस्कराइये दिक्खेया | युधिष्ठर होर रोआ करदे हे । .श्रो बड़े 
हिस्सले दे मने कन्ने आखन लगे--भागें दा फेर दिवखो जेड़ा बहादरी 
ते नामवरी च श्री कृष्ण हुन्दी बरोबरी दा ऐ, भरत वंश दा कुलदीपक 
ऐ, जेड़ा सुनने दे सुमेरु पबंतै ्राङ उच्चा ऐ, ओ खुसरा बनिएऐ राजे 
बिराट दी रानी दी सेवा करन चलेया ऐ |” ङं 
युधिष्ठर होरे नकुल पासे दिक्ल्ेया ते पुच्छेया तुस केड़ा: कम्म 

सम्हालगेझो । नकुल कन्ने गल्ल करदे उनेंगी नकुल दी माता माद्री 
दा चेता आई गेया ते श्रो रोन लगी पें। नकुल ग्रान लगा--श्रऊ 
राजे बिराट दे तबेले इच होई जाङ । में घोडें गी साधने ते उन्दी: 
दिक्ख भाल. इच बड़ा खुश रोनां । मिकी उन्दियें बमारियें ते 
कारियें (लाजे) दा पता ऐ।: में शड़ा. घोड़े दी सुआरी गै नेई करी 
सकदा, उनें गी सधाई सकनां ते रथवानी बी.करी,.सकनां । बिराट 
होर मिकी रखिये खुश होई जाङन । 
युधिष्ठर होरे सहदेव गी पुच्छेया-तुस ते देवतें दे गुरु 
बृहस्पति हुन्दी बुद्धि दे मालक श्रो ते राकरों दे गुरु शुक्राचार्य हुन्दे नेए 
नीतिवान ओ। तुस के कम्म करगेग्रो ? 
सहदेव आखन लगा--नकुल होर घोड़ें दी दिकलभाल करङन, 
अऊ गवे दी करङ.। अऊं विराट दिये गवे गी कोई बमारी नई 
होन देङ ते कन्नै जंगली पशुएं कोला बचा करङ । 


युघिष्ठर होरें “द्रोपदी” करिऐ सम्बोधन ते कीता पर गले चा. 
शब्द नेई निकलेया भई तू के करगी ? द्रोपदी उनेंगी जिन्दू थमां ' बी; 
प्यारी ही। ओदी रखेया करना ते ओदा मान करना परम. कतव्य: 
हा.। उसी सेवा करने गित्ते ग्लाना बड़ी भारी बेज्जती: ही । ओः 
राजकमारी ही । ओ बड़े उच्चे कुलै दी ही । बड़े.लाडें पली दी. 
ही। युधिष्ठर हुन्दा गला भरोचीःगेया ते बोलन नेई होश्रा' । 
द्रोपदी. उन्दा ददं समभी गेई पर बड़े. हौसले. कन्ने -आखन लगी 
हे महाराज ! तुस सारें कशा उत्तम श्रो। तुस मेरी चिन्ता नेई करो 
माढ़े करी दुखी नेई होवो। अऊ .बिराट दी रानी दे मेह.लें इचः 
इक दासी बनिये रेई लेङ। अऊ रानी दी खिदमतगार ते सहेली 
बनी जाङ |. अऊ अपनी. आजादी ते पवित्तरता गी आंच नेई: 
लग्गन देङ। अऊ खिदमतगार ते सहेली बनिए. इन्वां' हक्क: ते” 
जरूर बर्ती सकती आं। अऊ सिर गुन्दना, ते गल्ल-बात करिऐ' 
मेह लें दी रोने ग्रालियें.गी खुश रखने दे लौके फोके कम्म करी लेङ। 
अऊ आखड जे महाराज युधिष्ठर हुन्दे रांजे इच में द्रोपदी दी! 
खिदमतै च ही । इयां अऊ अपना पता नेई लग्गन देङ। 

युधिष्ठर होरें द्रोपदी दे हौसले दी प्रशंसा कीती ते आखन 
लगे--हे भागवान ! जनेआ थुग्राड़ा कुल उच्चा ऊऐ नेइयां थुश्राड़ियां 
गल्लां न। जिसले पाण्डवें ए निश्रा करी लेया तां धोभ्य ऋषि होरें 
उनें गी शीर्वाद दित्ता ते इयां सिक्ख दित्ती--“जिनें राजे दी खिदमत 
करनी होऐ उनें बड़ा हुऱ्यार रोनां पौन्दाऐ । उनें गल्लां 
मतियां तेई करनियां, सेवा करनी चाही दी ऐ । अपनी रातां गे 
देनी-जे कोई मंगे । श्रापू' अग्गे अग्गे नेई होना । जिसले कोई 
ठीक मौका होएऐ तां राजे दी तरीफ बी करनी । लौकी थमां लौकी 
गल्ल बी होऐ पर राजे गी सनाइये करनी । राजा के हुन्दा ऐ । 
मनुक्खँ दें रूप इच अग्नि पुज गे हुन्दा ऐ। न ओदे कश मते नेड़े 
जाना ते न गे कन्नी कट्टी श्रोडना । भायें राजा दे किन्ने गे विश्‍वास 
पात्तर की नई होवो ते भायें किन्ना इख्त्यार की नई थोए दा होऐ 
फी बी इयां गे बर्ता रक्खो जे पता नेई उस कुस बेलै कट्टी लाना ऐ 
राजे उप्पर मता बसाह करना बेवकूफी हुन्दी ऐ। राजे गी मित्तर 
ते हितचिन्तक समभिये श्रोदे घोड़े जा रथे उप्पर कदें नई चढ़ना, 
दे आसने उप्पर कदें नई बौना । राजे दे नौकरे गी सदा हुश्यार 
तें संजमी रोना चाही दा ऐ। राजा तरीफ करे तां उसदी मती फूक 
नेई लेनी चाही दी । ते बेज्जती करी ओड़ें तां न गे निम्मोभाने 
होआ लोड़चदा ऐ। राजा कोई भेतै आली गल्ल दस्सँ तां ओ 
जाहर नई करनी । पर्जा कोला कोई चीज तोफे जा बखशीर दै 
दे रूपे इच कदे नेई लेनी । दूए नोकरें कन्ने कदें दुःख नेई करना । 
राजा बुद्धिमाने गी पिच्छे करिऐ मुखे गी उच्चे ग्रौदे उप्पर लाई 
ग्रोड़दे न। इएऐ नेई उन्दी मनमानी गी दरगुजर करना चाही दष 
ऐ। मेह लें दिये इस्त्रिये कन्ने बड़ा मेलजोल नेई रक्खना । उमदे 
प्रति र्आल भर बी घटिया दरजे दी गल्ल कदें नई करनी । 
"ए गल्लां समझाइये धौम्य होरें पाण्डवे गी शीर्बाद दित्ता । इयां 
इक बरा बिराट कश धीजें कन्ने कट्रो । बाकी फी नन्दे कन्ने 
गजारगेग्रो तुसे गी अपना राज बी थोई जाग । 

आखर धर्म दी गे जीत हुन्दी ऐ 


युधिष्ठर होरें सन्यासी दा बेस धारण करी लेता । अर्जन 
खुसरा बनी गेया । दूएं बी अपने अपने भेस बदली लैत्ते । पर 
उन्दी नुहार, रोबदाब ते इलेपा ऊऐ नेआ रेरा । ग्रो राजे बिराट 
कोल नौकरी मंगन गे। पर उसी बझोग्रा जे ए लोक नौकरी जोग 
नेई राज करने जोग न। पहले तो उनें गी नौकर रक्खन गै नेई 
लगा पर जिसले उने मते शब्दे कीते तां उस उनें गी ऊए नौकरी देई 
्रोड़ी जेड़ी उनें बक्खरी २ मंगी । 

युधिष्ठर होर ते राजे दे साथी बनी गे हर बेल्लै शतरंज गे 
गे खेडदे रौन। जांपासे गे सुटदे रौन । भीमसेन बडा स्यान 
होई गेया । ते जेड़ा कोई बड़ा नामी पहलवान दरबारे 
इच श्राई जा ओदे कन्ने घोल कररियं राजे गी खुश रखदा हा । जंगली 
जानवरें गी बी काबू करी लैन्दा हा । 

अजने अपना नाम बृहन्नला रखेया । ओ राजकुमारी उत्तरा 
ते ओदी सहेलियें गी नच्चना, ते गाना बजाना सखाने उप्पर होई 

गेया। नकुल होरे घोड़ें दा तबेला सांबी लेया ते सहदेव गें ते 
साह नें दी दिकख भाल करने उप्पर होई गेया । रानी द्रोपदी जेदी 
टहल सेवा दासियां करदियां हियां भागें दी गल्ल उसी बिराट दी 
रानी सुदेशना दी खिदमतगारी साम्वनी पेई । ग्रो रणवासँ इच 
दासी बनी गेई ते लौके फौके कम्म करन लगी । 


रानी सुदेशना दा आ कीचक राजा बिराट दा सैनापति हा । 
राजा बिराट दा रोबदाब ते शान उससे करी ही । कीचक दी 
मानता इच्ी ही जे सारे ग्राखदे हे जे मत्स्य राजे दी बागडोर ते 
कीचक कोल ऐ। राजा बिराट ते नां मात्तर दा राजा ऐ। 

कीचक गी बी किश अ्रपनी ताकते दा मता गै मान होई 
गेदा हा। ओ राजे गी अपनी मुट्ठी इच समझदा हा । 
ग्रो द्रोपदी दे इलेपे उप्पर नेआ मोहित होग्रा जे द्रोपदी 
गित्तौ पागल गे होन लगा । उसी अपनी ताकत ते समर्था 
दा इन्ना मान हा जे उस सोचेया आखर द्रोपदी इक दासी गे ग्रोदी 
गल्ल कुत्थे टालन लगी । शो द्रोपदी कन्नं छेड़ छाड़ करन लगा । 
आ बचारी बड़ी दुखी होन लगी । 

द्रोपदी शर्में मूजब न सुदेशना गी सुना न कुसँ होर गी । उस 
इच्ची गल्ल श्राखी ओड़ी जे मेरे पति गन्धर्व न ते जिस बी मेरी 
बेज्जती कीती उसी उने जियें मारी ग्रोड़नां ऐ । गोदा सदाचार 
ते तेज इन्ना हा जे सारें जकीन करी लैत्ता भइ एदे पति गन्धर्व गे न । 
पर कीचक एडी तौली जकीन करने आला आदमी नेई हा । झो 
द्रोपदी गी प्लेरदा गै रे्रा। कीचके दी छेढ़-छाड़े थमां तंग आइये 
द्रोपदी ने रानी सुदेशना गी शिकत कीती ते ग्राखेया जे मेरी 
रखेया करो । 


पर कीचक दा भैनू उप्पर बड़ा रोब हा। उस मुह पाड़ियै 
भेतू गी आखी ओड़ेया जे थुआड़ी दासी बिना रोन नेई हुन्दा ते जियां 
जाननियें महूत कर । मेरी जिन्द बचा ते उसी ग्राख जे माढ़ी गल्ल 
मन्नी ले। | * | 

रानी उसी ठाकन लगी पर श्रो कृत्यें मन्ने । आखर सुदेशना 
गी झुकता पेया। उने दौनें द्रोपदी गी फसाने दी सलाह बनाई । 
इक दिन कीचक दे मैहले इच बड़ी धाम बनी । खूब 
मठ्याइयां ते शराब्रां तयार होइयां । रानी सुदेशना ने द्रोपदी गी 
शी सहया ते सुन्ने दा गड़बा देइगै आखेया जा कीचक दे कमरे चा 
शराब भरी लेई आ । 
द्रोपदी उस कामवासना कन्ने मस्ते दो कीचक दे कमरे गी 
उस बेलै जाने थमां नां नुकर करन लगी । उस रानी गी बेनती कीती 
कुसै होर गी भेजो । पर रानी इक्क नई सुने ते सगों रोहें होइये 
आखन लगी-तू ऐ जा । में होर कुसौ गी नेई भेजना । आखर 
बचारी द्रोपदी गी मन्नना पेया ! 
द्रोपदी सच्ची डरे करदी ही। जिस लै द्रोपदी कोचक दे 
कमरे इच पुज्जी तां श्रो कामवासना कन्नै मोहित होए दा उसी 
शन्दे मिनतां करन लगा । ते तंग करन लगा । 
द्रोपदी नै नुश्राड़ी कोई गल्ल नेई मन्नी । ग्रो आखन लगी-- 
तू उच्च कुलै दा एं। तू मिकी इक नीच दासी गी की तंग करना 
एं ? तू करस्तै की चलना एं? तू मिकी बोही दी गी की तंग 
करना एं ? थुश्राड़ा बेड़ा गकं होई जाग । गन्धर्वं मेरी रखेया करने 
आले न। श्रो रोहै इच आइये तुगी जियें मारी श्रोड़ङन । 
द्रोपदी नुआड़े तरले मिनतां नेई मन्नैः तां उस द्रोपदी गी बां 
दा फगड़ी लेया ते अपने पास खिच्चन लगा । द्रोपदी ने गड़वा भुजा 
रखेया ते कीचक थमां अपना आप शड़काइये नस्सी । पिच्छे २ 
कीचक द्रौड़ेया । द्रोपदी जोरेयां कलर्दी दर्वारे इच आई । पर 
कीचक उत्थें बी नुआढ़े पिच्छे २ गेया। उसी छड़ी शराबेःदी मस्ती 
गे नई ही ताकत दा नशा बी हा। सारें दे सामने उस द्रौपदी गी 
ठुट्टे मारे,ते गालियां कड्डियां ।, सारे सेनापति दी ताकते-थमां डरदे 
हे । . कुसं ठाकने दा हौसला नेई कीता । 
द्रोपदी कोला ए दुख ते बेज्जती नेई जरोई. । उस 
सोचेया इन्नी बी बेवसी के होई। उसी ए बी भुलली गेया जे पाप्डव 

समें थमां पहले जाहर होई गे तां के नर्थ होई जाग । ओ रातीं 
भीमसेने कोल गई उसी जगाइयै ते कीचके जे किश कीता हा, 
बुहासरी । उस सनाया कियां कीचक पिच्छें लग्गा ते उस बेज्जती 
कीती । उस भीमसेनं गी प्रार्थना कीती जे मिगी बचाई ले ते माढा 
वदला लै। ग्रो सैहकी २ रोन लगी । ह 


“मेरे थमां नेई जरोन्दा । तुस इस बदमाश गी हुण गै जियें 
मारी ओड़ो। तुन्दे सगन्ध तोड़ चाढ़ने गित्ते में दासिये दे कम्म 
करा करनियां। राजे बिराट दा सन्दल धस्सनिग्रां । में एदी बी 
पर्वाह नेई कीती | में अज तक माता कुन्ती दी ते तुन्दी सेवा कीती ऐ । 
हुन मिगी इनें दुष्टें दी सेवा करनी पौन्दी ऐ । ते इन्दियां भिड़कां 
जरनियां पौंन्दियां न । मिगी कम्म करने थमां ग्रार नेई-ए दिक्खो 
मेरे हत्थ / उस अपने हत्थ दस्से जेड़े कम्म करी करी फुटी गे दे हे । 
भीमसेन होरें उने हत्थे गी श्रपने सिरे ते अकखीं कन्न॑ लाया । गम 
तसँ ते प्रेम करी ओ चुप्प जन होई गेया। उस द्रोपदी दे अत्यरू 
पूजे। श्राखर भरोचे दे गले कन्तें बोलेया--मिगी युधिष्ठर हुन्दी 
सगन्धे दी कोई पर्वाह नेई । न मिगी अजु न हुन्दी सिक्ख मत्तै दी 
लोड़ ऐ। जे किश होना होऐ सो होऐ । अऊ थुआड़ी गल्ल पुरी 
करङ | में कोचक ते ग्रोदी चण्डाल चौकड़ी गी जियें मारी ग्रोडड। 
भीमसेन रोहै कन्ने उट्टी खड़ोता । 


पर द्रोपदी नं समझाया तील नेई करो । उनें गल्ल बात 
करिये ए ते कीता जे कीचक गी रातीं इवकले सहेया जा । जित्थे 
अजु न होर नच्चना सखान्दे न उस कमरे इच भीमंसँन द्रोपदी दे 
थार जनानी दा रूप धारिये इन्तजार करग । दूऐ रोज कीचक 
फिरी द्रोपदी कन्ने छेड़छाड़ करन लगा । बड़े घमण्डं कन्ने ञ्राखन 
लगा- हे दासी । में तुगी भुआां त्रट्टे या ते राजे दे सामने ठुडटे मारे । 
आया कोई थु्राड़ी महती गी ? मत्स्य देसै इच राजा बिराट होर 
छड़े'नां दे गै राजा न। अऊ सैनापति ्रसली राजा श्रां । तू कंत 
मूखेता करनीं ? आं, माढ़े कन्ने नन्द कर, ते राज भोग । श्रऊ 

थुआड़ा भगत बनी जाङ। ग्रो प्रार्थना करन लगा रोब पान लगा, 
पेरे पौन लगा । इयां सेई होऐ जे बासना भरी अक्खी कन्नै गै 
द्रोपदी गी खाई ओड़ग । 
द्रोपदी ने ढिलली होने दा पज्ज कीता । आखन लगी-- 
कोचक । जकीन करेयां हुण थुग्राड़ा आखा मोड़ने दी हिम्मत नेई 
रई। पर इक शते ऐ जे थुआड़े कुसै बी भ्राऊ, दोस्तै जा रिस्ते-नाते 
गी साढ़े सबन्ध दा पता नेई लग्गा लोड़चदा । 
सगन्ध करें जे इस वादे गी तोड़ नभागा ते इस भेतै दा 
कुसे गी पता नेई लग्गन देगा तां अऊं थुआड़ी गल्ल मन्नङ । 
कीचक बड़ी खुशी कन्ने मन्नी गेया। निश्‍्चा होआ जे उससे 
रातीं नाच सिक्खने श्राले कमरे इच मलाटी होग । 
ओ आखन लगी-जनातियां ते दिने दिनें नच्चने दे पाठ लेई 
लेन्दियां न, ते तरकालां पौन्दे गे श्रपने २ कमरे इच उठी जन्दियां न। 
रातीं उस कमरे इच कोई नई हुन्दा । भ्रज्ज राती ग्रावेंयां । अऊ 
तुगी बल्गा करदी होङ। फी जियां तुस ग्राखगेश्रोः"*""*****'"" । 
कीचकं गी नन्दे दा झूटा आई गेया । 


कीचक ने तरकालें इनान कीता, अतर फलेल लाया, . खूब 


सज्जेया सजाया ते उस कमरे इच गेया । दर्बाजा खुल्ले दा हा । 
श्रो बल्लें गे अन्दर दाखल होई गेया । 


निम्मी नेई लो ही उस दिक्खेया खट्टा उप्पर कोई सुत्तेदा ऐ। 
उस सोचेया पक्क सेरेन्द्री रे । ओ तलोफदा तलाफदा सुत्त दे 
व्यक्ति गी हृत्थ फेरन लगा । पर सेरेऱ्द्री दा कोमल शरीर नेई हा । 
ओ ते भीमसँनँ दा बज्जर देह हा । भीमसेन खट्टा पर कुद्दया जियां 
शेर शकारे उप्पर कुददा ऐ । उस कीचक गी भुना त्रट्रेया । 
कीचक हरान होई गेया । पर ग्रो कोई डरौकल नेई हा । हुण ते 
जीने मरने दा प्रइन सामनें आई गेदा हा। दवें जने खूब जोरा कन्ने 
लड़न लगे। कीचक समभन लगा ए कोई सैरेन्द्री दा गन्धर्वं पति 
गे। दवें बरोबरी दे हे। उस बेल्लं भीमसेन, बलराम ते कीचक . 

त्रेवे जोर ते कुइती इच बरोबरी दे मनने जन्दे हे। भीमसेन ते कीचक 
दा घोल बी बाली ते सुग्रीव ग्राला जुद्ध होई गेया । 

आखरकार भीमसेने कीचक गी मारी ओड़ेया उसी नेई कोटी 
चाढ़ी ते गुन्नेया जे नुश्राड़ा भड़था बनी गेया । शड़ा मासँ दा पिन्न 
गे बनी गेया । भीमसैन होरें कीचक गी डन्न देने ते जिये मारी 
ओड़ने दी खबर द्रोपदी गी सनाई। आपू' झटपट रसोई घर गेया 
उठी । नहाइयै सन्दल लाया ते रमानै कन्ने सेई गेया । 

द्रोपदी ने मेह ले दे चौकीदारें गी जगाया ते आखन लगी-- 
कीचक मेरे कन्नं छेड़छाड़ करन आया हा । में उसी आखेदा हा जे 
मेरे पति गन्धर्व न । उने ए गल्ल नेई जरनी । सो उनें कीचक 
आला चाण्डा ठप्पा करी ग्रोड़ेया ऐ । तुन्दा सँनापति कामबासना 
करी मरोई गेया ऐ। जाश्रो उसी दिक्खी लौ ।” उनें कीचक दी 
लोथ दिक्खी । ग्रोदी शकल गे नेई ही रेई दी । ओते छड़ा मासँ 
दा पिन्न जनन सेई हुन्दा हा । 


००० 

कीचक दी जे दशा होई उसी दिक्खिये राजे बिराट दे सारे 
_ लोक द्रोपदी कशा डरन लगे। इस जनानी दा इलेपा केडा ऐ जे 
सारें दे मन मोही लैन्दी ऐ। पर है बी ओडी गे खतरनाक जिस्नी 
रेल ऐ। एदे पति गंधर्वन। ए राज पर्वारे गित्ते खतरनाक ऐ । 
अज्ज इनें ए कीता ऐ कल रोह चढ़े तां पता नई होर के किश करी 
ओड्छडन । इस करी इसी नग्गरे थमां बाहर कट्टी ओड़ना गै ठीक 
ऐ । ए सोचिये नग्गर बासी रानी सुदेशना कोल गये ते श्राखन 
लगे द्रोपदी गी इत्थुआं कट्टी लाओ । 
सुदेशना द्रोपदी गी श्राखन लगी--एदे इच कोई शक नई जे 
तू बड़ी सते आली जनानी एं भलीलोक एं। पर तू ए नग्गर 
छोड़िये कुतै होर ट्री जा । मिकी थुय्राड़े कशा रज्ज होई 
गेया ऐ। 
छप्पिये रोने आले समें गी खत्म होने इच इक गे म्हीना रई 
गेदा हा द्रोपदी ग्रान लगी-इक म्हीना होर रीन देश्रो । इन्ने 

इच मेरे पतियें दा कम्म तोड़ चढ़ी जाना ऐ ते उनें मिकी लई जानां 
ऐ। ओ गन्धर्व राजा बिराट ते ग्रोदे राजै दा बड़ा स्हान मनडङन । 
स्हान ते मनदे मनडन पर जे चिड़ी गे तां मारु जरूर बनी जाङन :। 
सुदेशना उन्दे कशा कची डरी गेदी ही। उसनां नई करन होई । 
तेरमां बरा शुर हुन्दे गै दुर्योधनै दे इपाहियेंगी हुकम होई गेया 
हा जे पाण्डवें गी तुप्पो ते कोई बी थां छप्पा गुञ्जा नई रौन देश्रो । 
उनें बी सारे यां तुप्पी मारे । किन्ने म्हीने खेचल करदे रे पर कोई 
पता नई लग्गा । उनें रपोट करी ग्रोड़ी जे पाण्डव कुते इक्कले 
ते मरोई गे दे न। फिरी खबर ग्राई जे कुसँ जतानी पिछे कीचक 
मरोई गेया ऐ। दा कुसै गन्धर्वे कन्ने घोल होश्रा हा । कीचक 
गी दो गै आदमी मारी सकदे हे । उन्दे चा इक भीमसैन हा। उने 
गी शक पेया जे ओ गन्धवे भीमसैन गे नई होऐ जिस कीचक गी 
मारी ओड़ेया ऐ । दुर्योधन बी सोचन लगा जे जिस जनानी पिछे ए 
कतल होआ ऐ श्रो द्रोपदी गे नई होऐ.। उस भरे दर्वारे इच अपना 


शक जाहर कोता । 


ग्रो आखन लगा-मिगी शक ऐ जे पाण्डव बिराटदी नगरी 
इच न । विराट बड़ा खुददार राजा ऐ ओ साढ़े कन्ने मित्तरता 
नई करदा । श्रो बड़ा आकड़े दा ऐ। ए बेला बड़ा शेल ए हमला 
करते गित्ते ते गवां खोई ल॑ने श्रास्त॑। जे पाण्डव उत्थें होए तां ते 
बिराट दा स्हान चकाने गित्तै.ओ जरूर लड़न औडन । ते अस उनें 
गी जरूर पशाती लेंगे । 


जे अस उनें गी निश्चित समें थमां पहलें तुप्पी लेगे तां उनें 


'गी वारां बरे परतिऐ बने इच रोना पौग। ते जे पाण्डव उत्थे नई 


होए तां साढ़ा घरा के गेया । 

- त्रिगर्तं द राजा सुशर्मा नै दिलै कन्ने इस गल्लै दा समर्थेत 
कीता “ए मत्स्य दा राजा बिराट माढ़ा शत्रू ऐ । इस कीचके 
भिगी बड़ा दुख दित्ता दा ऐ । कीचक दी मृत्यु करी राजा कमजोर 
'पई गेदा ऐ। मिगी बिराट उप्पर हमला करने दी जाजत देझ्रो । 

कर्ण इस तजवीजे दा समथन कीता। उनें सवे सम्मति 
कन्ने फेसला कीता जे बिराट उप्पर दक्खनै पासेया हमला कीता 
जा । बिराट दी फौज दक्खन पासे टुरी जाग ताई दा दुर्योधन 
कौरवें दी सेता लये उत्तरे पासेया चान चक्क हमला करी देऐ । 
्रो पासा खाली गे रेदा होना ऐ । 


सुशर्मा नै दक्खने पासेया हमला करी दित्ता। गवां खोली 
लैत्तियां, रस्ते इच ग्रौंदे बन ते खेतर जुआड़ी ओड़े। गवाले द्रौड़दे 
द्रौड़दे राजा कोल पुज्जे । राजा सोचन लगा श्रज्ज जेकर कोचक जीन्दा 
हुन्दा तां गल्ल ठीक बननी ही । उस शत्रुएं गी खिद्दी 
लाना हा 
| उस ए गल्ल कनक गी सनाई । राजा युधिष्ठर होरें 
अपना फर्जी नां कनक रखेदा हा। ओ राजा गी श्राखन लगे-- 
घाबरने दी कोई गल्ल नई । श्रौं भायें साधू ग्रां पर लड़ने इच 
मांहर आं। श्रौ कवच लाइये ते रथं इच बइये जुद्ध करन जाङ 
ते शत्रुएं गी खिद्दी लाङ । तुस अपने रसोइये बलालगी, तबेले 
दे राखे धमंग्रन्थी गी ते गरें दे राखे तन्त्रीपाल गी हुकम देओ जे 
ओ बी रथें उप्पर चढ़िय आई जान ते साढ़ी महूत करन में सुनेया 
ऐ जे ग्रो बड़े शूरबीर न । तुस आज्ञा देग्रो जे असें गी अस्तर 
शस्तर दित्ते जान । 
बिराट बड़ा खुश होआ ते झट आज्ञा दित्ती। रथ तैयार 
होई गे । अर्जुन गी छोड़िये सारे पाण्डव सुशर्मा कन्ने लड़ने गित्ते 
टुरी पे। सुशर्मा ते बिराट दी फौजे दर्म्यात जोर दी लड़ाई शुरु होई 
गई । दौने पासं खुब जानी नुकसान होआ | सुझर्मा ने बिराट दा 
रथ घेरी लैत्ता ते उसी भुजा उतरियें लड़ने उप्पर मजबूर करी 
दित्ता । फी सुशर्मा ने बिराट गी पगड़ी लेता ते अपने रथे उप्पर 
कैदी बनाइये बहाली लेया । राजे बिराट दे कंदी होई जाने करी 
सारी फौजा दे हौसले त्रुट्टी गे ते फौज खीस बीस होन लगी । युधिष्ठर 
होरें भीमसने गी हुकम दित्त सुशर्मा उप्पर हमला करो ते बिराट गी 

छड़काई लौ ते मत्स्य दियां सारियां फौजा किट्ठियां करी लौ । 

युधिष्ठर हुन्दी आग्या सुनिऐ भीमसँन इक बूटा पुटुन लगा । 
युधिष्ठर होरे ठाकेया ते श्राखेया-इऐ नेश्रा कतंब नई करो ते 
न गे जयकारा बलाओ । ऐसा नई होए जे तुसें गी कोई पानी 
ले । सधारन आदमी ्राडू लड़ो। रथें उप्पर चढ़िऐ तीर कमाने 
कन्ने लड़ो। 

भीमसैन रथे उप्पर चढेया ते शत्रू उप्पर हमला करी दित्ता 
बिराट गी छड़काया ते सुशर्मा गी बन्दी बनाई लैत्ता। मत्स्य दियें 


फौजें दी नमी योजना बनाई । सुशर्मा दी सैना उप्पर हमला कीता 
ते उसी हराई ओड़ेया । 


जिसलै सुशर्मा दे हारने दी खबर नग्गरे इच पुज्जी तां सारे 
खुशियां मनान लगे । उनें शहर सजाया ते राजे दे स्वागते गित्त॑ 
शहरा बाहर श्राई गे । 


जिसलै ओ राजे बिराट दे स्वागते दी त्यारी करा करदे हे 
दुर्योधने दी सैना नै उत्तर पासेया हमला करी दित्ता ते शहरा बाहर 
गर्वे दी गोऊशालायें गी लुट्न लगी पई। कौरवें दी सैना अग्गे 
बदन लग्गी ते उनें किन्नियां गै गवां खोई लैत्तियां। गरवे दा राखा 
शहरें गी द्रौड़ेया ते राजकमार उत्तर गी आखन लगा--हे राजकमार 
कौरवे दी सेना आई गई ऐ । साढ़ियां गवां खुस्सै करदी ऐ। 
महाराज बिराट होर दक्खन पासँ त्रिगर्तं दे राजे कन्ने लड़न गे दे न | 
अस बझ्कार फसे दे आं। साढ़ा राखा कोई नई । तुस राजकमार 
ओ । साढ़ी रखेया करो। चलो, ्रपनियां गवां छड़काओ ते अपने 
कुलै दी लाज रक्खो। जिसलै गरे दे राखे नै लोक सामने ते खास 
करी मैहलें दियें इस्त्रियें सामने शकेत कीती तां राजकमार उत्तर 
गी किश गैरत आई गई ते जोश कन्नें बोलेया मिकी कोई सारथी 
थोई जा तां ग्रौं इक्ला शै गवां छड़काई श्रानना । लड़ाई इच मेरे 
हृत्थ ते दिक्खो । लोक गी अजुन ते मेरे बिच किश फर्क गै नई 
सेई होग । 

जिसले उत्तर ए गल्ल गला करदा हा तां द्रोपदी मैहलें अन्दर 
ही ओ ए सुनिये खूब हस्सी । ओ द्रौड़दी राजकमारी उत्तरा कोल 
गई ते श्राखन लगी - देस उप्पर बड़ा खतरा आया ऐ। गवेंदे राखे 
शकेत कीती ऐ जे कौरवें दी सेना शहरा पासे बदा करदी ऐ ते उनें 
किन्नियां गे गवां गोऊशाला दा खोली लैत्तियां न। राजकमार 
उत्तर लड़ने गी तयार ऐ। उसी इक सारथी दी लोड़ ऐ। लौकी 
नेई गल्ला पिच्छे कोई रकावट की आव | औं तुसें गी इक गल्ल 
दस्सनियां बुहून्तला अजुन दा सारथी रेदा ऐ। जदू औं पाण्डवें दी 
रानी कश ही तदू में ए गल्ल सुनी ही । में एबी सुनेया हा जे बुहन्नला 
ने अजुन कोला अस्तर बिद्या बी सिक्खी ही । तुस बृहन्नला गी 
हुकम देओ जे ओ राजकमार हुन्दा सारथी बनी जा । 


राजकमारी भाऊ कोल द्रौड़ी ते आखन लगी--मिगी सेरेन्द्री 
नै दस्सेया ऐ । उस पाण्डवे कश नौकरी कीती दी ऐ । ओ आखदी 
ऐ बृहन्नला बडा स्याना सारथी ऐ। ओ अजु ने दा सारथी रेदा 
ऐ। उसी लेई जाश्रो, साढ़ी रखेया करो ते मान प्रापत करो । 
राजकमार मन्नी गेया, राजकमारी नाच सिक्खने ्राले कमरे 
पासै द्रौड़ी ते बृहन्तला गी (जेढ़ा अजुन हा) ग्रान लगी-- 
सारथी बनियै राजकमार उत्तर कग्ने जाञ्रो। ओ बोली-कोरव 
माढ़े पिता दा पशुधन लइऐ जारदे न। महाराज हुन्दी गैरहाजरी 
दिविखएऐ ग्रो हमला करन आये न। सरेन्द्री ने दस्सेया ऐ जे तुस 
अजुन दे सारथी रे ओ। ते ग्रश्व विद्या इच निपुणता प्रापत कीती 
दी ऐ । जाम्रो राजकमारे दी रथवानी करो। डरो नई ! राज 
कमार तुन्दी रखेया करग। 
ग्रजुन मनै इच मुस्कराया । उप्परा किश झिजकिये फी 
मञन्नी गेया । उस इयां दस्सेया जे कवच पाना औन्दा गे रई । उसी 
कबंच पाँन्दे दिखिये जनानियां हस्सन लगियां.। ओ बी आख़न 
लगियां -राजकमोर तुन्दी. रखेया करग। अजुन किश समां इयां 
गजारियै जिसलै घोड़ें दा तंग कस्सन लगा तां सारे सेई कीता जे 

सारथी ते माहर ऐ। ते जिस बेलै उस घोड़े दियां बागां पगड़ियां 
तां घोड़े बड़े प्यारै कन्ने श्रोदा ग्राखा मन्न लगे। 


राजकमार जरूर जित्तग । अस शत्रू दियां पशाकां खोई 
आनगे ते तुसे गी बण्डी देगे। तुसें गी नाम दई देगे। ए अखिये 
बुहन्नला नै रथ चलाया ते लड़ाई पास लई चलेया । 


००० 


CC-0. In Public Domain. An eGangotri Initiative 


राजकमार उत्तर 


राजे बिराट दा टिक्का राजकमार उत्तर गग्गरै दा ते बड़े 
जोरा कन्ने रथे उप्पर चढ़िये चली पेया । बृहन्नला सारथी बने 
दा हा। ओ ग्राखन लगा रथ झटपट उत्थें लेई चल जित्थें कौरवें 
साढ़ियां गवां डक्की दियां न । 

बृहन्नला ने घोड़ें गी तेज कीता ते झट गै कौरवें दी फौज 
सामनं लब्बन लगी । इयां वझोन्दी हौ जियां कोई चमकदी सुन्ने 
दी पीली कन्तार फौजे दे टुरने कन्न उड्डी दी धुड़े इच लपटोई दी ऐ। 
श्रग्गे बदे तां उत्तर गी भीषम द्रोणाचार्य, कृपाचाय॑, दुर्योधन ते कर्ण 
लब्बे । ग्रोदा हौसला फौज गी दूरा दा दिविखये गै ढवा दा हा 
इनें महारथियें गी दिखदे गे भलेयां ठप्प होई गेया । मु ह सुक्कन लगा 
ते सरकण्डे निकली आये। सारे श्रंगें कम्बनी पेई गेई । डरे मारे 
उस हत्थें कन्ने अक्खीं खट्टी लैत्तियां । 

आखन लगा--“अऊ इक्कला फौजा दा मुकाबला कियां करी 
सकनां ? मेरे कोल फौज बी नई'। जिन्नी ऐ ही रो पिता होर 

लेइ गे देन । शहर इयां गे खाली पेदा ऐ । ओदी रखेया दा 
कोई बन्दोबस्त नई इक्कले मनुवखै दा नियमित फोज कन्नै लड़ना 
टकोदी मूता ऐ। उस फौज इच दुनियां दे मन्ने प्रमन्ने दे जोधा 
न। हैं बृहन्नला। रथ परताइये लेई चल ।” 

बृहन्नला ने गड़ाका सूट्रेया ते श्राखेया-नग्गरा दा चलदे ते 
थुआड़ा इरादा बड़ा पक्का हा ते मैहलें दियें इस्त्रियें बी बड़िया 
मेदां बन्नी दियांन। नगरबासियें बी बड़ा बसाह कीता दा ऐ । 
सरेन्द्री ने तरीफ कीती ते तुसें आखेयां तां ्रऊ बी आई गेया । जे 
हुण अस गवां शड़काइये नई जागे तां लोक ते असें गी मसौल 
कर्‌ङन । में ते रथ नेइऊ परताना । हुण ते डटो ते लड़ो । 
डरने दी के गल्ल ऐ ? ए गलाइये बृहन्तला रथ शत्रू पासे लेई 
चलेया । ते कोल जाई पुज्जा। उत्तर दे शाड़ शुड़की गे । ओ 
कम्बदी बाजै कन्तै आखन लगा--“्रौ नई लड़ी सकदा । अऊं लड़ी 
सकदा गै नई । कौरव गवांनेंदे न ता नेन देशो । जनानियां 
हसङन तां हस्सन । अऊ के करां ? एडी मजबूत सना कन्ने लड़ना 
मखौल ऐ.? ऐवें मूर्खता नई कर। रथ परता । नई रोकगा तां 
अऊ रथा उप्परा छाल मारिये परतोई जाङ।' ए आखिये उत्तर ने 
तीर कमान भुवां त्रट्टे या, रथै परा उतरी पेया ते शहरा पासे द्रौड़न 
लगा | श्रो अत्तगे घाबरी गेदा हा । 

ए कोई नेई गल्ल नई जेड़ी कदें नई होई । राजकमार 
उत्तर दी घबराट बी कोई बचित्तर गल्ल नई । डर इक कुदरती 
'भाव ऐ ते सारें इच हुन्दा ऐ । मने दी शक्ति कन्ने डरे दी भावना उप्पर 
काबू पाई लेन्दे न जां फी प्रेमभाव, शमे घृणा बड़ी उग्गर होऐ तां 
डरे उप्पर काबू पान हुन्दा ऐ । जां फौंजी नियमे दे बद्धे दे जरुरी 
काबू पाना पौन्दा ऐ। ओ लोक जेड़े अग्गे जाइये बड़े २ शूरबीर 
होए जिस लै ओ पहली बारी जुद्धौ इच ग्राये तां रो बी डरे कन्ने 
सहमी गे हे । उत्तर कन्नै बी ईऐ किश होरा । कुरुक्षेत्र दे जुद्ध 
इच अरो बड़ी बहादरी करने लड़ेया । | 

अखु न नुझ्ाढ़े पिच्छे द्रौड़ेया । अजुन आखन लगा--भई 

खड़ोई ते जा। क्षत्रियें ग्राली गल्ल कर । जिसले अजुन द्रौड़ 
करदा हा तां ओदे सिरे दे वाल खुलली गे ते ओदे टल्ले बाऊ इच 
फर फर करन लगे। राजकमार ताई तुआई' नस्सै ग्रजुन. फड 
तां श्रो ओदे हत्थ छण्डे। कौरवें दी सेना ए दिविखये मौजू लैन 
लगी । 

द्रोणाचार्य होरें दिक्खेया जे ए कुण ऐ टल्ले जनाने लाये दे न 
पर ऐ मर्द । ए अर्जुन ते नई ? जिसलै उने इयां आलेया तां कर्ण 
बोलेया-ए अर्जुन कियां होई सकदा ऐ ? होऐ बीतांडर के ऐ ? 
बाको पाण्डव कन्ने नई' तां इक्कला श्रजुन के करी सकदा ऐ ? 
राजा बिराट सारी सेना .लेइये सुशर्मा कन्नै जुद्ध करन गेदा ऐ ते 
पिच्छं अपने पृत्तरै गी छोड़ी गेदा ऐ। राजकमार जनान खाने दे 
चौधरी गी सारथी बनाइये लेई आया. ऐ। सारी गल्ल ते इन्नी गे । 

बचारा उत्तर वृहुन्नला दे छन्दे करे मिकी जानदे। अऊ तुकी 
बड़ा धन देङ। मालामाल करी श्रोड़ड | गो तरले पान लगा-- 
अऊ माऊ दा इक्कला पुत्तर श्रां। हज माऊ दी गोदा दा बाहर 
भ्रायां। मिगी बड़ा डर लग्गा करदा ऐ। 

पर बृहन्नला ते उसी ओदी कमजोरी थमां बचाना चान्दा 
हा ग्रो उसी नई छोड़े । अजुन पिछें लग्गा उसी फगड़ेया, ते 
खिच्चिये रथै उप्पर बहालेया । उत्तर डुस्कन लगा--बड़ा माड़ा 
होञ्रा। में कंत फड़ मारी । हुण के बनग ? 

अजु ने उसी धीरज दित्ता ते बड़े प्रेमे कन्नै आखेया-_“डर 
नई । ग्रऊ कौरवें कन्नै लड़ङ। तू घोड़े दी दिक्ख भाल कर ते 
सारथी बनियै मेरी सहायता कर । फी में आपू' साम्बी लेङ । 


'जकीन कर, नस्सने कन्तै कक्ख नई बनदा। 'श्रस दुइमनें गी खिही 


लागे ते श्रपनियां गवां छड़काई लंगे । थुआड़ा जस्स' होग ।” ए 
आखिये अजु ने उसी 'चुक्केया, रथे उप्पर बहालेया--श्रोदे हत्थें इच 


घोड़े दियां बागां दित्तियां ते उसी .आलेया जे'मसान घाटै कोल :इक 


बूटे कछ रथ लेई चल | oie हट 
' द्रोणाचार्य होर-ध्रोइयें ए सब दिक्छै'करदे'हे. । _ओ समझी 

ते जे ईऐ नेए टल्ले लानें आला ए सारथी श्रजुन गे । उने भीष्म होरें 
गी सनाया । दुर्योधन कर्ण गी श्राखन लगा--असें गी के ? कोई होऐ । 
अजु न बी होएऐ तामी साढ़ी चाल गै कामयाब होई । अजुरे दा 
पता लग्गी जाने उप्पर पाण्डवे गी परतियै बारां बरे बनबास 
भोगना पौग । 

जिसलै ग्रो बुटे कच्छ पुज्जे तां श्रजुंने उसी रथै थमां उतरियै 
बूटे पर चढ़ने गी आखेया--उप्पर छपैले दे शस्तर अस्तर तु्रारी 
आन । 

राजकमार घाबरे दा आखन लगा--लोक आखदे न इस बूटे 
उप्पर इक बड्डी शकारनै दी लोथ टंगी दी ऐ। अऊ लोशै गी हत्य 
कियां लां ? तुस मिकी नेआ कम्म की दसदे श्रो ? 

अजुत श्रावन लगा-राजकमार । ए. लोथ नई ऐ । 
ए पाण्डवें दे छपैले दे शस्तर श्रस्तर न । जिगरा करिऐ उप्पर 
चढ़ी जा ते तुआरी लेई आ। चिर नई ला। 

राजकमार उत्तर ने दिक्हेया-जे इत्थें शड़कने शुड़कने दा 
कोई फायदा नई । ग्रो बूठे पर चढ़ेया ते जियां बृहन्नला ने आखेया 
हा ओ बढ़ा दा बुस्का तुश्रारी लेई झाया-पर उसी घृणा बड़ी होई । 
जिसलै ग्रो चमड़े दा. सन्दूक जनेरा खोलेया--ओदेचा शस्तर निकले 
जड़े चम चम करदे लिश्का करदो है। उत्तर उनें लिइकदे शस्तरें 
गी दिक्खिये हरान होई गेया । ते अक्खीं मीटी बैठा । 

_ हौसला करिये उस झस्तर गी हत्थ लाया । हत लाने कन्ने गै 

ओदे मनै इच हीखी. ते "हौसला पैदा होई गे । ग्रो हौसले कन्ने 
बोलेया--सारथी-क्रमाल ऐ । तू के आखना एं ए तीर कमान तलवारां 
सब्किश पाण्डवें दा ऐ.:! उन्दा ते राज गे खसोई गेदा ऐ ते 
ओ बतवास भोगादे.त। तू ओ भाखें न ? ओ जोके कुत्ये न ? 

अजन होरें थोड़े इच गे सनाई ओड़ेया जे सारे पाण्डव इत्थ 
ब्रिराट हुन्दे कोल गै रौ्दे त। राजा दे साथी कनक होर युधिष्ठर 
न;। बलाल रसोइया-जेड़ा थुआड़े पिता गी पदार्थे बनाइये 
खंलान्दा ऐ ग्रो भीमसैत .ऐ. .। ओ सेरेःद्री जेद्दी बेज्जती करने 

करी कीचक मरोई गेया हा द्रोपदी ऐ। गवे दी दिक्खभाल करने 
आला धमंग्रन्थी नकुल ऐ ते घोड़ें दी रखवाली करने आला तन्त्री- 
पाल सहदेव ऐ। अऊ भ्रजुनग्रां। तू डर नई । तू दिखदा 
चल थुआड़े सामने गे अऊ कौरवे गी हराङ ते भीष्म, द्रोण ते 
अञ्वत्थामा हुन्दे सामने गे गवां खुस्सी लेंङ। थुआड़ा नां होई जाग 
ते कन्ने तुगी लड़ने दी जाच आई जाग। उत्तर हत्य जौले. करिये 
आखन लगा--हे ञ्जु न जी ! मेरे बड़े बहू भाग न जे में तुसें गी 
सामरतक्ख दिक्खा करनां। अजु न मेरे कन्ने ऐ तां गे हिरदे इच 
जोश ते हौसला आई गेया ऐ। मेरे कछा जे किश भुल्ल चुक्क होई 
गेई ऐ सो माफ करे्रो । 
जिसले श्रो कौरबें दी सैना कोल पुज्जे तां भ्रजुन होरें भ्रपनी 
बहादरी दिया किश गल्लां उत्तर गी सनाइयां जे नमां नमां ग्राये दा 
जोश कुतै ठण्डा नई होई जा। कौरवें दी सेना सामने जाइये ग्रो 
रथं परा उतरेया। परमात्मा दी बन्दना कीती । अपने डुण्डुएं 
परा संख दे गजरे तुआरे, ते चमड़े दे दस्ताने लाये । अपने खिल्लरे 
दे बालें गी टल्ले कन्ने बन्नेया । चढ़दे पासे मु ह कीता, अपने शस्तरें 
अस्तरें गी ध्रोइऐ दिवखेया, फी रथ उप्पर चढ़ेया । ते अपने पुराने 
मित्तर गाण्डीव धनखें गी हत्यै इच लेया। डोरी गी खिच्चेया ते त्रं 
बारी डोरी दी गूज पदा कोती सारियां तरफां गुजन लगियां । 
गाण्डीव दी टंकार सुनिरै कौरव सैना इक दूए गी आखन लगी--ए 
गाण्डीव दी बाज ऐ । जिसले श्रजु न देवता आड़ शरीर कन्ने रथे 
उप्पर चढ़ेया ते उस अपना देवदत्त संख बजाया तां कीरवे दी सेना 
दा ध्राका निकली गेया ग्रो कर्लाई उट्ट “पाण्डव आई गे ।” 
राजकमार उत्तर दी कहानी, कियां उस मेह लें दियें इरित्रयें 
सामने फड़ां मार्‍ियां, ते फी शत्रू सेना गी दिक्खिये कियां नस्सन लगा 
महा भारत इच छड़ा हस्सने हसाने गित्ते गै नई दित्ती दी । 
ए मनुक्खे दा सुभा ऐ जे जोग्यता थमां खलके दर्ज दी गल्ल 
होऐं तां उसी घृणा कन्ने दिखदा ऐ। मीर लोक गरीबें कन्ने नफरत 
करदे न। इलेपे आले बदसूरतें गी घृणा कन्ने दिखदे न । जोरें 

आले कमजोरें गी घुणा करदे न। बहादुर लोक बुजदिलें गी नफरत 
करदे न। पर श्रजूंन इयां गे सघारन--मचुक्ख नई हा ग्रो ते 
इक महात्मा हा। सच्चा शूरवीर हा । ओ समझदा हा जे श्रोदी 
बीरता ते बड़याई इस्सै इच ऐ जे कमजोर--उसी दिक्खिये अपनी 
कमजोरी गी भुल्ली जान। ओ जमान्दरू गे शूरवीर हा, उसी कोई 
खास जतन बी नई करने पे हे पर ओदे इच महात्म।एं आली 
नम्मरता ही । उस राजकमार उत्तर गी हौसला देने ते अपने कुलै 
माफक बीरता दस्सने गी तयार करी लैता। 

ए अर्जुने दी खास सिफत ही । खास गुण हा । 
ओ अ्रपनी शक्ति दा दुरुपयोग नई हैं करदे । अजुन दा इक तां 
बीभत्सु ऐ जेदा अर्थ ऐ ऐसा व्यक्ति जेड़ा माड़ी गल्ल करने 
थमां डरे । अजुन होरें कदे नामनासब गल्ल नई कोती । 


000 

बचन तोड़ चढ़ेया 


अजु न हुन्दा रथ चलेया--गड़गज्ज पई गई। धरत डोलन 
लगी । गाण्डीव धनखे दी टंकोर सुनिये कौरवें दे हिरदे कम्बन 


लगे । 
द्रोणाचायं होर श्राखन लगे--अ्रजुन आआ ऐ। फौजेगी 


साम्बियै त्यार करो | 

द्रोणाचार्य हुन्दी चिन्ता दुर्योधने गी चंगी नई लग्गी अजु ने 
दा एडा मान के होआ । श्रो कर्ण गी आखन लगा--पाण्डवें दा 
बचन हा जे बारां बरे बनबास ते तेरमां बरा छुप्पिऐ गजारना | 
हम तेरमां बरा नई मुक्का । अजु न समें कशा पहलें गे जाहर होई 
गेया ऐ । असें गी डरने दी लोड़ के ऐ ? पाण्डवें गी परतिऐ बारां 
बरें बनबास जाना पौग। द्रोणाचार्य होर ऐमें अपने लायक चेले 
गी दिक्खियँ कम्बे करदे न। द्रोणाचार्य होरें गी पिच्छें रौन देश्रो । 
ग्रस लड़ाई इच अगे होइये मकाबला करने ग्रां | 


महाभारत २४४ 


CC-0. In Public Domain. An eGangotri Initiative 


२४५ महाभारत 


कर्ण आखन लगा--ठीक ऐ ! साढ़ी फौजै इच किश लड़ने 
दी मरजी नई । ते ओ डरे कन्ने कम्ब दी ऐ। ग्रो आखदे न जे 
रथै उप्पर चढ़िये ते धनखबान लइये जेड़ा सामने आई खड़ोता ऐ ओ 
अर्जुन ऐ । पर अस की डरचे ? ओ भायें परशुराम होर बी की 
नई होन ? औं उसी बदने थमां रोकनां। ते अपना बचन पूरा 
करनां । श्रौं लड़ङ भायें होर सारे पिछे खड़ोई रीन । ग्रो राजा 
बिराट दियां गवां लई चलन, ओं अजु ने कन्ने जुद्ध करिय उसी ताई 
लाई रक्खङ। ते कर्ण श्रपनियां फोड़ां मारन लगा। : 

कृपाचायं होरे कर्ण दियां गल्लां सुनियां तां आखन लगे--ए 
ते शड़ी मूर्खता ऐ । श्रसें गी किट्ट मिलिये ग्रजु ने उप्पर हमला 
करना चाही दा ऐ। तां गे साढ़ी सफलता होई सकदी ऐ। शड़ा 
आपू' इक्कला गै ओदे कन्ने लड़ने दी फोड़ नई मार। 


कर्ण तम्शेया । आखन लगा-इनें गी ते भ्रजु ने दियां तरीफां 
करने इच सुख मिलदां ऐ। श्रोदी गे बड़याई करदे न। पता नई 
ग्रोदे कशा डरदे न जां पाण्डवं कन्ने मता-गे प्यार ऐ । जिने गी 
डर लगदा ऐ श्रो नई लड़न। ओ छड़े दिक्खी २ नन्द लेन। ते 
जिने नमक दा हक चकाना ऐ ग्रो लड़ाई इच आई जान | औं इक 
इपाई आं । मित्तरें गी प्यार करनां ते शत्रुएं गी नफरत करनां । 
प्रौं ते डटिऐ लड़ङ | 

इत्थें बेदपाठियें दा ते शत्रुएँ दे गुण गाने ग्रालें दा के कम्म 
ऐ ? उस बड़ा ताना मारिये आखेय। । 

ग्रस्वत्थामा द्रोणाचार्य-हुन्दे 'पुत्तर, ते कृपाचायँ.हुन्दे भनेए हे । 
उनें गी ताना बड़ा चुब्बा । उने कर्ण गी कड़किऐ आखेया--हओ 
दुर्योधने गी श्रस हस्तनापुर बापस नई लेई गेदे।. हमे लड़ाई 
मुक्की नई । थुश्राड़ी गल्ल ते-निरी फौड़ ऐ.। अस क्षत्रिय नई 
सई अस बेद पढ़ने आले ते शास्तर घोखने आले सई। पर असें 
कुसे शास्तरै इच नई पढ़ेया जे राजे लड़िऐ नई जुआ खेडिऐ दूए, दे 
राज जित्तन। 

जेडे लड़दे न ते राज जितदे न ओ बी इन्नां कां कां नई 
करदे । पर तू फोड़ां मारने जोगा के कम्म क्रीता ऐ ? अग्नी 
चुपचाप रोन्दी ऐ पर रुट्टी पकान्दी ऐ। सूरज चमकदा पर छड़ा 
अपने गित्तौ नई । धरती माता सब किश साम्बदी ऐ। चल 
अचल सब चीजां अपने उप्पर जरदी ऐ। पर किश बोलदी नई । 
इक क्षेत्रिय गी फोड़ मारने दा के हक ऐ जिस धोखा दइएऐ जूए 
इच दूएं दा राज खुस्से दा होए। पाण्डवें दा राज खोई लैनां ते 
ऊंभ्रां गै जियां कोई मसूम पक्खरुएं गी फसाई ल ओ कर्ण तू दस्स, 
हे दुर्योधन तू' दसस । केड़ी लड़ाई इच तुसें पाण्डवें गी हराया ऐ ? तुसें 
द्रोपदी गी दर्बार इच खिच्ची आन्दा । तुसें गी इस गल्ले दा मान 
ऐ ? तुसें ते कौरव बेंसँ दानां डोवी ओड़ेया ऐ। तुसें उस मुखें 
ग्राडू कम्म कोत्ता ऐ जिस बाशना गित्ते चन्दने दा बूटा बड्ढी श्रोड़ेया 
हा। अजुने कन्ने लड़ना कोई जूए दी बाजी खेडना नई ऐ। उन्थें 
अजु ने दे गाण्डीव दे तीर चलने न चौपड़े दे दुक्के चौके पास्से 
नई सुटुने । 
फौड़ियो ! तुस के समभदे ओ जे शकुनि धोखें कन्ने तुसें गी 
इत्थें;बी बाजी जित्ती देग । 


कौरवें दे जोधा ग्रापु इचें ताने मीनें मारन लगे। ए 
दिक्खिऐ भीष्म पितामह होरे गी बड़ा क्लेश होग्रा । श्रो श्रालन 
लगे-समभदार मनुक्ख आपने गुरु दी बेज्जती नई करदे। भलेयां 
सोची समभिये गै लड़ाई इच उतरना चाही दा ऐ। समां दिक्खेया 
लोड़चदा ए, थां दिक्खेया लोड़चदा ऐ। हालात दिक्खे लोड़चदे न | 
भले भले स्याने लोक कई बारी अपनी स्थिरता छोड़ी ओड़दे न । 
ज्ञान गवाई ओड़दे न। दुर्योधन बड़ा स्याना ऐ पर इसल गुस्से इच 
आइये उसी भुल्ली गेया ऐं जे साढ़ी फोजा दा मकाबला करने आला 
अजन ऐं श्रोदी बुद्धी पर रोहै दा परदा पेदा ऐ। ओदे ग्राखने 
दा इन्नां मतलब ए जे साढ़े बजुगं जरा तेज होइए लड़न। इसल 
आ्रापू च हुरमनियां पाने ते वैर बरोध बधाने दा समां नई । द्रोणाचाय 

कृपाचार्य ते ग्रइवत्थामा हुन्दे अग्गे मेरी इए प्रार्थना ऐ जे भुल्ल चुक 
माफ करो । 

कौरव सारी दुनियां तुप्पी मारन उनें गी द्रोणाचार्य जनेह गुरु 
ते उन्दे पुत्तर अश्वत्यामा जनेह बीर नई लब्बी सकदे जेड़ें बेद दे 
जानकार ते बीरता दे अवतार होन। परशुराम होरें गी छोड़िए 
होर कुण ऐ जेड़ा द्रोणाचार्य जी गी जित्ती सकदा ऐ। अस अजु ने 
गी तां गे जित्ती सकनें आं जे अस सारे रलिये मकाबला करचे । हुण 
जेड़ा कम्म सामने आई गेया ए उसी तोड़ चाढ़ो। जेकर आपू इचे 

ड़न लगे तां ग्रजु न गी नई जित्तन हुन्दा । 

इयां भीष्म पितामह होरें सारे गी उपदेश कीता । उन्दे उपदेसें 

सारें गी ठण्डे कीता ते उन्दा रोह ढलेया । 


भीष्म होरें दुर्योधने गी पुच्छेया-है दुर्योधन तू राजे इच सारें 
कशा चंगा एं। अर्जून मकाबले उप्पर आया ऐ उन्दे बनबासे दे 
तेरां बरे कल पूरे होई गे न। थुग्राड़ा हिसाब गलत ऐ। नई 
जकीन होऐ तां ज्योतशियें गी पुच्छी लै। जिसलै अजु ने सँख 
बजाया हा में उस्से बेल्ले समझी लेता जे बनबासे दी श्रवघि पूरी 
होई गई। लड़ाई निश्चित करने थमां पहलें किश सोची लेना चाही 
दा ऐ । जे ते पाण्डवे कन्ने सुलह करनी ऐ तां इसले मौका ए। 
इक पासे सुलह ऐ शान्ति ऐ ते न्यां दी गल्ल ऐ। दूए पासे जुद्ध 
ऐ दोनें पक्खें दा नास ऐ। भलेया सोचो ते फंसला करो । 

दुर्योधन अखन लगा-हे मन्नन थार पितामह जी ! मेरी 
ते सुलह दी बिन्द मरजी नई । में ते पाण्डवे गी इक ग्रां बी नई 
देना। असें ते लड़ाई दी तयारी करनी ऐ। 

द्रोणाचार्य होर. आखन लगे--फौजे दा चौथा हिस्सा लइये 
तुस ते हस्तनापुर जाश्रो । दूआ हिसा गवे गी घेरे च ले ते कब्जा करी 
ले । जे असें गवां नई नेतियां तां एदा मतलब ईए निकलना ऐ 
जे अस हारी गये ग्रां । बाकी फोजा गी लइये श्रस पंजे भ्रजु ने 
कन्तें जुद्ध करगे । 

कौरवें दी सैना लड़ने गित्तै उससे. ढंगे कन्ने त्यार होन 
लगी । 
अजुन बोलेया-है राजकमार उत्तर ! दुर्योधनै दा रथ नई 
लबदा ते न गे दुर्योधन आपू लबदा ऐ । भीष्म पितामह होर ते 
शस्तर भ्रस्तर लईऐ तयार लबदे न। मेरा ख्याल ऐ जे दुर्योधन गत्रां 
लइये हस्तनापुर जा करदा ऐ । आओ्रो नुञ्राढ़े पिच्छे चलचे ते 
गवां शड़काई लेचे । ह, 
अजु ने कौरवें दी सेना थमां बक्खी होइये दुर्योधनै पिच्छे रथ 
दड़ाया । जिसले अजुन चलया तां उस तीर चलाये जेड़े भीष्म 
पिताह ते गुरु द्रोण हुन्दे चरणें कोल जाइये लग्गे । इयां उस अपने 
बडेरे गी पर्णाम कीता । फी दुर्योधने पिच्छें रथ दड़ाया । 
अजुन झट उत्थे जई पुज्जा जित्थे गवां किट्टियां कीती दिया 
हियां । - उस सारी फौज गी नसाई ओडेथा। गवालें गी ग्राखेया-- 
गें गी अपनी गऊशाला इच लई जाओ । उनें झटपट गवां गेरियां 
ते अपने थार लई गे। अजुन फी दुर्योधन पिच्छे द्रौड़ेया । 
भीष्म ते दूए कौरव जोधा दुर्योधने दी महती गी द्रौड़े। 
उनें भ्रजुंनै गी घेरी लैत्ता ते तीर चलान लगे। अजु ने डटिऐ 
मकाबला कीता । पहलें ते उस कर्णे पासे रुख कीता ते उसी मदाना 
दा नसाई ओड़ेया .। फी उस द्रोणाचार्य हुन्दे उप्पर हमला कीता 
ते. उनें गी हराया । द्रोणाचार्य होरें गी हुट्रे दे ते हारदे दिक्खिये 
अश्वत्थामा श्रग्गे बदेया । अस्वत्थामा हुट्रेया तां कृपाचार्य होरें 
हमला कोता पर हारी गे । 
सारी फौज. गे खीस बीस होई गई। भीष्म पितामह होरे 
फौज किट्ठी कीती पर उन्दे इच साहसत नई हा रेदा। :भीष्म 
पितामह ते ग्रजुन दा खुब जुद्ध होग्रा ते देवता लोक बी ए जुद्ध 
दिक्खन आये । Ge 
अजुरनै गी दुर्योधने कश नई पुज्जन देने;दा. जतन फेल होई 
गेया । अजुन दुर्योधने कोल जाई पुज्जा ते हमला.कीता । दुर्योधन 
हारी गेया ते लड़ाई थमां नट्ठा। अर्जुने बुजदिली दा 'तान्ना मारेया 

तां फी परतोआ, जियां जख्मी सप्प परतोन्दा ऐ, ते लड़न लगा । 
अरजु ने खूब लड़ाई कीती । आखर उस इक दिव्व श्रस्तर चलाया 
लड़ाई इव सारे बेहोश होई गे। उसले अ्जु नै उन्दे टल्ले तुआरी 
ले। लड़ाई इच शत्रू दे टल्ले तु्नारी लैने दा अथै हुन्दा हा जे शत्रू 
भलेयां हारी गेया ऐ । 

जिसले दुर्योधन होशै च आया । भीष्म होरें उसी नगर भेजी 
ग्रोड़ेया सारी सेना हस्तनापुर परतोई । भली हार होई। 

अजु न बोलेया--है उत्तर ! घोड़े परताश्रो। श्रसें अपनियां 
गवां परताई लइयां न। साड़े शत्रू नस्सी गे न। अपने राज्जे गी 
बापस चलो । अपने शरीरै गी चन्दन दा लेप करो। ते फुल्लें दे हार 
पा्रो । परतोन्दे होई श्रर्जने अपने अस्तर शस्तर फी साम्बिऐ 
ऊंग्रां गै राखी ओड़े ते आपू मुड़िऐ बृहुन्नला बनी गेया। उस 
पहलें गै दूत भेजी श्रोड़े जे राजकमार उत्तर ने लड़ाई जित्ती 


लई ऐ। 

त्रिगतँ दे राजे सुशर्मा गी हराइयै जिसलै राजा बिराट होर 
अपनी राजधानी गी परतोए तां नग्गर बासियें बड़ा ज जं कार 
कीता । जिसलै ग्रो महलें पुज्जे तां उत्थें राजकमार उत्तर नई 
लब्बा । जनातियें दस्सेया जे राजकमार होर कौरवे गी जित्तन गे 
देन। उने ते इत्थु' तोड़ी बड़याई ग्रोड़ेया जे राजकमार सारे संसारे 
गी जित्ती सकदा ऐ। पर राजे दा मनग्रन्दरा दा घाबरन लगा । 
ए कदें बी नई तोड़ चढ़ने ग्राली गल्ल ही । उसी अपने कु गले 
राजकमारे दे बक्खर पता हे ते फी ओ कन्ने उस खुसरे गी लेई 
गेदा हा।” साढ़ा लाडला मरोई गेदा होना ऐ । राजा ने अत्त 
गे चिन्ता प्रगट कीती । 

राजा ने मन्तरियें गी आखेया जिन्नी बी होई सकदी ऐ सैना 
किट्टी करो ते जे राजकमार मरोई नई गेदा तां ओदी मदती गी 
पुज्जो । ते उसी बचाओ। ते कन्नै करिये लेई ग्रो । गुप्तचरे 

गी बी भेजेया जे पता करो राजकमार ऐ कुद्धर ते ओदे कन्ने 
के बीती ऐ ? 


युधिष्ठर होर जेड़े सऱ्यासी कनक दा भेस धारिये राजे कन्ने 
रौन्दे हे बिराट गी दलासा देन लगे राजकमार गी किश नई होन 
लगा--बुहुन्नला सारथी बनिएऐ कन्नै गेदा ऐ ।'” बृहन्नला दा तुस 
गी पता नई पर ग्रऊ जाननां। ग्रो जिसदा बी रथ चलान्दा ऐ 
ओ कदें नई हारदा। ओदी जित्त जकीनी हुन्दी ऐ । सुशर्मा दी 
हारे दी खबर बी उत्थें पुज्जी गेई होनी ऐ इस करी कौरव परतोई 
गे होङन । 

इन्ने इच जुद्ध भूमि दा गुप्तचर खुश खबरी लेइ आये जे 
राजकमार उत्तर ने कोरवें गी हराई ग्रोड़ेया ऐ । ते भ्रपनियां गवां 
परताई लेत्तियां न। राजा खबरे उप्पर विशवास गै नई करे। पर 
युधिष्ठर होरें मुस्कराइये फी जकीन कराया । 


“महाराज ! कोई शक नई करो | दूत ठीक गै ग्राखा करदे 
न। बृहन्नला सारथी बनिऐ जा तां जित्त जरूरी हुन्दी ऐ। 
राजकमार होर जित्ती गे न ए कोई बड़ी गल्ल नई । मिकी पता ऐ 
जे राजे इन्द्र ते भगवान कृष्ण हुन्दा सारथी बी बुहुन्नला दा मुकाबला 
नई करी सकदा । राजा बिराट आखन लगा--ए के फजूल गल्ला 
करा करदा ऐ। पर ग्रो मौका नराज होने दा नई हा । राजे ने 
खबर आनने श्रालें गे हीरे मोतियें दी बकशीश दित्ती ते हुकम दित्ता 
जे सारी जनता खुशी मना। "मेरा सुशर्मा गी जित्ती लेना कोई 
बड़ी गल्ल नई । राजकमारे दी जित्त श्रसली जित्त ऐ । सारे 
मन्दरें इच प्रार्थना करो। सारे बड्ड बजार सजाओ । झण्डियां 
लाग्रो ते बाजे बजाश्रो । मेरे शेर दिल राजकमारे दा सुआगत करने 
गित्ते जलूस बनाइये ग्रग्गे जाओ । 

राजा बिराट ने अपने मन्तरी, सेना ते मैह.लें दियां इस्त्रियां 
राजकमारँ दे स्वागतै गी भेजियां । राजा मैहूले अन्दर गेया ते 
सैरेन्द्री गी आखन लगा--चौपड़ लेई आ। महात्मा कणक होरें गी 

आखत लगा-भेरा मन बड़ा गे पसोग्रा करदा ऐ । श्राओ चौंपड़ 
दी बाजी लाचे ।' चौंपड़े दी वाजी लग्गी पेई। 
खेड़दे जान ते गल्लां करदे जान | ' राजा राजकमारे दी जित्ते 
थमां सच्चें गै मती फूक लेई गेया । आखन लगा दिवखो उत्तर ने 
कमाल कीता ऐ । कोरवें गी नसाई ग्रोड़ेया ऐ युधिष्ठर होर 
मुस्कराइयै ग्रान लगे--तुन्दा राजकमार सच्चें गै बड़ा खुश किस्मत 
ऐं। एडी चंगी किस्मत नई हुन्दी तां उसी बृहुन्नला जनेश्रा सारथी 
कुत्थुआं थोना हा । 
राजे गी बड़ा रोह चढ़ेया । गल्ल राजकमार उत्तर दी 
बहादुरी दी करनां ऐ बुहन्नला दे गीत गे गाई जा करदा ऐ । “तू 
उस खुसरे गी इनता बड़या करनां एं ? अ्रऊ राजकमार दी बहादरी 
दी गल्ल करनां तू बृहन्नला दे गुण गान शुरू करी दिन्नां एं। गोदा 
सारथी बनना गे तुगी सब किश लबदा ऐ। जियांएबी कोई बड़ी 
गल्ल हुन्दी ऐ । 
जिसले युधिष्ठर होरें फी आसेया जे मिगी पता ऐ बृहन्नला कोई 
सधारन सारथी नई.। ओ जेदा रथ चलान्दा ऐ श्रो कदें हारदा गै 
नई । जुद्ध करने श्राला भायें कोई होए । भायें कगेआ कठन 
समां की नई होऐ ओ कदें नई हारदा । 
राजे बिराट गी बड़ा रोह चढ़ेया । उस थमां नई जरोआ 
ते उस चौंपड़े दे पासे युधिष्ठरे दे मु ऐं उप्पर मारे । युधिष्ठर होरे 
गी चोट आई ते लहू बगन लगा । सेरेनद्री नँ दपट्ट कन्ने उन्दा मुह 
पूजेया ते सुन्ने दे कौले इच खून पड़छी लेता । 
ए के करा करनी एं ? कौले इच खून की किट्ठा करा करती 
एं ? राजे गी बड़ा रोह चढ़ेदा हा ते उस रोह कन्ने पुच्छेया | 
इस सन्यासी महात्मा दी रतत भुना नई पौनी चाही दी । 
रत्‌ दे जिन्ने तोपे भुना डिगङन उनसे बरे थुआड़े राजे इच बरखा नई 
होग । इस करी में कोले इच. पुड़छी लेत्ता ऐ । तुसें महात्मा 
कणक हुन्दा पत्ता नई ओ केडे बहु महात्मा त। 

इन्ने इच द्वारपाल नै ग्राखेया-राजकमार उत्तर ते बृहन्नला 
आये न। राजकमार होर अन्दर औना चान्दे न | राजा बड़े 
उत्साह कन्ने उट्टेया-उनें गी अन्दर लेई श्राञ्रो । युधिष्ठर होरें 
द्वारपाल गी आखेया-उत्तर गी लेई आ । बृहन्नला गी बाहर गै 
रौन देओ । 

उनें सोचेया कोई नर्थ नई होई जा । उनें गी पता हा जे 
अजु ने उन्दे मृ ऐं दी चोट दिविखये जरोनी नई । ज॒द्धौ इच लग्गी 
दी चोट गी छोड़िए रो होर कुसे चाली दी चोट युधिष्ठर हुन्दे शरीर 
उप्पर नई हा दिक्खी सकदा । | 

उत्तर अन्दर आया ते उस राजे गी पर्णाम कीता । जिसले 
ओ महात्मा कणक होरें गी पर्णाम करन लगा तां उन्दे मु है उप्पर 
खून दिक्खिये ओदा ध्राका निकली गेया ते श्रो डरी गेया । उसी 
युधिष्ठर हुन्दा पता लग्गी गेदा हा । 

“हे महाराज ! इनें महात्मा होरें गी कुस मारेया ऐ ? बिराट 
अपने उत्तरै पास दिविंखये अखन लगा--“एडी के गल्ल ऐ ? ए में 
मारेया ऐ। थुआड़ी जित्तौ दी खबर सुनिये भ्रऊ॑ अत्त गै खुश होआ । 
अऊ जिसले बी थुभ्राड़ी बड़याई करां तां ए ब्राह्मण उस खुसरे 
सारथी--बृह्नला दी तरीफां शुरु करी देऐ । ग्राखे जित्त उस्स 
करी होई ऐ। ए के पाजीपन ऐ ? माढ़े कशा लग्गी गेई ऐ । पर 
लग्गी गेई ऐ । छोड़ो इस गल्ले गी। 

उत्तर बड़ा घाबरी गेदा हा-ग्राखन लगा तुसें ए बड़ा माड़ा 
कीता ऐ। झटपट इन्दे पेरें पेई जाश्रो ते माफी मंगी लौ नई तां जड़ 
मूलै थमा नष्ट होई जागेश्रो । 

राजे बिराट गी किश थौह नई श्रावेजे के कीता जा । 

पर उत्तर इन्ना घाबरे दा हा जे ओ युधिष्ठर दे परें पई गेया ते माफी 
मंगन लगा--““महाराज खिमा करी श्रोड़ो | 

राजे ने उत्तर गी गलें लाया, कोल ब्हालेया ते पुच्छन लगा- 

बेटा तू एडा शूरबीर एं। मिगी बड़ी हुक्कड़ं तुक्कड़ लग्गी दी ऐ। 

ए सब किश कियां होआ ? तू कौरव सैना गी कियां हराया ? गवां 
कियां परताइयां ? 
उत्तर सिर सुट्टिये आखन लगा--में कोई जित्त नई कोती । 
नां गे में गवां परताइयां। एते सब किश दिब्त्र राजकमारे कीता 
ऐ। उस मेरी मद्दत कीती, मिगी बर्बादी थमां बचाया, कौरवे दी 
सेना गी नसाया ते गवां परताइयां । मे किश नई कीता। 
राजे गी जकीन कियां आवै ? ग्रो पुछन लगा--ग्रो दिब्ब 
राज कुमार कुत्थें ऐ ? उसी सद्दो औं श्रोदा धन्नवाद करां । उस 
मेरे पुत्तरे गी बचाया ऐ । शत्रू दी सेना गी नसाई ग्रोड़ेया ऐ । 
ग्रौं उसी अपनी धी 'उत्तरा' व्याही देड । जाग्नो, उसी लई 
आझो । 
राज कमार आखन लगा--इस बेल्ले ते कुतै गेदे न उन 
अज्ज जा कल औना ऐ ।” उत्तर नै ईयां जवाब इस करी दित्ता हा 
जे ओ दिब्ब राज कमार अजु न गे हा ते इसले ओ वृहन्चला बनी गेदा 
हा । बिराट हुन्दे दर्बारा इच सारे बडे २ शहरी ते, राजे राजकमारे 
दे स्वागते गित्तै किट्ट होए दे हे। कनक, रसोइया बलाल, बुहन्नला, 
तन्त्रीपाल ते धमंग्रन्थी जिन्दे करी ए विजय प्रापत होई ही आए ते 
राजकमारें दे ग्रासनें उप्पर बेई गे। उनें कुसे गी नई पुच्छेया । 
सारे दिविखये हरान होई गे । किश आखन लगे भई इनें सेवके 
्रौखै मौके बड़ी सेवा कीती ऐ इस करी इन्दी कदर होनी गे 
चाही दी ऐ। 
राजा बिराट दर्बारे इच श्राया । उस महात्मा कनक ते दूएं 
गी राजकमार दे ग्रासनें उप्पर दिक्खेया तां उसी बड़ा रोह॒ चढ़ेया । 
ते अपनी नराजगी जाहर करन लगा । पाण्डव इन्ना चिर मजे 
कन्ने ए तमाशा दिखदे रे फो उनें आप गी जाहर करी श्रोड़ेया । 


बिराट गी जिसले पता लग्गा जे ए पाण्डव राजकुमार हे ते 
द्रोपदी ही जेड़े भेस बटाइय ओदे कश कम्म करदे रेन तां ओ बड़ा 
खुश होश्रा। ओ खुशी इच युधिष्ठर हुन्दे गलें लग्गा । उस अपना 
सारा राजपाट उनें गी भेंट करी ग्रोड़ेया। उन्दा स्हान थोड़ा मुवकी 

सकदा हा। पाण्डवें उसी राज परताई दित्ता । बिराट आखन 
लगा में अपनी धी अजु न कन्ने व्याही दिन्नां । 

श्रजुन ग्राखन लगा-ए गल्ल ठीक नई । मेरे कशा 
राजकमारी ने नाच-गाना सिक्खेया । श्रऊ ते उन्दा गुरु ते कन्ने 
पिता सलुल्ल होश्रा ।” 

उस उत्तरा दी कड़माई अभिमन्यु कन्ने मन्ती लेती । इन्ने 
इच दुष्ट दुर्योधने दे दूत दर्वारे इच राये ते युधिष्ठर हुन्दे आस्तै 
स्नेआ लेई ग्राये--“€हे युधिष्ठर जी श्रजु ने तौल कीती, तुस समें थमां 
पहलें जाहर होई गे । तुसें गी परतिऐ बनबास जाना पौग । तुसं 
बचन कीता हा जे तेरमां बरा छपिएऐ रोनां। अजुन ओ बरा बीतने 
थमा पहलें जाहर होई गेया ऐ इस करी तुस बारां बरे फी 
बनवास कट्रो।” 

युधिष्ठर होर हस्सन लगे-दूतो ! तुस दुर्योधन हुन्दे कोल 
भटपट जाओ ते ग्राखो जे भलेंया सोध करी लेन । 

भीष्म पितामह जनेह ज्योतिष विद्या दे जानकार उसी दसऊन 
जे जिसलै तुस गाण्डीव धनुखे दी टकार सुन्तिये त्राहे दे नस्से हे उस 
बेले तेरां बरे पूरे होई गे दे हे । 


००० 

तेरमां बरा जेड़ा पाण्डवें छप्पिये कट्टनना हा मुक्की गेदा हा । 
हुण उनें गी छप्पिए रोने दी कोई लोड़ नई ही इस करी ओ मत्स्य 
राजै इच दूए थां 'उपप्लव्य' हुरी गे ते इत्थुआं उनें अपने मित्तरें ते 
नाते साकें गी दूत भेजिये सह्देया । 

द्वारका दा कृष्ण जी ग्राये, बलराम जी आये, श्रजू ने दी लाड़ी 
सुभद्रा ते पुत्तर भ्रभिमन्यु श्राया । जिसले पाण्डव ते राज कमार 
उत्तर भगवान कृष्ण ते उन्दे स्वागतै गित्त गे तां सैखें घडयोलें दी 
गड़गज्ज पई गेई । इद्द्रसेन ते होर साथी तेरमां बरा शुरु होने 
पर चली गे हे भ्रपने रथें पर आवे दे हे। ओ बी उन्दे कन्ने रली गे, 
ते उपप्लव्य ग्राये । काशी राज ते शैव्य राज बी ग्रपनियां फोजां 
लइये आये । पञ्चाल राजकुमार द्रुपद बी त्रे ग्रक्षोनी सेना लइये 
ते शिखण्डी द्रोपदी दे पुत्तर ते अपने श्राऊ धृष्टयुम्न गी लझये आई 
पुज्जा। होर किन्ने गै राजे उपप्लव्य आई किद्रे होए ते उने पाण्डवें 
गी सहायता दा जकोन दलाया । 

। वेदिक रीति रवाजै कन्ने अभिमन्यु दा ब्याह राजकुमारी 
उत्तरा कन्ने होई गेया। सारे राजे एदे इच शामल होए । जिसल 
ब्याह थमां फारग होए तां बिराट दे मंहलें इच मीटिंग होई । 
सिघासने उप्पर महाराजा युधिष्ठर, दूए नम्बरै उप्पर कृष्ण होर 
फ़ी बिराट ते दूए थारे बलराम, सात्यकि ते ब्रूपद बैठे। सारे बई गे 
तां कृष्ण जी खड़ोइऐ आखन लगे--तुसें सारें गी पता ऐ जे के बोखा 
होग्रा हा । कौरवे युधिष्ठर होरें गी जुआ खडाइयै राजपाट खुस्सी 
लेता ते सारें पाण्डव श्राय गी ते द्रोपदी गी बनबास टोरी श्रोड़ेया । 
पाण्डवें पने बचन पालने गित्तै तेरां बरे बनें इच कष्ट भोगे न । इस 
करी भलेयां सोचो ते नेआ रस्ता कट्टो जेड़ा धमै दी पालमा करे। 
पाण्डवें ते कौरवें दा कल्याण होऐ ते कन्ने दोनें धड़ें दा जस्स बद । 
युधिष्ठर होर कोई नेई गल्ल नई चाच्दे जेड़ी घमँ ते र्‍्यां कन्ने 
उन्दी नई होऐ -। ओ धृतराष्ट्र दे पुत्तरें दा कल्याण चान्दे न 
भायें उनें बड़ी बेन्याई कीती ऐ, ते नकसान पजाया ऐ। सलाह 
.दिन्दे बेल्ले कौरवें दी दुष्टता दाते पाण्डवें दे धीरजै दा बी ध्यान 
रखेश्रो । कोई न्यां ग्राला ते दोनें दी इज्जत रही जा नेश्रा हल 
तुप्पो । दुर्योधने -दे मने दा ते रसे गी पता नई, मेरा बचार ऐ 
जे अस कोई बड़ा स्याना दूत दुर्योधने कोल भेजचे जेड़ा उसी समझा 
ते आखें जे सुलह सफाई कन्ने अद्धा राज पाण्डवें गी दई श्रोड़ ।' 
` उन्दे .पिढुग्रां बलराम होर उट्टिये आखन लगे-तुसे कृष्ण 
हुन्दी सलाह सुनी लई ऐ। उनें जेड़ा हल कड्डं आ ऐ ओ बड़ा न्यां 
आला ते समझदारी आला ऐ। में समकनां ए दुर्योधन ते युधिष्ठर 
दौनें आस्तै. बड़ा चंगा-ऐ । जे पाण्डवें गी उन्दा हिस्सा शान्ति कन्ने 
थोई जा तां उन्दे गित्ते, दुर्योधने गित्ते बाकी सारें गित्ते बड़ा चंगा 
ऐ । तां गे देसै इच शान्ति ते ऐमनी होग । 
हुण कोई युधिष्ठर हुनदा स्तेश्रा लई जा, दुर्योधने गी समभा 
ते ओदा.जबाब लई आवे। ऐसा व्यक्ति भेजो जेडा शान्ति ते ऐमनी 
कम्ने सुलह सफाई कराई देऐ । 
ग्रा -दूत जा जेड़ा भीष्म पितामह, थूतराएट्र द्रोणाचाय ते 

बिदुर, कृपाचार्य ते अश्वत्थामा हुन्दी सहायता बी ल ते पाण्डवे दा 
पक्ख समझा । कर्ण ते शकुनि दी सहायता बी लन होऐ तां ले। 
ऐसा व्यक्ति होना चाही दा ऐ जिसी रोह नई चढ़े । युधिष्ठर होरे 
गी सारे नतीजे दा पता हा फी बी भित्तरें दे ठाकने दे बाबजूद जूआ 
खेडेया ते सब किश हारेया । उनें गी पता हा जे ओ शकुनि दे मकाबले 
इच किश नई । फी बी उने ग्रोदे कन्ने जुआ खेडेया | हुण युधिष्ठर 
होर शकत ते नई करी सकदे पर प्रार्थना करी सकदे न जे मेरा हक 
दई ग्रोड़ो । 
दूत नेआ होना चाही दा ऐ जेड़ा जुद्ध दा शकोन नई होऐ । 
कनेई बी कठनाई ग्रावे ओ शान्ति कन्ने गै कम्म ले ते शान्ति आला 
-रस्ता गै तुप्पे ।. इसले दुर्योधने कन्ने कुसे ढंगे कन्ने गै गल्ल करनी 
चाही दी ऐ । भ्रपना सारा जोर जाइये जुद्ध नई होन देना चाही 
दा। जेड़ी चीज शान्ति कन्ने प्रापत होई जा ऊए चंगी ऐ। लड़ाई 
विचा किश प्रापत नई हुन्दा ।' 
बलराम हुन्दा सोचने दा ढंग ए हा जे जिसले युधिष्ठर जूए 
इच सारा राज हारेया तां उसी सब किश पता हा । हुण राज 
मंगने दा कोई हक नई । बनबास भोगने दा इन्ना गे अर्थ ए जे 
ओदे. पिडुग्रां उनें गौ ग्रजादी होई गई ऐ। परतिये बनबास भोगने दी 
लोड़ नई । पर राज बापस मंगने दा कोई हक़ नई । युधिष्ठर 
प्राथना करी सकदे न । उन गी राज बापस मंगने दा कोई 
हक्क नई । 
बलराम होर नई हे चान्दे जे इक्कं कुलै दे लोके इच 
जुद्ध होए ते श्रो लड़ी मरन। जुद्ध कन्ने सर्वेनास गे हुन्दा ऐ । 
` इयां कवि नै बलराम हुन्दे मुहा म्हेशा सच्च रोने आली 
गल्ल ग्लाई ओड़ी ऐ । 
सात्यकि यादव योधा आये दा हा। उस बलराम दा भाषण 
सुनेया ते नई जरोआ । ओ रोहै इच उड्टया ते तमरिएऐ श्राखन 
. लगा 
बलराम हुन्दी गल्ल मिकी बिन्द बी ठीक नई लग्गी। 

स्यानापन होऐ तां आदमी कुसँ गल्ले गी बी ठीक सिद्ध करी सकदा 
ऐ । पर भायें दुनियां दा सारा स्यानापन कटी करी लौ गलत गल्लै गी 
ठीक नई आखन हुन्दा । बेन्याई गी न्यां नई आखन हुन्दा । 
बलराम होरें .जियां गल्ले गी पेश कीता ऐ मिकी ओदे कन्ने बरोध 
ऐ। ओदे कन्ने मेरे मने इच घृणा गे पेदा होई ऐ। अस इककं बूटे 
उप्पर कई बारी शाखां दिक्खने आं, इक फलें कन्ने लदोई दी निन्दी 
होई दी लबदी दूई इयां गे व्यर्थ उच्ची हुन्दी ऐ। उसी कोई फल 
नई हुन्दा । इए हाल इने दौनें जायें दा ऐ। कृष्ण होरें धमे साई 
गल्ल कीती ऐ । बलराम ने नखिद्ध गल्ल ग्राखी ऐ। एते तुस बी 
मन्नगेश्रो, एदे इच शक गे, किश नई जे कौरवें युधिष्ठर गी धोखा 
दइये पाण्डवे दा राज खुस्सी लेता ऐ। उसी श्राखना जे ओ राज 
हुण उन्दा गे ए ते इयां गै गल्ल होई जे चोरी दा माल चौरे कोल गे 
रौन दित्ता जा। जेड़ा वी ्रादमी ए ग्राखदा ऐ जे युधिष्ठर होरें 
गल्ती कीती ऐ ओ हुर्योधने कशा डरिये आखा दा ऐ। ऐदे इच 
न्यां आली गल्ल नई । 
मेरियां कौड़ियां गल्लां माफ करेओ । युधिष्ठर होरे जूश्रा 
अपनी मरजी कन्ने नई खेडेया । कोरवें उनें गी सद्देया ते जोर 
पाया । युधिष्ठर होर ते जूए दे एडे माहिर गै नई । उनें गी मरजी 
नई हुन्दे होई ऐडे भारे खडारी कन्ने की लाई ्रोड़ेया ? ए ते धोखा 
देने आली गल्ल ही, बर्बाद करने आली गल्ल ही । 
युधिष्ठर दुर्योधने अगे की भुकन, की छन्दे करन, जे असें अपना 
बचन पूरा करी ओड़ेया ऐ, हुण साढ़ा राज असे गी देश्रो । युधिष्ठर 
होर कोई .मंगते नई । ओ की मंगन ! उनें अपना बचन तोड़ 
चाढ़ेया ऐ। -उन्दे श्रायें.बी बचन नभाया ऐ। बारां बरे बनबास 
कट्टू या, बारां म्हीने छष्पिये गजारे। हुण बी दुर्योधन ते ओदे साथी 
धोखा बाजी ते बशर्मी नई छोड़दे ते आखदे न जे इनें बचन नई 
नभाया । _ ग्रौं ते इनें बदमाशें गी जुद्ध इच सिज्जङ। 
._ग्रोजांतें युधिष्ठर हुन्दे कोला माफी मंगङन । जाँ फी अपना 
-क्रीते.. दा. भोगङन । सचाई उप्पर होने आला जुद्ध कदें गलत नई 

होई सकदा। दुश्मनें कन्नें जुद्ध करने ते उनें गी बड्डी ओड़ने इच 
दोष नई । दुझ्मनै अग्गे वेनतो करनी ते बेज्जती कराने ग्राली 
गल्ल ए । दुर्योधन दी मरजी जुद्ध करने दी ऐ तां चा चकाई ल॑ । 
आस बी त्यारआं। हुण बल्गने दी कोई लोड़ नई । जुद्धे दियां 
त्यारियां शुरु करी देओ। हुर्योधने लड़ाई बगेर राजै दा अद्ध देना 
ते नई । समां नष्ट करना फजूल गे ।' 
सात्यकि दे शब्द सुनियै द्र्‌ पद हुन्दा मन बड़ा पसोग्रा । ओ 
उट्टिये आखन लगे--“सात्यकि होर ठीक ग्राखदे न। औं उन्दा 
समर्थन करनां । छन्दे करने ते तरले पाने कन्ने दुर्योधन नई 
समझने आला 
असें गी युद्धौ दी त्यारियां रम्भी ग्रोइनियां चाही दियां,न । 
ते समां नष्ट नई करना चाही दा । अपने मित्तरे गी श्राखना चाही दा 
ऐ जे श्रपनियां फौजां लइयै आई जाओ । शल्य होरें गी स्नेआ भेजो 
धुष्टकेलु, जयत्सेन ते केकय होरे गी सहो । धृतराष्ट्र हुन्दे कोल 
दूत बी भेजो । मेरे दर्बारे दा पण्डत जेड़ा धार्मक कृत्तां करान्दा ऐ 
उसी हस्तनापुर भेजी सकदेओ उसी भलेआं समभाई लौ जे 
दुर्योधनं कन्ने कियां गल्ल करनी ऐ ते भीष्म धृतराष्ट ते द्रोणाचार्ये 
होरें गी के ग्लाना ऐ ? 
जिसले द्र_पद होरें गल्ल खत्म कीती तां वासुदेव कृष्ण होर 
' उद्विये द पद होरें गी श्राखन लगे--जे किश तुसे ग्लाया गल्ल ऊऐ 
होते ्राली ऐ । ए राज--नियमै दे मताबक बी ऐ। बलराम हुन्दे ते 
मेरे कौरवे ते पाण्डवें कन्ने इवके नेए सर्बन्ध न । असते इत्थें 
राजकमारी उत्तरा दे ब्याह उप्पर आये हे। ते हुण अपने नंग्गर 
गी परतीई जागे। तुस सारे राजें इच बड्ुु ओ। उमरी इच बीते 
बुद्धि च बी। तुस सारें गी समाई सकदे गो । धृतराष्ट्र होर भी 
तुसे गी बड़ा मनदे न । 
द्रोणाचार्य ते कृपाचाय तुन्दे निक्के हुन्दे दे मित्तर न। इस 
करी ए बिल्कुल ठीक ऐ जे तुस अपना ब्राह्मण राजदूत इस शान्ति 
बार्ता गित्तै भेजो । जे ओ दुर्योधने गी ओदी गलती नई गे समझाई 

सकेयां, तां फी जुद्ध दी त्यारी ठीक गे। श्रसें गी बी स्तेश्रा भेजी 
ओड़ेश्रो । । 

मीटिंग खत्म होई गई | कृष्ण जी ग्रपने साथियें कन्नें द्वारका 
हुरी गे। . 

पाण्डव ते उन्दे साथी अपनिएं त्यारियें इच लग्गी पे । सारे 
मित्तर राजें गी दूत भेजी ओड़े ते फोजें दियां त्यारियां शुरु 
होई पेइयां । 

तुग्राई , दुर्योधन ते नुआढ़े भ्रा वी बेले नई हे बेठे दे । श्रो 
बी जुद्ध दी त्यारी इच लग्गी पे । उनें बी अपने मित्तर राजें गी 
फौजां त्यार रखने गिते आखी भेजेया। जुद्ध दी त्यारी -दी खबर 
सारे देसे इच पुज्जी गेई।” कुते फोज़ां जा करदियां न, कुते रावा 
करदियां न, सारे गे हलचल मची गई ऐ। सारी धरती फोजें दे चलने 
कन्ने कम्बन लगी ऐ ।” कवि ने इयां वर्णन कीता दा ऐ। 

इयां सेई हुन्दा ऐ जे पराने जमाने इच बी जुद्ध दियां त्यारियां 
इयां गै हुन्दियां हियां जियां हुण हुन्दियां न । 

द्र पद होरें अपने पण्डत होरें गी सह या ते आखन लगे-तुसें गी 
दुर्योधने दा सुभा ते पता ऐ ते पाण्डवे दे गुण बी तुस जानदे ओ । 
तुस पाण्डवें दे दूत बनिए दुर्योधने कोल जाञ्रो। कोरवें अपने बब्बे 
ध॒तराष्ट्र गी कन्नै गण्ढिये पाण्डव गी धोखा दित्ता । धृतराष्ट्र होरें 
बी महात्मा बिदुर दी गल्ल नई मन्नी । धृतराष्ट्र बड़ा बुड्डा ते 
कमजोर राजा ऐ । उसी धमे दी सिक्खमत देओ । अकल दस्सो । 
लुसें गी इस कम्में इच महात्मा बिदुर होर महत देडन । तुन्दे जाने 
कन्ने भीष्म पितामह, द्रोणाचार्य, कृपाचार्य ते होरें बड़ २ जोधें इच 
बचार भेद शुरु होई जाग। ते जे इक बारी बचार भेद शुरु होई 
गेया तां परतिएं नुकते उप्पर पुज्जने तोड़ी समां लग्गग। इन्त समे 
दा पाण्डव ग्रपने तयारी मुकम्मल करते गित्ते लाह कट्टी लेङत । 
जिन्ना चिर तुस उत्थं रौगेओ इग्ना चिर कोरवें दियां जुद्ध दियां 
त्यारियां रुकी जाङन ते इयां पाण्डवे गी लाह पुज्जग । ते जे कोई 
चं गै होई गेया ते सुलह दी गल्ल बनी पेई तां सगों चंगा । मिगी 

बन्द बी मेद नई जे दुर्योधन सुलह सफाई दी गल्ल मन्नग । फी बी 
कुसे गी शान्ति दी गल्ले आस्तै भेजना साढ़े गित्तै चंगा गे । 

दिसम्बर १६४१ इच जपानी, अमरीका ग्राले कन्ने शान्ति 
बार्ता करा करदे हे । शान्ति बार्ता भंग हुन्दे गे उनें चान चक्‍क 
पलेहाबेर उप्पर हमला करी दित्ता। ते अमरीका आलें दा जंगी 
समुन्दरी बेड़ा बर्वाद करी ओड़ेया.। द्रुपद हुन्दी दूत-पण्डतै गौ 
सिक्खया कशा सेई हुन्दा ऐ जे ए कोई नमीं गल्ल नई । पराने 
जमाने इच बी इयां गे चलदा हा। शान्ति रास्त दूत भेजने, मनें 
दे सच्चे भाव कन्ने गल्ल बी करनी ते लड़ाई दियां त्यारियां बी करदे 
जानां । शान्ति दियां गल्लां ते शत्रू दे कँम्पे इच मतभेद पैदा करना 
ए बी चलदा हा । इस दुनिया इच किश बी नमां नई । 


००० 

अजु ने दे सारथी 

द्र्‌ पद हुन्दे पण्डते गी शान्तिबार्ता गित्तं . हस्तनापुर भेजियै 
पाण्डवें, कन्ने गै अपने मित्तर राजें गी स्नेए बी भेजी ओड़े जे साढ़ी 
मद्दत करो ते. फौजां त्यार रक्खो । द्वारका पासे श्रजुन ग्रापू' 
गेया । 

अपने गुप्तचरें कोला सब किश पता करिये दुर्योधन बी चुप 
नई बेठा। जिसलै उसी पता लग्गा जे वासुदेव कृष्ण जी द्वारका 
भ्राईगेन तां सारें कशा तेज चलने श्राले रथै इच बहिये ओ बी 
द्वारका द्रौड़ेया . ग्रजुन ते दुर्योधन दवें इक्के दिन द्वारका पुज्जे' । 
कृष्ण जी सुत्ते दे हे । . नजीकी ` रिश्तेदार होने करी अर्जून ते 
दुर्योधन दवें श्रन्दरले कमरे इच जाई सकदे हे । दवें जाइये बेई गे ते 
कृष्ण हुन्दे जागने दी ऐन्तजारी करन लगे ।' 
पहले दुर्योधन गेया ते सिर॑न्दी पे दे रतनें जड़े सिघासने उप्पर 
' बइ गेया। अजुन हत्थ जोड़िये परेन्दी बक्खी खड़ोई रेआ। जिसले 
-कृष्ण होर जागे ' तां उनें पहलें भ्रजुन गी दिक्खेया जेड़ा सामने 

खड़ोता दा हा ते बड़ा स्वागत कीता। फी ग्रो दुर्योधन पास मुड़े 
तां ओदा बी स्वागत कीता ते पुच्छेया जे दवें जनें कियां si 
आयेओ ? पहलें दुर्योधन बोलेया “इयां बभोन्दा ऐ जे साढ़े दं 
इच लड़ाई लग्गी पौनी ऐ। जे छिड़ी पेई तां तुसें मेरी मद्दत करनी 
ऐ । जनेआ तुसें गी अजु न ऊरे नेश्रा में । तुन्दा प्यार दौने गित्ते इवके 
नेआ ऐ। दौने दा रिश्ता बी इककं नेआ ऐ। तुस ए, नई ग्राखी 
सकदे जे इक तुसें गी मता प्यारा ऐ ते दूआ घट्ट प्यारा ऐ । अज़ु ने 
कोला पहलें में प्रायां । परम्परा ते इऐ जेड़ा पहलें पुज्जै उससे दी 
गल्ल मनोऐ । हे जनादन । तुस बड्डें इच बी सारें कशा बड 
ओ। इस करौ ए बड़ा जरूरी ऐ जे तुस मिसाल कायम करो। तुस 
अपने बता कन्ने इऐ परम्परा ग्राली गल्ल तभाश्रो । ते चेत्तै 
रक्खो जे अऊ पहलें आये दां” भगवान कृष्ण होरे जवाब दित्ता— 
हे दुर्योधन ! आये दा भायें तू पहलें होगा पर जागने उप्पर में पहलें 
अजु ने गी दिक्खेया ऐ। फी बी तुन्दा दौनें दा मेरे उप्पर हक्क 
इकके ने्रा ऐ अऊ दौतें दी महूत करङ। पर दान देनें,बेल्ले बी 
मेरी परम्परा थमां चलदी ग्राव दी नीति इऐ जे औं सारे थमां लौके 
शी पहलें दांत दिन्नां । इसे करी मंगंने दा पहला हकक अजु ने दा । 
नारायण लोक मेरे कबीले दे न ते उन्दी इक बड़ी भारी फौज 
ऐ। ग्रो मेरी बरोबरी दी ऐ ते उसी कोई जित्ती नई सकदा । 
अऊ महूत इग्रां बण्डन लगां । मेरी ए फौज इक बक्खीं ते श्रऊ 
इक्कला इक बक्खी, ते कन्ने ए शत ए जे में कोई शस्तर नई चलाना 
ते न गै लड़ाई इच हिस्सा लेनां ऐ ' श्रजु ने गी पुच्छन लगे भलेयां 
सोचिए दरस नारायण लोके दी फौज लेनी ऐ जां निहत्थे मिगी 
लेना ई। तू लोका एं इस करी पहला मंगने दा हकक थुआड़ा । 
'कृष्ण होरे हम गल्ल खत्म कीती गै ही जे श्रजुने बिना कुसँ 
सङ्कोचे दे नम्मरता कस्ने आखेया--तुस आपू साढ़ी बली रो, भायें 
कोई शस्त्र नई चलाओ । मिकी इऐ सम्दोऐ।. | 
दुर्योधन श्रजु नें दी बेनती पर बड़ा खुश होश्रा । उस भगवान 
"कष्ण हुन्दी फौज चुनी लेती । दुर्योधन बड़ा खुश होऐ दा बलदेव 


CC-0. In Public Domain. An eGangotri Initiative 


२६५ महाभारत 


हुन्दे कोल गेया ते उनें गी सारी कथा सुनाई । सारी गल्ल सुनिऐ 
बलराम होरें आखेया बिराट दी कुड़ी दे व्याह उप्पर श्रोदी सभा 
इच जे किश गल्ल वात होई श्रो तुगी पता लग्गी गेई होनी ऐ । में 
थुञ्राडी हिमायत कीती ही ते थुआड़े पक्खैं इच जे किश ग्राखी सकदा 
हा आखेया हा । में कृष्ण होर गी बी केई बारी आखेया ऐ जे 
साढ़ा कौरवें ते पाण्डवें दौनें कन्ने इक्क नेग्रा सर्वत्ध ऐ । पर उन्दी 
तशफी नई होई। गल्ल उनें गी जची नई । ऐदे इच अऊं किश 
नई करी सक्दा । जिसदा बरोध कृष्ण होर करन अऊ गोदा 
पक्ख नई करी सकदा। अऊ ग्रजुने दी सहायता नई करङ पर 
कृष्ण हुन्दे मकावले इच थुआड़ी बी महत नई करड । तू बड़े उच्चे 
कुलै दा राजकमार एं ते सारे देसे इच तेरा मान ऐ । इस करी जे 
जुद्ध छिड़ी गै पेया तां क्षत्रिय धमे मताबक गे जुद्ध करेयां । 

दुर्योधन बड़ा पसोएं दा हस्तनापुर पुज्जा । ओ सोचन 
लगा--अजु न ते निरा बुद्ध, गै निकलेया। द्वारका दी सारी सना 
माढ़ी बकी लड़ग । बलराम हुन्दी शुभ कामना मांढ़ी बक्खी ऐ । 
भगवान कृष्ण हुन्दे कोल कोई फौज नई रेई । 

जिसन्नै नकेबले होए तां इष्ण होरें मुस्कराइयै श्रजुने गी 
पुच्छेया-““तू' ए के मूखेता कीती जे मेरी सारी तयार सेना गी छोड़ियै 
ते-मिगो निहत्थें गी चुनी लेता ई ?” श्रणुंन आखन लगा-मेरी बड़ी 
ताङ ऐ जे मेरा तुन्दे जनेश्रा मान होऐ । तुस इवकल ग सार राज दा 
ते उच्दी फौजें दा मकाबला करी सकदे श्रो । औं बी मकाबला करी 
सकनां। इस करी मेरी मरजी ऐ जे अऊं लड़ां ते तुस बिना शस्तर 
लैते मेरे सारथि बनो। मेरा रथ चलाश्रो । ए मेरी बड़े चिरे दी 
इच्छया ही.। अज्ज तुसे पूरी कीती.ऐ। भगवान कृष्ण बड़ खुश 
होए ते उनें शीर्वाद दित्ता “तां तू मेरी बरोबरी करा करनां एं । 
परमात्मा तुगी सफलता देऐ।” श्रो भ्रजु न दे फैसले थमां खुश होए । 
इयां भगवान कृष्ण ने अजुन दा सारथि बनना मन्जूर करी लेता । 


0०००. 

मद्रदेसे दा राजा शल्य माद्री दा श्रा हा जेड़ी नकुल ते सहदेव 
हुन्दी मा ही । उसी पता लग्गा जे पाण्डव उपप्लव्य नगरी इच 
भ्रावा दे न ते जुद्ध दी त्यारी करा करदे न। उस बड़ी फौज लेती 
ते पाण्डवे कन्ने मिल्न चली पेया । शल्य दी सेना एडी बड्डी ही जे 
जित्थं बी पड़ां पौन्दा पन्दरे क्रोएं इच सैना दा फला हुन्दा हा । 

राजा शल्य ते ओदी सेना दे ट्री पौने दी खबर दुर्योधन गी 
लग्गी । उस सोचेया कदें शल्य गी अपने पासै कीता जा तां ठीक 
गल्ल बनदी ऐ। उस श्रपने अफसरें गी हुकम दित्ता जे राजे शल्य 
गी ते उन्दी संना गी खुब ग्राराम पजाग्रो ते खूब खातरां करो । 
चावां पलाओ । इस करी राजे शल्य दे रस्ते इच बड्टियां ब्टियां सरां 
बनाई श्रोड़ियां ते राजे शल्प हुन्दा स्वागत होन लगी पेया । खूब 
धामा उड्डन लग्गियां । राजा शल्य इस स्वागते थमां बड़ा खश 
होआ पर उस समभेया जे गोदा भनेग्रा युधिष्ठर गै ए सब किश 
करा करदा ऐ। राजा शल्य दी फौज अग्गें बददी जा करदी ही ते 

उन्दे मार्च कन्ने धरत डोलदी ही । इनें खातरें कोला खुश होइये 
इक दिन शल्य होरे अफसरें गी सद्देया ते श्राखन लगा-तुसें मेरा ते 
मेरी सैना दा बड़ा स्वागत कीता ऐ। तुस युधिष्ठर होरें गी आखो 
जे श्रऊ अफसरें गी इनाम देना चानां । तुस युधिष्ठर हुन्दे कोला 
पुच्छी आओ | 

उनें जाइये अपने स्वामी दुर्योधने गी सारी गल्ल सनाई । 
दुर्योधन इस सारे बन्दोबस्तै इच कन्नै २ गे रौन्दा हा ते श्रापू' सारा 
किश दिखदा हा । उस सोचेया राजे इाल्य गी मिलने दा बड़ा शेल 
मौका ऐ। आखन लगा-““तुसें कौरवें दी ग्राओ भगत मन्नी ए बड़ी 
किरपा कोती ऐ ।” राजा शल्य ए सुनिय बड़ा हरान होआ । उसी 
ते कोई सचाई दा शक गै नई हा । ग्रो इस गल्ले थमां बी बड़ा 
प्रभावित होआ जे दिक्खो दुर्योधने पाण्डवें दे हिमायती दी इन्नी 
खातर कीती ऐ 

श्रो प्रान लगा-हे दुर्योधन ! थुआड़ी बड़ी किरपा ते 
महानता ऐ। थुग्राड़ा बदला किया चकां ? 

दुर्योधन श्राखन लगा--तुस ते थुभ्राड़ी सेना माड़ी बक्खी दा 
लड़ो। मिकी इससे इच सब किश पुज्जी गेया । 

शल्य चुप होई गेया । किश थौह नई गावे ! पुराणें इच 
संदाचार दी सिख्या दित्ती दी ऐ। 

कुतै नेइयां कत्थां आई जन्दियां न जेड़ियां धमे बिरुद्ध 
हुन्दियां न । धर्मे कन्ने कोई मेल नई खन्दियां । पर उने गी 
थार थोई गेदा ऐ। धार्मिक ग्रन्थं इच इयां दोषें गी ठीक सिद्ध 
करना कुत्थु तोड़ी ठीक ऐ ? 

बिन्दक बचार कीता जा तां असली गल्लै दा पता लगदा ऐ। 
गल्ल ए दस्सने ग्राली ऐ जे बड़े धर्मात्मा ते नेक लोक बी खुञ्ज करी 
जन्दे न । इस करी भायें पुराणें दा अर्थ धर्म भावना दा प्रचार करना 
ऐ, उन्दे इच नेइयां कत्थां आई जन्दियां न जेड़ियां दसदियां न जे 
नेक लोक बी धर्म विरुद्ध कम्म करी ओड़दे न। मरजी नई हुन्दी 
पर किश बज्जे दे पाप करी ग्रोड़दे न। इस सचाई गी होर जोर 

पाइये सिद्ध कीता दा ऐ जे पापे थमां बचना होऐ तां बड़ी चतराई ते 
खबरगीरी दी लोड़ हुन्दी ऐ । बड़ा गै चौकस रोने दी लोड 
हुन्दी ऐ । 
साढे महां काव्यें रोमायण ते महाभारते इच भगवान राम 
चन्दर ते युधिष्ठर हुन्दियां खामियां की दस्सी दियां न ? उनेंगी दस्सने 
दी लोड़ गे के ऐ ? पहलें दस्सनां फी उन्दा समाधान करवां ते एव 
गै सनै इच खोदल पाने दी लोड़ गै के हुन्दी ऐ ? एबी गल्ल नई ऐ 
जे बाल्मीकि ते ब्यास होरें गी उनें दोषें दा पता नई हा । ए दोष 
होरने गी पता हेते ते बाल्मीकि ते व्यास होरें उन्दा समाधान कोता 
ऐ.। ए कत्थां नेइयां कला पूर्ण ढंग कन्ने दस्सी दियां न, खामियां 
इस चालली वर्णन कीती दियां न, जे उन्दा वर्णन गे अपना असर दस्सी. 
ओड़दा ऐ ' खामियें ्रालियां गल्लां पढ़ने ग्रालें दे मनेगी खूब 
कचोटदियां न, ते उनें गी सावधान करदियां न जे गल्तियां 
करगेश्रो तां तुसेंगी बी इयां गै बिपतां भोगनियां पौङन । श्रो मनै 
इच नम्मर भाव पैदा करदियां न, समने दी बुद्धि दिन्दियां न ते 
परमात्मा उप्पर भरोसा करने गी प्रेरित करदियां न । परमात्मा 
दी गै किरपा होऐ तां मनुक्ख सम्भलदा ऐ। 
ग्रज्ज सिनेमें इच बी मता भेड़ ते चरित्तर हीनता गे दसदे न । 
सिनेमें दे पक्खपाती भायें जिन्नियां मरजी दलीलां देन पर ए गल्ल ते 
पक्की ऐ जे बुराई गी बड़े शेल तरीके कन्नै सिनेमें इच पेश कीता दा 
हुर्दा ऐ। श्रो तरीका मने उप्पर असर करदा ऐ ते मन बुराई पासँ 
द्रौड़दा ऐ। पुराणें च इस चाली गल्ल नई । पुराणे इच ईऐ नेइयां 
कत्थां जरूर न जिन्दे थमां पता लगदा ऐ जे बहु लोक बी खुञ्जदे न, 
गलतियां करदे न, पर ए सब किश दस्सने दा अथ ए हुन्दा ऐ जे लोक 
बुराई नई करन। बुराई पास नई जान । पुराणें इच ते जोके 
सिनमें इच इऐ फर्क ऐ। पुराण लिखने आले ते सिनमा बनाने ग्रालें 
दे, चरित्तर इच इन्ना गे.फकं ऐ । 
“तुस ते साढ़े दोनें गित्ते इक्क नेए ग्रो । श्रऊ बी ऊऐ नेमा 
आंजनेए-पाण्डव न। तुस मेरी सहायता करो |” 

. दुर्योधन ग्राखन लगा । 

शल्य होरे श्राखेया :--खरा । इयां नै सेई । 

दुर्योधने दी खातरदारी कन्त खुश होइऐ शल्य नै पाण्डवे दा 
साथ छोड़ी ओ्रोडेया । हालां के हक्क पाण्डवें दा हा। ग्रोदा प्यार 
ते मान पाण्डवें गित्ते होना चाही दा हा। पर शल्य ने दुर्योधने दी 
बवखी लड़ना मन्नी लेत्ता । राजे दी खातरदारी बड़ी खतरनाक 
हुन्दीऐ। ए बड़ियां खतरनाक गल्लां कराई ग्रोड़दी ऐ | 

शत्य होरें सोचेया हुण आये देयां युधिष्ठर गी मिली गे 
चलचे। उस दुर्योधन गी श्राखेया--“जकीन रखेयां । में तुगी 
बंचन दित्ता ऐं । उसी तोड़ चाढ़ङ। पर अऊ युधिष्ठर गी दंस्सी 
आवां जे में के करी ग्रोड़ेया ऐं । TR 

दुर्योधन आखन लगा--जाओ, मिली झ्राओ पर तौले गे 
परतोई ग्रावेयो । ते मिगी दित्ता दा बचन नई भुल्लेओ | 


“थुआड़े भाग खरे न । तू हुण अपने मेहूलें जा । अऊ 
तुगी धोखा नई देङ ।” ए आखिये शल्य उपप्लव्य नगरी गी गेया 
जित्थें युधिष्ठर होर ठहरे दे हे। 

पाण्डवें मद्र दे राजे शल्य हुन्दा बड़ा स्वागत कीता । नकुल 
ते सहदेव हुन्दे पेर गै नई भुना पौन । ओ इन्नै खुश होए । उन्दा 
मामा श्राया हा । उने अपने सारे कष्ट ते मुसीबतां सनाइयां जेड़ियां 
उनें भोगियां हियां । जिसलं उनें आखेया जे औने आले जुद्धे इच 
तुसें महत करनी ऐ तां शल्य होरें सारी गल्ल सनाई जे क्रियां में 
दुर्योधने दी महत करना मन्नी ओड़ेया ऐ। बचन करी ओड़ेया ऐ । 
युधिष्ठर होरें सोचेया असे गलत गै सोचेया हा जे इने साढ़ी महत 
करनी गे | दुर्योधन ते इत्थें असें गी मात देई गेया । दुआस ते बड़े 
होए पर फी बी युधिष्ठर होरें शल्य गी आखेया--“तुस बड़े बीर 
ओ । तुसें दुर्योधने गी बचन दित्ता ऐ तां पालना गै । तुस ते 
कृष्ण जी बरोबरी दे महारथी ओ। जिसले कणे नै अ्रजुने उप्पर 
मारु हमला करना ऐं उसले उस तुसें गी अपना सारथि बनाना ऐं । 

महाभारत: २७० 


हुण के अजु न तुन्दे कारणे मरोग ? जां उसी कुसे चाली बचागेश्रो ? 
अऊ तुन्दे कशा ए गल्ल कियां मंगां। फीबी मंगना । शल्य ने 
उत्तर दित्ता :--बेटा ! दुर्योधने मिगी धोखा दित्ता ते बचन लेइ लेया 
ऐ। अ्रऊ तुन्दै बरुद्ध जुद्ध करङ। पर जिसले कण अजुन उप्पर 
चढ़ाई करग ते श्रऊ जेकर ओदा सारथि बनेया तां अऊ औओदा 
हौसला ढाई ओड्ङ ते अजुन बची जाग। तू डर नई । जेड़ियां 
मुसीबतां ते बेज्जतियां द्रोपदी गी ते तुसें गै जरनियां पेइयां न उन्‍्दा 
बदला चुक्की जाग । शेकड़ भाग थुग्राड़े गे खुल्लने न । ज॑ किश 
बिद्धमाता ने लिखेदा सो पक्क होना ऐ । उसी कोई टाली नई 
सकदा । में गल्ती करी बैठां । अम्मी पशता करनां तुस बी 
पशताओ | हुण जरने सवा चारा कोई नई । 

चतर 


त्रेलोकी दे राजा इन्द्र गी इक बारी मानै दी नेई खमारी चढ़ी 
जे ओ देवतें आलें मिलनसारी दे तौर तरीकेग भुल्ली गेया । 
देवते बड़े नम्मर ते मिलनसार हुन्दे आये न। देवतें दे गुरु बृहस्पति 
होर इन्द्र दी सभा इच आये । ओ सारे इल्में दे जानकार ते सारे 
देवतें ते असुरें दे पूजन जोग ते मन्न थार है। पर मस्ते दा इन्द्र 
अपने ग्रासना उप्परा नई उट्ठेया । उस गुरु हुन्दा स्वागत नई 
कोता । उनें गी बौने गित्ते बी नई आखेया। कोई शिष्टाचार 
नई दस्सेया । उसी किश बहम होई गेया जे श्रो देवतें दा राजा ऐ। 
कोई बी आई जा उसी उडुने ते सत्कार करने दी कोई लोड़ नई । 
ओ सारें दा मन्नन थार ऐ । इन्द्रौ दे नरादरे करी बृहस्पति होरे गी 
बड़ा क्लेश होग्रा। उने सोचेया इसी धनै मानने दा घमण्ड होई गेया 
ऐ इसकरी चुप चपीते सभा दा टुरी गे। 


देवतें दे गुरु हुन्दी मजूदगी बगैर इन्द्र दी सभा बेनूर होई गई । 
२७१ हः महाभारत 

महाभारत RS 


ओदी ो शान गै नई रई। इयां गे लल्लू पञ्जुएं दा टोला जन 
बनी गेया । 
इन्द्र नै अपनी गल्ती मसूस कीती ते डरेया जे गुरु हुन्दी 
लराजगी करी कोई बिपता औग । उस सोचेया श्रं 
गुरु हुन्दे चरण बन्दिऐ माफी मंगी लैनां। ते सुलह करी लैनां । 
पर ए गल्ल होईन सकी। बृहस्पति होर रोहै इच लोप होई गेदे 
हे। हुण इन्द्र राजे दा मन घाबरेया । श्रोदी शगती खीन होन 
लगी । असुरें दा बल बदन लगा । ब्रह्मा होरें गी देवतें दी दीन 
दशा उणर तरस आया । उने सलाह दित्ती तुस ग्रपना नमां गुरु 
धारी लौ । 
उनें आखेया--तुसें इन्द्र दी गल्ती कारण बृहस्पति होरे गी 
मुहाई ओड़ेया ऐ । हुण तुस त्वष्टा दे पुत्तर विश्वरूप हुन्दे कश 
जाओ ते उस महात्मा गी वेनती करो जे ओ तुन्दे गुरु बनी जान । 
फी तुन्दा सब किश ठीक होई जाग । 
देवतें गी किश हौसला होआ। श्रो चढ़दी उमरे दे विश्वरूप 
हुन्दे कोल गे ते बेनती करिऐ श्राखन लगे--तुसें, लौकी बरेसै इच गे 
बेद पढ़ी लैते देन । तुस पुर्ण बिदवानश्रो। तुस साढ़े गुरु बनी 
जाओ, ते साढ़ा मान बदाओ । 
देवतें दे. चंगे भाग हें. । विश्वरूप होर मनी गे। उन्दी 
सिखेया ते सलाह कन्ने देवते असुरें थमां हार खाने थमां बची गे। 
विश्वरूप हुन्दी मा असुरें दे कुलै दी ध्यान ही। इस करी 
इन्द्र गी. विश्वरूप हुन्दे उपर किंश शकक होन लगा । ' इन्द्र डरेया 
जे मौरी दे कुलेमूजब होई सकदा ऐ जे विश्वरूप होर देवतें दे पक्के 
बफादार नई -होन। बल्लें २ उन्दा शकक डू गा गै हुन्दा गेया । 
'देवते दे शन्रुएं दे कुले दा दोत्रा होने करी ओदा शकक बददा 
गेया ते उस ग्रपनिएं ग्रप्सरें,कशा विश्वरूप गी चरित्तर हीना करणे 
दे जतन शुरु करी .दित्ते.। ,पर विश्वरूप होर ओदियें -अप्सरें दे 
हत्य नई चढ़े । ओ जती सती महात्मा युवक हे । इन्द्र दियां 
अप्सरां उन्दा मन नई डगाई सकियां। ओ अपने ब्रह्मचर्य ब्रते 

२७३ महाभारतः 


उप्पर पक्के कैम रे । जिसलै इन्द्र ने दिक्खेया जे इयां फसाने दे 
जतन सफल नई होए तां उस खतरनाक सोच सोची जे इसी बड़ी 
गे ओड़ो । उस अपने बज्जर कन्ने विइवरूप होरे गी जियें मारी 
ऐोड़ेश्रा । 

इन्द्र दे इस पाप दा फल सारी दुनियां गी भोगना 
पेया । लोक सनांदे न जे धरती दा कल्लरी होई जाना, ते फसल 
पैदा नई करने जोग बनी जाना इस्सै पाप दा दोष ऐ । जनानिएं 
गी शरीरक कष्ट होंने ते उन्दा शुद्ध नई रौना बी इस्सँ कुकमें दा 
फल ऐ । पानी इच भग्ग दे बुलबले होना बी इससे पापं दा 
नतीजा ऐ। 

त्वष्टा होरें गी बड़ा रोह चढ़ेया | उनें गी बड़ा गम होआ 
इन्द्र ने एड्डा जुल्म कीता जे उन्दा पुत्तर मारी ओड़ेया । उने मौती 
दा बदला लेने दी ध्याई। उने जग्ग कोता । जग्गेदी अग्नि बिच्चा 
इन्द्रं दा जान्नी दुश्मन वृत्र पेदा होश्रा। उसी उने इन्द्र दे बिरुद्ध 
भेजेया । ग्राखन लगे--“तू इन्द्र दा शत्रू एं। परमात्मा करे 
थुआड़ा बल बधे ते तू इन्द्र गी जियें मारी श्रोड़े 

इन्द्र ते वृत्र दर्म्यात बड़ा भारी जुद्ध लग्गी पेया । बृत्र जितदा 
गेया। जिसल इन्द्र हारण लगा तां देवते ते ऋषि किट्टं होइये 
भगवान बिष्णु दी शरण गे । भगवान ने उनें गी दलासा दित्ता- 
डरो नई । ग्रऊ इन्द्र दे बज्जरे इच पर्वेश करी जाङ। ते शेकड़ 
ग्रो लड़ाई इच जित्ती जाग । 

देवते दे रुश्रां फिरे ते श्रो खुश होए दे परतोए । ओ बृत्र 
कोल गे ते उसी आखन लगे-तू इद्र कन्ने सुलह करी ले । तुस 
दवें जोर इच बरोबरी दे श्रो ।” 

त्र ग्रादरे कन्ते आखन लगा-हे शुद्ध देवता लोको । इद्र 
ते श्रऊ कियां मित्तर बनी सकने आं ? मिगी खिमा करो । अस 
इन्द्रासने गित्ते लड़ा करने ग्रां । दोऐ बरोबरी दे आं । इक 
तलवारी इच दौं म्यानां कियां कट्टियां रेई सकदियां न। 

ऋषि लोक आखन लगे-तुस शकक नई करो । दो शुद्ध 

महाभारत २७२ 


ओदी ो शान गै नई रई। इयां गे लल्लू पञ्जुएं दा टोला जन 
बनी गेया । 
इन्द्र नै अपनी गल्ती मसूस कीती ते डरेया जे गुरु हुन्दी 
शराजगी करी कोई बिपता औग । उस सोचेया ग्रं 
गुरु हुन्दे चरण बन्दिऐ माफी मंगी लैनां। ते सुलह करी लैनां । 
पर ए गल्ल होईन सकी। बृहस्पति होर रोहै इच लोप होई गेदे 
हे। हुण इन्द्र राजे दा मन घाबरेया । श्रोदी शगती खीन होन 
लगी । असुरें दा बल बदन लगा । ब्रह्मा होरें गी देवतें दी दीन 
दशा उप्पर तरस आया । उनें सलाह दित्ती तुस श्रपना नमां गुरु 
धारी लौ । 
उनें श्राखेया--तुसें इन्द्र दी गल्ती कारण बृहस्पति होरें गी 
मुहाई ओड़ेया ऐ । हुण तुस त्वष्टा दे पुत्तर विश्वरूप हुन्दे कश 
जाओ ते उस महात्मा गी वेनती करो जे ओ तुन्दे गुरु बनी जान । 
फी तुन्दा सब किश ठीक होई जाग । 
देवतें गी किश हौसला होआ। श्रो चढ़दी उमरे दे विश्वरूप 
हुन्दे कोल गे ते वेनती करिऐ ्राखन लगे--तुसे, लौकी बरेसे इच गे 
बेद पढ़ी लेते देन । तुस पूर्ण बिदवानश्रो। तुस साढ़े गुरु बनी 
जाओ, ते साढ़ा मान बदाझ्रो । 
देवतें दे. चंगे भाग हे,। विश्वरूप होर मनी गे। उन्दी 
सिखेया ते सलाह कन्ने देवते असुरें थमां हार खाने थमां बची गे । 
विश्वरूप हुन्दी मा असुरें दे कुलै दी ध्यान ही। इस करी 
इन्द्र गी. विश्वरूप हुन्दे उप्पर किश शकक होन लगा । इन्द्र डरेया 
जे मौरी दे कुले मूजब होई सकदा ऐ जे विश्वरूप. होर देवते दे पक्के 
बफादार नई होत । बल्लें २ उन्दा शकक डू गा गे हुन्दा गेया। 
'देवते दे शत्रुएं दे कुलै दा दोत्रा होने करी ओदा शकक बददा 
गेया ते उस अपनिएं श्रप्सरें,कशा विश्वरूप गी चरित्तर हीन करने 
दे जतत: शुरू करी दित्ते.। ,पर विश्वरूप होर श्रोदियें -अप्सरें दे 
हृत्थ नई चढ़े । ओ जती सती महात्मा युवक हे । इन्द्र दियां 
्रप्सराँ. उन्दा मन नई डगाई सकियां। ओ अपने ब्रह्मचये अत 

उप्पर पक्के कैम रे । जिसलै इन्द्र नै दिकखेया जे इयां फसाने दे 
जतन सफल नई होए तां उस खतरनाक सोच सोची जे इसी बड्ढी 
गे ओड़ो । उस श्रपने बज्जर कन्ने विइवरूप होरें गी जियें मारी 
ओड़ेग्ना । 

इन्द्र दे इस पापेदा फल सारी दुनियां गी भोगना 
पेया। लोक सनांदे न जे धरती दा कल्लरी होई जाना, ते फसल 
पैदा नई करने जोग बनी जाना इस्सँ पापै दा दोष ऐ । जनानिएं 
गी शरीरक कष्ट होने ते उन्दा शुद्ध नई रौना बी इस्सै कुकमें दा 
फल ऐ । पानी इच मग्ग दे बुलवले होना बी इससे पापै दा 
नतीजा ऐ। 

त्वष्टा होरें गी बड़ा रोह चढ़ेया | उनें गी बड़ा गम होआ । 
इन्द्र ने एड्डा जुल्म कीता जे उन्दा पुत्तर मारी ग्रोड़ेया । उने मौती 
दा बदला लेने दी ध्याई। उने जग्ग कीता । जग्गे दी श्रग्ति बिच्चा 

इन्द्रं दा जान्नी दुश्मन वृत्र पेदा होभ्रा। उसी उने इन्द्र दे बिरुद्ध 

भेजेया । ग्राखन लगे--“तू इन्द्र दा शत्र एं। परमात्मा करे 
थुआड़ा बल बधे ते तू इन्द्र गी जियें मारी ग्रोड़ं ।” 

इन्द्र ते वृत्र दर्म्यान बड़ा भारी जुद्ध लग्गी पेया । बुत्र जितदा 
गेया । जिसले इन्द्र हारण लगा तां देवते ते ऋषि किट्ट होइये 
भगवान बिष्णु दी शरण गे । भगवान ने उनें गी दलासा दित्ता- 
डरो नई । श्रऊं इन्द्र दे बज्जरे इच पर्वेश करी जाङ। ते शेकड़ 
ग्रो लड़ाई इच जित्ती जाग । 

देवतें दे रुआं फिरे ते श्रो.खुश होए दे परतोए । ओ बृत्र 
कोल गे ते उसी आखन लगे--तू इन्द्र कन्ने सुलह करी ले । तुस 
दवें जोरे इच बरोबरी दे श्रो ।” 

बृत्र आदरे कन्ते आखन लगा--हे शुद्ध देवता लोको । -इछ 
ते श्रऊ कियां मित्तर बनी सकने आं ? मिगी खिमा करो । अस 
इन्द्रासने गित्ते लड़ा करने ग्रां । दोऐ बरोबरी दे आं । इक 
तलवारी इच दौं म्यानां कियां कद्वियां रेई सकदियां न । 

` ऋषि लोक आखन लगे-तुस शकक नई करो । दो शुद्ध 

ग्रात्मां कट्टे होई सकदे न। ते उच्दी मित्तरता बी पक्के पेरें होई 
सकदी ए । 
ुत्र मत्ती गेया । आखन लगा-खरा अऊ लड़ाई बन्द करी 
ओड़ङ । पर मिगी इन्द्र उप्पर बिन्द बसाह नई । ओ माढ़े 
उप्पर चानचक्क गै आई पवे । पर मिगी ए बर देग्रो जे इन्द्र मिगी 
मारी नई सके । न दिनें न रातीं, न सुक्के हथ्यारें कन्ने, न गिल्ले 
हथ्यारें कन्ते, न बट्ट कन्ने न लक्कड़ी कन्तै न कुसे धात कग्ने ते न 
तीरे कन्नै । ओ मिगी मारी नई सक । 
ऋषियें ते देवतें 'तथास्तु' खी दित्ता । लड़ाई बन्द होई 
गेई। पर बुत्र दे डर सच्चे निकले। इन्द्र उप्परा ते दोस्ती दा 
पज्ज करदा रेग्रा । पर बिच्चो बिच्च बृत्र गी मारी ग्रोड़ने दा 
मौका ताड़दा रेश्रा इक दिन सबा बेल्लै इन्द्र गी वृत्र नदी कण्डे 
लब्बा । इन्द्र नै भुस मुसी लोई इच बृत्र उप्पर हमला करी दित्ता । 
बड़ा चिर जुद्ध हुन्दा रेश्रा। बृत्र ने भगवान विष्णु दी स्तुति 
कीती ते इन्द्र गी आखेया--तू ते नीचे थमां बी नीच ए । थुश्रांड़ा 
बज्जर ग्रचूक शस्तर ऐ । उसी की नई चलान्दा ? श्रोदे इच 
भगवान बिष्णु दा बास ऐ। झो चला भगवान बिष्णु हत्या मरिये 
माढ़ा कल्याण होऐ । 
इनदर नै वृत्र दा सज्जा हृत्थ बड्डी श्रोड़ेया । बृत्र नई डरेया 
उस अपने खब्बे हत्यै कन्ने अपना लोहे दा गुजे चलाया । इन्द्र ने 
खब्बी बांह बी बट्टी श्रोड़ी । वृत्र नें मुह बाकेया ते इन्द्र गी 
मिंगली ओड़ेया । जिसलै इन्द्र लोप होई गेया तां देवते बड़े 
घाबरे | 
पर इन्द्र मोञ्रा नई हा। उस बुत्र दा ढिड्ट पाड़ी ओड़ेया 
ते बाहर निकली आया । ओ नदी कण्डे गेया। उस पाती उप्पर 
अपना बज्जर चलाया पानी दी चादर बृत्र गी बज्जी । भगवान 
बिष्णु पानी दी झगे इच पर्वेश करी गे दे हे। ओ पानी दी चादर 
मार्‌ चादर बनी गेई। ते वृत्र मरी गेया। 
ए लम्मी ते चरोकनी लड़ाई मुबकी। दुनियां ने रमाने दा 

साह लेया । पर इन्द्र गी ते शड़ी बदनामी गे थोई श्रोदी जित्त 
धोखे ते फरेबे करिये होई ही । उसी बड़ी शर्म आईते श्रो 
छप्पी गेया । 

इन्द्र दे छपन होने करी देवते ते ऋषियें गी बड़ा कष्ट होन 
लगा । की जे बिना राजा ते बजीरें दे सरकार नई टुरदी, ते न गै लोके 
गी सुख थोन्दा । न उन्नति हुन्दी । श्रो राजा नहुष कोल गये । राजा 
नहुष वड़ा बलवान ते नेक राजा हा । उसी राजा बनाई लैत्ता । गो 
बड़ी हलीमी कन्ने आखन लगा-मिगी खिमा करो। ग्रऊ थुआड़ा 
राजा नई बनी सकदा । श्रौं इन्द्र हुन्दा सिहासन साम्बने जोग 
कुत्थें होई गेया । भ्रऊ थुआड़ी रक्षा कियां करङ । ए कम्म नई 
होई सकदा।” पर देवते ते ऋषि जोर लान लगे-तुस की पिछड़े 
हुन्दे ग्रो ? अस तुस गी राजा बनाने ग्रां । साढ़े गुण ते साढ़ा 
तपोबल थुआड़ी सहायता करङन । थुआड़ा बल होर बदग । तुस 
जिसी बी दिखगेश्रो ओदा बल बी तुन्दे इच श्राई जाग । तुसें गी 
कोई नई जित्ती सकग। जिसलेसारें गै जोर लाया तां नहुष 
होर मन्नी गे। 

राजे दी तब्दीली होई जाना कोई नमीं गल्ल नई । इस 
कहानी थमां ते ए पता लगदा ऐ जे देवतें दी दुनियां इच बी क्रान्ति 
हुन्दी ही । दिक्खो इन्द्र गी सिंहासन छोड़ना पेया ते देवतें नहुष गी 
ओदी थां राजा बनाई लैता। 

राजा नहुष दा कियां पतन होग्रा ए कथा बी बड़ी सबक 
देने आली ऐ । 


००० 

नहुष 


त्र गी बेन्याई कन्ने मारने दा दोस लग्गा ते इन्द्र गी देवतें 
दी राज गद्दी थमां उतरना पेया ते कुतै जाइये छप्पना पेया । उच्दे 
थार राजा नहुष देवते दी राज गद्दी उप्पर बेठे । 

नहुष होरें पृथ्वी दा राज कीता दा हा । गुण हे, योग्यता 
ही, नां हा कम्म ठीक चली पेया. ।।. पर फी उन्दे बी बुरे ध्याढ़े 
ग्राये। उनें देवते दी राजगद्दी ते सम्हाली पर क्रिश मस्ती गे। ग्रो 
धीनगौ ते नम्मरता लोप होई गई ते. मनमानियां करन लगे । 

नहुष होर सुग दे भोग बलासे बिच डुब्बी गे ते हर बेल्लँ 
कामबासना दे वचार गै उन्दे मने इच श्रौत लगे । इक दिन उनें 
कुते राजे इन्द्र दी रानी गी दिकवी लेता बस मोहित होई गे। उसी 
प्रापत करने गित्तै आत्तर होई गे ते दर्बारे इच किट्ट होए दे देवतें 
गी हुकम देन लगे--“के गल्ल ऐ, इन्द्र दी रानी-शची हज तोड़ी मेरे 
कच्छ कियां नई आई ? हुण में देवतें दा राजा आं । उसी तौले 
माढ़े मह लें इच भेजो ।” 


महाभारत २७६ 

जिसेले इन्द्र दी रानी गी ए गल्ल पता लग्गी तां उसी बड़ा 
रोह चढ़ेया । किश डरी बी, सहमी दी बृहस्पति हुन्दे. कछ गेई ते 
आखन लगी--हे गुरु जी, मिगी इस दुष्टं कोला बचाओ । बृहस्पति 
होर उसी हौसला दित्ता ते रखेया कीती । 
आखन लगे--डर नई । देवराज इन्द्र तौले गै परतोने 

आले न। तू मेरे कोल रौ। थुआड़ा पति हुण ग्रौने गै आला ऐ | 

` जिसले नहुष गी पता लग्गा जे शची ने नुग्राढी गल्ल नई मच्ची 
ते कन्ने ग्रो बृहस्पति उन्दी शरण गेई उठी ऐतां श्रो बड़ा तमशेया 
ते रोहें होश्रा। 


सारे देवता राजे दे रोहै थमां डरी गे। पर उने. राजे दी 


गल्ला दा बरोध कीता ते आखन लगे--हे महांराज, तुस रोहें 
होवो। तुन्दे रोहै करी सारी दुनियां गी दुखी होता फौग । 


शची देवी पराई ग्रौरत ऐ ओदी ताङ नई करो । (में दे 
रस्ते दा नई खुज्जो । 


पर नहुष ते कामबासना इच अन्ना होम्रा.दा हा । उस उन्दी 
गल्ले उप्पर ध्यान नई दित्ता। सङो तान्ना मारिए ग्ाखन  ल़गा-- 
जिसले इन्द्र ने अहल्या गी पतारेया उस बेल्ले तुन्दे धमे दे सिद्धार 
ते सदाचार कुत्थें गेया उठी हा ? तुसें उसी की नई हा ठाकेया ? 
मिगी की ठाकदेओ ? जिसलै उस कुसँ धर्मे दी पर्वाह नई कीती ते 
बिइवरूप गी बड़ी श्रोड़ेया उसले तुसें के कीता ! हुन तुसें गी बड़ा 
संदाचार ते भौ लब्बा करदा ऐ उसले ए'सदाचार ते भो [कुत्थें हा 
जिसले इनदर ने बृत्र गी धोखे कन्ने मारेया ? शची देवी आस्ते इव 
रस्ता ऐ जे ग्रो ग्राइऐ मेरे कोल रवे। तुन्दी भलाई बी इस्स इच 
ऐ जे तुस उसी मेरी गल्ले उप्पर राजी करी लौ.। _ ते उसी मेरे कोल 
छोड़ी जारो । इस करी तुस हुणे जाओ ते मेरा हुकम तोड़ चाढ़ो । 
देवते डरी गे उनें सोचेया-बुहस्पति हुन्दे कचन जाइय बचार 
करनेग्रां । ते जिआं कियां शची देवी गी नहुष कोल लेई ओमेआं । 
गरो बृहस्पति हुन्दे कोल गे ते जेकिश नहुष ने आखेया हा-सारी गल्ल 

सनाई। ते कन्ने ग्राखेया जे शची देवी नहुष दी गल्ल मन्नी ले तां 
खरी गल्ल ऐ। 
शची देवी ए सुनिये शरमे कन्ने भुजां गडोई गेई । ते डर 
कन्ने कम्त्रन लगी - हे परमात्मा ए श्रनहोनी की होन लगी ऐ ? हे 
ब्राह्मण देवता अऊ थुआड़ी शरण आई आं। मेरी रखेया करो । 
मिगी बचाओ । 
बृहस्पति होरे उसी दलासा दित्ता ते ग्रान लगे-जेड़ा कुसँ गी 
शरणे इच लेइये उसी धोखा देऐ ओदा सर्वनास होई जन्दा ऐ । ऐसा 
मानू धरती इच बी रा तां ओ नई जमदा । 
अऊ तुगी खज्जले नई होन देङ । नहुष दी मृत्यु कोल आवा 
करदी ऐ। हुणतू डर नई । उनें बचा दा तरीका दस्सेया जे 
परमात्मा दा भजन कर । शची गल्ल समभी गेई ते नहुष दे मेह ले 
गई उठी । 
जिसले नहुष ने उसी दिक्खेया कामबासना ते अभिमान उसी 
अन्ना करी ओड़ेया । श्रो खुशी कन्ने पागल होन लगा । ग्रो अपने 
इच समीन नई' लगा--आखन लगा हे सुन्दरी ! तू की कम्बनी एं ? 
अऊ त्रिलोकी दा नाथ ्रां। तू मेरी लाड़ी बनी जा एदे इच कोई 
दोष नई । 
उस बदमाश दे शब्द सुनिऐ पहलें ते शची बिन्दक कम्बी । 
फी किश अपने आपे गी साम्बिऐ ग्राखन लगी--थुआड़ी रानी बनने 
थमां पहले इक मेरी प्रार्थना ऐ | मिगी दस्सो जे इन्द्र देव जीन्दे न 
जा नई ? जे श्रो जीन्दे न तां ओ कुत्थें न? जे पता थौ लाइयै ते 
तुप्पी तप्पिये रो मिकी नई लबदे तां फी मेरा कोई दोस नई । 
मिगी कोई पाप नई अऊ थुआड़ी रानी बनी जाङ। मेरे मने इच 
कोई खतोला नई रोग ? 
नहुष आखन लगा--तू जे किश ग्लाया ऐ सो ठीक ऐ। जा, 
उसी तुप्प । ते चेत्ते कन्नै परतोई आवेंयां । जे बचन कीत्ताई 
सो पुरा करेयां। उसी तोड़ चाढ़ेयां । ए आखिये उस शची गी 
बृहस्पति हुन्दे डेरे भेजी ओड़ेया । 

देवता लोक भगवान बिष्णु कोल गे ते नहुष दी शकंत करन 
लगे महाराज ए तुन्दी शक्ति ही जिस बृत्र गी मारेया पर एदा पाप 
इन्द्र गी भोगना पवा दा ऐ। ओ बचारा शर्मसार होग्ना दा कुसे 
गी मु ह दस्सने जोगा नई रेदा। वचारा छपदा फिरदा ऐ। ग्रोदा 
इस पापै थमां मुक्ति दा कोई लाज दस्सो । नारायण बोले-उसी 
ग्राखो मेरा जप करे। ओदे पाप खीन होई जाङन । ते दुष्ट नहुष 
तौला गे नष्ट होई जाग । 

शची देवी ने पवित्तरता दी देवी दी बन्दना कीती ते ग्रोदी 
किरपा कन्ने उत्थें जाई पुज्जी जित्थें इन्द्र देव इक परमाणु दा रूप 
धारियै कमल डण्डी दे रेशे इच बड़िऐ मानसरोवरे इच तपस्या करे 
दे हे ते भले मौके दा इन्तजार करै दे हे। शची देवी अपने पति दी 
दशा दिविखये.+फु़ी पेई ते रोन लग्गी। उस श्रपनी सारी विपता 
सुनाई । 

इन्द्र ने उसी दलासा दित्ता। नहुष दा श्रन्तकाल कोल आवा 
करदा ऐ। तू आपू उसी जाइऐ आख जे मिगी थुश्राड़ी गल्ल 
मनजूर ऐ। श्रऊ तुन्दे कन्तै ब्याह करी लैङ । तुस पालकी इच 
चढ़िऐ मेरे महू ले इच आई जाओ । पर उस पालको गी महात्मा 
लोक चुक्कन । ईआं नहुष दा अन्त होई जाग । 

शची नहुष कोल गेई ते जियां इन्द्र ने दस्सेया हा ऊंग्रां गे उसी 
राखन लगी--इयां पज्ज करन लगी जियां मत्ती गे गेई होऐ । नहुष 
बड़ा पसोआ जे ए श्रापू गे मन्नी गेई ऐतेआईबीगईएऐ। श्रोते 
भलेयां गै बुद्ध बनी गेया, श्रालन लगा-अऊ ते थुश्राड़ा दास आं । 
ते तू जे किश श्राखगी अऊ करड | तू अपने बचने दी सच्ची एं । 

आओ आखन लगी--दिक्खी लौ अऊ परतोई ग्राई आं । हुण 
तुस माढ़े पति बनी जागेओ। इक गल्ल करो मेरी बड़ी गे मरजी 
करैदी ऐ। तुसते त्रौणें लोकें दे स्वामी ओ। मेरी ए मरजी ऐ जे 
तुस माढ़े मैहलें आओ १२ इयां जिया बिष्णु शिव ते महा म्रसुर बी 
कदे सौहरें नई गे होन । हुग्दी पालकी चुकने गी सत्त ऋषि 

लगाने चाही दे न। जिस लै सत्त ऋषि तुन्दी पालकी चुक्किये 
औङन तां तुन्दा स्वागत करङ ते खातर करङ । 

नहुष गल्लें इच आई गेया। आखन लगा-कमाल बचार 
ऐ । थुआढ़े सोचने दा ढंग कमाल ऐ। मेरा तेजी खुश होई 
गेया ऐ । 

ए. ठीक ऐ जे सत्त महषि मेरी पालकी चुक्कन। ग्रऊ जिसी 
बी दिक्खा उस्सै माढ़ा कम्म करना चाही दा ऐ। अश्रऊं ऊम्रां गै 
करङ जियां तू' ग्राखेया ऐ। तू हुण घर जा। उस कामवासना 
इच मत्त होए द नहुष ने सत्तें ऋषिएं गी सह या ते आखन लगा 
सिगी पालकी इच चुककी लई चलो। ए ऋषिएं दा बड़ा भारा 
अपमान हा। त्रिलोकी कम्बी उठी। पर जिसलै ग्रो 'पालकी 
चुविकिये लेई चले तां विधना ने किश होर भिथेया । रो शची दे 
बचारें इच डुब्बा दा हा । ओ मिगी वल्गा करदी होग । कामः 
बासना इच मस्त झो बड़ा काह ला पौन लगा जे ग्रऊ झट्ट शची 
कोल पुज्जां । ऋषिएं गी आख तौले चलो । गो इन्ञा काहला 
पेया जे पालकी इच लग्गे दो अगस्त्य ऋषि गी टोकी गेया ते आखन 
लगा “सपे सपं ।” हुण सर्प सर्पं म॑ने हुन्दा ऐ चलो चलो ते सर्प सर्प 
दा अर्थ ऐ जे सप्प फिलङर। ओ कामत्रासना इच इन्ना अन्ना होए 
दा हा जे ओदे पापें दा घड़ा भरोची गेया । ऋषि गी बड़ा क्रोध 
चढ़ेया ते उनें श्राप दित्ता हे नीचें थमां नीच । तू सप्प बनी जा ते 
धरती उप्पर चली जा । 


झट गे नहुष सिरं.दे भार सुर्गा दा भुआ पेया । ते ग्रजगर 
बनी गेया ।' कई हजार साल बीती गे उस जोनी इच। ते फी 
मसां खलासी होई - - 


_ इन्द्र गी परतिऐ देवतें दी राज गद्दी थोई गई। ग्रो परतिऐ 
देवतें दे राजा बनी गे। शची दा संकट बी दुर होग्रा। बचारी 
दी बिपता मुक्की । ` 


पाण्डवें दा मामा शल्य उपप्लव्य तीथे उप्पर युध्चिष्ठर. गी ते 

NO 


द्रोपदी गी इन्द्र ते शची दी बिपता दी कत्थ सुना दे हे। ते उनेंगी 
दम-दलासा देया करदे हे। जेड़ा सबर करे जित्त उसे दी हुन्दी 
ऐ। जेड़े धन पाइयै मान पाइये, मस्ती जन्द न श्रो तौले गे नष्ट 
होई जन्दे न । तुसे, थुभ्राड़े श्रायें, ते द्रोयदी ने इन्द्र ते शची ग्राडू 
बड़े कष्ट भोगे न। तुन्दे कष्ट मुक्क्ने ग्राले न । तुसें गी अपना 
राज बापस थोई जाग | दुष्ट कर्ण ते दुर्यान नहुष आडू नष्ट 
होई जाने न । 


००० 

पाण्डव राजा बिराट हुन्दे राज्जे इच उपप्लव्य थां उप्पर रवा 
करदे है । उत्थुग्रां उनें सारे मित्तर राजें गी दूत भेजे। चवक्खी 
देसा दा फोजां औनियां शुरु होइ गइयां । पाण्डवें कोल कोई सत्त 
्रक्षोणी फोज होई गई। कौरव बी इयां गे करा करदे हे उने कोई 
बारां ग्रक्षोणी फौज किट्टी करी लैती । 

जियां अज्ज कल बक्खरे दल मलाइयै इक डिविजन बनदी 
ऐ इयां गे कई भाग किट्ट करिये अक्षोणी बनदी ही । 

उनें दिनें इक अक्षोणी सैना इच २१५७० रथ हुन्दे हे इन्ने 
गे हाथी, त्रीने घोड़े ते पंज गुणा प्यादे हुन्दे हे । उन्दे कोल लड़ाई 
दा सारा सम्यान हुन्दा हा ते सब्बे चाली दे ग्रस्तर शस्तर हुन्दे हे । 
जियां जोकियां गङ्टियां न इयां रथ हुन्दे हे ते जोके टॅंक जदुओं दे 
हाथी समभी लौ । 

राजे द पद हुन्दा ब्राह्मण राजदूत धृतराष्ट्र हुन्दे दर्वारे इच 


महाभारत 75३ 

आया । दर्वारै दियां राह रीतां पूरियां करिये ते सुख सान्द 
पुछी गिच्छिये उस पाण्डवे पासेया बोलना शुरु कीता-- 

“धर्म ग्रादि काल थमां चलदा आवे दा ऐ, ते धमँ दी अ्रपनी 
सत्ता हुन्दी ऐ। तुस सारे ए जानदे ओ। तुसें गी खास ए दस्सने 
दी लोड़ नई । धृतराष्ट्र ते पाण्डु दवें विचित्रवीये हुन्दे पुत्तर न । 
ते परम्परा मूजब दौनें दा भ्रपने बब्बे दी जादाती उप्पर बरोबरी 
दा हक्‍क़ ऐ । ए गल्ल भलेयां जानदे होई बी धृतराष्ट्र दे पुत्तरें 
सारा राज खुस्सी लेता दा ऐते साम्वी लेता ऐ। पाण्डु दे पुत्तरें 
गी अपनी जही जादाती बिच्चा कोई हिस्सा नई थोए दा । इस 
बेन्याई गी कियां ठीक आखन हुन्दा ऐ | पाण्डव बी कुरु बेंसे दी लुआद 
न। श्रो शान्ति ते ऐमनी चान्दे न। उनें जिन्ने कष्ट भोगे उनें 
गी भुल्लने गी तयार न ते जेड़ियां गल्लां होई बीतियां सो बी भुल्लने 
गी तयार न। उन्दी मरजी जंग करने दी नई । उनेंगीपताएऐ जे 
जग कन्ने कदें भला नई हुन्दा। तबाही गे हुन्दी ऐ | इस करी 
जे किश उन्दा हिस्सा ऐ उनें गी दई ओड़ो इये न्यां ऐ ते इऐ फंसला 
होए दा ऐ। एदे इच चिर लाने दी कोई लोड़ नई ।” 

जिसलॅं राजदूतै ए प्रार्थना कीती तां बृद्ध बीर भीष्म. 
पितामह होर बोले--“ए परमात्मा दा बड़ा धन्नबाद ऐ जे पाण्डव 
राजी खुशी न | उनें गी मतें राजें दी फिट्ट ऐ ते ओ लड़ियं बी 
अपना हिस्सा लई सकद न पर फी बी ओ जंग नई करना चान्दे । 
ओ हजे बी शान्ति कन्ने हल्ल चान्द न। उनें गी उन्दी जादात 
परताई देना गे बिल्कुल मनासब गल्ल ऐ। 

रीष्म हुन्दी गल्ल सुनदे गे कर्ण तमशेया, ते उस बड़े रोहै 
कन्ने ग्राखेया-“हे ब्राह्मण--तू इन्ना चिर बोलेया एं। नमी गल्ल 
के आखी ऐ ? पीहन पीह ने दा के लाह ऐ? युधिष्ठर ने सारी 
जादात जूए इच हारी ऐ । शरो जुए इच हारी दी जादात कियां 
मंगी सकदा ए ? 

जे युधिष्ठर गी किसे चीजे दी लोड़ ऐ तां मंगिएऐ ले। 
बक्शीश मंगी ले । उसी राजें दी मह॒ते दा गुमान ऐ ते उस करी 

अपना हवक अ्रखिये ते हिस्सा मंगा करदा ऐ उसी मत्स्य ते पंचाल 
राजें दा बड़ा मान ऐ । श्रऊं सिद्धी २ गल्ल सनानां जे दुर्योधन 
होरें धमकियें इच आइये किश नई देना । बचने दी गल्ल श्राखदे 
रो तां पाण्डवें गी तेरमां बरा छण्पिऐ रौना चाही दा हा । ओ 
बचन भंग होई गेदा ऐ। 

उनें गी परतिएऐ बारां बरे बनबास भोगना चाही दा ऐते फी 
परतिऐ औन ते हिस्सा मंडन |” 

भीष्म होर बोले--“कर्ण, मूखें आलियां गल्लां की करनां एं ? 
जे अस राजदूत हुन्दे आखे मूजब नई मनदे तां जंग लग्गग ते अस 
जरूरी हारगे। दुर्योधन ते श्रस सारे नष्ट होई जागे ।* 

सभा इच रौला पेई गया। ते जोश आई गया । धृतराष्ट्र 
होर ग्रालन लगे--“दुनिया दी भलाई ते पाण्डवें दी भलाई सामने 
रखिऐ अऊ सञ्जय गी उन्दे कोल भेजन लगां। तुस तौले परतोई 
जाओ ते युधिष्ठर होरे गी सुनाश्रो । धृतराष्ट्र होरें सञ्जय गी सहदेया 
ते बक्खरे समझाया । संजय, तू पाण्डवें कोल जा. मेरा शीर्वाद 
उनें गी देयां कृष्ण जी, सात्यकि ते बिराट हुन्दा कुशल समाचार 
पुच्छेयां । ते सारे राजें गी मेरा प्रणाम अखेयां । तू मेरे पासेया 
जा ते सुलह दी गल्ल बात करिए लड़ाई गी टाल |” 

संजय होर शान्ति दा स्नेग्रा लइऐ युधिष्ठर होरें गी मिलन 
चले । दर्बारी गल्लां करी उरिएऐ सारें सामने युधिष्ठर होरे गी 
आखन लगे-हे धर्म पुत्तर, मेरे बड़े भाग न जे अपनो ग्रवखीं तुसे 
गी दिक्खा करनां । तुस राजें इच बेठे दे देवराज इन्द्र गे लबदे 
ओो। मेरा मन बड़ा पसोभ्रा दा ऐ। धृतराष्ट्र होरें अपना सुख 
सान्इ भेजेया ऐ ते तुन्दा सुख सान्द पुच्छेया ऐ । धृतराष्ट्र 
होर जुद्ध करमा नई चान्दे। उनें गी तुन्दी मित्तरता दी लोड़ ऐ । 
ओ ऐमनी चान्दे न।” 

युधिष्ठर होर ए सुनिए बड़े खुश होए ते आखन लगे--जे 
ए 'गल्ल ए तां धृतराष्ट्र हुन्दा टब्बर बची गेया समझो | ऊऐ नई 
अंस. सारे गे! इकः सदमें. थमां बची गे समझो । अम्मी शात्ति. ग्रे 

चान्नां ते लड़ाई कन्ने नफरत करनां। जे ग्रसें गी साढ़ा राज 
परताई श्रोड़न तां ग्रस पिछलियां भोगी दियां सारियां मुसीबतां 
भुल्ली जागे ।'” 

संजय परतिएऐ बोलन लगा--“धृतराष्ट्र हुन्दे पुत्तर बड़े कबुद्धि 
न । ओ बब्वे दी गल्ल नई मनद | दादे दी गल्ल नई मतदे । 
उन्दी दुष्टता इच कोई फरक नई आये दा। पर तुस धीरज नई 
छोड़ो । हे धमराज, तुस सदा सदाचार दी रखेया करदे 
ओ । ग्राग्रो लड़ाई दी गल्ल गे छोड़ी देचे। लड़ाई करिऐ जित्ती 
दी जादाती कन्ने सुख नई थोन्दा। अपने रिततेदारें गी लड़ाई 
इच मारिऐ राज प्रापत करी बी लेता तां के फायदा ऐ ? इस करी 
लड़ाई शुरु नई करो। जेकर अस सारी पृथ्वी जिसी चवक्खी दा 
समुन्दरें घेरे दाऐ जित्ती बी लेचे तामी बुढ़ेपा ते मौत जरूर गै 
औने न । 

दुर्योधन ते श्रोदे श्रा मूर्खं न । श्रो मूखें न इस करी तुसें सचाई 
दा रस्ता नई छोड़ना चाई दा । तुसें गी धीरज नई छोड़ना चाही 
दा। श्रो तुसें गी राज बापस नई बी देन तुसें गी धर्मे दा रस्ता नई 
छोड़ना चाही दा।” | 

युधिष्ठर होरें जबाब दित्ता-“हे सञ्जय जी ! तुस जे किश 
ग्लान्दे ओ, ओ सब ठीक ऐ। सचाई साढ़ा परम धन ऐ। पर असें 
गी ए दस्सो जे ग्रस गल्त के करा करने आं ? भगवान कृष्ण हुन्दे 
कक्षा बद्ध धर्म दी गुत्थी गी कुण सुलझाई सकदा ऐ?ओ दोने दा भला 
मंगदे न । जियां भगवान्‌ कृष्ण होर श्रावङन मिगी मन्जुर ऐ | 

कृष्ण होर बोले-अऊ पाण्डवें दी भलाई चानां। मेरी 
ए बी मरजी. ऐ जे धृतराष्ट्र हुन्दे पुत्तर बी सुखी रोन। ए समस्या 
बड़ीं ओखी ऐ। मेरा बचार ऐ जे अऊ हस्तनांपुर जाइय ए गल्ल 
तय करी श्रावां । श्रऊं शरतां रक्खडङ जे श्रो कौरवं गी मन्जुर 
होइयां ते पाण्डवं दा किश बनदा लब्बा तां मिगी बड़ी खुशी होग । 
तां समझो जे में बड़ी भारी गल्ल सिद्ध करी लती। जे शान्ति दे 
ढंगे कन्ने पाण्डवे गी उन्दा हक्क थोई जा तां श्रो धृतराष्ट्र हुन्दे सेवक 

बने रोङन । उने गी होर कुसँ चीजे दी लोड़ नई । पर (जे उन्दा 
हक्क नई थोआ तां) ओ लड़ाई गित्ते बी त्यार न। हुण ते दो 
गे गल्लां न लड़ाई ते शान्ति धृतराष्ट्र हुम्दी मरजी ऐ जे किश मरजी 
ऐ चुनी लैन ।” 
युधिष्ठर होरे सञ्जय गी ग्राखेयां-तुस कौरवें दे दर्बारे इच 
जाश्रो ते धृतराष्ट्र गी मेरे पासेया ग्राखो-तुसे किरपा कीती ते असे 
गी लोके हुन्दे अपने राज्ज दा हिस्सा दुः्राया । तुसें मिगी राजा बनाया 
हां। हुण साढ़ा हक्क नई मारो । -असे गी भखारी नई बनाश्रो । 
ए दुनियां बड़ी बड्ढी ऐ । श्रस कौरव पाण्डव दवे इत्थें ऐमनी कन्ने रही 
सकने श्रां। साढ़े इच बैर बरोध की होऐ. ? तुस मेरे पासेया 
धृतराष्ट्र होरे गी प्रार्थना करेओ। पितामह होरें गी मेरी चरण- 
बन्दना आखिये प्रार्थना करेयो जे अपने पोतरे गी ऐमनी कन्ने रौने 
दा उपदेश देन । इए स्नेआ बिदुर होरें गी देना। विदुर होर 
बड़े दूरन्देस न ते ओ जरूर कोई सबील कड्डी लैडन । 
दुर्योधन गी बी गल्ल समझायो ते मेरे पासेया आखेयो-- 

भाई सांब ! श्रस राज कमार हे। तुसें सें गी जंगलें इच खज्जल 
कोता।  बूटे दियां ते पशुएं दियां खल्लां पुआइयां । ` तुस राजें कन्ने 
भरोचे दे दर्वारै इच साड़ी धर्म पत्नी गी बेज्जित कीता । असें ए 
सब किश जरेया। हुण तुस इन्ना ग करो जे साढ़ा हिस्सा ग्रसें गी 
दई ओड़ो। दूएं दे हिस्से उप्पर हत्थ नई मारो। अस पंज ग्रां । 
असें गी कम स कम पंज ग्रां दई ओड़ो। ते साढ़े कन्ने सुलह 
करी लौ । ® 

 श्रस इन्ते उप्पर गे सन्दोख करी ल॑ँगे। दुर्योधन गी मेरे 
पासेया ्राखो-अ्ऊ शान्ति गित्तं तयार ग्रां ते लड़ाई गित्तं मजबुर 
आं । युधिष्ठर होर जिसले ग्राखी बैठे तां सञ्जय नै भगवान कृष्ण 
ते पाण्डवें कोला छुट्टी लेती ते हस्तनापुर परतोई आये । ; 

सूई दे नक्के जिन्नी धते नई' देनी 


सञ्जय गी पाण्डवे पासँ टोरिऐ धृतराष्ट्र गी चिन्ता कन्ने 

उस रातीं नीन्दर नई पेई। उसने बिदुर गी सहेया ते सारी रात 
ओदे कन्ने गल्लां बातां करदा रेग्रा । 

बिदुर होरे श्राखेया-सारें कशा. चंगी स्कीम ते ईऐ जे पाण्डवे 
गी राज्जे विचा उन्दा हिस्सा देई दित्ता जा । इस चीजे इच दौनें 
दी भलाई ऐ। तुसे गी पाण्डवे ते अपने पुत्तरे कन्ने इक्कं नेआ प्रेम 
करना चाही दा ऐ। इस समं न्यां उप्पर चलना गै अकलमन्दी दी 
गल्ल ऐ । बिदुर होर इस चाली ध॒तराष्ट्र गी समभान्दे रे। | 

दूऐ दिन सञ्जय हस्तनापुर परतोई श्राया । उन पाण्डवे दे 
दर्बारे इच जे किश गल्ल बात होई ओदी पुरी रपोट दित्ती। 

सारे कोला मुक्ख जे किश अजु ने दुर्योधने गी आखी भेजेया 
ओ सुनी लौ--“क्ृष्ण ते अऊं मिलियै दुर्योधन ते ओदे साथियें गी 
जड़मूल थमां नष्ट करी देगे। एदे इच बिन्द बी शक नई समको । 
मेरा गाण्डीव लड़ाई गित्त बेचैन होभ्रा करदा ऐ । खिच्चे बिना गे 

मेरे धनखे दी डोरी कम्बा करदी ऐ। तीर तरकसे इचा भांकी २ 
दिक्खा करदे न कुसले जुद्ध शुरु होऐ । दुर्योधने दे ग्रह किश मन्दे 
लबदे न जे ओ कृष्ण जी ते मेरे कन्ने लड़ाई स्हेंड करदा ऐ । इन्द्र 
ते देवता बी श्रसें गी हराई नई सकदे।” इयां अजुने श्राखेया हा । 

भीष्म होरें धृतराष्ट्र गी सलाह दित्ती जे कृष्ण ते अजुन दी 
किट्टी शक्ति दा बरोध नई करो। ए. कर्ण जेडा फड़ां मारे करदा 
ऐ जे अऊ पाण्डवें गी बड़ी ओड़ङ ए पाण्डवें दी शक्ति दा सोलमां 
हिस्सा बी नई । श्रोदी गल्लें दा बसाह करिए थुश्राड़ें पुत्तर ढ्ट्ठ 
खूऐ पासं द्रौड़ा करदे न । जिसले थुश्राडे पृत्तरे गी बिराट उप्पर 
हमला करने बेलले पाण्डवे नठाई दित्ता हा उसले कर्णे ने के करी लेत्ता 
हा । जिसलै गन्धे थुआड़े दुर्योधने गी बन्दी बनाई लेता हा उसले 
ए लसानी जोधा कुत्थें जाई छप्पेया हा ? उसलै श्रजु ने गन्धर्वे गी नई 
हा नठाया ?? इयां भीष्म होरें कर्ण गी तान्ना मारेया ते कौरवे गी 
चेतावनी दित्ती । 


साड़ कुले दे बडेरे भीष्म होरें जे किश आखेया ऐ सो ठीक ऐ। 
सारे बुद्धिमान लोक ईऐ. ग्राखा करदे न ते ग्रऊं बी इए मन्ननां जे 
शान्ति रखना गै ठोक गल्ल ऐ। पर अऊ करां के? अऊ भार्य 
लक्ख समां ए अपनी गै'अड़ी तोड़ चाढ़ने आले न। 

दुर्योधन सब किश सुना करदा हा--उट्ठी खडोता, श्रावन 
लगा--पिता जी, तुस साढ़ी रखेया दी चिन्ता नई करो ते नां डर 
कन्ने कम्बो । ग्रसे गी अपनी ताकती दा पता ऐ । साढ़ी जितत 
पक्की गल्ल ऐ। युधिष्ठर बी ए गल्ल भलेयां जानदा ऐ । इससे 
करी उस सारे राजै दी हीखी छोड़िये छड़े पंज ग्रां गे मंगे न। इससे 
थमां सिद्ध होई जन्दा ऐ जे श्रो साढ़ी बारां अक्षोणी सैना कोला डरी 
गेया ऐ | 

पाण्डव साढ़ी आरां ग्रक्षोणी सैना दा के मकाबला करी 
सकदे न ? तुसें गी साढ़ी जित्तौ इच की शवक ऐ ? दुर्योधन ए 
आखिये अपने बब्बै दा हौसला बधान लगा । ड 


CC-0. In Public Domain. An eGangotri Initiative 


>> 


२८९ महाभारत 


धृतराष्ट्र आखन लगा-्रैटा असें गी जुद्ध नई करता चाही 
दा । तू श्रद्धौ राज्जै उप्पर गे सन्दोख कर । इम्ने उप्पर गे भलेयां 
राज करन होऐ, ते काफी ऐ. । 

ुर्योधनै. कच्छा नई जरोआ ते आखन लगा--“पाण्डवें गी 
सूई दें नर्वक्े जिन्नी जमीन नई थोती ।” ए ग्राखियै ओ दर्वारै चा 
बाहर उठी गेया। पिछें दर्वारे इच बड़ी हलचल मची ते दर्वार 
भंग होई गेया.। 

'तुआई, पाण्डव बी आपू इचें मन्त्रणो करा करदे हे। जिसले 
सञ्जय उपप्लव्य थमां हस्ततापुर दुरी .श्राया-तां युधिष्ठर हो 
भगवान कृष्ण गी आखन लगे-हे वाबुदत्र! सञ्जय धृतराष्ट्र दा 
गे दूआ रूप ऐ । ओदी गल्लें थमां,गै सेई करी लैता जे धृतराष्ट्र 
हुन्दे मनै इच के ऐ ? धृतराष्ट्र होर बगैर किश दित्ते दे गै शान्ति 
चान्दे न । अपने भोलेपनं इच पहले ते श्रऊ बड़ा खुश होआ पर 
जिसलै सञ्जय बोलेया तां ्रऊ समभी गेया-जे अऊ ऐवं गे खुश 
होश्रा हा |. जिने शब्दें कन्ने उस, अपना भाषण खत्म कीता ओ ते 
ग्रे गी गै संजम ते हलीमी रखने दा उपदेश हा. । ओ भायें असें 
गी किश वी नई देन तां बी अस हलीम गे रौचै । धुतराष्ट्र , होर 
साढ़े कन्ने त्यां नई करा करदे । औखी घड़ी आई पुज्जी ऐ ॥ 
तुन्दे सवा साढ़ा कोई राखा नई । में ग्राखी भेजेया ऐ जे छड़े पंज 
रां गे देई ोड़ो।' अंसे गी इन्ते उप्पर बी सन्दोख ऐ। पर कौरवें 
ए बी नई मन्नना। भ्रस हुण कुत्थों तोड़ी बंदाइ्त करदे जांचे । 
हुण तुस गै इस बिपता चा कड्डो । तुन्द कछ बड़ा धमै दा मर्म 
कुणं जानदा ऐं? असे गी. व्यां. 'दी गल्ल दस्सो ते राजनीति 
समकाओ। 55 oh Soa 

भगवान कृष्ण होरे आखेया--दौनें पक्खें दौ भलाई गित्ति में 
फैसला कोतां ऐं जें ग्पू' हस्तनापुर' जां । अऊ धृतराष्ट्र 
वील जाल आता - 3 
दर्बारै इच जाइये बिना लड़ाई दे तुन्दे हक्क लेने दी - कोशशं 
क्रुछ । जे मेरी गल्ल तोड़ चढ़ी गई तां एदो इच दुनियां दा भला ऐ। 

युधिष्ठर होर बोले--“भगवान, बुस नई जाश्रो । शत्रुएं द 
घरे इच जाने दा के लाह ऐ ? 
दुर्योधने अपनी दुष्टता उप्पर डटे रौना ऐ । श्रो सारे 
बे असूले आदमी न। थुआड़ा उन्दे कोल जाना मिगी चंगा नई 
लगदा । अऊ तुन्दी जान खतरे नई पाना चान्दा। कौरवें दूर 
नीचता तोड़ी पुज्जी जाना ऐ ।” 
कृष्ण होर बोले-“मिगी पता ऐ जे दुर्योधन केड्डा दुष्ट ऐ । 
फी बी शान्ति कन्ने कोई रस्ता निकली श्रावे तां चंगी गै गल्ल ऐ । 
कोई असें गी ए नई आखे जे असे शान्ति रखने गित्तौ कोई कसर 
छोड़ी श्रोड़ी ऐ। असे श्रपने पासेया कोई कसर नई रौन देनी । 
असें गी पता ऐ जे साढ़ी गल्ल मनोनी ते नई फी बी जतन करनां 
ऐ। मेरी चिन्ता नई करो। भ्रऊ शान्ति दूत बनिऐ जा करनां 
ते जे मिगी शान्ति दूते गी किश जब पजाने दा जतन करङन तां अऊ 
उनें गी भस्म करी ओडंडः ।” 
युधिष्ठर होर बोले--तुस जानी जान ओ । तुस गी साढ़े 
मने दा बी पता ऐ ते उन्दे मने दी गल्ल बी थुआड़े थमां छपी गुज्जी 
नई । कुसे गल्ले गी समभाने इच ते दूए गी मनाने इच तुन्दे कशा 
बद्ध होर नई लबदा । | 
, कृष्ण होर आखन लगे-ठीक ऐ। अऊ दौनें गी जाननां । 
तुस धमे कन्ने मते चमके दे ग्रो ते ओ नफरत द्वेष ते शत्रुता इच 
खूब डुब्बे दे न। अऊ पुरा जोर लाङ ते थुआड़े मने दी गल्ल 
तोड़ चाढ़ने दी कोशश करङ जे बिना लड़ाई दे म।मला हल्ल होई 
जा भायें तुसें गी किन्ना बी घट्ट की नई थोऐ। पर लक्खन दसद 
न जे लड़ाई टलनी नई । 
फी बी साढ़ा फजे ऐ जे अस शान्ति गित्तौ जतन करच । 
ए आखिये कृष्ण होरें पाण्डवें कशा बिदा लेती ते रथे उप्पर 
चढ़िय हस्तनापुरे पासे टुसी पे । 


| | LS हैठे ढपन॥) है 
हि जप ; , ००७० 

सात्यकिन भगवान कृष्ण हुन्दे कन्ने हस्तनापुरै दा साथ कीता। 
चलने थमां पहलें श्री कृष्ण होरे पाण्डवे कन्ने खूब खुल्लिएऐ गल्ल 
कीती । किश हरानगी दी गै गल्ल ही पर भीमसेन बी आखन 
लगा--"“जे शान्ति कन्ने मामला सुलभी जा तां खरी गल्ल ऐ । बेंस' 
कैत नष्ट होन ? शान्ति गै होनी चाही दी ऐ। ब्यास जी लिखदे 
न जे भीमसेनै दा ए ग्लाना सिद्ध करदा ऐ जें बड़े जोधा लोक एऐमनी 
तै चान्दे न। उन्दा ऐमनी गित्तै जतन करना कमजोरी दी नशानी 
नई हुन्दा । 
पर द्रोपदी गी अपनी बेज्जती रड़का करदी ही । ओ अपने 
बाल हत्या इच पकड़िए कृष्ण हुन्दे सामने आई खड़ोती ते दुःखे कन्ने 
कम्बदी बाजे इच आखन लगी--“कृष्ण जी, मेरे इनें केसे गी दिवखी 
लौ (कियां दुशासनै खिच्चे हे) ते जे किश मान्ने दी गल्ल हुन्दी ऐ 


~ 


सो करो । मान गुआइयै शान्ति के होई ! जे अजुन ते भीम लड़ाई 

नई चान्दे तां नई सई मेरा बुड्ढा बब्ब भायें खीन होई गेदा ऐ, मेरे 
जागतें दी मदती कन्ने लड़ाई करग । 
बापू होरें गी रौन देग्नो। मेरे पुत्तर, अभिमन्यु गी अपना 
नेता बनाइये, कौरवे कन्ने लड़ाई करङन । धर्मराज हुन्दी खातर में 
अपने रोहै दा बलदा लोरा तेरां बरे श्रपने ढिट्ठा इच दवाई रखेया ऐ । 
हुण में नई जरोन्दा ।” ओदे कन्ने जे किश बीतेया हा उसी चेता करिये 
श्रो डुस्कन लगी । 
कृष्ण होरें गी बड़ा तसे श्राया ते श्रावन लगे-“तू रो नई । 
धृतराष्ट्रं दे पुत्तरें मेरी शान्ति दी गल्ल नई मन्नी। उने सार 
मरना एं, ते उन्दियें लोथें गी कायें कुत्ते खाना ऐ। तू आपू दिक्खी 
लेयां आखर असें जित्तनां ऐ। थुआड़ी बेज्जती दा बदला चकाना 
ऐ। ए सब किश तोल गे होई जाना एं।” द्रोपदी गी तशफी 
होई । 
कृष्ण होरें पड़ां कुचस्थल नगरे इच कीता ।. जिसले कृष्णजी दे 
आने दी खबर हस्तनापुर पुज्जी तां बड़ी गहमा गहमी शुरु होई गई । 
धृतराष्ट्र 'होरं ` हुंकम दित्तां जे शहर खूब सजाओ ते कृष्ण जी दे 
स्वागंतः दियां त्यारियां करो । . धृतराष्ट्र होरे आखेया जे दुशासने 
दा महल दुर्योधने दें महंला कोला बड्डा ते शैल ऐ इसकरी कृष्णजी 
गी ठहराने गित्ते उत्थें बन्दोवस्त करो। कृष्ण जी द। अमला फेला 
बी उत्थें गे टिकं। . शहरे दे बाहर बी शाम्यानें लाई ओड़े ते जिस 
रस्ते कृष्ण जी दा रथ औनो हा खूब सजौट करी दिंत्ती 
धृतराष्ट्र होरे बिदुर कन्ने सलाह कीती। उने विदूर गी 
आाखेया--क्रषण जी गी खुब रथ ते हाथी भेण्ट करो ।: "होर्‌ बी: 
नजरां नजराणे त्यार करो । 
बिदुर होर ्राखन लगे-इनें नजरानें ते भेटं कन्ने कृष्ण जी: ची : 
नह . फरकान हुन्दा । उन गो ऊऐ चीज देओ जिस गितो ओ: 
हस्तनापुर आवा करदे न. । ग्रो ते शान्ति कन्ने-सुलह सफाई दी 
गल्ल करन आवा करदे: नं । उस ब्रवखी ध्यान देशो ॥ कृष्ण जीः 
इनें तोहफ ते नजरें कन्ने पतीन नई लगे । 

जिसंले कृष्ण जी हस्तनापुर पुज्जे तां सारा शहर गै उन्दे 

स्वागतै लई त्रुट्ठी पेया । सारे लोक गलियें बाजारें इच आई गे ते 
इन्नी भीड़ होई जे रथ लंघना मुइ्कल होई गेया । 

कृष्ण होर पहले धृतराष्ट्र गी मिलन गे। उत्थुआं बिदुर 
हुन्दे कछ पुज्जे । विदुर हुन्दै कुन्ती देवी कम्ने गल्ल बात होई । पाण्डवे 
दे कष्टें गीसोचियै ते दुखी होइयै बचारी रोन लगी । 

कृष्ण होरें उसी दलासा दित्ता। फी ग्रो दुर्योधन दे महल 
गी गे। दुर्योधने उन्दां.स्वागत कीता ते धाम ग्राखी पर कृष्ण होर | 
खन लगे--राजदूतें दी गल्ल तोड़ चढ़ी जा उन्दी ऊऐ धाम हुन्दी 
ऐ । जिसलें कम्म होई जन्दा ऐ तां तुन्दी धामे उप्पर ओगे । इयां उने 
दुर्योधने दी धाम नई मन्ती ते बिदुर हुन्दें रोनं टुरी श्रायें । 


बिढुर ते कृष्ण होरें सलाह कीती ।. . बिदुर होरें ग्राखेया जे. 
दुर्योधन इस करी जिद्द करा करदा ऐ जे उसी-पक्का जकीनः.ऐ जे 
भीष्म ते द्रोणाचार्य दे हु्दे उसी कोई नई हराई सदी । 


, - भीष्म ते द्रोणाचाये इखलाकी दबा करी उसी छोडी नई 
सकदे ॥ .-उनें .आखेया--इस पानी गी छोलने थमां किश नई 
निकलना । अऊं ते सममनां जे उन्दे दर्बारे इच जाना गे फजूल ए 
ते सारे गी खतरा बी ऐ जो दुर्योधन ते नुआड़े भ्रा छल कपट करङन 
ते:कृष्ण हुन्दी जिन्दगी बी खतरे इच ए फक 


ुर्योधतै .मतल्लक । तुँसे जो किश आखेया एं सो ठीक ऐ 
मिगी मांएं दे: दाने उप्पर सफेदी जिग्नी मेद बी नई ज जिस. गहले 
लई अऊं आयां-सो. तोड़े 'चड़ग ॥ अ्रऊं ते इसकरी आयां ज. लोक ! 
आखन नई. जे कृष्ण” होरं किश कीता नई । जित्थू तोड़ी मेरी 
जिन्दगी गी खतरा ऐ उस :पासेया तुस चिन्ता नई करो । अऊ 
साम्बी -लङ । 

दूऐ दिन - बट लै दुयोधन ते शकुनि आये ते ग्राखन लगे-- 
धृतराष्ट्र होर 'तुसे गी बल्गा करदेःत । इष्ण'होर बिदुर हुच्दे क्ते 
दर्बार इच पुज्ज । 

जिसले कृष्ण होर दर्बारे इच पुज्जे तां किट्ठे होए दे सारे 
राजे उट्ठी खड़ोते । कृष्ण होरें बहू बडेरें गी हत्थ जौले करिये 
पर्णाम कीता । कइऐं गी किश आखिये ते कइयें पासे दिखिये ते 
मुस्कराइये फर्ज पूरा कीता । फी कृष्ण होर अपनी कुरसी उप्पर 
बई गे । परिचय दा कम्म खत्म होने परैन्त कृषण जी उट्ट ते धृतराष्ट्र 
गी सम्बोधन करिये अपने श्रौने दी गर्ज दस्सन लगे। उने बड़े साफ 
शब्दे इच दस्सेया जे पाण्डव के मंगदे न-_. "धृतराष्ट्र जी ! तुस 
अपने लोके गित्ते तबाई दा सम्यान नई करो। जेड़ी चीज भले 
दी ऐ उसी तुस मन्दा भ्राखा करदे ओ, ते मन्दी चीजे गी चंगा आखा 
करदे ग्रो । तुन्दा फजे ऐ जे अपने पुत्तरें गी काबू इच रखो । पाण्डव 
जुद्ध गित्तै त्यार न पर श्रो शान्ति चान्दे न । ओ ऐमनी कन्ने तुन्दे 
मतैत रोना चान्दे न। उनें गी अपनी लुग्राद समझो । ते कोई ऐसा 
उपा कड्ढो जे दौनें दी इज्जत बनी रवै ते सारे लोक तुन्दी सराहना 
करन । धृतराष्ट्र होर श्राखन लगे-मेरे मित्तरें गी पता ऐ जे मेरा 
कोई दोस नई । मेरी बी बड़ी मरजी ऐ जे सुलह सफाई कन्ने ते 
शान्ति कन्ने गल्ल सुलझी जां। पर मेरे कशा किश हुन्दा नई । 
मेरे पुत्तर बड़े दुष्ट न ते मेरी गल्ल नई सुनदे। कृष्ण जी ! तुस 
दुर्योधने गी समभाओ । 
कृष्ण होरे दुर्योबने गी आखेया--भाई दुर्योधन ! थुआड़ा 
बडा उच्चा कुल ऐं । धर्में दा रस्ता पगड़ो। तुस्त इस लै जे किश ते 
जियां सोचा करद श्रो तुसें गी सोभदा नई । बड़ी घटिया दर्ज दी 
गल्ल ऐ। तुन्दे करिऐ इस बडे कुजे दा नां खतरे इच पवे करदा 
ऐ , जे तुस न्यां आली ते सच्ची गल्ल सुनो तां पाण्डव धृतराष्ट्र ` 
होरें गी आपु' गद्दी बहालडन ते तुसें गी जुत्रराज बनाङन । तुस 
उन्दे कन्ने सुलह करी लो ते श्रद्धा राज देई ओड़ो । 
भीष्म पितामह ते द्रोणाचायं होरें बी ग्रालेया जे कृष्ण जी ` 
जे किश श्राखा करदे न उसी मन लाइये सुनो ते ओदे उप्पर. अमल 
करो । पर दुर्योधने दा मन ढिल्ला नई होग्रा । 
बिदुर होर ग्राखन लगे--मिगी ते धृतराष्ट्र ते गान्धारी दा 

तस औन्‍्दा ऐ जिनेंगी दुर्योधनं बजोग लाई जाना ऐ ते मसीबतै इच 
पाई जाना ऐ । 

धृतराष्ट्र होरें फी अपने पुत्तरे गी आखेया जे तू' कृष्णजी 
दे आखे उप्पर नई चलगा तां साढ़ा बन्स नष्ट होई जाग । 

भीष्म पितामह ते द्रोणाचार्य होरें बी बार-बार समझाया जे 
करस्ते नई चलो ते ए गलती नई करो । 

दुर्योधन बड़ा तमशेया-“तुस सारे गै मिगी जोर ला करदे ओ 
जे सुलह सफाई करी ले । श्रो खड़ोइयँ रान लगा--कष्ण जी ! 
तुस पाण्डवें गी प्यार करदे ओ इस करी मिगी गलत ग्राखदे श्रो । 
बाकी सारे बी मिगी गै दोस ला करदे न पर मेरा इस मामले इच 
कोई दोस नई । पाण्डवें पनी मरजी कन्ने जुआ खेडेया ते 
अपना राज जूए उप्पर लाया । हारी गे ते राज खुआई बेठे। एदे 
इच भ्रऊ कियां जिम्मेदार होग्रा ? जूए इच हारिये ते बचने मूजब 
ओ बनवास गे। एदे इच मेरा के दोस ऐ ? हुण ओ मेरे कन्ने 
लड़ाई की करदे न ? ते असें गी मारना की चान्दे न ? में उन्दिये 
धमकियें हेठ नई औनां । अऊं,लौका हा तां साढ़े बड्ड बडेरे गल्ती 
करी ओड़ी। पता नई उने पाण्डवे गी राज्जे दा हिस्सा की देई 
ओड़ेया हा । उन्दा ते बिन्द बी हिस्सा नई बनदा । उसले ते में 
मत्ती गेया हा । पर हुण ते ओ खेडं इच हारे दे न, में उनें गी किश 
नई देना। मेरा एदे इच बिन्द बी दोस नई । में पाण्डवे गी इक 
इंच बी जमीन नई देनी । सूई दे नकके जिन्नी धतं बी नई देती ।” 

जिसले दुर्योधने आखेया जे में कोई गल्ती नई कीती दी तां 
कृष्ण जी हस्सन लगे ते श्राखन लगे -शकुनि कन्ने मिलिये तुसे 
धोखे दी खेड़ रचाई। फी तुस भरे दर्बारे इच द्रोपदी दी बेज्जती 
कीती । हजे बी ए आखदे शर्म नई औन्दी जे ग्रसे के पाप कौता 
ऐ:? उनें होर बी गल्लां दस्सियां कियां २ दुर्योधनै पाण्डवं गी सताया 


'ते तङ कोता । | ह 
दुशासने दिक्खेया जे भीष्म पितामह्‌ ते द्रोणाचायं ते बाकी 

सारे इष्ण जी कन्ने हामी भरा करदे न तां दुर्योधने गी आखेया- 
भाई साब । इनें कोई षड्यन्तर रचाये दा ऐ। इनें तुसें गी बच्नीं 
लैच्चां ऐ ते पाण्डवं कोल लेई जानां ऐ । - इत्थुग्रां निकली चलो 
इयां दुर्योधन ते ओदे भ्रा दर्बारे बिचा निकली गे । 
कृष्ण होरे फी दर्वारे इच आखेया-कस ते शिशुपाल दे मरने 
परेन्त यादव ते वृष्णी लोक रमाने कन्ने रवै करदे न । कई बारी. 
सारे राष्ट्र गी बचाने गित्तै व्यक्ति गी बलिदानं केरना पोन्दा ऐ 
सारे द से गी बचाने गित्तै ग्रां गी छोड़ता पौन्दा ऐ।' जे तुसें अपना 
कुल बचाना ऐ तां दुर्योधनँ गी छोड़ना पौग | हुण इऐ रस्ता रेई 
गेदा ऐ। 
धृतराष्ट्र होरे बिहुर गी आखेया-गान्धारी बड़ी दूरन्देस ऐ। 
उसी सही भेजो । 
खबर दुर्योधन माऊ दी गल्ल गे मनने । गान्धारी गी सद्दी 
भेजेया। ग्रो आई तां दुर्योधने गी सदीयां । दुर्योधने दियां श्रक्खी 
रोहै कन्ने लाल हियां। गान्धारी ने बड़ा समझाया ।. सारे तरीके 
बरते ते कोशश कीती जे समझी जा । पर दुंयोधिने इक्के नंन्ना 
पगड़ं दा हा । ओ 'नां' आखिये दर्वारै बिचा चली गेया । 
दुर्योधने ते ग्रोदे साथियें कृष्ण जी 'गी कैद करने दी चाल 
सोची दी ही । एदी खबर दर्वारै इच पुज्जी । ` कृष्ण जी गी'ए 
पहल गं पता हा। उने अपना दिब्ब चमत्कार दस्सेया । 
कृष्ण जी दी किरपा करी घृतराष्ट्रं गी थोढ़े समें गित हृष्टि 
परतोई । ' उने कृष्ण जी दे विराट रूपं दां दर्शन कीता ते आखन 
लगे-हे इष्ण जी ! तुन्दा 'विइवरूप दिविखये हुण में होर किश 
नई  दिक्खना चान्द । मिगी परतियै श्रन्ता करी ओडो | धृतराष्ट्र 
होर परतिये ऊआं गै होई गे । 
धृतराष्ट्र होरं कृष्णः जी गी ग्रान लगे-साढ़े सारेंदें 
जतन फेल होई गे न। दुर्योधन हठ नई छोड़दा ।' अऊ बेबस आं । 
क्ष्ण होर उट्टे. ते बिदुर ते सात्यकि गी कन्ने लेइय दर्बार 
चाँ गे उठी | 


< 

ओ सिद्ध कुन्ती कोल गे। उनें सारी गल्ल सुनाई । कुन्ती 
नै पाण्डवें गी ग्रपना शीर्वाद भेजेया ते आखेया पाण्डवें गी ग्राखेओ 
जिस समै गित्तै क्षत्राणियां पुत्तर जमदियां न ओ समां आई गेया ऐ । 
माऊ दे दुद्ध॑ दी लाज रक्खो । हे इष्ण जी ! तुस मेरे पुत्तरे दी 
रखेया करो । 

्षत्राणियां पृत्तरें गी जुद्ध खेत्तर इच लड़ने ते देसे गित्त ते धमेँ 
गित्ते बलिदान होने गी जमदियां न । 

कृष्ण होर अपने रथै उप्पर चढ़े ते उपप्लव्य टुरी आये । जुद्ध 
दी गल्लै इच कोई शकक नई रेश्रा । 


००० 


OE 

जकर कोई शान्ति ते सुलह सफाई दी टिमकृदी लो कुसँ, हिरदे। 
इच ऐ ही सो कंष्ण हुन्दे हस्तनापुर थमा परतोने उप्पर हिस्सली 
गेई। “उने जे किश सनाया उस थमां शात्ति दी कोई मेद तई ,रेई। 
कुन्ती गी बड़ा गै दुख होंग्रा सौचिन लगी ए रा ज़रिये, मरी. जाडन । 
मरो स्प्रेचन लगी->अर्ऊ अपने पुत्तर गी. किया श्राखां जे.-बेज्जतीम 


जरी लौ 
'इयां लडाई ते नई होग ।* पर॑ मेरे पुत्तर क्षत्रियें दी परम्परा 


बरुद्ध गल्ल दिया मनेन ।  कंन्े गे सोचन लगी--आपू इच 
लड़ोई मरोडऐे के .थोना-?..ते लड़ाई'पिळुआं अंपना कुल नष्ट कारिऐ _. 
के खुशी पापत होनी ऐ ?. .ए-दुविधा कियां हटै ?'ईक पास कुलं दा हे 
सवनाश हा ते दूए पासं क्षत्रियें दी इज्जतू दा प्रश्‍न हा । ९ ` 
' मेरे पुत्तर भीष्म, द्रोणाचायं ते कर्ण दी किट्टी शक्ति दा 
मुकाबज्रा कियां करङन ? इनें जोधें कदें हार खादी गे नई । उन्दा 

चेता ग्रौन्दे गे मन कम्बी जन्दा ऐ । दूएं दी मिगी पर्वाह नई । 


कौरवे दी सैना इच ए त्रे शूरबीर न जेड़ें पाण्डवे कन्ने लड़िऐ _उनें... = 


गी हराई-सकदे न। इन्दे चा द्रोणाचार्य भायें ग्रपने शगिदे समभियै 


जां मोह ममता करी खबरे प्राण्डवे मी नई - -गै "मारेन ! भीष्मः 


पितामह बी उनें मारना नई चाङन। पाण्डव दा सार क्रशा बड्डा 
शत्र कर्णं ऐं। श्रौं पाण्डवे गी मारिए दुर्योधने गी खुश करना चान्दा 
ऐ। ओ बड़ा भारा हास्तर धारी ऐ जिसलेः पाण्डवे दी ओदे 
कन्ने लंडंने दी गल्ल सोचनियां तां इयां बझोन्दा हिरदा भुज्जी गेया 
ऐ ' इसलै मौका ऐ जे श्रऊ कर्ण गी मिलियं.ग्रोदे जन्मे .दी गल्ल. 
उसी संनां। उसी सुनिऐ खबरे दुर्योधन दा साथ छोड़ी दे ऐ । 


इने बचारें इच डुब्ब्री दी ते दुखी होई दी कुन्ती गंगा दे केण्डे 
गई। कर्ण उत्थें रोज सन्ध्या बन्दन करदा हा । कर्ण पूजा करा 
करदा हा ।' पूरब पासँ मुह करिऐ' तें हत्थ चुक्किये ओ 'समाधी इच 
हा । कुन्ती चुपचाप ग्रोदे पिछें खड़ोती दी बल्गदी रेई। ` कणे ध्यान 
मग्न हा उसी कुसे चीजे दा पता नई हा । - उसी :फिट्टी उप्पर घुष्प 
दी तपश सेई होई । सुः 

जिसले ग्रोदी पूजा मुक्की तां कणें' पिच्छदिक्खया । ' कुन्ती 
खड़ोती दी ही। उस नुहाड़े धोती दे पल्लड़े कन्ने सूरज दी :तपशा 
कोला बचने गित्ते भ्रपना सिर खट्टे दा हा । पाण्डू दी रानी ते 
पाण्डवो दी माता उत्थें आइये इयां उसी बल्गग -उसी क्रिश "समझ 
नई ग्राया ते हरान होआ । -- 


अऊ राधा दा पृत्तर ते ग्रधिरथ सारथी दा पुत्तर तुस गी 
पर्णाम करनां । मिकी हुकम करो अऊ तुन्दी के सेवां करां ! उस 
समं दे पर्णाम करने दे तरीके अनुसार कर्ण पाण्डवे दी माता गी 
इयां ग्राखेया, कुन्ती आखन लगी--कर्ण तू, राधा: दा.पुत्तर नई । न 
गे सारथि दा पुत्तर एं ए नई समझ जे तू, कुसी लोको जाते 
दा.आदमी एं। तू ते सूर्ज भगवान दै ग्रुंश दा राज॒कमारी पृथा दे 
ढिट्ठा दा जम्मे दा राजकमार एं। राजकमारी पृथा गी" गे. कुन्ती 

आखदे न परमात्मा थुआड़ा भला करे । फी उसने श्रोदे जन्मे दी 
कृथा सनाई । तेरे सुन्ने दे कुण्डल ते कवच जमान्दरू नन । तुगी 
पता नई जे.पाण्डव थुप्राड़े ्रा न। तू दुर्योधने कन्ते रलिये उनेंगी 
नफरत करनां एं।. धृतराष्ट्र दे पुत्तरें दी नोकरी करना थुग्राड जोग 
नई । अर्जुन कन्ते मिली जा ते राज्जै दा तुम्मी इक राजा बनी 
जा। तू ते अजुंन दसैं मिलिये दुष्टें दा दलन करो ।. सारी दुनियां 
थग्ाड़े अग्गे तौग । सारे पारौ थुआड़ा नां चमकग । जियां कृष्ण 
ते बलराम हुन्दा नां जगत पद्ध ऐ । 


पे आये कन्ने थुश्राड़ी सोभा देवतें इच ब्रह्मा गाङ्‌ होग । 

कठन मौके उप्पर ऊऐ करना चाही दा ऐ जिस करी माऊ बब्बे गी 
सन्दोख होए। साढ़े शास्तरें.मूजब ईऐ सारें कशा बडा धमे ऐ । 

जिसलै पूजा दे परेन्त माऊ ने कर्ण गी इयां समभाया--तां - 
उसी लग्गा जे सूजे भगवान बी एदा समर्थन करा करदेन । पर उस 
सांजम रखेया । उस सोचेया जे सूर्यं भगवान ओदी भगती ते मने दी 
मजबूती दा इम्तहान ते नई लंदे । इस परीक्षा बिच फेल नई होना 
चाही दा । 


उस जी पक्का कीता ते अपने स्वार्थे दी भावना गी बी दबाया 
ते सँभन मौरी दे प्रेमे गी बी दबाया | बड़े बसोसौ कन्ने पर मजबूती 
कन्ने आखन लगा-मां जी, तुरों जे किश आखेया ए सो धमें दे 
बरुद्ध ऐ। जे अऊ करस्तै पवां ते धर्म छोड़ी ओड़ां तां. मिगी इन्नी 
हानि होग जिन्नी कोई शत्रू मिगी जुद्ध रेतरे इच बी नई पजाई 
सकदा । तुसों मिगी जमद गे नदी इच रढ़ाई श्रोढ़ेया ते मेरा क्षत्रिय 
होने दा जमान्द्र हकक खुआई ओड़ेया, ते हुण मिगी क्षत्रिय दा कतव्य 
दसद ओ ? तुसें मिगी माऊ दा प्यार नई दित्ता ते हुण अपने दूएं . 
पुत्तरें द भले रास्ते मिगी ए कत्थ सनान लगे रो ? हुण में पाण्डवे. 
कन्ने मिलां तां दुनियां ए नई श्राखग जे कर्ण डरिऐ पाण्डवे कन्ने 
मिली गेया ऐ। में धृतराष्ट्र दे पुत्तरें दा निमक खादा ऐ । उन्दा 
मेरे उप्पर बसाह ए। उने मेरे उप्पर बड़ी किरंपा कीती' दी ऐ ते. 

हुण जिसले जुद्ध शुरु होने आला ऐ तुस मिगी आखदे श्रो जे अऊ 
निमक हरामी करां ते पाण्डणें कन्ने मिली जां ? धृतराष्ट्र दे पुत्तर 
ते मिगी परलो समैं बेल्ले दी मनु दी नौका समझदे न । 
मेरी शह उप्पर उनें जुद्ध रम्भेया ए । हुण ग्रऊ उने गी 
कियां छोड़ी ओड़ां ? एदे कोला बड्डी किरतघन्ता ते नाशुकर 
गजारी के होई सकदी ऐ ? इस द्‌ नियां इच, जां परलोकी इच 
एदी बरोबरी दी के चीज ए? मां जी ! मिगो श्रपना कर्ज तुआरन 
देओ, भायें मिगी जिन्द बी की नई देनी पवे । श्रऊ अपना फर्ड 
नई नभान्दा तां मेरे इच ते इक नाजौ दे चोर इफ के फर्क रेग्रा । 
अऊ थुग्राड़े पुत्तरें बरुद्ध अपना पूरा जोर लाइयं लड़डः । इस श्रोने 
आले जुद्धौ च अऊ तुसें गी धोखा नई दई सकदा । मिगी 
खिमा करो । 

ओ ग्रान लगा--फी बी तू मेरी मां एं । थुआड़ी बेनती 
इयां गै नई सुट्टी पाङ। अजुन गी छोड़िऐ होर कुसँ पाण्डवे गी 
नई मारङ। श्रो.भायें मिगी क्रिश बी करन.। इस जुद्ध इच कर्ण 
जां ग्रत इक ने जरूर मरना ऐं। हे.जोधें दी माता, थुआड़े पे 
पुत्तर रोच्न । 

कु-ती ने अपने भलोठी दे जाये दे.प॒क्के बचन सुने ।` ए सच्चे. 
क्षत्रिय दे चन हे.। श्रोदे ढिडं इच बड़ा तफान मचेया ।; ओदे 
कशा.टिझ.नई बलोभ्रा। उस कर्ण गी .घोटिऐ गलें लाया ते 
चुपचाप ठुरी गई । 

जे किश विधाता ने लिखेदा ऐ उसी कुण मेटी . सकदा ऐ 
चलो इस बाकी चौने पाण्डवे गी नई मारने दा बचन ते दित्ता ऐ । 
ए बी बड़ी गल्ल.ऐ । 

परमात्मा ओदा भला करे। कुन्ती परतोई आई । 

पाण्डवे दे सेनापति 


भगवान कुष्ण उपप्लव्य पुज्जे ते उनें पाण्डवे गी हस्तनापुर 
जे किश होई बीती ही सो सनाई | 

“में सचाई दा पक्ख लइये बड़ा जोर लाया ते उन्दे भले गित्तै 
बो उनें गी समभझाया। पर सब कूड़ गै गेया। हुण ते चौथे रस्ते 


बिना कोई चारा नई । हुण ते जुद्ध बिना कोई. गति नई । दर्बारे- 


इच बडे बडेरें बी दुर्योधने गी मता समझाया पर ओ मूख कुसं दी 
सुन गे नई । हुण असे गी चिर नई लाना चाही दाते जंग दी 
त्यारी करनी चाही दी ऐं। कुरुक्षेत्र दे मदाने इच ए जुद्ध होग । 


हुण शान्ति दी कोई' आस नई रेई। युधिष्ठर होरें अपने 


राये गी आखया ते फोजे गी जुद्धभूमि दे निजमे मताबक खड़ा करने 
दा हुकम दित्ता| व dd 

उने सत्ते डिविजनें इच फौच खड़ी करी 'दित्ती। उने द्र पद, 
बिराट, धृष्टुम्न, शिखण्डी, सात्यकि ते भीमसेन होरें गी इक इक 
डिबीजन दा सँनापति बनाई दित्ता। फी सोचन लगे जे बड़ा जर्नेल 

कुण होऐ । युधिष्ठर होर ,सहृदेव शी आंखन लगे--असे इनें 
सत्ते ` बिच्चा कुरौ गी सर सैत्ापति चुनी-लेना चाही हा ऐश ओ 
ऐसा होना चाही दा ऐ जेड़ा भीष्म पितामह हुन्दा मकाबला करी 
“सके । जेड़ा शत्रएं गी भस्म करी सके। जड़ा फोजें गी समे ते 
स्थिति दे'मताबक त्यार करी ले । थुआँड़ा के ब्रचार ऐ इस जिम्मेदारी 
गी कुण सारे कशा चंगा नेभाई सकदा ऐ ? 
उने ' दिने 'ए निजम्‌ हा ज लोके क्षा पहले सलाह लेन्दे हे । 
बड्ढें गी पिंच्छुओं पुछंदे हे । इयां नोजवानें इच ;बड़। “उत्साह 
केदा. हुन्दा हा| ज॑ बहु गी पहलें पुच्छी लौ तां दूएं-गी.बोलने दा 
ग्जादी कन्ने” बोलने दा, समां गे नई मिलदा ते सच्चे मतभेद बी 
बंजुं गं दी बेज्जती समझोन लग़ादे:त। १. - in 
सहदेव ने जबाब दित्ता-राजा बिराट गी सेनापति बुननाः 
चाही दा ऐ उनें.साढ़ी मदत.कोती, भ्रसें उन्दे कोल अज्ञात'बास दे 
दिन कट्टे, उन्दी. मदते, कन्ने; गै. .श्रस श्रपने: राज्जे दा हिस्सा मंगा 
क्रनेआं।. . ... Te कि 
` नकुल आख़न ल॒गा--मिगी.ते जन्नदा ऐ जे. दर पढ़ होरे गी सेना 
पति बनायां जा । ओ. उमरी.-इच, बुद्धि च, हौसले च, कुल'दीं 
दृष्टि कन्ने ते ताकती इच बी बड़े न। द्रोपदी दे पिता द्रुपद होर 
भारद्वाज हुन्दे कृशा धनष: विद्या सिक्खी:। , ओ बड़े.चिरे दे द्रोणाचाय 
कन्ने दौं दौं हत्थ करने गी बल्या करदे न। उन्दी सारे राजे इज्जत ' 
करदे न । ग्रो असें गी पुत्तरें आङ्‌ समभिये सहायता करदे त । 
भीष्म पितामहं तें द्रोणाचायं हुन्दे मकाबले हच उन गी सेनापतिः 
बनाना चाही दा ऐ i 
की युधिष्ठर होरें अजु न, गी ओदा-मत पूच्छेया--“'सेरा-बर्चार 
ऐ स्ने जुद्ध -खेतरे इच असं धृष्ट्युम्न गी अपना सता पति बनाना 
चाही दा ऐ। श्रो इन्द्रियें दा स्वामी ऐ उससे दे हत्थे द्रोणाचार्यं होर 
मरना ऐ। भीष्म पितामह हुन्दे तीर ऊऐ जरी सकदा ऐ । आदी 
शस्तर बिद्या दिविखये परशुराम होर बी पिच्छें हटी गे है। ओ साढ़े 
सैनापति होने दे पूरे काबल न। मिकी ते होर कोई नई लबदा। 

महाभारत ३०४ 
भीमसेन राखन लगा--महाराज ! अर्जुन ठीक आंखा करदा 
ऐ। पर ऋषि गलान्दे न जे शिखण्डी दा जनम भीष्म पितामह गी 
मारने गित्ते होए दा ऐ।' मेरा ख्याल ऐ जे श्रस शिखण्डी गी सेना- 
पति दा पद सौंपच । ग्रोदे मु है उप्पर परशुराम हुन्दे श्राडः तेज 
ऐ । मिकी होर कोई नई लबदा जेड़ा भीष्म पितामह होरें गी 
हराई सके । 
आखर युधिष्ठर होरे कृष्ण भगवान गी पुच्छेया-महा राज ! 
तुस ञ्पनी रा दस्सो । 
सारे जोधे जिन्दे नां ले न इक कोला इक बद्ध न। सारे 
सैनापति होने जोग न। कुसे गी बी सेनापति बनाई देओ । ग्रों 
कौरवें गित्ते त्राह होग । सारियां गल्लां सोचिये भ्रऊ आखना जे 
अजुने दा सोचना ठीक ऐ । धुष्टुम्न गी अपना सँनापति 
चुनी लो। | 
इआं गे होम्रा द्रुपद दा पुत्तर धृष्टय़ुम्न जिन'स्वंवरै इच 
द्रोपदी दा हत्थ भ्रजुं चै गी पगड़ाया हा ते जेड़ा पिल्ले तेरां बरे अपनी 
भनू दी दुर्योधने दे दर्बारे च होई दी बेज्जती उप्पर कुढ़दा रेश्रा हा, 
ते जिस बदला लेने दी टोह लाइ ही पाण्डवे दी सेना दा सेनापति 
नियुक्त कीता गया । बीरें दी सिह गर्जना, ते शैख धुन ते हाथियें 
दी चंघाड़ ने गडगज्ज पाई दित्तौ ते पाण्डवें दी सैना अपनी जुद्ध 
रचना बनाइये कुरुक्षेत्र दे मदानै इच आई पुज्जी। | 

कोरवें दे सेनापति 


भीष्म पितामह होर कौरवें दी सँना दे सैनापति बने । 
दुर्योधने बड़ी धीनगी कन्ते उनेंगी चरणबन्दना कीती ते आखेया-- 
महाराज ! तुस साढ़े नेता बनो सैना दा संचालन करोते ग्रसे गी 
ऊभ्रां गे जित्त ते जस्स हुग्राञ्रो जियां स्वामी कार्तिक नै देवते गी 
दुआया हा । तुस श्रग्गे ते तुन्दे पिच्छे अस । 

भीष्म पितामह होर आखन लगे-खरा इयां गै सेई । पर 
इक गल्ल सोची लें । ए माढ़ी टकोदी गल्ल ऐ । अऊ पाण्डु दे 
पुत्तरे गी उन्ना गे प्यार करनां जिच्नां तुसें गी । में बचन कीता दा 
ऐ इस करी थुग्राड़ा सेनापति ते बनी जाङते ग्रपना फर्जी बी पूरा 
करङ। हजारां बीर जोधे मेरे तीरे कन्ने मरङन बी पर पाण्डवे गी 
में नई मारी सकदा। मेरी इस जुद्धो च कोई सम्मति नई । पाण्डवे 
गी अऊ मारन नई लगा ते लड़ाई दे बाकी फर्ज जरूर पूरे करङ। 

इक गल्ल होर ऐ। थुश्राड़ा लाडला कणं नई चान्दा जे 
में सैनापति बनां । उसी मेरियां गल्लां चंगियां नई लगदियां । 

थुआड़ी मरजी होऐ तां उसी बेशक सौनापति बनाई ले की जे 
ओ शुरू थमां गे अपनी मरजी मताबक रौना दा संचालन करे दा ऐ । 
मिगी कोई इतराज नई होग। 
भीष्म होरें गी कर्ण दे तौर तरीके नई हे सखान्दे । 
कर्ण अपने थार बड़ा गमान करदा हा ग्रान “लगा जिन्नां 
तिर भीष्म होर सौनापति न अऊ जुद्ध नई करङ। ओ मरी जाङन 
तां लड़ाई इच ग्रौङ ते अजु ने गी मारङ।' 
भलोके समें इच बी बड्ढे बड़े लोकें इच ईरखा ते दुःख 
हुन्दा हा । 
दुर्योधने भीष्म हुन्दी शै मन्नी लेती ते उनें गी अपनी फोजों 
दा सेनापति बनाई दित्ता। कौरवें दी सैना बी कुरक्षत्रे गी चली .«: 
आखो समुद्र ठाठां मारदां शरग्गें बधन लगा होऐ । 

बलराम 


बलराम होर कृष्ण जी दे. भ्रा हे। बड़े मन्ने तन्ने दे शूरबीर । 
श्रो पाण्डवे दी छौनी इच ग्राये। उनें नीली रेशमी पशाक लाई दी 
ही ते उन्दी चाल बब्बर शेरै आङ्‌ रोबदार ही । युधिष्ठर, कृष्ण जी 
ते. बाकी सार उस बीर जोधा दा स्वागत कीता। द्रुपद ते बिराट 
होरे गी प्रणाम करिएऐ बलराम होर युधिष्ठर हुन्दे कोल बेई गे। 


उनें. आखेया-भ्रऊं कुरुक्षेत्र ञ्रायां । -में सुनेया ऐ जे भरत दे 
वंशज लालच, रोह ते नफरत दी भावने कन्ने दबोई गे न । सुलह 
सफ़ाई दी गल्ल तरुट्टी गेई ऐ । जुद्धे दी घोशना होई गई ऐ। 
. बलराम हुन्दा गला भरोची गेया किश रुकिए आखत लगे-- 
है युधिष्ठर जी ! बड़ी भयंकर तबाही होने आलीं ऐ । धरती 
उप्पर लंहुऐ दा चिक्कड़ होई जाना ऐ | उसलोथें ते बढोए दे ग्रंगें कन्ने 
खटोई जाना ऐ। क्षंत्रियें गी पता नई के पांगलपन स्वार होऐ दा 
जे उने गी, अपना भविकख बी नई लबदा । बुरे दिन श्रांये 

दे लबदे न। में कृष्ण होरें गी बड़ा समझाया ऐ। जियांअसें गी 
दुर्योधय ऊंग्रां गै पाण्डव । भ्रयें दे झगड़े इच श्रसें गी पौने दी के 
लोड ऐ । पर श्रो सुनदे गेनई। उनें गी श्रजुन कन्ने प्यार ऐ। 
ग्रोवी सचाई दे रस्ते दा खुञ्जी गे न ते हुण तुन्दे पारौ आई बेठे 
न । उनें जंग गी गै ठीक समभेया ऐ । हुण में ते कृष्ण बरोधी दलें इच 
कियां होई जाचै । दुर्योधन ते भीमसैन दोऐ माढ़े शगिद न। अऊ दौंने 
गी प्यार करनां, दौनें दा मान करनां । हुण इकदा पवल देइये दूए 
बरुद्ध कियां लड़ां । मेरे कशा कौरवें दा नास नई दिक्खन हुन्दा । इस 
करी में इस लड़ाई च हिस्सा नई लैनां। इस जुद्धौ सब किश 
भक्खी ओड़नां ऐ। दुनियां गित्तै ए बड़ी भारी दुर्घटना होने गाली 
ऐ। इस करी अऊ ते तीर्थे चलेयां । उनें जुद्ध दी भीषणता 
दस्सी । उन्दा हिरदा दुख ते गमे कन्ने भरोचे दा हा ! उने 
परमात्मा उप्पर गै डोर सुट्टी । जो इच्छया भगवान दी । बलराम 
जी दा महाभारते दी लड़ाई थमां बाहर रौना बड़ी टकोदी मसाल ऐ 
जे सच्चे ते भले आदमी कनेई दुविधा इच फसी जन्दे नं। दमें रस्ते 
ठीक लब्बन ते इक मजबूरी चुनना पे तां नेएं मानु गित बड़ी भारी 
दुविधा खड़ी होई जन्दी ऐ । 
ऐ पर ए 'मसीबत देयान्तंदार मानू गित्त गे हुन्दी ऐ । बेइमान 
लोके श्रास्तै एं कोई मुदकल नई हुन्दी । उन्दे अपने स्वार्थं सिद्ध 
होने चाही दे न। उन्दी मरजी तोड़ चढ़नी चाही दी ऐ । उन्दा 
स्वार्थ सिद्ध होइ जा तां सब ठीक ऐ। पर जिनें कोई हीखी गे नई 
उने महापुरुषें गी के ? महाभारतै दी लड़ाई इच भीष्म; बिदुर, 
युधिष्ठर ते कणं हुन्दे जीवन दिक्खी लौ । श्रस इस बड ग्रन्थे इच 
पढ़ने आं जे इनें गी अ्ंपनी समस्या कियां ते कनेई स्थिति इच 
सुलभानी पेई। इन्दियें कठनाइयें दे समाधान कोई इवैकँ नेए तरीके 
कन्ने नई होएं। हर इक दा श्रपना चरित्तर हाँ ते उस मतांबक गे 
उस समस्या दां हुल क्ट या । 
अज्जं कल्ले दे श्रालोचक ए बन्यादी गल्ल गे भुलली ज॑न्दे न 
ते सारें गी इक्क भा तोलन लगदे न। ए गलत हुन्दा ऐ । अस 

रामायण पढ़चै तां असे गी सवक सिक्खना चाही दा ऐ जे दशरथ, 
कुम्भकर्णं, मारीच, भरत ते लक्ष्मण सामने के समस्या ते कठनाइयां 
आइयां-ते उनें कियां उनेंगी सुलझाया ते पार पाया । इथां गै 
बलराम हुन्दा महाभारत दी लड़ाई थमां बक्ख रोना बी इक बड़ा 
भारा पाठ ऐ जेड़ा असें सिक्खना चाही दा ऐ। दो राजे गे महा- 
भारतै दी लड़ाई थमां बाहर रहे हे । इक बलराम होर ते दूए 
भोजकट दे राजा रकम होर। रुकम हुन्दी लौकी भैनू' नै कृष्ण 
हुन्दे कन्ने ब्याह कीता हा । 
उन्दी कत्थ अगले ध्या इच ऐ । 

भीषमक होर बिदर्भ दे राजा हे। उन्दे पञ्ज पुत्तर ते इक 
धी ही । राजकमारी दा नां रुकमनी हा ते इ्लैपे इच ओपरी गे 
ही । उन्नी गे ओ शीलवती ते भलीलोक ही। उस कृष्ण जी 
दी मैहमा सुनी । उस मनै इच पक्का करी लैता जे कृष्ण जी 
कन्ने ब्याह.करना ऐ। ए इच्छा ओदी रोज रोज पक्की हुन्दी गई । 
श्रोदे नातें साकं गी बी ए गल्ल चंगी बकोई । पर श्रोदा बड्डा श्रा 
जड़ा जुवराज हा ओ कृष्ण गौ बिल्कुल नई हा चान्दा। उस अपने 
पिता महाराजा भीषमक गी आखेया--में रुकमनी कृष्ण गी नई 
ब्याई देनी । चेदी दे राजा शिशुपाल कन्ने रुकमनी दा ब्याह करी 
ग्रोइने आं। महाराज बुट होई गेदे हे जुबराज दी मरजी गै मनोनी 
ही उनें किश नई आखेया। साफ होई गेया जे रुकमनी गी शिशुपाल 
कन्ने जबदंस्ती ब्याही दित्ता जाग। 

रुकमनी मने कन्ने कृष्ण जी गी चान्दी ही। श्रोते लक्ष्मी दा 
ग्रवतार ही । ओ दुखी होई । उसी जकीन होई गेया जे बापू 

होर ते बेवस नश्रोदा श्रा गै बाऊ दे घोड़े उप्पर चढ़ेदा ऐ। उस 
बापू हुन्दी कोई गल्ल नई मन्ननी। ते ए ब्याह नई रुकना । उस 
मतत हढ़ कीता ते पक्का इरादा करी लैता जे किश उपा तुप्पेया गे 
लोड़चदा ऐ । उस क्वारपुने दा संकोच छोड़ेया ते इक ब्राह्मण दे 
कन्ने सलाह कीती ते उसी अपना दूत बनाइये कृष्ण हुन्दे कोल. 
टोरेया । उसी आखेया जे कृष्ण जी गी सारी गल्ल सनायां ते ग्राखेयां 
जे मदती गी पुज्जो । 

ब्राह्मण द्वारका पुज्जा ते उस कष्ण जी गी रुक्रमनी दी हालत 
सनाई ते ग्रोदे पासेया प्रार्थना कीती ते कन्ने ओदी दित्ती दी चिट्टी 
कृष्ण होरे गी दित्ती। चिट्ठी इच इयां लिखे दा हा-- र 

“में मने थुश्रां तुसे गी श्रपना पति ते स्वामी धारी लेता दा ऐ । 
हुण ए तुन्दा फर्ज ऐ जे मेरी मदत करो । ग्राओ, नई तां शिशुपाल 
ने मिंगी लई जाता जे। इस मामले इच चिर लाने दी गल्ल नई । 
इस करी कल इत्थें पुज्जो, शिशुपाल ते जरासन्ध दियां फौजां तुन्दा 
बरोध करङन । ते जे मिगी लई जाना ऐ तां इन्दा मकाबला करना 
पौग । परमात्मा करें तुस सफल होवो ते मिगी लई चलो । मेरे 
श्राऊ नै मिगी शिशुपाल कन्ने ब्याहने दा पक्का प्रबन्ध करी लेता 
दा ऐ । ते ब्याह दियें रस्में इच इक रस्म मूजब में कल गौरां दी 
पुजा गित्तै मन्दर जाना ऐ। ऊएऐ इक मोका जे, उसले मिगी लई 
चलयो । बचाई लेयो। जे तुस नई फुज्जे तां में आत्म हत्या करी 
लैङ।. चलो फी अगले जन्म तुन्दे कन्ने मिलङ |” 

` कृष्ण होरें पत्तर पढ़ेया ते 'मठ रथे उप्पर जाई चहे। `: 

राजे दे हुकमे मूजब विदर्भ दी राजधानी कुण्डिनपुर खूब ' 
सजाई दी ही ते राजकमारी दे शिशुपाल कन्ने ब्याह दियां त्यारियां 
जोरे कन्ने जारी हियां। ` होवै आला मराज ते ग्रोदे साथी सारे 
कृष्ण हुन्दे शत्रु हे । ओ सारे राजधानी इच किट्ठ होए दे हे । 

बलराम होरे गी कृष्ण जी दे इक दम ते चोरी टुरी जाने 
दा पता लग्गा । उनें सोची लेता जे विदभं दी राजकमारी दी गे 
गल्ल ऐ । उनें सोचेया ऐसा नई होए जे कृष्ण जी इवकले श्रपन 

जान्ती दुश्मनें कोला घिरी जान ते काबू आई जान । अरो ते कृष्ण 
जी दे लहुऐ दे प्यासे त । बलराम जी ने इक खासी फौज 
कढी कीती ते कुण्डिनपुरे पासे मार्च करी दित्ता । 
रुकमनी अपने मैह लें चा निकली । अ्रपनी सखियें कम्ने घिरी दी 
देवी दे मन्दरे पासे गौरां दी पूजा गित्तौ चली । 
ग्रो प्रार्थना करन लगी-हे देवी माता, बौढ़। अऊ थुआड़े 
चरणें इच ग्आइयां तू माढ़ी भगती जाननी एं। मिगी बर दे जे 
कृष्ण जी मेरे पति होन। 
जिसलै ओ मन्दरै दा बाहर निकली उसी कृष्ण ची दा रथ 
लब्बा । जियां लोहे दी सई चुम्बक कन्ने खचोन्दी ऐ । इयां रुकमनी 
रोड़ी ते कष्ण हुन्दे रथै इच बई गई। ष्ण जी उसी लइये श्रो गये 
ग्रो गये बाकी सारे दिखदे गे रई गे। 
नौकर जुवराज रुकमन कोल द्रौड़े ते जे किश होग्रा हा 
सनाया । 
रुकमने प्रण कीता--अऊं कृष्ण गी जियें मारिये परतोङ । 
ओ इक बड़ी भारी फौज लइयै इष्ण दे पिछे लग्गा। इन्ने चिरे 
इच बलराम हुन्दी सैना पुज्जी गई ही। दौने बरोधी दले इच 
घोर जुद्ध होग्रा । रुकमने दी सैना तित्तर बित्तर होई गई । कृष्ण जी. 
ते बलराम जी जित्तिऐ घर परतोए । उत्थ रीति रवाज कन्ने 
कृष्ण जी दा रुकमणी कन्ने ब्याह होग्ना । 
रुकमन हारी गेदा हा उसी शर्म श्राई रो कुण्डिनपुर नई गेया 
उस जित्थें इष्ण हुन्दें लड़ाई होई ही उस थारे उप्पर भोजकट चां दा 
नगर बसाई लेता ते राज करन लगा । 
उसी जिसलै कुरुक्षेत्रे दे जुद्धं दा पता लग्गा। उस इक बड़ी. 
संना किट्टी कीती ते उत्थें आई पुज्जा। उस सोचेया जे इयां ऋष्ण 
हुन्दी मित्तरता प्रापत होई जाग। उस पाण्डवें गी अपनी सहायता. 
पेश कीती | .ओ अर्जुन गी ग्रान लगा--हे पाण्डवो ! दुश्मन दी 
संता बड़ी बडी ऐ। अऊ थुझ्नाड़ी सहायता गित्ते प्रायां । मिगी 
आखो सेना दे.जिस हिस्से उप्पर हमला करना होऐ ग्रऊं करां । 

ग्रऊ द्रोणाचार्य, कृपाचायं ते भीष्म होरे कन्ने बी लड़ी सकनां । 
अऊ तुसें गी जित्त कराई देङ। तुस इक बारी अपनी भरजी दस्सी 
ओड़ो। अजु ने कृष्ण हुन्दे पासँ दिक्‍्लेया ते हस्सन लगा । अ्रजु न 
श्राखन लगा--हे रुकम जी ! अस इत्र दी बडी सना कोला नई 
डरदे । असें गी तुन्दी सहायता दी बी लोड़ नई । थुआड़ी सहायता 
लेने दी साढ़ी खास मरजी बी नई। तुसें ठहरनां तां ठहूरो, जाना 
ते जाओ उठी | जां जियां तुन्दी मरजी ऐ अऊां करो । 

सुनिऐ रुकम गी बड़ा रोह राया । ते शर्म बी आई । फी 
दुर्योधने दी बकखी गेया । पाण्डबें मेरी महूत ठकराई दित्ती ऐ । 
मेरी फौज तुन्दी सेवा इच हाजर ऐ । दुर्योधन आख़न लगा-- 
““पाण्डवें तुसें गी जवाब दित्ता तां तुस असें गी मद्दत देन आये ग्रो । 
मिगी तुन्दी सहायता दी लोड नई । में पाण्डवें दी जूठ नई 
चखदा । 

इयां दोनें बक्खी दा शर्मसार होए दा रुकम अपने राज्जे गी 
परतोई गेया । ते उस महाभारतै दे जुद्धे इच हिस्सा नई लेया । 

जुद्ध इ तटस्थता किन्ने गे चाल्ली दी हुन्दी ऐ । इक ते मन 
गे नई मनदा जे लड़ाई होऐ। दूए स्वार्थ ते अपना अभिमान हुन्दा 
ऐ जेड़ा बक्ख रखदा ऐ । कई डरे मूजब जां सुस्ती कारण जुद्ध इच 
नहीं लड़दे। बलराम होर जेड़े नई लड़े ग्रोदा कारण उन्दी शान्ति 
गित्तै पक्की मरजी ही | ; 

रकम नई लड़ेया एदे इच ग्रोदा श्रभिमान हा उस धमे दा 
पक्ख नई लेता, ओ श्रपनी शात गित्तौ लड़ना चान्दा हा। उसी कुसे 
बी नई रखेया | 

दूए दिन लड़ाई शुरू होनी ही । कौरवे दे सैनापति, भीष्म 
पितामह होर अपनी बहादरी दियें गल्लें कन्ने दुर्योधने-दा दिल बधा 
करदे हे । ओ कौरवें दी सैना दे जोधें दी बीरता, चतराई ते काबलीयत 
बक्खो बक्ख दस्सन लगे ! दुर्योधन बड़ा खुश होआ। फी कर्ण दे 
बारे इच गल्ल बात चली :-- 

भीष्म होर आखन लगे--कर्ण थुआडा बड़ा प्यारा ऐ पर अऊ 
उसी कोई बड़ा जोधा नई समझदा। उसी ते छड़ा पाण्डवे कन्ने 
नफरत करना ग्रौन्दा ऐ । ते कन्ने छड़ा घमण्ड भरे दा ऐ। घमण्ड 
बी कोई करै पर उसी ते दू एं दी निन्द्या बगेर किछ श्रौन्दा गै नई । 
आऊ ते नई समभदा जे उच्चे दर्जे दे जोधें बिच ओदा कोई थां होई 
सकदा ऐ। हुण ते ओदे कोल जमान्द्र्‌ कवच कुण्डल बी नई रे । 
इस लड़ाई बिच ओदा मिकी कोई खास लाह नई होई सकदा । 
परसराम हुन्दा श्राप बी उसी ऐ। मौके बेल्ले उसी मन्तर गै भुलली 

जाने न। ते अर्जुन कर्ण बिच जेड़ी लड़ाई होनी ऐ उस बिच कर्ण 
ने मरोई जाना ऐ। भीष्म होर सिद्धी सिद्धियां ते कोरियां गल्ला 
सना करदे हे दुर्योधन ते कर्ण कोला नई जरो्रा | 

बलदी उप्पर द्रोणाचार्य होरें तेल सुट्रेया ते ग्राखेया--““भीष्म 
पितामह होर ठीक आखा करदे न। कर्ण ते छड़ा घमण्ड 
कन्ते भरोचा दा ते अपने इच फुल्ले दा ऐ। ए दौं नेए 
्रौगण न जेड़े जुद्ध दी सूखम कला पासेया मानू गी फरकाई 
श्रोड़दे न । इस इएऐ नेई लापर्वाही करनी ऐ ते मरोई 
जाना ऐ।” कर्ण गी बड़ा रोह चढ़ेया ते भीष्म पितामह होरे गी 
ग्रान लगा । ओदियें अक्खीं चा लोरे बला दे हे। “तुसें म्हेशां मेरी 
निन्द्या गै कीती । तुस गी मेरे कन्ने जिद ऐ, खार ऐ ते नफरत ऐ । 
तुसें मिगी निन्दने दा कदें मौक। नई जान दित्ता । अऊ दुर्योधने 
दा मुह दिक्खिये ए सब किश तान्ने मीने जरदा रेआं । 


तुसें आखेया ऐ जे इस लड़ाई इच श्रऊ किसे कारी दा सिद्ध 
नई होन लगा | अऊं अपनी धारना दस्सनां मेरे करिए नई तुन्दे 
कारण गे कौरवें दा भट्ठा बौना ऐ। तुस अपने मने दी सच्ची 
गल्ल की छपैलदे ग्रो ? सच्ची गल ए ऐ जे तुस दुर्योधन गित्तै प्यार 
रखदे गे नई । दुर्योधन ए गल्ल जानदा नई । तुस मिगी नफरत 
करदे ओ इस करी जदू बी मौका थोन्दा ऐ तुस दुर्योधने दे मने इच 
मेरे बारे जहर भरदे ओ । अपना उल्लू सिद्धा करने गित्ते तुस मेरी 
शक्ति गी म्हेशां घटाइये दसदे ग्रो, मिगी सदा गराने दी कोशश 
करदे ्रो। तुन्दा बर्ता ते नेआ होई गेदा ऐ जेड़ा क्षत्रिये गी नई 
सोभदा । छड़ा उमरी इच बड़ा होई जाने करी जोधें इच मान 
नई होई जन्दा । एदे गित्ते बीरता दी लोड़ हुन्दी ऐ । साढ़े 
तल्लकात नई बगाड़ो । 

कर्ण फी दुर्योधने गी आखन लगा-हे शूरबीर ! किश सोच 
ते अपना भला आपू' दिक्ख । भीष्म पितामह हुन्दे उप्पर गै डोर 
नई छोड़ी ओड़े । एते साढ़े बिच फुट्ट पा करदे न । इनें जियां 

मेरा नकशा खिच्चेया ऐ ओदे कर्ने तुगी गे नुक्सान पुज्जना ऐ । 
भेरी निन्द्या करिए ए मेरा उत्साह मद्ठा करना चान्द न । इन्द इच 
हण कवख नई रेदा--ए फोक होई गेदे न । इन्दा समा निकली 
शेदा ऐ। अभिमानी ए आपू न ते उस घमण्डै इच ए दूएं गी किश 
समदे गे नई । इन्दी वृद्ध श्रवस्था दी कदर करनी चाही दी ऐ । 
इन्दे तजब थमा लाह बी लेना चाही दा ऐ पर अस गी झास्तरें दी 
गल्ल बी नई भुल्लनी चाही दी जे बढेपे इच आदमी पतरी जन्दा एं । 
फल मता पक्की जा तां गली जन्दा ए, सडी जन्दा ऐ। तुसों उनें गी 
सैनापति बनाया ऐ ।. -दूएं दी बहादरी दा लाह इन अपना ना 
चमकाने इच लैना ऐ पर अऊ सच आखना ज॑ इन्दी कमान इच ते 
इन्दे जीन्दे में लड़ाई इच हिस्सा नई लेता । जिसले ए मरी 
जाङन तां गे अऊ लड़ाई इच ऑङ । 

सच्ची गल्लः ए ऐ जे घमण्डी गी ए बकोन्दा ग नई जे.अऊ 
घमण्ड करा करनां । जिसलै कोई इआं उसी ओदा दोष दस्सँ तां 
ओ ऊरऐ दोस दस्सने श्राले गी लान लगदा एं । ग्रोदी च्यां बुद्धि 
उप्पर पर्दा पेई जन्दा ऐ ते जेड़ा उसी ओदा दोष दस्सँ अरो उस्से गी 
अपराधी समन लगदा ऐ । 
. ए गल्ल इस कत्थै थमां भलेया सिद्ध हुन्दी ऐ । भीष्म 
पितामह होरें अपने रोहै गी काबू कीता ते श्राखेया-“हे कर्ण । ए 
मौका बड़ा कठन ऐ इस करी तू जीन्दा लब्बा करनां एं (नई ते 
ग्रऊं तुगी इससे ले मारी ओड़दा) । क्रोरवें दी बुद्धि भ्रष्ट करने 
आलांतू एं। तू बड़ा भारा कुबुद्धि एं।” दुर्योधन भली मसीबते 
इच फसेया । 


आखन लगा--है पितामह जी मिगी तुन्दी दौनें दी लोड ऐ 
तुसें दोनें गे शूरवीरता दे कारनामे दस्सने न । एदे इच के शकक 
ऐ । निक्की लो हुन्दे गै जुद्ध शुरू होई जाना ऐ। अपने गे मित्तरें 
इच लड़ाई की होऐ । इसले ते शज सामने ग्राई खड़ोता दा ऐ। 


पर कण ग्रपने हठ उप्पर डटेया रेश्रा ते आखन लगा जे जिनता 

चिर भीष्म होर सैनापति न में लड़ाई नई करनी । आखर दुर्योधन गी 
कर्ण दी गल्ल मन्ननी पेई। ओदी धमकी अग्गें नौना पेया । दस दिन 
जुद्ध हुन्दा रेआ ते कर्ण नई लड़ेया । ग्रोदी सेना सड़दी रेई । दस्सें 
दिनें परैन्त जिसलै भीष्म होर डिगे ते तीरे दी सेजा उप्पर पेई गे 
तां कर्णे उन्दे कोल गेया, मत्था टेकेया ते माफी मंगी । भीष्म 
पितामह होरें माफी दित्ती ते सीर्बाद बी । फी ते कर्ण सहयोग 
देनलगा। उससे सुझा दित्ता जे द्रोणाचार्य होरे गी सेनापति 
बनाओ । भीष्म हुन्दे बाद द्रोणाचार्य होर कौरवें दो सँनापति 
बने। जिसलं द्रोणाचार्य होर मोये तां कर्ण नै कौरवे दी सैना दी 
कमान साम्बी । 

कृष्ण जी दा उपदेश 


लड़ाई दी त्यारी मकम्मल ही । दवक्खी दे जोधा किट्टू होए 
ते उनें प्रण कीता जे परम्परा युआं चली औन्‍्दे जुद्ध दे नियमें दा 
पालन करगे | जंग दे तौर तरीके ते नियम समें समें उप्पर बदलद 
बी रौन्दे न। जेग्रस महाभारते दे समें गी अपने सामने नई 
रखचै तां ग्रसे गी महाभारत ग्रन्थै दियां किन्नियां गै गल्ला नई 
समभोन्दियां। ते किश गोरखधन्धा बोन लगदा ऐ | 

जियां कथा चलदी ऐ उस थमां पता लगदा ऐ जे कुरुक्षेत्र दी 
लड़ाई इच के नियम हे ते कियां उन्दा पालन होग्रा । जिसले सूरज 
अस्त हुन्दा हा तां जुद्ध बन्द होई जन्दा हा ते लड़ने आले इक दूए 
गी मित्तरें ग्राइ मिलदे गिलदे हे। बरोबरी दी टककरे आलें दी 
इक्कली २ लड़ाई बी हुन्दी ही उसी दन्द आखदे हे। पर कोई धर्म 
बरुद्ध तरीके इस्तामाल नई हा करी सकदा । जेड़े मदान छोड़ी 
जान, जां पिछें हटी जान उन्दी उप्पर हमला नई हे करद । घुड़स्वार 
कन्ने घुडस्वार गै जुद्ध करदा हा। घुड़स्वार पयादे उप्पर हमला नई 

हा करदा | इयां रथें ग्राले, रथें आलें कन्ने, हाथीस्वार, हाथीस्वारें 
कन्ने, ते प्यादे प्यादे कन्ने गे पलचदे हे । जेड़े शरण गाई जान, 
जां हार अच्नी लैन उन्दी जान बकशी होई जन्दी ही | जड़ा लड़ाई च 
हथ्यार सुट्टी रोड़ श्रोदे उप्पर बार नई हे करदे । जेदे कोल 
शस्तर नई हा हुन्दा उसी नई हे मारदे । जेदा ध्यान कुस होर 
पासँ होऐ, जोड़ा पिछें हटा करदा होऐ, जेदा कवच तरुट्टी गेदा होऐ 
उसी नई हे मारदे । इक लड़ा करदा होऐ तां दुप्रा जेड़ा लड़ा 
नई करदा होऐ ग्रो लड़ने आले उप्पर हमला नई हा करदा । जोड़े 
नौकर लोक लड़ा नई करदे होन उन्दे उप्पर बी हमला नई 
हे करदे । शंख बजाने आले ते ढोल बजाने आलें उप्पर बी हमला 
नई हे करदे । 

कौरवें ते पाण्डवे इनें नियमे उप्पर चलने ते इन्दा पालन करने 
दा प्रण कीता। ठीक ते गलत दे बारे बिच मनुक्खें दे बचार 
बदलोन्द रहे न। हुण जेड़े जुद्ध हुन्दे न उन्दे इच कोई बी नई 
बची सकदा | हुण ते मेखचीनें उप्पर हमले करद न, वेजबान पद्ञु 
घोड़े, ऊंट, ख़च्चरां ते डिस्पेन्सरियां ते होर लोक जोड़े मर्द बुड 
जुआन ते बच्चे नई बी लड़दे, लड़ाई दे लपेटै इच आई जन्दे न ते 
मरोई जन्दे न। 

कई बारी महाभारतै इच बी नियम त्रुट्टे । कृते २ नियमें दा 
उल्लंघन होग्रा, भाये किश कारण बी होग्रा । आमतौर उप्पर मन्ने दें 
नियमें दा पालन गे होआ । जित्थें कतं नियम त्रुद्टा उसी चंगा नई 
समभेआ गया । उसी गलत ते शमनाक गे आखेया गेया । 


अपनी सैना दे सर्दार राजों गी भीष्म होर आखन लगे-बहादरो, 
लुन्दे सामनै शानदार मौका ग्राया ऐ। तुन्दे आस्ते सुर्ग दे दर्वाजे 
खुल्ली गे न । इन्द्र देवता ते ब्रह्मा जी कन्ने रौने दा मौका आया 
ऐ । अपने बजुगे दो रस्ते उप्पर चलो ते क्षत्रिय धर्म दी पालमा 
करो। खुशी २ जुद्ध करो ते जस्स कमाश्रो । क्षत्रिय बीमारी 
कन्ने बिस्तरे उप्पर मरना चंगा नई समझदा। ओ बुड़ा होइऐ ते 
अईयां रगड़िऐ मरना नई चान्दा । श्रो मदान जंग इच मरन 

चंगा समभझदा ऐ। सारे राजे राखन लगे ठीक ऐ ते उने दुन्दबियां 
बजाइयां अपनी हामी दस्सी ते कौरवें दी जय दे नारे लाये । 
भीष्म हुन्दो झण्डे उप्पर ताड़ दा बूटा ते पंज तारे हे। अश्व- 
त्थामा दे झण्डे उप्पर बब्बर शेरे दी पृशलै दा नशान हा । द्रोणाः 
चाये हुन्दे सनहूरी भण्डे उप्पर कमण्डल ते धनखवाने दा नशान हा। 
दुर्योधने दो झण्डे उप्पर काले फिनियरै दा नशान चमका करदा हा । 
कृ पाचायं हुंदो भण्डे उप्पर बेले दी तस्वीर ही । जयद्रथ हुन्दे ध्वज 
उप्पर जंगली सूरे दा नशान हा। इयां गै होरनें दो बी नशान हे ते 
फण्डें दा जलूस बने दा हा | 
कौरवें दी फौज गी सज्जे दे दिकिल युविष्ठर होरें अजु न 
गी आंखेया--शत्रुएं दी फौज बड़ी ऐ। साढ़ी फौज घट्ट ऐ | असें गी 
अपनी फौज किट्टी रखनी चाही दी । ओदा फला नई करना ऐ, 
मता फला करने कन्ने अस खिल्लरी जागे ते कमजोर होई जागे। 
इसकरी अपनी फौजे गी सूचीमुख व्यूह बिच खडेरो । 
हुण जिसलै अजु ने दौने बक्खी सनां खड़ोती दियां दिखियां 
तां ओदा मन बड़ा ख़राब होग्ना । इष्ण जी नै ओदी बेचेनी दूर करने 
गित्ते ते शकक मटाने गित्ते उपदेस दित्ता जिसी गीता दा उपदेश 
आखदे न ते जेड़ी करोड़ें हिरदें इच परमात्मा दे शब्दे दे रूपे इच 
जगत्प्रसिद्ध ऐ । ऐ मनुक्ख मात्रे दे साहित्य दा श्रनमोल खजाना ऐ । एदे 
इच कतव्य पालन दा उपदेश, निष्काम भावना कन्ने कम्म करना, ते 
फलै दी इच्छेया नई करना ते सारें स्तै ्रमीर गरीब विद्वान अनपढ़ 
ज्ञानी अज्ञानी ग्रास्तै टकोदा उपदेश ऐ । इस जिन्दगी दियां समस्या 
सुलभाने आस्तै एदे इच सुन्दर प्रकाश ऐ। 

हर इक चीज त्यार ही ते लड़ाई शुरु होने आली ही । ठीक 
ऐसे ओड़कशोए आले मौके फौजें दिखेया जे युधिष्ठर होरे अपना 
कवच तुश्रारेया, हथ्यार छोड़े, अपने रथे थमां उतरे ते कौरवे दे 
सैनापति पासे पैदल ठुरी पे । “ए युधिष्ठर होर के करा करदे न! 
हर इक आदमी इए प्रश्‍न पुछदा हा ते हरान हा जे युधिष्ठर चान- 
चक्क गे कियां ट्री पे ते के करन लगे न ! 

अजुंन बी बड़ा हरान होग्रा। उस रथे उप्परा शड़ापी मारी 
ते युधिष्ठर हुन्दे पासँ द्रौड़ेया । बाकी श्रा ते कृष्ण होर बी द्रोड़े । 
ग्रो डरे खबरें युधिष्ठर होर अपने सुभा मताबर्क' चानचवक गे सुलह 
सफाई दा फेसला ते नई करी बेठे ते हुण श्रोदी घोषणा करन 
चले न। 

हे महाराज ! तुस शत्रुएं पासै इयां को जा करदे ओ ? तुसें 
ग्रसे गी किश दस्सेया गे नई । शत्रू लड़ाई गित्ते त्यार न, उने 

शस्तर सोत्रे दे न, ते तुस कवच तुआरिएऐ ते शस्तर त्रद्टिऐ उन्दे पासे 
जा करदे ओ ? कुसे गी कन्ने बी नई लेश्रा । असेंगी दस्सो तुस 
के करन लगे ग्रो ? अर्जन होरे पुच्छेया । पर युधिष्ठर होर डूगियें 
सोचें पेदे हे। ते चुपचाप भ्रग्गें बधदे जा करदे हे । कष्ण होर 
जानीजान ऐ। ग्रो सारें दे बक्खर जानदे हे । किश मुस्कराये ते 
आखन लगे-युधिष्ठर होर जंग शुरु होने थमां पहलें बजुर्गं कशा 
झीर्बाद लैन जा करदे न। उन्दा बचार ऐजे बुर्गे दी शीर्वाद ते 
जाजत बिना जुद्ध शुरू नई करना चाही दा। श्रो भीष्म पितामह 
ते गुरु द्रोणाचार्ये हुन्दे शीर्वाद लैन जा दो न। इस करी उने शस्तर 
नई धारे। उन्दा इयां करना ठीक ए। उनेंगी सदाचार दा पता 
ऐ। सदाचार दो सहारे ग्रस जुद्ध जितगे । दुर्योधने दी सैना दे 
लोक युधिष्ठर होरें गी हत्थ जौले कीते दे इयां श्रोन्दे दिक्खेया तां 
ओ सोचन लगे युधिष्ठर होर साढ़ी ताकत दिक्खिऐ डरी गे न ते हुण 
सन्धि करन ग्रावा करदे न। इने क्षत्रिये गी लाज गे लुझ्राई ऐ । 
ए साढ़ी कौमें इच नेश्रा डरपोक कियां जम्मी पेया ऐ इयां युधिष्ठर 
हुन्दी निन्द्या करदो ग्रो खुश बी होन लगे जे भ्रसों बिना जुद्ध कोते गे 
लड़ाई 'जित्ती लेती ऐ। 

युधिष्ठर होर सज्जी दी ते बिल्कुल लड़ने गी त्यार सैना 
बिचा लंधिऐ भीष्म पितामह हुन्दे कोल पुज्जे, उन्दे चरण छूइएऐ 
प्रणाम कीता ते आक्खन लगे-- 

दादा जी--जुद्ध शुरुं करने दी जाजत देश्रो । असे तुन्दे बरुद्ध 
लड़ने दा जिगरा कीता ऐ। तुसें गी कोई नई जित्ती सकदा, तुन्दी 
बरोबरी दा कोई नई । लड़ाई शुः करने थमां पहलें श्रसे गी 
शीर्बाद देओ। 

भीष्म पितामह होरें ओखेया--बेटा ! तू! भरत वंश दा जाया 
ए। ते क्षत्रिय घे दे मताबक गै थुआड़ा कम्म करने दा तरीका 


ऐ। तू मनासब गे गल्ल कीती ए। तुंगी 'दिविखये मिगी खुशी 
हदी ए.। 

तू जुद्ध कर जीत थुआड़ी गे होती ऐ । अऊ अपने थार 
स्वतन्तर नई । ग्रऊ महाराजा धृतराष्ट्र कन्ते मजबूरी करी बद्धा दा । 
ते में कौरवे भेठा गे जुड़ करनां ऐ। पर ए पक्की गल्ल ऐ जे थुश्राड़ी 
हार नई होग। 


भीष्म पितामह जी कोला जाजत ते शीर्वाद लेइथं युधिष्ठर 
होर द्रोणाचार्यं हुन्दे कोल गे। 

प्रदक्खन कीती ते प्रणाम कीता । द्रोणाचायं होरें बी शीर्बाद 
दित्ता ते ग्राखेया-हे युधिष्ठर । श्रऊ कौरवें कन्ते किश नेश्रा 
बोई गेदां जे हुण निकलन नई हुन्दा । श्रऊं धने दी वेबसी करी 
उन्दा सेवक बनी गेदां । में उन्दी भेठा गै लड़नां ऐ । पर शेकड़ 
जीत थुआड़ी गै होनी ऐ । फी युधिष्ठर होर कृपाचार्य हुन्दे कोल गे 
ते मामा शल्य कोल गे ते उन्दे शीर्बाद बी प्राप्त करिए अपनी सेना 
इच परतोई आये । 

जुद्ध शुरु होश्रा । पहलें बरोबरी दे इबकले इक्कले जोधें दे. द्वन्द 
शुरु होए। भीष्म ते अजु न, सात्यकि ते कृतवर्मा, ग्रभिमन्यु ते 
बृहत्बल, दुर्योधन ते भीमसैन, युधिष्ठर ते शल्य, ते धृष्ट्युम्न ते 
द्रोणाचार्य हुन्दे घोर द्वन्द होए । इयां गै हजारां जोधा लोग बक्खरे २ 
लड़े । उनें उस समें दे सारे निजमें दा पालन कीता । 

इनें बड्टे जोधा लोके दे इलावा सधारण फौजी बी जी खोलिऐ 
लड़े। इसी “संकुल जुद्ध” आखदे त । एदे इच फौजी टुगड़ियां 
बनाइयै शत्रू दी सैना उप्पर जाई चढ़दे न ते खुल्लिऐ जुद्ध हुन्दा ऐ, 
मारकाट हुन्दी ऐ । कुरुक्षेत्र दे जुद्धो इच इऐ नेह किर्ते गे संकुल 
जुद्ध होए, लड़ने दे मतवाले बेशमार जोघे खूब लड़, लोथं दे ढेर लग्गी 
गे बेशमार रथ भज्जी गे हाथी ते घोड़े मरोई गे ते जुद्ध भूम लहुऐ 
कन्ने लयपथ होई गेई। लहुऐ दा चिक्कड़ होई गेया ते रथें दा 
चलना कठन होई गेया । जोके द्वन्द नई हुन्दे । हुन “संकुल जुड़ 
गै चलदे न | 

कौरव दस्स दिन भीष्म पितामह दी कमान हेठ जुद्ध करदे रे । 

उन्दे बाद द्रोणाचार्य होर सैनापपि बने। द्रोणाचाय मरोए तां कर्ण 
सेनापति बने । सतारमें दिनै बाद कर्ण मरोआ । ठारमें ते 
खीरले दिन शल्य होर सैनापति बने । जुद्ध दे खीरले 
दिनें च किश बे अ्सूली दियांते जालम गल्लां बी होइयां । 
बीरता ते जुद्ध दे तिजम तौले नई बिसरी जन्दे। मनुकखे दे अन्दर 
बड्प्पन दे बी हुन्दे न। पर कई बारी नेइयां कठन स्थितियां बनी 
जन्दियां न, जां नेऐ प्रलोभन आई जन्दे न जे कमजोर सुभा श्रालें 
कोला सबर नई हुन्दा खासकर जिसलै पहले ऊऐ नेई गल्ल इक 
बारी होई गेदी होऐ। ते कन्ने घृणा ते लड़ाई दी बजह करी रत्तू दे 
पर्नालि बगा करदे हो न। उस बेल्ले बट्ट २ लोक बी धर्म दी गल्ल 
भुलली जन्दे न ते गल्तियां करी ओड़दे न, उन्दियां खुञ्जा दूएं गिते 
मसालां बनदियां न । ओ धमे गी पिच्छे सुटटी ग्रोड़दे न | दूए फी धर्म 
मनदे गे नई । इयां हिन्सा बधन लगदी ऐ, पाप बधन लगदा ऐ, 
ते दुनियां बुराई पासे द्रौड़ लगदी ऐ, बुराई इच डुब्बी 
जन्दीः ऐ | 


००० 

कौरवें दी सेना दा सर्दार दुशासन हा ते पाण्डवें दा भीमसैन । 
लड़ाई दा रौला मचेया ते गास फटन लगा । ढोल, दमामे नफीरियें, 
नरसिगे ते झैखें दे शब्दै कत्ते वातावरण भरोची गेया ! घोड़े हित्तकन, 
हमला करने ग्राले हाथी चंघाड़न, ते जोधे सिह गर्जना करन । तीर 
चलन जियां गासै इच बलदे तारे मकदे न । बब्ब पुत्तरें गी, 
चाचे ताये भतरीयें गी बून लगे। ओ रिश्‍्ते नाते भुलली गे । बड़ा 
पागलपन हा, भयानक खून खराबा हा । 

पहले दिन दपैहरी कशा पहलें गं पाण्डवें दी सेना गी कची 
झुनक लगी। जताई पासं भीष्म हुन्दा रथ जन्दा हा तुआई गे 
काल भगवान दा नाच होई जन्दा हा । अभिमन्यु कशा ए नई 
दिक्खन होग्रा, उस भीष्म पितामह उप्पर हमला करी दित्ता । 
जिसलै सबनें थमां बृद्ध ते सबनें थमां लौके जोधा दा जुद्ध शुरू होआ 
तां देवता लोक बी ए लड़ाई दिक्खन आये । अभिमन्यु दे रथै उप्पर 
गण्ढीले दे फुल्लं ग्राला सनेहरी झण्डा झुल्ला करदा हा । ्रभिमन्यु 

दा इक तीर कृतवर्मा होरें गी लग्गा ते पञ्जवारी शल्य होरे गी ओदे 
तीरे दा नशाना बनना पेया । भीष्म होरें गी नौ बारी अभिमन्यु दे 
तीर लग्गे। ढुमुं खें दे रथ गी अभिमन्यु दी तलवार लग्गी ते श्रोदा 
सिर कटोए दा भुञआ लुढ़कन लगा। इक होर तीरे ने कृपाचाये हुन्द 
धनश त्रोड़ी दित्ता। अभिमन्यु दे जुद्ध कौशल दे कतेत्र दिखिये 
देवता लोक बी फुल्ल बरहान लगे । भीष्म ते दूए जोधा आखन 
लगे ए अजु ने दा नां कडने आला बीर पुत्तर ऐ। 

कौरवें दे जोधा किट्रे होए ते रलिये इनें इस नौ जवानै उप्पर 
हमला करी दित्ता, पर अभिमन्यु सारें दा गै मकाबला करन लगा । 
उस अपने तीरें कन्ने भीष्म हुन्दे तीर कट्टी श्रोड़े । इक तीर उस 
नेआ चलाया जे भीष्म हुन्दा ताड़ बुक्षे आला झण्डा कट्टिऐ भुआ 
सुटी श्रोड़ेया । ए दिक्खिये भीमसेन बड़ा पसोग्रा । ते उस मिह 
गर्जना कीती ते भ्रपने बहादर भतरीये दा हौसला बधाया । 

भीष्म होर इस नौजवान जोधा दी बीरता दिक्खिये बड़े खुश 
होए। उन्दी मरजी ते नई ही पर उने गी अ्रपना सारा जोर उस 
जातकं बरुद्ध लाना पेया । 

बिराट, हुन्दा पुत्तर उत्तर, द्र.पद हुन्दे पुत्तर धृष्ट़म्न, ते 
भीमसंन उस नौजवान शूरबीरे दी सहायता गी आये ते उनें भीष्म 
पितामह हुन्दे उप्पर हमला कीता । भीष्म होर उन्दे पासे परतोए । 
बिराट दा पृत्तर उत्तर हाथी उप्पर स्वार हा । उस शल्य उप्पर 
जोर दा हमला कीता । शाल्य हुन्दे रथै दे घोड़े मधोई गे इस करी 
उस उत्तर हुन्दे उप्पर नेजा सुट्रेया। नेजा ठीक नशाने उप्पर लग्गा 
ते छाती चीरी गया । उन्दे हत्था दा श्रंगस छुड़की गेया ते आपू' 
लुढ़को गे। पर हाथी पिच्छें नई हटेया ते हमले करदा रेशा | शल्य 
ने श्रोदी सुण्ड बडी श्रोड़ी ते तीरें दी नेई बरखा कीती जे हाथी ने 
जोरें दी चौक मारी ते डिग्गी पेया । शल्य कृतवर्मा दे रथै उप्पर 
चढ़ी गेया। बिराट दे पुत्तरे सवेत नै दिक्खेया जे शल्य नै नुआड़ा 
लौका श्रा मारी श्रोड़ेया ऐ उसी रोह चढ़ेया । जियां कुसे अग्नि 
इच घियो पाई दित्ता होए । ओ अपना रथ शल्य हुन्दे कोल लेई 

गेया । सत्त शूरवीर इक वारी गै अपनी सैना लेइये शल्य हुन्दी 
रखेया गी आई गे। ते सारें पासेया हमले गी रोक़न लगे । सवेत 
उप्पर तीरें दी बरखा होन लगी ते शस्तर इयां चलन लगे जियां 
काले डिगालें इच बिजलियां चमकदियां न। श्वेत नै अपने आप गी 
खूब बचाया । उस तीरें दा जवाव तीरें कन्ने दिता ते उच्दे भाले 
कट्टी ओड़े । 

इवेत दी जुद्ध कला ते चतराई दिक्खिये चवक्ली जोधा चगत 


होन लगे । दुर्योधने शल्य दी सहायता गी झटपट सेना 
भेजी । घोर जुद्ध होन लगा । हुजारां सेनक मरी गे रथ त्रुद्टी 
गे ते वेशमार घोड़े ते हाथी मरोई गे । श्वेत ने 


~ 


दुर्योधन दी सैना नठाई श्रोड़ी, फो श्रग्गे वधेया ते भीष्महुन्दे 
उप्पर हमला कीता । भीष्म हुन्दा झण्डा डिग्गी पेया । भीष्म 
पितामह नै श्वेत दा सारथि मारी श्रोड़ेया ते रथ त्रोड़ी ग्रोड़ेया । फी 
दवक्खी नेजे चलन लगे ते घोर लड़ाई होन लगी । श्वेत ने इक बड़ा 
लट चुक्केया ते भीष्म हुन्दे रथै उप्पर सुट्रोया ते रथ भन्नी ग्रोड़ेया । 
भीष्म होरें पहले गै बुज्भी लैता हा जे उन्दे रथे उप्पर हमला होन लगा 
ऐ । ग्रो रथे परा उतरी होए। उने कन्ने तोड़ी डोरी खिच्चिऐ 
इवेत उप्पर तीर, छोड़ेया ते श्वेत भुमा डिग्गी पेया ते मरी गेया । एदे 
बाद भीष्म होरें बड़े जोरे कन्ने पाण्डवें दी सँना उप्पर हमला कोता । 
लड़ाई द्वे पहले दिन पाण्डवे दा भारी नुकसान होआ। युधिष्ठर 
होर किश डरी गे । दुर्योधन बड़ा खुश हा ।' पाण्डव श्रा किठु 
होइयै गम्भीरता कच्ते सोच बचार करन लगे । 
कृष्ण होर ग्राखन लगे-हे युधिष्ठर ! डरो नई । थुआड़ भ्रा 
बड़े शूर बीर न । तुस डरनेः दी ज़ां घाबरने दी के लोड़ ऐ । सात्यकि 
तुन्दे पासे, बिराट, द्र,पद, ते पृष्ट्युम्न, तुन्दे पासँ फी श्रौं बी ते कन्ने 
आं । तुसँगी मन ढाने दी के गल्ल होई ऐ । तुस ए गल्ल की बिसरी 
गेओ जे भीष्म हुन्दा काल शिखण्डी कित्ता आत्तर होए दा बल्गा 
करदा ऐ'।'" इयां कृष्ण होरे युधिष्ठर गी दम दलासा दित्ता । 

पहले दिन पाण्डवें दी सैना गी भारी नुकसान होआ हा इस 
करी दूऐ दिन सैनापति धुष्टद्यू म्न होरें नेई योजना बनाई जे पहले 
दिनां आली गल्ल नई होऐ। नें सैना दी रचना इयां कीती जे 
सारें इच उत्साह ते बसाह पेदा होई गेया। 

पहले दिनां दी जित्तै कन्ने दुर्योधन खुशी कन्ने भड़ोला होए 
दाहा। ओ अपनी सेना दे बकार खड़ोइये आखन लगा--हे शस्तर 
धारी बीरो। साढ़ी जीत जकोनी ऐ। लड़ो ते जिन्दू दी पर्वाह 
नई करो । 

भीष्म पितामह्‌ हुन्दी कमाने इच कौरवे दी फौजें पाण्डवें दी 
सेना उप्पर हमला कीता। उन्दा ब्यूह त्रोड़ी ओड़ेया ते मते सेनक 
मारी ओड़े। 

अजु ने अपने सारथि कृष्ण हुन्दे पास दिक्खेया ते आखन लगा 
जे इयां चलन लगा तां ते पितामह होर साढ़ी सैना मारी मकाई 
ओड़दे न। जिन्ना चिर अस भीष्म होरें गी नई मारी गरा्दे 

उन्ना चिर साढ़ा जितना कठन ऐ । अस अपनी सेना बी बचाई 
नई सकगे । 

कृष्ण होरें श्राखेया-तां फी तयार होई जा । ग्रऊ तुगीं 
भीष्म पितामह सामने लेई चलनां। उमें रथ तुआई पासे चलाया 
ते बिल्कुल उन्दे सामने लेई गे । 

रथ पूरी गति कन्ने चलेया । भीष्म पितामह होरें तीर 
छोड़िए ओदा स्वागतं कीता । दुर्योधनं अपनी फोजें गी हुकम दित्ता 
दा हा जे भीष्म हुऱ्दी भलेयां रखेया करनी ते उनेंगी कदें खतरें इच 
नई पौन देना । उस करी सारे जोधा भीष्म हुन्दे ग्रासं पासे किट्ट 
होई गे ते ग्रजु न उप्पर हमला करन लगे । अजुंनै कोई पर्वाह 
नई कीती ते जी खोलिये लड़न लगा । 

सारे जानदे हे जे कौरवें दी सेता इच त्रै गै जोधा न जेड़े 
अजु न दा मकाबला करी सकदे न भीष्म पितामह होर द्रोणाचार्य 
होर ते कणं, जेड़े दूए जोधा भीष्म पितामह हुन्दी मद्दत करन ग्राये हे 
रजुं नै उनें गी फण्डी श्रोड़ेया । 


अजु ने जिस चाली अपनी धनश बिद्या दे जौहर दस्से उनें गीः 
दिविखयँ सारे सैनापति वाह बाह करन लगे । ओदा रथ इयां 
चलदा हा जियां बदलें इच बिज्ज मिलक्रदी ऐ । जताई जच्दाः 
हा सेना गी चीरदा जन्दा हा । अक्खीं कन्ने भलेयां दिक्लन तई 
हा हुन्दा । 

ए लड़ाई दिक्िये दुर्योधने दा दिल घड़कन लगा । भीष्म 
हुन्दे ब्रारे इच ओदा मन डोलन लगा । आखन लगा-“हे 
पितामह तुन्दे ते द्रोणाचायं हुन्दे २ गे कृष्ण ते अजुन दी जोड़ी 
साढ़ी सेना गी' मकाई श्रोड़दी लबदी ऐ । कर्ण मेरा 
पूरा वफादार ऐ ते सच्चा साथ देने आला ऐ पर श्रोः 
वक्खी बैठा दा ऐ। छड़ा तुन्दे करी गे शो नई? लड़ा करदा । जेः 
तुसे रजुं न गी तौले नई मारेया तां साढ़े कन्ने धोखा होई जाना ऐ। 
असें इयां गे मरोई जाना ऐ | 

देवता भीष्म पितामह ते अजु ने दा जुद्ध दिक्खन धरती उप्पर 
आये । ए दसैं धरती दे सारें कशा बट्ट जोधा है । दोन द रथ 
इच चिट्टे घोड़े लगे दे हे। दववखी दा तीर दी झड़ लग्गी । तीर 
तीरें कन्ने भिड़न लगे ते कदें भीष्म पितामह हुन्द तीर श्रजु न ते कृष्ण 
हुन्दी छाती इच बी जाई लगदे हे। खून बगदा ता इयां बान्ा हा 
आखो पलाहे उप्पर टटूए खिड़ेद होन । कृष्ण हुत्दी छाती 
इचा लहू बगदे दिक्खिये अजुन गी बड़ा रोह चढ्या । ओ कस्सी 
कस्सिए भीष्म पितामह हुन्दे उप्पर त्रान छोड़न लगा । दोएं 
बरोबरी दे जोधा हे इस करी लड़ाई लम्मी होई गेई। दौनें दे रथ 
एडे तौले तौले द्रौड़द हे जे पता नई हा रोन्दा जे भीष्म हुन्दा रथ 
केड़ा ऐ ते अ्रज ने दा केढ़ा ऐ। छड़ा झण्डे कोला फर्क सेई हुन्दा 
हा! _ताई पास ए बिचित्तर नाटक खडोश्रा करदा हा तुआई मदान 
जंगै दे दूए हिस्से इच द्रोणाचायं ते उन्दे जमांद्र, दुश्मन धृष्ट्युम्न दी 
लंडाई जारी ही। धुृष्ट्युम्न पञ्चाल दा राजा हाते द्रोपदी दा श्रा 
हा। द्रोणाचायं होरें जोरदार हमला कीता ते धृष्टूम्न बुरी चाली 
घाल होआ। फी उस बड़े जोर कन्ने हमला कीता ते चब्बू बट्टिऐ 
द्रोणाचायं हुन्दे उप्पर तीरें दी बरखा करन लगा । द्वोणाचार्य होरे 
बड़ी कुशलता कन्ने अपने आप गी बचाया | उनें सारे तीर परताई सुटर 
ते भारे मुग्दर कट्टी सुद्टे। ग्रो उतें गी गास इच गै त्रोड़ो ओड़द है , 
द्रोणाचार्य होरें किन्ने बारी धृष्टद्यू मतत दा धनश गे त्रोड़ी ओड़ेया । 
फी इक तीर नेआ लग्गा जे धुष्टद्य मत दा सारथि मरोई गेया | 
धृष्टद्युम्न गी बड़ा रोह्‌ चढ़ेया । ओरथे उप्परा कुद्दंआ ते भारी 
लट्ट लेइये द्रोणाचार्य हुम्दे कछ जाई पुज्जा । द्रोणाचार्य होरे तीर 
चलाइएऐ श्रो लट्टु हेठ सुट्टी ओड़ेया । 
धृष्टय़म्ने तलवार सोत्री ते शेरे आड़ द्रोणाचार्य उप्पर 
झपटेया जियां शेर अपने शकार हाथी उप्पर झपटदा ऐ । पर 
रोणाचारयं होरे उसी फी नकम्मा करी श्रोड़ेया। ते ग्रग्गें नई बधन 
दित्ता। भीमसेन दिक्खेया जे धृष्टयुम्न कचा नगे इच आई गेया ऐ 
तां उस द्रोणाचायं हुन्दे उप्पर तीरे दी बरखा कीती ते धष्टद्य म्न गी 

मसां ग्रपने रथ तोड़ी पजाथा । 

दुर्योधने ए दिक्खिये कलिगा दियां फौजां द्रोणाचार्य हुन्दी 
महती गी भेजियां । भीमसेने कई कॉलिंग जोधा मारी ओड़े। श्रो 
शत्रुएं इच काल भगवान आड़ किरन लपा । जेड़ा लबदा जा उस्सँ गी 
ढान्दा जा। इन्नी तबाही होई जे सारी सेना डरे कन्ने कम्बी उड़ी । 

ए दिक्खिये भीष्म पितामह होर कलिग जोधें दी मद्दतै उप्पर 
ने सात्यकि अभिमन्यु ते दूए जोवा भीमसेने दी सहायता गी पुज्जे । 
सात्यकि नै इक तीर चलाया ते भीष्म हुन्दा सारथि भुना सुट्टी लेया । 
घोड़े वे काबू होई गे ते मदानै दा नस्सन लगे। 

पाण्डवे दी रौना जोश कन्ने पागल होन लगी जिसलै उन्‍ें 
दिक्खेया जे भीष्म हुन्दा रथ मदान जंग थमा बाहर द्रौड़ा करदा ऐ । 
उने मौके दा फायदा उठाया ते कौरवें दी सौता उप्पर जोरदार हमला 
करी दित्ता। उस दिन कौरवें दी सौता दा बड़ा नुकसान होआ । 
अर्जुन दी बीरता ने उनें गी ढाई सुट्रेया । कौरवें दे सर्दार किश 
क्षुब्ध होए ते उन्दा पहले दिनां दा उत्साह गेब होई गेया । ग्रो 
सोचन लगे सूरज तौली ग्रस्त होऐ जे श्रज्जै दा जुद्ध मुक्कं । 

जिस लै सूरज पच्छम घरोता तां भीष्म होर द्रोणाचार्ये गी 
आखन लगे अज्जै दी लड़ाई खत्म करो । साढ़ी सैना बड्डी हुट्टी गई 
ऐ ते किश हौसला बी ढाई बैठी ऐ । 

दूऐ पासै कष्ण होर ते अजुन खुश खुश अपने तम्बुएं इच 
आये, बाजे बज्जन लगे। दूए दिने दा जुद्ध खत्म होने उप्पर कौरवें 
दे मने दा ऊए हाल हा जेड़ा पहले दिन पाण्डवें दा होआ हा । 

त्रीये दिन बडू लं भीष्म होरें अपनी सौना गरुड़ ब्यूह रचना 
इच खंडेरी। सारे कोला अग्गे आपू' खड़ोते ते सबनें दे पिच्छें 
दुर्योधन गी खडेरया । उनें इक इक गल्ले उप्पर इन्नां ध्यान दित्ता 
जे कोरवें गी जकीन होई गेया श्रज्ज कोई गड़बड़ नई होग। 

पाण्डवे बी अपनी सँना दी रचना बड़ी चतराई कन्ने कीती । 
अजु न ते धृष्टद्यू म्त होरे बचारेया जे संन गी “अर्धचन्द्र' दी रचना 
इच खडेरया जा । उनें सोचया जे 'गरुड़ ब्यूह' रचना दा मकाबला इस 
रचना कन्ने ठीक होग । “अर्धचन्द्र' रचना दे सज्जे पास भीमसेन ते 
खब्बे पासँ अजुन ग्रापू सैना दा संचालन करन लगा । जुद्ध शुरू 
होश्रा। सारे शस्तर चलन लगे खूने दियां नदियां बगन लगियां 
रथे घोड़े ते हाथियें दे द्रौड़ने करी इन्नी धूड़ उड्डी, जे सूर्ज खटोन 
लगा। अजुन दा हमला जोरदार हा पर शत्र. बी डटेया रेआ | 


कौरवें अजु ने दी पोस्टै उप्पर दबा पाथा नेजे भाले ते दूए 
शस्तर चलन लगे । ओ शस्तर इयां चमकन जियां गासै बिजली 

मिल्कदी ऐ | उनें अजु ने दे रथे उप्पर तीरें दी नेई बरखा कीती 
आखो सुलेयां ने खेतर घेरी लैता होऐ । परश्रजुंनै बी कमाल 


कुशलता कन्ने अपनी सँना गी चलाया ते अपने गाण्डीव धनुषे कन्ने 
तीर दी अनसम्ब बरखा शुरू करी दित्ती | 


इक होर थां शकुनि ने बड़ी सेना लेइये सात्यकि गी ते 
्रभिमन्यु गी घेरी लेता। सात्यकि दा रथ भज्जी त्रुटी गेया ते उसी 
अभिमन्यु दे रथै इच शरण लेनी पेई ते फी दमं जने इक्कं रथै उप्परा 
लड़न लगे । उने शकुनि दी सेना नष्ट करी ओड़ी । 


द्रोणाचार्य ते भीष्म होरें कट्रे रलिये युधिष्ठर हुन्दे उप्पर 
हमला कीता । नकुल ते सहदेव बड़ भ्र'ऊ दी सहायता करन लगे। 
ते द्रोणाचार्यं दे हमले दा जवाब देन लगे। भीमसेन ते नुग्राढ़े पुत्तर 
घटोत्कच ने दुर्योधने दी सैना उप्पर हमला कीता । उस दिन ते इयां 
बभोआ जे घटोत्कच अपने बब्बे थमां दौं कदम अग्गे ऐ । भीमसौने 
दे गुजे दी मार कन्ने दुर्योधन रथे उप्पर ढेई पेया ते बेहोश होई गेया । 
सारथि दुर्योधनै गी उत्थुग्रां लेई गेया। उस सोचेया जे अपने सीना- 
पति गी इयां बेहोश दिविखिये फौजा दा जिगरो नई त्रुट्रं । पर इन्नां 
करने करी बी बड़ी गड़बड़ मची । भीमसौनै मौके दा फायदा 
ठुआया ते नसदे कोरवें उप्पर जोरदार हमला कीता । द्रोणचार्य ते 
भीष्म होरे जिसलै अपनी सना इच भगवड़ पेई दी दिक्‍खी तां झट 
उत्थं पुज्जे ते उत्साह बधान लगे । उनें खिललरी गई दी सेना गी किट्ट 
कीता ते परतिऐ दुर्योधन कमान करन लगा । 

दुर्योधन भीष्म पितामाह होरें गी आखन लगा--अपनी सेना 
गी खीस बीस हृन्दे ते मार खन्दे तुस पता नई कियां दिक्खी लेन्दे 
ओ ॥ तुस पाण्डवे दा बड़ा लिहाज करदे ओ । तुस मिकी पहले 
साफ दस्सी ओड़ता हा जे अऊ पाण्डवें गी प्यार करनां सात्यकि ते 
धष्टय म्न मेरे मित्तर न। में उन्दे उप्पर हमला नई करना ते न गे 
उनें गी मारनां। तुसें ए सारी गल्ल पहले खोलली लेनी ही | ए 
कोई तुन्दे मकाबले दे बीर न ? तुन्दी मरजी होऐ तां तुसें इन्दा 

चाण्डा थापा करी ओड़े दा होऐ। हुण बी तुस ते द्रोगाचार्य मिगी 
साफ दस्सी ओड़ो जे तुन्दा बचार के ऐ । 


इक ते लड़ाई इच मार खादी दी ही, दूए उसी पता हा जे 
भीष्म पितामह होर ओदे तौर तरीके ठीक नई समझदे इस करी 
दुर्योधन बड़ा त्रिक्खा होइऐ बोलेया। भीष्म होर विन्द मुस्कराये 
ते आखन लगे--जिसले में तुगी नसीहत कीती ही तां स्पष्ट नई हा 
आसेया? श्रो नसीहत ते तू मन्नी नई ते जुद्ध दा फंसला करी दित्ता । 
में जुद्ध रोकने दी कोशश कीती पर हुण ते ढोल गल पेई गेया ऐ । 
हुण ते श्रऊ थुआड़े कन्ने गे अपना फर्ज पूरा करङ । अपनी पूरी 
शक्ति कन्ने। श्रऊ बुट्टा आदमी आंते जिन्नां अऊ करा करनां इस 
कशा बद्ध नई करी सकदा। 

ए आखिये उनें अपनी जुद्र दी कार्यवाई परतिऐ शुरु करीं 
दित्ती । 

दपेहरीं कशा पहलें लड़ाई पाण्डवे दे हक्के इच गै गई ही ते ओ 
खुशी इच किश लापर्वाह होई गे हे। उने सोचे दा गै नई हा जे 
भीष्म पितामह होर खिल्लरी दियां फौजां किट्रियां करिये परतिये 
जुद्ध करन आई जाङन। पर दुर्योधने दियें त्रिक्लियें गल्लें कन्ने 
भड़के दे भीष्म पितामह मदान जंग इच जोरदार हमला करन लगे। 
ओ इक अग्ग हे जताई जन्दे हे तबाही करदे जन्दे हे। ओ एडी 
फुरती कन्ने सारे पासँ द्रौड़ा करदे हे जे पाण्डवे गी इयां बझोन लगा 
पता नई किन्ने भीष्म पितामह होई गे न । जेड़े उन्दे मकाबले उप्पर 
आये उनें मारी गराये। ऊग्रां गै जियां दिये दी लो पक्खर भस्म 
करी ओड़दी ऐ | पाण्डवें दी सैना खीस बीस होई गई । ते नस्सन 
लगी। श्री कृष्ण, ग्रजून ते शिखण्डी ने बड़ा जोर लाया पर फौजा 
दा जिगरा नई बधेया । कृष्ण होरें अर्जून गी आखेया-ले भई ! 
कठन समा श्राई गेया ऐ। हुण अपने फैसले उप्पर अटल होई चल 
ते दा पित्तामह, द्रोणाचार्य ते दूए मित्तरें रिते नातें ते साकं ते 
बड बेरे दी पर्वाह नई कर। ए तू पतिग्या कीती ही ते हुण इसी 

पूरा कर। नई तां साढ़ी फौज खत्म होन लगी आ । हुण तुगी भीष्म 
पितामह हुन्दे उप्पर हमला करना चाही दा ऐ। 

अजुन आखन लगा-खरा ! लेई चलो रथ ्रग्गे । 

जिसले अजु न दा रथ भीष्म पितामह हुन्दे सामने आया तां 
उने तीरें दी बरखा कन्ने ओदा स्वागत कीता । अर्जने अपना 
गाण्डीव झुक्राया ते तीर चलाये । भीष्म पितामह हुन्दा धनष त्रुटी 
गेया। उने दूआ घनश पगड़ेया पर श्रर्जुने ग्रो बी त्रोड़ी श्रोड़ेया । 
भीष्म पितामह होर श्रेजुने दी धनष विद्या दा कमाल दिविखिय 
बड़े खुश होए । 

“कमाल ऐ बहादरा ! उने श्रजु गी शांबाश दित्ती ते होर 
धनश लइऐ अचुक नशाने लाने शुरु कोते । जियां ग्रनुन मकाबला 
करा करदा हा कृष्ण जी गी ग्रो पसन्द नई हा। उने सोचेया फौज 
अग्गे गे हौसला हारी बेठी दी ऐ, ए भलेयां तबाह होई जाग, ते 
मामला गे मुक्को जाना ऐ। ग्रो बड़ी चतराई कन्ने रथ चलान 
लगे फी बी किन्ने बारी गे भीष्म पितामह हुन्दे तीर उनेंगी ते 
अजु न गी लग्गे । 

कृष्ण होरें गी बड़ा रोह चढ़ेया श्राखल लगे भ्रजुन ए नई 
जरोन्दा। जे तू नई लड़दा तां ग्रऊ आपू भीष्म पितामह दा बध 
करनां। ए ग्राखिये उनें घोड़े दियां बागां सुट्टियां, श्रपना चक्कर 
चुक्केया, रथै पर छाल दित्ती ते भीष्म हुन्दे पासे द्रौड़े । 

पर भीष्म होर नई घाबरे। श्रो सगों बड़े नन्दे कन्ने ग्राखन 
लगे--“हे कमल नयन कृष्ण जी तुस आओ । अऊ॑तुसें गी पर्णाम 
करनां। तुस दुनियां दे मालक ओ । तुस रथै दा उतरिएऐ मेरे 
गित्तै हेठ आये ग्रो । श्रऊ तुसें गी अपनी जिन्दू दी भेटा दिन्नां । 
जे अऊ तुन्दे हत्था मरोआं तां ते श्रऊ त्रौणें लोके इच ग्रमर होई 
गेया । मिगी इएऐ बर देश्रो, मेरी मृत्यु तुन्द हत्थे गे होऐ ते अऊ 
महेशां गित्तौ अमर होई जां।' 

अजुन ए दिविखये किश घबारेया ओ । रथा दा कुहिये कृष्ण 
हुन्दे पिच्छे द्रौड़ेया । मसां उनें गी पगड़ेया ते छन्द करिए परताया । 

तुस मेरे कन्ने नराज नई होवो । तुस इयांनई करो। ्रऊ नई 
जरकदा । अऊ नई सुस्ती करदा । 

ग्रजुने तरले मिन्नतां करिए कृष्ण होरे गी बापस ग्रौने गी 
राजी करी लेता । कृष्ण होर परतिऐ सारथि बने ते उनें घोड़े दियां 
बागां साम्बियां । अजु ने कोरवें दी सेना उप्पर बड़ा भयंकर हमला 
कीता। हजारां सँनक मारी श्रोड़े। जुद्ध दे त्रीये दिन बी कोरवें गी 
हार होई । जिसले तरकालां पेइयां ते ओ अपने कम्पे इच गे तां ओ 
गल्लां करा करदे हे--अजु न दा मकाबला कुण करी सकदा ऐ ? ग्रोदे 
जित्तने इच कोई शकक गं नई । उस दिन अर्जुने कमाल गे 
बहादरी दस्सी । 


००० 

जुद्ध ते हर इक दिन इकके नेश्रा हुन्दा हा ते रोज दा इक्क 
चाली दा बर्णन सुनि सुनि मनुक्ल अबकी ज़न्दा ऐ। ऊर लड़ाई ते 
मारकाट। फी बी महाभारत ग्रन्थे दा बड़ा भाग गेए लड़ाई ऐ ते 
जे ग्रस इस हिस्से गी छोड़ी ओड़चै तां अस पूरी चाली इस महान्‌ 
्रम्धै दे इन्ने बड़े जोधा लोकें गी नई समभी सकद । 

बड लै भीष्म पितामह होरें फी कौरवें दी सेना दी रचना 
कीती । द्रोणाचायै ते दुर्योधने ते दूएं कच्ते भीष्म पितामह होर 
इयां सोभा करदे हे जियां देवते इचं इन्द्र गुज लेइऐ सोभदा ऐ । 
हाथी ते घोड़े कन्ने सज्जी दी ते ब्यूह रचता इनन बज्जी दी .कोरवें 
दी सैना इयां लबदी ही राखो गास उप्पर तफान चढ़े दा होऐ । 

भीष्म पितामह होरें सैना गी अग्गे बधने दा हुकम दित्ता । 
अजु न अपने रथा उप्परा शतु दियां हरकतां दिक्खा करदा हा । 
अर्जुन दे रथै उप्पर झण्डा झुल्ला करदा हा ओदे उप्पर हनुमान दी 
तस्वीर ही । अजुन बी लड़ने गी तयार होई गेया । लड़ाई शुरु 

होई गई। अश्वत्थामा, भूरिश्रवा, शल्य चित्रसेन ते शल पुत्तर इनें 
पे अभिमन्यु गी घेरी लैता ते हमला करी दित्ता। श्रो शेर बच्चा 
बी इनें पज हाथियें कन्ने डटी गेया। अजु ने दिक्खेया जे इनें पञ 
मेरे पुत्तरै गी घेरी लैता ऐ, उसी बड़ा रोह चढ़ेया ते शेरे श्राडू 
गरजिऐ ओ बी लड़ाई इच शामिल होई गेया । लड़ाई भखी पेई । 
धृष्ट म्न बी भारी सेना लइऐ आई पुज्जा । शल पुत्तर चित्रसेन 
मारा गया। हुण शल बी लड़ाई इच आई गेया । शल ते शल्य ने 
रलिये धृष्टद्यम्न उप्पर हमला कीता । शल्य ने तीर चलाइएऐ 
घृष्दद्यू म्न दा धनश त्रोड़ी श्रोड़ेया । ए दिविखिये अभिमन्यु ने शल्य 
उप्पर तीरें दी बरखा कीती । श्रो बचारा कचा फसेया । दुर्योधन 
ते ग्रोदे श्रा शल्य दी सहायता गी द्रौड़े । उस बेल्ले भीमसन होर 
बी उत्थें आई पुज्जे । जिसले भीमसेने गुर्ज चुक्केया तां सारे कौरव 
रा कम्वन लगे। इक पर्वते आङ्‌ खड़ोता रेश्रा । पाण्डव जोधा 
बी ओदी सहायता गी ग्राई गे। दुर्योधने दे किश तीर भीमसेने दी 
छाती इच लग्गे। ओ फी अपने रथै उप्पर चढ़ी गेया । भीमसँनें 
अपने सारथि गी आखेया हे विशोक ? बड़ा शैल मौका आया ऐ । 
धृतराष्ट्रं दे मते सारे पुत्तर इस लै सामने ग्राये दे न । में इनें गी 
इयां गे भुञा सुटना ऐ जियां झुनकने कन्ने पक्के दे फल डिग्गी पोन्दे 
न। ` तु जरा घोड़े दियां बागां मजबूती कन्ने साम्बी रखेयां । श्रऊ 
इनें गी जम लोक भेजन लगां । 
भीमसँन दे तीर दुर्योधन गी उत्थें गे खत्म करी ग्रोड़ना हा 
पंर उस कवच पाये दा हा । उस दिन लड़ाई इंच भीमसेने दुर्योधने 
दे ग्रदु श्रा मारे । 
दुर्योधने बड़ी भयंकर लड़ाई कीती । उस भीमसेनै दा धनश 

त्रोड़ी ओड़ेया । भीमसेन नै तीर चलाया जेदे अग्गे किरच नेई 
लग्गी दी ही । ओदे कने दुर्योधने दा धनश दौं टोटे होई गेया । 

दुर्योधन इस थमां घबराया नई । उसनमां धनश लेया ते 
नेआ कस्सिए तीर चलाया जे भीमसनै दी छाती इच लग्गा 
तें उसी चक्कर आई गेया ते ग्रो रथे इच पई गेया । पाण्डव जोधा 

बी तीरें दी बरखा करन लगे। घटोत्कच नै अपने पिता गी इयां 
दिक्खेया तां उसी बड़ा रोह चढ़ेया। ओ कौरवें दी फौजा उप्पर 
त्रुट्रिऐ पेई गेया । उन्दे कछा उस हमले दी ताब नई लान होई । 

भीष्म होरे द्रोणाचार्य गी ग्राखेया अज्ज इस राकशै कन्ने नई 
लड़न हुन्दा । साढ़ी सना बी हुट्टी गई ऐ। सूर्य ञ्रस्त होन लगा ऐ्‌ । 
रातीं दे न्हेरे इच राकशें दी ताकत गे बधदी ऐ। कल एदा चाण्डा 
ठप्पा करगे । 

भीष्म पितामह होरें अपनी सं ना गी परतोने दा हुक्म दित्ता । 
दुर्योधन अपने केम्पे इच सोचें पेदा हा । ओदी श्रवखीं इच ग्रत्यरू 
हे ओदे किन्ने गै श्रा अज्ज दी लड़ाई इच मरोई गे है। 

तुआई धृतराष्ट्र सञ्जय गी आखा करदे ते अड़ेया तू रोज 
मिगी मैड़ियां गै खबरां सनानां ए। हूर रोज हार दुःख, ते अपने 
प्यारे रिशतादारें दी मृत्यु दे समाचार गे सनानांएं। मेरे कशा ए 
नई सुनन हुन्दा । केढ़ीं योजना मेरे लोकें गी बचाई सकदी ऐ । 
इस जुद्धौ इच अस क्रियां जितगे ? मिगी ते बड़ा डर लग्गा करदा 
ऐ । इयां बभोन्दा ए जे भाग मतुक्खें दे जतनें थमां ज्यादा ताकतवर. 
हुन्दे न । 

सञ्जय ग्रान लगा-महाराज ! ए सब किश तुन्दे दोसै 
दा फल नई ? हुण दुखी होई ऐ के फायदा ऐ ? अ्रऊ तुन्दे आस्ते 
शुभ समाचार कुर्था चड़ां। हुण ते हिम्मत ते धीरज कन्ने सचाई 
सुनदे जाओ । | 
ओहो ! बिदुर हुन्दियां भल्ला सच्चियां निकला करदियां न।' 
बुड अन्ते धृतराष्ट्र होरें दु:खी होए दे श्ाखेया । 


००० 

मेरी ते हालत उस मनुक्खे नेई होई गई दी ऐ जेदा जहाज 
तबाह होइ गेदा होऐ ते ओ समुन्दरै दे तफाने इच हत्थ पैर मारा 
केरदा होए। मिगी इस शोक सागरे इच जरुर गे डुब्बना पौग । 

जिसले सञ्जय जुद्ध दियां घटनां सनान्दा हा तां घृत राष्ट्र 
कोला बदेरित नई हा हुन्दा ते ग्रो दुखी होइएऐ बार बार इयां 
बुहासरदा हा । 

ग्रो आखदा--भीमसँनँ मेरे पुत्तर मारी ओड़ने न। मिगी 
अपनी सेना इच एड। शूरबीर कोई नई लबदा जेड़ा भीमसेने दा 
मकाबला करिएऐ मेरे पृत्तरें गी बचाइ सकं। जिसले साड़ी सेना 
इच डरे कन्ने अफरातफरी पेई ते ओ नस्सन लगी। उस बेलै 
भीष्म पितामह, द्रोणाचार्य, कृपाचार्य, अश्वत्थामा नकेंबले बइएऐ के 
करदे हे ? ग्राखर उन्दी योजना के ऐ ? जने दुर्योधन दी कदू ते 
कियां सहायता करनी ऐ ? मेरे पुत्तरें तबाही कशा कियां 
बचना ऐ ? 

ए ग्राखदा धृतराष्ट्र फुट्टिऐ रोन लगी पेया । 

सञ्जय ग्राखन लगा--राजन, शान्त होवो । पाण्डव सचाई 
उप्पर लड़ा करदेन । इस करी जित्ता करदे न। थुआड़े पुत्तरें 
दी बहादरी उप्पर कोई शक नई । पर ग्रो बड़ी दुष्टता दिया 
गल्लां सोचदे न । इस करी किस्मत उन्दा साथ नई दिन्दी । 
उनें पाण्डवे कन्ने बेन्याई कीती दी ऐ। ओदा फल भोगा करदे 
न । पाण्डव कोई जादू, टूना जा मैम्तरें कऱ्ने नई जित्ता करदे | 
ओ क्षत्रिय धर्म पालन करा करदे न। उन्दे पासे सचाई ऐ इस करी 
ओ शक्ति शाली न । मित्तरें ते हितचिन्तक तुसें गी नेक सलाह 
दित्ती । तुसें उन्दी गल्ल ऐवें सुट्टी पाई। बिदुर, भीष्म पितामह, 
द्रोणाचार्य ते में तुसें गी समझान्दे हे पर तुस ध्यान गे नई दित्ता । 
ते अपनी मन मरजी करदे रे। जियां कोई मूर्ख बमार कोड़ी दवाई 
नई पीन्दा, इयां गै तुसें साढ़ी नसीहत नई मन्ती । जेकर«तुस 
मन्नी लैन्दे तां तुन्दे लोक नई हे मरोने। पर तुसे अपने पुत्तरे 
दी गै. गल्ल मन्नी । हुण तुस दुःख पा करदे ओ। कल रातीं 
दुर्योधने बी भीष्म होरे गी इए प्रश्‍न पुच्छेया हा। ते भीष्म होरे 
इऐ उत्तर दित्ता हा जेड़ा में तुसें गी दित्ता ऐ । 


चौथे दिन जिसले लड़ाई बन्द होई तां दुर्योधन आपू भीष्म 
हुन्दे तम्बू इच गया ते चरण बन्दना करिऐ आखन लगा-हे पितामह 
जी ! दुनियां जानदी ऐ जे तुस ऐसे जोधा ओ जिने डर भाखा गे 
नई । इयां गै द्रोणाचार्य, कृपाचार्य, अश्वत्थामा, कृतवर्मा सुदक्षिण, 
भूरिश्रवा, विकर्णं ते भगदत्त निडर जोधा न। इनें शुरवीर गी 
मृत्यु दा डरगे नई । इम्दी शूरवीरता दी कोई हूहू नई । तुन्दे 
बरोबर गै । सारे पाण्डव वी किट्ट होई जान तां बी ठुन्दे चा कुसं 
गी नई हराई सकदे । फी एदे इंच के भेत ऐ जे हर रोज पाण्डवें कोला 
असें गी हार हुन्दी ऐ । E 

भीष्म होर आखन लगे-हें दुर्योधन ! ध्यान दइऐ सुन 
में हर समें तुगी चंगी नसीहत दित्ती ऐ |. पर तू बहूँ बडेरे दी 
कोई गल्ल नई मच्ती। अऊ तुगी फी नसीहत करता जे पाण्डु दे 

पत्तरें कन्ने हुण बी सुलह करी लौ । 

_ एदे इच तेरा बी भला ऐ ते दुनियां दाबी भला ऐ। इए 
रस्ता ऐ जेड़ा ठीक ऐ । तुस इक्क राज परिवार दे लोक ओ | 
ए सारा देस तुन्दा अपना ऐ। में पहलें बी तुसें गी नसीहत कीती 
ही पर तू ध्यान नई दित्ता । इयां गे सुट्टी पाई। एदे करी 
पाण्डवें कन्ने बड़ी भारी बेन्याई होई ऐ । ओदा फल तू हुण 
भोगा करना एं। कृष्ण भगवान्‌ आपू' पाण्डवें दी रखेया करा करदे 
न। थुभ्राड़ी जित्तने दी हीखी मूर्खता ऐ । हुण बी सुलह दा 
वकत लंघी नई गेया । इयां तू राजा बनेया रोगा पाण्डव भ्रा 
थुआड़े मित्तर होङन । शत्रु नई । ते जे तू कृष्णजी ते अजुन 
दी निन्द्या गे करदा रौगा तां तबाही गे तबाही ऐ। ओ ते साख्यात्‌ 
नर ते नारायण न । दुर्योधन उत्युआं उट्टेया ते अपने तम्बू इच 
आई गेया । पर उसी सारी रात नीन्दर नई आई। 


दूऐ दिन फी जुद्ध शुरु होआ। भीष्म होरें सेना दी बड़ी 
मजबूत रचना कीती । इयां गै धृष्टद्यू म्ने पाण्डवे दी सेना दी 
रचना कीती। पाण्डवे दी सना इच सारें कोला अग्गे भीमसैन हा । 
ग्रोदे पिछे शिखण्डी, धृष्टद्य म्न, ते सात्यकि खड़ोते। ए जोधा ते 
बाकी सर्दार सारी सेना दी रखेया करन लगे। सारें कोला पिछें 
युधिष्ठर ते नकुल सहदेव हे । भीष्म होरे अपना धनश चुक्केया 
ते तीर चलाने शुरु करी दित्ते। भीष्म जी दे हमले करी पाण्डवें 
दा खूब नकसान होग्रा। श्रजु ने ऐ दिक्खेया ते भीष्म हुन्दे उप्पर 
कस्सी कस्सिऐ तीर छोड़न लगा । 


दुर्योधन द्रोणाचार्य हुन्दे कोल गेया ते जियां ्रोदी आदत ही 
जबर्दस्त शकंत करन लगा। द्रोणाचार्य होरें उसी खूब फण्डेया-- 
तू बड़ा जिही एं। बगैर जाने दे गे तू बोलना शुरु करी दिग्नां 
एं। तुकी पाण्डवें दी शक्ति दा पदा नई । ग्रस जिन्‍ना जोर 
होर सकदा ऐ ला करने आं | 


द्रोणाचार्यं हुन्दा जोरदार हमला सात्यकि उप्पर हा । 

सात्यकि वी बुर्दो बुर्दी जबाब देया करदा हा। भीमसँन ओदी 
सहायता करन लगा । जुद्ध खूब भखी पेया । भीष्म पितामह, 
द्रोणाचार्य ते शल्य होरें किट्रे होइये सात्यकि उप्पर हमला करी दित्ता 
शिखण्डी ने भीष्म हुन्दे उप्पर तीरें दी बरखा शुरु कीती । जिसले 
शिखग्डी सामने आया तां भीष्म होर हुरी गे। उन्दा सिदान्त हा 
जे औरत दा मकाबला नई करनां, ना गें हमला करनां। शिखण्डी 
जमदे ते कुड्ठी हा । ए सिद्धान्त, उन्हे गित्तं आखर इच मृत्यु दा 
कारण बनेया । जिसले द्रोणाचार्य होरें दिक्खेया जे भीष्म होर उडी 
गे न तां उनें शिवण्डी उप्पर जोरदार हमला कीता। ते शिखण्डी 
गी नसाई दित्ता । 


पञ्ञमे दिन दपैहरी कशा पहलें गे जोरदार लड़ाई होई। ते 
मते लोक मरोए । सञ्जा दुर्योवनै सात्यकि दा मकाबला करने 
गी फौज भेजी । पर सात्यकि नै उसी तबाह करी ग्रोड़ेया ते 
भूरिश्रत्रा उप्पर हमला करने गी अग्गें बधेय़ा। भूरिश्रवा बड़ा 
शक्तिशाली जोधा हा । उसने सात्यकि गी इन्ना दवाया जेओ 
घाबरी गेया । सात्यकि दे दस पुत्तर बी लड़ा करदे हे। उनें पिता 
गी मुसीबतै इच दिकलेया ते उनें गी महूत देन लगे। उनें भूरिश्रवा 
उप्पर हमला कीता । पर भूरिश्रवा उन्दे कोला डरने आला नई 
हा । उसने उन्दा किट्ठा हमला परताई दित्ता ते बिल्कुल नई 
जरकेया । उसने नेए कस्सिऐ तीर चलाये जे ओ सारे मरोई गे । 
ओ बचारे मदान जंग इच इयां डिग्गीपे जियां बिजली कन्ने ढट्टे दे 
बूटे हुन्दे न । 

सात्यकि गी बड़ा दुख होग्रा ते रोह चढ़ेया ओ भूरिश्रवा अग्गें 
बधेया । दौनें दे रथ इक दूए कन्ने टकराये ते चकनाचूर होई गे । 
दौनें तलवारां सोत्रियां ते इक दूए दे सामने श्राई गे ते भयकर दन्द 
शुरु होआ । भौमसन श्राया ते सात्यकि गी जोरेयां पगड़िये परे 
लई गेया । भीमसैन जानदा हा जे भूरिश्रबा बड़ा भारा तलवार 
दा धनी ऐ ते सात्यकिं ने ओदे हत्ये मरोई जानां ऐ। 

उस सजा अजु ने बी हजारां जोधा जमलोक पजाये। दुर्योधन 
जिन्नी सैनां ओदे बक्खी भेजदा हा श्रो दिये उप्पर पक्खरे आड़ भस्म 
हुन्दी जन्दी ही । 

जिसले दिन घरोता भीष्म होरें अपनी सैना गी जंग बन्द करने 
ते परतोने दा हुकम दित्ता । पाण्डवे दे सहायक राजे बी अजु'ने 
कोल किट्ट होए ते उनें जोरे कन्ने ग्रोदी जय दे नारे लाये। दबक्खी 
दियां फौजां, घोडे हाथी अपने अपने केम्पें इच उठी गे | 

युधिष्ठर हुन्दी आज्ञानुसार धृष्ट्यम्नै पाण्डवं दी सेना 
मगरमच्छ-ब्यूह दी रचना इच खडेरी । कौरवे दी सेनां क्रौंच-ब्यूह 
दी रचना इच ही। जियां सैना दे ब्यूहें दे नां न इयां गे शरीरक 
ब्जशें ते श्रासनें दे बी नां न। सैना दी बड़ी रचना गी ब्यूह आखदे. 
न। केड़ा व्यूह कुस बेले बनाना ऐ ए मौका ते स्थिति दिक्खिये . 
ते हमला करने जां अपने आप गी बचाने दी योजना मताबक हुन्दा 
हा । कृत्थें किन्नी फौज खड़ी करनी ते कियां करनी जियां जियां 
स्थिति बदलदी जन्दी ही ऊंआं ऊंभ्रा करदे जन्दे हे । 

छेमै दिन बड़ा घोर जुद्ध होआ ते बडलै गै बड़ा खून खराबा 
होआ। द्रोणाचार्य हुन्दा सारथि मारेया गया। द्रोणाचायं होरें 
आपू' गे बागां समालियां ते तीरें दी बरला बी शुरु करीदित्ती। उनें 
बड़ी तबाई मचाई । गरो जताई जन्दे हे तबाही करदे जन्दे हे। आखो 
कोई अग्गी दा लोरा होऐ जेड़ा रूऐं दे ढेरे इच फिरा करदा होऐ। | 

दौनें फौजें दियां फार्मेशनां त्रुटी गइयां । ते अ्रन्धा घुन्द 
भयंकर लड़ाई शुरु होई गई। रत्तू दे परनाले बगन लगे ते मदान 
लोथें कन्ने ते मोए दे घोड़े हाथी ते भज्जे त्रुढ्टी दे रथें कन्ने , 
ख़टोई गेया । 


३४५ महाभारत 


CC-0. In Public Domain. An eGangotri Initiative 


महाभारत ३४६ 


भीमसैन शत्र दी सेना च धुस्स दिन्दा अगं बधी गेया । ग्रो 
दुर्योधने दे श्रायें दी तलाश इच हा। श्रो उने गी खत्म करना 
चान्दा हा । उनें गी तुप्पने दी लोड़ नई पई। उने सारें किट्ट 
होइऐ भीमसंनै उप्पर हमला करी दित्ता। दुशासन, दुविषय, दुर्मेत, 
जय, जयत्सेन, विक्रम, चित्रसन. सुदशेन, चारुचित्र, सुवर्मा, दुष्कर्ण 
ते होर सारे किट्रे होए। भीमसैने दे खल्लड़े इव त्राह गे नई हा । 
ओ सारें कन्ने लड़न लगा । उन्दी मरजी ही-भीमसँनै गी कंद करी 
लेचें। ते भीमसेन उनें गी जियें मारना चान्दा हा । 

बड़ा भयंकर जुद्ध होण लगा । जियां भलोके समें इच देवतें 
ते असुरें दा जुद्ध हुन्दा हा । भीमसेन बड़ा काह ला पई गेया । 
उस _रथे दा छाल दित्ती गुर्ज पगड़ेया ते सिद्धा कौरवं पासे द्रौड़ेया । 
अरो ते बस उनेंगी खत्म ग करनां चान्दा हा । ह 

जिसलं धृष्टद्यम्न होरे भौमसँन हुन्दा रथ शत्रु दी फोजे इच 
लोप हुन्दा दिक्खेया तां उसी चिन्ता होई। तेश्रो द्रौडेया। ग्रो 
रथे कोल पुज्जा तां भीमसैन रथे बिच नई हा । ओ रनाका होई 
गेया। उस सारथि गी पुच्छेया-विशोक ! भीमसन कुत्थें ऐ ? 
ओ मिगी जिन्दू थमां बी प्यारा ऐ । धुष्टययुम्न ने समभझेया जे 
भीमसेन मरोई गेया । 

विशोक ने मत्था नु्राया ते द्रुपद दे पुत्तर गी ग्राखेया 
भीमसँन होरे मिगी रुकने गी ग्राखेया ते बिना बलगे गै अग्गे बधी 
गे.। उन्दे हत्थं इच गुज ऐ। ओ त्रु दी सेना बिच धसी गे दे न। 
धुष्टद्य म्न घाबरेया जे भीमसेने घिरी जाना ऐ ते मरोई जाना ऐ। 
आओ भीमसँन गी तुपदा शत्रु दी सेना पासे ट्री पेया। भीमसँन 
जताई दा बधे दा हा उत्थ हाथी बढोए दे पेदे हे। जिसले उनें 
भीमसेन गी दिक्खेया तां ओ इात्रुएं कन्ने घिरी गेदा हा। शत्रु रथे 
परा लड़ा करदा हा । ओदे हत्थे इच गुज हा। ओदा शरीर. 
जख्मी होई गेदा हा। ते ग्रो रोहै कन्ने गर्जा करदा हा | धुष्टदयम्न 
ने उसी गले लाया ते रथे उप्पर बहालियै लइ श्राया । उस श्रोदे 
शरीरे इच लग्गे दे तीर कहुने शुरू कीते । 

दुर्योधने अपने सर्दारें गी हुकम दिता जे धृष्टद्यू मत ते 
भीमशँने उप्पर हमला करो। उन्दे परतोइये हमला करने गी नई 
डीको । उने किट्र होइये हमला करी दित्ता। विचा उन्दी मरजी 
नई ही जे होर लड़ाई होऐ। धुष्टयम्न कोल इक गुप्त शस्तर हा । 
ओ उनेंगी द्रोणाचार्य हुन्दे कोला थोए दा हा। श्रोदे चलाने कन्ने 
शत्रु दी सेना स्तब्ध होई जन्दी ही । पर दुर्योधन श्रापु बी आइये 
शामल होई गेया। उस नेए शस्त्र चलाये जिन्दे कन्ने स्तब्ध करने 
ग्राले धृष्टय_म्न दे हास्तर नक्रारा होई गे। 
ठीक उस्से बेल्लं युधिष्ठर हुन्दी भेजी दी सैना गराई पुज्जी । बारां 
रथ हे ते ग्रभिमन्यु उन्दी कमान करा करदा हा। भ्रभिमन्यु भ्राइये 
भीमसेन हुन्दी सहायता करन लगा। धृष्ट्युम्त ए दिविखिये बड़ा 
खुश होआ । इन्ने चिरं इच भीमसैन होर बी ताजा दम होई गेदे हे। 
ओ परतिथ्रं लड़ने गी तयार हा। ग्रो बी केक्रय राजा दे रथे उप्पर 
चढ़िय अपने साथिएं दी बक्खी खड़ोइये लड़न लगा । 
उस दिन द्रोणाचार्य होर बड़े भयकर बने दे हे। उनें 
धृष्ट म्न दा ' सारथि मारी ओड़या । घोड़े मारी श्रोड़े। ते रथ 
भन्ती ओड़ेया । धुृष्टद्यू म्न अभिमन्यु दे रथे पर जाई बेठा। 
सेना किश थिड़कन लगी। कौरव सैना द्रोणाचार्य दी जय दे नारे 


लान लगी । भ 
उस दिन अन्ने वाह खून खराबा हुन्दा रेआ। इक म 


आया जे दुर्योधन ते भीमसौन आमने सामने होई गे। दोगे इक दूए 
गी सनाइयां । ते फी तीरे दे बरखा करन लगे। दुर्योधन गी तीर 
लगा ते श्रो बेहोश होई गेया कृपाचार्य ने बड़ो चतराई कन्ने उसी 
उत्थुआं अपने रथे उप्पर कड़ी नेता। भीष्म पितामह होर आपू' 
उत्थें पुज्जे, हमला कीता ते पाण्डवें दी सौना गी तित्तर बित्तर करी 
दित्ता। सूरज ग्रस्त होआ करदा पर लड़ाई जारी ही। बड़ा भयंकर 
जुद्ध हा हंजारां लोक मरोऐ । रातीं लड़ाई बन्द होई । युधिष्ठर होर 
खुश होए जे भीमसौन ते धृष्टयम्न सम्मे सीने अपने कम्पे इच बापस 

दुर्योधन बड़ा घाल होए दा भीष्म पितामह कोल पुज्जा ते 
आखन लगा - हर रोज लड़ाई साढ़े खलाफ गै जा करदी ऐ | साढ़ा 
यूह त्रुट्टी जन्दा ऐ ते सर्दार मरोई जन्दे न । तुस किश' करदे 
गे नई । 

भीष्म पितामह ने उसी दलासा दित्ता--तू जिगरा की 
छोड़ना एं ? साढ़े कोल सारे शूरबीर जर्नेल न द्रोणाचार्य, शल्य, 
कृतवर्मा, भ्रश्वत्थामा, विकर्ण, भगदत्त, शकुनि, श्रवन्ती दे दवें श्रा, 
त्रिगे दा राजा, मर्व दे महाराज, ते कृपाचार्य । ए सारे शूरबीर 
तेरे गित्ते अपने प्राण देनें गी तयार न। तू' की दिल ढानो एं ? 
इस नराशा गी छोड़ ए ग्राखिये उनें लड़ाई दे हुकम दित्तै। 

भीष्म पितामह ने दुर्योधन गी आखेया--ए हजारां रथ, घोड़े 
घुड्स्वार, ए जंगी हाथी, ए शस्तर धारी प्यादे जेड़े किन्ने राज्जें थमा 
राये दे न, थुआड़े गित्त लड्न श्राये दे न। नेई सेना कन्ने तू' देवते : 
गी हराई सकना एं। डर नई । ; 

इयां उने दुयोधन दा हौसला बधाया ते जस्में उप्पर लाने गी” 

मल्हम दित्ती । दुर्योधन ने मल्हम लाई। उसी बड़ा सुख लग्गा । 
ग्रोदे जरूम भलोई गे । भीष्म पितामह दे शब्दें कन्ने ओदा हौसला 
वधेया । उस दिन सेना चक्कर व्यूह दी रचना इच ही । हर इक 
जंगी हाथी कन्ने सत घुड़स्वार सैनक हे। हर इक घुड़स्वार कन्ने 
दस दस धनष धारी हे। ते इक इक धनश धारी कन्ने इक़ इक 
ढाल-त्रन्द जोधा हा । हर इक नै कवच लाये दा हा । सेना बिच 
दुर्योधन इयां सोमै करदा हा जियां देवते इच इन्द्र । 

युधिष्ठर होरें अपनी सैना बज्जर व्यूह्‌ दी रचना इच खडेरी । 
अज्ज कई थारें उप्पर इक दम गँ लड़ाई शुरू होई गई । भीष्म होर 
ग्रजु न कन्ने आपु' लड़न लगे। द्रोणाचार्य ते बिराट इक दूए कन्ने 
जटोई गे। शिखण्डी ते अश्वत्थामा दी बकर लड़ाई होन लगी । 
वृष्टययम्न ते दुर्योधन आपू इच पलची गे । नकुल ते सहदेव ने 
अपने मामे शल्य उप्पर हमला कीता। श्रवन्ती दे राजे युधामन्यु 
गी घेरेया ? भीमसेन नै कृतवर्मा, चित्रसंन, विकर्ण ते दुष कन्ने 
जुद्ध शुरू कीता । घटोत्कच ते भगदत्त, अलम्वश ते सात्यकि, - 
भूरिश्रवा ते धृष्टकेतु, युधिष्ठर ते श्रुतायु ते चेकितान ते कृपाचार्य 
सारे गे जुद्ध करन लगे। द्रोणाचायं ते बिराट दी लड़ाई इच बिराट 
होर हारे। उम्दा रथ भज्जी गेया ते ओ अपने पुत्तर 'शंख' दे रथे 
उप्पर चढ़ी गे। बिराट हुन्दे दौं पुत्तर उत्तर ते श्वेत पहले दिन 
मरोई गे हे। इस सतमें दिन 'शंख' बी मरोई गया । उस बेल्लै 
बिराट होर मसां झ्रोदे रथे उप्पर चढ़े गै हे । ब्रुपद हुन्दा पृत्तर 
शिखण्डी अव्वत्थामा हुन्दे कशा हारी गेया । ओदा रथ 
रुद्री गेया ओ बचांरा मसां रथा परा कुद्देया ते तलवार ढाल लेइऐ ' 
मदान जग इच भुआ आई खंड़ोता । भ्रस्‍वत्थामा ने तीर चलाइये 
्रोदी तलवार ते ढाल बी त्रोड़ी ओड़ी । शिखण्डी ने भज्जी दी 
तलवार गै अश्वत्थामा उप्पर चलाई | पर ग्रश्‍वत्थामा ने ओ बी 
कट्टी श्रोड़ी । शिखण्डी भलेयां हारियँ सात्यकि दे रथै पर चढ़िये 
पिछे हटी गेया । सात्यकि ते अलम्बश दे बिच लड़ाई होई । पहले 
ते सात्यकि गी हार होई। पर फी उस भ्रलम्त्रश गी खिह्दी ग्रोड़ेया । 

धृष्ट्यम्न ते दुर्योधन दी लड़ाई इच दुर्योधने दे घोड़े मारे 
गये। उसी अपने रथं परा उतरना पेया। फी बी ग्रो तलवार 
लझये लड़दा रेझ्रा। शकुनि ग्राया ते उसी अपने रथै उप्पर ब्हालिये 
लई गेया । कृतवर्मा ने भीमसँरै उप्पर जोरदार हमला कीता । 
पर उसी बुरी चाली हारना पेया । ग्रोदा रथ भज्जी गेया । घोड़े 
मारे गये। उस हार मच्नी ते शकुनि दे रथे पासे द्रौड़ेया । ग्रोदे 
सारे शरीरे उप्पर तीर लग्गे दे हे। ओ शक्रुनि दे रथै पासे इयां 
द्रौड़या जियां घायल सूर बने गी द्रौड़दा ऐ । 
युधामन्यु ने अवन्ती दे दौनें श्रायें विन्द ते ग्रनुबिन्द गी हराया 
उन्दी दौनें दी सेना नष्ट होई गई । भगदत्त ने घटोत्कच उप्पर 
हमला कीता ते ग्रोदे सारे साथिएं गी मारी ओड़ेया । घटोत्कच 
इक्कला गै मकाबला करदा रेग्रा। पर आखर उसी बी नस्सना 
पेया। उसी नस्सदे दिविखये कौरवें दी फौज खुश होई । 
शल्य नै अपने भनेएं उप्पर हमला कीता । नकुल दे घोड़े 
मरोई गे। उसी श्रपने श्राऊ दे रथे उप्पर चढ़ना पेया। दमै जने 
इकके रथे परा जुद्ध करदे रे। शल्य गी सहदेव दा तीर लग्गा तें 
ओ बेहोश होई गेया । सारथि. चतराई कन्ने उसी कडिऐ लई 
गेया ।: जिसले शल्य गी मदानै थमां निकलदे दिक्खेया नां कौरवे दी 
सेना दा हौसला त्रुट्टी गेया । नकुल ते सहदेव जित्तै दे. शंख बजान 
लगे। उरें मौके दा फायदा ठुआया ते कोरवें दी सेना गी खरा 
नकसान पजाया। 
दपरीं युधिष्ठर होरे श्रतायु उप्पर हमला कीता श्र्‌ तायु ने: 
नेए नशाने दे ते कस्सिये तीर चलाथे जे युधिष्ठर हुन्दे शस्तर नकारा 
करी श्रोड़े। उन्दा कवच त्रुटरी गेया ते श्रो खूब जख्मी 'होई गे । 
युधिष्ठर होरें गी बड़ा क्रोध आया उनें नेआ कस्सिये तीर चलाया जे: 
श्रूतायु दा छाती दा कवच चरोई गेया। युधिष्ठर होर रोहै कन्ने : 
बला करदे है । श्रुतायु दा रथ भज्जी गेया घोड़े मरी गे । ते ओ 
प्यादा गे मदाने दा नस्सेया । श्रोदे नस्सने कन्ने. दुर्योधने, दी. . 
सना भलेयां जिगरा छोड़ी बैठी । 

३५१ महाभारत 


कृपाचायं ते चेकितान दी लड़ाई इच चेकितान ने हमला कीता 
पर ग्रोदा रथ त्रुट्टी गेया । ओ रथै परा उतरेया ते उस कृपाचार्य दे 
रथे उप्पर हमला कीता । कृपाचार्य होर बी भुत्रा उतरी 
ग्राये। ते तीर चलान लगे। चेक्रितान बुरी चाली घाल हो्रा । 

उस अपना गुर्जं घमाया ते कृपाचार्य उप्पर चलाया, पर 
कृपाचार्य ने श्रपने तीरे कन्ने उसी नकारो करी श्रोड़ेया । फी दमैं 
जनें ग्रापू इच गुत्थम गुत्था होई गे। ते भुत्रा डिग्गी पे । भीमसत 
होर आये ते चेकितान गी लई गे। शकुनि आयाते जख्मी कृपाचार्य 
होरे गी लेई गेया । 

भूरिश्रवा गी धृष्टकेतु दे छय़ांनवे तीर लग्गे हे । ग्रो बीर 
जोधा रत्तू कन्ने लब्डोए दा सूर्य भगवान लबदा हा । छाती इच 
लग्गे तीरे कन्ने ओदी सोभा खूब लबदी ही । उस हालती बिच 
उस धुष्टकेलु गी हार मन्नने ते नस्सने उप्पर मजबूर करी दित्ता । 

दुर्योधनं दे त्रौं श्रायें अभिमन्यु उप्पर हमला कीता, उस 
उने गी बुरी चाली हराया पर जियें नई मारेया । उनें गी मारनेः 
दी सगन्ध भीमसेन होरें चुक्की दी ही । फी भीष्म पितामह ने. 
अभिमन्यु उप्पर हमला कीता । 

अजु ने ए.दिक्खिये कृष्ण जी गी आखेया रथै गी भीष्म 


हुन्दे पासँ लेई चलो । फु 
इस मौके उप्पर बाकी पाण्डव बी ग्रजुन दी सहायता गित्ते 


आई गे। पर भीष्म पितामह होर इक्कले गे पे दा मकाबला. 
करदे रे । सूर्य श्रस्त होई गेया, जंग बन्द होई गई । दवक्खी दे 
जोधा अपने अपने कँम्पें इच ग उंठी। ते अपने जखमें दी मल्हम 
पट्टी करान लगे। ते रमान करन लगे । कोई घण्टे ्रास्तै मधुर 
संगीत होन लगा जोधा लोकें गी किश सुख देने श्रास्तै । उस समे 
इच कुसै जंग दी गल्ल नई कीती । नफरत दी गल्ल नई कीती । 
ग्रो घड़ी सुगं दे नन्दै दी घड़ी ही। शर नजारा दिकखने ग्राला हा ।. 
इस्सैं गल्‍ले थमा पता लग्गी जन्दा ऐ जे महाभारत के शिक्षा 


दिन्दा ऐ | ९००. 

महाभारत ३५० 


धुष्ट्यू म्न ते दुर्योधन दी लड़ाई इच दुर्योधने दे घोड़े मारे 
गये । उसी अपने रथं परा उतरना पेया। फी बी ओ तलवार 
लइय लड्दा रेझा । शकुनि आया ते उसी अपने रथे उप्पर ब्हालिये 
लई गेया । कृतवर्मा ने भीमसँनै उप्पर जोरदार हमला कीता । 
पर उसी बुरी चाली हारना पेया। गोदा रथ भज्जी गेया.। घोड़े 
मारे गये। उस हार मन्नी ते शकुनि दे रथे पासँ द्रोड़ेया । ग्रोदे 
सारे शरीरे उप्पर तीर लग्गे दे हे। ओ शङ्गुनि दे रथै पासे इयां 
द्रौड़ेया जियां घायल सूर बने गी ट्रौड़दा ऐ । 

युधामन्यु नै अवन्ती दे दोनें श्राय विन्द ते ग्रनुबिन्द गी हराया 
उन्दी दौनें दी सैना नष्ट होई गई । भगदत्त ने घटोत्कच उप्पर 
हमला कीता ते ग्रोदे सारे साथिएं गी मारी ओड़ेया । घटोत्कच 
इक्कला गै मकाबला करदा रेश्रा। पर आखर उसी बी नस्सना 
पेया। उसी नस्सदे दिक्खिये कौरवे दी फौज खुश होई । 

शल्य नै अपने भनेएं उप्पर हमला कीता । नकुल दे घोड़े 
मरोई गे। उसी अपने श्राऊ दे रथे उप्पर चढ़ना पेया। दमैं जने 
इवकं रथे परा जुद्ध करदे रे। शल्य गी सहदेव दा तीर लम्गा ते 
ओ बेहोश होई गेया । सारथि. चतराई कन्ने उसी कड्डिएे लई 
गेया ।ः जिसले शल्य गी मदाने थमां निकलदे दिक्खेया नां कौरवे दी 
सेना दा हौसला त्रुट्टी गेया | नकुल ते सहदेव जित्तै दे शंख बजान 
लगे। उनें मौके दा फायदा ठु्राया ते कौरवें दी सेना गी खरा 
नकसान पजाया । § 

दपरीं युधिष्ठर होरे श्रूतायु उप्पर हमला कीता श्र तायु ने: 
नेए नशाने दे ते कस्सिये तीर चलाये .जे युधिष्ठर हुन्दे शस्तर नकारा 
करी श्रोड़े। उन्दा कवच त्रुटी गेया ते ओ खूब जस्मी ' होई गे ॥.. 
युधिष्ठर होरें गी बड़ा क्रोध आया उनें नेआ कस्सिये तीर चलाया जे: 
श्रूतायु दा छाती दा कवच चरोई गेया। युधिष्ठर होर रोहै कन्ने. 
बला करदे हे। श्रुतायु दा रथ भज्जी गेया घोड़े मरी गे । ते ओ 
प्यादा गे मदाने दा नस्सेया । श्रोदे नस्सने कन्ने. दुर्योधनै, दी. , 
सेना भलेयां जिगरा छोड़ी बैठी । 

३५१ महाभारत 


कृपाचार्य ते चेकितान दी लड़ाई इच चेकितान नै हमला कीता 
पर श्रोदा रथ त्रुट्टी गेया । ओ रथै परा उतरेया ते उस कृपाचार्य दे 
रथै उप्पर हमला कीता । कृपाचार्य होर बी भुमा उतरी 
ग्राथे। ते तीर चलान लगे। चेकितान बुरी चाली घाल होगा । 

उस अपना गुर्ज घमाया ते कृपाचार्य उप्पर चलाया, पर 
कृपाचायं ने श्रपने तीरे कन्ने उसी नकारो करी श्रोड़ेया । फी दमैं 
जने ग्रापू इच गुत्थम गुत्था होई गे। ते भुत्रा डिग्गी पे । भीमसत 
होर आये ते चेकितान गी लई गे। शकुनि आया ते जख्मी कृपाचार्य 
होरे गी लेई गेया । 

भूरिश्रवा गी धृष्टकेतु दे छय्रांनवे तीर लग्गे हे । श्रो बीर 
जोधा रत्तू कन्ने लब्डोए दा सूर्य भगवान लबदा हा । छाती इच 
लग्गे तीरे कन्ने ओदी सोभा खूब लवदी ही । उस हालती बिच 
उस धृष्टकेलु गी हार मन्नने ते नस्सने उप्पर मजबूर करी दित्ता । 

दुर्योधने दे त्रौं श्रायें अभिमन्यु उप्पर हमला कीता, उस 
उनें गी बुरी चाली हराया पर जियें नई मारेया । उनें गी मारनेः 
दी सगन्ध भीमसेन होरें चुक्क्री दी ही । फी भीष्म पितामह ने: 
अभिमन्यु उप्पर हमला कीता । 

ग्रजुंने ए दिक्खिये कृष्ण जी गी आखेया रथै गी भीष्म 


हुन्दे पासे लेई चलो | : ह 
इस मौके उप्पर बाकी पाण्डव बी ग्रजुन दी सहायता गित्त . 


आई गे। पर भीष्म पितामह होर इक्कले गे पे दा मकाबला 
करदे रे । सूर्य श्रस्त होई गेया, जंग बन्द होई गई । दवक्खी दे 
जोधा अपने अपने केम्पें इच ग उंठी ते अपने जखमें दी मल्हम 
पट्टी करान लगे। ते रमान करन लगें । कोई घण्टे ग्रस्ते मधुर 
संगीत होन लगा जोधा लोकें गी किश सुख देने श्रास्तै । उस समे 
इच कुसे जंग दी गल्ल नई कोती । नफरत दी गल्ल नई कोती । 
ग्रो घड़ी सुग दे नन्दै दी घड़ी ही। श्रो नजारा दिकखने ग्राला हा । पु 
इस्सें गल्‍ले थमा पता लग्गी जन्दा ऐ जे महाभारत के शिक्षा 

अठमों दिन 


अठमें दिन भी भीष्म पितामह होरें श्रपनी सना दी रचना 
कछोपड़ ब्यूह दी बनाई । युधिष्ठर होरें धृष्टयम्न गी श्राखेया 
शत्रू ने कछोपड़ ब्यूड दी रचना बनाई ऐ तुस नेई रचना बनाओ जेदे 
कन्ने ए झटपट त्रुट । 

धृष्ट म्न अपने कम्मे इच जटोई गेया । उस पाण्डव सैना 
गी निनुककरा बनाया । इक सिरे उप्पर भीमसैन दूए उप्पर 
सात्यकि ते त्रीये मझाटले उप्पर युधिष्ठर होर । साढ़े बजुर्गे जुद्ध बिद्या 
इच बड़ी उन्नति कीती दी ही । ए छड़ी लिखिये नई ही हुन्दी 
परम्परा मतावक क्षत्रिये गी अपने कुलै इच गै थोई जन्दी ही। ऊऐ 
ने कवच ते उरे ने तरीके वर्तोन्दे हे जनेह मौके दी जरूरत हुन्दी ही. 
ते जां शत्रू बतंदा हा । 

कुरु क्षेत्रे दा जुद्ध किश हजार साल पहले होआ । 
अज्जे दे जंगे दे तरीके दिक्खिये असें गी महाभारतं दे जमाने दे जुद्ध 
दे बर्णत गी छड़ा गप्प जा. कपोल कल्पना नई आखना चाही दा।. 


महाभारत ३५२ 

३५३ महाभारत 


कोई डेढ़ सौ साल पहले अ्रंग्रे ज्ञ जनल नैल्सन नै समुन्दरी लड़ाइयां 
लड़ियां ते श्रमर शोहरत हासल कीती । ग्रज्ज कल्लै दे समुन्दरी 
जुद्ध इच बतोनि श्राले श्रस्तर शस्तर दिविखिये नैल्सन. दे समें दे 
अस्तर शस्तर बिल्कुल श्रजीव ते मजाक ग॑ लबङन। जेकर डेढ़ सौ 
बरे इच इन्नी तब्दीली होई सकदी ऐ तां ते महाभारतै दे समें. दीं 
गल्लें ते अज्जे दी तब्दीलियें गी दिक्खिये चर्ज करने दी कोई 
लोड़ नई । 

दुई गल्ल असें गी होर बी सामने रखनी चाही दी ऐ जे 
कवियें दी वृत्तियें ते साहित्यिक लेखके दे लेखें इच असों गी शस्त्रे ते 
जुद्ध दे तरीके दी बिल्कुल ठीक ते लौकी लौकी व्याख्या दी मेद 
नई करनी चाही दी । जंगी कम्म पुराने समें इच जंगी अफसरें 
गोचर गे हुन्दे हे। क्षत्रिथें दा ए कम्म हुच्दा हा । सिक्खना सखाना 
क्षत्रियें दा अपना कम्म हुन्दा हा । जुद्धौ दे तौर तरीके ते भेत 
खानदानौ भेत हुन्दे हे ते परम्परा मताबक पुरतदर पुरत चले औन्दे 
हे। पिता पृत्तर गी सखान्दा हा। सौनिक शिक्षा दे ग्रन्थ नई 
हुन्दे हे। कवियें ते ऋषियें दे ग्रन्थे इच ए चीज़ां कुत्थों औनियां 
हियां। अगर कुरौ उपन्यासौ इच कुरै बमारी दा हाल होऐ ते 
ओदा इलाज बी दस्से दा होऐ ओदे कन्ने जरूरी नई जे कुसौ डाक्टर 
गी सन्दोख होईजाः। ते ए.बी कोई जरूरी गल्ल नई जे जुद्ध दे 
तरीके ते टंग, कहानियें बिच बी दस्से दे होन । inf 

इस करी व्यास हुन्दा महाभारत पढ़िये कोई टकोदा नई 
दस्सी सकदा जे 'कछोपड़' ब्युह्‌ के चीज़ ऐ जा कमल ब्यूह के चीज 
ऐ। साढ़े कोल एदा कोई जवाब नई जे. तीरें .दी बरखा करिए 
अपने गिदे रखेया कियां बनाई लेन्दे हे। जां ओन्दे शस्तरें गी कियां 
कट्टी ओड़दे है.। जां सारा शरीर तीरें कन्ने छलनी होई जाने उप्पर 
बी व्यक्ति कियां जी सकदा हा। पाये दा कवच सौनके गी जां जर्नेल 
गी कुत्थों तोड़ी बचाई सकदा' हा |. जख्मिएं गी जुद्धो चा कियां 
नेई जन्दे हे । -जां मुर्दा शरीरें दा के करदे हे,। प्राचीन जुद्ध . इच 
इन्दे बारे इच के करदे हे पता नई लगदा भायें महाभारते इच बड़ा 

जैल ते खुल्ला वर्णन दित्ता दा ऐ | 
भीमसैने धृतराष्ट्र हुन्दे उस दिन बहु ले गें अट्ट पुत्तर मारी श्रोड़े हे । 
दुर्योधने दा मन कम्वी उट्टे या हा । ग्रोदे मितर समभन लगे जे 
ग्रज्ज भीमसौरौ बदला चुकाना ऐ ते अपनी कस्म पुरी करनी 
ऐ । ओ कस्म जेढ़ी दर्बारे इच द्रोपदी दी भयानक दुर्घटना 
बेल्ले चुक्की ही । अठमें दिनें ग्राली लड़ाई इच अजुन गी 
भारा सदमा पुज्जा। ओदा प्यारा पुत्तर इरावान मरोई गेया । 
इरावान नाग कन्या बिचा अजुने दा पुत्तर हा ते पाण्डवे दी सहायता 
करन कुरुक्षेत्र दे जुद्ध ग्राये दा हा । दुर्योधने अपना राकश मित्तर 
ग्रलम्वश इस नागा बीर दा मकाबला करत भेजेया । बड़ी सखत 
लड़ाई पिच्छों इरावान मारा गेया | ए सुनिये अंजु न दा हौसला त्रुटी 
गेया । ओ कृष्ण जी गी श्राखन लगा--“बिदुर होर ठीक गै ग्राखदे 
हे जे दौनें बक्खी नई जरोने आले दुःख होडन । अस इक दूए दी 
तबाई केदे आस्तै करा करने आं। जादातु आस्तै ? इस मारकाट 
ते खून खराबे बाद ्राखर असें गी जां उनें गी के खुशी प्रापत होनी 
ऐ ? हुण मिगी पता लगदा ऐ युधिष्ठर होर छड़े पञ्ज ग्रां लेने 
उप्र गै की सन्दोख करा करदे हे । बाकी सारा राज दुर्योधन गे 
साम्वै । जे ए गल मनोई जा तां लड़ाई नई होनी चाही दी । दुर्योधन 
अपने हठै उप्पर अड़ेया रेश्रा उस पज ग्रां देने थमां बी इनकार 
कीता। एदा नतीजा ऐ जे दवक्खी नेए पाप होग्रा करदे न । 
आऊ लड़ा करनां जे मिकी लोक डरौकल नई आखन । दिक्खो 
कनेश्रा डरौकल ऐ जे पापै सामनै भुकी गेया ऐ। जिसले श्रऊ वीरें 
गी धरती उप्पर मोए पे दे दिक्खनां मिगी बड़ा क्लेश हुन्दा ऐ। अस 
केडे पापी आं ते ग्रसों कनेश्रा खतरनाक ते पापे आला रस्ता. 
चुनेया ऐ । ' 
इरावान गी डिगदे दिक्खिये घटोत्कच ने बड़े जोरे दी सिह: 
गजना कीती । सारे उसी सुनिये कम्बन लगे। उस बड़ी संना लइयं 
कौरवें उप्पर हमला करी दित्ता । उस इन्नी तबाही मचाई जे कोरवें 
दी ब्युह रचना कई थारें दा त्रुटी गई । ए दिविखये दुर्योधनै 

घटोत्कच उप्पर ग्रापु हमला कीता । 


हाथिएं दी सैना लइये बंगराज नै दुर्योवनै दा साथ दित्ता । 
दुर्योधन बड़ी बहादरी कन्ने लड़ेया । उसने घटोत्कच दे मते बीर 
मारी ओड़े। घटोत्कच नै दुर्योधन उप्पर बड़ा भारी गुर्ज मारेया 
पर बंगराज ने अपना हाथी श्रग्गें करी दित्ता ते दुर्योधनौ गी बचाई 
लेता । हाथी मरी गेया । 

भीष्म होरें गी दुर्योधने दी बड़ी चिन्ता ही। उने द्रोणाचाये 
गी मती फौज देइये दुर्योधनै दी सहायता गी टोरेया । बड़े बड़े शूर 
बीरें घटोत्कच उप्पर हमला कीत्ता। लड़ाई इन्नी सख्त ते भयंकर 
मची जे युधिष्ठर होरें दिक्खेया घटोत्कच दी जान खतरे इच ऐ । 
उनें भीमसौन गी सहायता गित्तै टोरेया । लड़ाई होर भखी । 


उस दिन दुर्योधने दे सोलां श्रा मरोए । 


००० 

नौमें दिन बड् ले गे लड़ाई शुरु होने थमां पहलें दुर्योधन 
भीष्म पितामह होरें गी मिलेया । उनेंगी ग्रान लगा जे मिगी ते 
बड़ी नराशा होश्रा करदी ऐ। ऐ लड़ाई कियां चला करदी ऐ ? 
उस बड़े त्रिक्से ते कौड़ो शब्द भीष्म पितामह गी आंखे जिनें उन्दा 
क्लेजा बेधी ग्रोड़ेया । फी बी उनें बड़ा हौसला दस्सेया, ओ बड़े दुखी 
होइऐ श्राखन लगे 

“जियां जग्गै दी अग्नि उप्पर घ्यो पान्दे न इयां अऊ अपनी 
जान थुश्राड़े गित्ते ला करनां । अऊ थुआड़े ग्रस्ते इन्नां किश 
करा करनां ते तू मिगी नेए शब्दे कन्ने की बेधना एं ? तू ते 
बिल्कुल अनजान मनुक्खँ आङ्‌ गल्लां करनां एं। तुगी इच्चा बी पता 
नई जे ठीक के ऐ ते गलत के ऐ ?ग्राखदे न जे काल नेड़े आवतां 
मनुक्खे गी सुन्ने दा बूटा लबदा ऐ। हुण तुगी चीजां असली रूपे इच 
नई लबदियां । थुश्राड़ी भ्रकखीं उप्पर पर्दा पेई गेदा ऐ । तू जेड़ी नफरत 
दी फसल राही दी ग्रोदा फल पा करनां एं। हुण ते तेरे आस्ते 

इक्क रस्ता ऐ जे जिन्ना चिर होई सकदा ऐ लड़दा जा । 
फर्जे पूरा करने दा बी हुण इऐ रस्ता ऐ । मेरा शिखण्डी कन्ने 
लड़ना सम्भव नई | अऊ जनानी उप्पर हथ नई चुक्क्री सकदा । 
न गे में अपने हत्थें पाण्डवे गी मारी सकता । मेरा मन इस गल्लै दे 
बसु बगावत करदा ऐ। ए दो गल्लां में नई करनियां । बाकी 
जिन्ने जोधा थुआड़े खलाफ न उन्हें कन्ने लड़ङ |” 
जी लौका करने दा कोई लाभ नई । क्षत्रिये आइ लड़ 
इज्जत थुआड़ी गे होग, भायें स्थितियां कनेइयां होन | ५ 
उनें दुर्योधन गी ए आखेया ते प्यार भरे शब्दं कन्दे ओदा मन 
पर्चाया । फी श्रग्गें बधिये फौजें दी रचना वारे इच हुकम देन लगे। 
दुर्योधन गी किश स्हारा होग्रा। उस दुशासनै गी सहोया ते 
श्राखेया--* ञ्रावा ! अज्ज लड़ाई इच जान लड़ाई देम्रो। -मिगी 
जकीन होई गेया ऐ जे पितामह होर सच्चे दिल कन्ने साढ़ी बक्खी 
लड़ा करदे न। श्रो ग्राखदे न शिखण्डी दे खलांफ हथ्यार नई 
डुेकना । तुस दिक्खो जे कुते शिखण्डी कन्ने इन्दा मकाबला नई 
होई जा । तुगी पता गै जे शेर नस्सन लगे तां जंगली कुत्ता बी 
.दलेर होई जन्दा ऐ ते शेर॑ गी ढाई लैन्दा ऐ ।” , 
अभिमन्यु ते श्रलम्बश दी घोर लड़ाई होई । अभिमन्यु ने 
सिद्ध करी दित्ता जे ओ कुसँ चाली अपने बीर बब्वा कौला घट्ट नई, 
` अलम्बश गी पुञरानहे'पैरें नस्सना पेया ते उस मसां जान बचाई ।: 
सात्यकि ते श्रस्वत्थामा ते द्रोणाचार्यं ते 'ग्रजु न॒ हुन्दी घोर 
लड़ाई होई। फो सारे पाण्डवे किड्ठे होइये पितामह हुन्दे उप्पर 


FN 


हमला कीता। दुर्योधनें दुशासन गी भीष्म पितामह दी सहायतां 

गित्ते भेजेया। भीष्म होरे कड़ाके दा उत्तर दित्ता ते पाण्डवे शी 

'नसाई दित्ता। पाण्डवें दी सेना भलेयां हौसला हारी गई:। ताई 

'तुअआई द्रौड़न लगे जियां बने इंच पशु भुलली गये होन. : ` 

"कृष्ण होरें ' रथ 'खडेरया ते अर्जुन गी ग्राखेया- “तेसं बरे 

होए तुस इस मोके गी बल्गा करदे हे । इसले खुञ्जेयो नई । भीष्म 
गी मारी ओड़ो। सेनक दा.फर्ज पछानों ।” 

अजु न सिर भिगड़ा सुट्रिए आखन लगा-एदे कोला ते में 
बनवासौ इच गै रौन्दा ते ठीक हा। अपने प्यारे भीष्म पितामह गी 
नई मारन हुन्दा । पर तुन्दा हुकम नई मोड़दा। लेई चलो रथ 
गेहा। अजु ने दा मन लड़ाई इच नई हा । ओ ते जबदंस्ती ते 
मजबूरी कन्ने लड़ करदा हा । तुआई पारौ भीष्म होर इयां भखे 
दे हे जियां दपैरीं दा सूरज । 
रीना ने जिसलै अजु ने दा रथ तुआई जन्दे दिकखेया तां किश 
हौसला होआ। ते परतिये ठीक चाली रचना इच खड़ोते । भीष्म 
होरें भ्रजु ने दे रथै पर इयां तीरें दी बरखा कीती जे सारा रथ गे 
खटोई गेया ते लब्बे गै नई । कृष्ण होर नई घाबरे ते बड़ी चतराई 
ते कुशलता कन्ने भ्रग्गे बधदे गे। अजु ने दे तीर भीष्म हुन्दे धनषे 
गी लग्गे ते धनश त्रुटी गेया । भीष्म पितामह होर धनश बदलदे 
गे। -कृष्ण होर श्राखन लगे-भई अजुन जियां लड़ने दा हक 
हुन्दा ऐ ऐ तू ऊआं नई  लड़ै करदा । ए आखिये उने गुस्से कन्ने रथे 
उप्परा छाल दित्ती ते चक्कर चुक्किये भीष्म पितामह पासँ द्रौड़े । 
भीष्म जी नै कृष्ण होरें गी औन्दे दिक्लेया । आखन लगे-“धन्न भाग 
न मेरे मिगी मुक्ति देन तुस आपू पाये श्रो । | आओ, आओ । i 
अजु ने बी रथै परा छाल दित्ती ते अगो बधिये कृष्ण होरे गी जाइये 
पकड़ी लेया । उनें गी जफफी पाइये आखन लगा--“'बल्गी जाश्रो, 
रुकी जाओ । अपनी सगन्ध नई त्रोड़ो। तुसों प्रण कीता दा ऐ 
जे लड़ाई इच शस्तर नई चुक्कङ। ए मेरा कम्म ऐ। ग्रऊ उसी 
नभाङ। अऊ प्यारे भीष्म पितामह उप्पर तीर चलाइयै उनें गौ 
जमपुर पजाङ । तुस चलो रथे उप्पर बई जाओ। बागां सम्हालो।' 


प्रजुन कृष्ण होरे गी परताई लई गेया । लड़ाई परतिऐ 
शुरु होई। पाण्डवे दी फौज गी खरी; झुनक लग्गी दी ही। पर हुण 
सूरज अस्त होई गेया । ते लड़ाई दा समां समाप्त होई गया । 

लड़ाई दा दसमां दिन हा । शिखण्डी गी ग्रग्गें रक्खिये 
ग्रजुंने भीष्म हुन्दे उप्पर हमला करी दित्ता। जिसलै शिखण्डी दे 
बाण बज्जन लगे तां भीष्म हुन्दी ्रक्खीं चा लोरे निकलन लगे । 
पहले ते उनें गी रोह चढ़ेया ते इयां बली उट्टे जे शिखण्डी गी भस्म 
करी ओड़दे न । पर उनें भट गे सांजम कर लेया । उनें आखेया 
शिखण्डी कन्ने नई लड़ना । 

शिखण्डी जमदे बेल्ले कुड़ी हा, उने आखेया-जेदे कन्ने लड़ना 
मनासब नई ग्रोदा के मकाबला करनां ? पर ए उनें गी आगम 
होई गेया जे अन्त समां आई गेया ऐ । उनें अपने आप गी 
'शान्त कीता । 

शिखण्डी बान चलान्दा गेया। उसी के पता हा जे भीष्म 
पितामह हुन्दे मने इच के लड़ाई होश्रा करदी ऐ ? अजु ने बी मन 
मजबूत कीता ते शिखण्डी पिच्छे होइये भीष्म पितामह दे कवचे इच 
कंमजोर थायें उप्पर तीर चलान लगा। तामी भीष्म पितामह 

नई जरके । भीष्म पितामह हुन्दे उप्पर तीरे दी बरखा हुन्दी रई 
ते ओ मुस्करान्दे रे। दुशासने गी श्राखन लगे-ए अजु नें दे बाण 
न। ए शिखण्डी दे नई होई सकदे । ए मेरे शरीरे इच श्रग्ग पाई 
दिन्दे न जियां केकड़े दे शरीरें गी ओदे बच्चे गे चीरी ओड़दे न। 
उने अर्जून दे तीरं गी अपने शगिदें दे बाण गे समभेया। उने 
दुशासन गी ग्राखेया--चलो पई झगिर्दे दे बाण गे सई। उने अजु ने 
उप्पर इक नेजा सुट्टया । अजु ने त्र तीर चलाइय इसी बाऊ इच 
उडदे गी कट्टी सुट्रेया। भीष्म होर इस लड़ाई गी खत्म करने दी 
गल्ल सोची । ओ ढाल तलवार लइये रथे परा उतरी होए। पर 
अजू ने तीर चलाइये उन्दी ढाल त्रोड़ी ओड़ी। भीष्म हुन्दे सारे 
शरीर इच तीर ग तीर लग्गी गे। इक इंच बी जगह खाली नई 
रई । भीष्म होर रथै परा डिग्गी पे। जिसले भीष्म होर सिरे 
भार डिग्गे तां देवता लोके हत्य जौले करिये उनें गी प्रणाम कीता । 
ढण्डी नेई, सगन्ध आली बा 'बगन लगी ते सारे मदाने इच हल्की २ 
फुहार पौन लगी । | 
इयां गंगा जी दा पुत्तर भीष्म पितामह युद्ध भूमि इच डिगी 
पेया । ए उस्सौ गंगा दे पुत्तर हे जिस धरती परं आइये मनुक्ख 
मात्तरं दा कल्याण कीता । भीष्म होर ऐसे जोधा हे जिन्दे उप्पर 
कोई दोस नई लग्गा, जिनें बब्बे दी खुशी खातरे एड त्याग करी 
दित्ता, ऐसे धनश धारी जिनें परशुराम हुन्दा मान बी त्रोड़ी ग्रोड़ेया 
जेड़े सचाई गित्ते निष्काम भावना कन्ते कम्म करदे हे । ` उनें अपनी 
जान दइयै दुर्योधने दा ऋण चकाया ग्रो मृत्यु दी सेजा उप्पर पेदे हे, 
ग्रो जुद्ध भूमि गी अपने लहुऐ कन्ने पवित्तर करा करदे हे। भीष्मे 
प्रितोमह हुन्दे डिगदे भै कौरवें दी सीना दे दिल बी ढई गे। 
¦ ` भीष्म हुन्दा शरीर.भुभआा नई छोता उने गीं इन्ने:तीर बज्जे 
दे:हे जे तीरे दी गै सेजा बनी गई। - उच्दे शरीरे दा तेज मता,होई 
गेयाः। श्रो मान परिष्ठा दे सिंहासने उप्पर बैठे दे सेई हुन्द हे । दवक्खीं 
फोजें युद्ध बन्द करी दित्ता | सारे जोधा द्रौड़दे ग्राये ते उन्दे आसे पासँ 
खंड़ौई गे । सारे लोक सिर तीन्दे करिए उन्दे कोल खड़ोते दे है 

जियां ब्रह्मा कोल देवता खड़ोते दे होन। भीष्म पितामह होर 
ग्रान लगे-मे रे सिरे गी कौई स्हारा नई । ए इयां गे लमका करदा 
ऐ। राजे द्रौड़िये सरहाने लई श्राये। भीष्म पितामह नै उनें गी 
पर कीता ते श्र्जुने गी श्राखेया--वेटा जोधा गी देने जोग तकिये 
दा बन्दोबस्त कर । 

श्रजु नै दे तीरें उन्दे शरीरे इच जाला पाये दा हा। अर्ज ने 
त्रतीर कट्टर ते इयां रते जे भीष्म पितामह हुन्दा सिर ठीक चाली 
टिकी गेया। भीष्म होर आखन लगे--मिगी सरहाने ग्रास्तै अ्रजु न 
दे तीरें दी लोड़ ही। इने गदेलें मिगी सन्दोख देना ऐ। सूयं दे 
उत्तरायण हुन्दे तोड़ी में इयां गं रौनां ऐं। इन्ना चिर में शरीर नई 
त्यागना । जिसले अऊ मरङ तां तुन्दे चा जेड़े बचे दे होडन मिगी 
दिक्खन आवेओ । 

भीष्म पितामह होर अजु न गी आखन लगे-बेटा मिगी त्रेह 
लग्गी दी ऐ। मिगी पानी पल्या । अजून धनुश चुक्केया 
कन्न तोड़ी खिच्चेया ते भीष्म हुन्दी सज्जी बक्खी धरती इच बाण 
मारेया । धरती चा इक धारा निकली ते भीष्म पितामह हुन्दे ओठ 
तर करन लगी। ब्यास होर आखदे न जे ए गंगा माता आपू आई 
ही ते उस भीष्म दी त्रेह शान्त कीती । 

भीष्म होरें जल पीता ते बड़े खुश होए । 

भीष्म होरे दुर्योधने 'गी ग्राखेया-हे दुर्योधन-हुण बी 
समझदारी कन्ने कम्म ले। तू दिक्खेया अजु नै मिगी कियां पानी 
पल्याया ऐ । धरती उप्पर होर कुन इयां करी सकदा ऐ ? एदे 
कन्ने सन्धि करी ले । चिर नई ला। मेरी बलि कन्ने गै जुद्ध 
समापत होई जां तामी खरा ऐ। बेटा मेरी गल्ल मन्न ते पाण्डवें 
कन्ने सुलह करी लै। 

भीष्म हुन्दे शब्द दुर्योधनै गी चंगे नई लग्गे। वमार मरन 
बी लगे तामी उसी दवाई चंगी नई लगदी। उसी कोड़ा सुआद 
चंगा नई लगदा। सारे राजे भ्रपने अपने कंम्पें इच ठुरी गे | 

जिसलै कर्ण सुनेया जे भीष्म होर जख्मी होइ गे न ते मृत्यु 
सेजा उप्पर पेदे न तां ओ झटपट उन्दे कोल आया, उन्दे पैरें पई 
गेया ते आखन लगा-हे पितामह जी, तुस कुलै इच सारें कोला बड 
ओ। अ्रऊ कर्ण तुसें गी प्रणाम करना, मेरे भाग जे में कोई दोस 
नई कीता फी बी तुन्दी मेरे ऊप्पर नराजगी गे रई। 

जिसले कर्ण ने इन्नी धीनगी कन्ने प्रणाम कीता ते हत्थ जोले 
करिऐ खड़ोई गेया तां पितामह गी बड़ा ब्यास आया । उनें ओदे 
सिरे उप्पर हुत्थ फेरेया ते शीर्बाद दित्ता। तू राधा पुत्तर नई । 
तू कुन्ती देवी दा पहला पुत्तर एं। नारद होरें जिनेंगी दुनियां 
दियें सारिएं गठलें दा पता हुन्दा ऐ, आपू मिगी सनाया.हा। हे 
सूरज पुत्तर । में तुगी नफरत नई करदा हा। पर थुआड़े हिरदे . 
इच बिना कारण गे बधदी नफरत मिगी चंगी नई ही लगदी । 
अऊं थुआड़ी बीरता जाननां ते ग्रोदी कदर करनां। मिगी थुश्राड़ी . 
कोरी कोरी सनाने दी ग्रादत बड़ी चंगी लगदी ऐ। में जाननां, 

जे तू' अर्जुन ते कृष्ण समान जोधा एं। बड़ा चंगा होऐ जे तू 
पाण्डवे कन्ने मिली जायें । श्रो रस्ता थुआड़े गित्तौ बड़ा मनासब 
ऐ। नू'उन्दाभ्राएं। मेरे मरने दे कन्ने रौ जेकर थुआड़ी दुश्मनी 
वी मुक्को जा ए मेरी बड़ी मरजी ए। 

कर्ण बड़े माने कन्ने सुनदा रेआ फी ग्रान लगा-पितामह 
जी ! मिगी पता ऐ जे श्रऊ कुन्ती दा पुत्तर आं। सारथि दे घर 
मेरा जन्म नई । पर में दुर्योधन द। निमक खादा ऐ, ते निमक दा 
हकक्‍क चकाना चाही दा ऐ । अपने क्षत्रिय धर्म दा पालन करना 
चाही दा ऐ। हुण पाण्डवें कन्ने जाई रलने दा ते प्रइन गे नई पैदा 
ठुन्दा। हुण ते जिन्द दइऐ बी ओ ऋण चकाना ऐ। दुर्योधन 
जिनता मिगी प्यार करदा ऐ ते जिन्ना मेरा बसाह करदा ऐ ओ 
ऋण में जान दइऐ बी नई चकाई सकदा। में किश गलाने इच 
ते किश करने इच गल्तियां कीतियां होडन । मिगी खिमा करो ते 
शीर्बाद देओ । 

भीष्म पितामह होर जिनें गी सदाचार ते सचाई दे सारे 
पकख पता हे किश देर सोचदे रे ते फी आखन लगे-जियां तेरी मरजी 
ऐ ऊआं कर । की जे ऊऐ ठीक रस्ता ऐ। | 

भीष्म पितामह होर सख्त जख्मी होई गे ते मृत्यु दी सेजा 
उत्पर पई गे फी बी जुद्ध बन्द नई होआ। कौरवे भीष्म पितामह 
हुन्दी गल्ल नई मन्नी ते लड़ाई परतिऐ शुरु करी दित्ती। भीष्म 
पितामह हुन्दे बिना कौरवें दी सेना इयां ही जियां गडरिये बिना 
भिट्डां हुन्दियां न। जिसलै भीष्म होर नई रे तां कौरवे दे साथी 
आखन लगे-_कर्ण जी ! तुस साढ़े लीडर ग्रो । तुस साढ़ी रखेया 
करो । 

कौरव जोधा जानदे हे जे कर्ण उन्दी कमान करे तां ओ जरूर 
जित्तङन । पहले दस दिन जिनता चिर भीष्म होर सैनापति रे 
कर्ण जुद्ध थमां बाहर रेआ । जियां पहले दस्सेया ऐ जे भीष्म 
पितामह हुन्दी झाड़ सुनिऐ कर्ण ने श्राखेया हा-जिन्ना चिर तुस 
जीन्दे रो ते जुद्ध करा देग्रो अऊ जुद्धौ इच हिस्सा नई लैङ। जे 

तुंस पाण्डवें गी मारी ओड़ो ते दुर्योधन जित्ती जा तां मिगी बड़ी 
खुशी होग । अऊ महाराजा कोला जाजत लइऐ बनवास 
टुरी जाङ । पर जे तुस हारी गे, ते जमपुरी टुरी गे तां में जिसी. 
तुस महारथी नई मनदे, रथे उप्पर चढ़ढ ते उच्दा मकाबला करङ 
जिनें गी तुस समझदे श्रो जे मेरे कशा बड़े बहादर न । उनेंगी हराइय 
आऊ दुर्योधन गी जताङ । 

कर्ण ने ए सगन्ध खादी ही । दुर्योधन दी मरजी कन्ने ओ 
पहले इस दित जुद्ध थमां बाहर रेआ। हुण ओ ग्रापू पेदल चलिये 
भीष्म हुन्दे कोल श्राया जेड़े बाणें दी सेजा उप्पर पेदे हे। मृत्यु 
दियां घड़ियां गिना करदे हे उनेंगी प्रणाम करिएऐ ्राखन लगा 


हे मन्ने प्रमन्ते दे पितामह जी, तुसे परशुराम होरें गी हराया । 
तुस जुद्ध भूमि इच पेदे ग्रौ । शिखण्डी नै तुसें गी ढाई लेया ऐ। 
तुसें सदाचार दा पुरा पालन कीता। हुस पवित्तरता दी मूर्ति हे । 
जे तुस इस चाली जुद्ध भूमि इच गिरी सकदे ग्रो तां ए टकोदी गल्ल 
ऐ जे दुनियां इच छड़ी योग्यता दे सहारे सब किश नई बनदा । 
संसारे दियां. मसीबतां पार करने गित्तै तुस कौरवें दी किश्ती हे । 
हुण पाण्डवे कौरवं उप्पर जोरदार हमले करने न ते कोरवें गी मते 
कष्ट भोगने पौडन । जियां भ्रग्ग ते वायू मिलिऐ बनें गी तबाह 
करी ओ्रोड़दे न इयां कृष्ण ते अरजूंनै कौरवें दी सेना नष्ट करी 
ओड़ती ऐ। ए गल्ल पक्की ऐ। तुस अपनी कृपादृष्टि मेरी उप्पर 
आ । हुण में फौजे दी कमान सम्हाली ऐ। मिगी शीर्वाद 
श्रो 


भीष्म होरें कर्ण गी शीर्वाद दित्ता--तू चंगे बी आस्त धरती 
एं। तू लोक आस्ते पानी आला बदल एं। तेरी वफादारी उप्पर 
झाक नई कीता जाई सकदा । दुर्योधन दी सेवा ते ग्रोदी 
रखेया कर । तू ुर्थोधनै गित्तै कम्बोज लोकें गी नष्ट कीता । तू 
पवते इच ह ग्राले किरात लोकें गी हराया ते दुर्योधने दे अधीन 
लू गि गी हराया । तू होर मते कम्म कीते। हुणतूं 

कौरवे दी सेना दी कमान अपने हत्यै इच ले। ए तेरा हक्क ऐ ते 
इसी साम्भ। परमात्मा करे तू जित्ती जायें ते दुर्योधन विजयी 
होऐ | किस्मत थुआड़ा साथ देऐ । जाओ ते शत्रएं कन्ने 
जुद्ध करो । 3 

कर्ण भीष्म पितामह हुन्दे कशा शीर्वाद लइएऐ रथे उप्पर 
चढ़िऐ जुद्ध भूमि इच आया । जिसले कर्ण रथै उप्पर चढिऐ मदान 
जंग इच श्राय तां दुर्योधने दी खुशी दी हद नई रई । भीष्म पितामह 
दे मरने दा गम बड़ी मात्रा इच घटी गेया । 


000 

सेनापति द्रोणाचार्य 


दुर्योधन ते कणे सोचन लगे जे सैना दा सैनापति कुण होऐ ? 

कर्ण आखन लगा--साढ़े पासे लड़ने श्राले जिन्ने राजे न 
उन्दे बिच्चा कुसै गी बी सैनापति बनाई देचे ते ओ साढ़ी सँना दी 
कमान करी सकदा ऐ । ए सारे राजे बरोबरी दी शक्ति आले, 
हिम्मत आले, चतराई ते योग्यता ग्राले, बीर ते खानदानी न। सारे 
बुद्धिमान न। इनें सारें गी ते किट्ठा सेनापति बनान नई हुन्दा । 
ते जेकर इन्दे चा कुसँ इक गी बनाया तां दूएं हेठी समझी ऐ । ते 
फी होई सकदा जे ग्रपनी सारी ते पूरी शक्ति जुद्धो इच नई लान । 
इयां असें गे हानि होग । इस करी मेरा सुझा ऐ जे इन सारे राजे दे 
गुरु द्रोणाचार्य होरें गी सेनापति बनाया जा। अज्ज दे शस्त्र धारियें 
च श्रो सारें कशा बड़े न। सैनापति बनने रास्ते जेड़े गुण लोड़चदे 
न श्रो होर कुसै क्षत्रिय च सारे नई । उन्दे च सारे न न। आओ उमें गी 
संनापति बनाचे । दुर्योधन मन्नी गेया जे इयां गै करना ठीक ऐ। ए 
फंसला होई गेया | दुर्योधन द्रोणाचार्य हुन्दे कोल गेया । सारे राजे उत्थे 

किट्ठे होए दे हे। उस आचार्य होरें गी प्रणाम कीता ते धीनगी 
कन्ने आखन लगा--हे गुरु जी ! तुस साढ़े सारें बिच खानदानी 
लिहाज कन्ने, वर्णाश्रम दी दृष्टि कन्ने, जुद्ध बिद्या दी निपुणता दी 
दृष्टि कन्ने, अवस्था ते बुधि, बीरता ते योग्यता दी दृष्टि कन्ने सारें 
कशा बड्टे ओ। मेरी बेनती ऐ जे तुस सैनापति दा पद सम्हालो । 
तुन्दी लीडरशिप इच साढ़ी सना जरूर जित्तग । 

किट्ठे होए दे सारे राजें ताड़ियां मारिऐ इस प्रस्तावं दा 
स्वागत कीता ते जयकारे बुलाये । दुर्योधन बड़ा खुद होभ्रा । 

सारें सामने बड़ी शान कन्ने द्रोणाचार्य जी गी सैनापति 
बनाया गया । दर्वारिये दी प्रशंसा ते दुन्दुवियें दे वज्जने कन्ने 
कौरवें दी सैना गी इयां बोन लगा जे शत्रू गी नष्ट करी श्रोड़ेया 
ऐ ¦ उन्दी द्रौणाचार्य हुन्दे बारे इच बड़ी श्रद्धा ही ते मता बसाह हा । 

द्रोणाचार्य सै चक्रब्यूह दी रचना बनाई । कर्ण जेड़ा पंहलं 
बक्ख वकख रेश्रा हुण अपने रथे उप्पर चढ़िये सेता इच फिरे करदा 
हा ते सारे उसी दिक्खिय बड़ा उत्साह ले करदे हे । कौरवे दी 
सेना दा हौसला बड़ा बधी गेया । फौज इच ए गल्ल फैली गई जे 
भीष्म होर पाण्डवे गी नई मारना चान्दे हे इस करी श्रो पूरे दिलै 
कन्ने नई लड़े हुण कर्ण मदाने इच श्राई गेया ऐ । हुण पाण्डवे दे 
नाश होने इच कोई शकक नई । 

पज दिन द्रोणाचार्य होर सँनापति रे। भागे श्रो बृद्ध हे पर 
युद्ध भूमि इच हर थार पुजदे है । ते इक नमें जोधा आङ्‌ अपना 
उत्साह ते बहादरी दसदे हे। जिसले द्रोणाचार्य हमला करदे हे तां 
पाण्डवे दी फौज खिल्लरी जन्दी ही जियां तफान औने उप्पर बदल 
उट्डी जन्दे न श्रो पाण्डवे दे बड़ २ सर्दारे कन्ने आपू लड़े । ओ 
सात्यकि, भीमसँन, अ्रजु न, धृष्ट्यूम्त, अभिमन्यु, द्र पद ते काशीराज 
कन्ने लड़े ते कई बारी उनें गी हराया । पञ दिन श्रो सेतापति रे 
इन दिनें इच उनें पाण्डवे दी संना गी खूब परेशान कीता ते बड़ी 
मार चाढ़ी । 

युधिष्ठर होरें गी जीन्दे पकड़ने दो चाल 


जिसलै द्रोणाचार्य होरें कौरवें दी सैना दा सैनापति दा पद 
सम्हाली लेया तां दुर्योधन, कर्ण ते दुशासन तै किटूठे बइऐ इक स्कीम 
बनाई ।- दुर्योधत ओ स्कोम लइये द्रोणाचार्यं हुन्दे कोल गेया । 
आखन लगा गुरु जी ! साढ़ी मर्जी ऐ जे तुस असें गी युधिष्ठर गी 
जीन्दा पगड़ी देओ ते साढ़े हवाले करी देओ । असेंगी होर किश 
नई लोड़चदा । श्रसे गी मुकम्मल जित्तू दी बी लोड़ नई । जे 
तुस असें गी इन्नां करी देओ तां असें गी बड़ी तसल्ली होग जे तुस 
लड़ाई दा संचालन ठीक करा करदे ओ | 

जिसले द्रोणाचार्य होरे दुर्योधने गी इयां श्राखदे सुनेया तां 
उनें गी बड़ी खुशी होई। पाण्डवे गी मारी ओड़ने दा बचार उन 
गी बी पसन्द नई हा। फर्ज नभाना हा इस करी द्रोणाचार्य कौरवें 
कन्ने साथ देया करदे हे। मनै दा ओ पाण्डवे गी प्यार करदे हे 
खास करी पवित्तर हिरदे आले युधिष्ठर गी बड़ा: चांन्दे हे. । इस 
करी जिसले दुर्योधने ्राखेया जे युधिष्ठर गी जीच्दा पगड़ी देओ ताँ 

उन्दे मर्ने दा मता भार हल्का होई गेया । 

द्रोणाचार्य होर ग्रान लगे-दुर्ोत्रन, थुग्राड़ा भला होऐ । 
तुम्मी चानां एं जे युधिष्ठर गी जीन्दा गै पगड़ेया जा । मिगी ए सुनिऐ 
बड़ी खुशी होई ऐ। सच गें युधिष्ठर दा कोई दुश्मन नई ते ग्रोदा 
नां 'अजात शत्रु बिल्कुल ठीक गे लोके पाये दा ऐ । थुग्राड़े फैसले 
ने ते इसदी होर तसदीक करी ओड़ी ऐ । जिसले तुम्मी आखी 
ग्रोड़ेया जे उसी जियें नई मारो, जीन्दा पगड़ी लौ एदे कन्ने युधिष्ठर 
दा मान सगों होर बधेया ऐ। 

द्रोणाचायं होर फी श्राखन लगे--मेरा ख्याल ऐ जे तू 
पाण्डवें गी लड़ाई इच हराइयें ते फी उनेंगी उन्दा अद्धा राज परतानां 
चानां एं । ते उन्दे कन्ने शान्ति ते ऐमनी कन्ने रोने दा थुआडा 
बचार ऐ। युधिष्ठर गी जीन्दा पगड़ने दी इच्छेया दा होर के 
प्रयोजन होई सकदा ऐ ? 

द्रोणाचार्य होर बड़े गे खुश होए ते फी श्राखन लगे-सच्चें गे 
युधिष्ठर संसारे इच बड़े भागें ञ्राला ऐ । देवता लोक बी युधिष्ठर 
उप्पर अपनी किरपा बरान्दे न । उस शन्रुएं दे दिल बी जित्ती 
लेते न । 

पर युधिष्ठर गी जीन्दा पगड़ने दा दुर्योधने दा मतलब ते किश' 
होर हा । जिसले द्रोणाचार्य होर मन्नी गे ते उने प्रण'कोता जे अऊ: 
युधिष्ठर गी जीन्दा पगड़ी देङ तां श्रो अपना प्रयोजन. दस्सन' 
लगा--“जे श्रस युधिष्ठर गी मारी ओड़चें तां किश लाभ नई 
होना। सगों पाण्डवे दा रोह गे भड़कना ऐ। लड़ाई पहलें थमां 
बी भयंकर होग। ते एदा नतीजा दुर्योधन गी पता गे हा जे लड़ाई 
लग्गी बी रई तामी दौने फौजें दा गे नास होना ऐ। कृष्ण' होरे ते 
फी बी जीन्दे रौना ऐ। उने द्रोपदी जा कुन्ती गी राज सौंपी ओड़ना 
ऐ। इस करी युधिष्ठर गी मारने दा कोई फायदा नई । हां जेकर 


युधिष्ठर जीन्दा पगड़ोई जा तां लड़ाई बी झट बन्द होई जाग ते 


अस जित्ती बी जागे। फी श्रस युधिष्ठर दी क्षत्रिय धर्म पालन करने 
दी परम्परा दा फायदा टुग्रागे। ओदी नेकी ते सदाचार दा लाभ ७“ 

उठागे उसी परतिऐ जुआ खड़ागे ते बतवास पजागे। इने दस्सें दिनें 
दी लड़ाई नै दुर्योधने गी सिद्ध करी दित्ता जे कुलै दा नास पवक ऐ । 
ओदी इच्छा पूरी नई होई सकदी । जिसले दुर्योधनं अपना असली 
मकसद दस्सेया तां द्रोणा चाये होरें गी बड़ी नराशा होई । उने 
दुर्योधने गी मनै इच फटकार दित्ती । पर इस गल्ले दा उनें गी 
सन्दोख होश्रा जे युधिष्ठर गी मारी ओड़ने श्राली गल्ल ते मुक्की । 
्रोणाचाये हुन्दे प्रण दी खबर जे श्रो युधिष्ठर गी जीन्दा 
पगड़ी देङन पाण्डवे दे गुप्तचरें झट उनें गी जाई सनाई । पाण्डव. 
सोचेया जे द्रोणाचार्य होरें प्रण कीता ऐ युधिष्ठर होरे गी जीन्दा 
प॒गड़ने दा तां ओ करी गुजर्‌ङन । 
उन्दे नेआ तीरन्दाज कुण ऐ ? ए बड़ी माड़ी गल्ल होई ऐ ।. 
उनें झटपट फौजा दी रचना इयां बनाई जे युधिष्ठर होर इक्कले नई . 
रौन । ते भायें कनेआ मौका की नई आई जा उन्दे उप्पर चान चक्क . 
हुमला बी होऐ तामी उन्दे कोल मती फौज रवै । 
सेनापति बनने आले रोज गे द्रोणाचायें होरें अपनी चतराई 
ते.कुशलता भलेयां दस्सी। जिया श्रग्ग सुक्के दे घा गी फूकदी जन्दी 
ऐ इयां गे द्रोणाचार्य होर पाण्डवें दी सैना गी समान्दे जन्दे हे । ग्रो 
एडी फुर्ती कन्ने सारे मोर्चे उप्पर जन्दे हे जे पाण्डवे गी सेई हुन्दा 
हा जे द्रोणाचार्य होर हर थां गे मजुद न । तेतीरे दी बरखा बरहा 
करदे न। ते धरती गी जमराज हुन्दे नच्चने दा नाच घर बना 
कंरदे न। जित्थें धृष्टयूम्न खड़ोता दा हा उत्थं हमला करिए; 
द्रोणाचार्य होरे फोजें गी दों टुकड़िएं इच बण्डी - दित्ता । . बड़े बड़े 
जोधा लोके दे न्द होए । शकुनि ते सहदेव दा माया जुद्ध होआ ? 
जिसलै उन्दे रथ त्रुटी गे तां ओ भुजा उतरिऐ लड़न लगे । ते गुज, 
लेइऐ इयां लड़न लगे श्राखो जे दौं पर्वतें मनुक्ख रूप धारे दा होएऐ।, 
भीमसेन ते विविश्ञति दे दर्म्यान बी घोर जुद्ध होञ्रा । दौंनें दे रथ. 
त्रुटी गे ॥ शल्य ते भनेए नकुल दा जुद्ध हो्रा । उस नकुल गी 
बड़ा शकाया । ओ बड़ी शतानी कन्ने मुस्करान्दा, हा । श्राखरकार. 
शल्य,दा;;फण्डा भज्जी गेया । रथ त्रुटी गेया। उस हार मन्नी ते. 

चली गेया। कृपाचार्य ते धृष्टकेतु दा जुद्ध होआ । कृपाचार्य होर 
हारी गे। सात्यकि ते कृतवर्मा बी लड़े, बिराट ते कर्ण बी लड़े । 
अभिमन्यु पौरव, कृतवर्मा, जयद्रथ, ते शल्य कन्ने इक्कला गै लड़ेया 
ते उनें गी नसाई दित्ता। फी शल्य ते भीमसैन दे दरम्यान घोर जुद्ध 
होआ। शल्य होर हारे ते पिच्छे हटी गे। कौरव सदा दा दिल 
त्रच लगा । पाण्डव सेना ने ए दिक्खेया ते जोरदार हमला करी 
दित्ता । कौरवें दी सना इच अफरा तफरी पई गई । 

जिसले द्रोणाचायं होरें ए दिक्खेया तां उनें कौरवे दा जिगरा 
वधाने आस्ते युधिष्ठर हुन्दे उप्पर हमला करी दित्ता । द्रोणाचार्यं 
हुन्दे सनेरी रथै इच सिन्ध देसँ दे चार घोड़े लग्गे दे हे प्रा 
युधिष्ठर हुन्दे पास गये , युधिष्ठर होरे कण्डें आले ते बाज दे परें 
आले तीर चलाये। द्रोणाचार्य होरें कोई पर्वाह नई कीती । ओ 
बड़ी तेजी कन्ने युधिष्ठर हुन्दे पास बघे । उनें युधिष्ठर हुन्दा धनुष 
तोड़ी ओड़ेया । द्रोणाचायं होर बिल्कुल गे कोल जाई पुज्जे धृष्ट- 
यू मत ने रोकने दी कोशश कीती पर किश पेश नई गई । सारी 
फौज कर्लाई उठी युधिष्ठर होर पगड़ोई गे । द्रोणाचार्य 'होर सिरँ 
उप्पर गै आई पुज्जे । ४ 

उससे ले भ्रजु न होर उस जुद्ध भूमि इच आई पुज्जे । ओदे 
रथे दे धमाके कन्ने धरत कम्बन लगी । ग्रो लहू भरोची जुद्ध भूमि 
ते ह्डियें दे ढेरें गी शड़दा उत्थें ग्राई पुज्जा । द्रोणाचार्यं किश रुकी 
गे। अजुन ग्राई पुञ्जा हा। गाण्डीव बिचा तीरें दी नदी बगन 
लगी। पता नई हा लगदा जे तीर कडदा कुस बेल्ले ऐ ते चढ़ान्दा 
ते छोढ़दा कुस बेल्ले ऐ। तीर लगातार निकलदे जा करदे हे। तीरे 
दी बरखा कन्ने जुद्ध भूमि इच न्हेरा होई गेया। | | 

द्रोणाचाय होर पिच्छें हटी गे। युधिष्ठर होर नई पगड़ोई 
सके। लड़ाई बन्द होई गई। कौरव सेना दी भली भण्ड बैठी दी 
ही । श्रो ्रपने कंम्पे इच गई ` पाण्डव सैना बी शान कन्ने गई। 
कृष्ण होर ते अजु न बी गल्लां करदे कम्पे इच गे । 

इयां आरमा दिन मुक्केया | : ००० 

युधिष्ठर होरें गी जीन्दा पगड़ने दा जतन सफल नई होआ । 
द्रोणाचाय होर दुर्योधन गी आखा करदे हे--ए टकोदी गल्ल ऐ जे 
प्रस युधिष्ठर होरें गी जीन्दा पगड़ने इच कामयाब नई होई सकदे 
जिन्ना चिर ग्रर्जून उन्दे कोल ऐ। ए इस करी नई जे साढ़ी मरजी 
नई । कुसँ चाली अर्जुन गी जुद्धभूमि दे कुसँ होर पासँ लई जाओ 
तां में पाण्डवें दी सेना दियें पंगतिएं गी त्रोड़िये अग्गे जाङ उठी ते 
युधिष्ठर होरें गी पगड़ी आनङ । अऊ बचन दिन्नां जे युधिष्ठर 
होरे गी पगड़ी आनङ ते तुगी सौंपी देङ पर हाते ऐ जे ओ मान 
त्यागिऐ जुद्ध भूमि चा नस्सी नई जा। जेकर ग्रो ऊंग्रां करग तामी 
इक चाली श्रस गे जित्ते। ठीक ऐ नई ? 

त्रिगतं दे राजे नै द्रोणाचार्य हुन्दी ए गल्ल सुनी ते अपने ्रायें 
कन्ने गल्ल कीती । उनें इक स्कीम सोची । उनें योजना बनाई 
जे संशप्तक ब्रत धारण करगे ते अजुन गी ललकारगे। आपू पिछे 
हटदे जागे ते इयां. भ्रजुने गी युधिष्ठर हुन्दे कोला दूर परें लई 
जागे । 


महाभारत | ३७२ 

योजना मताबक उनें इक बड़ी फौज लैती अग्नि सामने बई 
गे, घा दे बने दे टल्ले लाई ले। फी मरने बेले दे सारे संस्क्रार कीते । 
फी उने सगन्ध चुक्क्री--अर्जु गी मारे विता अस नई परतो गे। 
जे अस जुद्ध चा नसचे तां भ्रसों गी महां पाप लग्गे। 

इयां ग्रग्नि सामने सगन्ध चुक्किये श्रो दक्खने पास जेड़ी जम राज 

दी दशा ऐ, गे ते अर्जुन गी ललकारन लगे। एउसजमानेदा 
“आत्म घाती' दल समझी लौ । द्वोणाचार्य ने बड़ा जरूरी समभिये 
ए दल बनाया हा । 

अर्जुन युधिष्ठर होरे गी आखन लगा--संशप्तक ब्रतै ग्राले 
मिगी ललकारा करदे न। जे मिगी कोई ललक्रारे तां अऊ ओदा 
मान जरूर त्रोड़ड । जरूर लड़ङ। त्रिगते दा राजा सुशर्मा मिगी 
ललकारा करदा ऐ । अऊ इने सारें गी नष्ट करिऐ परतोनां। मिगी 
जाने दी जाजत देओ । 

युधिष्ठर होर अखन लगे-प्यारे भाई ! तुगी द्रोणाचाये दे 
इरादे दा पता ऐ । ओदा ख्याल करी ले ते जे मनासब ऐ करो । 
उनें मिगी दुर्योधने कोल जीन्दा पगड़ी लई जाने दा बचन दित्ता 
दा ऐ । ओ लासानी बीर ऐ। शक्ति शाली ऐ, चतर ऐ, तीर 
चलाने दी हर कला दा माहिर ऐ। उस हुट्रन भाला दा गे नई । 
हर इक चीजे उप्पर ्रोदी नजर रौन्दी ऐ । 

अर्जुन आखन लगा--सत्यजित कोल गे खड़ोता दा ऐ। 
ओदे जींन्दे जी तुसें कोई हत्य नई लाई सकदा । तुसें गी किश नई 
होई सकदा । अजु ने पञ्वाल बीर सत्यजित गी युधिष्ठर हुन्दी 
राखी गित्तै छोड़ेया ते आपू संशप्तकें दा मकाबला करन गेया । 
जियां शेर अपने शिकारै गी जन्दा ऐ | 

“कृष्ण जी ! ग्रो दिक्खो संशप्तक त्रिगते आले खड़ोते दे न । 
इनेंगी अपनी सगन्ध चुककने दा-नशा चढ़ेदा ऐ । इनेंगी दरग्रसल 
ुर्ग जाने दा मता चा चढ़ेदा ऐ।? 

कृष्ण जी गी इयां आल्षिये अजुंन संशप्तकें दी सैना कोल 
आई गेया । 

अज्ज लड़ाई दा बारमां दिनहा। बड़ी घोर लड़ाई ही। 
थोड़ें समे बाइ गे अजुनि संशप्तकें ते सत्थर लुश्राई ओड़े । पर सुशमी 
ने उनें गी अपनी चुककी दी सगन्ध चतै कराई--“हे वीरो ! असे 
पवित्तर अग्नि सामने ते सारी सेना सामने सगन्ध चुककी दी ऐ। 
एडी सख्त कस्म चुकिकिये हुण पिच्छे हटना मनासब नई । हुण 
पिच्छे नस्सिऐ सेना कोला मखौल नई करायो । संशप्तक खुशी 
खुशी अजुन दा मकावला कीता । बड़ी दलेरी कन्ने ते बहादरी 
कन्ने । ते मृत्यु गी स्वीकार कीता। 


हे कृष्ण जी ! इनें मरने दा पक्का निश्चा कीता दा ऐ्‌। 
तुस रथे गी अग्गे लई चलो । 

कृष्ण हुंदे सारथि बने दे अर्जु न दा रथ दयां फौजें इच फिरे 
करदा हा जियां देवासुर लड़ाई इच इन्द्र दा रथ चलदा हा । ताई 
तुआई ते जताई रथ जन्दा हा त्रिगर्ते आलें दा सफाया हुन्दा 

जन्दा हा । 

उन्दी छाती चा खून इयां निकलदा लबदा हा श्राखो टटूए 
खिड़ा. करदे होन । लड़ाई भयंक्रर ही। इक बारीते अर्जुने दा 
रथ बी तीरें दी बरखा कन्ने खटोई गेया । 

कृष्ण होरे पुच्छेया-अर्जन ! हैं एं न? अर्जून ने तीर 
चलाइयें तीरें दा न्हेरा दूर कीता। प्रलय बेल्ले दा रुद्र दा ताण्डव 
नृत्य सेई हुन्दा हा । जुद्ध खेतर बढोए दे ग्रंगें ते कटोए दे सिरें कन्ने 
त्रड़ा भयानक लबदा हा । 

_ जिसले श्रजुन संशप्तक पिच्छे गेया-तुआई द्रोणाचार्य होरे 
भाण्डवे दी सैना उप्पर खासकरी जित्यें युधिष्ठर होर हे जोरदार 
हमला करी दित्ता । युधिष्ठर होरें ए दिक्खिऐ पञ्चाल राज 
वृष्ट्युम्त गी ग्राललेया - ए ब्राह्मण मिगी पगड़न ग्रावा करदा ऐ'। 
फौज श्रासे ध्यान देओ । 

5.75 पुत्तर द्रोणाचार्यं दे अग्गे बधने तोड़ी नई बल्गेया । 
उस रथ गगें बधाया ते द्रोणचार्य होरें गी जाई रोकेया | 

द्रोणाचार्यं होर धृष्टद्यम्न पास नई आये। उने गी पता 
हा जे उन्दी मृत्यु ओदे हत्थें होनी ऐ। हज उनें मरना नई हा। 
उनें राजा द्रुपद पास रथ फेरी लेया । द्रुपद दियें फौजें दा भारी 
नुकसान होआ। खूने दियां नदियां बगी गइयां । द्रोगाचाय होर फी 
युधिष्ठर पासँ फिरके। पाण्डव डटिऐ खड़ोते दे हे | उनें तीरें दी 
बरखा कच्ने जबाब दित्ता । सत्यजित ने द्रोणाचार्ये हुन्दे उप्पर 
हमला कीता । सख्त लड़ाई होई। द्रोणाचार्यं होर काल भगवान 
बनी गे । ओ जोधें गी समापत करन लगे। पञ्चाल राजकुमार, 
वुक ते सत्यजित मरोई गे । | 

ए दिक्खिय बिराट, पुत्तर शतानीक अग्गे बधेया। किश 
खिनें बिच गे श्रोदा कटोए दा सिर भुआं जाइ पेया, कन्ने पेदे कुण्डल 
भुजआ रुलन लगे ।. इक होर सर्दार केतम द्रोणाचायं हुन्दे मकाबले 
उप्पर ग्राया, ओबी मरोई गेया । द्रोणाचार्य होरे गी,रोकने गी 
वसुधात अग्गे आया श्रोत्री मरोई गेया। युधामन्यु, सात्यकि, 
शखण्डी उत्तमौजा सारे द्रोणाचार्य होरें गी पिच्छे हटान आये पर उनें 
सारे गी नसाई ग्रोड़ेया । 

द्रोणाचार्यं होर युधिष्ठर हुन्दे कोल कोल जाई पुज्जे। उस 
बेल्लै द्र पद राजे दा इक होर पुत्तर पंचाल्य श्राचार्य गी रोकने गित्ते 
अग्गे श्राया ते बड़े जोरै कन्ने लड़ाई करत लगा । पर ग्रोबी मरोई 
गेया ते रथे परा इयां डिग्गा जियां गासा दा तारा त्रुटदा ऐ । 

दुर्योधन बड़ा खुश होआ ते पसोइयें कर्ण गी आखन लगा-- 
हे कर्ण ! द्रोणाचार्यं हुन्दी बीरता दिको । पाण्डवे दी सैना दा 
दिल नई रेग्रा । द्रोणाचार्यं दे बार उन्दे कशा नई झलोआ 
करदे । 

कर्ण नै मुण्डी मारी। “इनता बसाह नई करो । पाण्डव 
एडी तौली नष्ट होने आले नई । उनें कदें हार नई मन्तनी | 
उन्दे कन्ने जेड़ियां ज्यादितियां होई दियां न ओ उनें गी कदें नई 
ब्रिस्सरी सकदियां । तू उनें गी जहर दइये मारने दी कोशश 
कीती । 

तू उनें गी जीन्दे गे जलाने दी कोशश कीती । तू जुए दी 
खेडे उप्पर उन्दी बेज्जती कीती। तू इन्ना चिर उनें गी बनबास 
भेजेया । ओ हार नई मन्तन लगे। ओ दिक्ख श्रो सारे किठ्नू होआ 
करदे न ते द्रोगाचार्य उप्पर हमला करन लगेन। ओ दिक्ख 
भीमसेन, सात्यकि, युधामन्यु, क्षत्रधर्म, नकुल, उत्तमौजा, द्र पद, 
बिराट, शिखण्डी, धृष्टकेतु ते बाकी सारे जोधा युधिष्ठर हुन्दी रखेया 
गित्ते किट्रे होई गे न। द्रोणाचार्य उप्पर जोर पा करदे न। असें 
गी इयां छड़ा दिखना गै नई चाही दा । ग्रसें द्वोगाचार्य हुन्दे उप्पर 
बड़ा बोझ सुट्टेदा ऐ । ओ बड़े महान न, पर बोझ वर्दाइत करने 
दी बी हद हुन्दी ऐ। भेड़िये किट्ट होइये इक बड़े भारे हाथी गौ 
परेशान करी सकदे न | हाथी गी मारी बी सकदेन। श्राम्रो 
अग्ग चलचे । द्रोणाचार्य होरें गी बिना सहायता दे इक्कला छोड़ना 
ठीक नई ।” 


0 o°oः 

द्रोणाचार्यं होरें युधिष्ठर गी जीन्दां पगड़ने दे बड़े जतन कीते 
पर फेल होई गे । दुर्योधन हाथिएं दी बड़ी सैना लइये भीमसेन 
कन्ने लड़न गेया । भीमसैन रथै उप्परा तीर चलाइये अपने आप 
गी बचान लगा । उस अद्ध चन्द्रमां दी शकला दे तीर चलाइये 
ुर्योधनै दा झण्डा कट्टी ग्रोड़ेया ते ओदा धनश त्रोड़ी ओड़ेयां । 
दुर्योधने गी बिपता इच दिविखये म्लेच्छ राज अंग भीमसेन हुन्दे 
कन्ने लड़न लगा। ओर इक बड्ढे हाथी उप्पर चढ़ेदा हा । भीमसौन 
होरें नेए कस्सिये तीर चलाये जे हाथी डिग्गी पेयां ते म्लेच्छ राज 
होर जमपुर टुरदे होए। कौरवें दी रैना इच त्राह पेई गेया ते सैना 
खीसबीस होन लगी। 

जिसले हाथिएं इच अफरातफरी मची तां उनें हजारां लोक 
जिल्ली श्रोड़े । घोड़े डरिऐ तां तुआं नस्सन लगे । 


ए अफरातफरी दिव्ये ते सौना गी सारै पासी नसदे दिक्खिये 
प्रागज्योतिष दा राजा बीर भगदत्त बड़ा रोहें होआ। ओ अपने 

प्रसिद्ध हाथी सुप्रतीक उप्पर चढ़ेया ते उस भीमरसौन उप्पर हमला 
करी दित्ता । ओ ग्रांडील हाथी अपने कन्न खलारिऐ ते सुण्ड 
भुआड़ियै द्रौड़ेया। उस भीमरौने दा रथ मली ओड़या, घोड़े दा 
मलीदा करी ओड़ेया। भीमसौन रथै बिच्चा निकली गेया ते मसां 
बचेया । उसी हाथियें दे बारे इच सब किश पता हा । 

आो हाथी दे हेठ बड़ी गेया ते ओदे नर्म स्थाने उप्पर मुक्के 
मारन लगा । हाथो पागल जन होइये भमीरियां खान लगा ते 
भीमसौनं गी त्रट्टने दा जतन करन लगा । भीमसेन ओदी जंडे गी पलचे 
दा हा ते मुक्के मारी जा करदा हा। हाथी नीन्दा होआ ते सुण्डे 
कन्ते भीमसौन गी पगड़ी लेता। ते गोडे हेठ दइये मलीदा बनान 
लगा पर भीमसौन होरें कुसौ चाली श्रपने आप गी शड़काई लेया । 
फी ओदे हेठ जाइयै ओदे नमे स्थानें उप्पर मुक्के मारन लगा । हाथी 
बड़ा तड़फत लगा । भीमसौन समां गजारा करदा हा जे पाण्डवें 
दी सैना दा कोई हाथी आइये भगदत्त दे हाथी उप्पर हमला करे 
ते ग्रो ग्रोदे हेठा निकले । 

. भीमसैन हाथी दी जडे ओले आये दा हा, रौनक सम भेया 
भीमसौन मरोई गेया ऐ । ओ कर्लाये-भीमसैन मरोई गेया । 
भगदत्त दे हाथी ने भीमरौने गी जिल्ली ग्रोड़ेया ऐ। कुरुक्षेत्र दे 
मदाने इच हर थां इऐ बोल गू जन लगे । 

युधिष्ठर होरें ए बाज सुनी ते समभेया जे भीमसैन मरोई 
गेया ऐ, उने फौज गी हुकम दित्ता जे भगदत्त गी नष्ट करी देओ । 
दशार्ण दे राजा ने भगदत्त उप्पर हमला कीता। दशार्ण दा हाथी 
बी बड़ा भयंकर हा, ओदी ते सुप्रतीक दी घोर लड़ाई होन लगी । 
सुप्रतीक ने नेआ दन्द खोबेया जे दशार्ण दे हाथी दी बक्खी पाड़ी ओड़ी 
ते उसी मारी ग्रोड़ेया । उस बेलले भीमरौन सुप्रतीक हेठा निकली 
प्राया । उसी सहीसलामत दिक्खिये पाण्डवें दी सौना बड़ी खुश 
होई । ते ताड़ियां बजान लगी | 

हुण भगदत्त उप्पर चवक्खी दा हमला होआ। पर उस 
हिम्मत नई हारी। ओ अपने हाथी उप्पर बैठा दा इयां लबदा हा 

जियां कुरौ पहाड़े उप्पर श्रग्ग लगी दी होए। उस गत्रुएं दी कोई 
पर्वाह नई कीती ते अपने हाथी गी सात्यकि दे रथ पिच्छे लाया । 
हाथी नै सुण्डै कन्ने रथ चुक्केया ते गासा पासँ छण्डेया । सात्यकि 
ते झट रथ थमां बाहर ग्राई गेया। श्रोदे सारथि ने बड़ा कमाल 
दस्सेया जे रथै गीते घोड़े गी बचाई लेता ते परतिऐ सात्यकि हुन्दे 
कोल लइ श्राया । 

भगदत्त दे हाथी ने पाण्डवें दी सौना इच बड़ी तबाई मचाई । 
उस सुण्ड कन्ने पगड़ी पगड़ी किन्ने गे जोधा छण्डी सुद्र । ते बेशमार 
मारी श्रोड़े। जताई पारौ जन्दा हा त्राह पई जन्दा हा। भगदत्त 
अपने हाथी उप्पर बैठा दा इयां सेई हुन्दा हा जियां देवासुर लड़ाई 
इच इन्द्रदेव सोभदा हा । हाथी कन्न खलारिऐ ते रोहै इच आये 
दा हा। श्रो अपनी सुण्ड भुआड़दा हा ते किम्ने गै रथें, घोड़े ते सैनके 
गी पैरें हेठ मली ओड़दा हा । उस पाण्डवं दी सोना इच त्राहि त्राहि 
मचाई दित्ती । जिन्ने श्रोदे उप्पर शस्तर चलन उन्ना गे श्रो होर. 
भुड़के । जियां गुआला पञुएं गी बने इच जतां मरजी होऐ खिद्दी 
लान्दा ऐ इयां गे भगदत्त पाण्डवें दी सेना गी खिद्दा करदे हे । 

भीमसौने दशा रथ लेआ ते भगदत्त उप्पर हमला करी 
दित्ता । हाथी नै अपनी सुण्ड बधाई ते एडे जोर दी फुहार छोड़ी 
जे भीमसौन हुंदे रथै दे घोड़े त्राहिये नस्सी गे ते रथ बी छण्डोए दा परे 
जाइ पेया । भीमसौन कोला रथ नई रुकेया। 

जुद्ध खेतरे इच बड़ी धूड़ उड़ी । उत्थे हाथियें दी घोर लड़ाई 
होभ्रा करदी ही । अजुन होर संशप्तके कन्ने जुद्ध करा करदे हे 
उनें उत्थुश्रां दा दिक्खेया ते भगदत्त दे हाथी दी चंघाड़ बी सुनी । 
उने सोचेया कम्म किश कसूत्तर होई गेया लबदा ऐ। उने कृष्ण 
जी गी आखेया--ए सुप्रतीक हाथी दी चंघाड़ ऐ । प्रागज्योतिष दा 
राजा भगदत्त श्रपने हाथी कन्ने बड़ी तबाई पुटुने श्राला ऐ। हाथिएं 
दी लड़ाई इच: ओदा कोई मकाबला नई करी सकदा। उस साढ़ 
सेनकें गी जरूर हराई ओड़ना ऐ। ते घबराई ओड़ना ऐ । ग्रसे 
तौले चलिऐ स्थिति सम्हालनी चाही दी ऐ। संशप्तक गी खरी 

मार दई लेती ऐ । तुस रथे गी उत्थें लई चलो जित्थें द्रोणाचार्य 
होर युधिष्ठर कन्ने जुद्ध करां करदे न। 


कृष्ण होर तु्राई गे रथ लई गे जित्थें बड्डी लड़ाई होगा 
करदी ही । 


सुशर्मा ते ओदे भ्रा रथे पिच्छें दरौड़ ते श्रालन लगे--रोको, 
रोको | ते कन्ने गै श्रजु ने दे रथे उप्पर तीर चलान: लगे । 

अजु न दे मने इच किश दुविधा पैदा होई गई। ताई सुशर्मा 
लड़ाई गी ललकारे करदा ऐ कोई ललकार तां में कदें पिच्छे नई 
हटदा । पर उत्तरे बक्खी साढ़ी सैना दी रचना त्रुटी दी लबदी ऐ.। 
उत्थें सहायता दी मती लोड़ ऐ। श्रजु न इनें सोचें:पेदा' हा जे इक 
नेजा ग्रजुंन गी. ते दूआ कृष्ण होरें गी आइये लग्गा। अर्जुन गी 
बड़ा रोह चढ़ेया । उस त्रे. तीर कस्सिऐ मारे. ते'सुशर्मा'गी 
नसाई ओड़ेया । 

उस समां नष्ट नई कोता ते झटपट उत्थें पुज्जा जित्थें भगदत्त 
तबाई मचा करदा। जिसले पाण्डवें दी सीना नै ग्रर्जुन गी दिवखेया 
तां ओ सारे किट्ट होई गे ते भगदत्त कन्ने जोरदार लड़ाई शुरु होई 
गई। भगदत्त जमराज गे सेई हुन्दो हा। परकृष्णऔ ने भगदत्त 
दै-सारे बार बचाये | 


भगदत्त कृष्ण जी ते अर्जन उप्पर तीरें दी बरखा करन लगा । 
अजु त्त ने हाथिऐ गी तीर मारिऐ ओदा कवच त्रोड़ी ग्रोड़ेया । 
हुण तीर हाथी गी खुब्बन लगे। भगदत्त नै दिक्खेया जे हाथी ते 
नकारा होग्रा करदा ऐ उस कृष्ण हुन्दे उत्पर भाला चताया । ग्र्जय 
ने तीर चलाइये ओदे दो टोटे करी ग्रोड़े भगदत्त ने दुआ भाला 
चलाया जेड़ा श्रजू नै दी हैल्मटे गी लग्गा | | y 


 श्रणुने अपनी हेल्मट ठीक कीती; अपना घनश कन्ने तोड़ी 
खिज़्तेया ते . कन्ने आखेया--लै भाई भगदत्त ! दुनियां गी भाखरी ' 
बारी दिकखी लै ते मरने गी त्यार होई जा। भगदत्त ने इने कम्मे". 

इच उमर खादी दी ही ओदे बग्गे.बाल ते ते मु हैं दियां झुडियां इयां 
लब्दियां हियां जियां बुझ्टा शेर होऐ। श्रो एडा बुट्टा हा जे ग्रोदी 
अक्खीं दा मास हेठ ढिल्कदा हा । इस करी उस मत्थ पट्टी बन्निऐ 
उसी उबढ़ा कीता दा हुन्दा हा जे मास लमकिये ग्रक्खीं गी 
खट्टी नई लै, ते लब्बै किश नई'। भगदत्त इनता शूरवीर नई 
हा जिन्ता ओ सुच्चम दा बचार रखदा हा ते चरित्तर दी उत्तमता 
ते सदाचार दा ख्याल रखदा हा। ओ अपने समें दे शूरबीर इच 
सारें कशा प्रसिद्ध हा । ओदी महानता गी दिक्खियें लोक उसी 
इन्द्र दा मित्तर आखदे हे । 


अपने श्रारौ पारौ आखरी बारी दिक्खी लै। अजुन ने उस 
महापुरुष गी आखेया ते कस्सिये तीर चलाये। श्रोदा धनश तुढ़ी, 
गेया, तरकश भज्जी गेया ते श्रोदे कवचे दे जोड़ त्रुटी गे । 


उने दिनें सारे जोधा कवच लान्दे हे ते लग्गे दे कवचे उप्पर 
बी कुत्थें बाण मारना, ए बी क्षत्रिय लोक बड़े ध्यान कन्ने सिक्खदे 
हे। की जेएशस्तर बिद्या दा बड़ा जरूरी अंग हुन्दा हा । जिसले 
शस्त्र नई रेआ तां भगदत्त ने अपने हाथी दा ग्रंगस गे अजु ने उप्पर 
सुट्टया । इसी वैष्णव मन्तर कन्ने मेन्तरिऐ भगदत्त ने अ्रजुंन उप्पर 
सुया हा .।. श्रजुने मरोई जाना हा। कृष्ण जी ने भ्रग्गे होइए 
ग्रो शस्तर अपने उप्पर लइ लेया। ग्रो उन्दी छाती उप्पर फूल 
माला बनी गेया । श्रो वैष्णव मन्तर कन्ने मैन्तरे दा हा इस करी 
विष्णु जी गी ते नुकसान नई' पजाई सकेया ते कृष्ण जी दे गले दा 
हार बनी गेया । ट 

अजुन रोह छण्डन लगा--कृष्ण जी ! मेरे उप्पर चलाये दा 
शस्तर तुस अपने उप्पर को लेन्दे ओ ? तुसों आसे दा ऐ जे तुस छड़ा 
रथं चलागे श्रो । तुसों इयां की कोता ए ? 

कृष्ण होर आखन लगे--प्यारे मित्तरा ! तुगी पता नई। जे 
ए शस्तर तुगी लगदा तां तू मरी जाना हा। ए मेरी अपनी चीज 
ही. मेरे कोल श्राई गई। कृष्ण होर हस्सन लगे । अजुन ने इक 


CC-0. In Public Domain. An eGangotri Initiative 


महाभारत ३८२ 


तीर मारेया जेड़ा भगदत्त दे हाथी दे सिरे इच खुब्बी गेया जियां 
सप्प बर्मी इच बड़ी जन्दा ऐ। 

भगदत्त ने हाथी गी चलाने दा बड़ा जतन कीता पर ग्रो जाम 
होई गेया । उस बड़ा हुकम कीता पर किश असर नई होआ जियां 
धनहीन आदमी दे बचनें दा ग्रोदी लाड़ी उप्पर किश असर 
नई हुन्दा । 

ओ हाथी इक बर्मी आङ्‌ चुपचाप खड़ोता गे रेआ ते फी बई 
गेया ते भ्रपने दन्दें कन्ने भुत्र पुटुन लगा। ते जौरे कन्ने चीकन 
लगा । 

अजु ने गी हाथी दे मरने दा किश बसोस होआ। 


ते कन्ने भगदत्त दे नई मरने दा बसोस होआ। मरना हा 
भगदत्त ते मरोई गेया हाथी । 


भगदत्त दे मत्थे बज्जी दी पट्टी त्रुटी गई। ते रेशमी रमाल 
फट्टी गेया। भरमट्टे दा मास अक्खीं उप्पर ढिलकी आया ते अक्खीं 
किश लब्बना बन्द होई गेया । इक अद्धे चन्द्रमा दी शकला दा 
तीर आया ते भगदत्त दी छाती इच लग्गा । छाती चरोई गई ते 
भगदत्त इयां डिग्गा जियां तफाने कन्ने कोई बडा बूटा ढोन्दा ऐ । 
ग्रोदे मत्ये उप्पर पीला रैशमी रुमाल इयां सोभा करदा हा जियां 
पटोए दे बूटे गी पीले फुल्ल सोभा दे होन। 


कौरवें दी सेना इच भाजड़ मची गई । शकुनि दे श्रायें अचल 
ते बृष ने अजु'न गी रोकने दा जतन कीता पर उन्हे रथ भज्जी गे ते 
ग्रो मरोई गे। जियां शेरनी दे दौं बच्चे मरोई जान। उन्दी दौनें 
दी नुहार इक्के नेई ही ते दम बड़े शूरबीर हे । 

कवि व्यास होर लिखदे न जे दमै अआ मदाने थमां नई नस्से 
ते इन्दी शोभा श्रोपरी गै सेई हुन्दी ही । शकुनि ने जिसले अपने 
आये गी मोए दे दिक्खेया तां उसी बड़ा रोह चढ़ेया । उस अजु ने 
उप्पर हमला कोता ते माया दे शस्तर चलाये। मरो बड़ा मायाधारी 
हा। ते माया दे शस्तर चलाने इच बड़ा माहिर हा। पर अर्जुन 

दे तीरें श्रोदे सारे जादू बेकार करी श्रोड़े । शकुनि अपने घोड़े दड़ाइये 
ते मदान छोड़िए नस्सी गेया । 

पाण्डवे दी सौना ने सूर्य अस्त होने तोड़ी द्रोणाचार्य हुन्दै उप्पर 
जोरदार हमला कीता । ते बड़ी तबाई कीती । वारमें दिने दी 
लड़ाई खत्म होई । द्रोणाचार्य होरें लड़ाई बन्द करने दा हुकम 
दित्ता । कौरवें दी सैना बड़ी नमोशी कन्ने ते निम्मोझान होई दी 
परतोई। पाण्डवें दी सैना इच बड़ा जोश ते उत्साह हा। पाण्डव 
दे जोधा अग्ग बालिये ते चवक्खी बइये गल्लां करन लगे ते ग्रजुन ते 
होर शूरबीरें दी तरीफां करन लगे। उनें अपनी योग्यता कन्ने 
जीत कराई ही । 


७०७०० 

दुऐ दिन बड लै गै दुर्योधन द्रोणाचार्य हुन्दे कोल बड़े रोहै इच 
गेया। चरणबन्दना करिए सारें सामने आखन लगा -- 

हे पुजा जोग ब्राह्मण देवता । कल ते युधिष्ठर बिल्कुल तुन्दे 
कछ हा ते जे तुस पगड़ना चान्दे तां कोई तुसें गी रोकी नई हा 
सकदा। फीबी तुसें उसी नई पगड़ेया । मिगी ते कल्ले दिये 
गल्ले दी समझ गै नई औन्दी । पता नई लगदा जे श्रपना बचन 
नभाग्दे तुसें गी के दिक्कत पेश ग्रौन्दी ऐ ? महापुरुषं दी कोई गल्ल 
समझ नई ग्रौन्दी | 

ए ग्रपमान करने आला इल्जाम सुनिऐ द्रोणाचार्य होरे गी 
बड़ा बढ श्राया। ग्राखन लगे-दुर्योधन । अपना पूरा जोर लाइएऐ 
ते अपनी पुरी जोग्यता कन्ने अऊ कम्म करा करनां । थुग्राड़े 
अचार इक राजा गी सोभा देन आले बचार नई । जिन्ता चिर 
अजु न मजूद रोग अ्रस युधिष्ठर गी जीन्दा नई पगड़ी सकदे । ए में 
ठुगी ग्रगगे वी दस्सेया ऐ। एतां गे होई सकदा ऐ जे अस कुस 

चाली अजु न गी मदान जंगे थमां कुर्त बाहर लई जाचे । तां थुआड़ी 
मरजी दी गल्ल सिद्ध होई सकदी ऐ। श्रऊ स्कीम ते बना करनां 
जे गल्ल तोड़ चढ़ | इयां द्रोणाचार्य होरें श्रोदा रोह शान्त कीता ते 
उसी दम दलासा दित्ता । 

तेरमें दिन संशप्तकें फी अजून गी ललकारेया श्रजुत उन्हे 
कन्ने लड़न टुरी गेया । ग्रो मदान जंग दे दक्खन पासौ किट्रे होए 
दे हे। संदाप्तकं ते अर्जुन दे दर्भयान घोर लड़ाई होई । इऐ नई 
लड़ाई न कुसँ दिक्खी ते न कदे होई । 


जिसले अजु न संशप्तके कन्ने लड़न दूए पारौ गेया तां द्रोणा- 
चार्य होरें 'कमल व्यूह दी रचना बनाइये युधिष्ठर हुन्दे उप्पर करारा 
हमला करी दित्ता । भीमरौन, सात्यकि, चेकितान, धृष्ट म्न, 
कुन्ती भोज, द्रुपद. घटोत्कच, युधामन्यु, शिखण्डी, उत्तमौजा, बिराट, 
केकय ते श्रीञ्जय ते होर जनेलें मकाबला कीता पर द्रोणाचार्य हुन्दा 
हमला बड़ा जबर्दस्त हा । श्रजु न ते सुभद्रा दा पुत्तर श्रभिमन्यु हज 
किशोर गै हा। हमे श्रो पूरा जवान नई हा । पर बड्ढे जोधा 
लोके च ग्रोदा शमार हुन्दा हा । श्रो मामा कृष्ण ते पिता अजुन 
समान गे जोधा गनोन्दा हा । युधिष्ठर होरें उसी सह्देया ते 
आखेया-बेटा ! द्रोणाचार्य होरें साढ़ी सौना गी बड़ा परेशान करना 
शुरु कीता ऐ। अजुन इसले मर्शुद नई । ते जे ओदी गैर हाजरी 
इच अस हारी गे तां उसी बड़ा क्लेश होग । द्रोणाचार्य दी ब्यूह 
रचना साढ़े चा कोई नई त्रोड़ी सकेया । सिवाथे तेरे होर कोई 
नई तोड़ी सकदा। तुगी जाच ऐ। ए कम्म तू एं सम्हाल । 

अभिमन्यु आखन लगा-अऊ करी सकनां। इस व्यूह इचः 
बड़ने दी जाच मिगी पिताजी ने दस्सी दी ऐ । ओऔ्रो ते में करी 
सकनां । इक बारी अन्दर जाने दा रस्ता ते बनाई लैङ । पर 
जेकर मिगी बाहर ग्रौने दी लोड़ पई तां मेरे कशा किश नई होना । 
में वाहर निकलने दी जाच नई सिक्खी दी | 


'हे शुर बीर पुत्तर। ए कुसे थमां नई त्रुटने आली रचना 

.गी तू इक बारी त्रोड़। ते साढ़े आस्तं रस्ता बना । श्रस थुआड़े 
पिन्छे २ दाखल हुन्दे चलगे । श्रस कोई बी खतरा भेलने गित्तै 
थुआड़े कन्ने होगे। थुआ्नाड़े बाहर ओने दा समां ग नई ग्रौनां । 

भीमसौने युधिष्ठर हुन्दी गल्ले दा समर्थन कीता । अऊ 
बिल्कुल थुग्राड़े कन्ने २ पिच्छे चलड | ते जिसले तू उन्दी रचना 
गी त्रोड़गा तां अऊ झट दाखल होई जाङ। ते कन्ने गै सात्यकि, 
पञ्चाल, केकय ते मत्स्य देश हुन्दियां फौजां बी दाखल होई जाङन । 
तू इक बार व्यूह रचना त्रोड़ी दे । कोजे ए कम्म तू गै करी 
सकना एं। बाकी कम्म अस करी लेंगे ते कौरवें दी सोना गी 
सम्हाली लेगे। 

अभिमन्यु ने अपने पिता गी याद कीता मामा कृष्ण जी 
गी सिमरेया. ते युधिष्ठर होरे ते भीमसौन होरें जे किश ग्राखेया हा 
ओ सोचेया। ते फी अपने उत्साह कन्ने इस कम्मे दा बीड़ा चुककी 
लेया! उसने जोश कन्ने श्राखेया--में श्रपने पिता ते मामा गी खुश 
करी देह । में अपनी सारी बीरता इस कम्मे उप्पर गे लाई देडः 
युधिष्ठर होरे उसी शीर्बाद दित्ता-परमात्मा थुआड़ा बल बधा ते 
बीरता बधा । 

अभिमन्यु ने ग्रपने सारथि गी ्राखेया सुमित्र । ओ दिक्ख । 
द्रोणाचार्य हुन्दा ऋण्डा झुल्ला करदा ऐ । उत्थें मेरा रथ दड़ाइयें 
लई चल । 

जिसले रथ द्रौड़न लगा तां अभिमन्यु आखन लगा--होर तेज 
कर, होर तेज चला । सारथि श्राखन लगा--परमात्मा तुन्दा भला 
करे। युधिष्ठर होरें तुसें गी बड़ा भारा कम्म सौंपेया ऐ । तुस 
द्रोणाचाये हुन्दी ब्यूह रचना गी त्रोडिए ग्रन्दर जान ते लगे ग्रो पर 
सोची लौ । द्रोणाचायं हुन्दी योग्यता ते चतराई दा कोई मक्राबला 
नई करी सकदा | तुस बहादुरी इच बेशक उन्दे बरोबर होगे पर 
उमरी इच बड़ पिछें रो । 

अभिमन्यु किश मुस्कराया ते खन लगा--में कृष्ण जी दा 
भनेग्रा ते भ्रजु दा पुत्तर आं । एदे इच कोई झूठ ऐ ? ए जोग 
कुसी नसीब ऐ ? डर मेरे कोल नई फड़की सकदा। ए शत्रु मेरी 

शक्ति दा सोलमां हिस्सा बी नई । तू मिगी द्रोणाचार्य हुन्दी सेना 
सामने लई चल। भिजक नई । 

सारथि ऊंआं गै करन लगा । जिस ले सुन्दर घोड़ें ग्राला 
सनैहरी रथ श्रौन्दे दिवखेया तां कौरवें दी सना श्राखन लगी अभिमन्यु : 
आवा क्ररदा जे। अभिमन्यु आई गेया जे। पाण्डव श्रोदे पिच्छे २ 
ग्रावा करदे हे। कौरवें दे जोधा श्रभिमन्यु दा रथ तेजी कन्ने औन्दे 
दिक्खिये किश घाबरे। श्रो सोचन लग--ए अजुन कोला बी बड़ा 
झूरबीर ऐ। ते किश हौसला ढान लगे । अभिमन्यु इयां बधदा 
आवै करदा हा जियां हाथिए दे झुण्ड इच शेर आई जन्दा ऐ । श्रो 
एडी तेजी कन्ने आया जियां कोई लहरां चीरदा औदा ऐ । कौरवे 
दी सौना ओदे हमले अग्गे बेबस होई गई । द्रोणाचार्य हुन्दे दिखदे 
गे उन्दी अक्खीं सामने व्यूह रचना त्रुढी गई । अभिमन्यु दाखल 
होई गेया । पर जित्थुग्रां व्यूह रचना त्रुट्टी ही उत्थें सिन्धुराज 
जयद्रथ आई पुज्जा ते उस शगाफ पूरा करी दित्ता । पाण्डव योजना 
मताबक व्यूह्‌ इच दाखल नई होई सके । अभिमन्यु इवकलां गे 
दाखल होआ | कौरव ओदा बरोध करन लगे पर ओ अग्गी इच पक्खरें 
आडू डिगदे गे ते भस्म हुन्दे गे। अभिमन्यु कवचें दे कमजोर थारें 
उप्पर बाण मारदा हा ते शत्रुए दे शरीर जुद्ध भूमि इच इयां पे दे 
हे आखो जग्ग भूमि इच द्र्‌ ब्बां खिल्लरी दियां होन । धनश, तीर, 
तलवारां, ढालां, भाले नेजे, रथ, छतर, कुहाड़े, गुज, चाबकां शंख, 
बीरें दे कटोए दे सिर, ते अंगें कन्ने जुद्ध भूमि खटोई गई । 

ए तबाही दिविखये दुर्योधन गी बड़ा रोह चढ़ेया ते ओ सेना 
लये ग्रापू' अभिमन्यु कन्ते लड़न श्राया । द्रोणाचायं होरे दिक्खेया 
जे महाराज आपू अभिमन्यु कन्ने लडन लगे न तां उनें गी चिन्ता 
होई ते उनें बीर जोधा सहायता गी भेजे । उनें बड़ी मुझ्कलें 
ुर्योधनै गी बीर अभिमन्यु कोला बचाया । ुर्योधनै दे बची निकलने 
करी अभिमन्यु गी बड़ी नराशा होई। उसी बड़ा रोह चढ़ेया ते उस 
सारा रोह उमें जोधा लोकें उप्पर तुआरेया। ते जिने दुर्योधने दी 
सहायता गी आये दे हे सारे गी नसाई ओड़ेया । 5 

सारी बीरता ते लज्जेथा परे सुट्विये सारे महारथि किट्रर होइये 
हमला करन लगे। अभिमन्यु सारें पासेया घिरी गेया । ओ इक्कला 
हा। पर जियां समुन्दरे इच चट्राने गी लहरां नई हटाई सकदियां 
इयां गे अभिमन्यु चट्टाने आङ्‌ शत्रुएं इच वेधड़क होइऐ खड़ोता रेश्रा । 
= द्रोणाचार्य, अश्वत्थामा, कृपाचार्य, कर्ण, शकुनि, शल्य, ते 
होर कई जोधा अस्तर शस्तर लइये ते रथे उप्पर चढ़िए आये हमला 
कीता ते मार खाइये परतोई गे। अइमक बड़े तरारे कन्ने रथ 
लइये आया पर अभिमन्यु दी तीरें दी बरखा अग्गे नई खड़ोई 
सकेया । कर्ण दा कवच बी भ्रभिमन्यु ने बेधी ग्रोड़ेया । शल्य गी 
बी घाल करी ओड़ेया। शल्य दा भ्रा अपने भ्राऊ दी बेज्जती दा 
बदला चकान आया पर अभिमन्यु ने ओदा रथ बी त्रोड़ी श्रोड़ेया 
इयां अभिमन्यु ने बिना कुसँ दी सहायता दे बड़े बड़े जोधा लोकें गी 
हटाई ओड़ेया । ते श्रपने मामा ते पिता कोला जेड़ी शस्तर बिद्या 
सिक्खी दी ही ग्रोदे जौहर दस्से। ए शूरवीरता दिक्खिये द्रोणाचार्य 
हुन्दी अक्खीं इच प्यार ते प्रशंसा दे अत्थरू आई गे । 
दुर्योधन ग्राखन लगा-गुरु होर अजुन दा पक्खपात करदे 
न। इस करी अभिमन्यु गी नई मारदे । बजाये लड़ने दे सगों 
ग्रोदियां तरीफां करदे न। जेकर गुरु हुन्दी मरजी होऐ तां अभिमन्यु 
गी मारदे कोई चिर लगदा ऐ ? 
दुर्योधन भीष्म पितामह ते द्रोणाचार्य हुन्दे बारे इच इयां मै 
शवक करदा हा ते शकंत करदा हा । उस ग्रधर्म दी लड़ाई शुरु 
कीती दी ही इस करी शरो इएऐ नेइयां गल्लां रादा हा । (ते गुरुएं 
दे भावं गी ठेस पजान्दा हा । भायें ग्रो ओदी दुष्टता दिखदे होई 
बी ओदे राजभगत हे। 

. दुशासन रोहै कन्ने गर्जेया-ए जिद्दी जागत -हुण जरूर गै 
मर्ग। ए आखिये ओ रथ लइयै अभिमन्यु पासे द्रौड़ेया । अ्रभिमन्य 
ते इुशासन दे रथ अजीब चालां चलन लगे। लड़ाई बडा चिर हुन्दी . 
र्‌ई। दुशासन अपने रथे इच बेहोश होई गेया । आदा तारश्ि 
बडी चलाकी कन्ने उसी जुद्ध भूमि चा कडिऐ लई गेया । 

कर्ण ने अभिमन्यु उप्पर हमला कीता । तीरें दी वरखा 
कीती । ते श्रभिमन्यु गी परेशान कीता। पर ग्रभिमन्यु, दा इक 
तीर लग्गा ते कर्ण दा धनश त्रृट्री गेया । अभिमन्यु, नै इस मौके 
दा फायदा लेइये एडे जोरे दा हमला कीता जे कर्ण ते ग्रोदे साथी 
नस्सी गे। कौरवें दी सेना ए दिक्खिये बड़ी नराश होई । सैना 
इच भाजड़ पेई गेई। ते ओतां तुग्रां नस्सन लगी । द्रोणाचार्य 
होर उनें गी फटकारां देन लगे पर उनें किश नई सुनेया । 

अभिमन्यु ने मकाबले उप्पर ओने आले सारे गी खत्म करी 
श्रो डेया जियां श्रग्ग गरमियें इच बने गी नष्ट करी ग्रोड़दी ऐ । 


0००० 

पाण्डव अपनी योजना मताबक अभिमन्यु दे पिच्छें पिच्छे 
श्रावा करदे हे । अभिमन्यु नै कौरवें दी ब्यूह रचना त्रोड़ी दित्ती 
ही। पर धृतराष्ट्र दे जमात्रे जयद्रथ ने जेड़ा सिन्धु देश दा राजा 
हा पाण्डवें उप्पर भपटिऐ ते अपनी फौजें कन्ने अभिमन्यु द्वारा कीता 
दा शगाफ पूरा करी ओड़ेया। पाण्डव अभिमन्यु पिच्छे व्यूह्‌ इच 
दाखल. नई होई सके। युर्धष्ठर होरे जयद्रथ उप्पर भाला चलाया 
ते ओदा धनश त्रोड़ी ओड़ेया । पर जयद्रथ ने झट दूश्रा धनश पगड़ी 
लेया । ते युधिष्ठर हुन्दे उप्पर कस्सियै तीर चलान लगा । 
भीमसेने बी भयानक तीर चलाये ते जयद्रथ दा झण्डा ते रथ 
तरोड़ी श्रोड़ेया । पर जयद्रथ ग्रगगें गै इस स्थिति गित्ते त्यार हा । 
ग्रो झट दूए शस्तर अस्तर लेई ले। उस भीमसेनं दे रथ दे घोड़े 
मारी ओड़े भीमसँन गी सात्यकि दे रथै उप्पर चढ़ना पेया । 


इयां जयद्रथ हठं कन्ने डटेया रेया ते उस पाण्डवे गी ब्यूह इच 
दाखल नई गै होन दित्ता। ग्रो लौका वीर पाण्डवें कशा वक्खरा 

अभिमन्यु डरेया नई । ओ श्रासे पासे जोधा लोके कन्ने मकाबला 

करदा रेया । ते किन्ने गै उस मारी श्रोड़ें । जियां नदियां समुन्दरे 
इच जाइयें खत्म होई जन्दियां इयां गै जेड़े बीर श्रभिमन्यु दे मकाबले 
उप्पर औन्दे हे मरोई जन्दे है । कौरवें दी सैना गी ग्रभिमच्यु सामने 
चक्कर आई गेया। दुर्योधन दा पुत्तर लक्ष्मण बी लौकी उमरी दा 
पर बड़ा शूरवीर हा अभिमन्यु उप्पर हमला करन श्राया । उद्त 
ग्रभिमन्यु उप्पर तीरे दी झड़ लाई दित्ती। श्रजून दा बीर पुत्तर 
ब्रिल्कुल नई घाबरेया उस अपना लिइकदा तीर कह या ते लक्ष्मण 
उप्पर छोडेया । ग्रो तीर इयां गेया जियां अपनी सपकज तुश्रारिऐ सप्प 
निकलदा ऐ । उस लक्ष्मण गी जाइए बेधी ओड़ेया । ओ सुन्दर 
नक्के राला, शैल भरमट्ट आला ते खूबसूरत बालें आला लक्ष्मण 
जुद्ध भूमि इच डिग्गी पेया । कौरवें दी सैना गैं इच डुब्बी गई । 

इस अभिमन्यु गौ जमलोक पजाओ । दुर्योधने हुकम 
दित्ता। ६ जोधा द्रोणाचाये, कृपाचार्य, कर्ण अश्वत्थामा, बृहत्वल ते 
कृतवर्मा श्रभिमन्यु गी घेरन लगे । 

द्रोणाचार्यं होरे कर्ण गी आखेया-एदा कवच त्रोड़ना कठेन 
ऐ। ऐदे घोड़े दियां बागां बट्टी ओड़ो । इसी इयां निहत्था करो ते 
पिछले पासेया हमला करो। 

कर्ण तै इयां गै कीता । पिछुआं तीर चलाइये उन ्रभिमन्यु 


दा धनश त्रोड़ी श्रोड़ेया । दा रथ त्रोड़ी गओड़ेया । रोदा सारथि 
मारी ओड़ेमा। ओ नौजवान जोधा इयां निहत्था होई गेया । ओ 
अपनी ढाल तलवार लेइयं शत्रुएं दा मकाबला करन लगा । ञ्रो 
बेघड़क हा । क्षत्रिय धर्म दा सख्यात्‌ अवतार सेई हुन्दा हा । सारे 
जोधा उसी दिक्खी २ चगत होत लगे । ओ अपनी तलबार घमान 
लगा ते उस अपने घेरने ग्राले जोधा लोकें गी परेशान करी श्रोड़ेया । 
उने गी बभोऐ जे एदे पेर धरती करने छोन्दे गे नई । ए. खबरे 
बाऊ इच उट्डा करदा ऐ्‌ । द्रोणाचार्य होरे तीर चलाइये ओदी 

तलवार त्रोड़ी ग्रोड़ी । कर्ण दे त्रिक्से तीरे ओदी ढाल त्रोड़ी श्रोड़ी । 
अभिमन्यु नै नीन्दे होइये अपने रथे दा पहिया चुक्केया ते 
चक्कर आड़ घमाइये अपने शत्रुएं दा ते घेरने श्रालें दा मकाबला 
करन लगा । रथं दे पहिये.दी धुड कन्ने ्रोदी सहज सुन्दरता होर 
मती लब्बन लगी | इयां सेई होन लगा जे बिष्णु भगवान सुदर्शन 
चक्कर कन्ने लड़ा करदे न । पर सारे जोधें रलिये उसी दबाई लेता । 
ओदा पहिया बी चकनाचुर करी ओड़ेया | दुशासन दा पुत्तर आयां 
ते ओदे कन्ने भयंकर जुद्ध करन लगा | 
दमे डिग्गी पे । पर दुशासने दा पुत्तर पहले उद्ठी खड़ोता 
ते अभिमन्यु हन्ने पैरें उप्पर खडोभ्रा गै करदा हा जे उस गुज मारेया 
ते अभिमन्यु गी चित्त करी ओड़ेया । 
सुभद्रा दा पुत्तर अभिमन्यु इयां लड़े करदा हा जियां कमलें दे सरे 
इच हाथी बड़े दा होऐ, उस कौरवें दी सेना इच तबाई मचाई दित्ती । 
उसी इनें बड़े जोधा लोके घेरिये ते बेरहमी कन्ने मारी ओड़ेया । 
सञ्जय ने धृतराष्ट्र गी सेनाया--इयाँ उसी मारियै थुआड़े 
लोक ग्रोदी लौथै उप्पर नच्चन लगे जियां शकारी अपने शकार गी 
ढट्ठे दे दिक्खिये खुश हुन्दे न । सारे भले मानसे दी ग्रकखीं इच अत्थरूं 
है ते ओ बड़ा माडा समझा करदे हे। झाकारी परिन्दे बी जेड़े गासे 
उप्पर उड्टरा करदे हे चीकी चीकिये आखा करदे हे उस चाली नई, इयां 
नई । जिसले कौरवें दी सेना जयकारे ब्लान लगी ते शंख बजान 
लगी उस बेल्ले शतराष्ट्र दे पु्तर युयुत्सु गी ए गल्ल चंगी नई लग्गी 
उस रोहै कन्ने आसेया-ए बड़ा नीच कर्म ऐ । ` हे सेनको लुस 
अपना सदाचार ते नियम भुली गये रो । तुसें गी शर्म औनी चाही 
दी ही। उल्हे ठु जयकारे बुला करदे ग्रो | तुसें बड़ा बुरा कर्म 
कीता ऐ । तुस वेवकूफी करी खुश होआ करदे ओ । अग्गें औने 
आला ऐदा परिणाम तुसें गी नई सेई होग्रा करदा । 
युयुत्सु ने बड़ी घृणा कन्ने अपने है यार जुद्ध भूमि इच सुट्टी 
ओड़े ते टुरी गेया । ओदे शब्द कोरवें गी कोड़े लग्गे। पर ओ सच्चा 
शुच्चा आदमी हा उस मनं दी ग्ल ग्लाई ग्रोड़ी । ००० 

धिष्ठर होर गैं इच डुब्बी गे । “भ्रो बचारा नेई लम्मी 
नीन्दरा सुत्ता ऐ जे उस कदें नई जागना । उस द्रोणाचाय, 
अइवत्थामा ते दुर्योधने गी हराई ्रोड़ेया। ओ शत्रू दी फोजें गस्त " 
फूकी देने ्राली श्रग्ग हा । हे शूरवीर तू दुशासने गी नसाई दित्ता 
हा। तू सच्चेंमरीगेया एं ? हुण में किस आस्तै लड़ना ते" 
जित्तनां ? हुण असें गी राजै दी के लोड़ ऐ ? में अजुन गी केः 
आखिये तसल्ली देङ ? में सुभद्रा गी के श्राखङ ? ग्रो बचारी. उसे, 
गवे आड़ ऐ जेदा बच्छा मरी गेया होऐ। श्रक उनें गी के शब्द 
आखिये तशफी देह । इनें शब्दें कन्ने के बनना ऐ । सच ऐ जे 
सोभ मनुवखै दी अकल मारी ओड़दा ऐ । इक मूर्ख ग्राङ्‌ जेड़ा ' 
उप्पर मखीरे गी दिक्खियै हेठ गत्ते इच जाई पौन्दा ऐ ते नष्ट होई : 
जन्दा ऐ। में जित्ते दी हीखी इच बचारें इस जागते गी अग्गे 
करी श्रोड़ेया । उस बचारे हजे होना जीना हा । इस संसारे इस मेरे 
जनेआ मूर्ख कूण होना ऐ । में अजु ने दा प्यारा पत्तर मारी 

ओड़ेया ऐ । दा बब्ब मजूद नहीं हा मिगी ते श्रोदी रखेया करनी 
चाही दी ही । 
युधिष्ठर होर अपने तम्बू इच बहिऐ इयां पशता करदे हे । 
उन्द श्रासो पारौ जोधा लोक बेठे दे हे। ओ बचारे गमगीन ते दुखी 
हे। नौजवान अभिमन्य्‌ दी बहादरी ते बेरहमी कन्ने होई दी मृत्य, 
उप्पर सोच करा करदे हे। व्यास हुन्दा नियम हा जे जिसले पाण्डव 
बड़े दु:खै इच होन तां आइये उनें गी दम दलासा दिन्दे हे । ओ 
उन्दे गुरु हे ते कन्ने दादा लगदे हे। ओ युधिष्ठर 
हुन्दे कोल आये । उने ऋषि जी दा स्वागत कीता उने गी आसन 
दित्ता ते आखन लगे--“में मने गी शान्त करने दा बड़ा जतन कीता 
ऐ पर मिगी शान्ति हुन्दी नई ।” 


ब्यास होर आखन लगे--तुस बुद्धिमान ओ सब किश जानदे 
ओ । तुस गी इयां गमे इच डुब्बी जाना सोभदा नई । तुसें गी 
मृत्यु धमं पता ऐ, ते फी अनपढ़ें आङ बर्लाप करना मनासब नई 
लगदा । ब्यास होरें दुखी युधिष्ठर गी ढारस दित्ता--जिस लै 
ब्रह्मा जी ने सृष्टि बनाई तां उनें गी चिन्ता होई । ए जिन्ने जीव 
जन्तु पेदा होआ करदे न इनें बधदे जाना ते संख्या इन्नी होई जानी 
ऐ जे पृथ्वी न॑ सम्हालना मुर्कल होई जाना ऐ। एदा उपाके ऐ?: 
ब्रह्मा होरे इक ज्वाला दा रूप धारेया । ओ ज्वाला एडी बधी जे सारी 
सृष्टि दे भस्म होने दा डर होई गेया। फी रुद्र होर आये ते उनें: 
इस सवेनासी अगे गी शान्त कीता । ब्रह्मा जी ने इस महान अग्नि 
गी अपने बस्स कीता ते इक कनूने हेठ करी ओड़ेया जिसी मृत्यु 
ग्राखदे न। ब्रह्मा दे इस नियमे दे मतेरूप न जंग, बमारी, ते 
दुर्घटना । ए पदाश ते मृत्यु बिच बरोबरी रखदे न। इस सुष्टि 
दी भलाई आस्ते मृत्यु दा नियम ऐसा बने दा ऐ जे हर इक गी 
भोगना पौन्दा ऐ। इस करी मृत्यु कन्ने बेसवरे होना अ्कलमन्दी 
नई । जां जेड़े मरी जान उन्दे गित्ते मता बसोस करदे रीना बी 
मनासब गल्ल नई । जेड़े मरी जन्दे न उन्दे उप्पर अफसोस करने 

दा कोई कारण नई । जेड़ जीन्दे न उन्दे बारे इच बसोस करने 
दी लोड़ ऐ । 

अर्जुन ते कृष्ण संशप्तकें गी हराइये ते मारियें अपने केम्पै गी 
परतोआ करदे हे । 

अजुन आखन लगा--कृष्ण जी ! पता नई के गल्ल ऐ जे 
मेरा मन शान्त नई । मेरा मु ह सुक्का करदा ऐ। मेरा मन कल्पै 
करदा ऐ जे कोई भारा नकसान होई गेया ऐ। मिगी चिन्ता ऐ जे 
युधिष्ठर हुन्दे उप्पर कोई मसीबत नई आई गई होऐ । मिगी किश 
डर लग्गा करदा ऐ । 

कृष्ण होरें जबाब दित्ता--युधिष्ठर हुन्दे बारे इच चिन्ता 
करने दी लोड़ नई । ओ, ते थुआड़े भ्रा सुरक्षित न। ओ रस्ते 
इच रुके ते सन्ध्या बन्दन करन लगे। फी रथे उप्पर चढ़िये ओ 
केम्पे इच आई गे। जियां गे अजु न कम्पे इच बड़ेया मसीत्रते बारे 
इच ओदी चिन्ता बधन लगी ! 

“कृष्ण जी ! अ्रज्ज केम्पे इच रोज होने आला संगीत नई 
चले करदा । सनक मिगी दिक्खिये मिर नीन्दा करी ले करदे न'। 
ओ मेरे कन्ने नंजर नई मेलदे। श्रज्ज् इन्दा ए कनेआ बर्ता ऐ ? 
मिगी बड़ा डर लग्गा करदा ऐ। श्रायें दा सुक्ख होना चाही दा ऐ.। 
मिगी किश थौ नई  श्रावा करदा । ` श्रज्ज के गल्ल ऐ ? अभिमन्यु 
अपने श्रायें कन्ने द्रौड़दा स्वागते गी नई आया | 

ओ कैम्पै इच दाखल होए । 

अज्ज तुस सारे निम्मोझान की बेठे दे ग्रो ? अभिमन्यु कुंत्थे 
ऐ ? अज्ज मिगी हसदे चेहरे की नई लबदे ? मिगी पता ऐ जे 
द्रोणाचार्यं होरें कमल ब्यूह दी रचना कीती ही । तुन्दे चा ते कोई 
बी उसी त्रोड़ी नई सकदा हा । अमिमन्यु ने प्रवेश कीता होना ऐ ? 
जेकर श्रो गेया हा तां मरोई गेया ऐ। में उसी बाहर ्रौने दी जाच 
हने नई ही दस्सी दी । अभिमन्यु सच्चें गेते नई मरोई गेया"? 
उन्दी सोगी चुपचाप, ते नीन्दियें नजरें, (ओ अजु न कन्ने अकंखीं 

नई हे मेला करदे) पक्क जकीन कराई श्रोड़ेया जे श्रजुन सच्चा गै 
डरा करदा हा। श्र फुट्रिऐ रोई पेया ते बर्लाप करन लगा-श्रो । 
मेरा पुत्त र जमलौक टुरी गेया ऐ। युधिष्ठर, भीमसैन, धृष्टद्यू म्न 
ते महारथी सात्यकि दे हुन्दे बी शत्रुएं अभिमन्यु गी मारी श्रोड़ेया 
ऐ ? में सुभद्रा गी के तसल्ली देङ ? द्रोपदी गी के आखङ ? ते उस 
ब्रचारी उत्तरा गी के तसल्ली देनी ऐ ते कुण देग ? 
“ कृष्णहोरश्रजुने गी समझान लगे--प्यारे अजुन । गमं 
अग्गें इयां हौसला नई ढा। अस क्षत्रिय कुले इच जम्में देश्रां । असें 
शस्तरें कन्ने गे जीना ते शस्तरें कन्ने गे मरना । जिनें सेना वृत्ति 
धारण कीती ऐःते जंग इच कदें नई परतोने दा प्रण करी आये न 
मृत्यु ते उन्दी सदा. दी सहेली ऐ । 

जोधा लोकें गी ते निक्की उमरी इच मरने गी त्यार रौना 
चाही दा ऐ। अभिमन्यु ने लौकी उमरा इच गे जुद्ध इच ओ थां 
प्रापत करी लेया ऐ जिस गित्तै बड़े ते. महान जोधा तरसदे न । 
अभिमन्यु दी मृत्यू क्षत्रिये आस्ते इक नमूना ऐ। इए उन्दी मंजल ते 
आखरी हीखी हुन्दी ऐ। जे तू इयां दुखी होगा तां तेरे भ्रा ते दूए 
राजे हौसला ढाई श्रोडडन। सोग करना छोड़ो ते अपने जिगरे 
कन्ने: दूएं दे दिलें च उत्साह ते धीरज भरों । 

अजुन आखन लगा मिगी अभिमन्यु दी मृत्यु दी, सारी गल्ल 
ते. सनाओ । 

युधिष्ठर होर सनान लगे--में अभिमन्यु गी इात्र दे ब्यह इच 
जाने दी प्रेरणा दित्ती साढ़े इच ऊऐ.इस ब्यूह इच दाखल होई 
सकदा हा। में ग्राखेया-तू इक बारी .दाखल हो*ग्रस थआड़े 


पिच्छे दाखल होई जागे। थुआड़े इस महान कम्मे करी .थआडा 
षिता ते मामा बडे प्रसन्न होङन । 


उस शेर बच्चे ने इयां.गे क़ीता.ते उन्दा ब्य॒ह. त्रोडी दित्ता । 
के, ्रन्दर दाखल होई गेया । ग्रस योजना. मताबक पिच्छें.गये पर 
उससे ल दुष्ट जयद्रथ आई गेया ते उस साढ़ा रस्ता रोक्री. दित्ता | 

उस व्यूह्‌ इच होए दे शगाफ गी भरी दित्ता। साढ़ा अभिमन्यु दे 
पिच्छें जाना रकी गेया। जयद्रथे श्रसेंगी बाहर रखेया ते इने 
क्षत्रियें शूरबीरें के कीता ? इनें गी धिक्कार ऐ । बड़े बड़े महारथियें 
किट्ट होइऐ उसी घेरेया ते बवख करिऐ मारी श्रोड़ेया । 
।असल ग्रजु नं ए गल्ल सुनी तां उसी फी बड़ा दुःख होभ्रा ते 
श आई गेई । 
होश आई तां उस सगन्ध चुक्की कल सूर्य डुब्बने थमां पहलें 
ऊ जयद्रथ गौ जिस मेरे पृत्तरे गी मारी ओड़ेया ऐ । मारी ओड़ङ 
द्राणाचाय ते कृपाचाय होर ग्रग्गे ग्राये तां में उनें गी बी 
[री ओड़ङ । ए आक्खिय उस गाण्डीव दी टंकार कीती ते कृष्ण 
होरे पाञ्चजन्य शंख बजांया । भीमसेन आखन लगा गाण्डीव दी 
टकार ते पाञ्चजन्य दी फूक धृतराष्ट्र दे पुत्तरें श्रास्तै मौती दा 
ग्राला न। 


७००० 

. _ अजुने दी पतिग्या दी खबर शत्रु गी बी पुज्जी। गुप्तचरे 
दुर्योधन दे मित्तरें गी सनाया जे अर्जून गी पता लग्गा ऐ जे जयद्रथ 
अभिमन्यु दी मृत्यु दा कारण ऐ इस करी उस सगन्ध चुककी ऐ कल 
सूय डुब्बने थमां पहले पहलें जयद्रथ गी मारी ओड़डः । 
है सिन्धुराज बृद्धक्षत्र दे पुत्तरें दा नां जयद्रथ हा। ओदे जन्म 
पर गासबाणी होई ही--ए राजकमार बड़ा शूरबीर होग ते जुद्ध 
भूमि इच बीरगति पाइये सुर्ग लोक जाग । 

जोधा लोके इच जेड़ा सारे कशा बहादुर होग ओ जुद्ध भुमि 
इच एदा सिर धड़े थमां बक्ख करग। 

मरना ते सारे गे हुन्दा ऐ पर भायें कोई केडा बुद्धिमान ते 
शूरवीर को नई होए मृत्यु गी घट्ट गै चान्दा ऐ्‌। 
अपने पुत्तरे दी मृत्यु दी बाणी सुनिऐ वृद्धक्षत्र गी बड़ा क्लेश 
होआ ते दुखी मने कन्ने उस श्राप दित्ता-जेड़ा मेरे पुत्तरे दा सिर 

घड़े थमां बक्ख करग ते भुआा सुट्॒ग श्रोदा अपना सिर बी टोटे टोटे 
होई जाग । 

जयद्रथ बड़ा होआ ते जिसले उस राजकाज सम्हालेया तां 
बृद्धक्षत्र .होर उमरी दा ग्राखरी हिस्सा. तपस्या इच गजारने गित्तै 
उस भूमि इच आइये ते आश्रम बनाइये रौन लगे जेड़ी पिछुग्रां 
कुरुक्षेत्र दा जुद्धक्षेत्र बनी । जिसले जयद्रथ ने ग्रर्ज़ न दी पत्तिग्या 
सुत्ती तां उसी ओ भविष्यवानी चेतै आई ते उस समभेया जे ग्रन्तकाल 
आई गेया ऐ 

उस दुर्योधने गी श्राखेया--में होर जुद्ध नई करना मिगी 
अपने: देस परतोन देश्रो । 

दुर्योधन-श्राखन लगा--डरो नई । तुसे गी खतरें थमां बचाने 
स्तं कर्ण, चित्रसेन, विविशति, भूरिश्रवा, शल्य वृषसेन, युधा मित्र, 
जय, भोज, कम्बोज, सुदक्षिण, सत्यव्रत, विकर्ण, दुमु ख, दुशासन, 
सुबाहु, कलिंगराज ते अवन्तीराज, द्रोणाचार्य, द्रोणाचार्य 
हुन्दा वीर पुत्तर, शकुनि ते में श्राप अस सारे होगे । 

सारी सँना दा श्रज्ज इक मात्तर कम्म होग जे छड़ा तुसें गी 
भ्रजुंने थमां बचाया जा। तुस असें गी छोड़िये श्रज्ज नई जाओ। 
जयद्रथ रुकने गी मन्नी गेया। ओ द्रोणाचाये हुन्दे कोल गेया ते 
आखन लगा--गुरु जी, तुसें मिगी ते गरजू न गी पढ़ाये दा ऐ। तुन्दी 
साढ़े दौने दे बारे इच के रा ऐ ? 

द्रोणाचार्यं होरे ग्राखेया-बेटा, में गुरु होने दा श्रपना फर्ज 
नभाया । तुसें दौनें गी पक्खपात बिना इकके नेई शिक्षा दित्ती । 
पर ए गल्ल ठीक ऐ जे ग्रजु न थुआड़े कोला ज्यादा काबल ऐ। 
ग्रोदा अ्रनुशासन कमाल ऐ ते अभ्यास बड़ा ऐ.। पर तुगी जरकने 
दी. लोड़ नई । तुगी उस सेना दे पिछे.रखगे जिसी अजून कदें 
नई त्रोड़ी सकग । तू अपने पुरखं दी परम्परा मताबक जुद्ध कर । 

.. मौत ते सार गी ग्रोन्दी ऐ। बहादरें गी बी ते डराकलें गी 

बी.। ते जेड़े शूरवीर जुद्ध भुमि इच ब्रीरगति पान्दे न ओ सुर्ग लोक 
गी. जन्दे न । बड़े बड़े शूरवीरें गी जुद्ध भूमि इच ए गति नई 

थोन्दी । तू डर नई ते जुद्ध कर। द्रोणाचार्य होरें जयद्रथ गी 
इयां आखेया ते अपनी सेना दी रचना करने गी श्रग्गें बधे । 

प्रमुख सना कोला बारां मील पिच्छें इक्र बड़ी सुरक्षित जगह 
उनें जयद्रथ गी रखेया ते बड़ी मजबूत फौज ओदी सुरक्षा आस्तै 
निश्‍्चत कीती । भूरिश्रवा, कर्ण, अश्वत्थामा, शल्य, बृषसैन ते 
कृपाचार्यं अपनी अपनी सैना कन्ने उत्थे मजूद हे। पाण्डवं ते कौरवें 
दी सैना दे दर्म्यात द्रोणाचार्य होरें “चक्र ब्यूह' बनाया । इस गी 
होर पक्का करने तित्तं उन्हें 'कमल ब्यूह' बनाया । फी एदी मजबूती 
आस्ते 'सूचीमुख व्यूह' बनाया । इनें सारे कशा परे जयद्रथ गी 
रखेया । चत्र व्यूह दे सिरे उप्पर द्रोणाचार्य ग्रापू' खड़ोते। उनें 
चिट्ठा कवच ते हैल्मट पाई दी ही। ओ अपने रथे उप्पर बैठे दे 
हे। रथै गी भूरे रंगे दे घोड़े लगे दे हे उन्दा झण्डा झुल्ले करदा 
हा। भझण्डे उप्पर बेदी दी तस्वीर ही ते कन्ने मृगछाला' लग्गी दी 
ही । कोरें दी सेना गी उसी दिक्खी २ बड़ा जोश ग्रावै करदा हा । 
दुर्योधन सेना दी रचना दिक्खी ते रोदा घीरज ते बसाह 
बधेया | 

इक हजार सज्जे सजाये रथ इक सौ हाथी, त्रे हजार घुड़स्वार 
दस हजार प्यादे पन्दरा सौ धनशधारी लइये' धृतराष्ट्र दा पुत्तर 
दुमषण प्रमुख सेना थमां श्रग्गे बघेया ते शंख बजाइये आखन लगा-- 
कुत्थें ऐ अजुन ! जेदी बीरता ते रोहै दी बड़ी धाक ऐ। उसी 
अ्ग्गं औन देश्रो। जियां कुप्पड़ उप्पर घड़ा भजदा ऐ इयां प्रज्ज 
अजु ने दा चाण्डा ठप्पा करी ओड़नां ऐ । । 

भ्रजुंन किश फासले उप्पर आई गेया ते उस अपना शंख 
बजाया । सारी कोरव सैना इच शंख बज्जन लगे । 

अजुनें आखेया-क्रषण जी रथ बधाओ । हाथिएं दी 
लाइन त्रोड़ने आं | 

दुमेषेण दी फौज हारी। जियां तफान बदले गी खीसबीस 
करी ओड़दा ऐ इयां कौरवें दी सैना खिल्लरी गई। ते तां तुआं' 
नस्सन लगी, ।- दुशासन गी ए दिक्खिये बड़ा रोह चढ़ेया । उस 

हाथिएं दी बड्डी सैना लई ते भ्रजु ने गी घेरा पाया। दुशासन बड़ा 
इष्ट हा पर बहादुर बी बड़ा हा। ओ अजुरन कन्ने बड़ी बहादरी 
कन्ने लड़या । मदानै इच लौथां गै लोथां होई गइयां। आखरकार ग्रो 
हारी गेया ते पिच्छे हटी गेया । ग्रो द्रोणाचार्य हुन्दी सैना कन्ने 
जाइ रलेया। सव्यसाची अजु ने दा रथ द्रोणाचार्य हुन्दे कोला लंघेया । 
ग्रो द्रोणाचार्यं गी ग्राखन लगा--हे गुरु जी, मिगी पुत्तरे दी मृत्यु दा 
सल्ल ऐ । में सिन्धुराज जयद्रथ कन्ने बदला लैन आयां । मिगी; 
शीर्वाद देश्रो मेरी पतिग्या पुरी होऐ । 

द्रोणाचार्य होर मुस्कराये ते ग्राखन लगे--जयद्रथ कोला लड़ने 
शमां पहले मेरे कन्ने जुद्ध कर। ए आखिये उनें अजु ने दे रथे उप्पर 
तीरे दी बरखा कीती । श्रजुने बी तीर चलाये पर गुरु होरें 
नकारा करी ओड़े । फी श्रजुन ते कृष्ण दौनें उप्पर जलदे बाण 
चलान लगे। अ्रजुन उन्दा धनश त्रोड़ने गी गाण्डीव चलान लगा । 
इन्ने इच द्रोणाचार्य हुन्दा तीर लग्गा ते गाण्डीव दी डोरी कटोई गई । 
द्रोणाचार्यं होर अजुन उप्पर, रथै उप्पर ते घोड़े उप्पर तीर 
चलान्दे रे। श्रजुन जबाब दिन्दा रेआ पर द्रोणाचार्य हुन्दै तीरे दी 
इन्नी बरखा होई जे रथ न्हेरे इच घिरी गेया । 

कृष्ण होरें दिक्खेया जे कम्म कसूतर होआ करदा ऐ। 

ओ श्राखन लगे--श्रजु'न, समां नष्ट नई कर। श्रा अ्रगगे 
चलचे। इस ब्राह्मण शूरबीरं ते हुट्टना भाखा गे नई । इसी छोड़ । 
ए ग्राखिये उनें द्रोणाचाय दे खब्बे पासै रथ बधाया । 

द्रोणाचार्यं होर ग्राखन लगे--भई ! दुश्मन गी हराये बगेर 
अग्गें नई बधना । 

अजु ने आसेया-तुस मेरे गुरु ओ । शत्रु नई'। अऊ 
थुआड़े पुत्तरे सतुल्ल आं । इस दुनियां इच कोई नई' जेड़ा तुसं गी 
ह्राई सके ।. ए श्राखिये ओ रथ कहड्िऐ अग्गे लइ गेया । 

अजु ने भोज दी सेना गी त्रोड़ेया । कृतवर्मा ते सुदक्षिण जिनें 
रस्ता रोकेया उनेंगी हराया । श्र्‌ तायुध नै बी रस्ता रोकने दी कोशश 
कीती पर श्रोदे घोड़े मरोई गे । उस कृष्ण जी उप्पर गुर्ज चलाया । 


CC-0. In Public Domain. An eGangotri Initiative 


महाभारत ४०२ 


ए. गुजे ओदी माऊ गी वर थोए दा हा पर शर्त पूरी नई होने 
करी रो गुजे परतिये श्र्‌ तायुध गी लग्गा ते ओ मरी गेया । गुर्जे दी 
कहानी इयां ऐ। परनसा ने बड़ा तप कीता । वरुण देवता प्रसन्न 
होए । उनें उसी बर दित्ता जे ओदा पुत्तर श्र्‌ तायुध कुसँ शत्रू कोला 
नई मरग। में थुश्राडे पुत्तरे गी इक शस्तर दिन्नां। ओ सारियां 
लड़ाइयां लड़ । कोई शत्रु उसी नई हराईसंकगतेनग मारी 
झकग । पर ए गुर्ज कुसे ऐसे व्यक्ति उप्पर नई चलाना जेड़ा लड़ा 
नई करदा होऐ। जे उस इयां कीता तां गुर्ज परतिऐं उसी गे आई 
ज्ञगग ते ग्रो मरी जाग । इस शतँ उप्पर उनें श्र्‌ तायुध गी गुर्ज 
दित्ता हा । श्रजुने कन्ने लड़दे श्र्‌ तायुध गी ए, गल्ल भुल्ली गई ते 
उस कृष्ण हुन्दे 'उप्पर गुर्जे चलाई दित्ता। कृष्ण होर ते छड़े रथ 
चला करदे हे। ओ लड़ा नई हे करदे। गुजे कृष्ण हुन्दी छाती 
इच लग्गा ते पड़किये श्रूतायुध गी बज्जा ते जियां मन्तर करें पुद्ठा 
वोन्दा ऐ ते मन्तर सिद्ध करने श्राले गी पुद्ठा करी ओड़दा ऐ इयां गे 
गुज श्रूतायृध गी लग्गा ते ग्रो मरिऐ भुजा डिग्गी पेया जियां कोई 
बड़ा बूटा बाऊ कन्ने पटोई गेया: होऐ । 

फी कम्बोज राज अपनी सैना लइयै ्रजुन दे मकाबले उप्पर 
आये । भयंकर लड़ाई होई। ओ बी मरोइयै जुद्ध भूमि इच डिग्गी 
पेया जियां जग्गै बाद भण्डे दा डण्डा भुआ छोड़ी ओड़दे न । 

जिसले कौरव सेना नै कम्बोज राज ते श्रूतायुध गी डिगदे 
दिक्लेया तां. उन्‍्दे इच बड़ी भाजड़ पई। फी श्रूतायु ते ओदा श्रा 
्रश्नुतायु मकाबले उप्पर आये ते अर्जुन गी परेशान करन लगे। 
उन्दा हमला एडा जोरदार हा जे इक बारी ते अंजु न गी बी अपने 
भाण्डे दे डण्डे दा स्हारा लैना पइ गेया। अजुन जखमी होई गेया । 
कृष्ण होरें ओदा हौसला बधाया ते अजून फीं लड़ने गित्ते तयार होई 
नेया । लड़ाई परतियै शुरु होई गई। श्रो दोऐ आ मारे गये। 
उन्दे पुत्तरें लड़ाई जारी रखी । ग्रोबी मरोई गे । 

अंजु न अग्गे बधेया। उस किन्ने गे जोधा मारी ओड़े। ओ 
जयद्रथः कोलःुज्जी पेया । झे 

जिसले धृतराष्ट्र नै संजय कोला अजुन दे जित्तने दियाँ: 
खबरां सुनियां तां ओ आखन लगे-संजय ! जिसलै कृष्ण होर 
सन्धि करन हस्तनापुर ग्राये हे में दुर्योधन गी आखेया हा जे सन्धिः 
करी ले ते मौका नई खुआ। में ्राख्लेया--श्रायें कम्ने सस्धि करीं: 
ले। कृष्ण होर साढ़े कन्ने नेकी गित्ते गै आये न । उन्दी नसीहत” 
मुट्री नई पा । पर दुर्योधने इक नई सुनी । ऊसी कर्ण ते दुशासन 
दी सलाह मेरी सलाह कोला मती चंगी लग्गी । ओदे सिरे उप्पर, 
काल स्वार हा उस अपना नास कराई लेया ऐ । द्रोणाचार्य होर 
जुद्ध गी चंगा नई समझदे हे ते न गै भीष्म पितामह, भूरिश्रवा, 
कृपाचायं ते होर किन्ने.गै। पर मेरे जिही पुत्तर कुस दी नई 
मन्नी । उसी बड़ा लालच होई गेदा हा। ओ घृणा, द्वष ते रोहै 
इच फसी गेया ते ए सरवेनास करने आला जुद्ध स्हेड़ी बेठा । ; 

धृतराष्ट्र होर पशता करदे हे तां संजय आखन लगा--इसले 
पशताने दा के फायदा ऐ ? पानी ते सारा बगी गेदा ऐ हुण .शगाफ. 

पूरिऐ के बनदा ऐ ? तुस पाण्डवें गी जूआ खेडने थमां की नई 
रोकेया ? जेकर तुसें उस बेलले मनासब गल्ल कीती दी हुन्दी तां 
इस सर्वनासे दा उगदे गे बी मरी जाना हा । फी बी जे तुस 
मजबूती क्ते कम्म लेन्दे तां ए मुसीबत रुकी जाती ही । तुसें बुराई 
दिक्खी बी, पर अपनी ठीक रा गी पिच्छें सुट्टिएे कर्ण ते शकुनि दी 
सलाह मन्नी । हुण कृष्ण होर, युधिष्ठर ते द्रोणाचार्यं होर तुन्दी 
उन्ती इज्जत नई करदे जिन्नी पहलें करदे हे । कृष्ण होर ते सम भदे 
न जे तुन्दी सचाई दी गल्ल छड़ा फरेब ऐ । कौरव लड़ने दे बारे 
इच ते अड्डी चोटी दा जोर ला करदे न पर ओ अजुन, कृष्ण, 
सात्यकि ते भीमसँन दी शक्ति दा मकाबला नई करी सकदे । 
दुर्योधन बी घट्ट जोर नई ला करदा । हुण दुर्योधन ते श्रोदे साथिएं 
गी दोस देइऐ कोई लाभ नई । 

धृतराष्ट्र होर ग्रान लगे--हे प्यारे सञ्जय । मैं श्रपना फ र्ज 
नभाने इच सुस्ती कीती । तू' जे किश आखनां ए सो ठीक ऐ । 
बिधना दा लिखेया कुसँ कोला नई मटोन्दा। मिगी दसस के किश 
होआ। भायें कनेआ मन्दा बी की नई होऐ मिगी सना । 
ओ बुद्ध राजा दुखे इच डुब्बे दा आखन लगा । सञ्जय इक 
भ्राज्ञाकारी शगिदे आङ्‌ अग्गें दी गल्ल सनान लगा-- 


_ _ जिसले दुर्योधने अजुन दा रथ जयद्रथ पासे बधदा दिक्लेया तां 
ओ बड़ा कुढ़ेया ते द्रोणाचाये हुन्दे कोल जाइये शकंत करन लगा-- 
अज ने साढ़ी फौजा इच शगाफ पाई शोड़ेया ऐ । ग्रो जयद्रथ 
दे.थां तोड़ी पुज्जी चलेया ऐ । श्रसे गी इयां पिच्छे हटदे 
दिक्खियै सिन्धुराज गी बचाने आले जोधा जी ढाई श्रोड़ः, । उमे 
गी पक्का जकीन हा जे अजुन तुन्दे कशा नई लघी सकदा । 
यो जकीत झूठा पवा करदा ऐ । ग्रो थुआड़े दिखदे २ 
भ्रग्गें बधी गेया-तुसें उसी रोकने गित्तौ किश नई कीता । तुस 
पाण्डवे दी गे सहायता करा करदे अ्रो । में कची मसीबतेो इच 
फसेयां दस्सो में तुन्दा के बगाड़ेया ऐ ? तुस असे गी इसले की मरवान 

लगे ग्रो ? मिगी पता हुन्दा जे ते तुसें इयां करनां ऐं तां में जयद्रथ गी 
इत्थें रोने श्रास्तै कदें नई आ्ाखदा । में बड़ी गल्ती कीती उसी जान 
नई दित्ता । ओ अपने देस टुरी जन्दा तां खरा हा। हुण जे अजु ने 
शोदे उप्पर हमला कीता तां ओदा बचा मुशकल ऐ । माफ करेयो । 
में बेवकूफो दियां गल्लां करा करनां पर मिगी बड़ा दुःख होआ 
करदा ऐ। तुस आपू जाओ ते जयद्रथ दी रक्षा करो । दुर्योधने 
जिसले इयां करारियां सनाइयां तां द्रोणाचार्य होर श्राखन लगे-- 

जियां तू फजूल गल्लां आखियां, में रोह नई करन लगा । 
तू मेरे पुत्तरे श्राडू एं। भ्रश्‍वत्थामा कोला बी मता प्यारा एं । जियां 
में ्राखना ऊश्रा कर। ए कवच ले, इसी पा, ते प्रजुने गी जाइये 
रोक । मैं उसी जाइये नई रोकी सक्दा । मदाने दे इस हिस्से 
इच मेरी मजूदगी जरूरी ऐ। ए दिक्खो, तीरें दी बरखा । पाण्डव 
सेना भारी सख्या इच साढ़े उप्पर हमला करे करदी ऐ । इस बेल्लै 
युधिष्ठर कोल ग्रजून बी नई । साढ़ी योजना सफल होन लगी 
ऐ। में युधिष्ठर गी पगड़न लगां ते थुग्राड़े हवाले करन लगां। हुण 
इस वेल्लै ए स्कीम नई फेल होन देनी । में अर्जु ने पिच्छें नई 
चलेया | जे में भ्रजुं ने पिच्छे ट्रौड़ेया तां सारी रचना बिगड़ी जानी 
ऐ ते अस हारी जागे। में ए कवच तुगी लुआन्नां। तू बिश्वास 
कन्ने जा । बिल्कुल नई डर । तू बीर ए चतर एं तजर्बेकार एं । 
ए कवच सारे शास्तरें थमां थुभ्राड़ी रक्षा करग । कोई शस्तर थुश्राड़ा 
शरीर नई बेधी सकग । लड़ाई इच श्रग्गें जा । जियां ब्रह्मा ने 
इन्द्र गी कवच दित्ता हा इयां श्रौं तुगी कवच देया करतां । जा 
थुआड़ी जीत होऐ । 

दुर्योधन गी हौसला होआ। जियां द्रोणाचार्यं होरे आखेया 
हा गओ मन्तरें दी शक्ति आला कवच पाइये ते बड़ी भारी सेना लइये 
गरजु ने कन्ने लड़न चलेया । 

अजु न कौरवे दी सेना गी टप्पिएँ दूर जाई पुज्जा दा हा । 
गरो उस थां पासे बधा करदा हा जित्थें जयद्रथ गी बड़ी सुरक्षा कन्ने 
छपेलियं रक्खेदा हा । 

कृष्ण होर दिवखेया जे घोड़े किश हुट्टी गे न उने रथ रोकेया 
ते हुट्टे दे घोड़े गी बसां देन लगे । उस्सेले बिन्द ते श्रनुबिन्द दौं 
श्रायें इक दम अज ने उप्पर हमला करी दित्ता । ग्रजुन उने गी 
हराया, उन्दी सैना गी नसाई श्रोड़ेया ते उमें दौनें गी मारी झोड़ेया । 
फी कृष्ण होरे रथ खोलेया, ते हुट्ट दे घोड़े भुआ बिलन लगे । किश 
बसां करिऐ ओ फी ताजा दम होई गे। अर्जून ते कृष्ण फी अपनी 
योजना मताबक चलन लगे । 


अर्जून, पिच्छें पासे दिवख । मूर्ख दुर्योधन आवा करदा ई 
अज्ज किस्मत शेल ऐ। तुम्मी श्रपना रोह मत्तेचिर दा दबाये दा 
ऐ। हुण मौका आया ई, कट्टी ले। इऐ ओ आदमी ऐ जिस सारी 
मसीबत पाई दी ऐ । हुण ग्रो आपू थुआड़े सामने श्राई गेया ऐ 
पर इक गल्ल चेत्ते रक्खेयां। ग्रो बड़ा तीरन्दाज ऐ। धनश बिद्या 
दा माहिर ऐ, ते बड़ा मजबूत जोधा ऐ । 

क्षण जी ने ए ग्राखेया ते दुर्योधने दे मकाबले गित्ते खड़ोई गे । 
दुर्योधन बेधड़क होइऐ आई पुज्जा । 

आखन लगा--लोक आखदे न जे तू बड़ो बहादरी दे कारनामे 
करी दस्से न। में ते हमे कोई दिक्खेया नई । भ्रम्मी दिक्खी लें 
जे थुश्राड़ी शोहरत उच्नी गे जिन्नी थुआड़ी बहादरी ऐ.। 

बड़ी घोर लड़ाई शुरु होई। कृष्ण होर बी हरान होए. । 
आंखन लगे -अजु न ! अज्ज तेरे तीरें गी के होई गेया ऐ-? एः 
दुर्योधने गी लगदे गे नई । ए में पहले बारी दिक्खा करनां जेः 
गाण्डीव दे तीर नशाने उप्पर लग्गन ते ञ्रसर नई करन। ए अजीब" 
ऐ ? थुञ्राड़ी बाहमें इच जोर नई रेग्रा ? जां गाण्डीव दा गुण खत्म 
होई गेया ऐ ? थुआड़े तीर बज्जन ते इयां गै बगैर बेधे दे नकारा होई 
जान | किश समझ नई ग्रावा करदी । : 

अज्‌ न मुस्कराया ते ग्राखन लगा--मिगी पता लग्गी गेया ऐ । 
दुर्योधन द्रोणाचार्यं हुन्दा मन्तरे दा कबच लाइये आये दा । 'गुरुः 
होरे मिगी इसी बी बेघेने दी जाच दस्सी दी ऐ। इस ते कवच इयां: 

लाये दा ऐ जियां कुसँ बैले उप्पर टल्ला दित्ता दा होऐ। तुस बिन्दक 
मौजू दिक्खो। ए ग्राखियै अजु ने तीर चलाये । पहले ओदे घोड़े 
मारे, फो सारथि ते रथ त्रोड़ी श्रोड़ेया। फी अर्जने तीर चलाइयै 
ओदा धनश त्रोड़ी श्रोड़ेया ते उसी निट्नत्था करी दित्ता। फी अर्जन 
नेए पन्ने ते त्रिक्खे तीर चलान लगा जे उने थामें लग्गन लगे 
जित्थं कवच नई हा । दुर्योधन कोला ए मार नई झलोई ओ 
पिच्छे हटेया ते नस्सी गेया। 

जिसले दुर्योधन दी इयां गत बनी तां कृष्ण जी ने शंख 
वजाया । जयद्रथ दी सैना इच त्राह पई गेया। जयद्रथ दी 
रक्षा करने आले जोधा चगत होई गे । ग्रो ग्रपने रथे इच झटपट 
तैयार होई गे । भूरिश्रवा, कर्ण, वृषसौन, कृपाचार्य, शल्य 
अश्वत्थामा ते जयद्रथ अ्रद्न महारथी श्र्जुन दे मकाबले गित्त 
त्यार होई गे । 


००० 

जिसलै पाण्डवें दुर्योधने गी श्रजुंन पारौ जन्दे दिक्खेयां ता 
उनें कौरव रोना उप्पर जोरेयां हमला करी दित्ता जे द्रोणाचाये होर 
जयद्रथे दी सहायता गी नई ट्री जान। नतीजा ए होभ्रा जे कौरव 
सैना गी त्रौं मोर्चे उप्पर लड़ना पेया। ओ बड़ी कमजोर पौन 
लगी । 

अपने रथै गी तेज दड़ाइयं द्रोणाचार्यं हुन्दे पासी नेता ते 
धृष्टद्य म्नें गुरु हुन्दे उप्पर हमला करी दित्ता । द्रोणाचार्य हुन्दे 
भूरे घोड़े ते धृष्टयम्न दे फाखती रंगे दे घोड़े आपू इच पलची गे । 
इयां नजारा बनेया श्राखो सजा बेल्ले बदल घरोन्दे बक्खी किट्रे 
होए होन । धुष्टयम्ने अपना धनश शण्डेया ते तलवार सोत्रिये 
द्रोणाचार्य हुन्दे रथे उप्पर जाई चढ़ेया। कदें ओ रथं दी बाइयें 
उप्पर जा, कदें घोड़े उप्पर चड़े ते कदें बागां पगड़ ते बेतहाशा 
द्रोणाचार्यं हुन्दे उप्पर हमला करे । ओ उने गी अपनी बलदी 
अक्खीं कन्ने इयां दिक्खा करदा हा आखो उने गी ग्रकखीं कन्ने गे 
भस्म करी ओड़ग । 


महाभारत ४०८ 


CC-0. In Public Domain. An eGangotri Initiative 


8०६ महाभारत 


बड़ा चिर जुद्ध हुन्दा रेश्रा । द्रोणाचार्य होरें रोहै कन्ने बाण 
कट्टया ते चलाया । जे ए वान लग्गी जन्दा तां धुष्टद्यू मन. होर जम 
लोक पुज्जी जन्दे । पर इक दम सात्यकि आई पुज्जा । उस 
आचार्य हुन्दा तीर गै परताई ओड़ेया । द्रोणाचार्यं होर सात्यकि पासे 
मुड़े । इन्ने चिरं च पञ्चाल जोधा धृष्ट म्न गी कहिये लई गे। 
द्रोणाचार्य होर श्रक्खीं लाल करिऐ ते फिल्डरे श्राइ फुकार मारिए 
सात्यकि हुन्दे पासे बधे । सात्यकि पाण्डवे दी सेना इच प्रमुख जर्नेलें 
बिचा हा। जिसलै उस दिक्खेया जे द्रोणाचार्य होरें ललकार मारी 
ऐ तां उस उन्दे सामने उन्दा चेलंज मन्जूर करी लैता। 
सात्यकि ने अपने सारथि गी आखेया-ए ओ आदमी ऐ जिस 
अपना ब्राह्मणे अ्ाला कम्म छोड़िय लड़ने आला कम्म साम्भे दा ऐ 
ते पाण्डवे गी बख्त पाये दा ऐ। एदी. बजह कन्ने गै दुर्योधन एड्टा 
भुड़कदा ऐ । ए अपने आप गी बड़ा महारथी समक्षदा ऐ। ए 
हर बेल्लै गमान इच रौन्दा ऐ । .इसी मजा चखाना ऐ। रथ 
तौले लई चल । 
सात्यकि दे सारथि ने चिट्ट घोड़ें गी चाबक मारी ते रथ 
तेज गति . कन्ते चलेया । सात्यकि ते द्रोणाचार्य एडी तौली २ तीर 
चलान लगे जे सूरज खटोई गेया ते जुद्ध भूमि इच न्हेरा होई गेया । 
फुलादी तीर न्हेरे इच इयां लिइकन जियां सप्पें नमीं नमीं.सपकंज 
तुश्रारी दी होऐ.। दीनें दे रथें दे छत्तर ते भाण्डें दे डण्डे त्रुटी गे । 
रोणाचाये ते सात्यकि;लहुलुहान होई गे | दवक्खी जोधा इन्दा द्वन्द 
दिक्खा करदे है । न ओर शंख बजान, न नारे लान, न सिह गजना 
करन । देवता, 'विद्याधर, . गन्धर्वं ते यक्ष उप्परा गासा दा लड़ाई 
दिक्खन,-लग.। 
सात्यकि.ने तीर मारेया ते द्रोणाचार्य दा धनश त्रोड़ी ओड़ेया । 
नें दूआ धनश लेगा । हने उने चढ़ाया बी नई हा जे सात्यकि 
ते उसी - बी _त्रोड़ी श्रोड़ेया । द्रोणाचायं ,हुन्दे.कोला इंक तीर बी 
नई चलेया ते उन्दे सौ धनश सात्यकि ने त्रोड़ी ओड़े। द्रोणाचार्य 
होर सोचन लगे-ए सात्यकि ते श्री राम, कातवीर्य, अजुन ते भीष्म 

हुन्दे दर्ज दा जोधा ऐ । ईए नेआ शत्रु थोना बी ते बड़े भागें दी 
गल्ल ऐ । दी धनश बिद्या दी चतराई दिक्खिये धनष बिद्या दे 
माहिर आचार्य द्रोणाचार्य होर बड़े खुश होए। द्रोणाचाये होर 
जेड़ा बी तीर चलान सात्यकि उसी कट्टी श्रोड़। बड़ा चिर ए 
बंरोबरी दा द्वन्द चलदा रेया । द्रोणाचार्य होरें निश्चा कोता जे 
सात्यकि गी मारी ग्रोड़नां । उने श्रग्नि बाण चलाया । पर सात्यकि 
नै उससे बेल्ले वरुण श्रस्तर चलाई दित्ता । 

हुण सात्यकि दा बल खीन होन लगा। ए दिक्खिये कौरव 
तेना बड़ी खुश होई। ते जयकारे बुलान लगी। जिसले युधिष्ठर 
होरें दिवखेया जे सात्यकि दबोन लगा ऐ तां उने अपने जोधा लोक 
गी सात्यकि दी सहायता श्रास्तै टोरेया। द्रोणाचार्य होर सात्यकि 
गी परेशान करा करदे न । धुष्ट़म्न । झटपट सात्यकि दी 
सहायता गी जाओ । 

इस ब्राह्माण शुर बीरे सात्यकि गी मारी ओड़ना ऐ। तू 
सङ्कोच की करे करनां एं? झटपट जा। द्रोणाचार्य होर सात्यकि 
कन्ने इयां जुद्ध करा करदे न जियां बिल्ली पक्खरूऐ कन्ने खेडा करदी 
होऐ। सात्यकि इस बेल्लै जमराज दे मु है इच ऐ। सारे जाइये 
द्रोणाचार्य हुन्दे उप्पर जोरदार हमला करो । 

सात्यकि बड़ी मुझक़लें बचेया । उससे बेल्लै जित्थें अजुन 
लड़ा करदा हा उत्थुआं पांचजन्य शंख वज्जने दी बाज आई । 

युधिष्ठर होर' आन लगे-सात्यकि ! पांच जन्य दी बाज 
ते आई ऐ। पर अजु न दे धनश दी टंकार नई सुनोची। मिगी 
डर ऐ जेश्रजून जयद्रथ दे साथियें कोला घिरी गेदा ऐ। ते खतरे 
इच ऐ । अजुन दे अग्गें पिच्छें कौरवें दियां फोजांन। उसः 
बड़ ले उन्दियां फोजां त्रोड़िये ब्यूह इच प्रवेश ते कीता हा पर हज 
तीड़ी परतोआ नई । दिने दा मता भाग मुक्की गेया ऐ। छड़ी 
कृष्ण हुन्दे' पांजजन्य दी बाज गै की आई ऐ ? मिगी डर ऐ जे अजु न 
KE गेया ऐ ते कृष्ण होरें आपू हथ्यार चुक्के न। सात्यकि तू 
कोशिश, नई करी सकदा ? थुआड़ा प्यारा दोस्त अजुन.ज़िसं तुगी 


CC-0. In Public Domain. An eGangotri Initiative 


४११ महाभारत 


सखाया दा बी ऐ मौती दे मु हैं इच ऐ। श्रजुन मते बारी थुग्राड़ी 
प्रशंसा करदा हा। थुश्राड़ी बीरता सरान्दा हा। सात्यकि नेआ 
होर कोई जोधा नई । जदू ग्रस वनवास इच हे तां उस मिगी 
ग्राखेया हा ।. तुश्राई दिक्ख। उत्थे धूड़ उड्डा करदी ऐ। मिगी 
जकीन पौन्दा ऐ जे अजुन घिरी गेदा ऐ। जयद्रथ बड़ा भारी 
शूरवोर ऐ । होर शत्रू जोधा श्रोदी सहायता करा करदे न। ओ 
जयद्रथ ग्रास्तै जिन्द देने गी त्यार न । सात्यकि ! तू कटपट जा । 
युधिष्ठर होरें कम्बदे २ आखेया । 

सात्यकि द्रोणाचार्यं हुन्दे कन्ने जुद्ध करिऐ हुट्टी गेदा हा। 
आखन लगा-- हे धर्म पुत्तर ! अऊ तुन्दा हुकम मन्नने गी त्यार आं । 
अ्रऊं अजु ने गित्ते के नई करी सकदा ? अऊ ते अपनी जिन्द बारी 
देयां। तुस श्राखो अऊ देवतें कन्ने बी जुद्ध करने गी त्यार आं। 
पर इक गल्ल ऐ जे जन्दे जन्दे कृष्ण होर ते अजु न मिगी आखी गेदे 
न-जिन्ता चिर श्रस नई परतोन्दे तू युधिष्ठर होरे गी इक्कला 
नई छोड़ेंयां । 

उनें गी बचाने गित्ते बड़ी हुव्यारी कन्ने कम्म लेयां। अस 
युधिष्ठर होर गी थुआड़े हवाले छोड़ी चले आं। कोरवें दी सँना 
इच इक गे बीर ऐ जेदे कोला अस डरने आं। ओ द्रोणाचार्य होर 
न। तुगी पता ऐ जे आचार्य ने जेड़ी पतिग्या कीती दी ऐ। श्रस 
युधिष्ठर हुन्दी सुरक्षा तुगी सौंपी चले श्रां। इयां कृष्ण होरें ते 
अर्जुन नै मिगी आखेया हा। अ्रजु न मेरे उप्पर बड़ा बसाह करदा 
ऐ। श्रो मिगी इस जोग समझदा ऐ। अऊ ओदा हुकम कियां 
टाली ओड़ां । तुस अजु न दी सुरक्षा वारे कोई चिन्ता नई करो । 
उसी कोई नई हराई सकदा। जयद्रथ ते बाकी सारे रलिये बी 
ओदी शक्ति दे सोलमे हिस्से बरोबर नई । हे महाराज ! जे में 
जां तां तुसें गी कुसी सौंपी जां। जे द्रोणाचार्य होर तुसें गी पगड़ने 
गित्ते ग्राई गे तां मिगी कोई एडा जोधा नई लबदा जेड़ा उन्दा 
मकाबला करी लेग । मिगी जाने गित्ते नई आ्राखो । मिगी हुकम 
देने थमां पहले भलेयां सोची लौ । 

युधिष्ठर होर आखन लगे-सात्यकि में भलेयां सोची .लेया 
'ऐ। में अपने बारे इच, खतरे ते समैं दी जरूरत बारे इच तुलना 
करी लई ऐ। मेरा इऐ फसला ऐजे तू जा। अऊ तुगी जाने दी 
आज्ञा दिन्नां । - इत्थं भीमसैन मेरी रखबाली करी लेग। धुृष्टद्यू म्न 
बी इत्थें गे । होर मते जोधा लोक इत्थें न। मेरे बारे इच चिन्ता 
करने दी लोड़ नई । 

ए आखिये युधिष्ठर होरें तीरें दे भरोचे तरकश ते होर भ्रस्तर 
शस्तर दित्ते। ताजादम घोड़े रथ इच जोतरे ते सात्यकि गी शीर्वाद 
दइये टोरेया । 

. भीमसैन जी. ! युधिष्ठर होर तुन्दे हवालेन। होश्यार 
रवेओ। सात्यकि ए अखिये श्रजू न पासे टुरी गेया । 

सात्यकि जिसलै कौरवे दी सेना गी त्रोडिऐ ग्रग्गे बधन लगा 
तां ओदा बड़ा बरोध होन लगा.। पर उन अपना रस्ता कड़ी गै 
लेता .। बरोध बड़ा सख्त हा। सात्यकि दा श्रग्गें बधना होली २ 
होग्रा करदा हा । 

जिसले द्रोणाचार्य होरें दिक्खेया जे सात्यकि युधिष्ठर 
केशा दूर गेया उठी ऐ तां उनें विन्द बी समां नष्ट नई कीतां ते 
पाण्डवें दी सेना उप्पर हमला करी दित्ता । पाण्डवे दी रचना त्रुट्रन 
लगी ते ओ पिच्छे हटन लगे। युधिष्ठर होर घाबरे । 

युधिष्ठर होर भीमसेन गी भ्राखन लगे--न अर्जुन परतोग्रा 

ते न सात्यकि। मिगी बड़ी चिन्ता होभ्रा करदी ऐ ॥ मिंगी पांच 

जन्य ते सनोचदा ऐ पर गाण्डीव दी टंकार नई सनोचदी । सारें 
कशा बहादुर ते स्वामी भगत सात्यकि बी कोई खबर लेइयै नई 

-परतोआ। मेरी चिन्ता खिन २ बधदी गै जा करदी ऐ । भीमसैन 
.आखन लगा--ें तुसे गी नेग्रा घाबरे दा कदें नई दिक्सेया । तुस 
अपना धीरज की छोड्दे ग्रो ? जे किश चान्दे रो मिगी हुकम करो । 

अपने दिले दे चक्करे गी चिन्ता दे खोबे इच नई खुब्बन देओ । 

युधिष्ठर होर बोले-प्यारे भीमसौन। मिगी डर ऐ जे अर्जुन 

-मरोई गेया ऐ। ते हुण कृष्ण होर शस्तर लइये जुद्ध करा करदे न। 
मिगी पांचजन्य दी बाज ते ओन्दी ऐ ;पर गाण्डीव दी टकार नई 

सनोचदी । मिगी डर ऐ जे अर्जुन जेदे उप्पर साढ़ियां सारियां मेदां 

.न, जेड़ा लासानी बीर ऐ, मरोई गेया ऐ। मेरा मन बड़ा भ्ुब्ध ऐ । 
. में जे किश आखनां जेकर तू करें तां झटपट उत्थें जा जित्ये अर्जुन 

ऐ । ओदे कन्ने ते सात्यकि कन्ने जाइये मिली जा । ते जे लोड़ 
पौन्दी ऐ कर । ते तौले परतिएऐ झा । सात्यकि कौरवें दी सैना 
गी चीरदा अर्जुन पारौ गेया हा। तुम्मौ ऊआं गे कर । जे ओ 
जीन्दे होए तां जोरे कन्ने सिह गर्जना करेयां । भौमरैन आखन 
लगा--तुस कल्पो नई । अऊ झट जाइये तुसों गी पता दिन्नां जे ओ 
सुरक्षित न। धृष्टद्युम्न गी श्राखन लगा हे पांचाल ! ” द्रोणा- 
चार्य दा ख्याल रखेयां ओ युधिष्ठर होरें गी जीन्दा पगड़ना चान्दा 
ऐ। साढ़ा परम कर्तव्य ऐ जे अस राजा दी रक्षा करचे । पर में 
उन्दा हुकम बी मन्ननां पौन्दा ऐ। इस करी में चलेयां। ते उनेंगी 
थुग्राड़ी रखवाली इच छोड़ी चलेयां । 

“भीमसौन जी तुस जाओ । निःशंक्र होइऐ जाओ । द्रोणा- 
चार्य मिगी मारे बगैर युधिष्ठर होरें गी नई पगड़ी ` सकदे । द्रुपद 
पुत्तर ने भीमसौन गी जकीन दुभ्राया। ओ द्रोणाचार्यं दा मन्ते दा 
शत्रू हा । भीमसौन ठुरी गेया । कौरवें भोमसौन गी घेरी लेया । 
ते पुरा जोर लाइये भीमसौन गी अर्जुने दी सहायता करने थमां रोकन 
लगे । पर जियां शेर पशुएं गी मारदा जन्दा ऐ इयां भीमसौन शत्रुएं 
गी मारदा ते श्रग्गें बधदा गेया । धुतराष्ट्रेदे उस कोई जारा पुत्तर 
मारी ओड़े । भीमसौन द्रोणाचाय हुन्दे कोल जाई पुञ्जा ,। द्रोणा- 
चार्यं होरें आखेया--भीमसैन रुकी जा । अऊ थुआड़ा शत्रु इत्थें - 
खड़ोता दां । तू' मिगी हराये बगेर अग्गे नई बधी सकदा । थुश्राड़े 
आऊ (अर्जुने) गी में जान दित्ता हा। पर तुगी नई जान दिन्दा |, 

द्रोणाचायं होरें सोचे दा हा जे भीमसौन बी अर्जुन आडू 
नम्मरता कन्ने बोलग पर भीमरौन बड़ा खौरा बोलेया ते घृणा , कन्ने 
आखन लगा --“है ब्राह्मण !” अजु न थुग्राड़ी मरजी कन्ने अग्गें नई 
गया। र उस थुआड़ा बरोध त्रोड़ेया ते फोजां चीरियै अग्गे बधेया ऐ। 
उस लुसीं गी क्यास करिऐ नई मारेया। पर में अज ने आङ्‌ क्यास 
नई करना । अऊ थुआड़ा शत्रश्रां । इक समां हा तुस साढ़े गुरु हे 

ते पिता समान हे। अस तुन्दी ऊंग्रां गे इज्जत करदे ह। हुण तुस 
आपू' आंखा करदे ओ जे तुस साढ़े शत्र्‌ ओ। इयांगे सई ।. ए 

आखिये भीमसौने अपना गुर्ज मारेया ते द्रोणाचार्य हुन्दा रथ त्रोड़ी 
ओड़ेया । द्रोणाचार्य होरें गी दूए रथे उप्पर चढ़ना पेया । भीमसौने 
श्रा रथ बी त्रोड़ी ओड़ेया । ते सारें गी पिच्छें इटान्दा अग्गं बधी 
गेया । उस दिन द्रोणाचार्य हुन्दे अठ रथ त्रुट्टे । भोज सैना सारी 
दी सारी तबाह होई गई। ग्रो शत्रुएं गी कटदा बडुदा अग्गे बधदा 
गेया। ते जित्थे अजुन ते जयद्रथ जुद्ध करा करदे हे जाई पुञ्जा | 

जिसलै भीमसंगै अजु न गी दिक्खेया उस सिंह गर्जना कीती । 
गर्जना सुनियै कृष्ण जी ते भ्रजुंन बड़े खुश होए ते जयकारे बलान 
लगे। युधिष्ठर होरें गर्जना सुनी । उन्दे शक दूर होए । चिन्ता 
मिटी। श्रोश्रजूंन गी शीर्बाद देन लगे । श्रो मने इच सोचन 
लगे--अज्ज सूरज डुब्बने कोला पहलें ओदी सगन्ध पुरी होई जानी 
ऐ। अभिमन्यु गी मारी ग्रोडने आले गी उस खत्म करी ओड़ना 
ऐ। ते जित्तिये घर औना ऐ । जयद्रथ दी मृत्यु बाद दुर्योधने 
सन्धि आस्ते श्राखना ऐ । 

इन्ने श्रा मरोए न, होई सकदा ऐ दुर्योधने गी मत्त आवे । 
किन्ने गे राजें दियां जिन्दगियां जुद्ध भूमि इच नष्ट होइयां न। होई 
सकदा ऐ जे दुर्योधने गी श्रपना दोष लब्ब ते श्रो सन्धि आस्त आखे । 
पर ए गल्ल होग बी ? भीष्म पितामह हुन्दी बलि लग्गी गई ऐ । 
दुश्मनी इस कन्ने गे नई मुक्की जन्दी। पर श्रग्गे होने श्राली तबाई 
ते रकी जा । ताई युधिष्ठर होर कोरी हीखी दियां गल्लां सोचा 
करदे हे ते शान्ति आस्तै सुखने दिक्खा करदे हे । तुझ्राई पासे 
भीमसेन, सात्यकि, ते अजुन. शत्रु कन्ने घोर जुद्ध करा करदे है । ए 
संसार कियां चला करदा ऐ एदा उस भगवान गी गे पतां ऐ । 
दी माया दा कुसँ ऐन्त नई पाया । 

अजु न युधिष्ठर होरें गी पिच्छें छोड़ी आया हा जे ओ कौरवं 
दी सेना ते द्रोणाचाये दे हमले गी रोकङन । ते श्रापू अपना बचन 
पूरा करने गी अग्गें बघेया हा जे सूरज डुब्बने थमां पहलें जयद्रथ गी 
जुद्ध भूमि इच मारी ओड़नां ऐ। जयद्रथ . अभिमन्यु दी मुत्यु दा 
प्रमुख कारण बनेया हा । उससे श्रंभिमन्यु गी पाण्डवे दी सहायता 
नई  पुज्जन दित्ती । अभिमन्यु गी बक्ख करी श्रोड़ेया, ते 
घेरा पाइये मरवाई श्रोड़ेया । युधिष्ठर होरें पहलें सात्यकि गी 
टोरेया-फी भीमंसेने गी टोरेया जे अजुन दी संहायत्ता करो । 
भीमसेन उत्थे पुज्जा जित्थें अजु न ते जयद्रथं दी लड़ाई होआ करदी 
ही। उस जोरेयां सिंह गर्जना कीती । युधिष्ठर होरे सिंह 
गर्जेनां सुनी ते समझी गे जे अजु न जीन्दा ऐ। 


ए चौदमां दिन हा लड़ाई मते थारें ते बड़े जोर कन्ने शुरु 
होई। सात्यकि ते भूरिश्रवा इक थार लड़े। भीमसेन ते कर्ण दूए 
थार। अजु न ते जयद्रथ त्रीये थार जुद्ध करन लगे । द्रोणाचाये 

होर बड्ड मोर्चे उप्पर गै हे। ते पांचाल ते पाण्डवं दे हमले रोकदे 
रे। ते उन्दे पर हमले बी करदे रे। दुर्योधन अपनी सेना लेइये 
उत्थें पुञ्जा जित्थें अर्जून ते जयद्रथ दी लड़ाई होग्ना करदी ही । ओ 
तौले गे हारी गेया ते पिच्छें नस्सी गेया । इयां लड़ाई मते मोचे 
उप्पर ते भयंकर रूपै इच होआ करदी ही । फोजें दी रचना दबक्खी 
इयां ही जे पिळुश्रां हमले दा बड़ा खतरा हा । : 


दुर्योधन द्रोणाचार्ये होरें गी आखन लगा--अजु न भीमसेन ते 
सात्यकि नै असेंगी बड़ा पिच्छें सुट्टी ओड़ेया ऐ । ओ ते जयद्रथ दे 
सैक्टर इच जाई पुज्ने न। उने सिन्धुराज गी दवाई लेता दा ऐ। ए 
बड़ा ग्रजीब ऐ जे थुआड़ी कमाने इच साढ़ी रचना गी इयां त्रोड़ी 
ओड़ेया ऐ ते साढ़ी स्कीम गै फेल होई गई ऐ। हर इक पुछदा ऐ 
जे द्रोणाचार्य जी दे हुन्दे जेड़े जुद्धा इच माहिर न एं स्क्रीम कियां 
फेल होई गई। में के जवाब देयां ? तुसें मिकी धोखा दित्ता ऐ। 


दुर्योधन इक बारी फी द्रोणाचार्य हुन्दी निन्द्या कीती ते दोष 
लाया । श्रोक्षुब्ध होए बिना बोले--दुर्योधन ! तू फजूल दोष 
ला करना एं। इन दोषें दा कोई ्रावार नई । जे किश होई 
गेया ए ओदा कोई उपा नई होई सकदा । हुण अग्गे दी सोचो । 
युर्योधन बड़ा घाबरे दा हा । उसी ककल समझ नई आवै दी ही 
ग्रो आखन लगा--तुस्से सिक्खया देश्रो । दस्सो के.होई सकदा ऐ ? 
मौके दी नजाकत दिक्खो ते सोचिये टपट कम्म शुरु करो। 


द्रोणाचार्य होर आखन लगे--स्थिति ते बिल्कुल गंभीर ऐ । 
एदे इच कोई शक नई । साढ़ी स्कीम गी फेल करिए त्रे जर्नेल 
अग्गें बधी गेदेन। पर उनें गी बी ते उन्नी गैः चिन्ता ऐ जिन्नी 
असें गी ऐ। उन्दी लेना दा पिछला हिस्सा बी ऊआं गे बगेर रक्षा 
दे ऐ जियां साढ़ा ऐ। ग्रस उन्दे दौनें पास आं । उन्दी स्थिति बिल्कुल 
सुरक्षित नई । हिम्मत रख । जयद्रथ कोल परतिऐ जा। ते जे 
किश बी होई सकदा ऐ ओदी मदत कर । पिछलियां हारां ते 
कठनाइयां घोखियै ते नराश होइये कोई फायदा नई । में इत्थे 

रोच्नां ते जरूरत पई तां तुगी सहायता भेजङ। में पां वाल ते पाण्डवे 
दी सेना गी इत्थं रोकी रक्खड । नई ते ग्रस मरोई जागे । 
दुर्योधन परतिये नमीं सँना लेइये उत्थें पुज्जा जित्थें श्रजुन ते 
जयद्रथ लड़ा करदे हे। महाभारते दी कथा थमां पता चलदा ऐ अज्जे दे 
चेरा पाने ते पिच्छे हटने दे तरीके कुरुक्षेत्र इच बी बरतोए । ए तरीके 
उनें गी पता हे। दूए नेए तरीक अपनाने ते उन्दे खतरे ते फायदें 
उप्पर खूब बचार होए दा ऐ। अजने जेडे बक्खियें उप्पर हमले 
कीते उन्दे कशा शत्रू बड़े घबराये। भीम ते अजु न दे जुद्ध दा हाल 
पढ़िऐ अज्जे दे जंग दा वर्णन गै सेई हुन्दा ऐ। भीम दी मरजी नई 
ही जे ओ कर्ण कन्ने पलचे जा मता चिर लड़दा रवे । श्रो श्रजुंने 
कोल पुज्जने गी काह.ला हा। पर कर्ण उसी जान नई हा देया 
करदा । उस भीमसेन उप्पर तीरें दी बरखा कीती ते श्रग्गे बधने 
थमां रोकी लैता। दौने बीरें दा मकाबला खूब हा । कर्ण दा 
चेहरा कमले आङ्‌ खिड़े दा हा ते बड़ा शेल लत्रदा हा । उस 
मुस्करान्दे होई भीमरीन उप्पर हमला कीता ते श्राखेया- 
“पिट्ठ नई दस्सेयां । 
डराकल बनिएऐ नस्सेया नई । 
भीमरसौन गी बड़ा रोह चढ़ेया जे इयां तान्ना मारदा ऐ । ग्रो 
कर्ण गी मुस्करान्दे दिक्खिये पागल होई गेया । लड़ाई भयंकर छिड़ी 
पर कर्ण मुस्करान्दे गे कम्म करदा रेआ। भीमसौनै दा चेहरा भला 
करदा हा ते ग्रोदियां हरकतां बड़ियां भयंकर हियां। कर्ण दूरा दा 
कस्सी करिसिये तीर मारदा हा पर मीमरौन पर्वाह नई करदा । 
तीर भाले औन्दे ओ उनें गी परें करी ओड़दा ते कर्णे दे कोल ट्री. 
जन्दा हा। कर्ण हर इक गल्ल शान्ति ते गंभीरता करने करदा हा 
पर भीमसौन रोहै ते काह ली कन्ने अपनी बीरता ते शक्ति दा प्रदर्शन 
करदा हा । भीमसौन दे सारे शरीर उप्पर जरुम हे ते गोदा शरीर 
इयां सेई हुन्दा हा आखो अशोक बूटा लाल फुल्लें कन्ने टण्डार होए 
दा होऐ । पर भीमसौन कोई पर्वाह नई करदा हा उस कर्ण दा धनश 
त्रोड़ी श्रोड़ेया ते रथ भन्नी श्रोड़ेया । जिसले कर्ण गी दुआ रथ लैता 

पेया तां श्रोदा मुस्कराना दूर होश्रा । उसी बी रोह चढ़ेया । जियां 
चन्द्रमा गी दिविखये सागर उबड़ा होन लगा होऐ | उस भीमसौन उप्पर 
हमला कीता। दमैं शेरे दी फुर्ती ते बाज दी तेजी दस्सा करदे हे । 
उन्दा रोह सप्पें आङ्‌ भयंकर हा । भीमसेने गी ओ सारियां गल्लां याद 
आइथां । कियां कर्ण ते ओदे साथिएं पाण्डवे दा अपमान कीता, द्रोपदी: 
दी बेज्जती कीती ते ओ जिन्दू दी पर्वाह नई करिऐ लड़न लगा ।: 
दौंनें दे रथ आपू इच टकराये ते कर्ण दे चिट्ट घोड़े ते भीमसेनै दे 
काले घोड़े आपू इच इयां भिड़ जियां तफाने इच बदल टकरान्दे न । 

कर्ण दा धनश त्रट्टी गेया श्रोदे सारथि गी चक्कर आया ते. 
ओ डिग्गी पेया । कर्ण ने भीमसेने उप्पर भाला चलाया । भीमसेनं 
उसी परे हटाया ते तीर बरान्दा रेश्रा । कर्ण ने बी नमां धनश 
लेया। कर्ण दा रथ बार बार नुन लगा । दुर्योधनै दिक्खेया ते. 
अपने भाऊ दुर्जय गी आखेया-इस दुष्ट भीमसेने कर्ण गी मारी 
ओड़ना ई। भटपट जा। भीमसेने उप्पर हमला कर । ते कर्ण 
गी बचा । 

दुर्जय गेया ते उस भीमसेन उप्पर हमला कीता । भीमसेने 
सत्त तीर चलाये ते दुर्जय दा रथ घोड़े ते सारथि गी जम लोक 
पजाई दित्ता । दुर्जय बी सख्त जख्मी होग्रा । दुर्जय दे शरीर गी 
भुञ्जा मिट्टी इच रुलदे दिक्खिये कर्ण गी मने इच बड़ा किश होगा । 
उस प्रदक्खना करिऐ ओदा मान कीता । 

भीमसेने जुद्ध बन्द नई कीता ते कर्ण गी परेशान करदा 
रेआ । 

कर्ण ने नमां रथ लेया । उसने कस्सिये तीर चलाये । 
भीमसेने रोहै कन्ने गुजे मारेया ते कर्ण दा रथ त्रोड़ी ओड़ेया ते ओदा 
सारथि मारी ग्रोड़ेया । घोड़े मारी ओड़े ते झण्डे दा डण्डा त्रोड़ी 
ओड़ेया । दुर्योधने इक होर श्रा कर्ण दी सहायता गी टोरेया । दुमुं ख 
गेया ते उस कर्ण गी अपने रथे उप्पर बहालेया। 

भीमसौनै इक होर धृतराष्ट्र दे पुत्तरे गी औंदे दिक्खेया ते ओठें 
उप्पर जीभ फेरन लगा ते उस जोश इच ग्रानिये नौ तीर चलाये 


CC-0. In Public Domain. An eGangotri Initiative 


महाभारत ४२० 


कर्ण हे रथै इच बैठा गै हा जे दुमुंख दा कवच त्रूट्री गेया ते ओ 
सरी गेया । कर्ण तै दिक्खेया जे नमां बीर बी मरोई गेया एं लहुएऐ 
इच लथपथ पेदा ऐ तां उसी बड़ा दुख होआ तो शरो सुन्न होई गेया । 

' भीमसौन कर्ण उप्पर हमले करदा गे रेश्रा । उस कर्ण दा 
कवच बेधी रोड़ या ते उसी बड़ी पीड़ होई । उस बी भीमसौने 
उप्पर हमला कीता ते उसी जख्मी कीता। फी बी भीमसौनै कर्ण 
उप्पर हमला करदा गे रेश्रा । दुरयोंधनै दे श्रायें गी उप्परोतली अपने 
आस्ते मरदे दिविखयै कर्ण गी बड़ा कष्ट होआ। इस गल्ले थमां ते 
शरीर दी पीड़ा करी श्रो हौसला हारी बैठा ते हारिऐ पिच्छे हटी 
गेया । पर जिसले भीमरौन लहुलुहान होए दा मदान जंग इच अपनी 
जित्त्‌ दी गर्जना करन लगा तां कर्ण कोला नई जरोआ ते ओ परतिये 
जुद्ध करन आई गेया । 


००० 

पतिग्या पूरी होई 


धृतराष्ट्र अपने पुत्तरें दी मौत ते कण दी हार सुनिये बड़ा 
दुखी होश्रा । आखन लगा--संजय ! मेरे पुत्तर ते अग्गी उप्पर 
पक्खरें आङ्‌ भस्म होआ करदे न | दुर्योधने दुमु'ख ते दुर्जय गी लड़ाई 
इच भेजिये मरवाई ओड़ेया ऐ । मेरे पुत्तर हमेशां आस्तें गये । 
मूख आखदा हुन्दा हा-कर्ण दा ते कोई मकाबला गे नई करी सकदा 
ओ साढ़ी बक्खी ऐ । : ्रसें गी कुण हराई सकदा ऐ ? . जिनतो चिर 
कर्ण साढ़ी बरूखी ऐ असें गी देवता बी नई हराई सकदे। ए पाण्डव 
मेरा के बगाड़ी सकदे न? पर हुण ते उस कर्ण गी हारदे ते पिच्छे 
हटदे दिक्ली लेता ऐ । ओ भीम अग्गें नई टिकी सकेया। हने 
बी उसी ग्रक्ल आई ऐ जां नई ? बड़े दुख आली गर्ल ऐ जे दुर्योधन 
बायुपुत्तरे कन्ने घोर घृणा करदा ऐ। भीमसँन कोल ते जमराज 
जिन्नी ताकत ऐ । साढ़ा ते सर्वनास गै होई गेया । 

सञ्जय आखत लगा-हें महाराज ! ए लुस्से श्रो जिनें नई 
मुक्कने आली नफरत पैदा होन दित्ती ऐ। ठुस अपने जिद्दी पुत्तरें 

दियां गल्लां की सुनदे रे ? इस मुसीबते दी जढ़ तुस श्रो । तुस 
भीष्म हुन्दी ते दूए स्यानें दी गल्ल सुट्टी पाई, उस्सं दा नतीजा भोगा 
करदे ग्रो । तुस अपने श्राप गी दोश देओ | कर्ण गी दोश देने दा 
के फायदा ? उस ते जुद्ध इच जे किश होई सकदा हा करी दस्सेया । 


इयां धृतराष्ट्र गी झाड़ फण्ड करिऐ संजय अग्गे जे किशा होआ 
कथा सनान लगा--धृतराष्ट्र दे पन्ज पुत्तर दुर्मष, दुस्सह, ठुर्मत, 
दुर्धर ते जय कर्ण गी नस्सदे दिक्खिये ओदी सहायता गी ज | 
ए दिक्खिये कणं गी हौसला होश्रा ते श्रो लड़न आया । उनें भीम 
उप्पर बड़ा जोरदार हमला कीता । भीम गी बड़ा रोह चड़ेया ते उस 
पे गी गै जमपुरी पजाई दित्ता। श्रो जुद्ध भूमि इच अपने रथे ते 
घोड़े समेत मोएदे पेदे हे। इयां बझोन्दा हा जे तफाने कन्ने पटोए 
दे बूटे होन जिनें गी ताजे लाल फुल्ल पे हे । 
जिसले कर्ण ने दिविखया जे होर राजकमार मेरे गित्ते मरोई 
गें न तां ओ बड़ा गंभीर होइये लड़न लगा । 
भीमसेन भी पहनें थमां ज्यादा उग्गर होई गेया। झ्रो सोचा 
करदा हा जे पाण्डवें कन्ने जो बुराई होई दी रोदा कारण इऐ 
कण ऐ । 

उस कर्ण गी भलेयां निहत्था करने दा बचार कीता । ओदा 
रथ ते घोड़े मारी ओड़े । कर्ण रथे परा उतरेया ते उस गुर 
चलाया । भीमसेने उसी भेठा कीता ते तीरें दी बरखा कन्ने कर्ण 

गीखट्टीओड़ेया।.... 
कर्ण प्यादा गे पिच्छें नस्सेया । । 
दुर्योधने ए द्वन्द दिक्खेया, उसी बड़ा सल्ल होग्रा। उस 
अपने सत्त श चित्र, उपचित्र, चित्रक्ष, चारुचित्र, शरासन, चित्रायुध 
ते चित्रवर्मा, कर्ण, दी सहायता गी भेजे। उने भीम दा बड़ा 
मकाबला कीता ते अपनी रण कुशलता दस्सी पर भीमसैने दा रोह 
भड़की उट्टे दा हा। उस सत्तें गी इक इक करिएऐ मारी ओरोड़ेया । 
भीम दा हमला सहन नई हा होई सकदा। जिसले कर्ण ने दिक्खेया 
जे :धृतराष्ट्र दे इन्ने पुत्तर मेरे गित्ते मरोई गै न तां ओ रुनाका 

होई गेया । उस नमां रथ लेया ते भीम कम्मे जुद्ध करन लगा | 
दमैं जौधा इयां टकराये जियां बदल टकरान्दे न । 


छ्या होर, सात्यकि ते अजु न भीमसेन गी इयां लड़दे दिक्खिये 
बड़ खुश होए। कौरव सैना दे भूरिश्रवा, कृपाचार्य, ्रसवत्थामा, 
शल्य जयद्रथ ते होर किन्ने गे सूरमा बी भीमसेन दा ढंग दिक्खिये 
बाह वाह करन लगे । दुर्योधने गी बड़ा सहल होआ। ओ रोहै 
कन्ने जली उट्टेया। कर्ण दी दंशा दिविखियं उसी बड़ी चिन्ता होई । 
उस सोचेया अज्ज भीमसँन कर्ण गी मारी ग्रोड़ेदा ऐ। उस सत्त 
श्रा होर भेजे ते आखेया--जे भीमसेन गी घेरी लौ ते बारी बारी 
हमला करो । 

ओ सत्त श्रा बी भीमं उप्पर हमला करन लगे पर श्रोदे तीरें 
दे शकार होई गे । विकर्ण जेड़ा सारे कशा पिळुआं मोआ ग्रो बड़ा 
जारा हा । जिसले भौमसेने उसी डिगदे दिक्खेया तां आखन 
लगा-ओरो हो विकर्णे । । तू धर्म गी जानदा हाते न्यां दा पक्ख देने 
आला हा तू ते राजे दा हुकम पालन करने गित्तं लड़ाई कीती ते 
अपने कतेव्य दा पालन कीता। में तुगी बी मारना पेया । ए जुद्ध 
कनेआ श्राप ऐ जेदे इच थुआड़े नेए ते भीष्म पितामह नेए लोके दी 
बलि देनी पौन्दी ऐ। 

दुर्योधने दे श्रायें गी उध्परो तली मरदे दिक्खिये कणं बड़ा 
परेशान होश्रा । उस कशा ए हृदय नई दिकलन होग्रा। उस 
अक्खीं मीटियां ते झण्डे दे डण्डे दा सहारा लेया । फी उस 
संजम कीता, जी सख्त कीता ते भीम उप्पर हमला करी दित्ता । 
सोदे धनश त्रुटदे गे पर ग्रो लड़दा गै गेया। ठारां बारी उसी नमां 
धनश ल॑ना पेया । ओदा चेहरा बी भीमसैन आङ्‌ गुस्से कन्ने भयंकर 
बनेया । ओ इक दूए गी बड़े खौफनाक तरीके कन्ने दिक्खन लगे । 

युधिष्ठर होरे भीमसन दी गर्जना सुनी तां श्रो बड़े जोश कन्ने 
द्रोणाचार्यं हुन्दे कन्ने लड़न लगे । 

 जिसले परतिये जुद्ध होग्ना तां भीमसेन दा रथ त्रुट्टी गेया ते 
घोड़े मरी गे । 

कर्ण दा रथ बी त्रुट्टी गेया । भीमसँने प्रपना भाला चलाया । 
कर्ण ने इसी बवखी कीता। भीमसेन अपनी ढाल तलवार लइये 
सामने प्राया । कर्ण नै तीर चलांइये ढाल त्रोड़ी ओड़ी। भीमसेने 
तलवार भुआइये सुट्टी ते कणं दा धनश कट्टी गरोड़ेया । ते ग्रो भुजा 
डिग्गी पेया । कर्ण ने नमां धनश लइये भीम उप्पर तीरें दी बरखा 
कीती । भीमसैन रोहै कन्ने कर्ण उप्पर कुद्देया। कर्ण भण्डे दे 
डण्डे पिच्छे होई गेया। ते मसां बचा कीता । भीमसेन कर्ण दे 
रथै थमां उतरेया ते निहत्था मोए दे हाथियें गी चुक्की चुक्की त्रट्टन 
लगा ते तीरें थमां ग्रपनी रक्षा करन लगा । लड़ाई जारी रई। 
जे किश बी हत्थ आया ओ ऊरे सुटुन लगा--भज्जे दे रथें दे 
चक्कर, घोड़े ते हाथियें दे अंग ते होर जे किश लब्बा लगातार 
सुट्रदा गे गेया पर ए किन्ना चिर चली सकदा हा। भीमसेन दा 
पक्ख कमजोर पौन लगा । कर्ण तांना मारियै श्रावन लगा--मूखे 
पेटुआ ! तुगी जुद्ध विद्या ते श्रौन्दी नई । तू केसी लड़ाई करा 
करनां ? जंगले इच जा ते कन्द-मूल खाइये होर मुद्रा हो। तू ते 
जगली एं । क्षत्रिये दी लड़ाई दे जोग नई । द्रौड़ी जा । 

उस तान्ने मारिए श्रोदी निन्द्या कीती । 


. ते भीमसेन वेबसी दे रोहै कन्ने जलन लगा । कर्ण गी कुन्ती 
गी दित्ता दा बचन याद आया । उस भीम गी मारेया नई । 

कृष्ण जी आखन लगे--श्रजु न ! दिक्ख कर्ण ने भीम गी 
कियां परेशान कीता दा ऐ। श्रजुन दियां ्रकखीं रोहै कन्ने बलन 
लगियां। अपने बीर भ्राऊ दी ए दशा दिक्खियै ओ कर्ण उप्पर तीर 
चलान लगा । कर्ण बी भीमसेन गी छोड़िए तुश्राई पारौ मुड़ेया । 


उस कुन्ती कन्ने बचन कीता दा हा जे पाण्डवे चा इक गी मारङ ते 
नशाना ्रोदा अजु न हा | 

कृष्ण होरें अजुन गी श्राखेया--ग्रो दिक्ख बीर सात्यकि ग्रावा 
करदा ई। शथुम्राड़ा मित्तर ते शगिद शत्रु दियां सौनां त्रोड़दा अग्गें 
बधा करदा ऐ | 

ग्रजु न आखन लगा--कृष्ण जी, ए'मिगी चंगा नई लगदा । 
ए उस चंगा नई कोता। युधिष्ठर होरे गी इक्कले की छोड़ी 'ग्राया 
ऐ ? सात्यकि गी अपने थार डटे रौना हा । ओओ ते उस कीता 
नई ते ताई द्रौड़ी आया ऐ। बुड भूरिश्रवा नै सात्यकि गी रोको 
लेता ऐ। _ युधिष्ठर होरें सात्यकि गी टोरियै बड़ी गल्ती कीती ऐ ।' 


भूरिश्रवा ते सात्यकि बश्कार इक खानदानी झगड़ा चलदा 
रावे दा हा। इस करी ओ इक दूए दे घोर शत्रु. बने दे हे । ए 
झगड़ा इयां शुरु होआ हा । ठ 


श्री कृष्ण हुन्दी मां देवकी जदू हमे बोई दी नई ही तां मते 
महाभारत : 

राजे ओदे कन्ने ब्याह गित्ते जतन करदे हे। मकाबले इच सोमदत्त 
ते सिनी होर श्राये। सिनी जित्ती गेया। ते वसुदेव हुन्दे पासेया 
देवकी गी रथे इच पाइयै लेई गेया । जदू दी सिनी ते सोमदत्त दे 
खानदानें इच दुश्मनी चलदी ग्रावे दी ऐ। सात्यकि सिनी दा पोत्रा 
ऐ । ते भूरिश्रवा सोमदत्त दा पुत्तर ऐ। जिसले ओ कुरुक्षेत्र दे 
मदानै इच बरोधी दलें इच होए तां कुदरती हा जे भूरिश्रवा नै 
सात्यकि गी दिखदे गे ललकारेया--श्रो सात्यकि ! मिगी पता ऐ जे 
तुकी बड़ी श्राकड़ ऐ। तू अपने श्रापे गी पता नई के समझना ए ? 
हुण मेरे काबू आयां एं। में तुगी रस्ते लान्नां। बड़े चिरै दा अऊ 
लुगी तुप्पा करदा हा। जियां दशरथ पुत्तर लक्ष्मण ने मेघनाद गी 
मारी ओड़ेया हा, इयां गे में तुगी अज्ज जमपुरी टोरङ। ए दिक्खिये 
कई सूरमे दियां बिधवां खुश होडन । सात्यकि हस्सेया ते श्राखन 
लगा--फौड़ां नई मार । गप्पं कन्ने.कोई नई डरदा । किश 
करिऐ दस्स। कोई बहादरी दा कारनामा दस्स छड़ा फोके बदलें 
ग्राङू गड़गड़ करिऐ नई दर्प । 

. जबानी भझड़फं बाद लड़ाई शुरु होई। ग्रो इयां जुद्ध करन 
लगे जियां शेर लड़दे न । 


: उन्दे घोड़े मरोई गे। धनशत्रूट्री गे। ते दमैं रथें बिना 
रेई गे। ओ भुत्रा खड़ोइये ढाल तलवार लेइय जुद्ध करन लगे 
उन्दियां ढालां त्रूट्री गेझयां ते तलवारां भज्जी गेइयां। फी दमैं 
गुत्यमगुत्था होई गे। भुजा ढई पे ते कदें इक उप्पर ते कदें टूश्रा । 
फी उट्टी खड़ोन, लड़न ते डिग्गी पौन । इयां मता चिर जुद्ध हुन्दां 
रेआ। अनू ने दा ध्यान जयद्रथ दी हरकतें पास गै हा ते उस भूरिश्रवा 
ते सात्यकि दा जुड नई दिक्खेया । पर कृष्ण होर सात्यकि बारे 
इच बड़ी चिन्ता करन लगे । उनें गी उन्दे खानदानी झगड़े. दा: 
पता हा | 2 
... कृष्ण होर ग्राखन लगें--अजु न ! सात्यकि हुट्टी गेदा ई । 
भूरिश्रवा उसी मारन लगा ई। अर्जुन फी बी जयद्रथ दीं चाल 
ढालः गं द्विखदा रेश्रा । 

कृष्ण होर आख़न लगे-सात्यकि कौरवे कन्ने लड़िये ते हुट्ट. 
दा आवे दा हा उसी मजबूर होई लड़ना पेया ऐ । ए बरोबरी दी 
लड़ाई नई । जे अस ओदी मदती गी नई पुज्जे तां उस मरोई 
जानां ई । कृष्ण होर ए आख गै करदे ऐ जे भूरिश्रवा नै सात्यकि. 
गी चुक्केया ते जोरेयां भुआ त्रट्ट या। कौरव सौना जोरेयां नारे लान 
लगी । सात्यकि मरोई गेया । 


कृष्ण होरें फी आखेया-सात्यकि भुना डिग्गी पेदा ऐ जियां 
मरी गेया होऐ। ए बुष्णी बंस दा हीरा ऐ। ऐ थुआड़ी सहायता 
गी आया हा इयां थुआड़ी अक्खीं सामने मरोऐ करदा ऐ । तू 
दिक्खा करनां एं ते किश नई करदा । 

भूरिश्रवा नै लम्मे पे दे सात्यकि गी घसीटेया जियां शेर अपने 
मारे दे हाथी गी घसीटदा ए 

ग्रजुन बड़ी दुविधा इच हा । भूरिश्रवा नै मिगी ललकारेया 
नई । न मिगीं लड़ने गित्ते ्राखेया ऐ। में भूरिश्रवा उप्पर कियां 
तीर चलां ? दूएं कन्ने लड़ंदे आदमी उप्पर में कियां तीर चलां ! 
मेरे कशा एं कम्म नई हुन्दा। ए.ठीक ऐ जे रो मेरी मदती गी 
आया हा ते मेरे सामने मंरोआ करदा ऐ 


अर्जन कृष्ण होरें गी ए ग्राखे गे करदा हा.जे जयद्रथ दे . तीरे: 
कन्ने गास खटोई गेया । भ्रजूं नै बी तीरें दी बरखा कीती । पर | 
ग्रो मृड़ी मुड़ी तुआई दिक्खा करदा हा जताई सात्यकि मोती कोला 
घिरे दा हा । 

कृष्ण होरें अजु न गी सात्यकि दी जिन्दगी दे बारे इच फी. 
बास्ता पाया । आखन लगे सात्यकि दे. सारे हथ्यार त्रुद्टी गे नः ते 
झो भूरिश्रवा दे.पञ्जे इच ऐ। 

ग्रज्‌*ने दिक्खेया जे भूरिश्रवा ने अपना पैर सात्यकि दी छाती 
उप्पर रखे दा ऐ ते तलवार सोत्तरिऐ बइन लगा ऐ । ओ फट्ट 
मारन गै लगा हा जे अर्जुने नेआ कस्सिए तीर मारेया .जे भूरि- 

श्रवा दी बांह कटोई गई ते तलवार हत्यै इच पगड़ोई दी गे रई । 
भूरिश्रवा चगत होई गेया। ए कुस कीता ऐ। 

ओ आखन लगा--अजु न ! ए थुश्राड़े कशा मेद नई ही । 
पिच्छों दा तीर मारना बहादरें दा कम्म नई । ए नीचता उनें गी नई 
सोभदी। ` 

में कुसँ होर कन्ने लड़ा करदा हा। तू बगेर आसे दे गे मेरे 
उप्पर हमला करी दित्ता ऐ। सच ऐ जनेश्रा बुरा साथ. होऐ उऐ 
नेई बुद्ध औन्दी ऐ। बुराई दा लोभ नई जरोन्दा. । ,थुआड़ी 
करतूते'थमां इऐ सेई हुन्दा ऐ। जिसले तू अपने अ्राऊ युधिष्ठर 
कोल जागा तां अपनी बहादरी दी इऐ फड़ मारगा ? तुगी ए नीचता 
कुस सखाई ऐ ? ए तू अपने पिता इन्द्र कोला सिबखी ऐ जा अपने 
गुरुएं द्रोणाचाये ते कृपाचार्य हुन्दे कोला ? ए केड़ा सदाचार ऐ जे इक 
श्रादमी अग्गे गे लड़ा करदा हा ते उस्से पासँ श्रोदा ध्यान हाते तू' 
उसी तीर मारी दित्ता ऐ ? तू बड़ा नीच कुले आलें दा कम्म कीत्ता 
ऐ.। ्रपने नां गी बट्टा लाया ऐ । जरूर तुगी कृष्ण नें प्लेरेया होग । 
थुआड़ा सुभा नेआ नई हा। कोई बी व्यक्ति जेदी नाड़ियें इच 
शाही खून होऐ नेआ नीच कर्म नई करंग. । इस नीच कृष्ण दें 
आसने उप्पर गै तू ए दुष्ट कम्म कीता ऐ।” इयां भुरिश्रवा ने 
कुरुक्षेत्र दे मदानें इच कृष्ण हुन्दी ते जुने दी निन्द्या कीती । 

| अजु ने आखेया--भूरिश्रवा ! तू 'बुझ्टा होई. गेया एं ते थुआड़ी 
अकंल बी मारी गई ऐ। तू' कृष्ण होरें गी ते मिगी फजूल गे दोश 
दिन्नां एं। तू मेरे दोस्त गी मारन लगा हा ते में क्रियां उसी 
मरोन्दें दिक्खी लेन्दा ? श्रो मेरी सहायता गी आया ते. उस - अपनी 
जिन्द'खतरे इच पाई। ओ मेरा सज्जा हत्थ ऐ। तू उसी निहत्थेः 
गी भुञा सुट्टिय तलवार खोबन लगा! हा । जे में उसी नई 
बन्नान्दा तां नके दा बासी बनदा । नः आखेया न सर 
ल ह! a ह जे, कृष्ण दे साथ 
NS स एडी बड़ी दुत्तियां च कुण. 
तबाहु,नई हुल्द्ा:? थुआड़ी बुद्धि ठकातै नई रेई दी. इस करी. तूः: 

इयां आखा करनां एं। सात्यकि जिसले आया ते हुई दा हा, श्रोदे 
कोल शस्त्र बी नई हे। ते तू' उसी जुद्ध गित्ते ललकारी दित्ता । 
तू उसी ढाई लेया । ग्रो बचारा हारिऐ भुञा ढई पेदा हा । 


डिग्गे दे शूरवीरे उप्पर तलवार चलाइये उसी मारी ओड़नां 
केड़े पासे दा सदाचार ऐ ? जिस लै मेरा पुत्तर अभिमन्यु हुट्टी गेदो 
हा, 'ओदे कोल.कोई हथ्यार नई हा, ओदा कवच रुढी गेदा हा ते 
उस खड़ोन नई हा हो्रा करदा तां तू कियां ताडयां बजान्दा हा? 

भुरिश्रवा ने ए सुनिये जवाब नई' दित्ता उस खब्बे हत्य कन्ने 
तीर भुना बछाये ते समाधी लाने गित्ते थार बनाया । उस बुडे 
सूरमा नै समाधी लाई लई । सारी कोरव सेना दिक्खिये दुखी होई । 
ओ भूरिश्रवा दी बाह बाह ते कृष्ण ग्रजु दी निन्द्या करन लगे । 

श्रजु बोलेया-बीरो ! में प्रण कीता दा ऐ जे कोई मित्त 
मेरे तीर दे नशाने दे अन्दर भ्रन्दर होग तां उसी नई मरोन देङ । 
ए मेरी पवित्तर सगन्ध ऐ। तुस मिगी की दोष दिन्दे ओ ? बिना 
सोचे समझे दोष लाना ठीक नई हुन्दा । 

सेनकें गी ए श्राखिये ओ भूरिश्रवा गी राखन लगा-हे बीर 
सूरमा ! अपने कोल आये दे कई बीरें गी तुम्मी शरण दित्ती होग । 
तुगी पता ऐ जे जेकिश होग्रा ऐ थुआड़ी गल्ती करी होग्रा ऐ। मिगी 
दोष लाने इच ते कोई न्यां नई । जे तू दोष देना ऐ तां क्षत्रिये 
दे धर्म गी दे जेड़ा हिन्सा करना सखान्दा ऐ । भूरिश्रवा ने ए 
सुनेया ते झुकिएऐ प्रणाम कीता । 

सात्यकि गी होश आई ते ओ उट्टेया । उस अपने जोजे ते 
रोहै इच तलवार चुक्की ते बाकी रोला गे पान्दे रे, कृष्ण होर ते 
अजुन उसी रोकने आस्ते द्रोड़े बी पर उन्दे पुज्जने थमां पहलें उस 
फट्ट मारेया ते उस बुझ्टे सुरमा दा सिर धड़ें थमा बक्ख करी श्रोड़ेया । 
ओदा शरीर समाधी दी स्थिति इच गे रेआ। देवता ते सिद्ध लोक 
जेड़े उप्परा गासे देया दिक्खा करदे हे भूरिश्रवा गी शीर्बाद ते सात्यकि 
दे कमें दी निन्द्या करन लगे । 

सात्यकि आखे में ठीक कीता ऐ। जिसने में भुआ डिग्गिऐ 
बेहोश होई गेया हा इस मेरे खानदानी शत्रु ने मेरी छाती उप्पर पैर 
रखेया ते मिगी मारने दा जतन कीता। रो जिस बी स्थिति इच 
हा में उसी बड़ी ग्रोड़ेया। पर कुसे ओदी गल्ले. दा समर्थन नई 
कीता | भूरिश्रवा दा कतल नेई स्थिति ऐ जित्थें नीति दा 
वास्तविकता कन्ने झगड़ा होई जन्दा ऐ। . ते कन्नेए गल्ल सिद्ध 
करदी ऐ जे जिसले नफरत ते क्रोव उस दर्ज गी पुज्जी जान तां 


सदाचार ते धर्म उनें गी संजमे इच रखने कोला बेबस होई 
जन्दे न । 


००० 

जयद्रथ दी मृत्यु . 


दुर्योधन कर्ण गी आखन लगा--फेसले दी घड़ी ग्राई गई लबदी. 
ऐ। जेश्रज्ज रातीं थमां पहले जयद्रथ दा बध नई होग्रा तां ्रजुन 
दी खुब भद्द होनी ऐ ते उस खुदकशी करी लेनी ऐ। ओदी पतिग्या 
पूरी नई होनी। भ्रजुंन मोश्रा तां पाण्डवे दा नाश बिल्कुल पक्की 
गल्ल ऐ । ए राज साढ़ा होग कोई चू चरां करने श्राला नई होग 
ते अस इक छत्तर राज भोगगे। अजु ने ए कदें नई पुरी होने ्राली 
पतिग्या बेसमभी कन्ने चुक्को लैती। किश भागें दा गे फेर समझना 
चाही दा ऐ । बचारा अपने हत्थें गे मरोन लगा ऐ। मेरे ग्रह 
किश तेज लबदे न ।  हुण ए मोका. हत्या नई गुआना चाही दा। 
असें जोर लाना चाही दा ऐ जे ओदी ललकार फेल होऐ | थुग्राड़े 
सिरे दी गै लो ऐ। थुआड़ी -रण कुशलता दा ग्रज्ज इम्तयान ऐ। 
ग्रज्ज अपनी बीरता. सिद्ध करिये दस्स । दिक्ख ! सूरज 
घरोन्दे पास ढली पेया ऐ। .तरकालां पौने इच थोड़ा गे समां रेई 
गेया ऐ | इन्ने थोड़े समें इच अजुन जयद्रथ कोल नई पुज्जी 

सकदा । तू अश्वत्थामा, शल्य, कृपाचार्य, ते अऊ जयद्रथ दीं 
रखवाली करने आं । ते हर कोशश करिऐ बी श्रज्ज सूरज डुब्बने 
कोला पहलें अजुन गी जयद्रथ कोल नई पुज्जन देनां । 

कर्ण आखन लगा--अज्ज भीम कन्ने जुद्ध करिये अऊ इन्ना 
हुट्टी गेदां जे मेरे ग्रंगे इच बिल्कुल ताकत नई रई दी। फी वी में 
सारी शक्ति लाई देङ। मेरी जान गे थुआड़ी खातर ऐ। 

जिसले कण ते दुर्योधन इयां स्कीम बना करदे हे उसले अर्जुन 
कौरवें दी सैना उप्पर करारा हमला करा करदा हा। ते ओदी 
कोशश ही जे सुरज डुब्बने थमां पहलें फोजें गी त्रोड़िऐ जयद्रथ कोल 
जाई पुज्जां । 

कृष्ण जी ने पाञ्चजन्य मुहैं कन्ने लाया-ते ऋषभ स्वरे 
इच जोरे कन्ने बजाया । ४ 

ए सूचना ही उन्दे अपने सारथि दारुक गी रथ. लइये तौले 
पुज्जने दी । जिसले रथ आया तां सात्यकि ओदे इच बई गेया ! 
उस कर्ण उप्पर जोरदार हमला करी दित्ता ते उसी तुआई लाई 
लेया । 

दारुक दी रथ चलाने दी कला ते सात्यकि दी धनष विद्या 
दी चतराई दिक्खने गी देवता लोक .सुर्गा दा हेठ आई.गे। कर्ण 
दे चारे घोड़े मारे गये ते सारथि डिग्गी पेया । ण्डे दा डण्डा ते 
रथ बुट्टी गेया । कर्ण बिना रथँ दे हा। सारी कौरव सौना हरान 
होन लगी। कर्ण द्रौड़िऐ दुर्योधने दे रथे उप्पर बई गेया । 

सञ्जय ए घटना धृतराष्ट्र गी सना करदा हा। सारे कशा 
माहिर त्रे गे व्यक्ति न। कृष्ण, अर्जुत! ते सात्यकि | उन्दे मकाबले ' 
दा चौथा हीर कोई जोधा नई । . 

अजु ने कौरवें दी सौना दी रोक त्रोड़ी ते जयद्रथ कोल पुञ्जी 
गेया । ग्रभिमन्यु दे बघ थमां भड़के दा ते कौरवें दे जृल्में गी याद 
करदा अजुन बड़ी भयंकर लड़ाई करन लगा । ओ दौनें हत्थे तीर 
चलास्दा हा। ओ गाण्डीव बिच्चा तीर छोड़दा हा ते शत्रु दे हिरदे' 
इचः ड़र ते दुविधा पेदा करदा हा। सारें गी इयां सेई होन लगा 

जे मृत्यु मुह खोलिऐ युद्ध क्षोत्रे इच आई गई ऐ। ग्रर्जन ते 
अव्वत्थामा बिच जेढ़ा जुद्ध होआ उसी व्यास होर गे ब्यान करी सकदे : 
न। जयद्रथ गी बचाने ग्राले महारथियें ते अर्जन दे दर्म्यांन भयंकर * 
गै जुद्ध होआ । उनें सारें जोर लाया पर श्र न सारें गी हराइयै : 
जयद्रथ कोल जाई गे पुज्जा। 

जयद्रथ उप्पर हमला शुरु होआ। ते भयंकर लड़ाई होनः 
लगी। दोऐ सौनां घड़ी घड़ी घरोन्दे पासे दिक्खा करदियां हियां। 
दिन मुक्क्रने आला हा। जयद्रथ बी कोई माड़ा जोधा थोड़ा हा । 
उस बी बड़ा जोर लाया ते अ्र॒जु न दी ते बीरता दी परीक्षा गै होआ 
करदी ही । सूरज घरोन्दे पास होआ ते लाल होई गेया पर जुद्ध 
बन्द नई होग्रा । 

हुण बिल्कुल थोड़ा समां रई गेया ऐ। जयद्रथ बची गेया 
समझो । श्रजुनै दी पतिग्या फेल होई गई। हुण ग्ररजुनने दी भद्द 
होई समझो । दुर्योधन मने इच खुश होश्रा करदा हा । 

न्हेरा होई गेया ते दीने फौजें इच रोला पेई गेया। “सूरज : 
डुब्बी गेया ते जयद्रथ नई मरोई सकेया। अजु न हारी गेया।' 
पाण्डवें दे दिल बई गे। ते कौरव खुशी दे नारे लान.लगे। 

जयद्रथ ने पच्छम पासे दिक्खेया ते मनें इच सोचेया--“बच्ची : 
गेयां । उसी सूरज नई  लब्बा ते उस सोचेया जे अजु ने थमां खतरे 
दा समां टली गेया ऐ। 

उस बेल्लै कृष्ण होरें अजुन गी आसेझा--जयद्रथ पच्छम पासे 
दिक्खा करदा ऐ। एन्हेरा में पायेदा ऐ। सूरज हज है। डुब्बे 
दा नई । तू अपना कम्म कर। ईए मौका ई। इसले जयद्रथ दी 
रखवाली नई होआ दी । 

गाण्डीव दा बाण निकलेया ते जियां इल्ल चूए पर पौन्दी ऐ 
इयां जयद्रथ दा सिर लई गेया । 

अजुन सुन ! इसने तीर चला ते एडी तौली चला जे ए सिर 
भुजा नई डिगे ते बुद्धक्षत्र दी गोदै इच गै पवे। अजुने नेए तीर 
चलाये जेड़े सिरे गी बाऊ इच लई उट्ट॑ । अजीब गे नजारा हा। 

बुद्धक्षत्र आश्रमे इच बाहर बैठा दा हा। ओ सन्ध्या बन्दन 
करा करदा हा। अ्रक्खीं बन्द हियां। शओदे पुत्तरे दा काले बालें 
आला ते कन्ें सुन्ने दियें बालियां आला सिर बल्लें नेए ओदी गोदा 
इच पेया । 

बुझा राजा सन्ध्या करिये उट्टेया तां सिर रुल्केया ते भुजा 
डिग्गी पेया । ते जियां भविष्य बाणी होई दी ही ओदा सिर बी 
सौ टोटे होई गेया । 

जयद्रथ ते रोदा बब्ब दमै जनें बीर लोक गी प्रापत होए । 

कृष्ण जी, अजुन, भीम, सात्यकि, युधामन्यु ते उत्तमौजा 
अपने श्रपने शंख बजान लगे युधिष्ठर होरें विजय दा शोर सुनेया तां 
समी गे जे अजुन दी पतिग्या पुरौ होई गई ऐ ते जयद्रथ मरोई 
गेया ऐ । 

युधिष्ठर अपनी फौज लइये द्रोणाचार्य कन्ने लड़न लगे | 
रात पेई गई पर चौदमें दिन सुरज दे भ्रस्त होने परेन्त जुद्ध समापत 
होने दे निजमे दा पालन नई होआ। 

. जियांजियां जुद्ध दा जोश बधन लगा इयां दिनो दिन लड़ाई 

दे निजम ते बन्धन इक्क इक्क करी त्रुटन लगे | 


००० 

जिगें महाभारत दी कथा सुनी दी ऐ ग्रो घटोत्कच गी जानदे 
न। ग्रो भीमसेनै दा पुत्तर हा ओदी मा ग्रमुर कन्या ही । दो 
नौजवान महाभारत दे बीरें इच बड़े प्रसिद्ध न जिन्दे च वीरता, 
धीरज, शक्ति, हौसला ते मिलनसारी कमाल गुण हे। ग्रो अजुन 
दा पुत्तर अभिमन्यु ते भीम दा पुत्तर घटोत्कच हे । दौनें कुरुक्षेत्र दे 
मदाने इच अपनी बलि दित्ती । 

महाभारत दी लड़ाई दे खीरले हिस्से इच दवक्खी बधी दी 
नफरत दिनें रातीं दी लड़ाई कन्ने बी शान्त नई होई। 

चौदमें दिन जिसले सूरज डुब्बा तां लड़ाई बन्द नई होई । 
मसारें दी लोई इच लड़ाई हुन्दी रई । कुरुक्षेत्र दे मदाने इच अजीब 
गे नजारा हा। इऐ नेआ भारत देसे इच कदें नई होआ ।. जोधा 
ते सनक दौनें बक्खी लड़ाई इच मश्गूल हे। हजारां मसारे बला 
करदे हे ते राती बेल्ले इशारे बी होर बनी गेदे हे । 


घटोत्कच ते श्रोदी असुर सैना रातीं सबने कशा तेज हुन्दी ही 
४३५ महाभारत 

उनें गी न्हेरे दी मौज बज्जी गई। उने दुर्योधन दी सैना उप्पर 
खूब जोरेयां हमला कीता । घटोत्कच हत्थे हजारां लोक मरदे 
दिविखये दुर्योधन दा दिल बौन लगा । कटोत्कच दी असुर सैना 
बाऊ इच उडदी ही। ते श्रजीब २ तरीक कन्ने हमले करदी ही । 
कोरव सारे कर्लाई उट्र-कर्ण ! इसी तौले मारो । नई ते साढ़ी 
सारी सैना गी समाई जन्दा ऐ। बिन्द चिर नई लाओ । झटपट 
खत्म करो । 

कर्ण गी आपू' बी रोह चढ़े दा हा । श्रो असुरें दे बाणं कन्ने 
जस्मी होआ दा हा। ओदे कोल इन्द्र दी दित्ती दी शक्ति ही जेड़ी 
अ्रमोघ ही पर एदा प्रयोग इक्के बारी होना हा। कर्ण नै इसी 
साम्बिये रक्खे दा हा छड़े श्रजु ने उप्पर चलाने गित्तै। उसी पता 
हा जे श्रजुनः,कन्ने खीरी फंसले आली लड़ाई होनी ऐ.। ते जरूर 
होनी ऐ। पर दुविधा इच ते श्रद्धी राती दे हमले थमां चिड़िये कर्ण 
गी किश नेआ बचार आया जे उस नौजवान घटोत्कच उप्पर ओ 
शक्ति चलाई दित्ती । i 

अजु'न ते बची गेया पर इस बचा दी कीमत बड़ी भारी देनी 
पई। भीमसौने दा प्यारा पृत्तर घटोत्कच जेड़ा इमाने दा कौरवे 
उप्पर अस्तर शस्तरें दी बरखा करदा हा भुजा आई डिग्गा ते मरी 
गेया । 'पाण्डव शोक सागरै इच डुब््ी गे । 

पर लड़ाई बन्द नई होई। द्रोणाचार्य ग्रपने तेज हमले कन्ने 
पाण्डवे गी त्राह पान लगे | 

कृष्ण होर आखन लगे--.भ्रजु न ! द्रोणाचार्यं गौ हराने आला 
कोई नई । ओ जुद्ध दे निजमे दा पुरा पालन करदे न | . जिन्ना 
चिर ग्रस नित्रम नई त्रोड़गे उन्दा मकाबला नई करी सकगे। साढ़े 
गित्तै होर कोई रस्ता बाकी नई । इवके गल्ल ऐ जिस कन्ने ओ जुद्ध 
करना वन्द करी सकदे न । जेकर ओ सुनी लैन जे अक्वत्थामां 
मरी गेया तां द्रोणाचार्य हुन्दो जीवन बारे इच कोई दिलचस्पी 
नई रोग । ते गो-हेथ्यार सुट्टी ओड्डन । इस करी कोई जाइये 
उने गी दुस्सो जे अश्वत्थामा मरी गेया ऐ। , 

अजु न ए प्रस्ताव सुनिऐ-कम्बी उद्देया | ओते झुठ बोलने उप्पर 


'राजी नई होआ । होर वी साथी एं गल्ल नई  मन्ने। कोई बी 


-इस धोखे धड़ी इच शामल नई होना चान्दा हा । युधिष्ठर होर 


'बी डूगिएं सोचें इच पई गे--अऊं ऐ पाप. चुक्कनां । उने इस समस्या 


दा हल कड़ेया । 

ए बड़ी हरानगी दी गल्ल ही। जिसलै समुद्र मथेया तां 
रोदे चा भयंकर जहर निकलेया जेड़ा देवतेंगी भस्म करन लगा । 
उस बेल्ले रुद्र होर उनें गी बचाने गिततै श्रग्गे नई श्राये ? अपने 
मित्तर गी बचाने गित्तै रामचन्दर जी ने बाली गी नई हा मारेया ? 
नियमें ते सदाचार गी परे सुट्टी ओड़ेया । हुण युधिष्ठर होरें.ए पाप 
अपने सिर लेने दा जिम्मा लेता । होर कोई रस्ता गै नई हा.। 
भीमसौने अपना _गुर्ज चुक्केया ते इकः हाथी जेदा नां अइवत्थामा हा 
दे सिर उप्पर मारेया । हाथी मरी गेया । 

ग्रशवत्थामा हाथी गी मारने परेन्त भीमसेन द्रोणाचायं हुन्दौ 
सैना कोल जाइये गजेया-“में अश्वत्थामा गी मारी ओड़ेया ऐ (” 

. भीमसौने अदू तोड़ी कोई नीच जां बुरा कम्म नई  कीता हा 
जिसले उस ए आघेया तां बड़ा भलखोआ । 
' ` : एं शब्द. द्रोणाचार्यं दे कलेजे गी लगे परं ए सच्चे होई सकदे 
त्र ? द्रोणाचार्यं होर ब्रह्म श्रस्तर छोड़न लगे हे जिसले उनें ए शब्द 
सुनें । ; उनें युधिष्ठर गी पुच्छेय्ा-हे धर्म पुत्तर ! ए गल्ल सच्च 
ऐ जे मेरा पत्तर मरोई गेया ऐ ?. छ कक, mm: 

उनें सोचेया जे युधिष्ठर कदे भूठ नई बोलदा ।' त्रेलोकी दे 
राजे आस्तै बी कूठ नई ब्रोलदा । द 

ज़िसले; द्रोणाचार्य ने युधिष्ठर गी पुच्छेयाः तां कृष्ण होर बड़े 
घबराये-जे युधिष्ठर होर जरकी गे ते भूछ नई बोलेया तां अस 
मोये । ` द्रोणाचार्य हुन्दा ब्रह्म .अस्तर कदे फेल होने.आला नई । 
सारे पाण्डब भस्म होई जाने न। . | 

युध्षिष्ठर जे किश करन, लगा हा उसी सोचिये कम्बदा २ उड्टे या । 
श्रोदे. भ्रन्द्रल मने इच  जित्तने दी-मरजी ही । उन सोचेया-चलो 

पाप गे सई । उन अपना मन मजबूत कीता ते जोरेयां आखेया-- 
ठीक ऐ। ग्रश्‍वत्थामा मरोई गेया ऐ। परं जिसले उने ए ग्राखेया 
तां बड़ी ग्लानि बुज्की ते बल्ले नेए कम्बदे सुरे कन्ने आखेया-- 
'अक्वत्थामा हाथी' ए शब्द रौले इच डुब्बी गे ते द्रोणाचायं गी 
नई सुनोचे । 

सञ्जय श्रन्ने धृतराष्ट्र गी लड़ाई दियां घटनां सना करदा हा 
आखन लगा--“इयां बड़ा भारा पाप कीता गया ।” 

जिसले युधिष्ठर होरे झूठ बोलेया-तां उन्दा रथ जेड़ा धरती 
थमां सदा चार इंच उप्पर गे रोन्दा हा धरती उप्पर आई गेया । 
जेड़े हजे तोड़ी धरती उप्पर ग्रोपरे गे हे इक दम गे धरती दे मनुक्खं 
बनी गे । उनें गी विजय दी इच्छा होई ते झूठ दे चिक्कडे बिच 
फसना पेया । उन्दा रथ बी सधारण मनुकखें दे रथें आङ धरती 
उप्पर आई गेया । 

जिसले द्रोणाचार्य होरें सुनेया जे उन्दा पुत्तर मरोई गेया ऐ 
उन्दी जीने इच दिलचस्पी मुक्की गई। कोई हीखी गै नई रई। 
जिसले ओ महारथी उस स्थिति इच हे भीमसेन बड़े कोड़े बोल 
बोलेया-- 

तुसें ब्राह्मण अपना उचित कर्म छोड़िये ते क्षत्रियें दा पेशा 
पगड़ेया ते राजें गी मरवाई सुट्रेया ऐ। जे तुसे ब्राह्मणे अपने वर्ण 
दे मतावक अपना जमान्दरू कर्म अपनायें दा हुन्दा तां क्षत्रियें दा 
नास नई हा होना। तुस उपदेश दिन्दे रो जे अहिन्सा परम धर्म 
ऐ ते ब्राह्मण इस धर्म गी पालने ग्राले ते बड़ा बनाने आले हुन्दे न । 
वुसें अपनी जमान्दरू बृत्ति त्यागी ओड़ी ते बडुने टुकने ते मारने दा 
पेशा पकड़ी लता । ए साढ़ी बड़ी बदबख्ती ही तुस इस पापी जीवन 
इच आये । | 

भीमसैने दे इनें तान्ने कन्ने द्रोणाचार्य होरें गी बड़ी बेदन होई 
उनें गी जीने दी चाह अग्गें गै मुक्की गई ही । उनें भ्रपने शस्तर 
छण्डी ग्रोड़े । ग्रो अपने रथे उप्पर जोग समाधी लाइये बई गे ते 
घ्यान मग्न होई गे। उस बेस्ले घृष्टयम्न तलवार सोत्रिये आया, 

रथै उप्पर चढ़ेया । उस दूएं दी निन्द्या ते गालियें दी पर्वाह नई कीती, 
ओदे हत्यें गे द्रोणाचार्य दी मृत्यु लिखी दी ही, उस आचार्य हुन्दा 
सिर बड्डी ओड़ेया । उन्दी आत्मा इक लोइ दा लोरा बनिय निकली 
ते सुग गी गई उठी । 

महाभारत दी कथा बी बचित्तर कथा ऐ। मनुवख जीवन 
दियां मुसीवतां कमाल खूब सूरती कम्नें चित्तरी दियां न। ते बहूँ 
पैमाने उप्पर वर्णन कीती दियां न। इनें गल्तियें ते मुसीबतें दे 
पिच्छे सच्चिदानन्द दे दर्शन बी दस्से देन। इस करी महाभारत 
छड़ी कथा नई इक धर्म पुस्तक बी ऐ। इस ग्रन्थ दी कथा ते शेली 
होरने कत्थें ते कहानियें कशा बिल्कुल गै बक्खरी ऐ। जोके 
उपन्यासे, कहानियें ते नाटकें इच बड़े उकसाने ग्राले हृष्य दस्से दे 
हुन्दे न, नायक बड़ी कठनाइयें ते मुसीबते चा लंघदा ऐ ते फी जाइये 
उस इस्त्री कन्ने ब्याह करदा जिसी ग्रो चान्दा ऐ। जां सब किश 
ठीक ठाक चला दा हुन्दा ऐ जे चान कक्क गे गड़बड़ होई जन्दी ऐ 
ते मसीबत पई जन्दी ऐ ते नाटक खत्म होई जन्दा रे। 

अज्जे कल्ले दिये सनसनी पेदा करने ग्राली कहातियं दा इऐ 
प्लाट हुन्दा ऐ । रामायण ते महाभारत कला दियां ग्रोपरियां गै 
कृतियां न । बचित्तर गे ग्रन्थ न। जिसले अस उने गी पढ़ने श्रां 
साढ़े मनै उप्पर असर पौन्दा ऐ ते मन शुद्ध हुन्दा ऐ खुशी ते गमी 
बारोबारी ग्रौन्दियां जन्दियां न । 

अस दौनें स्थितियें थमां उप्पर चकोई जन्ने आं । ते परमानन्द 
गी घ्रापत करने आं । . 

द्रोणाचाये हुन्दी मृत्यु बाद कौरवें दें साथी राजें कर्ण गी 
सेनापति बनाया । कर्ण श्रपदे बडे जंगी रथे उप्पर चढ़ेया ।' शल्य 
श्रोदा'सारथि बनेया । ग्रोदा कुसँ थमां नई दबोने आला बसाह, ' 
श्रोदा रोबदाब, ते ओदी मर्हरी कौरवें गी बड़ा स्हारां देन लगी । 
जुद्ध 'परतिये शुरु होई गेया.। [® 

जोतशियें गी पुच्छियै पाण्डवें भयंकर लड़ाई रम्भी । अजू नँ 
कणे 'उष्पर हमला कीता। भीमसैन ओदीं सहायता गी पिच्छें सना 
लेइयै खडोता दा हा। दुशासनै भीमसैनै उप्पर हमला कीता''ते'' 
तीरे दी बरखा बराई | भीमसैन आखन लगा--गज्ज ए दुष्ट मेरे 
काबू श्राया ऐ । श्रज्ज द्रोपदी गी दित्ता दा बचन पूरा करनां । बड़ा 
चिर होआ अपना प्रण पुरा नई कीता । 


जिसले भीमसैनै गी द्रोपदी दी बेज्जती दा बिचार श्राया तां 
उसी रोहै दी अग्ग भड़की उट्टी उस कशा नई जरोआ। उस सारे 

शस्तर छण्डे, रथै परा कुद्दया ते दुशासने पर जाई भपटेया । जियां 
शेर अपने शकारै उप्पर झपटदा ऐ। उस दुशासने गी भुआ त्रट्टेया 
ते हट्टी पसली इक्क करी ओड़ी । आखन लगा--दुष्ट बदमाशा-इऐ 
थुश्राड़ा हृत्थ ऐ जिस कन्ने तू द्रोपदी गी बालें दा पकड़ेया हा । इसी 
अऊ थुश्राड़े शरीरे थमां गै बक्ख करी श्रोड़नां । जेकर कोई 
थुआड़ा हमायती ऐ तां अगे श्राई जा । बड़ी नफरत कन्ने दुर्योधने 
पासँ दिक्खिये उस गजियै ग्राखेया ते दुशासने दी बांह त्रोड़िये मदाने 
इच सुट्टी । दुशासंन लहु-लुहान होई गेया । फी उस तेरां साल 
पहले जेड़ी भयंकर सघन्द चुकी ही ओ पूरी कीती। उस शत्रु दे 
शरीरं थमां खून चूसेया ते पी गेया। जियां चित्तरा अपने शकारे 
दा खुन पीन्दा ऐ। ते उस जुद्ध भूमि इच गुस्सै कन्ने पागल होए 
दा नच्चन लगा । “में पुरी करी लेती ऐ । पापी गी मारी प्रोड़ने दी 
सघन्द जेड़ी में चुककी ही पुरी करी लैती ऐ। हुण दुर्योधने दे बारे 
इच जेड़ी कस्म कीती दी ऐ ओ बाकी रेई गई ऐ । जग्मे दी 
अग्नि तयार ऐ । बलि पाने दी त्यारी करो । 

इस नजारे ने सबनें गी डराई श्रोड़ेया । 

कर्ण बी भीमसँन गी रोहै इच इन्ना भयंकर दिक्खिये कम्बी 
उट्ठटेया । शल्य कर्ण गी आखन लगा--जरक्र नई । लुगी कोई इये 
नेई हरकत नई करनी चाही दी जिस थमां पर्तीत होऐ जे तू डरी 
गेया एं। दुर्योधन ते नराशा कन्ने कम्बा करदा ऐ । पर तू की 
हौसला ढान्ना एं ? दुशासनै दे मरने पिच्छुआं तेरा गै ते कौरवें गी 

हारा ऐ। तू महान जोधा एं, अजु ने कन्ने द्वन्द कर । ते अमर 
कीरति जित्त जां सुर्ग प्रापत कर । 

ऐ सुनिऐ, कर्ण गी जोश ग्राया । गुस्से कन्ने भरोची 
दी अक्खीं कन्ने उस शल्य गी हुकम दित्ता जे अर्जुने सामने रथ 
लेई चल । 

अश्वत्थामा दुर्योधन गी आखन लगा--“काफी लड़ाई होई 
गई ऐ । आओ इस भयंकर दुश्मनी गी खत्म करी ग्रोड़चे ! प्यारे 
'मित्तर ! पाण्डवें कन्ने सन्धि करी लै। जुद्ध बन्द करी दे। 

दुर्योधन श्राखन लगा-तुस ए के श्राखा दे श्रो । तुसें जिद्दी भीम 
दे शब्द नई सुने ? ओ ते मनुक्खें दा खून पीने आला भयंकर शेर 
ऐ। तुसें दिक्खेया नई ओ दुशासन दे लहू लुहान शरीर उप्पर 
कियां नच्चे करदा हा । हुण शान्ति दी के गल्ल होई सकदी ऐ ? 
तुस ए फजूल गल्ल श्राखदे गं की ओ ? ए आखिये उस नमीं फोजे 
गी हकम दित्ता जे पाण्डवें उप्पर हमला करो । 


महान जुद्ध शुरू होआ। कर्ण रै इक अग्ग उगलने आला 
तीर भ्र्जुन उप्पर चलाया। ग्रो तीर इयां हा जियां दों जीभें 
आला भयंकर सप्प होऐ । कृष्ण होरें रथै गी पत्र आंगलां हेठ करी 
ओोड़ेया। ओ तीर अर्जून दे गले गी लग्गना हा, मुकटै गी लग्गा. .। 
अ्रज न गी बड़ी शर्म आई ते क्रोध चढ़ेया । उस कर्ण गी मारी 
ओड़ने आस्तै तीर चढ़ाया । कणे दा खीरी मौका ग्राई गेया हा । 
जियां पहलें भविष्य-वाणी होई दी ही श्रोदे रथे दा खब्बा पहिया 
धरती इच खुब्बी गेया । कर्ण रथे परा कुद्देया ते पहिया बाहर 
खिच्चन लगा । ते आखन लगा--इक मिण्ट बल्गी जा । मेरा 
रथ खुब्बी गेया ऐ। तू महान्‌ जोधा एं। लुगी धर्म दा ज्ञान ऐ। 
तू इस घटना दा अनुचित फायदा नई ले। में झट गै रथ ठीक 
करना ते फी त्‌ रज्जिये जुद्ध करी लेयां । 


ग्रजु न किश भिजकी गेया। कर्ण पहिया खुब्बी जाने करी 
घाबरी गेया हा। उसी ओ श्राप चेतौ आई गेया । ग्रो परतिये 
अर्जुन गी ग्राखन लगा जे धर्म उप्पर चलेयां -। ` कृष्ण होर बिच 
बोली उठे--“बाह कर्ण | तुगी बी ख्याल ऐ बीरता के हुन्दी ऐ ते धर्म 
के हुन्दा ऐ। हुण तूं मुसीबत इच फसेयां एं तां तुगी धर्म चेत्ते औन 
लगा ऐ। पर जिस ल तू ते दुर्योधने, शकुनि ते दृशासनै द्रोपदी गी 
घसीटिऐ दर्बारे इच ग्रांन्दा हा ते बेज्जती कीती ही तां तुगी धमं 
कियां.भुल्ली गेया हा ? तू युधिष्ठर गी प्लेरेया। श्रो खेडने दो 
शकीन पर चलाक नई हा, उसी जुआ: खडाया .ते धोखे कन्ने सब 
किश खुस्सी लेता। ' उसले थुग्राड़ा धम कूत्थें जाई छप्पेया हा ? 
युधिष्ठर गौ ओदा राज नहीं परताना धर्म हा ? जिसलै' उनें बारा 

बरे बनवास ते तेरमां बरां ग्रग्यात बास बी भोगी लैता हा । , जिस 
धमे दा तू'.हुण बास्ता पा करना एं उंसलै ग्रो धर्म कुत्थें गेया हा ? 
तू दुष्ट कन्ने षडयन्त्र करिऐ भीमसेनै गी जहर दिता । ते मारन 
लाया । तू' लाखा महल इच सुत्ते दे पाण्डवं गी जीन्दे गे फूकने दी 
चाल बनाई । उसले थुआड़े धमे गी के होआ हा ? / जिसले जोराः 
जर्बी कन्ने द्रोपदी उप्पर हत्थ पाया हा तां ते तू. मजे कन्ने .नजारा 
दिक्खा करदा हा। उसले तू मखौल नई हा कोता थुग्राड़े पति ते. 
थुआड़ी रक्षा नई करी सके तू होर पतिकरीलै। ,, | 

ग्रो जीभ ज़िसी ए गल्लां करदे शर्म नई आई श्रज्ज ,ओ धर्मे 
ते बीरता दा.बास्ता पान्दी ऐ ? बीरता दी गल्ल बी खूब ऐ । 
जिसलै तुस सारें रलियै अभिमन्यु गी घेरेया तां उसी कत्ल करदे तुसें 
गी शर्म नई आई ? ऐ कोई बीरता ही ? हे दुष्ट ! बीरता ते धमे दी 
गल्ल नई कर । तू उनें दौनें चीज दा कदें मान नई कीता। 

जिसले कृष्ण होर उसी इयां फटकार देया करदे हे ते ग्रजु'न 
गी किश करने गी शह देया करदे हे कर्ण सिर सुट्टिये सब किश 
सुनदा रेया ते किश नई बोलेया। ओ चुपचाप रथै उप्पर चढ़ी 
गेया पहिया धरती इच खुब्बा रौन दित्ता । अपना धनश चुक्केया 
ते कस्सिये तीर मारेया। अजुन गी चक्कर ग्राई गेया । कर्ण ने 
इस बिन्दक मौके दा फायदा उठाया, झठ रथै दा उत्तरेया ते खुब्बे दे 
पहिये गी बाहर कडून लगा। पर श्राप बिरथा थोड़ा जाना हा । 
ते कन्ने ओदे भाग डुब्बी गेदे हे। पहिया हिल्‍ले नई । उस बचारे 
ने अपना सारा जोर लाई ओड़ेया । उस महान ग्रस्तर चलाने 
आले मन्तर चेत्तँ कीते पर उस मुसीबतै दी घड़ी इच श्रो भुलली 
गंगे। परशुराम होरें उसी इऐ श्राप दित्ता हा । 

कृष्ण होरें आखेया--अजु न समां नष्ट नई कर । तीर 
चला ते शत्रु दा घाड़ा घड़ | 


अजुन किश दुविधा इच हा । जिस कम्मे इच बीरता 
नई होऐ रो कम्म करदे ग्रोदा हत्थ कम्बदा हा । पर जिसल 
कृष्ण होरे ग्राखेया तां अजुंने हुकम मन्नी लेता । ते ऐसा तीर 

मारेया जे कणं दा सिर बक्खी जाई पेया । ब्यास हुन्दी मरजी 
नई जे अजुंन गी ए दोस लग्गै। ग्रजुन ते बीरता दी मूरत ऐ । 
ए कम्म उस कृष्ण हुन्दे आखे उप्पर कीता । जिसलै कर्ण खोब्बे 
चा पहिया कड़ा करदा हा। उस बेल्ले अजुन गी आखिये उने 
तीर चलवाया । 

उस समें दे जुद्धे नियमें मूजब ए बिल्कुल गलत हा । धमे 
गी इयां त्रोड़ने दी जिम्मेदारी भगवान बिना कुण लेई सकदा ऐ ? 
सच्ची गल्ल ऐ जे शारीरिक बल ते हिन्सा कन्ने अत्याचार नष्ट 
नई हुन्दा । सचाई गित्तौ बी शारीरिक बलै दा प्रयोग बृराइयें 
गी गे जन्म दिन्दा ऐ। ते नतीजा इऐ निकलदा ऐ जे पापे दा बाद्धा 
हुन्दा ऐ । श्रधमं बधदा ऐ । | 


००० 

जिसले दुर्योधने कर्ण गी मरदे दिक्खेया तां ग्रोदे गमै दी हद 
नई रई । कृपाचार्य दुर्योधने दे मने दी हालत दिविखये आखन 
लंगा--असें लालचै ते लोभे इच ग्रानियै अपने मित्तरें उप्पर जादा 
बसाह कीता । उनें बिना कुसी चु' चरां कीते सब किश जरेया, 
साढ़ा साथ दित्ता, ते श्रपनियां जान्नां बी दित्तियां । सुर्ग लोक बी 
गे। हुण ते इक गे रस्ता ऐ--जे पाण्डवे कन्ने सन्धि करी लौ | 
ए सर्वेनासी जुद्ध मता नई चलाओ। 

उस इगी निराशा बिच बी दुर्योधन गी ए सलाह पसन्द 
नई आई। oe 

“शायद एदे ' आस्तँ वकत हा, पर ओ गुजरी गया ऐ। साढ़े 
ते पाण्डवं दर्म्यान शान्ति दी के गल्ल होई सकदी ऐ।' साढ़े प्यारे 
नाते साकें दा ते उन्दे प्यारे साकें भित्तरें दा किन्ना खून बगेया ऐ। 
जे में अपनी जान बचाने गित्तै हार मन्ना । में दुनियां दी फटकारे 
कोला कियां बची सकनां ? इस बेज्जती कन्ने जान बचाइये बी 

मिगी के सुख होई सकदा ऐ ? उस राजै गी प्रापत करिए जेड़ा 
हार मन्निये ते सन्धि करने पिच्छों थोग, इन्नें रा ते रिश्तेदार 
मरवाइये थोग, ओदे इच के सुख होई सकदा ऐ ? 


दुर्योधने दे ए शाब्द सुनिये ओदे साथिएं खुशी प्रकट कोती । 
उने शल्य गी सौनापति चुनी लेता। शल्य बी बड़ा भारा जोधा 
हा ते जिन्ने सौनापति मोए उन्दे कशा घट्ट नई हा। सौना दी रचना 
उन्दी कमान इच होई ते जुद्ध जोरे कन्ने शुरु होई गेया । 

पाण्डवें पासेया युधिष्ठर होरें शल्य कन्नें जुद्ध रम्भेया । सारे 
दिक्खिये चगत होन लगे जे इन्ने सील सुभा आले युधिष्ठर एड्डी तेज 
लड़ाई करदे न । 

मता चिर बरोबरी दी लड़ाई हुन्दी रई। फी युधिष्ठर होरें 
शल्य उप्पर भाला चलाया जेड़ा सिद्धा जाइये उनें गी लग्गा । जियां 
जग पिच्छुआं भण्डे दा. डण्डा ढाई. ग्रोड़दे न.इयां गे शल्य हुन्दा 
बेजान ते लहुलुहान शरीर भुञा डिग्गी पेया । 


जिसले आखरी. जर्नेल शल्य ब्री.मरोई गेया तां कौरव सैना 
बिल्कुल नराश होई गई। धृतराष्ट्र दे बाकी बचे दे पुत्तरें किर 
होइये भीमसैनै उप्पर चवक्खी दो. हमला कीता.। भीमसेनँ सारे 
मारी श्रोड़े । भीमसैने गी धृतराष्ट्र दे पृत्तरें उप्पर बड़ा जैहर हा 
तेरां बरे पहलें उने दर्बारे इच द्रोपदी बेज्जती कीती ही । भीमसेन 
मन इच श्राखन लगा-इन्ता चिर जीन्दा रोना सुफल होई गेया । 
पर दुर्योधन हने जीन्दा ऐ + 'ओ किशे गम्भीरतां कन्ने मुस्कराया । 

शकुनि ने सहदेव. दी. सौना. उप्पर हमला कीता । सहदेव ने 
इक बड़ा पेना ते तलवारी. दें नंक्के आला तीर चलाया. ते आखेया-- 
मूर्खा ! ए ले अपने पापे दा फल।.. तीर शकुनि दे गले गी लग्गा 


ते ओदी मुण्डी . बढोईये. भुना जाई.डिग्गी । ए व्यक्ति सारी बराई 
दी जढ़ हा। _ 


कोई रौतापति नई रेग्रा तां बाकी बची दी सौना तां तुआं नस्सन 
लगी । ते पाण्डवें दी जितदी फोज उन्दे पिच्छे लग्गिऐ इक इक'गी 

मारन ` लगी । सञ्जय धृतराष्ट्र गी सना करदा हा--इयां थुआड़ी 
आरा, अक्षोणी सीना “स्वाह होई गई - हजारां राजे जेड़े थुभ्राड़ी 
सहायता गित्ते आये हे बड़े माने ते शाने कन्ने हुण छड़ा दुर्योधन गे 
जुद्ध भूमि इच बचेया ऐ। बचारा जर्मी ए, घायल ऐ, ते बेहोश 
होग्ना करदा ऐ । हुण कोशश फजूल ही फी बी इक्कले दुर्योधन 
सौना किट्टी कीती, गुजे पकड़ेया ते इक नालै कण्डे गेया उठी । ग्रोदा 
सारा शरीर अग्गी आङ्‌ जला करदा हा। ` ग्रो पानी पासे गेया । 
ओ सोचन लगा “विदुर गी ए सब किश पता हा, उसने पहले गे ए 
सब किश श्रसें गी दस्सी श्रोड़ेया हा।' ओ पानी इच बड़ी गेया । 

उस अकली दा के फायदा जेड़ी पिच्छुआं आवे । जे किश 
कीता दा ऐ ओदा नतीजा ते निकलना गै । श्रो भोगना गे पौना ह्‌ । 
ए कमं दा सिद्धान्त ऐ । , Ree; 
. _ युधिष्ठर ते बाकी पाण्डव श्रा अपने बड्ड शत्रु गी तुपदे उत्यें 
आई गे । , निशा विक तप 7. 

` युधिष्ठर होर आखन लगे-दुर्योधन ! परिवार ते खानदान 

मरवाइये ते हुण अपने श्राप गी बचाने गित्तै इत्थें तला इच आनी 
छप्पेया ए? हुण थुआड़ा घमण्ड कुत्थे ऐ ? शार्म नई ्रौन्दी लुगी ? 
बाहर निकल ते जुद्ध कर। क्षत्रिय होइये लड़ाई कशा डरना एं ? 
मौती थमां डरनां एं.? प्याज़ हु 39 

ए. शब्द बड़े चुब्बे पर दुर्योधन गम्भीरता कऱ्ने आखनःलगा-- 
युधिष्ठर ! अऊ जिन्द बचाने गित्ते इत्थें नई छप्पेया ।; -ग्रऊ डरे 
करी इत्ये नई आया । मेरे अन्दर जेड़ी श्रम भड़का करदी ऐ 
उसी शान्त करन इत्ये आया । ` अऊ मोती कशा नई डरदा, पर 
हुण को लड़ां ? इस धरती उप्पर किश नेई रेआ जिस खातर में 
लड़ां । मेरे सारे साथी मरोई गे न। राजै दी इच्छा नई रह इ 
निष्कण्टक राज भोगो। कोई तुदा मुकाबला करने आला नई । 

हुण ते,बड़ा दयाल एं। तू ते बड़ा बङ्गारिए श्रालेया हा जे 
सूर दे तक्के जिन्नी धरत नइ देनी ॥... जिसल भ्रसे शान्ति दी प्राथना 

कोती तू साढ़ा प्रस्ताव रह करी श्रोड़ेया। हुण ग्राखनां एं सारा 
साम्बो । अस राजे गित्ते जां धरती गित्ते नई लड़ा करदे। में 
थुआड़े पाप गिनिएं सना ? नू जेड़ियां साढ़े कन्ने बेइनसाफियां 
कौतियां, द्रोपदी उप्पर जेड़े जुल्म कीते उन्दा प्राहचित ते थुआड़ी मृत्यु 
कन्ने गे हुन्दा ऐ । 

सञ्जय बृद्ध ते अन्ने धृतराष्ट्र गी जुद्ध दियां घटनां सता करदा 
हा ग्रान लगा--जिसले थुझ्राड़े पुत्तर दुर्योधने युधिष्ठर दे ए कोड़े 
बोल सुने ओ अपना गुर्ज चुक्किये पानी इचा बाहर भाई गेया । 

पानी चा बाहर निकलिये बचारा श्राखन लगा-_तुस सारे इक्क 
इवक करिऐ राई जाओ। में इक्कला ग्रां । 


तुस पत्र रलिये निहत्थे उप्पर हमला नड करो। मेरा कवच 
बी है नई ते अऊ सारा जख्मी ते घायल आं । 


युधिष्ठर होरें करारा जवाब दित्ता--अगर मतें रलिये इक्कले 
उप्पर करना गलत होऐ तां तुसें अभिमन्यु उप्पर कियां हमला कीता 
हा ते उसी मारी ग्रोड़ेया हा। उसले तू कियां जाजत देई श्रड़ी ही 
जे सारे मिलिये उस जागते गी मारी ओड़ो । गो बचारा तुन्दे 
वश्कार इक्कला फसे दा हा। ठीक ऐ । जिसलै आदमी आपू' 
मुसीबते इच फसदा ऐ तां दूएं गी धर्म ते बीरता दा उपदेश देन 
लगदा ऐ। तू अपना कवच पाई ले। साढ़े चा जेदे कन्ने लड़ना 
ई पसन्द करी लै। मरतेसुर्गे गी जा, जां जित्त ते धरती दा 
राजा बन | 

इयां दुर्योधन ते भीमसैन दी लड़ाई शुरु होई। जिसले उन्हे 
गुर्ज टकरान्दे हे तां चिग्याड़ियां निकलदियाँ हियां । दुर्योधन ते 
भीमसँन इककं नेऐ जोधा हे ते उन्दे शारीरिक बल ते चलुराइयां इयां 
इकक नेइयां हियां। जुद्ध मता चिर हुन्दा रेआ। मामला चिन्ता- 
जनक हुन्दा जा करदा हा । 

दिक्खने ग्राले बहसां करदे हे भई कुन जित्तग ।. कृष्ण होर 
ग्राखन लगे--भीमसेने जेड़ी सगन्ध चुक्की ही (जिसलै द्रोपदी गी 

द्वारे इच बेज्जत करन लगे हे ) जै में दुर्योधने दे पट्ट त्रोड़ी ओड़ड 
पुरी करनी ऐ । 

भीमसेने ए सुनी लेया ते उस अध्याचार दा नकशा श्रोदी 
अक्खी सामन ग्राई गेया । ग्रो उच्छलेया ते उस गुर्ज मारिए दुर्योधनै 


_ 


दे पट्ट त्रोड़ी ओड़े । दुर्योधन भुजा डिगगी पेया ओ मरने आला होई 
गेया हां भीमसेन उस बिदे दे शरीरै उप्पर नच्चन लगा, उस दुर्योधनौ 
दे सिरं उप्पर पैर रक्खेया ते भयंकर नाच करन लगा | 

युधिष्ठर होर श्राखन लग--भीमसँन बस कर । तू ते कर्जा 
चकाई लेआ ऐ। दुर्योवन राजा ए ते भ्रा ऐ । ग्रोदे सिर उप्पर 
भार रखना ठीक नहीं । कष्ण होर श्राखन लगे--इस दुष्टे दी 
आत्मा शरीर छोड़िय जाने आली ऐ । हे पाण्डवो ! दुर्योधन तें 
ओदे साथी मरोई गे न। हुण इत्थें की बल्गदे ओ । अपने रथे 
उप्पर चढ़ो । 

जिसले कृष्ण होरे ए ग्राखेया तां डिगा दे दुर्योधन दा चेहरा 
गुस्से ते नफरत कन्ने अग्गी आडू जलन लगा। कृष्ण पासै दिविखये 
आखन लगा--कर्ण, भीष्म पितामह जा द्रोणाचार्यं कन्ने धर्म जुद्ध 
करिऐ तुस कदें नई जित्ती सकदे हे । तुसें गी किश बी शर्म 
है जां नई ? 

मरदे मरदे बी दुर्योधन गी कोई बसोस नई हा जे उस के 
कीता हा । 


कृष्ण होर आखन लगे--हुण तू फजूल दूए' गी दोश लानां 
ए । लालच ते ताकती दे घमण्ड नै थुआड़े कशा बेशमार पाप 
कराये ते हुण तू जे किश कीता ओदा फल भोगा करनां ए' । 
दुर्योधन आखन लगा--दुष्ट ! जिन्नां चिर अऊ जीन्दा रेग्रां महाराज 
रेआ, उदार मित्तर रेआ, ते खतरनाक दुश्मन रेभ्रा । मनुक्खें आस्त 
जिन्नियां खुशियां न, ते जिन्दे ग्रास्तँ बडे बड़े राजे ललचोन्दे रौन्दे न 
ते देवते बी इच्छा करदे न, ओ खुशियां मेरियां हियां । पूर्ण रूप 
कन्ने मेरियां हियां । ते हुण बहादरें दी मौत मेरा मुकट बनेया ऐ । 

अऊ मरन लगां ते शानै कन्ने सुर्ग चलेयां । उत्थें अपने मित्तरें ते 
आयें कन्ने मिलङ! ग्रो सारे उत्थें अगं गे पुज्जे दे न ते मिगी 
बल्गा करदे न। तुस इत्थें धरती उप्पर रो, तुन्दे उद्देश्य फेल होई 
गे। सारे क्षत्रिय तुसें गी फिट-फिट करङन भीमसौनै मेरे सिरे उप्पर 
वैर रखेया तां के होग्रा ? मेरियां जड़ा त्रुट्टी दियां न। किश मिष्टे 
बाद मेरे सिरे उप्पर कायें इल्लें बौना ऐ ।” जिसलै दुर्योधने ए 
आसखेया तां देवतें उप्परा फुल्लें दी बरखा कीती । 

बेथवे लालच नै दुर्योधन गी करस्ते पाया । क्रोध ते पाप 
उत्थुआं गे निकले । ते अनेक पाप बी होए । पर ए कोई 
नई इनकार करी सकदा जे धृतराष्ट्र दा पृत्तर ग्रजेय भावना दा 
मालक हा । 


००० 

जिसले लड़ाई खात्में उप्पर ही बलराम होर तीर्थ जात्रा 
करिए कुरुक्षेत्र पुज्जे । ओ उसले पुज्जे जिसले भीमसँन ते दुर्योधन 
आखरी लड़ाई लड़ा करदे हे। उनें भीमसौन गी घातक प्रहार करदे 
ते पट्ट त्रोड़दे दिक्खेया । उने गी बड़ा रोह चढ़ेया। लड़ाई दा बड़ा 
बडा नियम भंग होआ हा । श्रो आखन लगे धुगलानत ऐ । कोई 
क्षत्रिय धुन्नी हेठ बी गुर्ज दा प्रहार करदा ऐ ?” भीमसैने बड़ी बुरी 
चाली नियम त्रोडेया ऐ। ओ बड़े तरारे कन्ने कृष्ण हुन्दे कोल गये 
ते श्राखन लगे--तुस ए दिक्खा करदे गरो ते बर्दाइत करा करदे रो 
इऐ नेई गन्दी लड़ाई में नई बर्दाश्त करी सकदा ।' 

ए आखिये रो भीमसौने पासे बघे ते उनें ग्रपना हल्ल शस्त्र 
चुक्केया । बलराम जी दा शस्तर हल्ल हा जियां कृष्ण हुन्दा चक्कर 
हा। कृष्ण होर ए दिक्खिये बड़े घबराये। उ्दे बह भाई साहब 
भौमरौने पासं बधा करदे हे। ते उनें गी बड़ा रोह चढ़े दा हा । 
ओ श्रग्गें बघे ते टोकिये आखन लगे--पाण्डव साढ़े मित्तर ते बड़े 

नजीकी रिश्तेदार न। उने दुर्योधन कशा दुःख भोगे न ते मुसीबतां 
पाइयां न । जिसलै दर्बारे इच द्रौपदी दी बेज्जती होई ही उसले 
भीमसैनै कस्म खादी ही--इक दिन लड़ाई इच में थुआड़े पट्ट त्रोड़ी 
देङ, ए उस बड़ी पक्की सघन्द चुक्की ही ते हर इक इस गल्ले गी 
जानदा ऐ । इक क्षत्रिय रै जे प्रण कीता होऐ उसी पूरा करना 
श्रोदा फर्ज हुन्दा ऐ। तुस रोहै गी गलत रस्तै नई जान दे श्रो । 
मसूम पाण्डवें उप्पर जुल्म नई करो। भीमसैनै गी सजा देने कशा 
पहलें ग्रो सारे अत्याचार ते दिक्खो जेड़े कौरवें पाण्डवें उप्पर कीते 
न। जे कोई बिना कारण दिक्खे छड़ी इक घटना गी दिविखयें 
फैसला करी रोड़ तां गलत गै नतीजा निकलदा ऐ । जे अस इक 
घटना लइवै हे श्रोदे कारणे दा सिलसिला दिक्खे बगैर अपना फॅसला 
देई ग्रोडनेआं तां बड़ी भारी बेन्याई होई जाग । दुर्योधने पता हा । 
उस भीम गी अपनी कस्म पूरा करने श्रास्ते गै ललकारेया हा । तुस 
कियां ग्राखदे ग्रो जे भीम ने गल्ती कोती ऐ ? 

कृष्ण जी दियें गल्लें कन्ने बलराम जी दी रा ते नई बदली 
पर रोह ढली गेया । दुर्योधन ते बीर लोके दे सुरगे गी जाग। भौम 
गी सदा श्रास्तै कलंक लग्गा रौग। ए. हमेशा आखेया जाग जे भीमसेने 
जुद्ध दे नियमें दा पालन नई कीता। एश्रोदे नां कन्ने कलंक रोग । 
में इत्यें बिल्कुल नई ठहरङ । ए आखिये बलराम होर द्वारका 
गी ट्री गै । 

कृष्ण होर पुच्छन लगे-युबिष्ठर जी ! ए चुप्पी को ऐ ? 

युधिष्ठर होर आखन लगे-मिगी ए दिक्खिये बड़ा कष्ट 
होआ जे भीमसँन अपने भ्राऊ दी लोथा उप्पर नच्चा करदा हा ते 
उसी पेरे कन्ने शड़ा करदा हा। साढ़े कुलं दी शान गै मुंकदी लबदी 
ऐ। कौरव साढ़े कन्ने बेन्याई कोतो। मिको पता ऐ जे भीम दे 
हिरदे इंच हुण कलजुग आई गेया ऐ। पिछले जुग दे नियम लागु 
नई हुन्दे । भीम ने जेड़ा घुन्नी थमां हेठ गुज मारेया ते दुर्योधन दे 
पटु त्राड़े ओ गल्त नई हा । दुर्योधने ओदी जान लैने दी किन्ने 
बारी कोशश कीती ऐ । 

ए दुर्योधने गे श्राखेया हा तां कर्ण पिच्छुआं दा तीर मारिए 
अभिमन्यु दा धनश त्रोड़ी ग्रोडेया हा। उसलै ग्रभिमन्यु मते जोधा 
लोके कन्ने घिरे दा हा। अजुन दे पृत्तरे गी जुद्ध भुमि च इने किन्नं 
रलियै घेरेया हा, ओदा धनशबाण त्रोड़ी ओड़ेया रथ त्रोड़ेया ते बड़ी 
बुजदिली कन्ने मारेया हा । दुर्योधने जम्मने अमां लेइय बुराई 
सोची, धोखा कीता ते अपने लोके दा सत्यानास कराया ऐ । ऐसे 
आदमी गी भीम नै मारी ओड़ेया तां कोई बुरा नई कीता। भीमसेने 
१३ साल अत्याचार जरे, ते मने इच रक्से दुर्योधन जानदा दा हा 
जे भोमसँनै ओदे पट्ट त्रोड़ने दी ते उसी मारी देने दी कस्म खादी दी 
ऐ। उस दुखी पाण्डवे गी ललकारेया। किन्ना गम ते गुस्सा 
ऐ। में उसी सारा दोश बी नई दिन्दा । ग्रसों दुर्योधने गी मारी 
ओड़ेया ऐ। ओ बड़े लालचे इच फस्ते दा हा, उत्ती समझ घट्ट ही, 
पर हुण इस फिलास्फी उप्पर बहस करने दा के लाभ ऐ। उस साढ़े 
उप्पर जुल्म कीते असों बदला लेई लेया हुण उस मन्दा कीता ते असें 
चंगा कीता एदी बरोबरी करने दा कोई लाभ नई । 

युधिष्ठर हुन्दे मनै उप्पर वोझ पेया । इक ते कोई नियम 
भंग करी ओड ते फी सफाइयां पेश करे ! बहाने बनाने कन्ने मै 
गी शान्ति नई थोन्दी । तेज बुद्धि आला अर्जून चुप हा । ओ 
भीमसेन दे कम्मे गी चंगा नई समदा हा। बाकी लोग दुर्योधने 
दे अत्याचार ते पापे गी चेल करा करदे है ते निन्द्या करा करदे हे । 
कृष्ण होर उनें गी ग्रान लगे--जेड़ा दुश्मन हारी गेया ते मरा करदा 
होऐ श्रोदी निन्द्या नई करनी चाही दी । मरदे आदमी दी के 
बदखोई करनी ? ग्रो मूखें हा, उस अपनी मौत आपु' स्हेड़ी । उस 
बुरे दा साथ कोता ते तबाह होई गेया | चलो अस चलचे । 

दुर्योधन अत्यन्त. पीड़ा कन्ने.पेदा हा जिसलं उस कृष्णजी 
दियां गल्लां सुनियां तां रोहै कन्ने तड़फी उट्टे या । 

ओ हत्थें भार दनांक बेठा पीड़ प्रत्यन्त कष्ट देऐ करदी ही पर 
आ आखन लगा-दुष्ट ! नौकर देया पुत्तरा । थुआड़ा बब्ब कंस दा 
नौकर नई .हा ? तुगीः राजे कन्ने उठने बौने दा हकक गे के ऐ ? तुगी 

गल्लां करदे शर्म नई औन्दी ? में तुगी भीमसेने गी मेरियें जडे उप्पर 
प्रहार करने दा इशारा करदे दिक्लेया हा। तू के समझना जे जिसले 
तू अजुन कन्ने गल्लां करा करदा हा ते अपने पट्ट बजा करदा हा तां 
तू भीमसैन गी मेरे पट्टे उप्पर गुर्ज मारने दा इशारा नई हा करा 
करदा ? तू लड़ाई दे नियम नई त्रोड़े ? उस बेल्ले तोड़ी ते बरोबरी. 
दी लड़ाई ही। न तेरे इच क्यास ऐ ते न तुगी शर्म ऐ। तू चलाकी 
करिऐ, छल करियै भीष्म पितामह दी मृत्यु नई कराई? तू शिखण्डी 
गी अग्गें करिये अ्रजु ने कोल तीर नई मरवाये ? तुगी पता हा जे 
भीष्म पितामह कुसे इस्त्री कन्ने जुद्ध नई करदे। ते इयां उनें गी 
निहत्था ते बिना मकाबले दे मरवाई सुद्र या । तू द्रोणाचार्यं हुन्दी 
मृत्यु करवाई । युधिष्ठर कोला झूठ बुलवाया । ओ भूठ तुएँ घड़ेया हा 
जेड़ा युधिष्ठर बोलेया । उससे गी सुनिये द्रोणाचार्य ने शस्त्र सुट्टी ओड़े 
हे। उसले तू किश नई ग्राखेया ते सगों खुश होग्रा जिसलै दुष्ट 
धृष्ट म्ने आचार्य उप्पर हमला कीता ते जिनें लड़ना बन्द करी 
गरोड़े दा हा ते समाधो लाई दी ही उन्दा सिर बड्डी ओड़ेया | ए 
थुआड़ी गे चाल नई ही जे कर्ण ने अपनी अमोध शक्ति घटोत्कच 
उप्पर चलाई दित्ती जेड़ी उस चेचा ग्रजूं न उप्पर चलाने गी रक्खी 
दी ही । तू' बड़ा पापी एं। तू ऐं सात्यकि गी प्लेरेया ते भूरिश्रवा गी 
मरवाई दित्ता। जिसले ओदी कपटं कन्ने बांह बढोई ते उस तीरें 
दी सेज बनाइये समाधी लाई ही । तूऐंकर्णगी मरवाथा । तूऐ 
अजु न गी सुश्राकेया ते बुजदिलें आड़ तीर चलाने गी आखेया । उस 
बेल्ले कर्ण दा पहिया भुआ खुब्बे दा हा । श्रो निकम्मे आदमी ! 
तू'ऐँ साढ़े सर्वनतास दा कारण एऐं। 
सारी दुनियां ने तुगी फिट फिट कीता जिसले तू जादू कन्ने 
सूरज अस्त करी दित्ता ते जयद्रथ गी जकीन कराई दित्ता जे दिन 
घरोई गेया ऐ ते उसी कोई डर नई । ते इयां जिसले ओ बेखबर 
होआ तां उसी मरवाई श्रोड़या ।” 
इयां दुर्योधन कृष्ण हुन्दे बारे इच मने दा बुश्राल कड्ढे या, फटकार 
दित्ती, ते अत्यन्त पीड़ा कन्ने ते जस्में ते रोहै क्री परतिये लेटी गेया। 
कृष्ण होर आखन लगे-डुर्योधन । तू मता रोह करिऐ 


CC-0. In Public Domain. An eGangotri Initiative 


हराई सकदे । ए दुष्ट आदमी जुद्धे इच नई हा जतोन्दा । 


i महाभारत 


आ्राखरी मौके अपनी पीड़ केत बधाना एं ? ए थुआड़े कुकर्म न जिनें 
उनाड़ा अन्त समां कोल न्दा ऐ । मिगी दोश की दिन्नां ? 
भीष्म पितामह ते द्रोणाचार्य युआड़े पापें करी गे मोएन । इयां गे 
कण ते दूए दी मृत्यु दा कारण तू ग्रापू एं । पाण्डवे कन्ने तु जे 
अत्याचार ते पाप कीते उनें गी गिनिये सनां ? जे अत्याचार तू' 
द्रोपदी कन्ने कीता ओदी .किननी बी सजा सख्त होऐ घट्ट ऐ । 
दुश्मनियां तू पाइयां | पाप तू कौते ते नतीजा भुगतना पेया तां 
दोश दूएं गी दिल्नां ए । जेड़े धोखे ते छल तू साढ़े जिम्मे ला करनां 
एं ओ थुआड़ी दुष्टता ते मक्कारी नै असें गी अपनाने उप्पर मजबुर 
कोता। तू अपने लालचे दा नतीजा ते जुद्धभूमि इच भुगती लेया 
ऐ। पर तू बहादरें दी मौत मरा करना एं। बीर जेड़ जुद्ध भूमि 
इच प्राण दिन्दे न सुर्ग जन्दे न | 

दुर्योधन आखन लगा--कृष्ण में ते अपने मित्तरें ते रिश्तादरें 
कन्ने सुगं चलेयां पर तू ते थुआड़े मित्तर इस दुनियां इच दुःख ते गम 
भोगगे ओ। में बेद पढ़े। धमें अनुसार दान दित्ते। समुदरै तोड़ी 
धरती उप्पर राज कीता । जिन्नां चिर जीन्दा रेश्रा शत्रृएं गी 
दबाइय राज कीता। सारे दुनियां दे सुख भोगे देवते बी उने सुखें 
दी लालसा करदे न। राजे उनें सुखें गी तरसदे न। सारी राज 
शक्ति मेरे हृत्थ ही । 

हुण मरा करनां तां बीरे क्षत्रिये दी मौत मरा करनां । मेरे 
मित्तर ते रिश्तेदार पहले मुर्ग पुज्जे देन। अऊ उने गी मिलन 
चलेयां । ओ मेरे स्वागत गी बलगा करदे न । कुण खुशकिस्मत ऐ ? 
अऊ जां तुस ? तुसें पिच्छे रोनां, मोए दे रिशतादारे गी कल्पी कल्पी 
दुखी होना, उज्जड़े दे घर दिक्खने। तुसें गी जीत ते थोई पर सिर 
सुआ गे पई।” दुर्योधने दे शब्द सुनिये देवतें उप्परा फुल्लें दी बरखा 
कोती । गंध गीत गान लगे, ते गासँ उप्पर लो होन लगी । कृष्ण जी 
ते पाण्डव किश हल्के पई गे कृष्ण होर भ्राखन लगे-दुर्योधने जे किश 
आसेया ओदे इच सचाई ते ऐ। तुस उसी धर्म उप्पर चलिये नई हे 


००० 

जिसलै ग्रसवत्थामा ने सुनेया जे दुर्योधन मरने आला होई 
गेदा ऐ ते द्वन्द इच भीम ने शओदे पट्ट त्रोड़ी ग्रोड़े न तां उन्दा सच्चा 
रोह समुद्रै आड़ चढ़ेया । पाण्डवं ओदे पिता गी मारने श्रास्ते 
जेड़ा धोखा कीता हा ओबी ग्रोदे मने इच रड़का करदा हा। हुण 
जिसलै उसी पता लग्गा जे लड़ाई दे नियमें बरुद्ध दुर्योधन गी धुरनी 
हेठ गुजे मारिऐ श्रोदियां जडा त्रोड़ी ओड़ियां न तां ग्रो उत्थे पुञ्जा 
जित्थे दुर्योधन _पेदा.हा । उस कस्म चुवकी अज्ज रातीं पाण्डवें गी 
जमलोक पजाई देडः। 


दुर्योधनः जेड़ा .-मौती दी सेजा उप्पर खीरी साह ले करदा हा 
अश्वत्यामा दी कस्मः सुनिये बड़ा खुश होआ । उस बाकी बचे: 
खुचे सेनके-गी-आखिये अझ्वत्थामा गी सैनापपि बनाया ते आखेया-- 
तुस्सै मेरी अ्राखरी-मेद ओ?।- 

सूरज डुब्बीः गेदा.'हा। बने इच डण्डकार हा। इक बड़ 
दे बूटे हेठ क्रपाचाये, कृतवर्मा ते अश्वत्थामा बसां लैन लगे। , ओ 

इन्ने हुट्ट दे हे जे क्ृपाचार्य ते कृतवर्मा पौन्दे गै सई गें। पर 
जश्वत्यामा नफरत, गम ते गुस्से दी अग्गी कन्ने जला करदा हा | 
उसी नीन्दर कुत्थें ? जियां जियां रात बधन लगी इयां बने Ee 
जंगली जानवरें ते उल्लुएं दियां डरौनियां बाजां सुनचोन लगियां । 
ओ मने इच सोचदा जा जे दुर्योधने कन्ने कीता दा बचन तोड़ कियां 
चाढ़नां ऐं | 

उस बड़े उप्पर जित्थे त्रेव जने सुत्ते दे हे सँकड़े कां रौन्दे 
हे। ओ सारे सुत्ते दे हे जे इन्ने इच इक उल्लू श्राया ते इक इक 
उप्पर हमला करिये उनें गी मारन लगा। जिसले अक्वत्थामा ने 
उल्लु गी कां मारदे दिक्खेया तां उसी इक ख्याल आया । कायें गी 
रातीं नई लबदा ते ओ बचारे तां तुआं उडुन लगे ते उल्लू उन्हें 
उप्पर खुब हमले करन लगा । ग्रो बचारे मरोन्दे जान । 

इने पाण्डवे ते द्र पद पुत्तर नै मेरे पिता गी ते सारे साथिएं गी 
मारी ग्रोड़ेया ऐ। जे अस चानचक हमला करचे तां उनें गी मारेया 
जाइ सकदा' ऐ। इसलै ओ पाण्डव वगंरा सुत्ते दे होने न। जियां 
ए. उल्लू हमले करियं काथें गी नष्ट करा करदा ए इयां गै पाण्डवे 
उप्पर हमला करने आं। उनें साढ़े कन्ने धोखे बाजी कीती ग्रसः 
ओदा बदला चकाने आं | इस उल्लू दा बड़ा धन्नवाद ऐ जिस 
मिगी सिख्या दित्ती ऐ। बदली दी स्थितियें मताबक अपनी सुविधा 
दिविखये शत्रु उप्पर हमला करना कोई पाप नई । अगर श्रो अपने 
शत्रु उप्पर जेदी फौज हुट्टी दी-होऐ, खिल्लरी दी होऐ हमला करी 
सकदे न तां अस जिन्दियां फौजा नष्ट होई गइयां न सुत्ते दे पाण्डवें 
उप्पर की नई हमला करी सकदे ? एदे इच कोई गल्त गल्ल नई । 
पाण्डवें छल कपट कन्ने विजय प्रापत कीती ऐ । उनें गी हराना ते दण्ड 
देना जरूरी ऐ। साढ़े सामने होर कोई रस्ता नई । 


अद्वत्थामा ने पक्का इरादा कीत्ता ते झटपट कृपाचायं गीः 
जगाया ते अंपंनी स्कीम दस्सी । कृपाचार्य ने सुनेया ते हरान 
होई गेया । 

प्रो आखन लगा-ए कदें नई होई सकदा। ए बिल्कुल 
गलत ऐ । सुत्ते दे लोकें उप्पर हञे तोड़ी कुसँ हमला नई कीता । 
ए क्षत्रिय धर्म ते नियमें गी त्रोड़ने दी ऐसी मसाल ऐ जेड़ी कदें नई 
होई । हे अश्वत्थामा ! ग्रस कोदे आस्तै लड़ा करने आं ? ओ 
आदमी जेदे गित्तै ग्रस जुद्ध इच शामल होए अत्यन्त बुरी दशा इच 
ऐ ते मरने आला ऐ। श्रोदा अन्त समां श्राई पुज्जा दा ऐ। असें 
बफादारी कन्ने अपना फर्ज नभाई ग्रोडेया ऐ। ग्रस लालची ते 
बद दमाग दुर्योधने गित्तौ लड़े पर अस बुरी चाली हारी गे ग्रां । 
हुण लड़ाई जारी रखने दा के लाभ ऐ ? 

ए सरासर गल्ती ऐ । चलो धृतराष्ट्र ते निर्दोष गान्धारी 
कोल चलचै ते उनें गी सेवा पुछचे। जियां ग्रो ग्राखन ऊंआं 
करचे । बिदुर हुन्दी नेक सलाह बी लचे । श्रो ग्रसे गी ठीक 
रस्ते पाङन । 

जिसले ग्रस्वत्थामा नै कृपाचार्य कोला ए सुनेया तां उसी बड़ा 
दुख होश्रा ते श्रो रोहै कन्ने जलेदा बोलेया--हर इक श्रादमी इऐ 
मसूस करदा ऐ जे, जे किश ओ सोचदा ऐ ऊऐ ठीक ऐ। जिन्नी 
बुद्ध होऐ उन्नी दूर गे सोचन हुन्दा ऐ। उने पाण्डवें कुठ बोलियै 
मेरे पूजा जोग पिता गी मारी ग्रोड़ेया। उने बीरता दे नियमें दी 
पर्वाह नई कोती । ते दुर्योधने गी मारी ओड़ेया ऐ । 

में सोचनां जे जेड़ी स्कीम में बनाई ऐ ओबदे कन्ने पाण्डवं दे 
कुकमे दा बदला लेना बिल्कुल ठीक ऐ। इयां अऊ अपने पिता ते 
अपने राजा दा ऋण चकाई लेङ। में फंसला करी लेया ऐ ते हण 
तब्दील नई करना । इसलै पाण्डव ते धृष्ट म्न अपने कवच तुआरिऐ 
सुत्ते दे होने न। अऊ तम्बुएं इच चलेयां ते उनें गी मारी 
ग्रोडनां। 

कृपाचार्य श्रस्वत्थामा गी इयां बोलदे सुनिऐ बड़ा दुखी 
होग्रा । 
 @कपाचायं होरे आसेया-जोधा लोकें इच थुआड़ा बड़ा नां 
ऐ। थुग्राड़े निष्कलंक चरित्तर उप्पर बड्ढा धब्बा लग्ना एं। जियां 

दुद्ध चिट्टी चादरे उप्पर खून लग्गी जा | सुते दे मनुक्खें गी कदे नई 
मारना चाही दा। इस कम थमां बाज आई जा । 

श्रशवत्यामा आखन लगा-छोड़ो जी ! तुस के ग्राखा करदे 
श्रो ? इनें पाण्डवें मेरे बब्बे गी जिसले श्रो शस्तर सुद्ठी बेठे दे हे ते 
समाधी इच बेठे दे हे, कत्ल करी ग्रोड़ेया । 

इनें धर्मे दे बन्न त्रोड़ी श्रोड़े न। ते धर्म दा त्रोपा बी नई 
रेश्रा। सब हाडे इच बगी गेया ऐ। कर्ण जिसले भुजा उतरिऐ रथे 
दा पहिया ठीक करा करदा हा इनें बेअसूले दुष्टें उसी मारी ओड़ेया । 
भीम ने धुन्नी हेठ गुर्ज मारिए दुर्योधने गी मारी श्रोड़ेया ऐ, हुण 
पालन करने गित्तौ धर्म रई के गेया ऐ ? पाण्डवें हमेशा श्रास्ते धमे 
दा बन्न गै त्रोड़ी ओड़ेया ऐ। इने दुष्टें बीरता ते धमे दे सारे नियम 
त्रोड़ी ओड़ें न । 

इनें दुष्टे गी मारने दे बारे इच किश सोचने दी लोड़ के ऐ ? 
द्रुपद पुत्तर गी जिस मेरे पिता गी कत्ल कीता दा ऐ, जे में उसी 
सुत्ते दे बडी श्रोड़ां ते मिगी परतिएऐ जन्म लइयें उल्लू बनना पवे जां 
गन्दगी दा कीड़ा बनना पर्व मिगी मन्जुर ऐ। में चन्नां नेआ जन्म 
फी थोऐ। अश्वत्थामा नै ए ग्राखिये श्रपना रथ तेयार कीता । श्रो 
कृपाचार्य दे उत्तर गी नई बल्गेया। जिस बेल्ले ग्रो चलन लगा 
तां कृपाचाये ते कृतवर्मा कर्लाये--श्रश्वत्थामा, रुकी जा, तू के करन 
लगा एं ? श्रस इसी बिख्कुल ठीक नई समभदे । पर तुगी छोड़ना 
बी नई चान्दे। जिस रस्तै तू चलन लगा एं अस बी थुआड़े पिछे 
चलगे । थुआड़ा पाप अस बी बण्डागे। श्रो बी ओदे कन्ने 
चली पे । 

इयां पाप बधन लगदा ऐ। इक गल्ती दूई गी जन्म दिन्दी 
ऐ । इयां पापै कन्ने पाप बधदा जन्दा ऐ । धर्मे डुबदा जन्दा ऐ। पाप 
दा जिन्ना बरोध करो उन्ता गे बधदा ऐ। रो पाण्डवे दे कॅम्प इच 
जाई पुज्जे। धुष्टदयू म्त श्रपना कवच तुआरिये अपने तम्बु इच घूक 
सुत्ता दा हा। ग्रसवत्थामा उस सुत्ते दे बीर उप्पर झपटेया ते ओदे 


उठने थमां पहलें उसी बट्टी ओड़ेया । 

इयां उस सुत्ते दे सारे पांचालते द्रोपदी दे पुत्तर इक इक 
करिएऐ मारी ग्रोड़े । 
ए कम्म करिए जेदी सम्भावना कदे कुसँ क्षत्रिय ने कीती गै 
नई ही, कृपाचार्य, कृतवर्मा ते अश्वत्थामा तम्बू थमां बाहर निकले ते 
उने तम्बू गी श्रग्ग लाई ग्रोड़ी। जिसले ग्रग्ग भड़की तां सनक 
जागिये तां तुआं द्रौडन लगे । जियां बड़े दे बूटे उप्पर कां 
अफरातफरी इच घाबरे दे मरोए हे। अश्वत्थामा ने कई जोधा 
मारी ओड़े । 

अश्वत्थामा श्राखन लगा--अश्रस अपना फर्ज नभाई ओड़ेया । 
चलो दुर्योधने गी चलियें ए खुश खबरी सनाचं। . तौले.चलो मरने 
थमां पहल ए खबर सुनिये उसी खुश होइयं मरन देओ । 


ओ त्रेवे दुर्योधने कोल गये । 


००० 

बदला मुक्केया 


हे दुर्योधन ! तुस जीन्दे ओ। खबर सुनो ते खुश होवो । 
सारे पांचाल मरोई गे न पाण्डवं दे सारे पुत्तर मारी ओड़े न। उन्दी 
सारी फौज तबाह करी ग्रोड़ी ऐ। ओ सुत्ते दे है । असें रातीं 
हमला कीता। हुण पाण्डवें पास सत्त गै जोधा बचे न । साढ़ी 


- बक्खी कृपाचार्य, कृतवर्मा ते श्रऊ बचे ग्रां । अश्वत्थामा नै इयां 


दुर्योधने गीं सनाया । जेड़ा आखरी साह ले करदा हा । उस 
अक्खीं खोलियां, उसी साह लैन्दे बड़ा कष्टं होश्रा दा/हां, बढ़ी -मुश्कलें 
बोलेया श्रस्वत्थामा ।. तू दरअसल ओ कम्म कीतां ऐ जेड़ा भीष्म- 
पितामह ते बीर कर्ण बी नई करी सके ।: तू मेरा दिल बड़ा: खुश 
कीता ऐ.। अऊ. सुखे कस्ने. मरतः लगां । ए. आखिये दुर्योधन 
मरी गेया । 

जिसले युधिष्ठर होरें सैना दी तबाही ते सुत्ते दे बीरे दी मौती 
दी गल्ल सुनी तां उचने गी बड़ा दुख होआ ते फुट्वियं रोन लगी पे । 
विजय दे मौके उप्पर साढ़ीं हार होई ऐ.। श्रो हारे दे जित्ती गे न। 
द्रोपदो दे पृत्तर कर्ण दे हमले थमां बची गे है । 

साढ़ी सुस्ती ते लापर्वाही कन्ने मरोई गे न । बचारे कीड़ें 
आङ्‌ जलोई मरोई गे न। साढ़ा ते उस जहाजे ग्राला हसाब होगा ऐ 
जेड़ा समुन्दरै दे तफानें बिचा निकली श्रावे ते कण्डे पुज्जियँ बन्दरगाह 
इच डुब्बी जा । 

द्रोपदी गी बड़ा भारी, नई जरोने ग्राला गम होश्रा । ओ 
युधिष्ठर हुन्दे कोल आई ते रोन लगी ग्रोखन लगी साढ़े इच कोई 
नेई रेआ जेड़ा मेरे पञ्जें पुत्तरें दा बदला चका । इस पापी अश्चत्थामा 
दा बेड़ा गरक करे | पाण्डव झट गें ग्रश्चत्थामा गी तुप्पन चढ़े । उगें 
सारे थार तुप्पे ते ्राखरकार गंगा जी दे कण्डे बेद ब्यास हुन्दी कुटिया 
पिच्छें छप्पे दा तुप्पी लैता। जिसले अश्वत्थामा ने कृष्ण जी गी ते 
पाण्डवें गी औन्दे दिक्लेया उस इक तीला लेता ते उसी मन्त्रेया, ते 
सर्वेनाश करने गित्तै सुट्रेया। आखेया--ए पाण्डवें दा बी गै मारी 
ओड । ओ तीला सिद्धा उत्तरा दे गर्भ पारौ च गेया । उत्तरा दे 
पेट इच ग्रभिमन्यु दा पुत्तर हा। पाण्डवे दा कुल गे नास होई जाना 
हा पर कृष्ण होर बिच ग्राई गै ते उनें बच्चे गी माऊ दे ढिट्ट इच 
बचाई लेया । इएऐ बच्चा परीक्षत हा जिसी पाण्डव बनवास जाने 
बेले अपने थार राजा बनाई गे। 


अ्श्वत्थामा ने अपने सिरे दी मनी भीम गी देई ओड़ी ते आपू 
हार मन्नी लेत्ती। भीम ओ मनी द्रोपदी कोल लेई गेया । ते ग्रान 
लगा-हे सुन्दरि ! ए मनी थुश्राड़े गित्ते ऐ | थुग्राड़ पुत्तरें गी मारने 
ग्राले गी दण्ड देई ग्रोड़ेया ऐ । दुर्योधन गी मारी ग्रोड़ेया ऐ । 
दुशासने दा लहू पी लेता ऐ। में अत्याचार दा बदला चकाई लेता 
ऐ। अपना ऋण मकाई ओड़े या ऐ | 

द्रोपदी ओ मनी युधिष्ठर हुन्दे कोल लेई गई ते ग्रान 
लगी-महाराज ! ए मनी थुआड़े राज मुकटे इच गै सोभा पाने 
जोग ऐ। तुरौ इसी सम्हालो । ; 

जिसले जुद्ध मुक्का तां हस्तनापुर शोक सागर बनी गेया । 
सब इस्त्रियां, ते बच्चे भ्रपने नजीकी रिश्तादारें दी मौती दा सोग 
करन लगे । ढाग्रो पञ्जर पई गेया। हजारे बिधवा इस्त्रिये गी 
लइयै धृतराष्ट्र जुद्ध भूमि इच ग्राया । कुरुक्षेत्र दे मदानै इच पुज्जिये 
उसी सारे मोए दे जोधा लोकें दा बचांर आया ते ढाई मारिये रोन 
लगा । पर हुण रोइयै के बनदा हा ? 

सञ्जय धृतराष्ट्र गी आखन लगा--तसल्ली दे शब्दे कन्ने 
जिन्दे घरे दे मरोई गे दे न, किश नई बनदा । उन्दा गम दूर नई 
हुन्दा । हजारे राजे थुश्राड़े पुत्तरें गित्तं ्रपनियां जान्नां दित्तियां 
न। हुण तुस सारें दा दाह कमे संस्कार कराश्रो। 

बिदुर होर बी आंखन लगे-जेड़े जुद्ध इच मरी गे उनें गी 
रोनां ठीक नई । जिसले शारीरे वा प्रत्मा निकली गई तां कोई 
रिश्ता नई रौन्दा। कोई श्रा, पुत्तर जां रिशतादार नई रौन्दा। 
हुण थुश्राड़े पुत्तरें दा बी थुग्राड़े कन्ने कोई रिश्ता नई । मोए ते 

रिश्ता खत्म । आत्मा दे अमर जीवन इच ए शारीरिक रिश्ता 
ममूली नेई घटना हुन्दी ऐ । ए जिन्दगी कुत्युआं औन्दी ऐ ते 
कुत्थे जन्दे उठी ऐ कुसँ गी पता नई । उन्दे आस्ते की रोना ? 
जेड़े जुद्ध इच मरदे न उन्दा ते राजा इन्द्र सुर्गे इच स्वागत करदे 
न। जे किश होई गेया ओदे आस्तै दुःख करने कन्ने न धम, न 
सुख ते न लाभ हुन्दा ऐ। इयां मती चाली बिदुर होरें धृतराष्ट्र 
गी उपदेश दित्ता । 
व्यास होर बी आये ते धृतराष्ट्र गी समझान लगे--तुगी सब 
किश ज्ञान ऐ। में तुगी के समभझां ? सब जन्म लेने आले मरदे न। 
ए जुद्ध पृथ्वी दा भार हौला करने गित्ते होग्रा ऐ। भगवान्‌ विष्णु 
नै मिगी दस्सेया हा। इए कारण ऐ जे जुद्ध रकी नई सकेया । 
हुण युधिष्ठर गे थुआड़ा पुत्तर ऐ। हुण उस्सँ गी प्यार करो 
ते बाकी समां गजारो। गम गी परे हटाओ । 
रोन्दी कर्लान्दी. इस्त्रियें बिचा लंघिऐ युधिष्ठर होर धृतराष्ट्र 
कोल पुज्जे ते पैर बन्दन लगे-धृतराष्ट्र ने उसी गले कन्ने लाया पर 
उस बिच कोई प्यार नई हा । न 
फी धुराष्ट्र होरें गी आखेया जे भीमसेत आया ऐ। 
धृतराष्ट्र आखन लगा--श्रग्गे आओ । 
पर कृष्ण जी बड़े जानी जान हें। उनें भीमसेन गी बल्लें गे 
वक्खी कोता । 
ते इक लोहें दा वुत्त श्रन्ने राजा दे सामने कीता। उनें गी 
पता हा जे धृतराष्ट्र दे मनै इच बेहद रोह ऐ। धूतराष्ट्‌ ने उसी 
गले कन्ने लाया ते. उसी ख्याल श्राया जे इऐ व्यबित ऐ जिस ओदे 
सारे पुत्तर इक इक करिऐ मारी ओड़े न उनें गी इन्नी चप्प चढ़ी 
जे उनें उसी घोटेया ते श्रो लोहे दा बुत्त कड़ कड़ करी त्रुढ़ी गेया । 
धृतराष्ट्‌ आखन लगा-मेरा रोह मिगी धोखा दई गेया ऐ। 
भीमसेन मेरे कशा मरोई गेया। 
कृष्ण होर ग्रन्ने राजा गी आखन लगे-मिगी पता हा जे ए 
ल्ल होनी ऐ । में ए दुर्घटना नई होन दित्ती। भीमसेन;नई 

मरोश्ना। . तुसें ओदे थार लोहे दा बुत्त भन्ती मरोड़ेया ऐ जेड़ा में 
तुन्दे अग्गे कीता हा। तुस अपना रोह्‌ ए बृत्त भन्निथै गे शान्त होआ 
समभो । 'भीमसेन जीन्दा ऐ.। 
धृतराष्ट्र गी किश शान्ति होई। उस भीमसैन गी शीर्बाद 
दित्ता । ` पाण्डव उन्दे कोला होइये गान्धारी कोल गये । 
ब्यास होर गान्धारी कोल बैठे दे हे। ऋषि होर श्राखा करदे 
हे-हे रानी ! पाण्डवें कन्ने रोह नई करो। तू पहलें गे उने गी 
आखेया हा--जतां धर्म होग तुआं गै जित होनी ऐ ।. थुआड़े . आखने 
मूजब ऊंआं गै होश्रा ऐ । हुण होई बीती गललें उप्पर सोची सोचिये 
ते रोह पालियै कोई लाभ नई । -हुण तू धीरज ते सवर गै कर | . 
गान्धारी आखन लगी--हे भगवान्‌ मिगी पाण्डवे दे जित्तू दा 
दुःख नई । ए ठीक ऐ जे पुत्तरें दी मौती करी मेरी बुद्धि इच फर्क 
आया । : ए पाण्डव बी मेरे गे पुत्तर न। मिगी पता ऐ जे शकुति 
ते दुशासन नै साढ़े लोकें दी तबाई कराई ऐ। अजुंत ते भीमसेन 
निर्दोष न । श्रभिमात करिये ए जुद्ध होश्रा। ते मेरे पुत्तरे गी 
मनासब सजा थोई । मिगी एदे बारे इच कोई शकंत नई । पर 
इक गल्ल दस्सो। कृष्ण हुन्दी मजूदगी इच दुर्योधन ते भीमसँन 
लड़े। ए गल्ल पक्क ही जे दुर्योधन भीम कोला तगड़ा हा ते भीम 
कोला..कदें नई हा हारदा । भीम ने धुस्नी हेठ गुर्ज मारिए 
दुर्योधन गी मारी ग्रोड़ेया । कृष्ण होर दिखदे गे रे। ए बड़ी गलत 
गल्ल ही। ए गल्ल में माफ नई करी सकदी । । 
भीमसैन सुना करदा हा ओ कोल आया ते आखन लगा-- 
मां जी ! में अपने बचा गित्तै कीता। ए भायें ठीक होश जां गलत 
हुण ते जरना गे पौनाऐ। लड़ाई इच दुर्योधने गी जित्तन नई 
हुन्दा । में अपने श्राप गी बचाने आस्तै जे किश कीता एदे इच कोई 
शक नई. जे ओ गलत हा। दुर्योधन ने युधिष्ठर होरें गी जूझ्रा 
खड़ाया ते छल कपट करिऐ धोखा दित्ता । थुआड़े पृत्तरे साढ़े उप्पर 
किन्ने अत्याचार कीते । उस साढ़ा राज खोई लेता ते जबरदस्ती 
-कब्जा करी लैता। ओ असें गी किश बी देने गी त्यार नई हा । 

तुसें गी पता ऐ दुर्योधने द्रोपदी कन्ने के अत्याचार कीता हा ? 
जिसले उस दर्बारे इच साढ़ी दुर्गति कीती असें उसी उससे बेल्ले 
मारी ओड़े दा हुन्दा तां कुसे असें गी दोस नई हा लाना। पर अस 
युधिष्ठर हुन्दे बचने दे बद्धो रे। असे बड़ी मुइकल जब्त कीता हा । 
ए साढ़ी गैरतू दा बदला हा जेड़ा असें जुद्ध इच चकाया । ते असें 
'गी सन्दोख होआ ऐ। मां जी, हुण तुस असों गी माफ करी ग्रोड़ो । 

गान्धारी प्रान लगी--बेटा मेरे सो पृत्तरें चा तू सारे मारी 
ओड़े । इक गे जीन्दा रौन दिन्दा तां में ते बृद्ध धृतराष्ट्र उस्सौ दे 
स्हारे बाको जिन्दगी गजारी ओड़दे । युधिष्ठर कुत्थें ऐ ? उसी सह्दो । 
ए सुनिये युधिष्ठर होर कम्बन लगे | श्रो हत्थ जोड़िऐ गान्धारी कोल 
आये गान्धारी दियां ग्रक्खीं रमाला कन्ने बज्जी दियां हियां की जे 
उस बी प्रण कोता दा हा जे ओदे पति किश नई दिखदे तां में बी 
किश नई दिवखना । ए तपस्या ओ उमर भर करदी रई । 

गो खन लगे-हे महारानी ! अ्रऊ जालम. युधिष्ठर तुन्दे 
सामने ग्रायां। अरऊं श्राप देन जोग ग्रां । में बड़ा पाप कीता ऐ। 
मिगी श्राप देओ। मिगी न जिन्दगी दी लोड़ ऐ, न राजे दी । ऐ 
आखिये रो भुना लेटी गे ते गान्धारी दे पैर छून लगे। 

गान्धारी ने सू क सुट्टी ते चुप रई। उस अपनी मुण्डी परताई 
लई। उस सोचेया जे बज्जे दे रमाले बिचा बी युधिष्ठर उप्पर 
नजर पई गईतां उस भस्म होई जानां ऐ। फी बी मु' परतान्दे ते 
रमाले दी इक बित्था चा उन्दी नजर युयिष्ठरे दे पेरे उप्पर पई । 
ग्राखदे न पैर जलिये काला स्याह होई गेया । श्रर्जुन गी गान्धारी 
दी शक्ति दा पता हा ओ कृष्ण हुन्दे पिछे जाई छपेया । 

गान्धारी बड़ी धर्मात्मा ते नेक औरत ही । उस अपने रोहै गी 
काबू कीता। पाण्डवे गी शीर्वाद दित्ता ते कुन्ती कोल भेजेया । 

गान्धारी द्रोपदी गी जेड़ी सारे पुत्तर मरी जाने करी रोआ 
करदी ही आखन लगी-धीऐ ! रो नई । लुगी ते मिंगी कुन 
दलासा दई सकदा ऐ ? ए मेरागै दोष हा जे सारा बंस नष्ट 
होई गेया ऐ। | ७) 

पाण्डवें मोए दे जोधा लोकें गी तिलांजलि दित्ती ते गंगा जी 
दे कण्डे इक म्हीना ठहरे । 

इक दिन नारद मुनि होर युधिष्ठर हुन्दे कोल टुरी आये। ते 
पुच्छन लगे-बेटा कृष्ण जी दी सहायता कन्ने ते अजुन दी बीरता कन्ने 
ते श्रपने धमें दे बलै कन्ने तू' जित्ती गेया ते सारी धरती उप्पर 
थुआड़ा इक छत्तर राज ऐ। हुण ते तू खुश एं ? 

युधिष्ठर होरें जबाब दित्ता:--हे महषि ! ए ठीक ऐ जे मिगी 
राज थोई गेया ऐ। पर मेरे रिइतादार सारे मरोई गे न । साढ़े 
प्यारे पुत्तर मरी गे। ए जीन मिगी बड़ी भारी हार सेई हुन्दी ऐ । 
नारद जी ! असें अपने श्राऊ गी बी शत्रु समझेया ते उसी मारी 
ओड़ेया। शओ कर्ण जेड़ा भ्रपने बचने उप्पर चट्टान आङू पक्का 
रौन्दा हा.ते जेदी बीरता गी दिक्खिये दुनिया चगत हुन्दी ही । 
अपने भ्राऊ गी मारने दा महापाप बी जादात प्रापत करने दा गे 

नतीजा हा। उस जेड़ा बचन साढ़ी माऊ गी दित्ता हा जे अऊ 
बाकी पाण्डवें गी नई मारङ पुरा नभाया। अऊ बड़ा पापीश्रां । 
बडा नीच आं जिस अपने श्राऊ गी मारी ओड़ेया | रोदा ध्यान 
गरौग्दे ये मने गी बड़ा किश हुन्दा ऐ। कर्ण दे पेर साढ़ी माऊ दे पेरे 
कन्ने बड़े मिलदे हे । दर्बारे इच जिसलै एडा अत्याचार होआ 
तां मिगी गुस्सा चढ़ेया । पर जिसले में कर्ण दे पैर दिक्खे जेड़े माता 
कुन्ती दे पेर आङू हे मेरा रोह ढली गेया। मिगी ओ गल्ल चेत्ते 
ओऔन्दी ऐ ते मेरी बेदन बधदी ऐ। ए आखिये युधिष्ठर होर सूक 
सुटुन लगे। नारद होरें कर्ण दे बारे इच सब किस सनाया ते श्रापें 
दी कथा बी सनाई जे उसी कियां श्राप लगे है । 


इक बारी कर्ण दिक्खेया जे अजु न धनश बिद्या इच श्रोदे कोला 
अग्गे ए ओ द्रोणाचार्य कोले गेया ते श्राखन लगा मिगी ब्रह्म 
अस्तर चलाना सखाओ । द्रोणाचायं होरं जबाब देई ओड़ेया । 
आखन लगे--ए तुगी नई सखाना, ए कोई निष्कलंक ब्राह्मण जां ग्रो 
क्षत्रिय जिसने तपस्या कन्ने अपना श्राप शुद्ध करी लेता दा होऐ, 
'सिक्ली सकदा ऐ । फी कर्ण महेन्द्र पर्वते उप्पर गेया । उस 
परशुराम होरें गी धोखा दित्ता ते आखेया जे अऊ ब्राह्मण श्रां ते 
उन्दा शगिद बनी गेया । उन्दे कशा उस धनुश बिद्या सिक्खी ते 
होर ग्रस्तर चलाने सिक्खे। 
इक दिन कर्ण परशुराम जो दे आश्रम कोल ग्रभ्यास करं 
करदा हा जे श्रोदे तीर कन्ने इक ब्राह्मणै दी गौ मरी गई । गल्ल 
“जानिये नई ही होई पर ब्राह्मणै गी रोह चढ़ेया ते उस कर्ण गी श्राप 
दित्ता लड़ाई इच थुग्राड़े रथै दा पहिया धरती इच खुब्बी जाग ते तूं 
बी इससे गवै आङ्‌ बेकसुर गे मरोई जागा । ० 
. परशुराम होर कर्ण गी बड़ा चान्दे हे । उनें सारी घनुश बिद्या 
उसी सखाई । उने उसी ब्रह्म भ्रस्तर चलाना ते परताना बी सखाई 
ओड़ेया । इक दिन उनें'गी पता लग्गी गेया जे उन्दा शगिद ब्राह्मण 
नई. ।. 'ए गल्ल इयां होई इक दिन गुरु होर कर्णे दी गोदी इच. सिर 

रखिये.सुत्ते दे हे जे इक कीड़ा बड़ जोरै कन्ने श्रोद पट्टं गी. पुड़ेया । 
कर्ण पीड़ जरी गेयं ते हिल्लेया नई जे गुरु हुन्दी नीन्दर नई खुलली 
जा। गर्म खून पट्टे थमां वगन लगा ते परशुराम हुन्दी जाग खुलली 
गई.। जिसले उनें ए दिकखेया तां उने गी बड़ा रोह चढ़ेया । 


तू क्षत्रिय एं। नई ते बिना हिल्ले' इन्नी पीड़ नई जरी 
सक्दा । सच्चोसच दस | तू ब्राह्मण नई । तू अपने गुरु गी 
धोखा दित्ता ऐ। मूख ! जिसले थुश्राड़ा अन्त'समां औग तां थुश्राड़े 
अस्तर शस्तर कम्म नई करङन तें जे किश तु धोखा देइये सिक्खेया 
ऐं सब किश भुलली जाग । ' 


कर्ण दान देने इच बड़ा दलेर हा । - इक दिन देवराज इन्द्र 
जेड़ा अजु न दा पिता ऐ ब्राह्मण -बनियै कर्ण कोल आयां ते. ओदे 
सुन्ने दे कुण्डल ते कवच जिन्दे समेत ओ जम्मेया. हा मंगिऐ लेई गेया । 
कर्ण नै ओ तुग्रारिऐ देई दित्ते। अदू दी श्रोदी ताकत घटी गई । 
कर्णः दा माऊ गी वचन जे अर्जुन गी छोड़िये दूए पाण्डवे गी नई 
मारङ, परशुराम हुन्दा श्राप. जिस ब्राह्मण दी गौ मारी ओड़ी ही 
ओदा रोह, सारथि शल्य दा हर समै उसी निन्दना ते हर बेल्ले उसी 
कमजोर श्राखना, ते कृष्ण हुन्दियां चालां इनें सारियें गल्लें रलिये 
कर्ण गी मारी ओड़ेया। तू ग्रफसोसत नई कर जे शड़ा तू गे कर्ण 
गी मारेया ऐ । 

नारद हुन्दे उपदेश थमां युधिष्ठर गी तसल्ली नई होई । 
कुन्ती आखन लगी--कर्ण दी मृत्यु आस्तै तू की अपने आप गी 
दोषी समझनां ए? ओदे पिता-भगवात सूर्ज ने आपू उसी 
समझाया हा जे दुष्ट दुर्योधनै दा साथ छोड़ी दे ते युधिष्ठर कन्ने 
मिली जा। में बी बड़ा जोर लाया पर उस साढी गल्ल नई सुनी । 
ग्रो अपनी मृत्यु दा कारण आपू' बनेथा । युधिष्ठर होर आखन 
लगे--माता। तू श्रोदे जन्म दा ए भेत छपैलिये ग्रसे गी धोखा 
दित्ता। तू इस पापे दा कारण एं । अगो जनातियां कोई भेतः 
छपेली नई सकङन । 

इयां युधिष्ठर होरे सारी इस्त्री जाति गी श्राप दित्ता । उनें 
गी अपने भ्राऊ गी मारने दा बड़ा सल्ल हा । ए सधारण धारणा 
जे इस्त्रिये गी गल्ल नई पचदी, ए कहानी इससे धारणा गी स्पष्ट 
करदी ऐ। दुनियां दारी इच भेत गुज्जा रखना लाभकारी हुन्दा ऐ 
पर इखलाको हृष्टि कन्ने ए कोई बड़ा गुण नई । इस्त्रियें गी इस 
त्रुटी कशा शर्मसार होने दी लोड़ नई । कुन्ती आली कथा दी 
बरास्त भायें चलदी बी गन्दी होऐ उने गी श्रफसोस करने दी 
लोड़ नई । 

इस्त्रयें दा सुभा बड़ा प्रेम भरोचा हुन्दा ऐ ते श्रो हमेशां 
खुल्ले मने गल्ल करदियां न । किश इस्त्रियां भेत खूब रक्खी 
सकदियां न ते कई मर्द बी ए भेत नई रक्खी सकदे। ए ते शिक्षा 
ते पेशे दी गल्ल हुन्दी ऐ ए आखनां जे इस्त्री जां मर्दे इच ए खास 
गुण हुन्दे न गल्ती ऐ। 

युधिष्ठर गी दम-दलासा 


युधिष्ठर हुन्दी मानसिक बेदना दिनों दिन बधदी जन्दी ही । 
जिन्नां उने गी अपने मोए दे रिइतेदारें दा बचार ऑन्दा हा ओ मते 
दुखी हुन्दे हे । 

उनें गी बड़ा प्राहचित होई गेया हा। उने सन्यास लेने दा 
इरादा करी लैत्ता। उने बने इच जाइये तपस्या करिऐ पापे दा 
प्राहचित करने दा बचार पकक्रा करी लेता । 

उनें अपने भ्रायें गी आखेया--मिगी राजा बनने जां दुनिया- 
दारी दे मोऐ इच कोई खुशी नई । तुस राज करो ते मिगी बन 
जाने दी छुट्टी देशो । 

अजु न ञ्राखन लगा--पारिवारिक जीवन बड़ा महान हुन्दा 
ऐ। सन्यास लेते बगैर गे घरस्त जीवने इच आदमी बड़ा क्रिश 
करी सकदा ऐ। भीम बी घरेलू जिन्दगी दे हक्क इच बोलेया पर 
किश तेज तरार होइये । 


तुस ते उस मूर्खे आडू गल्लाँ करदे रो जिस शास्त्र ते मते पढ़े 

दे होन पर समभ कुस दी नई शाई दी होऐ । सन्यास क्षत्रिय दा 
धर्म नई ऐ। गोदा फर्ज ऐ जे हर वेल्लै तयार रइये डटिये कम्म 
करै ते फर्ज नभा । कम्मकाज छोड़ियें बने इच जाई रोता क्षत्रिय 
दा कम्म नई । 

नकुल बी आखन लगा जे युधिष्ठर हुन्दा सन्यास लैने दा 
प्रस्ताव टीक नई । कर्तव्य नभाना गे उचित गल्ल ऐ । सन्यास 
धर्म दे रस्तै इच बड़ी कठनाइयां न । 

सहदेव ने बी इऐ आखेया ते प्रार्थना कीती- नुस्सँ साढ़े पिता, 
माता, गुरु ते आ श्रो । असें गी छोड़िये नई जाञ्रो । साढ़े 
कन्ने गे रवो । 

द्रोपदी बी आखन लगी--असें दुर्योधने गी मारेया ओदे 
साथियें गी मारेया। एठीक गै कीता ऐ । .अस की पह्ताचे ? 
राजा दे कतंव्यें इच उचित दण्ड देना बी ते कर्तव्य ऐ । ए कोई 
नई छोड़ी सकदा | राजा दे कर्तव्यें इचःए जरूरी कर्तव्य ऐ.। तुसें 
दुष्ट कम्मं करने आलें.गी .उचित दण्ड दित्ता ऐ। _ तुसें गी अफसोस 
करने दा कोई कारण नई । तुन्दा कर्तव्य ऐ जे धर्म. दे अनुसार 
राजे दां प्रबन्ध करो ते धरती उप्परं शासन करो-।'` पच्छोताना 
बन्द'करो। . | > 

` ब्यास होरें बी युधिष्ठर गी बड़ा लम्मा उपदेश दित्ता ते 

समभाया जे उन्दा कतंव्य के ऐ। होई दियां मसालां दस्सियां ते 
प्राखेया जे हस्तनापुर जाग्रो ते राजकांज सम्हालो । 

_ हस्तनापुर जाइये युधिष्ठर होरें गी राज गद्दी उप्पर ब्हालेया। 
राजकाज सम्हालने कशा पहले युधिष्ठर होर उत्थें गे जित्थें 'तीरें दी 
दी सेजा उप्पर भीष्म पितामह पे दे हे ते मृत्यु गी बल्गा करदे हे । 
उन्दे कोला शीर्वाद लेया ते धर्म दी शिक्षा लेई । 
भीष्म जी दी युधिष्ठर गी धर्म शिक्षा महाभारते दा शान्ति 
पब ऐ । ही कक इक ५ ह 

. जिसले भीष्म जी दा धर्म उपदेश मुक्का उन्दी आत्मा सुर्ग 
टुरी गई। युधिष्ठर होर गंगा जी दे कण्डे गे ते उत्थें जाइये /तपंण 

कीता। जे उन्दी ग्रात्मा गी शान्ति थोऐ । जिसले सराध तर्पण 
करी बेठे तां गंगा जी दे कण्डे खड़ोइये सोचन लगे । उनेंगी सारियां 
दुखदाई घटनां चेत्ते आइयां, ते मने उप्पर इन्ना दबा पेया जे बेहोश 
होइयै भुना डिग्गी पे। जियां कुसै शकारी ने हाथी गी मारिय सुट्टी 
ग्रोड़ेया होऐ । भीमसैन अपने श्राऊ कोल गेया, चिक्कन दबाॉन 
लगा ते मिट्टियां २ गल्लां करन लगा। धृतराष्ट्र होर बी आये ते 
युधिष्ठर गी आखन लगे-तुसों गी इयां दुखी नई होना चाही दा । 
अपने भ्रायें ते मित्तरें दी सहायता कन्ने राजकाज सम्हालो । हुण ते 
तुन्दा फर्ज जे राजँ दे कम्म नभाओ । दुख मनाने गित्ते में ते 
गांधारी काफी आं। ए साढ़े हिस्से रौन देओ । तुसें जुद्ध भूमि 
इच धमे अनुसार बिजय प्रापत कीती । उस बिजय कन्ने किश 
कतव्य बी ते ऐन। उनें गी नभाओ”। में ते मूखें हा जे बिदुर 
हुन्दिएं गल्लें उप्पर नई चलेया। ते बड़ी भारी गल्ती कीती । में 
दुर्योधन दे आखे गी मन्तरया ते ग्रपने ्ापगी धोखा दित्ता । जियां 
सुखने इच सुनना लब्बँ ते नीन्दर खुलदे गै लोप होई जा इयां गे सारी 
शान खत्म होई गई । | 

मेरे सौ दे सौ पत्तर पता नई कुत्थें गे उठी। पर हुण तेतू 
गै मेरा पृतर एं। तू दुखी नई हो । 

भीष्म पितामह गी तिलाञ्जलि दई चुके तां ब्यास होरें 
बृहस्पति हुन्दे जीवन दी इक घटना सनाई । 

सारे कशा स्याने मनुक्ख बी कदें कदें ईर्ष्या दे बस्स होई जन्दे 
त्त। बृहस्पति होर देवते दे गुरु हे, ते सारे ज्ञान भण्डार दे मालक 
है । औओ सारे वेद पढ़े दे हे ते सारे ज्ञान विज्ञान उने गी औन्दे हे । 
फो बी इक बारी ग्रो इस नीच भावना हेठ आई गे ते उनें गी 
शमिन्दा होना पेया | 


बृहस्पति हुन्दा लौका श्रा सम्बत बड़ा विद्वान ते भला 
“लोक हा । इस करी वृहस्पति होर ओदे कन्ने ईर्ष्या करदे हे । 
इस दुनियां इच लोक दु:ख करन लगदे न इस करी जे दूए चंगे की 
न। ओ आपू चंगे नई हुन्दे इस करी दूएं दा चंगा होना उने गी 

` नई सखान्दा.। श्रो इयां गे इंष्यालू होई जन्दे न । 
ए बड़ी बचित्तर गलन ऐ लोके गी दूएं दे गुण बी बर्दाइत नई 
ुन्दै । बृहस्पति होर सम्बतं गी बड़ा परेशान करन लगे। जिसलै 

सम्बर्त कोला नई ग जरोआ तां बचारा पागल जन होई गेया ते 
दर बदर होन लगा। ते इयां अपने श्राऊ दे रोहे कोला बचने दा 
जतन करन लगा । 
इक्षवाकु कुले दे सम्राट मरुत नै बड़ी तपस्या कीती ते शिवें 
कछा वरदान लेया। हिमालय पर्बतै इच सुन्ने दी कान थोई । इस 
धने कन्ने उस बज्डा जग्ग करने दा बचार कीता । सम्राट मरुत ने 
बृहस्पति गी प्रार्थना कीती जे जग्ग कराओ। 
बृहस्पति होर डरन लगे जे ए जग्ग कराया तां उस देवते कशा 
अग्गें होई जाना ऐ। ते देवते उन्दे चेले होए। उस सम्राट दी 
प्रार्थना नई मन्ती। सम्राट ने बड़ी बेनती कोती । 
सम्राट मरुत फी सम्बत कोल गेया ते प्रार्थना क्रीती जे जग्ग 
कराञ्रो । पहले ते सम्बतं ने जबाब दई ओड़ेया। कुण ए पदवी 
लइएऐ मुसीबत स्हेड़। पर फी मन्ती गेया। 
बृहस्पति होर भ्राऊ कन्ने ईर्ष्या करन लगे । 
सम्बर्तं मेरा. शत्रु ऐ। . ओ “मरुत दा जर्ग करान लगा ऐ। 
न में के करड ? बृहस्पति होर इयां सोचन लगे ते सोची सोची 
सेहत खराब करी लई । उन्दा स्वास्थ्य गिरी गेया ते रंग पीला 
पई गेया । 
दिनों दिन उन्दी हालत खराब हुन्दी गई। इन्द्र होरें बी 
दि्रलेया गल्ल के ऐ ? देवराज इन्द्र देवते दे गुरु हुन्दे कोल पुज्जे ते 
प्रणाम करिए पुच्छन लगे--महाराज ! तुस की बमार श्रो ? तुस 
की लिस्से हुन्दे जा करदे ग्रो ? तुसें गी नीन्दर ते ठीक औन्दी ऐ ? 
तुन्दे सेवक कम्म ते ठीक करदे न ? ग्रो तुन्दी इच्छा मताबक कम्म 
ते करदे न? दस्सने उप्पर गे ते नई पान्दे ? देवते ते तुन्दा मनासब 
मान करदे न ? उनें कोई मात दस्सने इच ते कमी नई कीती ? 
'इन्द्र होर जिसलै इयां काह ले होए दे पुच्छन लगे तां बृहस्पति 
होर. बोले--देवराज ! श्रऊ रेल बिस्तरे उप्पर सौन्नां। ते ठीक 
समें उप्पर सौन्तां । सेवक वी पूरी श्रद्धा कन्ते सेवा करदे न । 
देवतें पासेया सेवा ते श्रद्धा दी कोई कमी नई । उच्दे कशा भ्रग्गे 

नई बोलन होआ। चुप गे होईगे। उन्दी भावना किश मती गे 
नीन्दी होई गई ही । 

इन्द्र होर बड़े प्यार कन्ने पुच्छन लगे--तुसें गी के दुः ख ए! 
तुस लिस्से को होई गे श्रो ? खून गे नई रेआ ? तुन्दे मने गी 
कष्ट के ऐ ? § 

बृहस्पति होरे इन्द्र गी सनाया-सम्वर्त इक़ बड़ा जग्ग करान 
लगा ऐ । उससे करी मिगी कष्ट होग्रा करदा ऐ। ते श्रऊ कमजोर 
ते लिस्सा होआ करनां। मेरे कशा ए बर्दाइत नई हुन्दा । 

इन्द्र बड़े हरान होए । आखन लगें-हे विद्वान ब्राह्मण | 
इच्छा मातर करने कन्ने हर इक चीज थुग्राड़ी होई सकदी ऐ । 
तुस विद्वान ते पढ़े लिखे श्रो। देवते दे तुस गुरु ते उ्दे सलाहकार 
श्रो ।. सम्बते तुसें गी के हानि पजाई सकदा ऐ ? ओद कारण तुसें 
गी कोई घाटा नई होई सकदा। शड़ी ईर्ष्या करी तुस ए बमारी 
कैत स्हेड़ी बैठे ओ ? 

ए बी खूब मजेदार ऐं जे इन्द्र अपनियां गल्लां भुल्लियै ते दूए 
गी सदाचार दा उपदेश देन लगा । बृहस्पति होरें उसी चेत्ता नुश्राया 
जे थुआड़े शत्रु दी शक्ति बै तां तुगी खुशी होग ? जे तुस मेरी 
जगह होवो तां कियां सोचो ? अऊ प्रार्थया करनां जे मिगी सम्बर्त 
कशा बचाश्रो । इस सम्बर्त गी जियां होई सकदा ऐ बेज्जित 
कराओ | 
' ` इन्द्र ने अग्नि गी सद्देया ते आखेया--“जाओ ते जिआं होई 
सकदा ऐ मरुत दा जग्ग बन्द कराओ |” 

अग्नि देव मन्नी गे ते ए कम्म करन चले । जिस रस्ते अग्नि 
होर लंघदे गे बूटे ते वेलां सड़दियां गयां । ते धरती उन्दी गर्जनां 
थमां कम्बन लगी । झो अपनी दिब्ब शकला इच भरुत द सामने 
खड़ोई गे । 

' राजा अग्नि देव गी साख्यात्‌ सामने दिक्खिये बड़ा प्रसन्नः 
होग्रा । उस सेवके गी आखेया अग्नि देव दा पुरा सत्कार करो । 
"इने गी आसन देओ। इन्दे चरण पारो । इनें गी नवेद ` 

भेटा करो ।. सारियां गल्लां होई गइयां । 

अग्नि देव ने दस्सेया जे ग्रो की गाये न । इसम्बर्त गी छोडी 
गीड़ो | जे तुसें गी पुरोहते दी लोड़ ऐ तां अऊ बहस्पति होरें गी 
लई ग्रौन्नां । 
सम्बत ने सुनेयां तां उस बड़ा रोह चढ़ेया । इक ब्रह्मचारी 
दे रोहै.दा बड़ा श्रसर हा।. ग्रो बड़ी तपस्या करदे हे ते नियमे दा 
पालन करदे. है । उनें अग्नि देव गी ग्रालेया--ए बकवास बन्द 
करो । नई ते में अपने रोहै कन्ने तुगी भस्म करी ओड़ढ | . 

श्ररिन -सारी चीजे गी जलान्दी ऐ। पर ब्रह्मचर्य अग्नि गी 

। जलाई संकदा ए 

सम्बर्त दा रोह दिक्खियै अग्नि देव पेत्तरे आङ्‌ कम्वन लगे । 
झटपट परतोई गे .। उने इन्द्र गी जाइये सब किश सनाई दित्ता । 

इन्द्र गी विशवास नई होआ। 

“परिनि देव ! तुस दुनियां दी सारी चीजें गी जंलान्दे ग्रो | 
तुसे गी कोई कियां जलाई सकदा ऐ ? सम्बत दियें लाल अक्खियें 
कोला तुन्दे डरने दी के गल्ल होई ? ” 

“हे देव राज ! ए गल्ल नई । ब्रह्माशक्ति ते ब्रह्माचर्य दी 
शक्ति दा तुसें गी पता गे। श्रग्नि देव ने इन्द्र होरें गी दस्सेया जे 
इन्द्र ने ब्रह्मशक्ति आलें कोला कियां कष्ट भोगेया हा। उन्दे रोहै 
थ॒मां कियां मसीबत पाई ही । 

इन्द्र देव होरे बहस नई कीती ते इक गन्धर्वं गी सहया ते 
आखेया--श्रग्नि देव ते सफल नई होए। तू दूत बनिऐ जा ते मरुत 
गी आख जे सम्बते गी कट्टी लान । मरुत गी आख जे तू इयां नई 
करगा तां तुगी मेरा रोह बर्दाश्त करना पौग ते अऊ तुगी नष्ट 
करी ओड़ड । 

गन्धव राजा मरुत कोल गेया ते इन्द्र दा स्नेश्रा ते चेतावनी 
दोऐ दई दित्ते । 

राजा नई मन्तेया । “में इक विश्वास पात्तर ब्राह्मण गी 
त्यागने दा पाप नई करी सकदा । सम्बर्त गी नई छोड़ी सक्दा ।” 

गन्धर्व अखन लगा--पर जिसले इन्द्र ने बज्जर मारेया, तां 
कियां बचगे ओ ? 

जिसलै ओ ए ग्रालै करदा हा उस्से बेल्लै बदल गर्जन लगे ते 
सब समभन लगे जे बज्जर हुण पेया जे हुण पेया ते सब डरे कन्ने 
कम्बन लगे । 

राजा डरेया ते सम्बत गी ग्रान लगा--मिगी बचाओ । 

सम्बतं ने आखेया--राजा डर नई । उस अपनी तपस्या 
दा बल दस्सेया । इन्द्र जेड़ा लड़न आया हा उसी सन्धि उप्पर 
मजबूर करी दित्ता। उसी जग्गै इच बौने उप्पर ते जग्गे दा देवता 
बनने उप्पर मजबूर करी दित्ता । इन्द्र ने जग्गै दियां औहितयां 
साख्यात्‌ होइये लैत्तियां ते फी सुगे गी गेया । 

बृहस्पति हुन्दी ईर्ष्या आली गल्ल भलेयां फेल होई गई । 
ब्रह्मचर्यं दी जीत होई । ईर्ष्या बड़ा घातक पाप ऐ। ए बमारी 
सारी दुनियां इच फँली दी ऐ | ग्रगर बृहस्पति होर जेड़े सरस्वती देवी 
गी हराई सकदे न ईर्ष्या दा शकार होई जन्दे न तां बचारे इस संसारे 
दे मनुकखें दी ते गल्ल गे जान देयो ।. 

जिसले जुद्ध मुका तां कृष्ण होरें पाण्डवे कोला बिदा लेती ते 
द्वारका गे उठी । रस्तै इच उनेंगी उन्दे ब्राह्मण मित्तर उत्तंक होर 
मिले। कृष्ण होर रथा परा उत्तरे ते उनें मित्तर गी प्रणाम कीता । 
उत्तंक होरे बी प्रणाम कीता ते साके रिशतें ते मित्तरे दी खैर खरीयत 
पुच्छन लगे । 

“कृष्ण जी !” तुन्दे श्रा पाण्डव ते कोरव इक दूए गी खूब 
चान्देन न। ओ खूब फला फुल्ला करदे होने न ? 

ए बचारा दुनिया कशा नकेबला रोने आला ब्राह्मण-इसी पता 
गे नई हा जे एडी बड़ी महाभारतै दी जंग होई गेदी ऐ। कृष्ण होर 
ब्राह्मण मित्तरे दे प्रश्‍न करी सुन्न होई गे। किश चिर चुप्प रे समझ 
नई श्रावे के जवाब देयां। फी उनें सारी गल्ल सनाई--“पाण्डवें 
ते कौरवें दी बड़ी भयंकर लड़ाई होई ऐ। में बड़ा जतन कीता ते 
हर तरीका लड़ाया जे लड़ाई नई होऐ ते सन्धि होई जा । पर उनें 

नई सुनेया । - सारे गे लड़ाई इच मरोई गे न । बिधना दे लेख 
कुन मेटी सकदा ऐ ? फी उनें सारा हाल सनाया । 

ए सारा बृत्तान्त सुनिये उत्तंक ऋषि बड़े रोहें होए । रोह 
कन्ने ग्रक्वीं लाल करिऐ बोले-- 

हे कृष्ण जी ! तुस उत्थें खड़ोते रे ते ए सब किछ होई गेया ? 
तुस अपना कर्तव्य नभाने इच फेल होई गे ञ्रो । तुसों जरूर धोखा 
कोता ऐ ते उन्दा सर्वनास कराई ग्रोड़ेया ऐ। हुण मेरा श्राप लैने 
गी त्यार होई जाओ । 

कृष्ण होर मुस्कराये ते आखन लगे--“शान्ति । शान्ति ! 
महाराज शान्ति करो । अपनी तपस्या दा फल रोहै इच ग्रानियै 
नष्ट नई करी श्रोड़ो । 

जे किश में ग्राखना श्रो सुनो ते फी जे तुन्दी इच्छा गओऐ श्राप 
देई ग्रोडेओ । कृष्ण होरें उस क्रोधी ब्राह्मणे गी शान्त कीता 
ते अपना विश्व रूप दस्सेया । 

: में समें समें उप्पर भिन्त २ शरीर धारन करनां । 

इस धरती गी बचाने गित्तै ते धर्म गी बचाने गित्तौ । मिगी 
इस शरीरे दी प्रकृति मूजब गे कम्म करनां पौन्दा ऐ। जिसलै अऊ 
देव रूप इच जम्मना तां देवतें आले कम्म करनां ते जे यक्ष जां राकश 
दा रूप धारण करनां तां उन्दे कम्म गे करनां । जे अऊ मनुक्ख 
जन्म लन्नां जां पशु जन्म लन्नां तां उससे जोनि मतावक कम्म करनां 
में कौरवें गी बड़ा समझाया पर ओ (कौरव ) बड़े मस्ती गे दे हे । 
उने गो ताकत दा नशा होई गेदा हा । उनें मेरी नसीहतै पास 
ध्यान ग नई दित्ता। में उनें गी दबकाने दी कोशश बी कीती 
पर तामी कम्म नई बनेया । में बड़ा रोह कीता । अपना विश्व 
रूप बी दस्सेया ग्रोदा बी कक्ख असर नई होआ | ओर अपनी गल्ती 
उप्पर ग डटे रे । उनें जंग कीती ते नष्ट होई गे । हे ब्राह्मण 
श्रष्ठ। तुस को नराज हुन्दे ओ!” 

जिसले कृष्ण होरे समझाया--तां उत्तंक होरं गी शान्ति 
होई। कृष्ण जी गी बी खुशी होई । 

कृषण जी आखन लगे-में तुसें गी बर देना चाद्नां । के मंगदे ओ? 
उत्तंक होर आखन लगे--तुन्दे दशन करी ले। तुन्दा बिश्व 
रूप दिकखी लेया | हुण कोई व्र लने दी इच्छा नई । 


पर कृष्ण होर जोर पान लगे । ओ बचारा रेगिस्तान. ते 
बियावान इच फिरने आला ब्राह्माण श्राबन  लगा--महाराज ! तुसे 
जरूर गे बर देना ऐ तां ए देई ओड़ो जे जिसलै मिगो त्रेह लग्ग 
उसले मिगी पानी थोई जा । मिगी इएऐ बर देश्रो । कृष्णजी 
मुस्कराये। बस ? इऐ बर सेई।' ए ग्राखिये ओ श्रगों टुरी पे । 

इक दिन उत्तंक होरें गी बड़ी त्रेह लग्गी । रेगिस्तानइच 
कुतै पानी नई लब्बा । उनें गी जेड़ा बर थोभ्रा .हा चेत्ते आया । 
जिसन्नै उनें सोचेया उससे बेल्लै इक निषाद श्राई गेया । उस बड़े गन्दे 
टल्ले लाये दे हे। पंज कुत्ते ओदे कन्ने हे ते मूण्डे पर उस चमड़े दी 
महक चुक्की दी ही । निषाद दन्द खलारन लगा ते आखन लगा 
तुस तर्याहे दे लबदे ओ। ए लौ पानी पी लौ । उस गन्दे प्याले 
कन्ने ब्राह्मण गी पानी पीने गी आलेया। ब्राह्मण गी निषाद, ग्रोदे 
कुत्ते, पाती श्राली मश्क दिक्खित्रे बड़ी कक आई ते आखन 
लगा-मिगी पानी दी लोड़ नई । तेरा धन्तबाद ऐ । 

ए आखदे उसी कृष्ण हुन्दा खाल आया ते मने इच उनें गी 
गालियां देन लगा । ईऐ बर दित्ता हा ? 


बचारे शूदर निषाद नै परती परतिए आखेया-त्रह्‌ शान्त 
करी लौ । पर जिन्ना ओ जोर लाग्दा गेया ब्राह्मण उन्ताँ गे पानी 
पीने थमां इनकार करदा गेया। ओ निषाद ते श्रोदे कूरो छपन 
होई गे । 

उनें गी इयां छपन हुन्दे दिक्लिये निषाद सोचन लगा--ए, 
कूण हा ? ए श्रसली निषाद नई होई सकदा। ए मेरी परीक्षा ही । 
में बुरी तरां फेल होआं। बड़ी गलती कीती ऐ । मेरी फिलास्फी 
ने बी साथ नई दित्ता। में निषाद दा दित्ता पानी नई लेया । 
अपने आप गी मूर्ख सिद्ध कीता । 


CC-0. In Public Domain. An eGangotri Initiative 


महाभारत ४८२ 


उत्तंक गी बड़ा पच्छोता होआ । भट गे कृष्णजी शंख 
चक्कर लेइएऐ प्रगट होए । 

हे भगवान्‌ ! तुसें मेरी कठन परीक्षा लेई । तुसों मेरी नेई 
परीक्षा की लेई ? तुसों इक शूदर कशा इक ब्राह्मणे गी गन्दा पानी 
की पलान लाया हा ? ए कोई किरपा ऐ ? उत्तंक ऋषि ने रोहै 
कन्ने पुच्छेया । 

कृष्ण होर मुस्कराये ते ्राखन लगे जिसले तू मेरे बर गी 
चेत्ते कीता तां थुआड़ी खातर में इन्द्र गी ्राखेया जे तुगी अमृत पानी 
रूप इच पला । 

इन्द्र आाखन लगा--ग्रऊं मनुक्खें गी अमृत नई प्लान्दा । एदे 
कन्ने ते श्रो अमर होई जाग। होर जे किश ग्राखो करी दिल्नां । में 
उसी मजबूर कोता ते ओ मन्नी गेया जे तुगी श्रमृत पानी रूप इच 
पल्या । पर ओ आखन लगा में चण्डाल रूप धारिय ग्रमृत पल्याङ । 
ग्रऊ दिक्खङ जे तुगी ज्ञान ऐ जां नई । तू चण्डाल कोला पानी पीन्नां 
जा नई । में ओदी शर्ते मन्नी लेती । में समभेया जे तुसों ज्ञान 
प्रापत करी लेता दा ऐ ते बाहरलिएं गल्लें थमां उप्पर होई गेदे श्रो । 
पर तुसों ए के कीता ? मिगी इन्द्र कशा हराई ग्रोड़ेया जे ?” 
` उत्तंक ने अपनी गल्ती समझी ते बड़ा भलखोआ | 

कुरुक्षेत्र दे जुद्ध पिच्छों युधिष्ठर होरें श्रश्चमेध जग्ग कीता । 
इस जग्गै उप्पर सारे राजें गी साहे भेजे ते उनें ग्राइये जग्गे दी सोभा 
वधाई । बड़ी धूमधाम रई । ब्राह्मणे गी, दीन-दलिद्रे गी जड़े 
देसे दे सारें पासेया किट्ठें होइयै उत्ये पुज्जे खूब दात दक्खना थोई। 
शास्तरें दी बिधि मताबक जग्ग सम्पूर्ण होग्ना ते सारे बाह बाह्‌ 
करन लगे । 

पता नई कुत्थुग्रां इक न्योला चान चक्क गे आया सारे 
ब्राह्मणें ते अभ्यागतें दरम्यान जाइये भुजा बिल्न लगा ते फी उस 
मनुक्खें आडू इक गड़ाका सुट्टया । ग्राखो सारें गी फटकार पा 
करदा होऐ। ब्राह्मण हरान होए, इऐ नेई गल्ल कदें नई होई । ओ 
सोचन लगे ए कोई शै ते तई जां कोई भूत पिशाच ते नई जेड़ा 
जग्गे इच बिघ्त पान आई गेया ऐ। 

न्योले दा शरीर इक बक्खी दा सुन्ते दा हा । ए ओपरा जीव 
सारे पासौ दिक्खन लगा ते देसौ दे सारे हिस्सों दा किट्टं होए दे 

ब्राह्मण ते राजे गी आखन लगा--'हे पण्डतो ते राजा लोको ! 
सुनो । तुस सोचदे होगयो जे जग्ग बड़ी शान कन्ने सम्पूर्ण होइ 
गेया ऐ। इक बारी कुरुक्षेत्र इच इक ब्राह्मण सेर भर मक्के दे आटे 
दा दान कीता हा । तुन्दी इस जग्गे दी सारी दान दक्खना उस 
लौके नेए दान कोला बी बड़ी घट्ट ऐ। तुसों गी अपने जग्गे दा बड़ा 
मोन ऐ। एदी शान नई करो । 

सारी सभा इस बचित्तर ते सुनहरी न्योले दी अक्खड़ बाणी 
उप्पर हरान होई । 

सारे ब्राह्मण उस न्योले गी पुच्छन लगे--तू' जग्गे इच कृत्युआं 
ते की आयां एं ? ए जग्गते बड़े जोग्य ते भले लोकें कीता ऐ । 
शास्तरें दियें त्रिधियें मताबक सम्पूर्ण होआ ऐ। जिन्ने बी लोक 
एदे इच शामल होए सारें दा भाग होभ्रा । सारें गी दान दक्खना थोई 
ऐ । सारे प्रसन्न ते तृप्त होईऐ इत्युआं जा करदे न। मन्तरे दे 
उच्चारण इच कोई त्रुटी नई होई । गहत्तियां बी ठीक पझयां न । 
चारै वर्ण प्रसन्न होये न। तू इयां की बोला करना एं ? ए गल्ल 
ते समभा । 

न्योला हस्सेया ते आखन लगा-हे ब्राह्मणों ! में ठीक गे 
ग्राखेया ऐ । में महाराज युधिष्ठर हुन्दी जा तुन्दी बदखोई नई 
करा दा । ए जग्ग जेड़ा तुसों एड्टी शाने कन्ने कीता ऐ ओ उस 
गरीब ब्राह्मण दे दान कोला बड्डा नई । गओ में आपु दिक्खया हा। 
उस दान दे देने करी श्रो ब्राह्मण, ओदी लाड़ी, पुत्तर ते नू ह झट 
सुर्गे गी गे उठीहे। ओ कथा सुनो ए गल्ल मेरी अपनी होई 
बीती दी ए। 

'तुन्दे जुद्धे कोला बड़ा चिर पहले कुरुक्षेत्र इच इक ब्राह्मण 
रोन्दा हा। श्रो खेतरें चा बचे खुचे दे दाने चुतिये दित टोरदा हा । 
श्रोदी लाड़ी, नू ह॒ते पुत्तर इस्से पर गजारा करदे हे । हर रोज दपैहरी 
पिच्छों ओ किट्ट बोन्दे हे ते भोजन करदे हे। जिस दिन उनें गी 
किश नई हा थोन्दा उस दिन उन्दा बतं होई जन्दा हा। ते दू 
दिने 'गी बल्गना पौन्दा हा । जिन्ना थोई जन्दा हा उन्ता खाई 

ल॑न्दे हे ते दूए दिनें श्रास्ते किश साम्बिऐ नई हे रखदे । ग्रो बड़ी 
सख्त 'उन्छवृत्ति' दा पालन करदे हे । उने इऐ बर्त धारे दा हा । 


इयां करदे उनें कई बरे कट्टी ओड़े। इक बारी सोका पेया 
ते सारे पासै काल पई गया | खेती बाड़ी दा कम्म बन्द होई गेया । 
न कोई राह न कोई बाह ते खेतर इच नाजे दे दाने कुत्थों थोन । 
ब्राह्मण ते चुआढ़े टब्बरे गी किन्ने गे फाके लग्गी गे। इयां भुक्खे 
तर्याहे गरमी इच फिरदे फरान्दे उनें गी किश मकके दे दाने थोए । 
उनें दाने गी पीहूता ते उस आटे दे चार बरोबर हिस्से कीते। 
परमात्मा दी प्रार्थता करिए खान गै लगे हे जे इक भुकखा दा ब्राह्मण 
टरी आया। चानचक गे श्रभ्यागत आई गेया। उने उद्रिये उसी 
प्रणाम कीता ते कन्ने गे भोजन करन न्हाली लेया । ओ ब्राह्मण 
ते ओदा सारा टब्बर श्रतिथि गी दिक्खिये बड़े प्रसन्न होए । कुरुक्षेत्र 
दे ब्राह्मणे आ्खेया-हे सर्वोत्तम ब्राह्मण ! अऊ गरीब आदमी ग्रां । 
ए मक्कें दा ग्राटा भ्रसें बड़ी मेहनत करिये ते धमें ग्रनुसार बनाये दा 
ऐ। तुस इसदा भोग लाओ। परमात्मा तुन्दा भला क्रे। ए 
आखियै उस अपने हिस्से दा आटा अतिथि गी दई भ्रोड़ेया । श्रतिथि 
हाबड़े दा पेया ते खाई गेया पर ओदी भुक्ख नई चुकक्री । 

ब्राह्मण दिक्‍्लेया जे ओ ब्राह्मण हज भुक्खा ऐ ते तृप्ति नई 
होई। उसी थौह नई श्राव जे के करां। इन्ने चिरेइच झोदी 
लाडी ग्रान लगी-हे स्वामी ! मेरा हिस्सा बी उस ब्राह्मणे गी 
दई i ओड़ो । जे उसी तृप्ति होई जा तां बड़ी चंगी गल्ल ऐ। ए 
आखियै उस अपना हिस्सा ब्राह्मण गी दई ओड़ेया । 

ब्राह्मण अपनी लाड़ी गी आखन लगा-हे पतिव्रता पत्ति ! 
जंगली जानवर ते पशु पक्खरू.बी अपनी पत्तिएं दा पालन पोषण करदे 


. न। मनुक्ख उच्दे कोला बी गेया गुजरा होई गेया ? मिगी थुग्राड़ी 


गल्ल मनजूर नई । में इस लोके इच जां परलोकं गिते के कमाया 
जे में अपनी पत्नी गी जेड़ी घिरस्ती इच ते जग्गे जपे इच मेरा साथ 
दिन्दी ऐ उसी भुवे मारी श्रोड़ेया ऐ । तू ते शड़ी हड्डियें दा ढांचा 

रई गई एं। सुक्कियें तीला होई गई एं। तुगी भुक्खे मारिये मेरा 
केड़ा पुन्न कोज सफल होना ऐ ? मेरा कुस लोक भला होना ऐ ? 
में थुआड़ा हिस्सा नई दई सकदा | 


ोदी इस्त्री आखन लगी-हे महाराज ! तुस ते सारे शास्तर 
पढ़े दे श्रो। ए गल्ल ठीक नई जे धर्म, र्थ ते दुनियांदारी दे सारे 
कम्मे इच मेरा तुन्दा सांझा हिस्सा ऐ ? मेरा तुन्दा धमें दा नाता ऐ। 
मेरे उप्पर किरपा करो। मेरा हिस्सा लइ लौ ते अतिथि दी लोड़' 
पूरी करो । तुस बी ऊंआं गे भुक्खे ओ जियां में। तुस अपने ते 
मेरे दर्म्यान फर्क की करदे ओ । अ्रऊ बेनती करनी आं मेरी प्रार्थना 
नई सुट्री पाओ । 

ब्राह्मणे गल्ल मन्नी लई । ते लाड़ी दा हिस्सा लइये उस 
ब्राह्मणे गी दई ओड़ेया। उस ब्राह्मण झट लेया ते खाई ओड़ेया । 
पर आदी भुक्ल फी बी नई मुक्की । 

कुरुक्षेत्र दा ब्राह्मण बड़ा परेशान होआ। श्रोदे पृत्तरे ए गल्ल 
दिक्खी तां अग्गें होम्रा ते ग्रान लगा--बापू जी, ए मेरा हिस्सा 
लौ ते ब्राह्मणे गी दई ओड़ो । बचारा हज भी भुकखा सेई हुन्दा 
ऐ। मिगी बी अपना कर्तव्य नभाइये बड़ी खुशी होग । 

बचारा बब्ब बड़ा परेशान होग्रा। ओ आखन लगा--बेटा 


बुड भुक्ख जरी लेन्दे न। नौजवानें दी भुवख डाडी हुन्दी ऐ । मिगी 
थुआड़ी गल्ल मने गी नई लगदी । 


पुत्तर जोर लान लगा-पुत्तरें दा फर्ज हुन्दा ऐ जे बढ़ेपे इच 
अपने बब्बे दी सेवा करन। पुत्तर बब्बे कशा बवख थोड़ा हुन्दा 
ऐ ! सारे आखदे न जे पिता गे पुत्तरे दे रूपे इच पुनजन्म हुन्दा ऐ 
दरश्रसल मेरे हिस्से दा आटा तुन्दा गै । मेरी प्राथना मन्नो ते मेरा 
हिस्सा बी ब्राह्मणे गी देओ । ओदी भुक्ख शान्त करो। 


ब्राह्मण आखन लगा--थुआड़ी महानता ते इन्द्रियें दा संजम 
बड़े फ॒खर दी गल्ल एं। थुआडा भला होऐ। अउ थग्राड़ा हिस्सा 
लई लन्तां। ए आखिये उस पृत्तरे दा हिस्सा लेया ते श्रपने अतिथि 

गी दई ओड़ेया। अतिथि नै त्रीया हिस्सा बी खाई ग्रोड़या पर फी 
बी भुक्खा रेआ | 

बचारा “उन्छ वृत्ति श्राला ब्राह्माण बड़ा घबराया । 

ग्रोदी परेशानी दिविखये ओदी नूह आखन लगी--मेरा 
हिस्सा बी लई लौ ते अतिथि गी तृप्त करो। मेरी गल्ल मन्नो ते 
मेरा कल्याण करो। 


सौहरा बड़ा दुखी होआते। श्राखन लगा--हे नेक धीए, 
तू श्रग्गे गे भुक्खा कन्ने पीली ते लिस्सी फङ होई गेदी एं । तू 
मिगी आखा करनी एं जे में थुभ्राड़ा हिस्सा बी लइ लें ते अतिथि 
गी दइय पुन्न कमां । जे में थुश्राड़ा हिस्सा लइ लें तां थुग्राड़े उप्पर 
बड़ा जुल्म करङ | ग्रऊ तुगी भुका कियां दिखी सकनां ? तुगी 
भुक्खे मरदे कियां दिकखी सकनां ? 

श्रो नई मन्नी । 

नूह ह आखन लगी--पिता जी, तुस मेरे स्वामी दे पिता श्रो। 
मेरे गुरु दे गुरु ओ । मेरे देवता दे देवता ओ। तुस मेरे हिस्से 
ग्राला अन्न बी लई लौ। मेरा शरीर ऐ गे किस गित्ते। स्वामी दी 
सेवा गित्तै गे। मिगी बी नेक कम्म करने इच मदत देश्रो। में 
बेनती करनी ग्रां। मेरे हिस्से दा आटा जरूर लई लो। 

जिसलै नू है इयां जोर पाया-तां ब्राह्मण ने ओदे हिस्से दा 
ग्राटा बी लई लेता ते उसी शीर्वाद दित्ता। परमात्मा तुगी नेकी 
दे ५ 

का ग्रतिथि ने चौथा हिस्सा बी लेया ते हाबड़िये खाई ओड़ेया । 

हुण उसी सन्दोख होश्रा। “थुआनाड़ा अतिथि सत्कार धन्न ऐ। तू 
बड़ी पवित्तर भावना कन्ने ते अपनी पूरी भावना कन्ने सत्कार कीता 
ऐ। थुग्राड़े दान कन्ने भ्रऊ बड़ा प्रसन्न होग्रां । ओ दिक्खो। 
थुआड़े इस ओपरे बलिदान उप्पर देवते फुल्लें दी बरखा करा करदे 
न। ग्रो दिक्खो देवते ते गन्धर्व अपने चिट्ट रथ उप्पर चढ़िये ते 
अपने सेवके कन्ने तुसें गी ते थुश्राड़े ठब्बरे गी लैने गित्तौ आवा करदे 
न। ओतुसें गी उबड़े लोकें इच लई जाङन । 

थुआ्नाड़े दान कन्ने तुगी सुर्ग थोआ ऐ। शथुओआड़े पुरखे बी 
सुर्ग जाङन उठी। भुक्ख मनुक्खें दी श्रकल मारी श्रोड़दी ऐ। ओ 
उनेंगी धर्म दे रस्ते थमां डगाई ग्रोड़दी ऐ। ओ उनेंगी पाप करने 
गी सुआकदी दी। बड़े बड़े धर्मात्मा बी जिसलै भुक्ल सतान्दी ऐ 
तां अपना धीरज छोड़ी ग्रोड़दे न । पर तू भुक्खे रईए बी अपनी पत्नी 
ते पृत्तरे दा मोह बी परें रक्खेया ते धर्म गी मानता दित्ती। इस 
अतिथि सत्कार श्रग्गे बड़े बड़े राजसू जग्ग ते ग्रश्‍वमेध जग्ग फिक्के 
पई जाइन । ओ दिक्खो रथ तुन्दे गिरौ बल्गा करदा ऐ। चढ़ो 
ते ठब्बरे समेत जाश्रो । ए ग्राखेया ते ओ अतिथि छपन होई 
गेया । 
कुरुक्षेत्र दे ब्राह्मणे दी जेड़ा दाने चुनिये गजारा करदा हा 
ए कत्थ सनाइये न्योला आखन लगा--अ्रऊ कोल गे हा। मिगी 
ब्राह्मणे दे आटे दी सगन्धी आई। मेरा सिर सुन्नै दा. होई गेया 
फी अऊ उसे थार गेया जित्थें ओ ग्राटा खिल्लरे दा हा । अऊ 
`उत्थे बिलेया मेरी इक बक्खी सुन्ने दी होई गई | ग्रऊ दुई बक़्खी 
पासे बिलन नगा पर ग्राटा गै नई हा रेदा । ए पासा इयां गै रेआ । 
मेरी बड़ी मरजी ऐ जे अऊं सारा गे सुन्ने दा होई जां। अ्रऊ जित्थे 
लोक जग्ग करदे न, तपस्या करदे न, उत्थे जननां । मिगी पता 
लग्गा जे संसार इच प्रसिद्ध ते मन्ने प्रमन्ने दे युधिष्ठर महाराज जग्ग 
करा करदे न। में सोचेया ऐ जग्ग बड़ाबड्डा होग ते मेरा बाकी 
हिस्सा बी सुन्ने दा होई जाग । पर ए गल्ल नई बनी । इस करी 
में आखेया--जे तुन्दा श्रश्‍वमेंध जग्ग उस ब्राह्मणे दे आटे दे दाने थमां 
बड़ा नई होग्रां । बरोबरी बी नई करी सकेया। 
ए आखिय न्योला टुरदा होश्रा । 

मनुक्ख अपने मने दी इच्छेया पूरी करते गित्तौ पागल होइये 
कम्म करदा ऐ.। जिसलं ग्रो प्रापत होई जन्द्री ऐ तां फो नमियां 
हीखियां बझालदा ऐ ते उनें गी पुरा करने गित्तै नमें दुख स्हेड़दा ऐ । 
उसी शान्ति नई थोन्दी । ; 

शत्रुएं कन्ने लड़ना ते उनें गी मारना क्षत्रिये दा धर्म ऐ पर 
अपने श्राये, रिशतेदारें ते नाते साकें गी कत्ल करिये ते दुख देइये उस 
ताकत ते पदवी कोला सुख थोड़ा प्रापत हुन्दा ऐ ? 

इए गल्ल अर्जुन जुद्ध शुरु होने थमां पहलें कृष्ण जी गी 
आखी ही। पर कृष्ण होर कर्म सिद्धान्त ते मनुकक्‍्खे दे कर्तव्यें दा 
उपदेश दिन्दे रे। पर अर्जुन दे प्रश्‍न बी बजनदारं बड़े हे । उन्हे 
इच बी बड़ी सचाई ही । भायें उप्परा इन्नी नई ही लबदी | 

पाण्डवे कौरवें गी हराया ते इक छत्तर राज करन लगे। ग्रो 
धमे ग्रनुसार राज काज चलान लगे । पर उनें मसूस कीता जे 
जित्तिये बी उनें गी ओ खुशी नई होई जेदी उनेंगी मेद ही। | 

महाराज जनमेजय ने बेशम्पायन होरे गी जेड़े उसी महाभारत 
दी कथा सना करदे है पुच्छेया--पाण्डवें राज प्रापत करने बाद 
धृतराष्ट्र हुन्दे कन्ने कनेआ बर्ता कीता ? बेशम्पायन होर सनान 
लगे - धृतराष्ट्र होर शोक सागरे इच डुब्जी गेदे हे । पाण्डव उन्दी 
मानता करदे हे। ग्रो उनें गी प्रसन्न रखने दी कोशश करदे हे । 
ओ कोई नेई गल्ल नई हे करदे जिस कशा उनेंगी सङ्कोच होऐ । 
युधिष्ठर होर कोई आज्ञा उनें गी पुच्छे बिना नई हे कडदे । 
गान्धारी दे सौ पुत्तर इयां छपन होई गेदे हे जिय सुखने दा सुन्ना । 
कुन्ती देवी गान्धारी दी भेनू आङ्‌ सेवा करदी ही ते द्रोपदी उनें दौनें 
दी सेवा करदी ही । युधिष्ठर होरें धृतराष्ट्र दा मैहू.ल खूब सजाई 
दित्ता हा। खूब आसन, बिस्तरे ते साज सजावट दा सम्यान किट्ठा 
कीता दा हा । 
उन्दी हर इक जरूरत पुरी करदे हे ' ग्रो राजमहला चा 
सुन्दर भोजन वनवाइये उच्दे गित्तै भेजदे हे कृपाचार्य होर धृतराष्ट्र 
हुन्दे कन्ने गे रोन्दे हे। ब्यास होर पिछले समें दियां, शिक्षा देने 
ग्रालियां कहानियां सनान्दे रोन्दे हे जे उन्दा दुख हल्का होऐ । 
राजकाज दे मामलें इच युधिष्ठर होर सदा धृतराष्ट्र हुन्दी सलाह 
लनदे हे ते इयां बर्ता करदे हे ्राखो राज धृतराष्ट्र होर करदे न ते 
युधिष्ठर उच्दा प्रतिनिधि ऐ। बैसे बी धृतराष्ट्र होर गै कुलै इच 
सारे कशा बडे हे। उन्दी गै सारे मन्नदे हे । युधिष्ठर होर बड़े 
सावधान होइये शब्द कहुदे हे जे कुसे गल्ले थमां बचारे बृद्ध ते दुखी 
धृतराष्ट्र होरें गी कोई कष्ट नई  पुज्जै । दुनियां दे बाकी हिस्से 
थमां जेड़ राजे हस्तनापुर श्रौन्दे हे श्रो धृतराष्ट्र उन्दी ऊंआं गे मानता 
करदे हे भ्राखो जे हुन बी ऊऐ सम्राट न। नौकरानियां बी गान्धारी 
गी कदें मसूस नई हियां होन दिन्दिया जे उन्दी पदवी घटी गई हु 
_ युधिष्ठर होरें अपने श्रायें गी सख्त श्राज्ञा दित्ती दी ही जे 
कोई नेई गल्ल नई करनी जिस कन्ने धृतराष्ट्र होरे गी क्लेश होऐ।' 
उन्दे बचारे दे सौ दे सौ पुंत्तर गे मरी गे दे हे । भीमसेन दे सिवा बाकी 
सारे ऋ, इसदा पालन करदे हे। धृतराष्ट्र बी पाण्डवे कन्ने प्यार पे 

करदा हा। श्रोबी उन्दा बुरा नई चेतदाकी जे ओ उसी कोई 
क्लेश नई हे होन दिन्दे | 

पाण्डवें अपने ताये दे प्रति बड़ा गे चंगा बर्ता रखेया । करें 
भीमसेन कोई चुभदी गल्ल करी ओड़दा हा । ओ करें करें बुद्ध 
धृतराष्ट्र हुन्दा आखा टाली ग्रोड़दा हा । कदे कदें ग्रो इयां गल्ल 
करदा जे धृतराष्ट्र गी सनोची जा-साढ़े कौरव श्रा बड़े कुबुद्धि हे । 
बचारे अपना नास कराई लेया । भीमसेन, दुर्योधन, कर्ण जां 
दुशासन गी कदें नई हा भुलदा ते न गे माफ करदा हा । गान्धारी 
भीमसेन दे शब्द जेड़े धृतराष्ट्र होरें गी कष्ट पजान्दे हे, सुनिये दुखी 
हुन्दी ही । पर ओ बड़ी सती ते महान देवी इस्त्री ही । जिसले 
ग्रो भीमसँन दे पीड़ पजाने आले शब्द सुनदी तां ओ कुन्ती पास 
दिखदी । उसी किश सन्दोख हुन्दा। कुन्ती धर्मे दी मूरत ही ते 
दूए उसी दिकिखये बड़ा धीरज करदे हे। इयां पन्द्रां बरे बीती गे । 

प्द्रां बरे बीती गे। धृतराष्ट्र होर युधिष्ठर दे राजे इच 
रोन्दे हे। आखर उनें गी दुख जरना कठन होई गेया । भीमसेन 
दे तान्ने मीने सुनियै उनेंगी युधिष्ठर दियां मिद्वियां गल्लां. ते खातरां 
चगियां नई हियां बझोन्दियां । पाण्डवे गी दस्से बगेर श्रो वर्त 
रक्खन लगे ते तपस्या करन लगे। गान्धारी ने ब्री बड़े बर्त रबखे 
ते अपने ग्रापै गी सकाई ओड़ेया । इक दिन धृतराष्ट्र नै युधिष्ठर गी 
सहेया ते उसी श्राखेया-बेटा, तेरा कल्याण होऐ । में थुआड़े कोल 
रहिये पनद्रां बरे गजारी ग्रोड़े न। तू मेरा बड़े माने ते प्रेम कन्ने 
सत्कार कोता ऐ। में पितरें गी स्राध तर्पण करिऐ बड़ा प्रसन्न कीता 
ऐ। ते श्रपनियां सारियां हीखियां पूरियां करी लैत्तियां न । 
गान्धारी बड़ी दुखी ऐ पर उस मेरी शारीरिक जरूरतें दा बड़ा ख्याल 
रखेया ऐ। मेरे जालम पुत्तरें जिनें द्रोपदी दे सारे पुत्तर मारिये 
घोर ग्रपराव कोता ऐ ते कोई बालीबारस नई रौन दित्ता. अपने 
पापें करी गै मरी भुरी गे। पर ओबहादरें आङ्‌ लड़े ते जुद्ध क्षत्र 

इच मोए। ओते बीर पुरुषें आस्ते जेड़ा सुग हुन्दा ऐ उत्थें गे न । 
हुण समां आई गेया ऐ जे में गान्धारी गी कन्ने लेइये परलोक साद्धने 
दा किश जतन करां। तुस गी पता ऐ शास्तर के श्राखदे न । 
मिगी बने इच जाना उठी चाही दा ऐ। ए पशाकां तुआरिऐ हुण 
बूटें दी शाल ते फट्टे पराने टल्ले लाने लोड़चदे न। वानप्रस्थ आश्रम 
अपनाना चाही दा ऐ। मेरी मरजी ऐ में बने इच उठी जां ते थुआड़े 
कल्याण गित्ते प्राथना करदा रवां। मिगी जाने दी जाजत देग्रो । 
असें गी ग्रपने बजुगें आङ्‌ गे टुरना चाही दा ऐ । तू सम्राट एं । 
मेरी तपस्या दा लाभ तुगी बी होग । ड ! 

युधिष्ठर होरें गी बड़ा धक्का लग्गा जिसले उनें धृतराष्ट्र गी 
दिक्खेया ते इयां ग्लाग्दे सुनेया । युधिष्ठर होर श्रालन लगे--मिगी 
नई पता लग्गा जे तुस बतं करदे रे ते भुआ सौन्दे रे । इयां अपने 
आप गी कष्ट दिन्दे रे । मेरे भ्रायें बी इस गल्ला दा पता नई 
लेता । में धोखे इच रेआ जे तुन्दी दिकख भाल ठीक होआ करदी. 
ऐे.। तुसे गी ते नेआ गम ऐ जेदा कोई इलाज नई । मिगी राजे 
जां खुशियां मनाने इच कोई दिलचस्पी नई रेई। . भ्रऊ पापी आं |. 
इच्छा ते लालचे ने मिगी इत्थें पजाया ऐ । तुन्दे पुत्तर युयुत्सु गी 
राजा बनाई ओड़ने आं। जां जिसी तुस ग्राखो उसी राजा बनाई 
रोडने आं। जे तुस मन्नो तां तुस गै राजकाज सम्हालो ते लोकें दी 
रक्षा करो। में बने गी जन्नां। मिगी ए गल्तिए दा ध्या समापत 
करन देशो । मिगी हुण होर शमिन्दा नई करो अऊ शमे कन्ने 
मरा करतां । अऊ राजा नई तुस्सं राजा ग्रो । तुस मिगी जाने 
आस्ते पुछदे श्रो । अऊ तुसें गी कियां जाजत देई सकनां जां ठाकी 
सकनां। [दुर्योधतै प्रति मेरा रोह परानी चीज होई गेदी ऐ। मिगी 
कोई रोह नई । रोहै दा तां निशान गेनई। ए भागें दी गल्ल 
ही। श्रस दुविधा इच पेईगे। ए गल्लां होई बीतियां । साढ़ा 
इन्दे उप्पर कोई बस्स नई हा । ग्रस तुन्दे बच्चे आं । जियां 
दुर्योधन ते ओदे आ हे। गान्धारी ते कुन्ती मेरियां मावां न । दर्म 
मिगी पुत्तर समभिये प्यार करदियां न्‌, जे तुस बने गी जागेश्रो तां 

अम्मी तुन्दे कन्ने जाङ । ते तुन्दी सेवा करङ । जे तुस मिगी 
छोड़िये बने इच उठी जागेश्रो। तां मिगी राज करने दा के सुख 
होना ऐ ? अऊ तुन्दे श्रग्गे साष्टांग प्रणाम करनां ते माफी मंगना 
जे मेरियां गल्तियां ते ्रपराध माफ करो । तुन्दी सेवा करिये मिगी 
सच्चा सुख थोग । ते मानसिक शान्ति प्रापत होग । मिगी सेवा 
करने दा मोका देओ । ते इज्जत बक्शो। मिगी इयां नई छोड़ी 
जाओ | 
धृतराष्ट्र गी बड़ा क्यास श्राया । पर आखन लगा-हे 
युधिष्ठर ! में बनेगी जाने ते तपस्या करने दा पक्का निशचा करी 
लेया ऐ। हुन मिगी होर कुतै शान्ति नई थोन लगी । में थुआड़े 
कछ किन्ने बरे रेआं। तुसें बड़ी श्रद्धा कन्ने मेरी सेवा कीती ऐ । 
दुस मिगी अपनी इच्छा पुरी करन देओ ते जान देओ ।' 
उनें युधिष्ठर गी इयां ग्राखेया । युधिष्ठर होर हत्थ जौले 
करिए खड़ोते दे हे ते मानसिक स्थिति करी कम्बा करदे हे । धृतराष्ट्र 
होर कृपाचाय ते बिदुर होरें गी आखन लगे--अऊ' तुसें गी प्राथेना 
करनां जे महाराज युधिष्ठर गी मेरे पासेया ्राखो । में बने गी 
जरूर जानां ऐ। मेरे कशा होर नई बोलन हुन्दा । मेरा संघा 
सुक्की गेया ऐ। खबरे, ए उमरी व्ये ए गर्ल ऐ ? में बड़ियां 
गल्लां कीतियां न। श्रऊ हुट्टी गेयां । ए श्राखियै ओ गान्धारी पासँ 
भुके ते उने गी गशा श्राई गई । § 
युधिष्ठर होरें धृतराष्ट्र हुन्दी ए दशा नई दिक्खन होई ।' 
ए ऊऐ धृतराष्ट्र हे जिन्दा डीलडौल हाथी ग्राङ्‌ हा ते जिन्दा बल इन्ना 
हा जे भीम दी लोहे दी मूरत जफ्फी पाइये त्रोड़ी रोड़ी ही । हुण किन्ने 
खीन होई गे न। किन्ने लिस्से होई गे न । हङ्टियां निकली 
आइयां न। बचारे किन्ने पराधीन होइये गान्धारी दा स्हारा 
लेता ऐ । ; 
_ युधिष्ठर होर अपने आपै गी कोसन लगे--ए सब किश मेरे 
करिये होश्रा ऐ। ग्रऊ बड़ा नकम्मा ग्रां। मिगी कक्‍्ख धर्म नई 
गन्दा । मिगी किश बुद्धि नई । मेरी विद्वत्ता दा कोई लाभ 

नई । उस धृतराष्ट्र हुन्दे मु है उप्पर पानी त्रौंकेया ते बल्ले २ हत्थे 
कन्ने मालश करन लगा। जिसले धृतराष्ट्र गी होश आई । उस 
युघिष्ठरे गी जफ्फी पाइये गलै कन्ने लाया । ग्रान लगा-वेटा, 
तेरा स्पश किन्ना प्यारा ऐ। अऊ बड़ा खुश ग्रां। 

उसले ब्यास होर आई गे । . उनें गी सारी गल्लै दा पता 
लग्गा ते ओ युधिष्ठर गी श्रालन लगे-जियां कुरुवंश दे बड़े-बडेरे 
धृतराष्ट्र श्राखदे न ऊआं गे करो। उनें गी बत जान देश्रो । श्रो 
बृद्ध होई गेदे न । उन्दे सारे पुत्तर पहले ट्री गेदे न। उन्दे कोला 
ए गम होर नई बर्दाश्त होई सकदा । गाऱ्धारी बड़ी समझदार 
ऐ। उस ए दुःख बड़ी हिम्मत ते धीरज कन्ने जरेया ऐ । उच्दी 

इच्छया इच भान्नी नई पाओ। इनें गी इत्थें चुड़ी चुड़िए नई मरन 

देओ । इनें गी बनें इच खुलली बाऊ इच फिरन देओ ते फुल्ले दी 
सुगन्धी लैन देओ । दुनियां दे झंजटे चा निकलन देओ । राजें दा धर्म 
इऐ जे जुद्ध क्षेत्रे इच मरन जां बने इच रमाने कन्ने रीन । धृतराष्ट्र होरे 
राज भोगी लेया, जग्ग करी ले। जिन्ना चिर तेरां बरे तुस बनवास 
दच रे इन्ना चिर अपने पुतरें दी सहायता. कन्ने खूब राज भोगेया 
ते खूब दान पुन्न कीते। तुसें इच्नी सेवा कोती जे हुण कोई इच्छा गें 
नई रेई दी । हुण उम्दी तपस्या दा समां ऐ । 

तुस उनें गी अपनी मरजी कन्ने जाजत देग्रो मने इच कोई 
रोह नई रवै । 

युघिष्ठर होर श्राबन लगे--जियां तुस आखदे ग्रो ऊंग्रां 


गे सेई। 
ब्यास होर श्रपनी कुटिया गी परतोई गे । 

त्रौन्नें बुड़डें दो सुगेवोस 


आखरकार जिसलै युधिष्ठर होरें धृतराष्ट्र जी गी बन जाने 
दी जाजत देई ग्रोड़ी उसले धृतराष्ट्र ते गान्धारी ्रपने मेह ला इच गे 
ते बतं पुआरेया । कुन्ती बी गान्धारी कन्ने बैठी ते उस बी किट्ट 
ट्री खादी । धृतराष्ट्र होरें युधिष्ठर जी गी कोल ब्हालेया ते खीरी 
रीर्वाद दित्ता । फी गान्धारी दे मूण्ढे उप्पर हत्य रविखिये शहरे चा 
बाहर बने गी ट्ररो गे। अपने पति दे अन्ने होने करी गान्धारी ने 
बी श्रक्खीं दा प्रयोग बन्द करी ओड़े दा हा । ओ हर बेल्ले अपनी 
अक्खीं उप्पर रमाल बन्नी रखदी ही। ओ कुन्ती दे मुण्डे पर हूत्थ 
रखिये चला दी ही। 

कुन्ती ने बी गान्धारी कन्ने बन जाने दा निश्चा कीता दा हा । 
जिसले ओ चलन लगी ताँ युधिष्ठर गी आखन लगी--“सहदेव कर्ने 
कद रोहें होईऐ नई बोलेयां । कर्ण गी हमेशा चेत्तै रखेयां । ग्रो 
बड़ी बीरता कन्ने जुद्ध भूमि इच मोश्रा हा। ग्रो मेरा पृत्तर हा । 
पर में पाप क्रीता जे तुगी ए भेत नई दस्सेया । द्रोपदी दी रक्षा 
करो बड़ी नम्मरता ते प्यार कन्ने । भीम, रजन नकूल ते सहदेव दा 
दिल कदें नई दख़ाना । हमेञां ख्याल रखो जे टब्बर दा भार हुण 
सारा तेरे उप्पर ऐ । 

युधिष्ठर होर समझा करदे हे जे कुन्ती गान्धारी गी किश दूर 
छोड़न आई ऐ। जिसने उनें ए किश सुनेया तां उनें गी बड़ा धक्का 
लग्गा । ते किश चिर श्रोदे कशा बोलन गे नई होग्रा । जिसले 
किश सम्भलेया तां ग्रान लगा मां--इयां नई । तू असें गी जुद्ध 
इच जाने दा शीर्वाद दित्ता । हुण असे गी इयां छोड़ियें की जान 
लगी ए ? युधिष्ठर हुन्दी कोई गल्ल नई मनोई । कुन्ती अपनी 
गल्लै उप्पर डटी रेई। में हुण अपने स्वामी ते पति कन्ने जाई 
मिलना ऐ भायें ओ कुतै होङन । श्रऊ गान्धारी कन्ने चली आं । 
अऊ तपस्या करङ ते बने दा जीवन गजारङ ते थुआड़े पिता कन्ने 
जाई मिलङ। तू भरुब्ध नई हो। बापसजा उठी । शहरे गी 
जाओ परमात्मा करे थुआड़ा मन पक्का रवै ते धमै उप्पर हढ़ रवे । 
कुन्ती ने इयां अपने योग्य पुत्तरे गी शीर्बाद दिँत्ता ते उठी गई । 

युधिष्ठर बचारा चुपचाप खड़ोता रेरा । कुन्ती अपने रस्त 
चलदी गई । कदें कदें परतिऐ अपने पुत्तरें गी दिक्खी लन्‍्दी ही । 
इक दूए दे मूण्डे उप्पर हत्थ रखे दे त्रेवे जने जाकरदे हे । अपने पुत्रे. 
गी पिच्छें छोड़िए । एदा बर्णन ब्यास जी ने इयाँ कीता दा ऐ जे इसी 
पढ़िए इयै सेई हुन्दा ऐ जे ए घटता साढ़े घर गे होई ऐ । 

ध॒तराष्ट्र, गान्धारी ते कुन्ती नै त्रे बरे बने इच गज़ारे । 
सञ्जय बी उन्दे कन्ने हा। इक दिन धृतराष्ट्र होर जिसलँ तपण 
करिये अपनी कुटिया गी परतोए तां बने गी अग्ग लग्गी गेदी ही | 
बा चलत लगी ते ग्रग्ग फैलन लगी । हरण ते जंगली सुर नस्सन लग । 
तां तुआं नस्सन ते मानुएं पासै द्रौड़न । धृतराष्ट्र सञ्जय गी आखन 
लगे इस अग्गी नै असें गी लपेटी लेना ऐ । लु श्रपना आप बचाई ले। 
ए आखिये धृतराष्ट्र, गान्धारी ते कुन्ती चंढ़दे पास मु ह करिए ते योग 
समाधी लाइऐ रमाने कन्ने बेई गे ते अग्गी इच भस्म होई गे ' सञ्जय 
जेड़ा धृतराष्ट्र कन्ने २ रेआ, जेड़ा धृतराष्ट्र दी लो हाते उसी जिन्दू 
थमां प्यारा हा, हिमालय इच टुरी गेया ते आखरी दिन सन्यासी _ 
बनिये गजारी ओड़े । , 

कृष्ण होर बी बेकुण्ठ धांम गे 


महाभारते दे जुद्वौ परेन्त कृषण होर छत्ती बरे द्वारका इच 
रांज'करदे रे। वृष्णी, भोज, ते यादवें दियां दूआं शाखां जिन्दा 
कृष्ण जी दे कुले कन्ने सर्वन्ध हा ए सारे ऐशपरस्ती इच पेई गे । उन्हे 
इच कोई अनुशासन नई रेआ।' कोई लज्जा नई रेई । 

. इक बारी किश ऋषि द्वारका आये । घमण्डी ते मूर्ख यादवें 
उन्दे कन्ने मखौल कीता | . उने इक जागतै गी कुड़ी बनाया ते इक 
ऋषि कोल लेई गे ते पुच्छन लगे--महात्मा जी ! “इस इस्त्री दे 
जागत होग जां कुड़ी ?” 

¦ ` ऋषि होर्‌ इस अपमान करने ग्राले मखौलै करी बड़े नराज 
होए ते ्राखन लगे -ए व्यक्ति न कोई जागत जम्मग्‌ ते न कुंड़ी । 
ए इक नेआ गुर्जे जम्मग जेड़ा तुन्दे कूले आस्ते जमराज सिद्ध होग । ' 
ते तुन्दा सारें दा सबेनाश करी देग । ऋषि होर श्राप देइये ट्री गे। 
मूर यादव घबराये । उनें मखौल कीता हा पर एदा नतीजा ते 
बड़ा भयानक होश्रा ऐ । दुऐ दिन उनें गी चक्कर भाई गेया जिसल उने ' 

दिक्खेया जे ओ नौजवान साम्ब जेड़ा जनानी बनेया हा उसी सच्चे- 
मुच्चे गर्भ दी पीड़ शुरु होई गई ते उस इक गुर्ज जम्मेया । यादव 
घबराये ते डरन लगे जे ऋषियें दा श्राप सच्च होन लगा ऐ ते उन्दा 
अन्त समां श्राई गेया ऐ। उनें बड़ा चिर बचार कीता ते फी उस 
गुजें गी त्रोड़िए पीह ता ते समुन्दरै इच रोढ़ी ग्रोड़ेया । उने समभेया 
जे खतरा दूर करी श्रोडया ऐ। किश देर ते किश नई होम्रा ।. 
मौसम बीतदे गे। वर्सात ग्राई ते जित्थें उने गुर्जे दी सुआह रोढ़ी. 
ही--उत्थें बड़ियां आड़ियां जम्मियां। जिसले यादवे ए भाड़ियां 
दिक्खियां तां बड़े हरान होए ते खुश होन लगे उनेंगी ऋषियें दा श्राप 
भुल्ली गंदा हा। इक दिन यादव समुन्दर कण्डे गे ते सारा दिन 
नचदे रे शराब पीन्दे रे ते नन्द मनान्दे रे। शराब दा असर होन 
लगा । पहले ते मजे करदे रे, फी भगड़न लगे, बोलने इच कोई 
संजम नेई रेग्रा । पराने झगड़े चेर करन लगे ने लोकी २ गल्ल 
उप्पर लड़न लगे । 


यादवें चा कृतवर्मा कौरवें पासँ.लड़ेया हा ते सात्यकि पाण्डव 
पासेया। | | RT | 
सात्यकि कृतवर्मा गी तान्ना मारिये ग्रान लगा--कोई क्षत्रिय; 
सुत्ते दे वीरें उप्पर बी हमला करिए उनें गी कत्ल-करदा ऐ? तूते 
साढ़े वंश गी कलंक लाया ऐ।. किश यादव जिनें खूब पीती दी ही 
आखन लगे कृतवर्मा नै बड़ा कलंक लाया ऐ । कृतवर्मा कोला ए 
बेज्जती नई बर्दाश्त होई। “तू इक कसाई आङ्‌ भूरिश्रवा गी 
बड़ी ओड़ेया । जिसले उन्दी बांह बढ़ोई गई ही ते ओ समाधी डच 
हे। बुजदिला तू मिकी तान्ना मारना एं किंश शराबी ओदा साथ 
देन लगे ते आखन लगे--सात्यकि नै बड़ा बुरा कम्म कीता ऐ ? 


भट्ट गै यादवें दे दो घड़े बनी गे ते लड़त लगे । लड़ाई जुद्ध 
बनी गई। सात्यकि तलवार लेइये झपटेया ते उस कृतवर्मा दी. 
मुण्डी बड़ी ओड़ी । ते श्रालन लगा “जिस युत्ते दे बीरें गी कत्ल 
कीता रोदा ए फल उसी थोग्रा ऐ । 

बाकी अपने प्याले, बतंत ते जे किश हत्यै इच श्राया लेइऐ 
सात्यकि उप्पर त्रुट्ठी पे। कृष्ण जी दा पुत्तर प्रद्युम्न सात्यकि गी 
बचान आया पर उस लड़ाई इच सात्यकि ते प्रस्न दमैं मरोई गे। 
कृष्ण जी गी सेई होई गेया जे ग्रन्त समां आई गेया ऐ । उने लम्मा २ 
चा स्रट पुट्टिए ओदे कन्ने गे बरोधियें गी मारना शुरु कोता। 
हेर'इक यादव इऐ करन लगा |. खूब कत्ले आम होग्रा । ऋषियें 
दा श्राप पुरा होग्ना । 

ए घा ते खट उस्से गुरजे दी सुश्राई थमां जम्मे दा हा । ओदा 
इंक इक तीला गुज बनी गेया ते सारे यादव इक दूए. उप्पर. हमला 
करदे मरोई गें। ' शराविथें दी लड़ाई दा ए बुरा नतीजा निकलेया । 
बलराम होरे ए सब किंश दिक्खा करदे हे उनेंगी बड़ी शर्म 
आई । ओ बचारे भुञा गंडोई गे। उनें समाधी लाई ते लोई दी 
रेखा बनिये समुन्दरे इच छपन होई गे । ईयां बकोग्रा जियां उन्दे 
मत्थे चा चान्दी दा सप्प निकलेया ऐ 

` इयां बलराम जी जेड़े नारायण दा अवतार हे समापत होई गे। 

कृष्ण होरें दिक्खेया जे सब लोक जियां भागें लिखेदा हा आपू 

लड़िये सम्भी गे न। जिसलै उनें बलराम जी गी जोप हुन्दे दिक्लेया 

ओ बेने इच ध्यान मग्न होइयै - अवतार दी समाप्ति उप्पर बचार 

करन लगे। मेरा अन्त समां बी आई गेया ऐ.। -उनें ए ग्राखेया ते 
भुजा सेई गे । 

इक शकारी जंगले इच फिरे करदा हा उस कृष्ण जी 
भाड़ी इच लेटे दे दिक्लेया । उस सोचेया जे कोई जंगली जानवर 


बरसां करा करदा ऐ। उस तीर चलाया-जेड़ा उन्दे पैरे इच लग्गा 
ते सारे शरीरे बिचा निकली गेया । BoE 


इयां कृष्ण जी दी जीवन लीला समाप्त होई । 

कृष्ण .जी दी- मृत्यु ते यादवे दे सर्वनाश दी खबर हस्तनापुर 
पुञ्जी । जिसल पाण्डवें ए समाचार सुनेया तां उन्दा जिन्दगी वारे 
इच बिल्कुल मोह नई रेश्रा। उने अभिमन्यु दे पुत्तर परीक्षित गी 
राज गद्दी सौंपी । आपू 'पञ्जे श्राते द्रोपदी हस्तनापुर दा चले 
ते तीर्थ जात्रा करदे करदे हिमालय पुज्जी गे। इक कुत्ता पता 
नई कियां उन्दे कग्ने कन्ने होई गेया ते श्रो सत जने. पहाड़ उप्पर 
चढ़न लगे, ए उर्दी श्राख़री जात्रा ही । जियां ज़ियां उप्पर उप्पर 
चढ़दे गे ऊंग्रां इक्क इक्क हुट्टिये डिगदा गेया ते मरदा गेया। 

सारें कशा लौका पहलें ढट्ठा । र 

गोदे पिदुआं द्रोपदी, सहदेव ते तकुल इक दूए विळुआं मर 
ते। फी अर्जन ते भीमं बी गे। युधिष्ठर होरे इनें सारे प्यारे गी 
डिगदे दिक्लेया । ग्रो गम्भीरता कन्ने श्रग्गे टुरदे गै गे। ओ गम 
झ्च नई फसे। उन्दे सामने सचाई दी लो जगा करदीं ही.। उने 

गी पता हा जे असली गल्ल के ऐ ते झूठी गल्ल के ऐ। कुत्ता फी 
बी आवे करदा हा । ब्यास होर कृते दी कया थमां ए दस्सना 
चान्दे न जे धर्म इक ऐसा साथी ऐ जेड़ा तोड़ तोड़ी कन्ने जन्दा ऐ । 
ए कुत्ता नई हा, धर्मे हा जेड़ा उस भयंकर रस्ते इच बी युधिष्ठरे 
कन्ने कन्ने रेआ । उन्दे भ्रा ते धर्मपत्नी बी उनें गी इक्कला 
छोड़ी गे। 
्रालर जिसले बडी चढ़ाई उप्पर पुज्जे तां इन्द्र रथ लइयै 
सामने झाया । 
्रालल लगा--तुन्दे श्रा ते द्रोपदी तुन्दे कशा पहलें 
पुज्जी गे न। तुस पिच्छे रई गे। तुसें गी शरीरै दा भार हा। 
रथै उप्पर चढ़ो तुस गी इस्सँ शारीरे समेत कन्ने लई चलङ | अऊ 
तुस गी लैन ग्रायां । | 
पर जिसले युधिष्ठर होर रथे इच बैठे तां कुत्ता बी 
चढ़ी गेया । 
इन्द्र आखन लगा--सुर्ग इच कुत्ते जोगा थार ऐ नई । उने 
कुत्ते गी बाहर कड्डी ओइया । 
युबिष्ठर होर आखन लगे--तां मेरे आस्तै बी जगह ऐ नई । 
में कुत्ते गी छोड़िये सुग नई जाना। उनें रथै उप्पर चढ़ने थमां 
इनकार करी दित्ता । 
धर्म होर अपने पृत्तरै दी हढ़ता ते चरित्तर दी परीक्षा 
करन आये है । उनें गी बड़ी प्रसन्नता होई । कुत्ता छपन होई 
गेया । 
. युधिष्ठर होर सुर्ग पुज्जे। उत्थे उनें दिक्‍्वेया दुर्योधन इक 
सिहासने उप्पर बैठा दा ऐ ते ग्रो सूर्जे आङ्‌ चमका करदा एते ओदे 
कोल बीरता दी देवी ते होर देवते खड़ोते दे न । उनें गी अपने भ्रा 
जां होर कोई नई' लब्बा । | Pe 
.. युधिष्ठर होरे सुँ दे बासियें गी पुच्छेया--मेरे भ्रा कुत्थे न ? 
ए लालची ते ग्रदूरदर्शी इत्ये बेठा दा ऐ। में अपना समां इत्ये नई'. 
गजारना चान्दा । इसने साढ़े इच ईर्ष्या पैदा कीती | ते साढ़े कशा 

मित्तर ते रितेदार मरवाये । श्रस धमे दे बद्धो किश नई करी सके । 
साढ़ी श्रकखीं सामने इस द्रोपदी गी दर्बारे इच घसीटेया ते वेज्जती 
कीती । में इसी दिक्खना नई चान्दा। मिगी दस्सो मेरे भ्रा 
कुत्थे न। जित्थे ओ न उत्थे मिगी लई चलो । ए ग्राखियं युधिष्ठर 
होरे ग्रपनी ग्रक्खीं जतां दुर्योधन बैठा दा तुआई दा परताई 
लैतियां । 

नारद ऋषि होर जिनें गी सब्र किशे दा ज्ञान ऐ किश 
मुस्कराये, उनें गी युधिष्ठर हुन्दी गल्ल चंगी नई बोई ते.आखन 
लगे-हे महाराज ! ए ठीक नई । सुर्गे इच ईर्ष्या द्वेष नई रखदे 
दुर्योधन दे बारे इच इयां नई आखो। दुर्योधन इस स्थिति इच 
क्षत्रिय धर्म दी बदौलत पुज्जा ऐ। इस ले धरती दियां गल्लां रीन. 
देओ ते बुराई नई चेतो। धमे दा पालन करो ते दुर्योधने कन्ने 
रवौ । सर्गे इच नफरत गित स्थान नई । तुस मनुक्ख शरीरे 
समेत इत्ये श्राई गे श्रो । इस करी तुन्दे श्रनुचित बचार न । 
इनें गी छोड़ो । | 

युधिष्ठर होर आखन लगे--हे ऋषि जी ! दुर्योधन गी उचित 
ते अनुचित दा ज्ञान नई । ओ पापी ऐ। उस नेक आदभिश्रें गी कष्ट 
दित्ता | उस बेशमार लोकें दी मौत कराई सुट्टी ऐ। ओ बीर लोके दे 
सुगे इच आई गेया ऐ। एदे कोला बड्डा लोऋ॥केड़ा ऐं जित्ये मेरे र बीर 
आ ते द्रोपदी होडन | में उनेंगी दिक्खने गी काह ला पदां । में कर्ण 
गी दिवखना चाह तां । दूए मित्तरें गी दिक्खना चाह नां जिनें मेरे गित्त 
जान्नां दित्तियां । ओ मिगी इत्ये लबदे गें नई । में बिराट, हर पद, 
धृष्टकेतु ते शिखण्डी गी मिलना चाहू.नां । में द्रोपदी दे पुत्तर ते 
प्रभिमन्यु. गी दिकखना चाहनां। मिगी ओ इत्ये लब्दे गै नई । जिनं 
मेरे गित्तो लड़ाई कीती, अपने प्राण घ्यो ग्राङ्‌ अग्गी इच टट र 
ओ कुत्ये न ? मिगी नई लब्दे। मिगी Be आ 
जुद्ध दे खात्मे उप्पर मेरी माता कुन्ती ने कर्ण गिरं ल 
गी है 
* ह मिगी कर्ण दां बचार शन्दा ऐ ताँ बड़ा ढुल हुना ३। 

ओ. भेरा श्रा हा । में अनजाने गे उसी कत्ल कराई ओड़ेया। 
मिगो उसी मिलने दा चा ऐ।. भीम जेड़ा मिगी जिन्ट्रु थमां प्यारा 
हा, श्रर्जुन जेडा आपू' गे इन्द्र आङ्‌ ऐ, नकुल सहदेव ते पतिब्रता 
द्रोपदी, ए सारे कुत्थे न। में उमें गी दिंक्खना चाह नां ते उन्दे इच 
रौना चाह नां । में सुर्ग नई जाना चाह ज्दा.। - अपने श्रायें कोल दूर 
इत्थें में के लैना ऐ ? जित्थे श्रो न उएऐ मेरे गित्तं सुर्ग ऐ। में इत्थे 
नई रोह्‌ नां । 

देवते सुनिये राखन लगे-हे युधिष्ठर जी ! जे तुस जरूर गै 
जाना चाहू_न्दे ओ तां बड़ी खुशी कन्ने टुरी जाओ । इत्थे चिर करने 


दी कोई लोड़ नई । उनें सेवक गी आखेया--युधिष्ठर होरे गी 


लई. जाश्नो । दूतं अग्गे अग्गे चलेया पिच्छे पिच्छे युधिष्ठर होर 
चले । जिसले ओ अग्गे गे तां न्हेरा आई गेया। उस न्हेरे इचं 
नेइयां चीजा लब्बन लगियां जिनें गी दिक्खिये कंक श्राई जा । लहू ते 
गन्दगी दे चिक्कड़े बिच्चा उनें गी लंघना पेया । 

रस्ते इच हड्डियां ते पिञ्जर पेदे हे । मुदे दे बाल पेदे हे । 
ह्र जगह कीड़े कुलबुल २ करा करदे हे । ते बाऊ इच इक बड़ी 
दर्कन्त ही । हर पासे बढोए दे शरीर लब्बे। युधिष्ठर होर बड़े 
डरे तें दुविधा इच पईगे। हजारां बचार उनें गी परेशान करन 
लगे । ओ बधदे गे पर बड़े दुखी होए। . 

ए रस्ता होर किन्ना चलना ऐ ? मेरे श्रा कुत्थे न ? उने दूते 
गी पुच्छेया । उनें गी बड़ी बेदना होश्ा करदी ही , 

दूत होली नेई बोलेया--आखो तां बापस चली पौचे । - दर्कन्न 


इन्नी ही जे युधिष्ठर हुन्दा मन होग्रा जे परतोई चलचे। पर रोदे, 
मन द वचार समभिएऐ किश जानियां पछानियां बाजां जोरेयां आखन - 


लगियां-- 


“हे युधिष्ठर जी, बापस नई जाओ | किश मिण्ट ते जरूर 


ठह्रो । तुन्दे ओते करी असें गी इस जातना कशा रमान थोआ ऐ 
तुन्द औने करी ताजी बाऊ दा फनाका आया ऐ ते असें गी इस 
जातना इच किश सुख बकोग्रां ऐ। तुन्दे ददाने कन्ने गै साढ़ा दुख 

द्द मिटन लगा ऐ | थोड़े चिरे आस्तै गै सई, ठहरी जाग्रो । बापस 
नई जाओ । जिन्ना चिर तुस इत्थे ओ असें दु:खे इच रमाने दा 
साह औन लगा ऐ। इयां बाजां ग्रान लगियां । 

सारे पासेया-जोरें जोरेयां त्राजां श्रौन लगियां । युधिष्ठर 
होर बड़े दुखी होए ते दुविधा इच फसे | 
व उन्दे मने गी बड़ा किश होआ--उनेंगी बाजां किश पनशोदियां 

३ होन लगियां । उने पुच्छेया-तुस कुन रूहां श्रो ? तुस की 

कल्पा करदे ओ ? तुस इत्ये की ग्रो ? 

इक वाज आई---अऊ कर्ण ग्रां । 

दुई बाज आई--प्रऊ भीमसैन आं । 

त्री बाज आई--अऊं अ्जु न आं । 

फी इक होर दुख्ली बाज आई -अ्रऊ द्रोपदी आं । 

में नकुल आं । 

श्रऊ सहदेव ग्रां । 

श्रस द्रोपदी दे पुत्तर आं ।” 

इयां सारे पासेयां दुखी बाजां औन लगियां इन्नां दुख ददं 
किट्ठा होआ जे युधिष्ठर हुन्दे कोला जरोश्रा नई । 

इने . बचारें के जुर्म कीता ऐ ? धृतराष्ट्र दे पुत्तर दुयोंधनै के 
कम्म कीते न जे ओ इन्द्र बनिये सिहासनै उप्पर बेठा दा ऐ ? ते 
ए बचारे नरके इच पेदे न । में सुखना दिक्खा करनां जा जाग 
करनां ? मेरा दमाग ते नई खराब होई गेया ? में पागल ते नई 
होई गेया ? 

युधिष्ठर होरे गी बड़ा रोह चढ़ेया । उनें देवतें गी कोसेया | 
धम गी फटकार दित्ती । उनें देव दूत गी आखेया-तू अपने र 
कोल उठी जा में इत्ये गै रोह. ङ जित्य मेरे प्यारे रा न। इन्दा बचारे 
दा इऐ दोष ऐ जे ग्रो मेरे इच श्रद्धा रखदे न। इनें गी इस्से करी 
नरकं इच सुट्रोदा ऐ ? में इत्थे गै रौङ। 

देवदूत बापस गेया ते जे किश युधिष्ठर होरे आखेया हा इद्र 
गी सनाई दित्ता । इयां दिनै दा त्रीया हिस्सा बीतेया हा । 

इन्द्र ते यभराज' दोऐ युधिष्ठर हुत्दे कोल श्राये । युधिष्ठर ` 


होर बड़े दुखी हे, परेशान हे । 

जिसले ओ आये न्हेरा दूर होई गेया । भयंकर नजारे छपन 
होई गे। कोई पापी नई रेआ। सुगन्धी आली बा चलन लगी । 
यमराज युधिष्ठर गी दिक्खिये मुस्करान लगे । 

“हे बुद्धिमान युधिष्ठर ! ए तेरी त्री वार परीक्षा लई ऐ। 
तू अपने श्रायें कन्ने नरकं इच रोना मन्जूर कीता। ए जरूरी 
ए जे राजें ते शासक गी थोड़ा चिर गे सई नरक भोगना गे पौन्दा ऐ 
लुगी बी दिने दा त्रीया हिस्सा ए नरकं दियां -जातनां दिक्खनियां 
हियां। नश्रजुंन ते न गे भीम नरके इच न। न गे न्यां करने 
आला कर्ण जां होर कोई जेड़ा तू समभेया नरके इच ऐ । 

ए इक माया जाल हा तुगी सिद्ध करने गित्ते। ए नरक नई, 


सुग ए । ए नारद होर न जेड़े त्रौन्नें लोकेःइच फिरदे रौन्दे न | * 


तु दुखी नई हो। 

यमराज होरे युधिष्ठर गी इयां समझाया | फी उन्दा शरीर 
दिब्ब शरीर बनाई ग्ोड़ेया। उन्दी मनुवख देह खत्म होई गई । 
ओ देवता बनी गे। मनुक्ख शरीर खत्म हुन्दे गै रोह, ईर्ष्या. नफरत 
सब मुक्की गे । फी युषिष्ठर होर कर्ण गी मिले, सारे भ्रायें गी 
मिले । धृतराष्ट्र दे पुत्तरें गी मिले। हुण कोई रोह नई हा । 
सारे देवता बनी गेदे हे। इयां फी मिलन होने करी युधिष्ठर होरें 
भी शान्ति ते सुख प्रापत होभ्रा । 


~ क समाप्तम्‌ & 

